
PRECUVÂNTARE 


în „Prefaţa" care deschidea volumul al 53-lea din colecţia Părinţi 
şi scriitori bisericeşti, volum tipărit în anul 1994 şi cuprinzător a o 
parte din însemnata operă scrisă a Sfântului Ambrozie al Nilanuiui 
(339-397), vrednicul de pomenire Preot Profesor Teodor Bodogae 
(1911-1994) amintea de versiunea românească a scrierilor exege¬ 
tice ale acestui Sfânt Ierarh şi Părinte al Bisericii', versiune aflată 
atunci încă în aşteptarea publicării. A îngăduit Preabunul Dumnezeu 
să apară întâi partea care conţinea lucrarea Despre Sfintele Taine, 
Scrisorile şi Imnurile ambroziene, iar tâlcuirile ia Sfânta Scriptură a 
Vechiului Legământ să vadă lumina tiparului acum, după mai bine 
de un deceniu. 

Această îmbelşugată tâlcuire la Scriptura Sfântă a Vechiului 
Testament a fost orânduită după chipuri şi nume pilduitoare apar¬ 
ţinând Legii Vechi', care însă îndreptau tainic toată luarea aminte 
spre apropiata împlinire a voii şi făgăduinţei Dumnezeieşti - venirea 
în lume şi slujirea izbăvitoare ale Domnului nostru Iisus Mristos, Fiul 
şi Cuvântul iui Dumnezeu întrupat din Preasfânta Născătoare de 
Dumnezeu şi Pururea Fecioară Maria. 

Toate, aşadar, prefigurau taina şi evenimentul de nepătruns ale 
negrăitei pogorâri între marginile zidirii a Ziditorului, a Celui care 
„este cu adevărat Hristosul, Mântuitorul lumii" (loan 4, 42). 

Comentariile acestea ale Sfântului Ambrozie al Milanului, care ne 
înlesnesc fericita întâlnire cu ascunse tâlcuri morale şi duhovniceşti 
ale de-Dumnezeu-insuflatelor Scripturi, se adaugă acum tezaurului 
de texte patristice exegetice traduse până în prezent în limba ro¬ 
mână. O adevărată bibliotecă de scrieri sfinte, care dovedesc pe de-o 
parte cu câtă atenţie, preţuire şi evlavie a fost privită şi adâncită 
cunoaşterea, nerătăcită, a Sfintelor Scripturi în Biserica dreptmă- 
ritoare, şi, pe de altă parte, că nu poate cineva tâlcui Cuvântul lui 
Dumnezeu, fără să ajungă la cumplita înşelare de sine, dacă nu va 

căuta cu smerenie ca luminători şi călăuzitori pe Sfinţii Părinţi ai 
Bisericii ceiei una, sfântă, sobornicească şi apostolică. 

Aşadar, între nepreţuitele traduceri patristice româneşti - de 
dreaptă, ziditoare şi mântuitoare interpretare a Sfintei Scripturi - 
vom număra de-acum, pe lângă cele ale Sfinţilor Vasile cel Mare, 
Qrigorie de Nyssa, Ioan Gură de Aur, Chirii al Alexandriei, şi pe cele 
ale Sfântului Ambrozie al Milanului. Toate ne învaţă de fapt cum să-L 
căutăm pe Dumnezeu şi să ne apropiem de El „cu inimă smerită", 
neîncetat atrăgându-ne luarea aminte că „înţelepciunea nu pătrunde 
în sufletul viclean şi nu sălăşluieşte în trupul supus păcatului" (întel. 
Sol. 1, 1, 4). Iată marele adevăr de care se pătrund toţi aceia care, 
năzuind să cunoască Scripturile şi puterea lui Dumnezeu (Mat. 22, 
29), se încred nu în părută iscusinţă omenească, ci se încredinţează 
călăuzirii sigure a de-Dumnezeu-purtătorilor Părinţi ai Bisericii. 

Pentru toate acestea, cu bucurie aleasă binecuvântăm tipărirea 
acestui nou volum din colecţia Părinţi şi scriitori bisericeşti, încredinţat 
fiind că prin fiecare asemenea carte bisericească învăţăm mai 
temeinic chipul de a fi şi noi „părtaşi la suferinţa pentru Evanghelie, 
potrivit puterii lui Dumnezeu, Care ne-a mântuit şi ne-a chemat cu 
chemare sfântă, nu după faptele noastre, ci potrivit planului Său şi 
harului dat nouă întru Hristos lisus..." (II Tim. 1, 8-9). 

La sărbătoarea Sfântului Mare Mucenic 
şi Tămăduitor Pantelimon, 2007 



ARHIEPISCOPAL BUCUREŞTILOR, 
MITROPOLIT AL MUNTENIEI ŞI DOBROGEI, 
LOCŢIITOR AL CEZAREEI CAPADOCIEI 
ŞI 

PATRIARHUL BISERICII ORTODOXE ROMÂNE 

decât rafinat, adresându-se cu mult simţ umanitar; oricum, nu lasă 
a apărea în persoana lui nimic fals sau vanitos 1 '. 

în orice caz, după cum se exprima un teolog francez, "de 
dragostea fierbinte cu care şi-a slujit patria romană Ambrozie a ştiut 
să lege o înaltă conştiinţă a drepturilor Bisericii, făcându-le chiar să 
prevaleze, dar fără ostentaţie, întrucât era convins că aceste drep¬ 
turi reprezentau sprijinul cel mai sigur al societăţii. Prin exemplul 
său, el a fost iniţiatorul marelui rol pe care avea să-l joace ea în 
lumea zguduită şi reînnoită şi la care, fără s-o fi prevăzut, a con¬ 
tribuit el însuşi, pregătind-o". 

Dintre scriitorii latini, Sfântul Ambrozie este cel dintâi care nu s-a 
născut din părinţi păgâni, ci s-a născut din părinţi creştini, făcându-şi 
educaţia şi crescând într-o atmosferă creştină, dar în acelaşi timp el 
a fost şi cea dintâi odraslă ieşită dintr-o veche şi înaltă aristocraţie 
romană. De fapt, în scrierea sa Despre feciorie (3, 7), Ambrozie ne 
informează că una dintre rudele sale, cu numele Soteris, a murit ca 
martiră în persecuţia lui Diocleţian, motiv pentru care autorul vede 
în ea pe întemeietoarea familiei noastre' (auctor generis). Ştim, pe 
de altă parte, că sora lui, Marcellina, a îmbrăţişat de tânără viaţa 
monahală, primind vălul fecioriei de la papa Liberiu însuşi. Dar şi 
faptul că nici ceilalţi doi fraţi, Satirus şi Ambrozie, nu s-au căsătorit 
va fi avut o semnificaţie oarecare. Oricum, faţă de amănuntele care 
adeseori par de-a dreptul legendare în forma în care sunt redate de 
diaconul Paulin, biograful sfântului, mediul familial atât de religios în 
care a crescut Sfântul Ambrozie explică şi el modul în care a decurs 
viaţa sa de mai târziu. 

Viaţa Sfântului Ambrozie 

Anul naşterii autorului nostru nu e întru totul sigur, el variind 
între 333 şi 340, după felul în care se interpretează pasajul respec¬ 
tiv din epistola nr. 59, cap. 4, în care Ambrozie spune că avea 54 de 
ani când i-a fost dat să treacă prin "strâmtorile dureroase ale unei 
grele frământări aduse de războiul şi tulburările aproape barbare". 
Unii istorici sunt de părere că aici episcopul face aluzie la tulburările 
provocate de uzurpatorul Maxim în anii 387-388, pe când alţii cred 
că aluzia respectivă s-ar potrivi mai bine luptelor interne din anul 
394, când un alt uzurpator, cu numele Eugeniu, a ameninţat liniştea 
publică printr-un lung război de uzură. Dintre cei care s-au ocupat în 
mod special de precizarea datei naşterii Sfântului Ambrozie notăm 

îndeosebi pe B. Rauschen, care s-a oprit la data de 333, pe care o 
acceptă şi alţii (O. Bardenhewer, E Cayre etc.). în schimb loan Gh. 
Coman adoptă data de 339, probabil după studiul monografic al pa- 
trologului luteran Hans von Campenhausen. în acelaşi timp patrolo- 
gul grec Sp. Balanos acceptă data de 335, pe când cunoscutul pa- 
trolog francez Pierre de Labriolles, care ne-a şi dat una dintre cele 
mai temeinice monografii în materie, propune cronologia 330-340. 

Tatăl episcopului purta şi el numele de Ambrozie şi deţinea cea 
mai înaltă funcţie în administraţia vremii, aceea de praefectus prae- 
toris Galliarum", cu sediul în oraşul Treviri (actualul Trier), cu o juris¬ 
dicţie vastă peste Britania, Galia şi Iberia. Din păcate, cei trei copii, 
Marcellina, Satirus şi Ambrozie, şi-au pierdut curând părintele, rămâ¬ 
nând orfani, aşa încât mama lor a fost nevoită să se mute la Roma. 
Mu ştim prea multe amănunte din tinereţea lui Ambrozie. în orice 
caz, dintre toate oraşele prin care i-a fost dat să trăiască. Roma a 
fost cea dintâi care-i putea oferi posibilităţi mai sigure pentru o şco¬ 
larizare cât mai îngrijită. Din scrierile pe care ni le-a lăsat se poate 
uşor deduce că în afară de limba greacă, pe care a învăţat-o bine 
(dovadă multele citate din operele scriitorilor creştini şi păgâni), el 
poseda destule cunoştinţe mai ales din domeniile literaturii şi drep¬ 
tului, pe baza cărora colegul tatălui său, S.P. Probus, care conducea 
prefectura Italiei, i-a făcut rost de un post destul de important, de 
"consularis" sau guvernator al provinciilor Aemilia şi Liguria. Desigur, 
funcţia sa îi cerea să locuiască în Milan. în această demnitate va fi 
petrecut el între anii 368-373. 

Se ştie că şi în veacul al IV-lea cei care doreau să devină creştini 
trebuiau să urmeze uneori ani întregi un fel de curs de pregătire în 
aşa numita instituţie a “catehumenatului". în aceşti ani, catehumenii 
trebuiau să dovedească preocupări şi calităţi morale, precum şi 
buna cunoaştere a învăţăturilor creştine. Mulţi cercetători afirmă că 
şi Ambrozie va fi dat astfel de dovezi încă de pe când era "con- 
sularis '. De pe atunci va fi extras în şapte cărţi cunoscuta scriere a 
lui Iosif Flaviu "Despre războiul iudaic", care ni s-a păstrat fragmen¬ 
tar. Tot aşa va fi fost cazul cu unele comentarii la Cărţile Regilor şi 
comparaţii între Legea lui Moise şi cea a romanilor. 

nu avem informaţii despre anul morţii mamei sale. Probabil că 
va fi dus şi ea viaţă ascetică alături de Marcellina. Despre Satirus se 
ştie că a petrecut un timp ca avocat în nordul Africii, dar, începând 
din anul 375, după ce Ambrozie va fi promovat episcop, va reveni 

şi el Ia Milan, administrând vreme de câteva luni gospodăria episco¬ 
pului, după care a murit subit. în orice caz, atmosfera religioasă din 
familia lor nu va fi uitată nici de episcop, dar poate că nici de ce¬ 
tăţenii oraşului, fată de care Ambrozie a ştiut să se poarte cu o grijă 
deosebită; de aceea, şi mai târziu, când vor urma luptele cu arienii 
şi cu partida care mai admira încă obiceiurile păgâne, populaţia ora¬ 
şului Milan îl va sprijini tot timpul cu un entuziasm rar. Deocamdată 
se dusese vestea despre talentul lui de mare orator. 

Spre sfârşitul anului 374 a încetat din viaţă, după aproape 20 de 
ani de activitate, episcopul Milanului, Auxenţiu, care fusese înainte 
episcop al Durostorului din Dobrogea noastră, unde luptase mult în 
timpul controverselor zise "ibrice", când, începând din anul 343 şi 
până în anul 360, prin încăpăţânarea cu care susţineau semi-aria- 
nismul, el şi aderenţii lui făcuseră din regiunile sud-dunărene patria 
celor mai pătimaşe lupte între diferitele partide. Originar el era din 
Capadocia şi se pare că mare parte din biruinţele" lui pe tărâmul 
acestor lupte le-a câştigat cu ajutorul cântărilor antifonice sau alter¬ 
native, aduse de el din Orient. Se ştie că arienii foloseau de mult ast¬ 
fel de arme. Câştigându-şi o faimă mare în Balcani (ca unul care l-a 
lăudat mult pe Ulfila, apostolul goţilor), Auxenţiu s-a folosit de tot 
felul de uneltiri, la care se adăuga şi sprijinul autorităţilor din vremea 
fanaticului împărat Constanţiu şi, ca să dea lovitura şi în Apus", a 
reuşit să scoată din scaun şi să exileze în Răsărit pe fostul episcop 
al Milanului, Dionisie, care respectase hotărârile Sinodului de la fti- 
ceea privitoare la deofiinţimea Fiului cu Tatăl. La adăpostul decre¬ 
telor date de dregătorii arieni, Auxenţiu se declara ortodox, dar de o 
ortodoxie străină de riiceea, de care nu voia să pomenească nici¬ 
cum. nici măcar sinodul din anul 364 din Milan, avându-1 pe Sfântul 
Ilarie, proaspăt întors din exilul lui oriental, n-a putut să-l scoată din 
scaun, el reuşind să-şi mascheze "cu nevinovăţie' duplicitatea. Des¬ 
tul mocniseră până acum nemulţumirile şi setea de adevăr, când 
iată-1 acum pe însuşi reprezentantul ordinii publice, pe Ambrozie, 
intrând în Biserică, în timp ce reprezentanţii ambelor partide, orto¬ 
docşi şi arieni, nu reuşeau să ajungă la înţelegere privitor la cel ales 
în scaunul episcopal al cetăţii. Partidele erau cam la fel de puternice, 
în timp ce guvernatorul le cerea să discute lucrurile în ordine (ne 
spune biograful său - în cap, 6 - şi, după el, o serie întreagă de 
istorici, Socrate, Sozomen, Theodoret şi alţii), s-a auzit deodată un 

glas de copil, care a exclamat: "Ambrozie să fie episcop!' . Era firesc 
ca cel proclamat să fie surprins de acest lucru, dar faima lui a ajuns 
repede până la Sfântul Vasile, în Cezareea Capadociei, care-1 şi felici¬ 
ta că s-a învrednicit de o alegere care semăna cu aceea a prooro¬ 
cilor. în repetate rânduri Sf. Ambrozie ne asigură că a încercat să 
fugă de episcopat, pretextând că e numai catehumen şi că nu are în 
acest scop nici aprobarea împăratului de a ieşi din serviciul public. 
Dar în câteva zile împăratul l-a dezlegat; şi n-au trecut decât opt zile 
când, după ce a primit botezul de la un preot ortodox, la 7 decem¬ 
brie 374, a fost hirotonit episcop, după cum afirmă el însuşi în epis¬ 
tola 63, cap. 65. Primele acţiuni ale noului episcop sunt revelatorii: 
încă de la începutul anului 375 a primit felicitarea Sfântului Vasile; 
în acelaşi timp el anunţă poporul că în curând vor sosi din Orient şi 
moaştele fostului episcop ortodox Dionisie, iar paralel - probabil 
imitând gestul măreţ al Sfântului Vasile - le face cunoscut credincio¬ 
şilor săi că renunţă la întreaga lui avere în folosul săracilor. Şi, aşa 
cum ne asigură Periatul Augustin, toţi, mari şi mici, fără deosebire, 
erau primiţi de episcop, care îi mângâia şi plângea împreună cu ei, 
mai ales cu cei păcătoşi (Vita, 39). De aici înainte, revine acelaşi Fer. 
Augustin, în fiecare duminică îl auzeau propovăduind cuvântul ade¬ 
vărului". "Şi-am început să-l iubesc, continuă acelaşi părinte, nu ca 
pe un învăţător al adevărului, ci ca pe un om binevoitor faţă de 
mine. Şi-l ascultam cu atenţie când vorbea în faţa poporului... ca să 
cercetez dacă vorbirea lui era pe măsura faimei (cunoscut, cum era, 
în toată lumea), şi eram cucerit de cuvintele lui... desfătat de dul¬ 
ceaţa cuvântării... simţind că mă apropiam de mântuire, puţin câte 
puţin, fără să ştiu" (Confessiones, V, 13). Am citat aceste mărturii re¬ 
velatorii pentru întreg felul de a vorbi, de a scrie şi de a acţiona al 
Sfântului Ambrozie. Ierarhul impresiona în toate, atât prin evlavie şi 
modestie, cât şi prin libertatea, curajul şi statornicia cu care lucra; 
un ’imperator care era născut spre a conduce şi mânat de conştiinţa 
datoriei de a lupta pentru dreptate şi adevăr", zice O. Bardenhewer. 
Nu-i de mirare că a fost cel dintâi dintre păstorii Bisericii pe care l-au 
chemat împăraţii să-i sprijine atunci când au simţit că li se clatină 
tronurile. împăratul Qraţian îi era devotat ca un copil. Pe împăratul 
Valentinian II, care era asaltat de partida senatorilor păgâni. Am¬ 
brozie l-a încurajat, îndemnându-1 să fie tare, deşi ştia că în spatele 
senatorilor (iar când au dezlănţuit arienii lupta în 386, şi în spatele 

partidei ariene) se ascundea bătrâna împărăteasă Iustina. Tot Am¬ 
brozie a fost cel care, sfidând oboseala şi frica de a da ochi cu uzur¬ 
patorul Maxim, a străbătut de două ori drumul lung peste munţi 
până ia Treviri, la ucigaşul lui Qraţian, şi altădată (în 392) în Qalia, 
reuşind să-i oprească pe uzurpatori în intenţiile lor. însuşi marele 
Teodosie a putut fi înduplecat de rugile şi protestele Sfântului Am¬ 
brozie atât în anul 388, cât mai ales în anul 390, în cazul gravului 
masacru din Tesalonic, pentru care. Ia îndemnul ierarhului, împăra¬ 
tul însuşi a făcut penitenţă publică. Dar ca să prezentăm în amănunt 
întreg filmul vieţii şi acţiunilor devenite legendare, prin care a luptat 
împotriva arienilor, a senatorilor păgâni, sau prin care a întărit trep¬ 
tat viaţa morală a Bisericii şi a credincioşilor ei, nu intră în preocu¬ 
parea noastră. Vom sublinia totuşi la locul lor măcar unele etape 
mai importante din şirul acestor fapte. 


Despre scrierile Sfântului Ambrozie 

‘Trecerea de la tribuna măririlor lumeşti şi de la zgomotele vieţii 
furtunoase a palatelor la cântarea de psalmi nu s-a făcut dintr-odată", 
mărturiseşte Sf. Ambrozie într una dintre scrierile sale (De paenit. II, 
8, 72). Chiar însuşirea terminologiei creştine şi alcătuirea predicilor 
sale răsunătoare n-a mers totdeauna uşor. ’A trebuit mai întâi să mă 
documentez eu însumi, pentru ca să ştiu să vă învăţ şi pe voi (zice 
el la începutul scrierii sale Despre îndatoririle slujitorilor I, 1, 4); or, 
pentru aşa ceva nu totdeauna am avut timp destul pentru a mă pune 
la punct". "Cu mine s-a petrecut un caz paradoxal, zice el într-alt loc, 
când am fost pus episcop de entuziasmul poporului, dar fără să fi 
avut destulă cultură'. în două dintre epistolele sale (nr. 47 şi 48) el 
mărturiseşte că uneori diferitele "cărţi" sau "broşuri" au fost dictate, 
alteori copiate şi trimise spre corectare sau verificare episcopului 
Sabin din Piacenta, care i le înapoia îndreptate.Temeiul principal al 
predicilor şi scrierilor sale este în primul rând cunoaşterea profundă 
a Sfintei Scripturi. E de-a dreptul uimitor numărul şi varietatea citări¬ 
lor biblice pe care le face. Şi pare tot atât de uimitor faptul că într-o 
viaţă atât de plină de obligaţii administrative, pastorale şi cu carac¬ 
ter obştesc, ierarhul acesta şi-a mai găsit timp liber pentru a scrie 
atâtea cărţi, chiar dacă multe dintre ele sunt în primul rând prelu¬ 
crări sau comentarii. Totuşi scrierile lui Filon din Alexandria, ale lui 

Clement Alexandrinul, Origen, Ipolit, Vasile cel Mare, Atanasie, Di- 
dim cel Orb, precum şi multe dintre scrierile profane greco-romane 
(unele cunoscute autorului direct, altele prin intermediul teologilor 
greci pe care-i comentează) constituie un câmp neaşteptat de vast 
al unui ierarh de limbă latină, care are între altele şi acest merit: de 
a le încetăţeni pentru prima oară în Apus, dar, mai mult decât atâta, 
de a pune bazele unei culturi teologice prezentate într-un limbaj sim¬ 
plu, practic, totuşi entuziast, cu deschidere largă, umanistă. Tiu prin 
discuţii teoretice a vrut Dumnezeu să mântuiască poporul Său", sub¬ 
linia Sfântul Ambrozie într-o altă scriere (De flde I, 5, 42) esenţa 
predicilor sale. 

Tiu în afară de tine, ci în tine să cauţi piatra cea preţioasa pen¬ 
tru care iconomul cel credincios era hotărât să-şi vândă tot ce are. 
Piatra ta este purtarea ta şi sufletul tău. Pe această piatră este zidită 
casa vieţii tale", susţine el în cartea Despre întruparea Domnului (IV, 
32). Bănuim, aşadar, de ce a îndrăgit Sfântul Ambrozie interpretarea 
morală sau chiar pe cea alegorică: pentru a-i zidi moral pe credin¬ 
cioşii săi. 

S-a discutat dacă şi în ce măsură va fi cunoscut dintre scriitorii 
latini pe Tertulian, pe Ciprian. Chiar din Ipolit nu va fi folosit prea 
mult. Potrivit orientării latinului mai mult spre practic decât spre teo¬ 
retic, primele scrieri ale Sfântului Ambrozie sunt predicile, sfaturile, 
îndrumările. Cea dintâi scriere, cuprinzând două cărţi, a fost aceea 
dedicată morţii fratelui său, Satirus, o entuziastă preamărire a virtu¬ 
ţilor acestui suflet nevinovat, mort prematur. Se evocă religiozitatea 
şi iubirea frăţească din casa lor. 

Tratatul Despre feciorie dedicat surorii sale Marcellina (377) pre¬ 
zintă cele trei stări, ca trei etape şi trei feluri de a practica ceea ce 
mai târziu se va numi "monasticismul” (lupta cu desfrânarea): căsă¬ 
toria, văduvia şi viaţa în feciorie. Se ştie că Ambrozie n-a fost un 
extremist în susţinerea ascezei aspre. O scriere specială este cea 
Despre feciorie , compusă la abia trei ani după ce fusese ales epis¬ 
cop. Interesant că, deşi nu era încă organizată pe deplin viaţa asce¬ 
tică, veneau spre Milan ca să primească vălul fecioriei multe tinere 
din Italia şi chiar din Africa. în general, Sf. Ambrozie are cuvinte de 
caldă preţuire pentru viaţa de căsătorie bazată pe credinţă şi pentru 
indisolubilitatea legământului matrimonial. în schimb, faţă de căsă¬ 
toria a doua e mult mai sever, socotind-o a Fi deja un semn de slă¬ 
bire a moralităţii. Totuşi nu interzice nici căsătoria a doua: "n-o inter- 

zicem, dar nici n-o recomandăm" (zice el în scrierea Despre văduve 
XI, 68). Cuvinte de admiraţie are ierarhul pentru feciorie, al cărei 
model suprem este Maica Domnului. 

Tot la capitolul scrieri morale şi ascetice trebuie amintită Despre 
îndatoririle silitorilor (De officiis ministrorum), o transpunere în- 
creştinată a celei mai cunoscute opere stoice, cu acelaşi titlu (De 
officiis), a lui Cicero, în care, imitând titlul şi destinatarii (la Cicero 
adresantul era studentul Marcu aflat la studii în Atena, la Ambrozie 
adresanţii sunt clerici, fiii sufleteşti ai episcopului), expune, pe rând, 
datoriile slujitorilor bisericeşti faţă de slujba sfântă a preoţiei. Ca şi 
la Cicero, planul lucrării e legat de punerea în lumină a celor patru 
virtuţi cardinale: înţelepciunea, temperanţa, tăria sau curajul şi drep¬ 
tatea. Cum era şi firesc, această scriere prezintă - ca şi cele mai 
multe din operele sale - indicii că a fost compusă sub formă de pre¬ 
dică, aşa cum se spune de pildă în cartea I, 25: "Astăzi, când s-a citit 
din Evanghelia după Luca 1, 23, Duhul Sfânt ne-a rânduit să popo¬ 
sim alegând acest pasaj spre a ne întări în îndatoririle faţă de slujba 
noastră de preoţi'. Impresionează în mod deosebit tonul deschis, 
sincer, ca o spovedanie. în lucrarea sa "Permanenţa stoicismului de 
la Zenon până la Malraux" (Qemloux, 1973), M. Spanneut dovedeşte 
că prin această scriere în care îi citează pe Platon, Porfîriu şi 
Macrobiu, Sf. Ambrozie ne încredinţează (cum au confirmat-o în 
ultimii 40 de ani cercetările unor autori ca J. Courcelle, Hadot, 
Theiler, Solignac şi alţii) că n-a fost străin nici de scrierile neopla¬ 
tonicului Plotin, chiar dacă acesta n-a fost citat direct, ci prin inter¬ 
mediul altora. 

Dar lucrările care l-au făcut mai cunoscut pe marele ierarh mi¬ 
lanez sunt în primul rând scrierile exegetice sau tâlcuiriie ia Sfânta 
Scriptură. Ele sunt puternic influenţate de interpretarea morală şi 
alegorică, dar tonul cald şi deschis al omiliilor sub care ne sunt 
prezentate vădeşte acelaşi entuziasm sincer cu care ierarhul căuta 
să-i convingă şi să-i pregătească pe credincioşii săi pentru mântuire. 
Multe din aceste omilii sunt prelucrate după teologi greci (Clement 
Alexandrinul, Origen, Vasile cel Mare etc.). Ambrozie a ştiut să pre¬ 
zinte lucrurile atât de deschis şi de liber, încât multe pasaje nu şi-au 
pierdut prospeţimea nici astăzi. 

Dintre scrierile pe care le prezentăm în acest volum, numai De 
bono morţiş (pe care unii o socotesc cea mai originală dintre toate 
operele lui Ambrozie) nu intră în categoria scrierilor exegetice, cele- 

lalte toate pot fi încadrate astfel, majoritatea inspirate de cărţile 
Vechiului Testament. Ordinea în care prezentăm aceste scrieri este 
dictată de cronologia lor: Hexaemeronul, Despre rai. Despre Cain şi 
Abel, Despre Noe şi corabia lui, Despre lacob şi despre viaţa cea 
fericită. Despre patriarhul Iosif, Despre binecuvântările Patriarhilor, 
Despre David, Despre Fiabot Izreeliteanul şi Despre binefacerile 
morţii. Cititorul poate găsi în studiile introductive ale fiecăreia dintre 
cărţile pe care le punem înainte indicaţii bibliografice şi note expli¬ 
cative, pe care n-am socotit că e cazul să le prezentăm şi aici. n-am 
putut să cuprindem în acest volum destule dintre scrierile compuse 
în legătură cu Avraam, cu Isaac (şi Despre suflet), cu comentariile la 
Psalmi. 

Aici n-am tradus niciuna dintre scrierile sale dogmatice. Cele mai 
extinse dintre ele sunt adresate împăratului Qraţian (De fîde. De 
Spiritu Sancto şi De Incamatione), prin care îl întăreşte în dreapta 
credinţă pe acest împărat, aflat mereu sub influenţa ierarhului. 

De mare importanţă sunt şi alte două scrieri. De mysteriis şi De 
sacramentis, chiar dacă autenticitatea lor a fost mult dezbătută. Ele 
stau în strânsă legătură cu dezvoltarea instituţiei catehumenatului 
din veacul IV, aşa cum ne-au arătat şi Catehezele mistagogice ale 
Sfântului Chirii al Ierusalimului, cu care se aseamănă. 

Cele două cărţi Despre penitenţă îndreptate împotriva novaţie- 
nilor fac dovada că Sfântul Ambrozie a luat parte din plin la contro¬ 
versele teologice ale timpului, precedându-i pe Fericiţii Augustin şi 
Ieronim. 

Dintre cuvântări am amintit deja panegiricul (în două cărţi) de¬ 
dicat fratelui său Satirus. Acesta fusese un timp înalt demnitar pu¬ 
blic în Italia şi Africa, dar revenind în 377 (sau 378) în Milano "spre 
a împărtăşi mai de aproape destinul fratelui său", din păcate, fiind 
rănit într-un naufragiu, a murit după câteva luni. Predica e un mo¬ 
nument de gingaşă iubire frăţească. 

O altă cuvântare poartă titlul Cuvânt la moartea împăratului 
Valentinian II (cel mort subit la doar 20 de ani, fără să fi avut mân¬ 
gâierea de a fi putut primi botezul creştin de la binefăcătorul său). 
Ambrozie subliniază cu căldură dorul după primirea Tainei, care - 
spune autorul - ţine locul botezului însuşi. Lucrarea sperăm să 
apară în volumul următor, împreună cu clasicul panegiric rostit de 
ierarh la 40 de zile după moartea celui de al treilea împărat îndru- 

mat de el, Teodosie cel Mare (17 ian. 395). în ea subliniază dintre 
calităţile celui răposat mai ales evlavia şi blândeţea. 

O ultimă cuvântare e cea îndreptată în anul 386 împotriva fal¬ 
sului episcop "Auxentiu", în legătură cu pretenţiile arienilor de a răpi 
ortodocşilor una dintre bisericile Milanului. Poate în nicio altă scriere 
nu dovedeşte Ambrozie atâta curaj şi tenacitate în a apăra interese¬ 
le Bisericii Ortodoxe. Poporul îl seconda cu devotament. 

în legătură cu cele 91 de epistole rămase de la Ambrozie amitim 
observaţiile unui patrolog francez că "dacă nu sunt operă de artă, 
sunt măcar documente privind încreştinarea popoarelor în veacul al 
IV-lea". Am amintit şi până aici unele pasaje din aceste epistole, 
despre care însuşi autorul lor declară că le-a adunat şi le-a dat pu¬ 
blicităţii chiar în unele din scrierile sale (Ep. 48, 7). 

Evocăm şi noi câteva dintre luptele mai importante ale ierarhu¬ 
lui în folosul Bisericii. 


Din activitatea pastorală şi despre politica bisericească 
a Sfântului Ambrozie 

Se ştie că în anul 378 goţii invadează Peninsula Balcanică, 
ameninţând chiar Italia. Ca să vină în eyutorul populaţiilor creştine 
din Balcani, Ambrozie nu s-a dat înapoi de a topi chiar şi potirele şi 
alte obiecte din metal spre a-i răscumpăra pe refugiaţi. Desigur că 
arienii l-au acuzat pentru această faptă, dar el a răspuns că-i mai de 
preţ mântuirea unor suflete şi împlinirea voii lui Dumnezeu decât va¬ 
loarea unor metale reci (De off. II, 15, 18; Sozomen, Ist. bis., I, 7, 26). 

Felul în care a ştiut “prezida' 1 sinodul din Aquileea în completarea 
celor hotărâte de Sinodul II Ecumenic din Constantinopol (381) a 
fost una dintre acţiunile de mare prestigiu ale ierarhului milanez. 

Curând după aceea izbucni controversa iscată de unii senatori 
romani, care încă nu trecuseră la creştinism şi care reacţionară, 
conduşi de vestitul senator Simachus, dar fiind sprijiniţi şi de parti¬ 
da puternică a arienilor. In fruntea cărora stătea însăşi împărăteasa 
Iustina. împăratul Valentinian I (364-375) lăsase neştirbite privilegi¬ 
ile templului păgân din Roma, în care trona mai departe neatinsă 
statuia zeiţei Victoria, simbolul "cetăţii eterne romane'. Noul împă¬ 
rat, Qraţian (375-383), dădu un decret prin care sistă veniturile 
preoţilor păgâni şi ale vestalelor, precum şi alocaţiile pentru între- 








STUDIU INTRODUCTIV 


17 


ţinerea templului. în numele aristocraţiei rămase păgâne Simachus 
înaintă un memoriu patetic, cerând revocarea edictului. Lumea era 
convinsă că păgânii vor câştiga. între timp, în anul 383, împăratul 
Qraţian, soţul Iustinei, a fost asasinat de uzurpatorul Maxim. Noul 
împărat care fusese proclamat, Valentinian II, abia împlinise 12 ani. 
Atunci intervine Sfântul Ambrozie. în epistola 17, pe care el a înain- 
tat-o împăratului, citim: ' Păgânii se plâng că pierd veniturile, dar n-a 
trecut multă vreme de când ei nu-şi făceau scrupule pentru sângele 
martirilor creştini. Vor privilegii cei care uită că nu de mult împăratul 
Iulian a interzis creştinilor chiar şi frecventarea şcolilor statului. Azi 
oricine şi-ar putea da seama cine stă în spatele celui care l-a ucis pe 
împăratul Qraţian. Biserica creştină n-are alte averi decât credinţa 
credincioşilor ei, cu toate că ar avea nevoie pentru hrănirea săracilor 
şi îngrijirea bolnavilor. Să ne spună adversarii noştri: câţi săraci şi 
exilaţi au ajutat şi eliberat? De acum lumea e dornică după mai mult 
umanism în societate". 

în anul 385-386 împărăteasa Iustina a pornit lupta de intimi¬ 
dare împotriva lui Ambrozie, căruia i-a cerut să cedeze pentru 
arieni biserica Porcia de la marginea Milanului. în acest scop ea a 
folosit tot felul de mijloace, inclusiv forţa armată, aducând soldaţi 
fanatici din Tracia. Formal partida ariană prezenta şi un episcop, 
pe Mercurinus, got din naştere, căruia aderenţii i-au dat supranu¬ 
mele "Auxenţiu', după numele fostului episcop arian decedat în 
anul 374. Oamenii din anturajul împărătesei produc şi un "decret" 
care îl ameninţa chiar cu moartea pe episcop dacă nu va aproba 
"pacificarea Bisericii", prin acordarea unui locaş de cult, aşa cum 
se ceruse. Se făcea aluzie şi la prevederile Codului lui Teodosie, 
XVI, 1, 4. Ştiindu-se iubit de popor şi ştiind că peste câteva zile se 
apropie Săptămâna Mare dinainte de Paşti (a. 386), Sf. Ambrozie 
lasă cuvânt de ordine ca mulţimea credincioşilor ortodocşi să 
umple atât catedrala, cât şi celelalte biserici ale oraşului, inclusiv 
biserica Porcia. Cu o râvnă rar întâlnită, dar cu un calm şi mai sem¬ 
nificativ, în predici entuziaste, intercalate printre cântări antifonice 
sau alternative de psalmi, ierarhul a petrecut cu poporul său zile 
şi nopţi de-a rândul, apărând interesele Bisericii, fără să provoace 
tulburare, căci faţă de o astfel de ordine până şi soldaţii s-au reţi¬ 
nut de la acţiuni extreme. Tî-am instigat la nicio răscoală”, declară 
Ambrozie în Epistola 20, 10. Tiu eu am lucrat aşa, ci Domnul a 


2 - Tâlcuiri la Sfânta Scriptură 








18 


STUDIU INTRODUCTIV 


voit-o. nimeni să nu se opună, căci tot ce fac, din dragoste pentru 
Domnul o fac" (Semn. c. Aux., 8). 

Episodul legat de oraşul Kalinikion dinspre graniţa persană s-a 
consumat în anul 388. Nişte gnostici fanatici au incendiat o biserică 
creştină, dar, crezându-se c-ar fi nişte evrei amestecaţi în această 
afacere, comunitatea creştină a dat foc şi ea unei sinagogi iudaice. 
Drept răspuns, împăratul Teodosie a ordonat ca episcopul locului să 
refacă pe banii lui sinagoga. în Epistola 40, Sf. Ambrozie protestează 
împotriva “înjosirii" la care a fost supusă Biserica creştină. "De ce nu 
au fost consultaţi în această privinţă slujitorii Bisericii?", întreabă el. 
într-o altă epistolă (nr. 41) el intervine din nou, cerând în termeni 
energici retragerea decretului imperial, ceea ce a şi obţinut, iar 
refacerea locaşurilor respective s-a făcut în linişte. 

Şi mai impresionantă a fost intervenţia Sfântului Ambrozie pe 
lângă acelaşi împărat Teodosie, care a masacrat în Tesalonic câteva 
mii de oameni (unii vorbesc de 3000, alţii de 7000!) drept represalii 
împotriva uciderii, în timpul unei răscoale, a unor demnitari impe¬ 
riali, în frunte cu însuşi comandantul armatei ilirice, gotul Vatheric, 
precum şi a câtorva militari. Critica modernă corectează părerea 
istoricului Teodoret, care afirmase în Istoria sa (V, XVII) că, în inter¬ 
venţia lui. Ambrozie l-ar fi oprit pe împărat să intre în biserică. De 
fapt, tulburat peste măsură, ierarhul i se adresează în scris (ep. 40 
şi 51), cerând împăratului "să facă pocăinţă ca şi regele David": "îţi 
cer să faci acest lucru, altfel nimeni nu poate fi iertat". în cele din 
urmă împăratul a acceptat. Ambrozie punea interesele morale mai 
presus de orice. 

Rămân încă multe alte fapte memorabile din viaţa şi activitatea 
Sfântului Ambrozie, asupra cărora nu e cazul să stăruim mai mult 
acum. Se poate spune că în afară de apărarea independenţei şi afir¬ 
marea caracterului de drept divin al Bisericii, el a umplut aproape 
întreg veacul său prin cei 23 de ani de pastoraţie (se săvârşeşte la 3 
aprilie 397). 

Un ultim domeniu în care şi-a pus din plin pecetea în chip 
impresionant este cel al reformei liturgice şi îndeosebi al poeziei 
liturgice. în această privinţă el a fost şi un poet apreciabil. încă 
Sfântul Ilarie aducea din vremea exilului său în Răsărit obiceiul 
rostirii şi cântării alternative, nu numai între altar şi strană, ci şi, 
prin diversificarea şi îmbogăţirea formelor de dialog liturgic, între 

două sau mai multe strane. Dar el n-a reuşit în această iniţiativă, 
în schimb. Sfântul Ambrozie reproşa încă în anul 386 în cursul 
luptei de apărare faţă de asaltul arienilor că “în cântările voastre aţi 
stricat până şi poezia imnurilor pe care le-am compus eu. Farme¬ 
cul cel mai mare, decât care nu cunosc altul mai mare, este mărtu¬ 
risirea prin cântec a Dumnezeirii celei una în fiinţă şi întreită în 
persoane, pe Care zilnic o celebrăm în slujbele noastre. Căci 
mereu răspundem în chip alternativ mărturisind pe Tatăl, pe Fiul şi 
pe Sfântul Duh" (Sermo c. Aux., 34). 

Dintre imnele ambroziene câteva au înfruntat cu vrednicie 
veacurile, ele cântându-se şi azi. Din păcate, prin tendinţa de uni¬ 
formizare, Biserica Apuseană n-a păstrat în măsură mai mare spiri¬ 
tul şi formele liturgice, aşa cum le-a preluat Sfântul Ambrozie din 
Răsărit şi cărora el a ştiut să le adauge o notă de rară distincţie. 

Rezumând cele spuse, reproducem câteva rânduri din Patrologia 
Pr. prof. Ioan Coman: 

"Sf. Ambrozie e una din marile figuri ale Bisericii şi literaturii la¬ 
tine patristice din a doua jumătate a sec. IV. Importanţa sa e mare 
nu atât în teologia propriu-zisă, cât în domeniul vieţii practice bise¬ 
riceşti. El a organizat ca puţini alţii asistenţa socială' . 

"Dogmatica sa e cea tradiţională (aşa cum a exprimat-o şi Sf. 
Vasile): "ne închinăm şi ne botezăm cum credem, şi credem cum ne 
botezăm", formulă care recunoaşte deofiinţimea tuturor celor trei 
Persoane treimice". 

"Morala sa e întemeiată pe credinţă şi e orientată spre Binele 
suprem, care e Dumnezeu. Ploua societate, în care se practică o ase¬ 
menea morală, e Biserica". 

"Sf. Ambrozie are merite deosebite în ecleziologie. El formulează 
cel dintâi specificul raporturilor dintre Biserică şi stat. Şeful statului 
nu se poate amesteca în treburile de credinţă ale Bisericii. Locaşu¬ 
rile Bisericii aparţin ierarhiei bisericeşti, nu statului. împăratul e în 
Biserică, nu peste Biserică". 

"Cugetarea şi limba în care a scris sunt clare, ca ale unui magis¬ 
trat roman". 


* 

Din mănunchiul celor zece opere prezentate aici notăm că Apo¬ 
logia lui David a fost tradusă de Pr. prof. Pi. Pieaga, iar traducerea 
celor patru scrieri De paradiso , De Cam et A bei De Pioe et arca şi De 

bono morţiş se datorează doamnei profesoare Maria Hetco. Toate 
celelalte cinci scrieri au fost traduse de semnatarul acestor pagini, 
care a redactat şi studiile introductive, precum şi comentariile şi 
notele întregului volum. 

întrucât "mână de ţărână' este şi aceea care a înjghebat în felul 
acesta şi a înfăţişat astfel aceste osteneli ale celui dintâi dintre mariî 
dascăli ai Bisericii Apusene, îi rugăm pe cei care vor zăbovi cu vre¬ 
mea asupra acestor scrieri să aibă înţelegerea cuvenită pentru o ast¬ 
fel de întreprindere care, chiar dacă n-a fost prea uşoară, a fost adu¬ 
cătoare de lumină şi căldură sufletească, după care suntem convinşi 
că însetează sufletele preoţimii şi ale credincioşilor noştri. 

Aducând cele mai vii mulţumiri Prea Fericitului Patriarh Teoctist 
pentru larga înţelegere cu care ştim că sprijină iniţiativa de pro¬ 
movare şi răspândire a scrierilor Sfinţilor Părinţi ai Bisericii şi dând 
slavă Tatălui ceresc că m-a învrednicit să contribui cu modestele 
mele puteri la această înălţătoare lucrare, rog să reverse în sufletele 
tuturor cititorilor acestor rânduri mângâierea şi râvna de a sluji 
Domnului cu devotamentul cu care au slujit aceşti mari Părinţi. 

Preot prof. Teodor Bodogae 











HEXAEMERON 






















INTRODUCERE 


Titlul scrierii variază. în epistola 43, 1 se numeşte Hexaimeron 
(ec ryiâpai), după cunoscuta operă a Sfântului Vasile cel Mare, care 
conţine o explicare a referatului biblic despre creaţie, aşa cum ni-1 
prezintă Moise în cele şase zile. Dar în cele mai multe redacţii manu¬ 
scrise s-a generalizat forma Hexaemeron. Aşa-1 redau majoritatea 
manuscriselor. între ele chiar Cod. Aurelianensis 192 (169) scris cu 
majuscule, copiat încă în sec. VII, are acest titlu. Fiu mai vorbim de 
epistola 45, 1, care a fost redactată destul de timpuriu şi care are şi 
ea aceeaşi grafie, Hexaemeron. Editorul corpului vienez. Cari 
Schenkl, a avut Ia îndemână 87 de variante manuscrise. Dar în 
1974, cu ocazia comemorării Sfântului Ambrozie la împlinirea a 
1600 de ani de la alegerea lui ca episcop al Milanului ("Ambrosius 
Episcopus, Actele Congresului Internaţional de studii ambroziene". 
Milano, 1976, p. 63), s-a afirmat că ediţia vieneză n-a folosit niciunul 
dintre cele 15 manuscrise milaneze conţinând scrierile Sfântului 
Ambrozie. în orice caz, şi în cele mai multe dintre acestea titlul a 
rămas tot Hexaemeron. 

Ocazia care a prilejuit redactarea acestei opere este legată de 
instituţia catehumenatului, adică a primirii solemne în rândurile cre¬ 
dincioşilor Bisericii creştine a celor care până atunci erau socotiţi 
numai "chemaţi", numai "candidaţi". Se ştie că şi cele nouă cuvântări 
care formează conţinutul "flexaimeronului", scrise de Sf. Vasile cel 
Mare, (scriere care constituie izvorul principal al operei de care ne ocu¬ 
păm aici), au fost ţinute tot în Săptămâna Mare, pregătindu-i pe vii¬ 
torii membri ai Bisericii în vederea primirii Botezului, care pecetluia 
înscrierea lor în rândul “credincioşilor". Căci iată ce citim într-unul 
din pasajele acestei scrieri: "Această zi este cea de a şasea, şi în ea 
se încheie istoria începutului lumii; şi chiar dacă nici în primele zile 
oboseala n-a fost mică, totuşi în cea de a şasea va trebui să depu¬ 
nem o atenţie şi mai mare pentru că..., se argumentează mai de¬ 
parte, în această zi tu, omule, eşti repus în starea nevinovăţiei pri¬ 
mordiale a omului ca chip şi asemănare a lui Dumnezeu". 

în vederea acestei pregătiri religioase, în primele zile, şi anume 
în zilele întâi, a treia şi a cincea, s-au rostit câte două cuvântări, una 
de dimineaţă şi alta după amiază, după cum reiese din pasajele de 
la paginile 169, 1 şi 199, 7 (după ediţia vieneză), şi anume cuvântă¬ 
rile 1, III, IV, V, VII şi VIII, cuvântările II şi VI s-au ţinut câte una pe 
zi, după amiază, după cum reiese din pasajele de la paginile 59, 1 
şi 140, 6, iar cea de-a IX-a cuvântare s-a rostit dimineaţa. în felul 
acesta întreg Hexaemeronul a fost explicat - ca şi la Sfântul Vasile - 
în decurs de şase zile. Cuvântările sau omiliile I-II descriu prima zi a 
creaţiei, cuvântările IV-V prezintă ziua a treia, omiliile VI-VII descriu 
ziua a cincea, şi aşa mai departe. După terminarea celei de a IX-a 
cuvântări, cele nouă omilii au fost compactate pe zile: "Ziua dintâi’, 
"Ziua a doua" etc. în Instituţiile sale, Cassiodor (f585 ?) mărturiseşte 
că aşa le-a găsit copiate de un stenograf şi compactate în mai multe 
volume. 

Că omiliile aveau scopul pregătirii catehumenilor reiese din tex¬ 
tul însuşi al altor scrieri ale Sfântului Ambrozie. Aşa de pildă în 
prima cuvântare Despre Avraam se spune în două pasaje (540,22 şi 
560,5): "voi vă pregătiţi acum pentru primirea harului Botezului". 
Afirmaţii similare întâlnim şi în alte scrieri, de ex.: Despre Isaac, 
Despre binefacerile morţii. Despre Iacob, Despre losif. Despre bine¬ 
cuvântările Patriarhilor etc. în omilia Despre Iacob II, 5, 23 ni se 
spune: "după cum aţi auzit azi citindu-se" (probabil pericopa respec¬ 
tivă), iar în Despre losif se precizează chiar Ia început: "azi ne în¬ 
tâmpină istoria dreptului losif". în Epistola XXVIII, Către Marcellina, 
ni se dau amănunte despre catehumenii care erau "pregătiţi după ce 
trecea iarna, în preajma Paştilor, cu care ocazie doresc să dobân¬ 
dească şi iertarea păcatelor". 

Timpul compunerii nu-i foarte uşor de stabilit, totuşi, potrivit afir¬ 
maţiei proprii a autorului din Epist. 45, 1 - în care declară că a “îm¬ 
bătrânit" de când a scris lucrarea Despre rai şi despre care se admite 
că a fost compusă prin anii 375-378 - se pare că Hexaemeronul va 
fi fost redactat după anul 388, întrucât în pasajele de Ia paginile 61, 
16; 75, 7 şi 101, 14, se prezintă cu entuziasm introducerea cântării 
alternative a psalmilor, obicei luat din Răsărit, unde, se ştie din re¬ 
latările privind viaţa Sfinţilor Atanasie cel Mare şi loan Gură de Aur, 
această tradiţie a jucat un rol important în convertirea mulţimilor Ia 
creştinism şi în lupta pentru apărarea dreptei credinţe. După cum s-a 
spus în studiul introductiv, şi în Arhiepiscopia Mediolanului, unde 
> păstorea Sfântul Ambrozie, introducerea cântării antifonice a înscris 

pagini hotărâtoare pentru apărarea ortodoxiei. în Săptămâna Mare 
din anii 385 şi 386 lupta dintre gruparea ortodoxă şi cea ariană a 
atins paroxismul. 

Iată câteva pasaje semnificative din fragmentele pe care le-am 
tradus aici: "Adunatu-s-au cândva apele din toate văile (spune Sfân¬ 
tul Ambrozie, asemănând ‘adunarea apelor" creştine cu adunarea 
apelor din Cartea Facerii 1, 9), din toate bălţile, din toate lacurile. 
Prin văi înţelegem ereziile şi lumea păgână...". "De aceea şi dom¬ 
neşte în Biserică bucuria mântuirii, câtă vreme în erezie şi în păgâ- 
nism întâlnim numai lacrimi şi tristeţe. Şi astfel de pe toate văile s-a 
strâns poporul cel credincios. Şi azi nu mai e vorba de mai multe 
adunări', ci de o singură adunare, o singură Biserică, cu însuşiri du¬ 
hovniceşti comune, s-a închegat un singur popor. E drept că mişună 
pretutindeni eretici şi necredincioşi, dar credinţa Bisericiî totuşi s-a 
întărit, numărul credincioşilor creşte zilnic". "De acum glasul mulţi¬ 
milor răsună în cântări bisericeşti comune, adăugând laudă Iui 
Dumnezeu, desfătându-se într-o viaţă curată, o adevărată capodo¬ 
peră a lucrării dumnezeieşti, în care vibrează sunete armonice ale 
Cuvântului şi I se simte lucrarea tainică a Duhului Sfânt, templul 
acesta, sanctuarul Treimii, sălaşul sfinţeniei. Sfânta Biserică strălu¬ 
cind ca o catapeteasmă cerească" (Hexaemeron III, 1, 1-6). 

Iar în alt pasaj autorul spune: Toarte potrivită e asemănarea din¬ 
tre Biserică şi ţărmurile mărilor. Mai întâi, iată cum îşi scuipă prin 
toate intrările valurile de credincioşi, care se apropie! în al doilea rând, 
parcă vuiesc, purtate încoace şi încolo, ca nişte valuri ale mării, 
rugăciunile comune şi alternative ale întregului popor, înşiruindu-se, 
pe rând, la cântările de psalmi, bărbaţii, femeile, fecioarele şi copiii, 
un adevărat vuiet de valuri care răsună. De ce ar mai fi nevoie să 
subliniez că aceste valuri amintesc de spălarea păcatelor şi că în ele 
se resimte insufiarea sfinţitoare a Duhului Sfânt? Astfel de bunătăţi 
să ne dăruiască Dumnezeu! întâi, vânt favorabil şi neîntârziat să ne 
urnească vasul, iar în al doilea rând, liman sigur pentru debarcare 
între timp, ca să nu ajungem a fi încercaţi de duhul cel rău mai greu 
decât am putea noi răbda, să nu naufragiem în cele ale credinţei, ci 
să ne lăsăm cuprinşi de o pace adâncă şi atunci, chiar de s-ar porni 
împotriva noastră valuri oricât de grele ale acestui veac, să nu uităm 
câ-L avem drept cârmaci pe Domnul lisus. Care veghează pentru noi 
şi Care cu cuvântul Său potoleşte furtuna, restabilind liniştea mării" 
(Hexaem. III, 5, 23-24). 

în lunile acelor grele furtuni prin care a trecut Biserica milaneză, 
poporul venea de dimineaţă Ia biserică, rugându-se fierbinte pentru 
iertarea păcatelor (ed. vieneză, pag. 203), doar se apropiau şi 
Paştile. 

fiu surprinde deci că in prefaţa cărţii De Moe et arca se relatează 
că scrierea a fost compusă "in vremuri de grele agitaţii, când valuri 
felurite ameninţau Biserica '. 

Fireşte că în astfel de împrejurări Sfântul Ambrozie era prezent 
el însuşi în mijlocul mulţimilor, organizând rezistenţa ortodoxă. Vor¬ 
bind de acele “furtuni", autorul nu s-a gândit Ia valurile de barbari 
care devastau imperiul, ci mai ales ta persecuţia ariană instigată de 
împărăteasa văduvă Iustina, mama împăratului minor Valentinian II, 
aşa cum reiese şi din scrierea De officiis ministrorum I, 1 8 , 72 şi II, 
2, 150. Tot în acei ani furtunoşi 385-386 (sau la scurte intervale 
înainte sau după aceea), s-au compus şi cele mai multe dintre scrie¬ 
rile Sfântului Ambrozie, mai ales cele legate de exegezele biblice, 
inclusiv Comentariu] la Ev. după Luca. 

Izvoarele folosite de Sf. Ambrozie la redactarea operelor sale 
constituie o problemă asupra căreia s-a scris mult şi se va mai scrie. 
După cum afirmă C. Schenkl, editorul Corpului vienez, e interesant 
că Ambrozie nu spune nicăieri în Hexaemeronui său că l-ar fi imitat 
pe Sfântul Vasile cel Mare din Hexaimeronul acestuia, dar acest 
lucru se poate constata şi din fragmentele traduse de noi, unde în 
josul paginii s-a notat de fiecare dată când ideea sau chiar reprodu¬ 
cerea textuală a fost luată după modelul Marelui Vasile. La acest fapt 
face aluzie Fer. Ieronim în epistola 84, 7 (Migne F.L. 22, 749), atunci 
când spune că "nu de mult a compilat Ambrozie Hexaimeronul lui 
Origen, mai bine-zis al lui Vasile, şi chiar al lui Ipolit". Pe bună drep¬ 
tate afirmă Schenkl că nu-i clar ce va fi înţeles Ieronim atunci când 
s-a exprimat în felul acesta. E drept că însuşi Sf. Vasile s-a folosit de 
Omiliile la Geneză redactate de Origen, desigur mult mai numeroase 
decât cele care au fost tipărite până acum, dar felul în care le-a fo¬ 
losit este departe de a constitui o "compilaţie '. Din păcate, şi din 
comentariile lui Ipolit la Geneză abia ni s-au păstrat şase fragmente 
la unele pasaje din Cartea Facerii (Eusebiu de Cezareea, Istoria bise¬ 
ricească VI, 22). De altfel, în De viris illustribus, 123, Fer. Ieronim 
declară el însuşi că s-a ferit să-şi mai exprime părerea despre con¬ 
temporanul său (Ambrozie) spre a nu se spune că-1 laudă sau îl 
osândeşte pe nedrept. în orice caz. Fer. Ieronim n-a fost destul de 
obiectiv atunci când a susţinut într-una din epistolele sale către 

Paula şi Eustochium că in lucrările sale exegetice Sfântul Ambrozie 
e "lipsit de nerv" şi că ’provoacă doar somnul" (cum aflăm din opera 
Iui Rufm de Aquileea, Apologia in Hieronym., II, 22, Migne P.L. 601). 

în schimb, din Hexaimeronul Sfântului Vasile episcopul Mila- 
nului a luat atât planul, cât şi pasaje întregi, dar, ca să fim drepţi, "el 
a luat mai mult din interpret decât din scriitor" (Th. Forster, Am- 
brosius, Bischof, von Mailand. Eine Darstellung seines Lebens und 
Wirkens, Halle a. S. 1875, 117; J. Kellner, Der heilige Ambrosius als 
Erklărer des alten Testaments, Ratisbon, 1895, p. 79 şi urm.), cu 
alte cuvinte a luat ideea, dar prelucrarea ei poartă pecetea origi¬ 
nalităţii şi a stilului său retoric. în felul acesta, cele peste 100 de 
trimiteri la opera Sfântului Vasile ajută Sfântului Ambrozie să se 
menţină la înălţime, fiind o lucrare ce a influenţat mult cugetarea 
patristică medievală in ţările unde ea circula in limba latină. 

Trebuie să mai spunem că în Hexaemeronul Sfântului Ambrozie, 
şi anume în fragmentul VI, 7, 42, au fost identificate câteva pasaje 
din cunoscuta omilie a Sfântului Vasile "Ia aminte la tine însuţi " 
(după traducerea românească din colecţia "Părinţi şi scriitori biseri¬ 
ceşti" voi. 17, p. 365 şi urm.) împrumuturile luate din scrierile lui 
Origen sunt relativ puţine, după ce geniul înflăcărat al Sfântului 
Vasile prelucrase in aşa fel referatul biblic încât - cum va spune 
Sfântul Grigorie de Hazianz în “necrologul" dedicat marelui său prie¬ 
ten - “când iau în mână Hexaimeronul, parcă aud cuvântul lui 
Dumnezeu". De fapt, destinul cunoscut pe care l-au avut operele lui 
Origen nu ne ajută să precizăm în amănunţime în ce măsură Sfântul 
Ambrozie a rămas îndatorat eruditului exeget alexandrin. Totuşi, 
potrivit Informaţiilor editorului vienez, pasajul V, 3, 41 şi 44 e luat 
după Omilia I la Geneză (I, 13) a lui Origen (Migne P.G. XII, 155 şi 
urm.). Tot astfel, pasajul IV, 4 care consună cu cei din Procopie de 
Gaza (Migne 87, 92) provine tot de la Origen, pe care Procopie l-a 
folosit din plin. 

Cât despre comentariul Sfântului Ipolit despre care vorbeşte Fer. 
Ieronim în De viris illustribus, 61, el nu poate fi concludent, întrucât 
lucrarea nu se cunoaşte. Mai curând e vorba de "Filosogumena", din 
care publicaţia “Doxographi graeci" a lui H. Diels (p. 144 şi urm.) a 
identificat câteva fragmente (Schenkl, op. cit., p. XIV). 

în schimb, altă mirare: Sfântul Ambrozie nu pomeneşte de nici- 
una din scrierile lui Filon de Alexandria, despre care ştim că au for¬ 
mat sursa principală a celor mai multe dintre operele exegetice ale 
marelui ierarh. Totuşi, chiar şi numai Hexaemeronul Sfântului Am- 

brozie a citat pasajele următoare din operele lui Filon: De aetemitate 
mundi 4, 5; De providentia 119, 9; De vita Moysis 5, 10, precum şi 
cea pomenită de Eusebiu de Cezareea, Istoria bisericească II, 18: 
Alexandru, sau că şi vieţuitoarele necuvântătoare au un fel de ra¬ 
ţiune, aceasta din urmă înregistrată la paginile 212, 23; 219, 3 şi 
222, 8 după ediţia vieneză. 

C. Schenkl ne mai aminteşte şi de o altă scriere, Altercatio 
Hadriani et Epicteti sive potius Secundi philosophi (cf. Muliach, 
Fragm. phil. graec. I, 5, 8), pentru descrierea frumuseţii mării (la 
pag. 74, 2 şi 6 în ediţia vieneză), precum şi alt pasaj, referitor la fru¬ 
museţea soarelui (pag. 111, 21, ed. citată). 

Dintre literaţii greci, opera prezentă a Sfântului Ambrozie amin¬ 
teşte de Xenofon, Comm. Socr. 1, 4, care e citată de trei ori: la pa¬ 
ginile 165, 3; 249, 14 şi 259, 7. 

Desigur, ca unui care cunoscuse din tinereţile lui scrierile lui 
Cicero, din operele căruia va prelucra în sens creştin cunoscuta 
scriere De officiis, la care el mai adaugă expresia specifică "minis- 
trorum", Sfântul Ambrozie îl citează de multe ori pe cunoscutul scri¬ 
itor latin. 

Un capitol deosebit l-ar putea constitui modul în care Sf. Am¬ 
brozie îi citează pe naturalişti. Desigur, de la un autodidact ca el, 
care - după cum mărturiseşte singur în De officiis cartea I, 1, 4 - a 
trebuit să înveţe el mai întâi pentru a-i putea învăţa pe alţii, nu 
putem aştepta să fi studiat el însuşi pe Fliniu cel Bătrân sau pe alţi 
naturalişti. De bună seamă că el i-a preluat mai ales din Hexaime- 
ronul Sfântului Vasile. 

Pentru istoria câinelui din Antiohia, care a răzbunat uciderea 
stăpânului (Hexaem. VI, 4, 24), Sfântul Ambrozie a folosit o lucrare 
a lui Suetoniu, Prata Suetonii. 

Pentru modul de şlefuire a limbii - cu toate că ierarhul căuta în 
primul rând să facă operă de pedagog, mai puţin de literat, oricât de 
retorică ar fi exprimarea lui -, Sfântul Ambrozie îl citează de peste o 
sută de ori pe Vergiliu, în primul rând Eneida şi Georgicele. Celebră 
a rămas descrierea albinelor (V, 22), a peştilor, a păsărilor etc. 

Despre pasărea Phonix (V, 23, 79) au mai vorbit şi Lactanţiu şi 
alţii, dar Sf. Ambrozie revine asupra ei şi în alte scrieri, de pildă în 
Expos. Ps. 118, 10, 13; să nu uităm că istoria ei fusese popularizată, 
încă din primele veacuri, de prima epistolă a Sfântului Clement 
Romanul (în româneşte în colecţia "Părinţi şi scriitori bisericeşti", 1, 
p. 59). 

orrf- _ nt 

E drept că în descrierea amănunţită a animalelor Sfântul Am¬ 
brozie e întrecut de Sfântul Vasile. Iar în ceea ce priveşte prezenta¬ 
rea anatomică şi fiziologică a organismului omenesc, el stă cu mult 
în urma Sfântului Grigorie de Hyssa. Totuşi se pare că va fi cunoscut 
scrierile lui Galenus şi Apuleius (Bardenhewer, op. cit., p. 510). 

Cuprinsul Hexaemeronului ne este cunoscut în cea mai mare 
parte din cele spuse până aici. Dacă n-a fost un erudit şi un teolog 
profund, în schimb Sfântul Ambrozie a fost un educator, un organi¬ 
zator, un păstor, care a făcut din slujirea preoţească o autoritate atât 
în viaţa morală a credincioşilor, luaţi ca indivizi, cât şi ca organism 
public, în cadrul societăţii. După cum bine remarca Pietre de La- 
briolle (op. cit., p. 374), atât Hexaemeronul, cât şi celelalte scrieri 
exegetice ale Sfântului Ambrozie au fost mai întâi rostite ca predici 
şi abia după aceea publicate. Dar şi într-un caz şi în celălalt, autorul 
lor a fost în primul rând un moralist, un om care voia să influenţeze 
cât mai mult sufletele enoriaşilor, care - aşa cum va declara mai 
târziu Fericitul Augustin în Confesiunile sale - "stăteam cuceriţi su¬ 
fleteşte de dulceaţa cuvântărilor lui " (V, XIII). Aşa şi în Hexaemeron, 
el a făcut mai întâi operă de educaţie practică religioasă. Din cele 
260 de pagini de text (după ediţia vieneză) noi am ales din flexa- 
emeron numai zece fragmente care ni s-au părut dintre cele mai 
semnificative. Dar în toate aceste fragmente, pe lângă ideea cen¬ 
trală, de explicare a referatului biblic despre creaţie, el a ştiut să 
prezinte lucrurile în aşa fel şi în chip atât de personal şi convingător 
încât, luată în întregime, Hexaemeronul rămâne o carte de educaţie 
religioasă deplină. 

Astfel, în primul fragment (1, 1, 1-4), în legătură cu Autorul crea¬ 
ţiei, el subliniază concis că, spre deosebire de sistemele Filosofice 
platonice, aristotelice, pitagoreice, stoice şi de altă natură, care se 
contrazic atunci când încearcă să prezinte un crez sănătos despre 
lume şi om, învătura creştină este singura care poate da un răspuns 
demn de fiinţa Lui absolută. 

“Problema creaţiei, spune el în al doilea fragment (I, 3, 8-14), n-a 
ieşit din capul unui om, ci Dumnezeu este Cel care a făcut-o cunos¬ 
cută prin atotputernicia Lui". 

"în fond, continuă el, lumea este un reflex al lucrării dum¬ 
nezeieşti şi, cu cât o contemplăm mai mult, cu atât îl admirăm mai 
mult pe Creatorul ei" (I, 5, 17, 19). 

Când e vorba de fragmentul al IV-lea (III, 1, 1-6), Sfântul Am¬ 
brozie devine pedagog exigent. "în cuvântarea de astăzi, zice el. 

vedem cum s-a încheiat ziua a treia". Fiind vorba de "adunarea ape¬ 
lor ", autorul face câteva consideraţii moralizatoare cerând: "Să ur¬ 
măm şi noi pilda apelor care în Marea Roşie i-au dat ascultare lui 
Moise. Să ne adunăm şi noi la Biserică, iar nu să ne dezbinăm ca 
ereticii. Căci mai sunt şi astăzi destui care rătăcesc prin teatre ori 
prin hipodroame, unde nu vedem altceva decât o schimonosire a 
alergărilor... Căci tot un fel de băltoacă este necumpătarea, altă 
mlaştină este desfrâul şi o alta, nestăpânirea"în ele nu întâlneşti 
decât ţipete de fiare şi vizuini ascunse ale patimilor". 

Cu predilecţie Cuvântările Sfântului Ambrozie subliniază opera 
providenţială a Iui Dumnezeu în crearea şi conservarea lumii, pe 
care sculptorii şi pictorii Evului Mediu au exteriorizat-o în tot atâtea 
portaluri ale catredralelor gotice sau romanice. în această privinţă, 
Hexaemeronul Sfântului Ambrozie a ajuns să fie un fel de “oglindă a 
naturii", a frumuseţilor ei, cum bine a subliniat Pierre de Labriolle. 
Teleologia orânduielilor firii e urmărită de Sfântul Ambrozie înce¬ 
pând de la bobul de grâu şi lanurile de semănături până Ia viaţa 
peştilor şi a păsărilor. Dar, zice Sfântul Ambrozie, “pământul ştie să 
înapoieze împrumutul cu dobândă, sporind cu mult profitul capi¬ 
talului", câtă vreme omul ajunge să fie adeseori "mai egoist şi mai 
sălbatic decât fiarele". 

în legătură cu obiceiul unor specii de peşti care se hrănesc 
înghiţindu-i pe alţii mai mici. Sfântul Ambrozie spune: "Şi tu, omule, 
eşti un astfel de peşte, care te năpusteşti asupra bunului şi vieţii 
altuia, trăgând la adânc şi urmărindu-I până la capăt pe cel năpăstuit" 
(V, 5, 14). 

Cu privire la solidaritatea pe care o întâlneşte în zborul şi în viaţa 
cocorilor şi berzelor, care se oferă pe rând să-i înlocuiască pe cei 
obosiţi. Sfântul Ambrozie conchide: “în vreme ce păsările îşi apără 
prietenele, noi oamenii ducem adeseori adevărat război împotriva 
semenilor. Mincinos să Fiu dacă n-a fost tocmai acesta motivul pen¬ 
tru care au fost pedepsiţi cei din Sodomaf. 

Ca o concluzie, revine adeseori în scrisul său la sfatul pe care-1 
dă propriilor enoriaşi: Să ne îndreptăm năzuinţele noastre cât mai 
mult spre ceea ce aduce sporire duhovnicească, spre viaţa cea 
netrecătoare" (I, 6, 20; II, 1, 3; II, 2, 7; III, 2, 8 etc.). 








HEXAEMERON 

(CELE ŞASE ZILE ALE CREAŢIEI) 


1, 1,1. într-atât s-au rătăcit oamenii, încât unii din ei au ajuns să 
creadă că la temelia a tot ce există sunt de recunoscut trei principii: 
Dumnezeu, ideea şi materia. Aşa, de pildă, Platon şi ucenicii lui afir¬ 
mau că toate aceste trei principii ar fi netrecătoare, necreate şi fără 
început 1 . Ei pretindeau că Dumnezeu nu-i creatorul, ci numai meş¬ 
terul care a dat formă materiei sau îAr|, după anumite modele sau 
idei care-i treceau pe dinaintea ochilor. în materie s-ar găsi - ziceau 
ei - temeiurile existenţiale pentru toate lucrurile. De aceea socoteau 
că până şi lumea aceasta, aşa a fost lăsată ea: nepieritoare, necre¬ 
ată, nezidită. Alţii în schimb, în frunte cu Aristotel şi cei din şcoala 
lui, susţineau că există numai două principii: materia şi forma, iar în 
legătură cu acestea două ar mai exista şi o energie operatorie sau 
activă, în stare să realizeze tot ce era de întreprins. 

1.2. în cazul acesta, ce absurditate să împaci sau să identifici 
veşnicia creaţiei cu veşnicia Atotputernicului sau să susţii că ele sunt 
unul şi acelaşi lucru, motiv pentru care ar trebui să arătăm atât ceru¬ 
lui cât şi pământului şi mării aceeaşi cinstire dumnezeiască! De aici 
a izvorât credinţa că în multe părţi ale lumii ar exista mai multe 
zeităţi, cu toate că deosebirea dintre diferitele concepţii despre 
lume nu-i deloc neînsemnată. 

1.3. La rândul lui, Pitagora recunoştea numai o singură lume. în 
acelaşi timp alţii susţineau că există mai multe, de pildă Democrit, 
căruia antichitatea i-a acordat întâietatea în cunoaşterea ştiinţelor 
naturii. Chiar Aristotel a împrumutat de la el credinţa că lumea a exi¬ 
stat şi va exista mereu, lucru pe care Platon l-a contestat hotărât, 
spunând că nu totdeauna a existat lumea, dar că de acum încolo ea 
va exista; dar cei mai mulţi sunt de părere în scrierile lor că lumea 
nici n-a existat totdeauna şi nici nu va exista mereu 2 . 

!. Diels, Doxographi graeci p. 567, 7 şi urm. (citat după SchenKl, op. cit., 
XXXII, 1, p. 3). Aceeaşi idee reluata şi de Beda, Mex. I, 39 A. 

2. Diels, Dox. 565, 9; Cicero, Acad. II, 55; Cic., De nat. deor. I, 120 De divin. 

: 5; Filon, De aetern. mundi 3; Diels, 570, 34. 

1,4. între atâtea păreri diferite, care poate fi cea adevărată, câtă 
vreme unii admit că însăşi lumea e ceva dumnezeiesc întrucât ar 
avea în ea însăşi sădită un fel de raţiune dumnezeiască, pe când alţii 
cred că acest cuget s-ar simţi numai într-o parte a ei, iar alţii susţin 
că acelaşi lucru l-am afla şi-ntr-o parte şi-n alta? 

Căci e cu neputinţă să înţelgem: ce înfăţişare pot avea zeii 
aceştia?, care e numărul lor?, care-i locul unde petrec?, ce fel de 
viaţă duc şi ce lucrări săvârşesc ei? în cazul acesta, după părerea 
lumii, ar trebui să concepem pe Dumnezeu ca pe o fiinţă care se 
schimbă continuu, având înfăţişare ba rotundă, ba mereu Fierbinte 
şi mereu în mişcare 3 , dar lipsită de simţire şi răspunzând doar unor 
imbolduri străine. 

I, 3, 8. Moise îşi începe cartea prin cuvintele "La început" 4 . Ce 
minunată rânduială! Prin aceste cuvinte se afirmă în primul rând 
ceea ce se obişnuia să se tăgăduiască, anume că trebuie să se 
accepte că lumea are un început, ca să nu-şi închipuie oamenii că 
lumea ar fi fost lipsită de un început. De aceea şi subliniază David, 
atunci când vorbea despre cer, despre pământ şi despre oceane, că 
"toate cu înţelepciune le-ai făcut" 5 . Prin aceasta Moise a atribuit lumii 
un început, iar creaţiunii i-a recunoscut nedesăvârşirea, şi aceasta 
pentru ca să nu le socoată avapxoţ, sau fără început, ori să se spună 
cumva c-ar fi necreate şi având parte de aceeaşi fire ca şi Dum¬ 
nezeu. Şi apoi a adăugat în chip minunat cuvintele a făcut", pentru 
a dovedi că actul creaţiei s-a desfăşurat într-o anumită durată de 
timp, pentru ca în felul acesta să înţeleagă oamenii cât de neasemuit 
de puternic a fost Creatorul, încât să poată duce la împlinire o lu¬ 
crare atât de mare într-un răstimp atât de scurt, încât fiecărui mo¬ 
ment mai important să-i fie rezervată punerea în aplicare a acţiunii 
Sale, aşa cum a voit-o. nimeni nu L-a văzut lucrând, dar oricine a 
luat cunoştinţă despre lucrarea Sa. Şi, de altfel, cum ar putea fi vor¬ 
ba despre durata acestei lucrări, când citim: "că El a zis şi s-au făcut. 
El a poruncit şi s-au zidit'? 6 n-au fost necesare nici apelul la înde¬ 
mânare ori la forţă pentru Cel care a putut săvârşi prin voinţa Sa, 
într-o clipă, o lucrare atât de importantă, încât ceea ce nu existase 


3. Cicero, De natura deorum II, 46. 

4. Sf. Vasile, Mexaimeron, Migne P.G. 29, 8. Toate celelalte trimiteri la Sf. 

Vasile se referă la voi. 29 din Patrologia Greacă. 








HEXAEMEROl Y 


33 


să fie adus la viaţă atât de repede, aşa încât nici creaţia n-a premers 
actului voinţei şi nici acesta n-a premers creaţiei. 

I, 3, 9. Te miri, poate, de o astfel de lucrare şi te întrebi cine-i 
Creatorul: cine a dat început unei lucrări atât de mari şi cine a dus-o 
la împlinire atât de repede? Presimţindu-i lipsa, iată, pe loc, răspun¬ 
sul dat de acelaşi Moise: "Dumnezeu este Cel care a făcut cerul şi 
pământul" 7 . Acum ai auzit cine-i autorul şi de aceea nu trebuie să te 
mai îndoieşti. El este Cel prin Care Melchisedec l-a binecuvântat pe 
Avraam, părinte a multor neamuri, zicându-i: "Binecuvântat să fie 
Avraam de Dumnezeul cel Preaînalt, Ziditorul cerului şi al pământu¬ 
lui"' 8 . Şi a crezut Avraam şi a zis: "Iată, îmi ridic mâna spre Domnul 
Dumnezeul cel Preaînalt, Ziditorul cerului şi al pământului" 9 . Bagă de 
seamă, dar, că acest lucru nu a fost născocit de un om, ci Dum¬ 
nezeu este Cel care l-a vestit. Căci Dumnezeu este Melchisedec, 
care-i Regele păcii şi al dreptăţii, neavând nici început, nici sfârşit 
zilelor. Aşadar să nu te miri că Dumnezeu, Cel care e fără de în¬ 
ceput, a dat început tuturor în aşa fel, încât cele ce nu existau să 
vină la viaţă. Nu-i de mirare deci dacă Dumnezeu, Care le cuprinde 
pe toate cu puterea Sa şi Care înţelege toate cu o mărinimie nespu¬ 
să, a făcut toate câte se văd, ca Unul care a făcut şi cele ce nu se 
văd. Şi cine ar fi în stare să nege că cele nevăzute sunt mai de preţ 
decât cele văzute, întrucât cele văzute sunt trecătoare, pe când cele 
ce nu se văd sunt veşnice! Şi cine să pună la îndoială că toate aces¬ 
tea le-a făcut Dumnezeu, Care a grăit prin proorocul: "Cine a măsurat 
apele cu mâna şi cerul cu palma şi tot pământul cu pumnul? Cine a 
pus munţii cu cântarul şi dealurile cu cumpăna? Cine a cunoscut 
gândul Domnului şi cine a fost sfetnicul Lui, care să-L înveţe pe 
El?" 10 . Iar în alt Ioc citim despre El că "ţine rotundul pământului şi a 
făcut toate ca pe o nimica toată" 11 . Iar proorocul Ieremia precizează: 
'Dumnezeii care n-au făcut cerul şi pământul să piară de pe pământ 
şi de sub cerul acesta! Dumnezeu este Cel ce a făcut cerul şi pămân¬ 
tul cu puterea Sa, Cel ce a întemeiat lumea cu înţelepciunea Sa şi 
cu mintea Sa a întins cerul şi mulţime de ape în cer şi a ridicat nori 
de la marginea pământului" 12 , după care ţine să adauge: "Atunci tot 


7. Fac. 1, 1. 

8. Fac. 14, 19; Evr. 7, 2-3. 

9. Fac. 19, 22. 

10. Is. 40, 12-13. 

11. Îs. 40, 22 (citare liberă). 

12. ier. 10, 11-12. 

omul îşi iese din fire" 13 . Căci cum ar putea să nu se tulbure de şirete¬ 
nia unei argumentări viclene cel care cercetează temeinic lucrurile, 
căutând să desprindă adevărul despre fiinţa lui Dumnezeu? 

10. Dacă, aşadar, auzi atâtea argumente prin care Dumnezeu îţi 
stă martor că lumea a fost creată 14 , atunci să laşi deoparte credinţa 
care spune că ea n-ar avea început pentru că pare a fi ca o sferă la 
care nu poţi pipăi unde porneşte începutul ei, iar întrucât, oricât ai 
dibui jur împrejur, nu poţi suprinde c-ar avea nici început, nici sfâr¬ 
şit, atunci orice încercare de a preciza în mod palpabil unde începe 
un cerc 15 este un lucru cu totul imposibil. Tot aşa nu se poate deter¬ 
mina locul unde începe încoryurul unui glob, de pildă cel al lunii, 
despre care încă nu poţi preciza decât că ea scade şi revine la forma 
ei mereu după trecerea răstimpului de 30 de zile sau de o lună. Dar 
din faptul că tu nu observi, nu înseamnă neapărat că n-ar exista nici 
un început şi nici un sfârşit. Căci dacă duci [o linie] în formă de cerc 
cu cerneală ori desenezi cu creionul căutând să faci tot atâtea cercuri, 
atunci nu vei mai putea vedea cu ochii ori să-ţi aminteşti măcar unde 
ai început şi unde ai terminat de făcut cercuri, cu toate că tu însuţi 
poţi mărturisi că tu ai început şi tot tu ai sfârşit acea lucrare. Căci, 
chiar dacă mărturia vizibilă n-o putem reconstitui deplin, realitatea 
nu se poate răsturna. Iar cele care au un început, acelea au şi un 
sfârşit şi viceversa: cele care sfârşesc cumva, acelea desigur că şi-au 
avut şi un început corespunzător. Or, că va avea loc un sfârşit al 
lumii ne învaţă însuşi Mântuitorul în Evanghelie atunci când zice: 
“Chipul acestei lumi trece' 16 , "Cerul şi pământul vor trece, dar cuvin¬ 
tele Mele nu vor trece" 17 . Şi mai departe: "Iată, Eu cu voi sunt în 
toate zilele până la sfârşitul veacului" 18 . 

11. Drept aceea, cum pot aceşti oameni să afirme că lumea este 
şi ea veşnică, întocmai ca şi Dumnezeu 19 , şi cum pun pe aceeaşi 
treaptă pe Creatorul tuturor cu creatura, socotind c-ar fî egale între- 
olaltă lumea materială cu cea nevăzută şi de neînţeles a firii dum¬ 
nezeieşti, câtă vreme, chiar potrivit părerii lor proprii, nu se poate 
tăgădui că tărâmurile lumii materiale sunt supuse stricăciunii şi schim- 

13. Ier. 10, 14. 

14. Sf. Vasile, flexaim. 9 AB. 

15. Sf. Vasile 9 BC. 

16 1 Cor. 7, 31. 

17. Matei 24, 35. 

18. Matei 28, 20. 

19. Sf. Vasile 9 C. 

bării şi, în cazul acesta, întreaga lume materială este supusă - ca şi 
tărâmurile ei - aceloraşi influente? 

I, 5, 17. Lumea văzută e un reflex al lucrării dumnezeieşti, pen¬ 
tru că în vreme ce contemplăm opera, în acelaşi timp îl admirăm pe 
Creator. Este întocmai ca în lumea artelor: unele sunt lucruri pline 
de viată, aşa cum le deducem din mişcarea corpului ori din sunetul 
glasului, încât atunci când au început mişcarea sau sunetul, din acea 
clipă nu mai rămâne nimic altceva pentru spectatori sau auditori 20 ; 
altele sunt de natură teoretică, deci având ca preocupare vioiciunea 
de gândire a mintii, iar altele, de aşa fel încât, chiar dacă lucrarea a 
încetat, rămâne totuşi rezultatul ei, cum sunt de pildă o construcţie 
sau o ţesătură. Toate acestea, chiar dacă autorul lor tace, sunt tot 
atâtea mărturii despre destoinicia lui, încât însăşi lucrarea e cea care 
laudă pe cel ce a făcut-o. La fel trebuie privită şi lumea aceasta, ca 
fiind reflexul măririi dumnezeieşti şi dovadă a înţelepciunii lui Dum¬ 
nezeu. La ea s-a referit proorocul atunci când şi-a îndreptat privirea 
spre ceea ce se ascunde în spatele lor şi când a zis: Cât de măreţe 
sunt lucrurile Tale, Doamne, toate întru înţelepciune le-ai făcut!' 21 . 

18. într-adevăr, nu fără rost citim cuvintele le-ai făcut", şi aceas¬ 
ta întrucât mulţi păgâni, care concep lumea ca pe un fel de umbră 
a puterii dumnezeieşti 22 , cred că ea e deopotrivă veşnică întocmai 
ca şi Dumnezeu, că şi-ar avea existenţa prin sine însăşi. Şi cu toate 
că mărturisesc că originea ei s-ar datora lui Dumnezeu, totuşi ei nu 
admit că temeiul acestei origini ar proveni din însăşi voinţa şi hotă¬ 
rârea Lui, ci îşi închipuie că ea ar deriva în mod automat cumva din 
Dumnezeu, aşa cum însoţeşte umbra corpul omenesc. Căci, zic ei, 
umbra e nedespărţită de corp, iar strălucirea lumii e mai curând rod 
al unei legături fireşti decât al unei hotărâri libere a cugetului 23 . A 
ştiut Moise de ce s-a exprimat atât de frumos (şi adevărat) când a 
zis: "a făcut Dumnezeu cerul şi pământul". Căci prin aceasta el n-a 
vrut să spună că ar urma cumva [ca lumea] să existe de la sine, căci 
n-a afirmat care-i cauza existenţei lumii, ci că, în calitatea Lui de 
fiinţă atotbună, a făcut Dumnezeu ceea ce a găsit de cuviinţă că-i cel 
mai potrivit. Căci fiind înţelept, a făcut tot ce-i mai bun; şi fiind atot¬ 
puternic, a făcut tot ce era mai de preţ. Cum ar fi putut lăsa lumea să 
fie o simplă umbră moartă, câtă vreme pe atunci nu exista niciun alt 


20. Sf. Vasile 17 AB. 

21. Ps. 103, 25. 

22. Sf. Vasile 17 BC. 

23. Sf. Vasile 17 BC. 

corp? Şi apoi, cum s-ar putea desprinde vreo umbră din Dumnezei¬ 
rea cea lipsită de trup? Şi cum s-ar putea pomi o strălucire materi¬ 
ală dintr-o lumină nematerială? 

19. în schimb, dacă te întrebi cum se răsfrânge în lume lumina 
dumnezeiască, atunci află că Fiul este chipul Dumnezeului Celui 
nevăzut. Şi după cum este El Dumnezeu, tot aşa este Dumnezeu şi 
chipul Lui. Dacă Dumnezeu e nevăzut, tot nevăzut este şi chipul. El 
este strălucirea măririi părinteşti şi chipul fiinţei Lui 24 . Cartea spune: 
"La început a făcut Dumnezeu cerul şi pământul' 25 . Aceasta vrea să 
spună, aşadar, că lumea a fost creată şi că a început să fiinţeze ceea 
ce nu exista până atunci. în schimb. Cuvântul lui Dumnezeu exista 
şi atunci, şi încă a existat în tot timpul. Dar şi îngerii şi domniile şi 
puterile, chiar dacă şi ele au început cândva să fie aduse la viată, 
totuşi ele existau atunci când a fost creată lumea. Căci "toate au fost 
făcute, cele din ceruri şi cele de pe pământ, cele văzute şi cele ne¬ 
văzute, fie tronuri, fie domnii, fie începătorii, fie stăpânii" 26 , ţinând 
să precizeze mai departe că "toate s-au făcut prin El şi pentru El". Şi 
de ce au fost făcute întru El ? Pentru că El este moştenitorul Tatălui, 
întrucât de la Tatăl întreaga moştenire a trecut asupra Lui, după cum 
zice însuşi Tatăl: "Cere de la Mine, şi-Ţi voi da neamurile moştenirea 
Ta' 27 . Totuşi această moştenire a trecut de la Tatăl asupra Fiului, iar 
de la Fiul s-a reîntors la Tatăl. Dar şi apostolul ne-a dat să înţelegem 
în pasajul respectiv că Fiul este autor al tuturor acestor acţiuni, ca 
Unul care în măreţia Lui le cuprinde pe toate, după cum le scrie el 
şi romanilor despre Tatăl, zicând: "Pentru că de la El şi prin El şi întru 
El sunt toate" 28 . "în El s-a pornit începutul şi izvorul fiinţei tuturora, 
adică din voinţa şi din puterea lui Dumnezeu. Toate au izvorât din 
voinţa şi puterea Lui, căci Dumnezeu-Tatăl Unul este şi din El se trag 
toate, căci toate le-a creat aşa zicând dintru ale Sale, creându-le de 
unde a voit: "prin EI" e continuarea; "pentru El" e scopul; 'din El" a dat 
materia; "prin El", puterea care leagă şi uneşte toate, adăugând "pen¬ 
tru EI" totul, pentru că, atâta timp cât vrea, totul durează şi se men¬ 
ţine şi se îndreaptă spre ţinta finală, toate izvorând din voinţa lui 
Dumnezeu şi împlinindu-se după bună voirea Lui. 


24. Cf. Evr. 1, 3. 

25. Fac. 1,1. 

26. Col. 1,16. 

27. Ps. 2, 8. 

28. Rom. 11, 36. 

III, 1, 1. în cuvântarea de astăzi vedem cum s-a născut ziua a 
treia. Propriu-zis ea s-a anunţat deodată cu cele citite în acea minu¬ 
nată zi care a salvat pământul de la nimicire prin porunca pe care a 
dat-o Dumnezeu, când a zis: "Să se adune apa cea de sub cer într-o 
adunare" 29 . în legătură cu această problemă, ne pot servi ca povă- 
ţuitoare tocmai cuvintele acestea: “Să se adune apa". Aşa s-a spus, 
şi aşa s-a adunat 30 . Tot aşa auzim spunându-se adesea: "Să se 
adune poporul!". Or, (din păcate) el pmul] nu se adună. Căci e mai 
mare ruşinea ca elemente lipsite de minte să se plece în faţa po¬ 
runcii lui Dumnezeu, şi ca oamenii, cărora tocmai în acest sens le-a 
dat Creatorul minte, să nu asculte de El. Dar poate că tocmai această 
ruşine a făcut că astăzi v-aţi prezentat mai mulţi, ca nu cumva în ziua 
în care s-a cerut "să se adune apa la un loc”, tocmai poporul să nu 
fie şi el prezent la Biserică! 

2. De fapt nu numai aici avem amintit exemplul despre felul în 
care apele au dat ascultare. Căci şi în alte locuri s-a scris: "Vâzutu- 
Te-au apele. Dumnezeule, văzutu-Te-au apele şi s-au spăimântat” 31 . 
Şi nu-i deloc neverosimil ca şi în alte locuri să fie vorba tot despre 
ape, atunci când acelaşi prooroc spunea: "Marea a văzut şi a fugit, 
iar Iordanul s-a întors înapoi" 32 . Căci cine nu cunoaşte faptul că la 
trecerea evreilor marea a fugit? Atunci valurile s-au despărţit şi 
poporul a trecut plin de credinţă, având picioarele pline de praf, căci 
marea a fugit şi valurile s-au retras. Aşa a crezut şi poporul egiptean 
că i se va întâmpla în clipa în care a intrat şi el în apă, dar asupra lui 
au năpădit valurile care s-au reîntors, înecându-1. Astfel au ştiut va¬ 
lurile şi să se adune, şi să se îngrozească, ba chiar să fugă atunci 
când le-a poruncit Dumnezeu. Să urmăm şi noi pilda de ascultare a 
acelei ape şi să cunoaştem şi noi că există o singură adunare a 
Domnului: Biserica! '. 

3. Adunatu-s-au cândva apele din toate văile, din toate bălţile, 
din toate lacurile. Prin văi înţelegem ereziile şi lumea păgână, pen¬ 
tru că "Domnul este Dumnezeul munţilor, iar nu Dumnezeul văi¬ 
lor' 33 . De aceea şi domneşte în Biserică bucuria mântuirii, pe câtă 
vreme în erezie şi în păgânism întâlnim numai lacrimi şi tristeţe. De 


29. Fac. 1, 9. 

30. Sf. Vasile 80 C. 

31. Ps. 76, 15. 

unde şi cuvântul Scripturii: "valea plângerii este locul unde a fost 
pus" 34 . Şi astfel de pe toate văile s-a strâns poporul cel credincios. 

Şi azi nu mai e vorba de mai multe adunări, ci de o singură 
adunare, de o singură Biserică, după cum s-a spus şi mai înainte: "Să 
se adune la un loc apa din toate văile", încât s-a făcut o adunare cu 
însuşiri duhovniceşti comune, s-a închegat un singur popor. E drept 
că mişună pretutindeni în Biserică eretici şi necredincioşi. Prin unele 
“văi" putem înţelege teatrul, prin altele hipodromul, unde se fac aler¬ 
gările de cai, cum spune Psaltirea: "Mincinos este calul spre scă¬ 
pare 35 , acolo unde asistăm la opintiri deşarte şi înjositoare şi unde 
nu vedem decât o urâtă schimonosire a întrecerilor. Dar chiar şi 
[acolo], în cercurile celor care s-au obişnuit să ducă viaţă apropiată 
celor de la circ, credinţa Bisericii totuşi s-a întărit şi numărul credin¬ 
cioşilor creşte zilnic. 

4. Un fel de băltoacă este necumpătarea, altă mlaştină este des¬ 
frâul şi o alta, nestăpânirea; în ele întâlneşti noroiul depravărilor, 
ţipete de fiară şi vizuine ascunse ale patimilor; în ele se scufundă cei 
care au intrat acolo şi care nu mai ştiu cum să se salveze; în ele 
alunecă pasul piciorului, ajungând uneori să se prăvălească; parcă 
ar fi o lişiţă care, prefăcându-se că se spală, mai mult se murdăreşte, 
sau auzi plânsul trist al unei turturele, oricât de frumoasă ar Fi ea, 
sau, în sfârşit, desprinzi orăcăitul leneş al unei broaşte de pe fundul 
mocirlei. De aici, mistreţul în mlaştină şi "cerbul la izvor” 36 . Şi cu 
toate acestea, din fiecare mlaştină, în care ca nişte broaşte îşi turuie 
acelaşi orăcăit plictisitor, s-a închegat credinţa, s-a strâns curăţia 
inimii şi simplitatea cugetului. 

5. Strânsu-s-a apa din toate lacurile şi din toate gropile; de acum 
nimeni să nu mai sape fratelui său o groapă în care să cadă el 
însuşi 37 , ci fiecare să-l iubească pe celălalt, susţinându-se şi ajuto- 
rându-se, aşa cum într-un trup fiecare dintre mădulare se ajutorează 
unul pe altul. Şi nu în cântece care picură otrava morţii, aşa cum fac 
comedianţii pe scenă, prin care încărcăm cugetul cu imagini sen¬ 
zuale, ci cu cântări bisericeşti în comun, în care să răsune glasul în¬ 
tregului popor [credincios], aducând laudă lui Dumnezeu 38 , desfă- 


34. Ps. 83, 7. 

35. Ps. 32, 17. 

36. Ps. 41, 1. 

37. Cf. Pilde 26, 27; !s. Sir. 27, 27. 

38. Cum bine sublinia biograful său Paulin (Migne P.L. 14, 31), Sf. Ambrozie a 
introdus din Răsărit cântarea antifonică, aşa încât, după cum spunea Ad. Hamack 
(Qesch. der altchristl. Literatur, I, LV), ca telog el era grec, nu latin, înrudit spiritual 
cu Origen şi cu Sf. Vasile, pe care-1 utilizează adeseori. Heiler, Altkirchliche 
Autonomie u. păpstlicher Zentralismus, Munchen, 1941, p. 99. 

tându-se într-o viată curată. Dar nu alergând după covoare luxoase 
şi nici căutând desfătarea privirilor prin perdele preţioase, ci soco¬ 
tind drept cea mai frumoasă lucrare din lume unirea aceasta minu¬ 
nată între elemente disparate: cerul, întins ca un cort 39 , în stare să-i 
protejeze pe toţi locuitorii pământului, pământ care ne-a fost dat ca 
să vedem apoi aerul, văzduhul întins de jur împrejur, mările întinse; 
poporul creştin, o adevărată capodoperă a lucrării dumnezeieşti 40 , 
în care să vibreze sunetele armonice ale cuvântului dumnezeiesc şi 
în care să se simtă lucrarea lăuntrică a Duhului Sfânt, templul aces¬ 
ta, sanctuarul Treimii, sălaşul sfinţeniei. Sfânta Biserică, în care totul 
să strălucească întocmai ca o catapeteasmă cerească, despre care 
s-a spus în Scriptură: "Lărgeşte locul cortului tău şi acoperământul 
sălaşului tău întinde-1, nu cruţa nimic! Lungeşte funiile şi întăreşte 
ţăruşii! Căci tu te vei lăţi la dreapta şi la stânga, şi seminţia ta va 
cuceri neamurile, şi cetăţile cele pustiite le va umple de oameni' 41 . 
Doar nu degeaba are ea stofe luxoase drept podoabă a vieţuirii ei 
îmbunătăţite, spre acoperirea răutăţilor şi spre astuparea greşelilor. 

6. Aceasta e Biserica, cea care "pe mări a fost întemeiată şi pe 
râuri a fost aşezată” 42 . Căci pe voi a fost întărită şi aşezată, voi, care 
vă grăbiţi spre ea ca nişte râuri ale lumii, izvorând din izvoarele lim¬ 
pezi, după cum s-a spus: 'Ridicat-au râurile. Doamne, ridicat-au râu¬ 
rile glasurile lor, ridicat-au râurile valurile lor". Apoi adaugă: "mai 
mult decât zbuciumul neasemuit al mării, minunat este, întru cele 
înalte. Domnul” 43 . Măreţe sunt aceste râuri! Vă adăpaţi din acel izvor 
netrecător şi bogat şi curgeţi mereu înainte spre Cel care vă declară: 
"Cel ce crede în Mine, precum a zis Scriptura: râuri de apă vie vor 
curge din pântecele lor" 44 . Iar aceasta o spusese despre Duhul pe 
Care trebuia să-L primească cei care vor crede în El. Totuşi, ca nişte 
adevărate Iordane, să ne întoarcem acum împreună Ia cele [începu¬ 
te], de unde le-am lăsat 443 : Şi a văzut Dumnezeu că este bine" 45 . 
nu tăinuim că, după părerea unora, nici textul evreiesc şi nici cele¬ 
lalte traduceri nu redau cuvintele următoare 46 : "Şi s-a adunat apa la 

39. Cf. îs. 40, 22. 

40. Cf. Ps. 113, 24. 

41. Îs. 54, 2-3. 

42. Ps. 23, 2. 

43. Ps. 92, 4-6. 

44. Ioan 7, 38. 

44a. De offlclis , III, 5, 20. 

45. Fac. 1, 10. 

un loc şi s-a arătat uscatul. Şi a numit Dumnezeu uscatul pământ, iar 
adunările apelor le-a numit mări", căci, odată ce a zis, "s-a făcut 
aşa' 47 ; li se pare că acest Cuvânt al Creatorului e suficient ca să 
arate că această lucrare s-a săvârşit. întrucât însă şi în legătură cu 
alte lucrări, referatul defineşte şi repetă astfel de activităţi, socotim 
şi noi că nu-i fără rost acest adaos, chiar dacă alţii au impresia că 
adevărul şi autoritatea ar înclina să fie de partea traducerilor. Mu 
degeaba întâlnim adesea astfel de adaosuri şi completări în tradu¬ 
cerea celor şaptezeci, faţă de textul evreiesc. 

21. Aşadar, "a văzut Dumnezeu că este bine". Dar oricât de fru¬ 
moase ar fi la vedere aceste elemente, atunci când talazuri nesfâr¬ 
şite şi creştetul valurilor albesc luciul apei şi când grămezi de spumă 
se sparg încreţindu-se la cea mai domoală adiere de vânt sclipindu-ne 
prietenos, făcând să lucească măreţia unei linişti copleşitoare, în 
stare să încânte de departe privirile spectatorilor, mai ales când 
izbitura valurilor la ţărm nu-i prea puternică, spre a crede că ne 
îmbrăţişează şi ne salută în mod paşnic - ce plăcute sunt aceste 
sunete, cât de încântătoare este frângerea acestor valuri la ţărm, 
iscând un clipocit atât de plăcut şi de armonic -, totuşi cred că nu 
trebuie preţuită atât de mult priveliştea văzută doar de ochii trupeşti, 
ci trebuie reţinută în primul rând impresia de pace şi de armonie 
despre care vorbim, raportând scopul creaţiei la intenţia Creatorului. 

22. Marea constituie ceva bun, în primul rând pentru că poartă 
grijă de uscat dându-i umezeala necesară, prin aceea că dirijează 
oarecum pe neaşteptate, ca prin nişte canale, sucul vital deloc inutil 
tuturora. în calitate de vatră a fluviilor, marea este un bine, fiindcă 
e izvorul de unde ne vin ploile 48 , e depozit de pământ aluvial, e cale 
de acces pentru mărfuri şi mijloc prin care popoarele ce trăiesc 
departe pot comunica, e apărare împotriva primejdiilor de război, 
baricadă împotriva barbarilor, ajutor în nenorociri, refugiu în caz de 
pericol, punct de atracţie şi de distracţie, loc de cură şi de însănăto¬ 
şire, ţinut care-i uneşte pe cei despărţiţi, loc plăcut pentru drumeţie, 
ascunziş bun pentru cei urmăriţi, resursă pentru încasarea dărilor, 
hrană ieftină în caz de secetă. Din mări se porneşte ploaia, care cade 
pe pământ, şi tot de acolo e absorbită apa prin mijlocirea razelor de 
soare, iar ceea ce e uşor în ea e dus mai departe. în acelaşi timp, cu 
cât e dusă mai sus, cu atâta se îndeseşte mai tare în spaţiile um- 


| 47. Fac. 1, 9. 

48. "Hospitium fluviorum" şi "fons imbrium", aşa defineau cei vechi întinderile 
* oceanelor; cf. Niederhuber, Ambrosius, tîexaemeron, p. 89. 

broase şi reci ale norilor, încât se porneşte ploaia, care opreşte nu 
numai seceta, ci rodeşte şi câmpiile însetate. 

23. Dar cum să pot număra insulele care stau presărate discret 
în mare ca nişte perle în tivitura hainei 49 , în care cei ce se feresc de 
ademenirile plăcerilor lumeşti evită cotiturile periculoase ale vieţii şi 
caută mai curând o viaţă retrasă de lume? Iată de ce marea ne poate 
fi un cămin liniştit pentru cumpătare, o şcoală pentru stăpânirea de 
sine, un azil al seriozităţii, un liman al liniştii sufleteşti, o uşurare în 
fata apăsărilor veacului, o viaţă liberă de ispitele clipei, o împinte- 
nare pentru viaţa evlavioasă a celor credincioşi, încât recitarea ru¬ 
găciunilor psaltice parcă s-ar lua la întrecere cu vuietul valurilor care 
izbesc uşor ţărmurile, de parcă şi insulele stau să se contopească în 
unduirea sfântă a valurilor paşnice ale rugăciunii, încât ai impresia 
că răsună peste tot numai laude ale sfinţilor. Cum aş putea reda 
oare toată acea frumuseţe a mării, aşa cum o vedea Creatorul 50 ? Şi 
încă ce? Ce altceva vrea să însemne acel sunet melodic al valurilor 
decât cântecul melodic al rugăciunilor poporului 51 ? De aceea foarte 
potrivit e asemănată Biserica adeseori cu o mare. Mai întâi, iat-o 
cum îşi scuipă, prin toate intrările, valurile de credincioşi, care se 
apropie! în al doilea rând, parcă vuiesc, purtate încoace şi încolo ca 
nişte valuri ale mării, rugăciunile comune şi alternative ale întregu¬ 
lui popor, înşiruindu-se pe rând la cântările de psalmi bărbaţii, fe¬ 
meile, fecioarele şi copiii; un adevărat vuiet de valuri care răsună. 
De ce ar mai fi nevoie să subliniez că aceste valuri amintesc de spă¬ 
larea păcatelor şi că în ele se resimte suflarea sfinţitoare a Duhului 
Sfânt 52 ? 

24. Astfel de bunătăţi să ne dăruiască Dumnezeu: întâi, vânt fa¬ 
vorabil şi neîntârziat să ne urnească vasul, iar după aceea, liman 
sigur pentru debarcare; în acest timp să nu ajungem a fi încercaţi de 
duhul cel rău mai mult decât am putea noi răbda, să nu naufragiem 
în cele ale credinţei, să ne lăsăm stăpâniţi de pace adâncă şi, chiar 
dacă s-ar pomi împotriva noastră valuri oricât de grele din partea 


49. Sf. Vasile, op. cit., 93. 

50. Imagine împrumutată de la Sf. Vasile, Hexaim., 38 E-39 A. Pasajul acesta 
confirmă faptul că Hexaemeronul a fost scris la câţiva ani după introducerea 
cântării alternative a psalmilor, din anul 336. 

51. Imagine împrumutată din Vergiliu, Qeorgiceie, II, 462, ed. D. Murăraşu, 
Suc. 1967, p. 88. 

52. Minunată imagine, care ne duce cu gândul la şi mai minunata râvnă de 
adâncire şi maturizare pe linia catehumenatului creştin, aşa cum îl întâlnim în sec. 
V la Chirii al Ierusalimului, Ambrozie, Hiceta de Remesiana şi alţii. 

acestui veac, să nu uităm că avem drept cârmaci pe Domnul Iisus, 
Care veghează pentru noi. Care prin cuvântul Său potoleşte furtuna, 
restabilind liniştea mării 53 ! Lui I se cuvin cinstea, mărirea, lauda şi 
nemurirea pe veci, de acum şi până în sfârşit. Aşa să fie! 

III, 8, 33-42. Mai departe Scriptura ne spune: "Să răsară pămân¬ 
tul iarba verde, care să semene sămânţă după felul ei" 54 . Totdeauna 
când auzim vorbindu-se despre produsele pământului, nu trebuie 
uitat că lucrul principal este germenul sau sămânţa 55 . Abia s-au ridi¬ 
cat puţin, că se şi formează tulpina, care nu întârzie să se întărească, 
iar când se coace, dă rodul. Unele plante încolţesc dintr-o rădăcină, 
cum se întâmplă cu arborii; şi nu sunt semănaţi de nimeni. în tul¬ 
pina câte unei plante vedem dedesubt cum într-o parte se formează 
un fel de nod sau umflătură, din care încolţeşte o altă plantă, ceea 
ce dovedeşte că atât în rădăcină, cât şi mai sus, pe traseul tulpinii, 
există putere germinativă nouă. Aşadar, la unele plante înmulţirea 
se face din rădăcină, la altele, pe o cale deosebită. Deci fie că să¬ 
mânţa este cea care condiţionează producerea unora dintre plante, 
fie o altă sursă germinativă înrudită speciei, în amândouă cazurile 
avem dovada că ceea ce provine din ea, din sămânţa care a fost 
semănată, este o altă plantă asemenea ei: din grâu creşte grâu, din 
mei iese mei, din păr iese tot numai păr cu floarea lui albă, iar din 
rădăcina castanului creşte un alt castan. 

34. "Să răsară dar pământul iarbă verde, care să semene să¬ 
mânţă după felul ei". Şi astfel, iată, mereu îşi deschide pământul 
pântecele, înnoindu-se cu alte şi alte produse, îmbrăcându-se din 
nou în haină verde, împodobindu-se cu farmecul unei rodnicii îm¬ 
belşugate, silindu-se parcă să se gătească cu cele mai variate pro¬ 
duse. Nu ne putem mira destul cât de repede se petrece acest pro¬ 
ces de înnoire; dar aceste minuni sunt cu atât mai mari cu cât le 
cotemplăm la flecare plantă în parte, cum e cazul, de pildă, cu bobul 
de grâu care, fiind aruncat în pământ, putrezeşe şi, în afară de cazul 
că va fi fost sec sau tăciune - în care caz desigur nu putea rodi -, 
îndată după putrezire un lăstar nou se ridică din pământ, anunţând 
un rod şi mai bogat. Pământul afânat primeşte aşadar bobul de grâu, 
grapa acoperă semănăturile şi pământul le ia în primire şi le pre¬ 
găteşte pentru rod ca într-un pântece matern. Când apoi bobul a 


53. Cf. Matei 8, 24. 

54. Fac. 1, 11. 

55. Argumentare luată iarăşi după Sf. Vasile, op. cit., p. 100 B. 

putrezit, apare răsadul noii holde 56 , care poartă deja cu bucurie, în 
forma ei verde, însuşirile speciei. încă din prima ei perioadă de 
creştere, planta ne oferă posibilitatea de a recunoaşte, sub haina ei 
verde, trăsăturile viitorului rod. Treptat ea se dezvoltă, înăltându-se 
şi întărindu-se ca pai, de astă dată matură. 

Pe de altă parte, îndată ce iese în afară o umflătură sub formă 
de noduri, care se numeşte spic, din acel moment în lăuntrul lui se 
formează şi învelişul pentru rodul viitor. Bobul de grâu propriu-zis se 
formează aici în interior, pentru ca, până când încă e fraged, nici fri¬ 
gul să nu-1 vatăme 57 şi nici fierbinţeala soarelui să nu-1 zbârcească, 
ori să-l scuture vânturile puternice, ori furtunile năprasnice, ori ploile 
prea aspre. în spic se formează treptat, şi într-o rânduială uimitor de 
frumoasă, câteva şiruri de boabe, care ne prezintă aceeaşi privelişte 
impresionantă a adăpostului sigur pe care Providenţa dumneze¬ 
iască 58 l-a rânduit în chip firesc în vederea acestei alcătuiri. Şi pen¬ 
tru ca nu cumva din pricina greutăţii prea mari a rodului să se frângă 
puterea de susţinere a paiului, acesta e întărit în aşa fel încât e în 
stare să poarte o greutate de două ori mai mare decât greutatea lui 
însăşi 59 , încât susţine rodul bogat fără să se încovoaie spre pământ. 
Chiar deasupra spicului este aşezat un rând de ţepi, încât, zăcând ca 
într-un fel de cetăţuie, boabele să fie apărate de ciocănitul păsă¬ 
relelor, care ar putea să-i fure rodul ori să-l împrăştie pe jos. 

35. Ce să mai zic de chipul în care milostivirea lui Dumnezeu s-a 
îngrijit să vină în ajutor 60 trebuinţelor omeneşti? Pământul a îna¬ 
poiat împrumutul cu dobândă, sporind cu mult profitul capitalului. 
Dacă oamenii înşală adeseori şi-i privează pe semenii lor până şi de 
capitalul împrumutat, în schimb pământul rămâne statornic şi, dacă 
vreodată nu şi-a dat răsplata fiind împiedicat s-o facă din pricina 
asprimii gerului, de prea marea secetă sau de ploi prea îndelungate, 
în schimb, în alt an răscumpără şi lipsurile celui precedent. Aşadar, 
când recolta aşteptată nu-1 bucură pe plugar cu cea mai bună nă¬ 
dejde, nu pământul este de vină. Iar dacă recolta surâde, tocmai 
belşugul acestei mame - pământul - este cel care s-a revărsat, aşa 

56. Sf. Vasile, op. cit., 100 BC; Vergiliu, Qeorgicele, I, 44, ed. cit. p. 56. 

57. Vergiliu, Qeorgicele, 1, 92, ed. cit., p. 58. 

58. Sf. Vasile, op. cit., 100 D. Ideea principală care străbate Hexaimeronul 
Sfântului Vasile este cea privind teleologia naturii şi purtarea de grijă fată de lume 
a lui Dumnezeu. Era firesc s-o adopte şi s-o dezvolte şi Sf. Ambrozie. 

59. Ibidem. 

60. Sf. Vasile, op. cit., p. 101 A. 

că pământul nu-1 păgubeşte nicicând pe acela care-şi pune nădejdea 
în el 61 . 

36. Cât de frumos ni se înfăţişează "ţarinile bogate" 62 ! Ce miros, 
ce plăcere, ce bucurie pentru plugar! Cum ar trebui să ne exprimăm 
mai cuviincios acest sentiment dacă ne-am folosi doar de limba 
noastră de toate zilele? Or, noi avem mărturiile Scripturii, în care 
găsim comparat farmecul ţarinilor cu belşugul binecuvântării şi al 
harului sflntitor. Aşa vorbeşte de pildă Isaac: "Iată, fiul meu ca miro¬ 
sul unei ţarini pline!". Cum să descriem parfumul albăstriu al vio¬ 
relei, albul strălucitor al crinului, roşul aprins al trandafirului ori 
livezile strălucind ca pictate acum în auriu, acum în toate culorile, 
acum în galben deschis, la care nu ştii ce să admiri mai mult: fru¬ 
museţea florilor sau mirosul lor parfumat? Nu ti se mai satură ochii 
de astfel de privelişti; în lung şi în lat se răspândeşte un miros 
plăcut, al cărui farmec ne surprinde pe toti. De aceea, pe bună drep¬ 
tate spune psalmistul: "frumuseţea ţarinii cu Mine este" 63 . Desigur că 
e cu El, fiindcă El însuşi a creat-o. Căci care alt meşter ar fi fost în 
stare să pună atâta farmec până şi în cea din urmă dintre plante? 
Priviţi crinii câmpului" 64 . Câtă candoare nu se desprinde din albul 
florilor lor! Chiar şi frunzele parcă formează un fel de cortegiu, înăl- 
tându-se de la cele mai de jos până la cele de deasupra, formând un 
fel de potir, încât interiorul lui luceşte sclipind ca aurul, dar care to¬ 
tuşi nu încarcă în chip neplăcut nici suita lui tot atât de împodobită. 
Dacă s-ar încumeta cineva să rupă această floare şi să-i desfacă pe¬ 
talele, unde s-ar putea găsi o mână atât de îndemânatică încât s-o 
poată reface la loc? în acest înţeles. Dumnezeu i-a adus o mărturie 
atât de minunată declarând: "Nici Solomon în toată mărirea lui nu s-a 
îmbrăcat ca unul dintre aceştia" 65 . Potrivit acestei judecăţi, chiar şi 
cel mai bogat şi cel mai înţelept rege e întrecut de aceste flori. 

37. Să mai înşir oare şi medicamentele vindecătoare, care se pot 
obţine din tulpinile sau frunzele acestor plante? Dacă un cerb bol¬ 
nav de stomac muşcă din ramurile tinere de măslin, se face sănătos. 
Dar şi ramurile de măslin consumate împreună cu langustă (sau lă¬ 
custă) încă au putere vindecătoare. Frunzele de mure aruncate asu- 


61. Formularea acestei argumentări pare a aparţine Sfântului Ambrozie, care 
ne-a dat în opera sa De offlclis ministrorum o puternică mărturie de etică socială. 

62. Fac. 27, 27. 

63. Ps. 49, 12. 

64. Matei 6, 28. 

65. Matei 6, 29. 

pra şarpelui îl omoară. Ţânţarii nu se apropie de tine când fierbi 
absint (pelin) şi te ungi cu acest lichid 66 . 

38. Dar poate că ar putea zice cineva: De ce cresc împreună cele 
folositoare cu cele ucigătoare 67 şi primejdioase: alături de grâu, cu¬ 
cuta, plantă otrăvitoare pe care o aflăm între plantele bune de mân¬ 
cat şi care, dacă nu suntem atenţi, de obicei dăunează sănătăţii? Tot 
printre cele bune de mâncat găsim şi spânzul 68 şi tot aşa se poate 
întâmpla să-l păcălească pe culegător şi omeagul 69 . numai că acu¬ 
zele de soiul acesta ar fi drepte doar dacă ar fi pământul de vină că 
nu toţi oamenii sunt buni! Ci ascultă şi ceva mai mult: nici îngerii din 
cer nu sunt toţi buni; ba uneori şi soarele ofileşte spicele, când 
avem arşiţă şi când se ard primii muguri. Dacă luna arată călătorilor 
drumul, în schimb tot ea favorizează şi furturile hoţilor. Dar se cu¬ 
vine oare, când e vorba de făpturile care ne sunt folositoare, să ne 
reţinem cu lauda faţă de Creatorul lumii şi, din cauza câtorva factori 
care ne sunt vătămători în alimentaţie, să nu recunoaştem purtarea 
de grijă a Creatorului? Ca şi cum toate bunurile ar fi trebuit să fie 
create doar pentru plăcerea stomacului, sau ca şi cum ar fi prea 
pufine cele pe care milostivirea lui Dumnezeu ni le-ar fi rânduit pen¬ 
tru hrană stomacului nostru! Har Domnului că avem destule ali¬ 
mente, şi ele sunt cunoscute tuturor, cu condiţia doar de a găsi în 
ele plăcere şi de a fi într-adevăr folositoare trupului! 

39. Or, toate câte răsar din pământ au o anumită destinaţie şi 
contribuie pe cât se poate la desăvârşirea întregii lumi create. Unele 
produse sunt destinate hranei, altele vin pe lume pentru alt scop; 
nimic nu vine fără rost, nimic de prisos nu încolţeşte din pământ. 
Ceea ce crezi că pentru tine nu-i de nicio trebuinţă foloseşte altora, 
ba adeseori îfi foloseşte şi fie ceea ce-i de folos altuia. Ceea ce nu 
se foloseşte ca aliment poate servi ca medicament, şi de multe ori 
ceea ce-ţi strică fie constituie pentru păsări şi animale sălbatice 
hrană folositoare. Aşa, de pildă, graurul poate consuma cucută fără 
sâ-i dăuneze 70 , întrucât structura corpului lui îl ajută să fie invulne¬ 
rabil faţă de sucul veninos. Acest suc produce o senzaţie de rece 


66. Pliniu, Istoria naturală XXIV, 117; XXVII, 52. 

67. Sf. Vasile, op. cit, 101 B; Vergiliu, Qeorgicele, II, 152, ed. cit., p. 78. 

68. "Plantă erbacee perenă otrăvitoare (heliebrus), al cărei rizom conţine alca- 
aizi utilizaţi în cardiologie” (Mic dicţionar enciclopedic. Bucureşti, 1972, p. 880). 

69. Plantă decorativă şi medicinală, toxică, cu rizom tuberos, din care se 
- \trage aconitina" (Mic dicţionar enciclopedic. Bucureşti, 1972, p. 453). 

70. Sf. Vasile, op. cit., 101 D. 

care înfioară pasărea, aşa încât, înainte de a pomi prin porii ei ve¬ 
ninul spre inimă, acesta e dus la timp, fără nicio primejdie, pe dru¬ 
mul digerării. Cunoscătorii afirmă 71 că pentru prepeliţă spânzul e 
hrană şi nutreţ, întrucât, potrivit conformaţiei sale fizice, ea e ferită 
de efectele vătămătoare ale unui astfel de aliment. Iar dacă adese¬ 
ori spânzul este folosit în tratarea unor boli omeneşti, cu toate că n-ar 
părea indicat, cu cât mai mult nu-I va adapta spre vindecare mâna 
medicului, încât să fie acceptat ca aliment nevătămător datorită 
compoziţiei sale fireşti? Mătrăguna se recomandă adeseori la insom¬ 
nii 72 . Ce să mai spun de sucul de mac, despre care se ştie că a zyuns 
atât de cunoscut prin uzul zilnic în rol de calmant 75 al durerilor in¬ 
terne? Nu trebuie uitat nici rolul cucutei la reducerea poftelor trupeşti, 
nici al spânzului, care înlătură toate durerile unui trup bolnav 74 . 

40. Aşadar, nu numai că nu poate fi învinuit Creatorul din prici¬ 
na prezenţei] plantelor otrăvitoare, ci trebuie chiar să-I aducem 
mulţumiri întrucât ceea ce tu credeai că s-a zămislit ca să ne pună 
viaţa în primejdie a devenit doctorie pentru sănătatea ta. Căci chiar 
şi ceea ce ar prezenta o primejdie e evitat de Providenţă, iar prin 
băgare de seamă nu se pierde nimic din ceea ce e folositor sănătăţii. 
Cum vor fi învăţat oare oile şi caprele 75 care anume dintre plante le 
sunt vătămătoare? Oare nu ştiu ele numai prin miros, cu toate că 
sunt simple animale necugetătoare, doar pe baza instinctului lor, 
cum să evite pericolul şi să-şi apere viaţa? Şi oare nu pot deosebi 
ele deopotrivă care anume verdeţuri le sunt folositoare şi care anu¬ 
me le sunt vătămătoare, încât numai după ce se simt parcă atinse 
de nişte otrăvuri periculoase, abia atunci caută ele verdeţurile bine¬ 
cunoscute, care să le aducă lecuirea eventualelor răni? Chiar felul în 
care se hrănesc le poate aduce doctoria cerută 76 ; după rană trebuie 
să ştii să te fereşti de săgeţi şi cum să eviţi veninul, iar nu să-l cauţi 
tu pe el! în definitiv chiar şi cerbilor mâncarea le serveşte drept anti¬ 
dot. Vipera se teme de cerb, în schimb ea poate omori şi leul 77 . Un 
şarpe mai mare poate încolăci un elefant. Dacă elefantul l-ar strivi. 


71. Plinlu, Istoria nat. X, 72, 92. 

72. Sf. Vasile, op. cit., 101 D. 

73. Pliniu, Ist. nat. XXV, 13 (94), 147-150. 

74. Sf. Vasile, op. cit., 101 D; Pliniu, Ist. nat. XX, 18 (78), 198-201; XXV, 54, 154. 

75. Sf. Vasile, op. cit., 101 C. 

76. Pliniu, Ist. nat. XXV, 92. 

77. Pliniu, Ist. nat., VIII, 118. 

moartea şarpelui ar fi sigură, dar Fiindcă el nu-i în stare de aşa ceva, 
lupta se duce de către amândoi cu încordare extremă. Şarpele caută 
să sugrume piciorul elefantului, pentru că atunci când acesta cade 
jos, şarpelui nu-i poate provoca nicio primejdie. Elefantul caută să 
nu fie el ultimul sau măcar să nu Fie atacat la piciorul de dinapoi, 
undeva pe o potecă strâmtă, unde el nu se poate nici răsuci, şi nici, 
cu o păşire mai energică, să strivească şarpele, şi nici să primească 
ajutor de la alt elefant. 

41. Aşadar, dacă până şi animalele necugetătoare ştiu şi cu ce 
fel de ierburi să se lecuiască şi cu ce fel de mijloace se pot ajuta, 
omul, care vine pe lume cu facultăţi cugetătoare, să nu Fie în stare 
să se orienteze? Ori să fie tocmai el atât de străin de realitate, încât 
numai el să nu poată pricepe 78 ceea ce Fiecărei vieţuitoare îi este de 
folos? Sau să Fie tocmai el atât de nerecunoscător pentru darurile 
Firii, încât să creadă că, întrucât până şi o picătură de sânge de taur 
ar putea omori un om, nu cumva acest dobitoc n-ar trebui să Fie 
adus pe lume, sau atunci, să trăiască fără sânge, câtă vreme puterea 
lui atât de folositoare în agricultură ori în cărăuşie 79 şi Icamea lui] 
atât de gustoasă aduc atât de multe servicii oamenilor de la ţară? 
Dacă şi-ar aduce aminte câte bunătăţi le-a dăruit Dumnezeu, atunci 
oamenii n-ar uita spusele Lui: “Răsară pământul iarbă verde, care să 
semene sămânţă după felul ei" 80 . Ar înţelege atunci că prin aceste 
cuvinte. El nu s-a gândit numai la cele care dau hrană de la sine, 
cum sunt ierburile, copacii şi alte plante, ci şi la cele dobândite prin 
sârguinţă gospodărească şi prin agricultură practicată cu trudă. 

42. Şi ce lucru cuviincios că Dumnezeu n-a poruncit ca pămân¬ 
tul să producă dintr-odată sămânţă şi rod 81 , ci a rânduit ca întâi să 
încolţească, apoi câmpurile să înverzească şi abia după aceea să se 
coacă rodul după felul lui, aşa încât în niciun anotimp ele să nu fie 
lipsite de farmec! Câmpurile trebuie mai întâi să se îmbrace cu 
haina împodobită a primăverii şi abia mai târziu să ne dea folosul 
roadelor. 


78. Sf. Vasile, op. cit., 102 B. 

79. Vergiliu, Qeorgicele, II, 458, ed. cit. p. 88. 

80. Fac. 1, 11. 

81. Sf. Vasile, op. cit., 104 A. 

V, 5, 12-14. Ce să spun despre dantura îndesată a peştilor? Căci 
ei n-au dinţi numai pe o parte, cum au oile sau vitele, ci sunt înar¬ 
maţi cu dinţi pe amândouă părţile 82 . întrucât trăiesc în apă, dacă ar 
purta mâncarea printre dinţi încoace şi încolo, fără s-o înghită, s-ar 
putea întâmpla ca, sub presiunea apei, hrana să fie luată dintre dinţi 
şi dusă afară din gură. De aceea peştii au dinţi deşi şi ascuţiţi, ca să 
poată muşca şi să zdrobească repede hrana, pentru ca s-o şi poată 
înghiţi fără amânare sau întârziere. Peştii nu rumegă, singur câinele 
de mare (scarus) pare a fl rumegător, după cât spun oamenii, lucru 
despre care numai întâmplarea sau experienţa sau studiul ne vor 
putea da răspunsul. 

13. Desigur că nici peştii nu sunt cu toţii cruţaţi de asuprirea 
celor mai puternici dintre ei 85 , cei mai slabi fiind expuşi lăcomiei 
celor mai tari. Cu cât cineva e mai slab, cu atât e mai expus de a 
deveni pradă celorlalţi. Cei mai mulţi peşti se hrănesc cu plante şi 
cu viermişori mici; sunt însă şi din aceia care se devorează unul pe 
altul şi se îngraşă din carnea celorlalţi. Cel mai mic devine pradă 
[mâncare] pentru cel mai mare, şi, la rândul lui, cel mai mare e ata¬ 
cat de cel şi mai puternic şi însuşi prădătorul devine pradă altuia 
străin. Există cazuri ca, atunci când un peşte îl devorează pe altul, 
să fie înghiţit de al treilea, încât amândoi, devoratorul şi cel devorat, 
să se întâlnească în stomacul unuia străin, destinul unuia împărtă¬ 
şind răzbunarea celuilalt. La ei poate că s-a încetăţenit nedreptatea 
pornind, probabil, de la cazul său propriu, cam aşa cum a început 
să se întâmple şi între noi, oamenii, nu pe cale naturală, ci dând frâu 
liber poftelor lacome; ori apoi - întrucât poate deveni o pildă în folo¬ 
sul oamenilor -, au devenit şi ei un simbol pentru oameni, deci s-ar 
cădea ca, văzând la ei chipul comportării păcătoase dintre noi, să ne 
ferim de a mai oferi astfel de exemple rele. Piiciunul dintre cei pu¬ 
ternici să nu ne năpustim asupra celor mai slabi, dându-ne astfel pe 
nedrept ca model rău, căci cine nedreptăţeşte pe semenul său îşi 
pregăteşte sieşi laţ în care poate cădea el însuşi. 

14. Şi tu, omule, eşti un fel de peşte, care te năpusteşti asupra 
bunului şi vieţii altuia şi care "tragi la adânc" pe cel neputincios 84 


82. Sf. Vasile, op. cit., 152 C. 

83. Sf. Vasile, op. cit., 152 C. 

84. Sf. Vasile, op. cit., 152 J. 

V, 15, 50-54. Să începem să vorbim mai întâi despre păsările 
care au ajuns să fie pentru oameni model de vieţuire 88 . La ele felul 
de a se purta unele cu altele şi de a se apăra a devenit ceva firesc, 
la noi, abia din constrângere şi intr-un mod vrednic de un sclav. Cât 
de neimpus, de voluntar săvârşesc cocorii paza de noapte 89 . în timp 
ce unii se odihnesc, pe alţii îi poţi vedea stând în post, pe alţii îi vezi 
patrulând sau făcând serviciu de iscoade, pentru ca nu cumva să se 
încerce din vreo parte un atac, şi astfel fiecare îşi oferă, deodată cu 
serviciul, tot devotamentul şi toată puterea. După ce şi-au făcut ser¬ 
viciul de pază, respectivii mai dau un semnal ca să-i trezească pe cei 
ce dorm, pentru ca aceştia să-şi ia în primire postul, iar după aceea 
merg şi ei la culcare. în mod cu totul liber îşi ia fiecare serviciul în 
primire şi nu se dovedesc atât de greoi şi de leneşi la somn, cum am 
ajuns să fim noi, oamenii, ci sar repede din aşternut, se prezintă la 
serviciul lor, pe care şi-l îndeplinesc cu aceeaşi conştiinciozitate cu 
care l-au şi primit. Nu există între ei vreun dezertor, ci numai de¬ 
votaţi, conform firii lor. De aceea şi paza lor e sigură, pentru că a 
fost făcută liber. 

51. Aceeaşi ordine o păstrează şi când zboară: fiecare îşi ia pos¬ 
tul în primire; la timpul său, fiecare din ei ajunge pe rând în postul 
de conducere, şi anume fiecare la un soroc stabilit mai dinainte, 
urmând ca fiecare să facă pasul respectiv când îi vine rândul. După 
aceea se trage de-o parte şi-l lasă pe altul în postul de conducere! 
Ce poate fi mai frumos decât aceasta? Sarcina şi onoarea şi le îm¬ 
part cu toţii în mod egal şi niciunul nu-şi arogă mai multă putere 
decât o au ceilalţi, ci toţi o au în mod egal 90 . 

52. Aceasta era forma veche de organizare a societăţii, acesta 
era modelul statului liber. Aşa au început oamenii să participe la 
viaţa publică, luându-se după exemplul liber consimţit al păsărilor, 
ca să fie deopotrivă pentru toţi atât obligaţiile, cât şi drepturile, în¬ 
văţând fiecare să participe pe rând la răspunderea de a asculta sau 
de a porunci, dar în acelaşi timp nefiind nimeni exclus nici de la 
onoruri, aşa cum niciunul nu era scutit de muncă. Aceasta era cea 
mai bună stare de lucruri. Nimeni nu era atât de lipsit de simţire 


88. Sf. Vasile, op. cit., 171 D. 

89. Sf. Vasile, op. cit., 176 A. 

90. Probabil că înlocuirea celor de la cârmă cu cei mai din spate are acelaşi 
scop: de odihnire periodică a fiecăruia. A se vedea Ionel Pop, Instantanee din viata 
animalelor, ed, II, Editura ştiinţifică. Bucureşti, 1968, p. 121-122. 

încât să tină vreo dregătorie toată viaţa, după cum, iarăşi, nimeni nu 
era condamnat la o robie nesfârşită. Fiecare participa fără preferinţe 
şi fără invidie, fiind promovaţi cu toţii la eventualele schimbări şi, la 
timpul rânduit, atât sarcinile, cât şi serviciile de pază schimbându-şi-le 
reciproc, oricând voiau, nimeni nu îndrăznea să-i aducă altuia ne¬ 
cazuri în probleme de serviciu, ca nu cumva să aibă apoi de suferit 
din partea celui care ajungea după aceea la conducere, nimeni nu 
avea impresia că i-ar fi prea grea munca de care-i dezlega viitoarea 
recompensă. 

Totuşi, după ce a început să apară pofta de dominare, când unii 
şi-au arogat abuziv anumite servicii, iar alţii n-au vrut să le pără¬ 
sească pe cele anterioare şi când au apărut şi serviciile militare, din 
clipa aceea slujbele nu s-au mai prestat de către toţi la fel, ci a 
apărut serviciul forţat: de acum oamenii nu mai lucrau în mod egal 
unul faţă de altul, ci şi-au făcut apariţia ambiţiile, munca a început 
să fie normată, căci unii se sustrăgeau de la ea, pentru că ea a de¬ 
venit înrobitoare, aşa că din muncă voluntară s-a ajuns în curând la 
neglijenţă şi lene. Cât de mult se sustrăgeau acum oamenii de la 
garda de noapte! Cât de greu se hotărau acum şi unul şi altul să se 
anunţe pentru serviciul de pază într-un punct mai periculos, chiar şi 
atunci când această sarcină le era încredinţată din porunca regală! 
5-a hotărât aplicarea unor pedepse pentru neglijenţă şi, cu toate 
acestea, neglijenţele se strecurau adeseori, serviciile de pază nu se 
mai ţineau regulat, căci constrângerea care impune un serviciu 
forţat provoacă şi ea de cele mai multe ori neplăceri. Nimic nu-i mai 
uşor decât să faci altora greutăţi, de vreme ce tot ce faci, faci în mod 
forţat. De aceea, munca fără sfârşit taie oricui pofta, creând mereu 
înfumurarea celor care se cred puternici. Căci unde mai afli vreun 
om care să renunţe de bună voie la puterea dobândită şi care să se 
retragă el însuşi din postul de conducere şi, în loc de întâiul, să se 
trezească cel din urmă 91 ? Or, între cocori stăpâneşte mulţumirea în 
muncă şi modestia în serviciu. De sfat nu se face uz între ei decât la 
ieşirea din post, niciodată la intrarea în el; în primul caz e vorba de 
întreruperea odihnei somnului, în cel de-al doilea e vorba de fapt de 
un serviciu voluntar. 

53. Despre berze se istoriseşte că zboară în formaţie apropiată. 
Atunci când socot că e vorba să plece în vreo direcţie mai lungă, au 


91. Cf. Marcu 9, 34. 

obiceiul să se adune laolaltă şi s-o ia înspre ţinuturile din răsărit şi 
miazăzi, hotărându-se să pornească toate deodată, ca la un semn. 
Ai crede că-i o adevărată armată care pleacă în şir: aşa-şi păstrează 
fiecare locul în zbor atât în flancuri, cât şi în frunte. La început toc¬ 
mai ciorile sunt cele care le conduc, arătându-le direcţia şi însofindu-le 
ca nişte gardieni, în aşa fel încât ai crede că ele ar fi o trupă auxilia¬ 
ră de apărare împotriva păsărilor duşmane, însărcinându-se pe pro¬ 
priul lor risc să le apere de orice neplăceri nedorite. Indiciu despre 
acest lucru e faptul că într-un anumit răstimp (după ce pleacă ber¬ 
zele) nu mai afli în jur nicio cioară şi, în schimb, când se întorc, 
toate ciorile sunt acoperite de răni, trădând parcă atât prin glasul 
sângelui, cât şi prin alte semne, că ele au susţinut în acest scop o 
grea luptă. Cine le va fi ameninţat oare cu pedeapsa ca să facă acel 
zbor? Cine va fi rânduit ca, în caz că ar refuza acel serviciu armat, 
vor lua atât de grea pedeapsa, încât niciuna să nu refuze acel servi¬ 
ciu în folosul şirului de păsări prietene, ci toate, simţindu-se parcă 
datoare, să se ia la întrecere în oferirea acestui ajutor? 

54. Să înveţe aşadar oamenii de la ele ] să respecte legile ospi¬ 
talităţii şi să înţeleagă cât de sfânt este respectul care trebuie arătat 
oaspeţilor 92 , ce ajutoare sunt datori a le da şi, în cazul când n-ar 
exista ajutorul [ciorilor], atunci să preia asupra lor chiar şi primejdia 
unei atitudini proprii! Se vede aşadar că noi, oamenii, le închidem 
oaspeţilor uşile, pe când păsările sunt în stare să-şi expună viata 
pentru ei. în timp ce în sârguinta lor păsările sunt în stare să ia parte 
chiar şi la cea mai grea primejdie alături de prietenele lor, noi oa¬ 
menii nu vrem să le oferim nici măcar adăpostul găzduirii. în timp 
ce păsările îşi apără prietenele chiar cu preţul luptei, noi ducem ade¬ 
seori adevărat război împotriva semenilor. Să fiu mincinos dacă n-a 
fost tocmai acesta motivul pentru care au fost pedepsiţi cei din 
Sodoma sau dacă nu cumva furia egiptenilor, care au vrut să calce 
în picioare dreptul de ospitalitate fată de evrei, a fost pedepsită cu 
înecarea lor tocmai din pricină că au trădat legea ospitalităţii. 

VI, 1, 1-2. Această zi este cea de a şasea: în ea se încheie isto¬ 
ria începutului lumii şi totodată îşi află sfârşitul şi cuvântul nostru 
despre originile lumii. însă chiar dacă vreme de cinci zile am fost 
nevoiţi să depunem oboseală destul de mare 93 , totuşi în ziua de azi 
ni se cere un spor de atenţie, pentru că ne paşte primejdia de a pier- 


92. Sf. Vasile, Hexaimeron, Vil, Migne, P.Q. 29, 17 B; D; 29, 74. 

93. Sf. Vasile, op. cit.. Vii, 5, Migne, P.Q. 29, 64. 

de nu numai cele de până acum, ci şi rezultatul întregii noastre stră¬ 
danii. Căci dacă la întrecerile dintre atleti au loc la început vreme 
de câteva zile, programe muzical instrumentale şi de cântece corale, 
oricât de dese şi oricât de înfierbântate ar fi competiţiile şi oricât s-ar 
crede că aceste zile care au trecut ar fi fără nicio importanţă pentru 
câştigarea cununii (la care ultima zi s-ar crede hotărâtoare, căci nu¬ 
mai ea aduce decizia premierii prin orice risc, devenind pentru cei 
învinşi o ruşine, iar pentrui biruitori, răsplată), cu cât mai mult nu ne 
vom îngrijora în această luptă după înţelepciune, printr-o hotărâtoare 
decizie nu numai a câtorva, ci a tututora, cu atât mai vârtos cu cât 
astăzi, ca şi în cazul înmânârii cununii, am putea să primejduim 
toată oboseala zilelor anterioare şi să păţim ruşine tocmai acum! 
Căci cuvântătorul nu se află în aceeaşi situaţie cu cântăreţul sau cu 
atletul: aceia ar pierde doar simpatia spectatorilor, pe când în cazul 
nostru pierderea s-ar răsfrânge asupra tuturor ascultătorilor. 

2. Să staţi, aşadar, şi voi cu mine în juriul de acordare a premi¬ 
ilor şi să păşiţi cu mine în această arenă măreaţă 94 şi plină de taine 
a întregii creaţii văzute! Căci dacă cineva, aflând de sosirea unor 
oaspeţi străini, nu dă nici cea mai mică atenţie [oboselii] în timp ce 
îi poartă prin tot oraşul şi le arată ce-i mai vrednic de văzut acolo, 
atunci cu atât mai puţin v-aţi putea supăra dacă v-aş conduce, cu 
ocazia acestei întâlniri comune, prin explicarea mea despre cele din 
patria noastră, despre categoriile şi soiurile tuturor lucrurilor din 
lume, fiind însufleţit de dorinţa ca din toate acestea să scot dovada 
că pe voi v-a dăruit Creatorul tuturor cu o zestre cu mult mai bogată 
decât pe oricare alte făpturi? Aceasta însemnează că şi coroana 
creaturilor pentru voi a fost pregătită, aşa încât pe voi doresc să vă 
încoronez potrivit arbitrajului vostru propriu. Căci nu ni se cere să 
alergăm după cununi care se veştejesc, ci după în veci netrecătorul 
arbitraj al sfinţirii voastre, potrivit căruia hotărârea spune că în rostul 
tuturor creaturilor se vădeşte rânduiala Providenţei dumnezeieşti; cu 
toate acestea, numai la voi se întâlneşte faptul că aveţi comun cu 
celelalte făpturi doar stricăciunea trupului, în schimb, prin puterea 
sufletului omenesc, voi nu mai aveţi nimic comun cu alte făpturi. 

VI, 1, 42-45. De aceea, iată ce ni se spune: "Păzeşte-te şi-ţi fe¬ 
reşte cu îngrijire sufletul' 95 . Căci una suntem "noi", şi cu totul altce¬ 
va sunt cele "ale noastre", precum şi cele din jurul nostru". Prin "noi” 


94. Sf. Vasile, op. cit., 164 A. 

95. Deut. 4, 9; Sf.Vasile, op. cit., 204 AB. 

înţelegem sufletul şi cugetul din noi, prin "ale noastre' înţelegem 
mădularele trupului şi simţurile lui, iar cele "din jurul nostru" sunt 
banii, slugile şi cele ce ţin de viaţa “aceasta". Prin urmare, când zic 
'păzeşte-te şi cunoaşte-te pe tine însuţi", nu însemnează să ştii cât 
de mare e puterea muşchilor şi nici cât de viteaz eşti la trup, după 
cum nici cât de multe moşii ai, ce putere ai faţă de alţii, ci vreau să-ţi 
amintească ce suflet şi ce cuget ai, căci din ele pleacă toate sfaturile 
tale şi în legătură cu ele stau toate roadele faptelor tale. numai un 
astfel de suflet e plin de înţelepciune, de credinţă şi de dreptate, 
pentru că orice înaintare în bine vine de la Dumnezeu, după cum 
zice Scriptura: ' Iată, Ierusalime, pe mâinile Mele am zugrăvit zidurile 
tale" 96 . Un astfel de suflet e zugrăvit de Dumnezeu şi numai unul 
înrudit cu El e în stare să reflecte chipul frumuseţii dumnezeieşti. Şi 
acel suflet e bine zugrăvit: în el se regăseşte strălucirea slavei şi 
chipul fiinţei lui Dumnezeu 97 . Şi numai în măsura în care reflectă 
acest chip îşi poate primi sufletul adevărata lui valoare. După acest 
chip fusese zidit Adam înainte de a păcătui; din clipa în care a căzut, 
el şi-a pierdut chipul valorii cereşti, luând în locul lui trăsături pă¬ 
mânteşti. De aceea, să fugim de acest ultim chip, căruia nu i se dă 
slobozenie să intre în cetatea lui Dumnezeu, întrucât aşa-i scris: 
"Doamne, în cetatea Ta chipul lor de nimic îl vei face" 98 . Piu intră 
acolo niciun chip nevrednic, iar dacă s-a furişat cumva, el va fi scos 
afară, pentru că stă scris că "în cetate nu va intra nimic pângărit şi 
nimeni care este dedat cu spurcăciunea şi cu minciuna, ci numai 
acela va intra care are scris pe frunte numele Mielului" 983 . 

43. Aşadar, sufletul nostru este zidit după chipul lui Dumnezeu, 
întreaga ta fiinţă, omule, în aceasta constă, căci fără de suflet tu nu 
prezinţi nicio valoare, întrucât fără de el "pământ eşti şi în pământ 
te vei întoarce" 99 . De aceea, să nu uiţi că fără suflet nu preţuieşti 
nimic, după cum stă scris: "Piu vă temeţi de cei ce ucid trupul, iar 
sufletul nu pot să-l ucidă 100 . De ce, dar, pui atâta preţ pe trup, când 
şi aşa ştii că deodată cu pierderea trupului tu nu pierzi nimic? Mai 
curând teme-te ca nu cumva să te lipseşti de ajutorul sufletului. 
Căci, ce va da omul în schimb pentru sufletul său?", în care nu se 


96. Is. 49, 16. 

97. Cf. Evr. 1, 3. 

98. Ps. 72, 20. 
98a. Apoc. 21, 27. 

99. Fac. 3, 19. 

100. Matei 10, 28. 

cuprinde doar o mică părticică din tine, ci însăşi esenţa întregii fiinţe 
omeneşti? Doar prin puterile sufletului ajungi tu să te faci stăpân 
peste celelalte fiinţe din lumea fiarelor şi a păsărilor. Prin suflet ne 
asemănăm cu Dumnezeu, pe când prin trup ne asemănăm cu dobi¬ 
toacele. Sufletul e cel care vădeşte pecetea asemănării cu Dum¬ 
nezeu, câtă vreme trupul abia dacă ne oferă nişte trăsături inferi¬ 
oare, comune cu fiarele, cu dobitoacele. 

44. Dar să precizăm mai îndeaproape ce însemnează cuvintele 
"după chipul lui Dumnezeu” 101 . Să poată fi oare numit trupul după 
chipul lui Dumnezeu 1 '? Desigur că nu, căci am văzut doar că el e pă¬ 
mânt. Să aibă Dumnezeu însuşiri corporale, să fie prin urmare ne¬ 
putincios, cum e trupul, şi supus patimilor? Ori ţi s-ar părea cumva că 
prin cap ne-am asemăna cu Dumnezeu, pentru că tendinţa capului este 
să privească numai în sus şi să se înalţe mereu? Sau poate prin ochi, pen¬ 
tru că prin ei luăm cunoştinţă de ceea ce-i în jurul nostru? Sau poate 
prin urechi, fiindcă prin ele auzim tot ce se întâmplă? Dar dacă avem 
în vedere privirea în sus, apărem oare atât de uriaşi numai pentru 
motivul că ne ridicăm creştetul cu un cot deasupra pământului? Şi 
apoi, nu ne ruşinăm oare dacă ne-am socoti a fi asemenea lui Dum¬ 
nezeu pentru motivul că ne-am ridicat ceva mai sus decât şerpii şi 
decât celelalte târâtoare, ori dacă am spune să suntem mai iuţi decât 
căprioarele, decât oile şi decât lupii? Dar cu cât ne întrec în această 
privinţă cămila 102 şi elefantul când e vorba de mărimea trupească? De¬ 
sigur că e un lucru măreţ să ajungi la cunoştinţă prin ochi, prin privirea 
lucrurilor din lume, spre a şti ceva fără să mai fie nevoie să ţi le ra¬ 
porteze altcineva, totuşi cât este [de cuprinzător] ceea ce vede ochiul 
nostru, încât să afirmi că tocmai din această pricină noi ne asemănăm 
cu Dumnezeu, Care priveşte totul, vede totul, ba cunoaşte până şi cele 
mai ascunse cugete ale sufletului 103 şi surprinde şi cele mai tainice 
înclinări ale inimii? Cum de nu te ruşinezi spunând aşa ceva, câtă 
vreme noi nici pe noi înşine nu suntem în stare să ne vedem deplin? 
Căci eu văd doar ce-i înaintea picioarelor mele, dar ce-i în spatele meu 
nu sunt în stare să văd! ftu-mi pot vedea ceafa şi nici partea din spate 
a capului, aşa cum nu-mi pot vedea nici rărunchii. Şi-apoi, cât repre- 


101. Origen, Omilii in Gen. 1, 13 (P.Q. XII, 155). De aici înainte, în descrierea 
însuşirilor spirituale ale omului, respectiv în prezentarea asemănării omului cu 
Dumnezeu, se observă la Sf. Ambrozie referiri tot mai insistente la Omiliile lui 
Origen la Cartea Facerii. 

102. Sf. Vasile, op. cit., 201 D. 

103. Cf. Rom. 8, 27; 1 Cor. 14, 25. 

zintă ceea ce auzim, câtă vreme eu nu pot vedea, nici auzi ceea ce se 
petrece la o distanţă oarecare de mine? Chiar şi un perete dacă ne 
desparte de aceste lucruri, eu nu le pot vedea şi nici auzi. în afară de 
aceasta, corpul nostru e legat la un moment dat de un anumit spaţiu, 
pe câtă vreme toate animalele se mişcă mai liber şi fiecare din ele este 
mai sprinten decât omul. 

45. Aşadar, chipul lui Dumnezeu nu se vede în trupul nostru, ci 
în sufletul nostru, care este liber, concepând şi acţionând cu gânduri 
şi planuri într-un fel sau în altul, după cum le priveşte pe toate cu ochiul 
său care scrutează totul. Iată, odată suntem în Italia şi ne facem 
cutare planuri în legătură cu ceea ce trebuie să aibă loc în Răsărit ori 
în Apus; altădată avem impresia că ne-am mutat printre locuitorii din 
Fersia, ori că îi avem înaintea ochilor pe locuitorii din Africa, ur- 
mărindu-i pe unii din cunoscuţii noştri din acele părţi de loc, altă 
dată petrecem la ei, cu toate că ţara lor se află la mari depărtări, dar 
avem impresia că noi ne apropiem de ei acolo, departe, şi vorbim 
cu ei, deşi ei nu sunt de faţă; ba se întâmplă să înnodăm şi conver¬ 
saţii cu unii dintre cei morţi, pe care-i îmbrăţişăm, şi avem senzaţia 
că-i ţinem lângă noi ca şi cum ar fi încă în viaţă, atribuindu-le parcă 
chiar servicii şi anumite acţiuni vitale. 

Aşadar, numai sufletul poate fi socotit după chipul lui Dumnezeu, 
întrucât nu se orientează după puterile trupului, ci după cele ale 
duhului, căci numai ochiul acestuia poate privi pe cineva care nu-i de 
faţă, numai puterea lui e în stare să acţioneze şi la mari depărtări, 
cutreierând şi explorând ţinuturi nebătătorite, numai el e în stare să 
colinde cu gândul încoace şi încolo, până la marginile lumii 104 , 
pătrunzând până şi în ungherele cele mai ascunse şi care numai In 
planurile lui Dumnezeu sunt unite într-un rost unitar, prin Hristos, 
coborând până în ţinuturile subpământene ori înălţându-se până în 
ţinuturile cereşti, după cum ţine Apostolul să ne asigure: "petrecerea 
noastră este în ceruri 1 ' 105 . Şi atunci, oare să nu girate sufletul nostru 
a fi “după chipul lui Dumnezeu", din moment ce Dumnezeu sălăş¬ 
luieşte în el în toată bună vremea? Să nu uiţi, dar, că sufletul nostru 
e zidit după chipul Iui Dumnezeu, după cum zice Apostolul: "Iar noi 
toţi, privind ca în oglindă, cu faţa descoperită, slava Domnului, ne 
prefacem în acelaşi chip din slavă în slavă, ca de la Duhul 
Domnului" 106 . 


104. Sallustius, Bell. lug. 12, 50 (citat după Miederhuber, op. cit., p. 267). 

105. Filip. 3, 20. 

INTRODUCERE 


Structura acestei scrieri bogate în interpretări alegorice se resim¬ 
te de influenta iui Filon din Alexandria şi a lui Origen care, se ştie, 
nutrea şi el o mare admiraţie faţă de Filon. Din nefericire, multe din 
operele lui Origen s-au păstrat fragmentar, lacunar, aşa că nu se ştie 
propriu-zis dacă Sfântul Ambrozie a luat o anumită interpretare de la 
Filon sau de la Origen. Totuşi, atunci când pomeneşte în § 27 
despre Simah şi Aquila, cunoscuţii redactori ai textului biblic, e o 
dovadă clară că sursa de informaţie provine de la Origen. Afirmaţia 
lui Schenkl că Ambrozie n-ar Fi "compilat" pe Origen rămâne încă de 
dovedit, dacă mai târziu se vor mai afla şi alte scrieri ale învăţatului 
exeget alexandrin. Totuşi, după cum se vede şi din trimiterile biblio¬ 
grafice (pe care ni le-am însuşit în mod precumpănitor după ediţia 
critică editată în Corpul vienez de către Carol Schenkl), Filon a servit 
incontestabil ca izvor al celor mai multe dintre tălmăcirile Sfântului 
Ambrozie. Aceasta, în ciuda celor susţinute în § 25 al prezentei 
scrieri, în care se spune textual: "Filon nu înţelege lucrurile duhov¬ 
niceşti". Or, se ştie că acest iudeu îndrăgostit de platonism a căutat 
- ca nimeni altul - să împace cugetarea biblică cu cea filosofică, 
repetând şi practicând până la refuz concepţia că orice text biblic 
poate fi interpretat şi moral, respectiv şi alegoric, pe motiv că "totu-i 
tainic în Scriptură", sau înţelegând greşit cuvântul paulin de la 
Romani 7, 14: "legea e duhovnicească", sau pe cel de la Evrei 10, 1: 
"Legea e umbra bunurilor viitoare". 

Analizând referatul biblic despre rai şi despre viaţa protopărin- 
ţilor, Sf. Ambrozie susţine - după Filon - că "raiul este sufletul omu¬ 
lui, în care s-au dezvoltat germenii virtuţilor", cum se exprimă în pa¬ 
ragraful 51. Interpretarea realităţilor biblice se estompează astfel în 
stări morale, duhovniceşti. Cele patru râuri din rai sunt preînchipui- 
rea celor patru virtuţi cardinale: înţelepciunea, temperanţa, curajul 
şi dreptatea. Când Dumnezeu aduce vieţuitoarele câmpului şi zbură¬ 
toarele cerului pentru ca Adam să le dea nume, referatul biblic s-ar 
fi gândit, pe de o parte, la pornirile iraţionale, iar pe de altă parte, la 
cugetările deşarte. Cele trei ceruri de care ne vorbeşte Sf. Favel în 





60 


TĂLCU1R1 LA SFÂNTA SCRIPTURĂ 


2 Cor. 12,2 sunt - zice Sf. Ambrozie - cele trăi stări ale omului cor¬ 
poral, firesc şi duhovnicesc, idei de felul acestora din urmă întâlnim, 
între altele (§ 53), şi în altă scriere a Sfântului Ambrozie, Despre 
binecuvântările Patriarhilor, iar una din sursele acelei lucrări era cea 
despre “raţiunea dominantă ', care, oricât de 'dominantă'' ar fi fost, - 
pentru că în paragraful 73 susţine că bărbatul este simbolul minţii 
(vovq), femeia al simţurilor (ai'c8r)Giţ,) - totuşi a ajuns la afirmaţii cu 
totul deplasate atunci când vorbeşte despre frunzele de smochin cu 
care s-au acoperit protopărinţii, în care se vede o preînchipuire a drep¬ 
ţilor şi a sfinţilor care se adăpostesc sub smochinul spiritual (§ 66). 

Cu toate că adeseori alegorizarea pare forţată, totuşi putem 
spune că tendinţa generală e moralizarea sau silinţa de a-şi educa 
ascultătorii. Se poate spune că în ţesătura lucrării se pot distinge 
câteva teme care au format obiectul a tot atâtea predici, din care for¬ 
mula de adresare, "fraţilor", nu lipseşte. Reţinem două îndemnuri 
tipice în paragrafele 75 şi 76. Una sună astfel: "Din cauza multor 
ticăloşii, unii din credincioşi nici nu au conştiinţa păcatului", cealaltă 
ne cere să avem şi noi in viaţă dorul pe care-1 avea Pavel atunci când 
a zis: "nu mai trăiesc eu, ci Hristos trăieşte în mine'' (Gal. 2, 20). 

Motivul scrierii se deduce din insistenţa şi repetarea cu care sunt 
denunţaţi ereticii, atât cei mai vechi, cum sunt Marcion şi îndeosebi 
unchiul său Apelles, ambii trăitori în sec. II, cât şi arienii mai cu¬ 
noscuţi, mai ales Arie, apoi fotin, episcopul de Sirmium decedat în 
anul 374, asupra căruia revine adeseori. 

Cercetătorii în frunte cu Schenkl susţin că Ambrozie nu l-ar fi 
cunoscut pe Tertulian. Or, scrierea acestuia De praescriptione 
haereticorum (a se vedea în P.S.B. '' 3, p. 160 şi urm.) insistă ade¬ 
seori asupra rătăcirii lui Apelles, care susţine o flagrantă contradicţie 
între învăţăturile morale şi dogmatice cuprinse în Vechiul Testament 
şi cele din Noul Testament. Marcion şi Apelles susţineau că Vechiul 
Testament şi crearea omului şi a lumii sunt opera unui spirit inferior 
(demiurgos). Despre Apelles aminteşte Ambrozie şi în alte opere, de 
pildă în Hexaemeron. Pretutindeni el apără referatul biblic despre 
creaţie, pe care-1 atacaseră Marcion şi Apelles. Mai subliniem că în 
această scriere de tinereţe a Sfântului Ambrozie, pentru prima oară 
numele lui filon din Alexandria e pomenit deschis. 

Data redactării scrierii e confirmată de însuşi Sf. Ambrozie în 
Epistola către Sabin (45, 1), în care declară că a compus-o cu zece 
ani în urmă, “când încă nu eram preot bătrân" (ego autem iam 
dudum de eo (paradiso) scripsi nondum veteranus sacerdos). 








DESPRE RAI 


"Apoi Domnul Dumnezeu a sădit rai în Eden, spre răsărit, 
şi l-a pus acolo pe omul pe care-1 zidise" 1 . 


1. Cuvântarea pe care urmează să o ţinem despre rai pare a ne 
produce o neobişnuită tulburare, dorind să cercetăm şi să arătăm ce 
e raiul şi unde e sau cum este, mai ales pentru că Apostolul 2 , deşi 
nu ştie dacă a fost In trup" sau în "afară de trup", spune totuşi că el 
a fost răpit "până în al treilea cer". Şi zice mai departe 3 : "Şi-l ştiu pe 
un astfel de om - fie în trup, fie în afară de trup, nu ştiu. Dumnezeu 
ştie - că a fost răpit în rai şi a auzit cuvinte de nespus, pe care nu 
se cuvine omului să le grăiască. Pentru unul ca acesta mă voi lăuda; 
iar pentru mine însumi nu mă voi lăuda decât numai în slăbiciunile 
mele. Căci chiar dacă aş vrea să mă laud, nu voi fi fără minte, căci 
voi spune adevărul". 

Prin urmare, dacă raiul e de aşa fel încât numai Pavel sau doar 
unul asemenea lui Pavel l-a putut vedea cât timp era în viaţă - dar 
nici el însuşi nu-şi poate totuşi aduce aminte dacă era în trup ori în 
afară de trup atunci când a auzit cuvintele prin care a fost oprit să 
împărtăşească ceea ce auzise -, atunci cum vom putea noi des¬ 
coperi aşezarea raiului, pe care nu l-am putut vedea şi, chiar de l-am 
fi putut vedea, am fi totuşi împiedicaţi să-l facem cunoscut altora? 

în acelaşi timp, de vreme ce Pavel s-a temut să se laude, dată 
fiind măreţia descoperirilor, cu cât mai mult trebuie noi să ne silim 
să nu arătăm cu prea mare precizie ceva, a cărui descoperire ne-ar 
pune în primejdie! Trebuie deci să ne mulţumim cu aceea că raiul 
nu-i ceva lipsit de măreţie, dar mai departe să-I lăsăm să fie acesta 
doar un secret al lui Pavel. 

2. Totuşi, fiindcă citim în cartea Facerii că raiul a fost sădit de 
Dumnezeu spre răsărit şi că acolo a fost pus omul pe care Dum- 


1. Fac. 2, 8. 

2. 2 Cor. 12, 2. 

3. 2 Cor. 12, 3 şi urm. 

nezeu l-a plăsmuit, putem de pe acum să-L dezvăluim pe Autorul 
acestui rai. Căci cine a putut crea raiul dacă nu atotputernicul Dum¬ 
nezeu, Care "a zis şi s-au făcut" 4 , EI Care nu-i nicicând lipsit de pu¬ 
tere dacă vrea să facă ceva? Prin urmare. El însuşi a sădit raiul, 
despre care înţelepciunea zice 5 : "Orice răsad pe care nu l-a sădit 
Tatăl Meu cel ceresc va fi smuls din rădăcină". "Bun e răsadul înge¬ 
rilor, bun al sfinţilor; căci se zice despre sfinţi - prin care vedem 
chipul îngerilor - că în vremea aceea de pace care va să fie, fiecare 
va sta liniştit sub smochinul şi sub viţa sa 6 . 

3. Raiul are, aşadar, foarte mulţi pomi, dar pomi roditori, pomi 
plini de sevă şi de vigoare, despre care s-a spus: "se vor bucura toţi 
copacii pădurii" 7 , copaci veşnic înfloriţi, dată fiind vigoarea me¬ 
ritelor, precum e un pom răsădit lângă izvoarele apelor, a cărui 
frunză nu va cădea pentru că în el tot rodul sporeşte 8 . Aşadar, aces¬ 
ta este raiul. 

4. Cât despre locul lui, locul în care a fost sădit se numeşte 
"desfătare" 9 . De aceea şi dreptul David zice 10 : "Din izvoarele desfă¬ 
tării Tale îi vei adăpa pe ei". De fapt, stă scris că din Eden ieşea un 
râu care uda raiul " 1l . Aşadar, pomii sădiţi în rai sunt udaţi de un fel 
de revărsare năvalnică a Duhului. Despre aceasta ni se vorbeşte şi 
în altă parte 12 : "Apa râului veseleşte cetatea lui Dumnezeu". Cetatea 
aceea, care întruchipează Ierusalimul cel de sus 13 , este cetatea cea 
liberă, în care nenumărate au fost vredniciile celor sfinţi. 

5. Aşadar, în raiul acesta l-a aşezat Dumnezeu pe omul pe care 
l-a plămădit 14 . Dar să iei bine seama că Dumnezeu nu l-a aşezat 
acolo pe omul care este “după chipul lui Dumnezeu", ci pe omul cu 
trup 15 ,- căci ceea ce este imaterial nu poate fi aşezat într-un anumit 
loc. Or, pe om l-a sălăşluit în rai cam aşa cum a pus soarele pe 


4. Ps. 32, 9. 

5. Matei 15, 13. 

6. Cf. Mih. 4, 4; Matei 12, 25; Filon, Legum allegoriae I, 14; I, 72. 

7. Fs. 95, 12. 

8. Cf. Ps. 1, 3. 

9. Filon, Leg. alleg. I, 14; I, 72 (ediţia Ci. Mondesert, Paris, 1962, Quaestiones 
In Qenesim I, 7, pag. 69). 

10. Ps. 35, 8. 

11. Fac. 2, 10. 

12. Ps. 45, 4. 

13. Qal. 4, 26. 

14. Filon, Quaestiones I, 8, p. 70; Leg. alleg. I, 12. 

15. Filon, Quaest. I, 8, p. 70. 

cer 16 , ca să năd^jduiască la împărăţia cerurilor, precum făptura 
aşteaptă "descoperirea fiilor lui Dumnezeu" 17 . 

6. Aşadar, dacă raiul este acolo unde au apărut mlădiţe, raiul 
pare a fi sufletul care înmulţeşte sămânţa primită 18 , sufletul în care 
este sădită flecare virtute, una câte una, în care a fost zidit şi ar¬ 
borele vieţii 19 - adică înţelepciunea, precum a zis Solomon 20 că 
înţelepciunea nu a ieşit din pământ, ci de la Tatăl; căci ea e stră¬ 
lucire a luminii veşnice şi revărsare a slavei Celui Atotputernic. 

7. De fapt, în rai există un pom al cunoştinţei binelui şi răului. 
Căci aşa scrie: “A făcut Dumnezeu să răsară, în rai, pom plăcut la 
vedere şi cu roade bune de mâncat, şi pomul vieţii şi pomul cu¬ 
noştinţei binelui şi răului" 21 . Vom vedea mai încolo dacă şi pomul 
acesta, plăcut la vedere şi cu roade bune de mâncare, a fost la fel 
cu ceilalţi. Aceasta se va discuta mai potrivit la locul în care aflăm 
că omul, gustând din el, a greşit. Deocamdată, până arici nu se poate 
aduce nicio obiecţie, cu toate că omul nu pricepe care a fost scopul 
creării lui. De altfel, în însăşi crearea lumii, dacă unele ne par greu 
de înţeles şi de necuprins pentru mintea noastră, nu trebuie să 
osândim şi să judecăm lucrurile în chip nechibzuit; de pildă, ce rost 
ar avea crearea şerpilor sau a vreunei făpturi veninoase, căci noi, 
oamenii, nu putem înţelege şi şti cu ce scop au fost făcute fiecare 22 . 
Prin urmare, nici în Sfintele Scripturi să nu judecăm cu uşurătate 
ceva ce nu putem înţelege; căci nenumărate sunt cele ce nu trebuie 
cântărite după puterea înţelegerii noastre, ci trebuie judecate după 
adâncimea purtării de grijă a lui Dumnezeu şi după puterea cuvân¬ 
tului Său dumnezeiesc. 

8. Să admitem, aşadar, fără a fi totuşi influenţaţi de discuţia ce 
va urma, că pomul cunoştinţei binelui şi răului nu ne place, pentru 
că oamenii, după ce au gustat din el, au văzut că erau goi. Totuşi, 
spre lauda rânduielii celei dumnezeieşti, voi spune că pomul acesta 
a răsărit în rai şi că de aceea a fost lăsat el de Dumnezeu, ca să 
putem înţelege mai bine mărirea cea nespusă a binelui. într-adevăr. 


16. Leg. alleg. I, 14. 

17. Rom. 8, 19. 

18. Filon, De opif. mundi 53-59; Leg. alleg. I, 15, ed. R. Amaldez, Paris, 1965, 
p. 224. 

19. Filon, Quaest. I, p, 67; Leg. alleg. 1, 18; I, 75. 

20. Cf. înt. Sol. 7, 21-26. 

21. Fac. 2, 9. 

22. Despre astfel de probleme Sf. Ambrozie discută adeseori in tlexaemeron 
!II, 9, 38-46; V, 7, 17-20 etc. 

dacă n-ar exista cunoştinţa binelui şi răului, cum am putea face o deo¬ 
sebire între bine şi rău? Căci nici răul nu l-am socoti rău dacă n-ar 
exista cunoştinţa binelui - cunoştinţa binelui însă n-ar exista fără 
existenţa binelui şi, invers, ce e bine n-am şti că e bine dacă n-ar 
exista cunoştinţa răului. Să luăm un exemplu, referindu-ne la însăşi 
starea în care se află trupul omenesc. Fără îndoială, în trupul nostru 
întâlnim şi o anumită amăreală produsă de fiere; totuşi această 
amăreală, privită în ansamblu, se găseşte a fi folositoare sănătăţii 
omului. Se vede, aşadar, că şi ceea ce socotim rău de multe ori nu 
e rău din toate punctele de vedere, ci ne este totuşi de folos, căci, 
aşa precum fierea se găseşte într-o parte a corpului şi e totuşi de 
folos întregului corp, tot aşa Dumnezeu, ştiind că această cunoştinţă 
a binelui şi răului va fi spre folosul tuturor, a aşezat-o într-o parte, ca 
să tragem folos din ea. 

9. Dar în rai mai întâlnim şi un şarpe, creat, în orice caz, nu fără 
voia lui Dumnezeu. Sub chipul şarpelui stă însă diavolul; că a exis¬ 
tat diavol în rai ne-o arată chiar Iezechiel, care spune despre regele 
Tirului 23 : "Ai fost făcut în desfătarea raiului"; dar sub regele Tirului se 
ascunde, însă, simbolul diavolului. îl vom învinui oare şi acum pe 
Dumnezeu pentru faptul că nu putem înţelege comorile măreţiei şi 
atotştiinţei Lui, învăluite şi tăinuite în Hristos, în afara celor pe care 
El însuşi a binevoit să ni le dezvăluie? rie-a dezvăluit totuşi - ca să 
luăm aminte - că până şi răutatea diavolului e de folos oamenilor 
spre mântuire, desigur nu în sensul că diavolul ar vrea să ne fie de 
folos, ci prin însuşi faptul că ne repugnă. Domnul întoarce răutatea 
acestuia în folosul mântuirii noastre. De altfel, tocmai răutatea lui a 
făcut ca tăria şi răbdarea lui Iov, om sfânt, să fie mai strălucitoare. 
Răutatea diavolului i-a pus Ia încercare simţământul dreptăţii, încât i 
s-a împotrivit, l-a biruit şi, după biruinţă, a primit cununa; or, nimeni 
nu primeşte cununa în afară de cel ce a luptat respectând regulile 24 . 
De asemenea, fecioria lui Iosif n-ar fi rămas cunoscută până în vre¬ 
mea noastră, dacă soţia stăpânului şi prietenului său, îndemnată de 
săgeţile înfierbântate ale diavolului, nu i-ar fi ispitit simţurile şi dacă, 
în cele din urmă, n-ar fi fost ameninţat chiar cu moartea, pentru ca 
să fie mai vestită curăţia acestui bărbat, care a dispreţuit moartea 
pentru a-şi păstra curăţia. Vrei să cunoşti planul lui Dumnezeu? De 
bună seamă, din îndemnul diavolului par a fi insuflate unor oameni 

drepţi chiar crime şi se comit chiar ucideri de fii. Astfel, Dumnezeu 
l-a pus la încercare pe Avraam chiar cu o astfel de faptă, încât să-I 
aducă jertfă pe propriul său fiu 25 . Prin această încercare, Avraam s-a 
dovedit credincios lui Dumnezeu, deoarece nu a căutat să scape de 
împlinirea sacrificiului, cu toată înduioşarea faţă de fiul iubit. Aşa¬ 
dar, în rai exista şi pomul cunoştinţei binelui şi răului, care părea fru¬ 
mos la vedere şi al cărui rod părea, după frumuseţe, bun de mân¬ 
care; nu era însă bun de folosit pentru hrană, căci se vede că gusta¬ 
rea din el le dăuna oamenilor. Există deci cazul când ceva poate 
face rău unuia luat în parte, dar să fie de folos pentru comunitate, aşa 
precum diavolul i-a făcut rău lui Iuda 26 , dar, exceptându-1 pe acesta, 
i-a încununat pe toţi apostolii, care au învins ispitele vicleniei lui. 

10. Mu trebuie, deci, nici să punem la îndoială şi nici să ne 
plângem de faptul că în rai se găsea diavolul, de vreme ce nu a putut 
bara nici celor sfinţi calea înălţării la rai; căci el n-a interzis celor 
sfinţi dreptul de a petrece acolo, ca şi cum ar fi posesor al unui 
domeniu ce i-ar aparţine; să reţinem, în schimb, faptul că a oprit de 
Ia intrarea în împărăţia cerească pe cei leneşi şi vicioşi; dar cu mult 
mai măreţ şi cu mult mai frumos este faptul că el va fi alungat de 
rugile sfinţilor, când se va împlini ceea ce spune Scriptura 27 : "Am vă¬ 
zut pe Satana ca un fulger căzând din cer". Să nu ne temem, aşadar, 
de diavol, care este atât de neputincios încât el însuşi va cădea pe 
pământ. A primit, de fapt, libertatea de a ispiti, dar nu a primit pu¬ 
terea de a nimici decât atunci când cel ispitit de el, slab fiind, se 
clatină prin sine însuşi, pentru că n-a ştiut să-şi fie propriu-i sprijin. 
Şi, de aceea, trebuie să aflăm prin ce înşelătorie l-a ispitit diavolul 
pe primul om, ce anume a socotit el că trebuie ispitit în om, în ce 
ordine şi prin ce meşteşug, ca să ne putem feri de el. Totuşi, pentru 
că mulţi pun la îndoială că diavolul ar fi existat în rai, deşi citim 28 că 
se găsea în cer alături de îngeri, ca să nu pară că sunt atacaţi în 
această cuvântare, să acceptăm interpretarea acestor rânduri cum 
vor ei. De altfel, înaintea noastră a existat cineva care a menţionat 
că a fost comisă o încălcare de către om, prin plăcere şi simţământ 29 , 
sub chipul şarpelui înţelegând imaginea plăcerii, şi sub chipul femeii 
văzând consimţământul inimii şi al minţii, pe care grecii îl denumesc 


25. Cf. Fac. 22, 1 şi urm. 

26. Cf. Luca 22, 3. 

27. Luca 10, 18. 

28. Cf. Zah. 3, I. 

29. Filon, De opiflcio mundi 59, ed. Arnaldez, pag. 250. 

cucGcnq; întrucât, însă, simţământul a fost înşelat, el l-a denumit, po¬ 
trivit povestirii, minte supusă greşelii, ceea ce grecii denumesc vovq. 
Pe bună dreptate deci vo-oq a primit în greceşte chip de bărbat, iar 
aiaGiicnţ, de femeie 30 . De aceea, unii au văzut şi în Adam un voţjg 
(minte) pământean. Domnul însă, în Evanghelie, ne-a prezentat 
acele fecioare care aşteptau - unele cu candelele aprinse, altele cu 
ele stinse - sosirea mirelui 31 , văzând în primele simţămintele de¬ 
pline ale înţelepţilor, în celealte, simţămintele corupte ale celor fără 
de minte. Căci dacă Eva, adică simţământul primei femei, ar fi avut 
candelele aprinse, nici pe noi nu ne-ar fi atras [şarpele] în cursele 
vicleniei sale şi nici ea n-ar fi căzut din acea nemurire a virtuţii. 

12. Aşadar, raiul este un fel de pământ roditor, este, adică, sufle¬ 
tul îmbelşugat, sădit în Eden, aflat, adică, într-un fel de desfătare, ca 
intr-un pământ bine îngrijit care dă mulţumire sufletului 32 . Se află şi 
vovq (mintea), întruchipat prin Adam; se află şi simţământul, întru¬ 
chipat de Eva. Şi, ca să nu avem ce reproşa slăbiciunii firii sau 
naturii potrivnice în înfruntarea primejdiilor, să auzim ce ajutoare 
are sufletul acesta. 

13. Era un râu care avea să ude raiul 33 . Cine este acest râu dacă 
nu Domnul Iisus Hristos, Izvorul vieţii veşnice, întocmai ca şi Tatăl - 
fiindcă scris este 34 ; "Căci la Tine este izvorul vieţii'' şi, în altă parte 35 : 
"Râuri de apă vie vor curge din pântecele lui"? Găsim scris şi izvor, 
găsim scris şi râu, care udă pomul roditor al raiului ca să producă 
rod pentru viaţa veşnică. Aşadar, acest izvor, precum ai citit - "căci, 
zice 36 , un izvor pleacă din Eden”, adică: în inima ta este un izvor, de 
aceea şi Solomon zice 37 : "Bea apă din vasele tale şi din pârâiaşele 
care curg din izvorul tău" -, este izvorul care porneşte din acel suflet 
îngrijit şi plin de desfătare; acel izvor care udă raiul simbolizează 
virtuţile care rodesc fără încetare în sufletul vrednic de cea mai de 
seamă răsplată. 

14. "Şi - zice - 38 se împărţea în patru braţe, numele unuia era 
Fison; acesta înconjoară toată ţara Havila, în care se află aur. Aurul 



30. Filon, Leg. alleg. I, 29; X, XX. 

31. Cf. Matei 25, 1 şi urm. 

32. Filon, Leg. alleg. I, 14; I, 72. 

33. Cf. Fac. 2, 10. 

34. Ps. 35, 9. 

35. Ioan 7, 38 (cf. Isaia 58, 11). 

36. Fac. 2, 10. 

37. Pilde 5, 15. 

38. Fac. 2, 10-14. 

din ţara aceea este bun; tot acolo se găseşte bdeliu şi piatra de onix. 
Iiumele râului al doilea este Gihon. Acesta înconjoară toată tara 
Cuş. numele râului al treilea este Tigru; acesta curge prin faţa 
Asiriei; iar râul al patrulea este Eufratul . 

Iată, deci, cele patru ape curgătoare: Fison - cum îi spune pe 
evreieşte; la greci. Gangele -, cel care curge prin faţa Indiei, Gihon 
sau nilul, care înconjoară Ţara Egiptului sau Etiopia. Ţara pe care o 
cuprind înăuntrul lor Tigrul şi Eufratul se numeşte Mesopotamia, 
pentru că este aşezată între aceste două fluvii, denumire acceptată 
chiar de neamurile situate mai departe, cunoscută fiind poziţia ei. 

Să vedem de ce este asemuită înţelepciunea lui Dumnezeu cu 
un izvor. Căci ea poate fi izvor când se întâmplă ceea ce zice 
Evanghelistul 39 : "Dacă însetează cineva, să vină la Mine şi să bea", 
după cum tot "izvor" se înţelege şi din cuvintele profetului, când 
zice 40 : "Veniţi şi mâncaţi din pâinea Mea şi beţi din vinul pe care Eu 
l-am dres cu mirodenii pentru voi". Aşadar, precum înţelepciunea 
este izvorul vieţii, la fel este şi harul spiritual izvorul celorlalte virtuţi, 
care ne călăuzesc spre calea vieţii veşnice. Prin urmare, dintr-un ast¬ 
fel de suflet care este îngrijit, nu dintr-unul neîngrijit, porneşte acest 
izvor ca să ude raiul, care este aidoma unui crâng plin cu diferite 
virtuţi, ale căror începuturi sunt patru, în care se desparte înţelepciu¬ 
nea. Şi care sunt cele patru începuturi ale virtuţilor dacă nu mai întâi 
prudenţa, apoi temperanţa, a treia tăria şi a patra dreptatea? înşişi 
înţelepţii lumii acesteia, inspirându-se din scrierile noastre, le-au 
consemnat în scrierile lor 41 . 

15. Fison reprezintă deci "prevederea" 42 , de aceea în ea aflăm 
aur de bună calitate, rubin strălucitor şi piatră de onix. în viaţă ade¬ 
seori folosim termenul de "aur" 43 pentru a-i numi pe cei socotiţi 
înţelepţi; şi Domnul zice prin gura proorocului: Le-am dat lor aur şi 
argint" 44 , iar David, la rândul lui, spune despre înţelepţi: Dacă veţi 
dormi în mijlocul moştenirilor voastre, aripile voastre argintate vor fi 
ca ale porumbiţei şi spatele vostru va străluci ca aurul" 45 , fiindcă cel 
ce şi-a găsit sprijin în Vechiul şi Noul Testament este în stare, prin 


39. Ioan 7, 37. 

40. Pilde 9, 5. 

41. Filon, Quaest. [, 12, 76. 

42. Filon, Leg. alleg. I, 19; Quaest. I, 12, Ibid. 

43. Filon, Leg. alleg. 1, 25; 1, 81. 

L 44. Os. 2, 10. 

bogăţia argumentărilor, să pătrundă în înseşi tainele înţelepciunii lui 
Dumnezeu. Aşadar, de aceea zice “aur bun”, nu aur din care se bate 
monedă, care se deteriorează şi e trecător. Şi spune mai departe că 
are în el rubin" strălucitor, în care trăieşte parcă o scânteiere a sufle¬ 
tului nostru. Se află în el şi piatră de onix" care, prin aspectul culorii 
sale verzi, ne arată vigoarea şi vitalitatea. Şi, într-adevăr, sunt verzi 
arbuştii cât timp trăiesc; dimpotrivă, îşi pierd culoarea când mor. E 
viguros pământul cât poartă flori; sunt viguroase seminţele cât timp 
pot încolţi. Şi bine a fost amintit în primul rând fluviul acesta, Fison, 
denumit pe evreieşte "Pheoyson”, adică 'schimbare de ţărmuri" 46 , 
pentru că nu trece pe la un singur popor, ci curge şi prin Uda. La fel 
şi înţelepciunea sau prevederea: ea nu e ceva limitat, ci, aducându-ne 
bogăţii şi foloase, ne ajută în mai multe chipuri. De aceea ea e prima 
virtute, pentru ca, dacă cineva a ieşit din rai, să-l întâmpine aş zice 
apa curgătoare a înţelepciunii, să nu poată fi vlăguit prea repede, ci 
prin ea să se poată reîntoarce uşor în rai. Râul acesta este cunoscut 
multor oameni şi se spune despre el că e de o frumuseţe şi o bo¬ 
găţie fără pereche. Şi înţelepciunea asemuită cu acest fluviu a adus 
roade fără seamăn, deodată cu venirea în lume a Stăpânului celui 
izbăvitor. El curge până la marginile pământului, căci prin înţelepciu¬ 
ne toţi oamenii au fost răscumpăraţi. De aceea s-a şi spus: "în tot 
pământul a ieşit vestirea lor, şi la marginile lumii cuvintelor lor' 47 . 

16. Râul cel de-al doilea este Gihon, lângă care le-a fost dată 
israelitenilor Legea, atunci când s-au hotărât să plece din Egipt şi "cu 
coapsele încinse" să mănânce mielul 48 , care e simbolul înfrânării, 
căci curaţi şi sfinţiţi se cade să sărbătorească Faştele Domnului. Şi 
de aceea lângă această apă a fost rânduită pentru întâia dată păzirea 
Legii, pentru că numele apei înseamnă un fel de despicăturâ a pă¬ 
mântului 49 . Căci precum atunci când se deschide, pământul înghite 
toate cele ce sunt deasupra Iui, fie necurăţii, fie josnicii, tot astfel şi 
curăţia inimii alungă toate patimile trupului. Şi pe bună dreptate a 
fost rânduită acolo pentru întâia dată cinstirea Legii, pentru că 
numai prin ea se putea şterge păcatul cărnii. Aşadar, bine se spune 
că Gihon, care însemnează “curăţie' , face înconjurul ţării Etiopiei, ca 
să spele trupul decăzut şi să stingă pârjolul josnicelor porniri ale 
cărnii, căci, în tălmăcirea latinească, Aethiopia înseamnă stricată şi 


46. Filon, Leg. alleg. i, 24; I, 80. 

47. Ps. 18, 4. 

48. leş. 12, 11. 

49. Filon, Quaest. I, 21, ibid. 

) 

josnică 50 . Şi ce poate strica pe om mai mult decât poftele trupului 
nostru şi ce poate fi mai "etiopian" şi mai negru decât trupul acoperit, 
aş zice, de întunericul păcatelor? 

17. Cel de al treilea râu este Tigrul, care trece prin faţa asirienilor 
şi tot aici a fost adus în robie şi Israel atunci când a călcat Legea. Se 
zice despre râul acesta că este mai repede decât toate, că pe ma¬ 
lurile lui locuiesc asirienii, adică "îndrumătorii 1 , căci aceasta este 
semnificaţia termenului 51 . Prin urmare, tot cel care, prin tăria sufle¬ 
tului, îşi va face roabe poftele trădătoare ale trupului, îndrumându-le 
spre ţintele cele cereşti 52 , acela este socotit asemănător cu apa 
aceasta. Şi de aceea şi tăria sau curajul decurge din acel izvor care 
a pornit din rai. Şi aş zice că, prin cursul ei avântat, tăria înfruntă tot 
ce-i stă împotrivă şi nu se poticneşte de nicio piedică ce-i stă în cale. 

18. Al patrulea râu este Eufratul, care se traduce pe latineşte 
rodnicie şi belşug de roade" 55 , ceea ce ne duce cu gândul la simţă¬ 
mântul puternic al dreptăţii, însuşire de seamă a oricărui suflet. într-ade- 
văr, nicio virtute nu pare a da roade mai bogate decât nepârtinirea 
şi dreptatea, care sunt mai de folos altora decât sieşi, căci îşi negli¬ 
jează propriile-i interese, punând mai presus avantajele comune. Cei 
mai mulţi consideră că termenul "Eufrat provine de la Eu<ppouv£o0ai, 
adică de la "a se bucura' 54 , pentru că nimic nu fericeşte mai mult 
neamul omenesc decât dreptatea şi nepârtinirea. Cât despre faptul 
că despre celelalte râuri ni se arată pe unde curg, pe când despre 
regiunile pe unde trece Eufratul nu ni se spune, aflăm că aceasta se 
datorează împrejurării că apa lui este vie şi că ea întreţine şi dez¬ 
voltă viaţa. De aceea înţelepţii evreilor şi asirienilor l-au denumit 
Auxes 55 , şi se spune că apa lui este altfel decât a celorlalte râuri, 
căci unde e înţelepciune, acolo există şi viclenie, unde e cumpătare 
sau măsură, acolo există de multe ori exces şi alte vicii; în schimb, 
unde există dreptate, acolo e şi acordul celorlalte virtuţi. De aceea 
nu ne este cunoscut după locurile pe unde curge, adică nu după o 
parte, după un detaliu, căci dreptatea nu reprezintă o parte, ci este 
un fel de mamă a tuturor virtuţilor. Aşadar, prin aceste patru râuri 


50, Filon, Leg. alieg. 1, 21; I, 79. 

51, Ibidem. 

52, Filon, Quaest. 1, 12, ibid. 

55. Leg. alieg. I, 23; 1, 80. 

54, Filon, Leg. alieg., ibid. 

L 55. Filon, Quaest. I, 13, p. 76. 

sunt întruchipate cele patru virtuţi cardinale care au îmbrăţişat, ca 
să zic aşa, durata în timp a lumii acesteia. 

19. Prin urmare, prima perioadă de timp de la începutul lumii 
până Ia potop 56 a fost cea a înţelepciunii, timp în care au trăit "drep¬ 
tul Abel", numit aşa de Domnul 57 , şi Enos, adică om făcut după chipul 
lui Dumnezeu, care "a nădăjduit să cheme numele Domnului Dum¬ 
nezeu" 58 , şi Enoh, care înseamnă în latineşte harul lui Dumnezeu”, 
mutat tot la cer 59 , şi Moe, om drept şi el, şi un fel de cale spre 
Domnul 60 . 

20. Perioada a doua e reprezentată prin Avraam şi Isaac şi Iacov, 
precum şi ceata celorlalţi patriarhi, în care a strălucit un fel de înfrâ- 
nare sfântă şi curată, bazată pe legământul de credinţă. într-adevăr, 
neprihănitul Isaac i-a fost hărăzit lui Avraam în urma unei îndoite 
făgăduinţe, care avea în vedere nu atât harul naşterii trupeşti, cât pe 
cel al îndurării dumnezeieşti, căci în el a premers chipul Celui cu 
adevărat neprihănit, după cum ne învaţă Apostolul când zice: "Făgă¬ 
duinţele au fost rostite lui Avraam şi urmaşului său". Hu zice: şi 
urmaşilor, ca de mai mulţi, ci ca de unul singur: 'şi Urmaşului tău. 
Care este Hristos" 61 . 

21. A treia perioadă de timp se găseşte în Legea lui Moise şi în 
ceilalţi prooroci: "Căci timpul nu-mi va ajunge ca să vorbesc de 
Ghedeon, de Barac, de Samson, de Solomon 62 , de David, de Sa- 
muel şi de ceilalţi prooroci, Anania, Azaria, Misael, Daniel, llie, Eli- 
sei 65 , care prin credinţă au biruit împărăţii, au făcut dreptate, au 
dobândit făgăduinţele, au astupat gurile leilor, au stins puterea focu¬ 
lui, au scăpat de ascuţişul săbiei, s-au împuternicit, din slabi ce erau 
s-au făcut tari în război, au întors taberele vrăjmaşilor pe fugă". Aşa¬ 
dar, pe buna dreptate în ei este întruchipată tăria. "Căci - cum citim 
mai jos - au fost ucişi cu pietre, au fost puşi la cazne 64 , au murit 
ucişi cu sabia, în cojoace au umblat şi în piei de capră 65 , lipsiţi, 

56. Filon, De Abrahamo, ed. 1. Qorez, Paris, 1977, 9, 11. 

57. Matei 23, 35. 

58. Fac. 4, 26. 

59. Fac. 5, 24; Filon, Posteritate Cain 11, 12, ed. Arnaldez, Paris, 1972, p. 50. 

60. Cf. Fac. 6, 9; Filon, Leg. alleg. 11, 24; 1, 129. 

61. Qal. 3, 16. 

62. Evr. 11, 32-34; intr-adevăr citatul Sfântului Ambrozie îl enumera pe Solo¬ 
mon în loc de Ieftae. 

63. Citatul lui Ambrozie măreşte numărul proorocilor, adâugându-i şi pe aceşti 
ultimi şase prooroci. 

64. Evr. 1 1, 37. 

65. Sf. Ambrozie urmează, ca şi ed. sin. din 1914, textul grec, necunoscând 
expresia 'în piei de oaie şi în piei de capră". 

strâmtoraţi, rău primiţi. Ei, de care lumea nu era vrednică, au rătăcit 
în pustii şi în munţi şi în peşteri şi în crăpăturile pământului" 66 . Pe 
bună dreptate deci personificăm prin ei virtutea tăriei şi curajului. 

22. Dar, după cum zice Evanghelia, vrednică este înfăţişarea 
dreptăţii, pentru că este virtute "spre mântuirea a tot celui ce 
crede" 67 . De altfel Domnul însuşi spune: "Lasă acum, că aşa se cu¬ 
vine să plinim toată dreptatea" 68 , ca una care, fără îndoială, este 
creatoarea fecundă a celorlalte virtuţi, deşi în cine există vreuna din 
virtuţile cardinale amintite, sunt de faţă şi celelalte, pentru că în 
general virtuţile toate sunt unite şi legate între ele. într-adevăr, drep¬ 
tul Abel şi preaputernicul şi răbdătorul Avraam şi preaînţelepţii 
prooroci şi Moise, cel "învăţat în toată înţelepciunea Egiptului" 69 , au 
socotit că "batjocorirea pentru Hristos e mai mare cinste decât toate 
comorile Egiptului" 70 . Şi cine a fost mai înţelept decât Daniel? So- 
lomon, la rândul lui, a căutat şi el înţelepciunea şi a atins-o 71 . 

Am vorbit prin urmare despre cele patru râuri ale virtuţilor, a 
căror băutură este folositoare. 

Şi întrucât s-a spus despre apa Fison că are în ea aur de bună 
calitate şi rubin şi onix, să judecăm ce înseamnă şi acest lucru. 

23. Enos ne pare într-adevăr că e ca şi aurul cel bun, întrucât, ca 
un adevărat înţelept, "el a dorit să cheme numele lui Dumnezeu' 72 . 
Enoh, la rândul său, care a fost mutat de la noi şi nu a văzut moar¬ 
tea 73 , este un fel de rubin şi diamant de bună calitate, pe care Enoh, 
prin faptele sale, l-a închinat lui Dumnezeu, răspândind, prin faptele 
şi caracterul său, un anumit har. Iar Noe, asemenea onixului, a înfă¬ 
ţişat culoarea dătătoare de viaţă, de vreme ce a fost singurul cruţat 
în corabie, pe timpul potopului, spre a fi sămânţa dătătoare de viaţă 
a întocmirii ce avea să fie. Aşadar, bine a fost rânduit raiul - care e 
udat de mai multe ape curgătoare - spre răsărit, nu la răsărit, adică 
spre Cel ce răsare, spre Cel ce se numeşte "Răsărit", adică spre 
Hristos, Care a răspândit un fel de "fulger" al luminii veşnice 74 ; şi se 
găseşte în Eden, adică în "desfătare". 


66. Evr. 11, 37-38. 

67. Rom. 1, 16. 

68. Matei 3, 15. 

69. Fapte 7, 22. 

70. Evr. 11, 26. 

71. Cf. 3 Regi 3, 9 şi urm. 

72. Fac. 4, 26. 

73. Cf. Fac. 5, 24. 

74. Cf. Matei 24, 27. 

24. "Şi l-a luat Domnul Dumnezeu pe omul pe care l-a făcut şi l-a 
pus în rai, sâ-1 lucreze şi să-l păzească' 75 . Vedem, aşadar, că omul 
care exista este luat în seamă. Viata Iui era legată de pământul din 
care a fost plămădit. Puterea lui Dumnezeu îl ia, aşadar, pe om, însu- 
fletindu-i sporul şi dezvoltările virtuţii. în orice caz El l-a pus în rai; 
să înţelegem, aşadar, că omul a fost luat de Dumnezeu şi i s-a insu¬ 
flat suflare de viaţă, ceea ce este un fel de virtute dumnezeiască. Să 
reţinem totodată că bărbatul a fost făcut în afara raiului, iar femeia, 
înăuntrul raiului, ca să ştim că fiecare îşi pregăteşte propriu-i merit 
nu după importanţa locului, nici după cea a naşterii, ci prin virtute; 
că bărbatul, deşi creat în afara raiului, adică într-un loc inferior, se 
dovedeşte a fi mai bun, iar femeia, care a fost făcută într-un loc mai 
bun - adică rai -, se arată a fi inferioară; căci femeia a fost cea din¬ 
tâi ademenită la rău şi tot ea l-a ademenit şi pe bărbat. De aceea 
apostolul Petru a menţionat că femeile sfinte, supunându-se unei 
făpturi mai puternice, ascultă de bărbaţi ca de nişte stăpâni 76 . Şi 
apostolul Pavel spune 77 că "nu Adam a fost amăgit, ci femeia, amă¬ 
gită fiind, s-a făcut călcătoare de poruncă". Trebuie, de asemenea, 
să luăm aminte că nimeni nu trebuie să se încreadă cu uşurinţă în 
sine. Căci iată că aceea care a fost făcută spre ajutor bărbatului 78 
are nevoie de sprijinul acestuia, pentru că bărbatul este cap fe¬ 
meii 79 , iar bărbatul, care credea că soţia îi va fi spre ajutor, a alune¬ 
cat tocmai prin soţie. Prin urmare, nimeni să nu se încreadă în mod 
uşuratic în celălalt, decât în cel a cărui virtute a încercat-o. Desigur, 
să nu se bazeze nici pe sine, pe motivul că a fost ales ca ajutor, ci, 
mai degrabă, dacă l-a găsit mai tare pe cel în care credea că va găsi 
sprijin, să împrumute de la el harul, precum recomandă apostolul 
Petru, ca şi bărbatul să dea cinstire femeilor, când zice: Voi, bărba¬ 
ţilor, de asemenea, trăiţi înţelepţeşte cu femeile voastre, ca fiind făp¬ 
turi mai slabe, şi faceţi-Ie parte de cinste ca unora care, împreună 
cu voi, sunt moştenitoare ale harului vieţii, aşa încât rugăciunile 
voastre să nu fie împiedicate" 80 . 

25. Să reţinem, prin urmare, că bărbatul a fost aşezat în rai, pe 
când femeia a fost creată în rai. Cu toate acestea însă, până n-a fost 



► 



75. Fac. 2, 15. 

76. Cf. 1 Ptr. 3, I şi 7. 

77. 1 Tim. 2, 14. 

78. Cf. Fac. 2, 18. 

79. Cf. 1 Cor. 11,3. 

80. 1 Ptr. 3, 7. 







DESPRE RAI 


73 


ademenită de şarpe, femeia a avut harul bărbatului, căci din bărbat 
a fost luată, deşi "taina aceasta mare este', precum a zis Apostolul 81 , 
şi de aceea şi-a tras originea vieţii din el. Şi din acelaşi motiv numai 
despre bărbat a spus Scriptura că ”l-a aşezat în grădina raiului s-o 
lucreze şi s-o păzească" 82 . A lucra şi a păzi nu înseamnă acelaşi 
lucru: Când lucrezi, pui în lucrare o anumită desfăşurare de forţă, 
când păzeşti ceva, atunci surprinzi o anumită împlinire a muncii, 
pentru că păzeşti ceva ce a fost, ca să zic aşa, realizat. Aceste două 
activităţi se cer de la om: pe de o parte să caute noul în muncă, iar 
pe de altă parte să păzească ce a realizat. Aceasta este îndreptarea 
la modul general. Filon însă, pentru că datorită sentimentului său de 
iudeu nu înţelegea cele duhovniceşti, s-a rezumat doar la cele etice 
sau morale, zicând că de la om se cer două lucruri: munca pe ogor 
şi paza casei. Şi - continuă el - deşi în rai nu se poate spune că nu 
se muncea pe ogor, totuşi, întrucât primul om avea să fie dătător de 
ton pentru urmaşii săi, de aceea a înţeles că şi în rai reprezentarea 
muncii trebuie privită ca lege, ca să ne oblige pe noi la efectuarea şi 
respectarea îndatoririi impuse şi la obligaţia succesiunii ereditare 83 . 
Prin urmare, aceste două îndatoriri trebuie privite fie moral, fie spi¬ 
ritual, întrucât aşa ne-o spune însuşi psalmul proorocului, pentru că 
stă scris: "De n-ar zidi Domnul casa, în zadar s-ar osteni cei ce o 
zidesc; de n-ar păzi Domnul cetatea, în zadar ar priveghea cel ce o 
păzeşte 84 . Vedem, aşadar, că lucrează şi cei care sunt în procesul 
muncii şi al construcţiei, dar tot aşa stau de pază şi cei care au luat 
în primire paza lucrării deja realizate. De aceea şi Domnul atrage 
atenţia Apostolilor, cu toate că aceştia se află deja pe o treaptă mai 
înaltă de desăvârşire: “Privegheaţi şi vă rugaţi, ca să nu cădeţi în 
ispită" 85 , învâţându-ne că darul unei naturi desăvârşite şi harul unei 
depline virtuţi trebuie păstrate şi că nici chiar unul mai aproape de 
desăvârşire nu trebuie să aibă convingerea că el e sigur de sine chiar 
dacă nu priveghează. 

26. “Şi i-a dat apoi Domnul Dumnezeu lui Adam poruncă şi i-a 
zis: Din toţi pomii din rai poţi să mănânci, iar din pomul cunoştinţei 
binelui şi răului să nu mâncaţi, căci în ziua în care veţi mânca din el, 
de moarte veţi muri 86 . 

81. Efes. 5, 32, 

82. Fac. 2, 15. 

83. Filon, Quaest. I, 14 p. 78; Leg. alleg. 1, 28; 84. 

84. Ps. 126, 1. 

85. Matei 26, 41. 

Faptul că atunci când a poruncit să se mănânce din orice pom. 
Domnul a vorbit la singular: "poţi să mănânci", în schimb când s-a 
referit la pomul cunoştinţei binelui şi răului s-a exprimat la plural: "să 
nu mâncaţi", nu-i ceva lipsit de semnificaţie. într-adevăr, cercetând 
lucrurile cu atenţie şi bazându-ne pe autoritatea Scripturilor, adevă¬ 
rul poate fi întrezărit, căci ceea ce este bine, aceea este şi de făcut; 
la rândul său, ceea ce e bine şi de făcut este în acord şi în înţelegere; 
dimpotrivă, ce e ruşinos este în dezacord, nepotrivit şi absurd. De 
aceea Domnul, căutând totdeauna unitatea, a dat totdeauna porunci 
în conformitate cu unitatea, bine ştiind că numai aşa se ajunge la 
unire. "El, Care a făcut din cele două lumi una' 87 , şi nu numai cele 
două lumi le-a făcut una, ci pe noi toţi ne-a făcut unul, căci a po¬ 
runcit să fim toţi un singur trup şi un singur duh 88 . Dar Cel "mai întâi 
născut decât toată făptura" 89 , întrucât e în unitate cu Tatăl, este 
întotdeauna deplin unit cu Tatăl, căci "Cuvântul era Dumnezeu" 90 . 
Doar nu degeaba zice: "Eu şi Tatăl una suntem" 91 , ci ca să arate că 
El are împreună cu Tatăl unitatea măreţiei şi a dumnezeirii. De aceea 
Fiul ne-a poruncit şi nouă să fim una şi ne-a făcut una cu firea şi uni¬ 
tatea Sa atunci când a zis: "Părinte, precum Eu şi cu Tine una sun¬ 
tem, aşa şi aceştia în Ploi să fie una 92 . Prin urmare, când a poruncit 
binele, a poruncit ca unuia singur, zicând: "Vei mânca"; unitatea, de 
fapt, nu se poate abate de la linia dreaptă. Când însă spune că nu 
trebuie să se guste din pomul cunoştinţei binelui şi răului, atunci, ca 
şi cum s-ar adresa mai multora, a zis: Tiu veţi mânca", pentru că 
ceea ce se interzice se ordonă ca şi cum te-ai adresa mai multora. 
Eu totuşi socot altceva şi descopăr din înseşi vorbele lui Dumnezeu 
ceea ce avea să fie. Să mănânce din orice pom i-a poruncit numai 
lui Adam, pe care-1 ştia că-L va asculta; dar că din pomul cunoştinţei 
binelui şi răului nu trebuie să se guste, nu mai spune la singular, ci 
la plural; aceasta pentru că ştia că femeia se va abate, şi, astfel, prin 
forma de plural, a arătat că ei nu vor păzi porunca, fiindcă părerea 
mai multora este diferită. 

27. Cât priveşte hotărârea celor şaptezeci de bărbaţi, s-a limpezit 
ce urmărea. Dar fiindcă Symmachus le-a pus pe ambele la singu- 



87. Efes. 2, 14. 

88. Cf. Efes. 4, 4. 

89. Col. 1, 15. 

90. loan 1,1. 

91. loan 10, 30. 

92. loan 17, 21. 











DESPRE RAI 


75 


Iar 95 , înţelegem că el a făcut aceasta pentru că şl în Lege, atunci 
când Dumnezeu Se adresează poporului. Se adresează la singular, 
ca de pildă: Ascultă, Israele, Domnul Dumnezeul tău este singurul 
Domn" 94 , şi: "să iubeşti pe Domnul Dumnezeul tău" 95 . De fapt, nu 
mă tulbură interpretarea lui Symmachus, care nu a putut vedea aici 
unitatea Tatălui şi Fiului, deşi uneori au mărturisit-o în discuţie atât 
Aquila, cât şi el însuşi. Cât despre faptul că Se adresează la singular 
poporului ce avea să calce poruncile dumnezeieşti, să nu socoată 
cineva că poate aduce un contraargument la cele spuse de mine mai 
înainte, pentru că poporul iudeu a călcat ca nimeni altul poruncile 
date. Or, de vreme ce "Legea este duhovnicească" 96 , de aceea 
Dumnezeu Se adresa poporului într-un fel prin vorba Sa, în alt fel în 
prezicerea prin prevestirea divină, cum avem bunăoară citatul: "Să 
nu fierbi iedul în laptele mamei sale" 97 . 

28. De acum s-ar părea uşoară înţelegerea celorlalte recoman¬ 
dări cereşti, dacă n-ar ridica foarte mulţi inşi o anumită nedumerire, 
cărora se cuvine să le răspundem ca nu cumva, printr-o interpretare 
rău intenţionată, să înşele minţile simple. Foarte mulţi, al căror 
chezaş este Apelles, după cum vedem din capitolul treizeci şi opt al 
lucrării lui 98 . Cârtesc ] prin următoarele întrebări: Cum de pare po¬ 
mul vieţii mai folositor pentru viaţă decât insuflarea lui Dumnezeu? 
Sau: Dacă Dumnezeu nu l-a făcut desăvârşit pe om, ci fiecare om îşi 
câştigă desăvârşirea virtuţilor prin propria silinţă, atunci nu va reieşi 
oare că omul îşi datorează lui însuşi mai mult decât i-a dăruit Dum¬ 
nezeu? O a treia obiecţie: Dacă omul n-a gustat moartea, atunci nu 
putea cunoaşte ceea ce nu gustase. Prin urmare, dacă n-a gustat-o, 
nu o cunoştea; dacă nu o cunoştea, nu se putea teme de ea. Aşadar, 
zadarnic i-a ameninţat pe oameni cu moartea, câtă vreme ei nu se 
temeau de aşa ceva. 


93. Unul din pasajele clare din care reiese că Sf. Ambrozie a folosit tratatul lui 
Origen. A se vedea studiul introductiv al lui C. Schenkl, în C.S.E.L, XXII, p. XII şi urm. 

94. Deut. 6, 4. 

95. Deut. 6, 5. 

96. Rom. 7, 14, pasaj tipic modului de interpretare alegorică a Scripturii, aşa 
cum o vedea Origen. A se vedea P.S.B. voi. 6-8, indice scripturistic. 

97. leş. 34, 26. 

98. Cunoscut eretic marcionit, care ataca mai ales referatul despre creaţie al lui 
Moise. Despre el a se vedea Ad. Hamack, De Apellis gnosi monarchica IV, în 'Texte 
und Untersuchungen" VI, 3, 11 1 şi urm., Leipzig, 1880; Tertulian, Despre prescripţia 
zontra ereticilor •, cap. 30, introducere de prof. N. Chiţescu, P.S.B. 3, p. 159-160. 

29. Să reţinem, aşadar, că unde Dumnezeu a sădit pomul vieţii, 
acolo a sădit şi pomul cunoştinţei binelui şi răului. Scrie de fapt că 
a sădit pomul vieţii ev (xeaco tou rcapaSeioov, adică în mijlocul raiului, 
după cum spune..." şi cum se înţelege de fapt, că l-a sădit în 
mijlocul raiului. Prin urmare, în mijlocul raiului se decidea atât viaţa, 
cât şi cauza morţii. Dar să înţelegem că nu omul a făcut viaţa, ci că 
el a putut-o găsi fie săvârşind fapte bune, fie păzind poruncile lui 
Dumnezeu. însă "viaţa însăşi era, precum a zis Apostolul, ascunsă cu 
Hristos în Dumnezeu' 100 . Prin urmare, fie că era în umbra vieţii 
datorită făpturii sale, - căci umbră' 1 este de fapt viaţa aceasta a 
noastră de pe pământ -, fie că se găsea într-un fel de garanţie a vieţii 
- pentru că avea insuflarea lui Dumnezeu, avea deci chezăşia ne¬ 
muririi -, dar, aşezat fiind în umbra vieţii, nu putea să vadă prin 
mijlocirea unui simţ şi văz obişnuit, nici să înţeleagă viaţa ascunsă 
cu Hristos în Dumnezeu , cu toate că nu era încă păcătos, dar nu 
avea totuşi o natură neînclinatâ spre greşeală şi încălcare, de vreme 
ce mai apoi a alunecat în păcat, fără să fi fost însă până atunci pă¬ 
cătos. Aşadar, până atunci Adam se găsea "în umbra vieţii", câtă 
vreme cei păcătoşi sunt 'în umbra morţii". Căci poporul păcătoşilor, 
precum ne arată Isaia, "locuia în umbra morţii' 101 . Acestui popor i 
s-a arătat lumina prin harul lui Dumnezeu, nu datorită vredniciei 
virtuţii lui. Prin urmare, între insuflarea lui Dumnezeu şi gustarea din 
pomul vieţii nu există nicio deosebire şi nimeni nu poate susţine că 
omul poate dobândi pentru sine mai mult decât i-a fost oferit de bu¬ 
nătatea lui Dumnezeu. O! de-am putea păstra ceea ce am primit! De 
fapt truda noastră ne slujeşte la a redobândi cele ce ne-au fost date. 

A treia obiecţie, anume că cine nu a încercat moartea nu se 
poate teme de moarte, găseşte uşor răspuns în comportarea obiş¬ 
nuită a firii, în general. Căci este sădit de Ia natură în fiecare vieţui¬ 
toare să se teamă de ceea ce i-ar putea fi dăunător, fără să fi ajuns 
încă să experimenteze personal această primejdie. Căci [altfel] cum 
explicăm la porumbelul abia născut groaza pe care o simte la ve¬ 
derea şoimului? De ce lupii sunt spaima oilor? De ce ulii, a puilor? 
Prin urmare, dacă la aceste fiinţe lipsite de raţiune există o anume 
groază firească faţă de o specie contrară, încât, deşi fără judecată, 
au simţământul că trebuie să fugă din faţa morţii, cu atât mai mult 



99, Lacună. 

100. Col. 5, 3. 

a trebuit să existe în primul om, în orice caz foarte dotat cu raţiune, 
un sentiment firesc de a se feri de moarte. 

30. Ei mai ridică şi alte obiecţii 102 , de felul următor: Nu tot¬ 
deauna constituie un rău neascultarea de o poruncă. Astfel, ştim că 
dacă porunca este bună, bună va fi şi ascultarea; dacă însă porun¬ 
ca e nedreaptă, neascultarea e folositoare. Nu costituie deci întot¬ 
deauna un rău nesupunerea la poruncă; în schimb, a nu te supune 
unei porunci bune e un lucru necinstit. Or, pomul care dă posibili¬ 
tatea cunoaşterii binelui şi răului este ceva bun, de vreme ce Dum¬ 
nezeu însuşi a cunoscut binele şi răul. Căci spune 103 : "lată, Adam s-a 
făcut ca unul dintre Noi". Dacă deci constituie un bine deţinerea 
ştiinţei binelui şi răului - şi numai bună poate fi ştiinţa pe care o are 
Dumnezeu însuşi -, se pare că cel ce o interzice oamenilor nu pe 
dreptate o interzice, aşa susţin ei. Dacă însă ar înţelege ei ce în¬ 
seamnă a "cunoaşte", ce înţeles are acest cuvânt, dacă l-ar înţelege, 
zic, aşa cum trebuie, în expresia "a cunoscut Domnul pe cei ce sunt 
ai Lui" 104 - atunci fără îndoială îi va fi cunoscut pe cei care au de¬ 
venit una din mai mulţi, întru care locuieşte şi în care umblă 105 -, 
ar şti că "a cunoaşte" în niciun caz nu înseamnă numai o ştiinţă 
simplă şi superficială, ci o adâncire a ceea ce ar trebui făcut. Aşadar, 
omul trebuia să se supună poruncii, iar fiindcă n-a ascultat, s-a făcut 
vinovat de încălcare. Deci cel ce nu a ascultat a greşit, fiindcă încăl¬ 
carea poruncii e un păcat. Şi deşi ar vrea să fie micşorat sensul 
adânc al cunoaşterii şi deşi, cred, a fost interzisă cunoaşterea super¬ 
ficială a binelui şi a răului, totuşi în cazul acesta nesupunerea la 
poruncă constituie o vinovăţie de neascultare, fiindcă Domnul Dum¬ 
nezeu a socotit că trebuie oprită chiar şi cunoaşterea nedeplină a 
binelui şi a răului. 

31. O altă obiecţie 106 : Cine nu cunoaşte binele şi răul, acela nu 
se deosebeşte de un copil, iar în fata unui judecător drept, vina 
copilului este nulă. Dreptul Creator al lumii n-ar fi adus niciodată 
învinuire unui copil, pentru că acesta, necunoscând binele şi răul, 
este absolvit de orice încălcare şi vină. 

102. Apelles, la Harnack, în "Texte und UntersuchungerT, Vi 3, 116 (citat după 
Schenkl, op, cit., p. 286). 

103. Fac. 3, 22. 

104. num. 16, 5; 2 Tim. 2, 19. 

105. Cf. 1 Cor. 6, 16; Lev. 26, 12 şi urm. 

106. Apelles, după Harnack, op. c/t., ibid. 

Am arătat mai sus că sensul cunoaşterii binelui şi răului are o 
dublă accepţiune. Dacă înţelegem cunoaşterea ca pe ceva de supra¬ 
faţă, fără îndoială că nu e greşită afirmaţia că nu se deosebeşte cu 
nimic de un copil cine nu a cunoscut binele şi răul. Dacă însă este 
falsă afirmaţia că omul nu se deosebeşte întru nimic de copil, re¬ 
zultă că Adam nu era un copil; dacă nu era copil, i se înscrie păcatul 
ca unuia care nu era copil; dacă i se înscrie păcatul, păcatului îi 
urmează pedeapsa, fiindcă e vrednic de pedeapsă cel care nu a 
putut fugi de păcat. Se prea poate întâmpla ca şi cel care nu are 
ştiinţa binelui şi răului să nu fie copil, fiindcă înainte ca fiul să pri¬ 
ceapă binele şi răul, nu a crezut în răutate" 107 . Şi mai departe 108 : 
"Căci înainte ca băiatul să zică "tată, mamă", va primi toată bogăţia 
Damascului şi prada Samariei". E întreg deci cine săvârşeşte binele, 
chiar dacă nu şi-a însuşit cunoaşterea binelui şi răului, precum mulţi 
«îşi sunt loruşi lege», până n-au cunoscut încă Legea 109 . Ce spunem 
de faptul că Apostolul nu ştia că a pofti bunul altuia e un rău, înainte 
să fi învăţat "să nu pofteşti nimic din ce este al altuia" 110 ? De altfel 
el însuşi spune: "Păcatul nu l-am cunoscut decât prin Lege; căci n-aş 
fi ştiut pofta dacă Legea n-ar fi zis: Să nu pofteşti" 111 . Poate că totuşi 
copilul este format printr-o lege naturală în felul acesta înainte să 
ştie că pofta este o răutate sau să fi comis păcatul poftei. Prin 
urmare, referindu-ne la cunoaşterea superficială. Dumnezeu a voit 
ca omul să cunoască ce e răul, pentru ca să fie în stare să-l înlăture, 
fiind neformat. Meascultând însă de poruncă, ne facem vinovaţi, 
deci recunoaştem vina. Dacă însă ne referim la adânca şi profunda 
cunoaştere a binelui şi răului, cunoaştere care îl face de fapt pe om 
matur... 112 şi nu mai este copil, de aceea, cine nu a putut ajunge la 
adânca şi profunda cunoaştere pe bună dreptate este pedepsit ca 
unul ce nu e copil. 

32. Aceştia mai aduc şi alte obiecţii, atunci când spun 113 : "Cine 
nu cunoaşte binele şi răul nu poate înţelege că e un rău nerespecta- 
rea poruncii şi nu-şi dă seama nici de binele care constă în a te su¬ 
pune poruncii". "Şi, zic ei, pentru că nu ştia, ar fi fost vrednic de 
iertare, nu de condamnare cel ce nu s-a supus". Obiecţia adusă de 

107. Îs. 7, 16. 

108. Îs. 8, 4. 

109. Rom. 2, 14. 

110. leş. 20, 17. 

111. Rom. 7, 7. 

112. Din nou lacună. 

113. Apelles, după Harnack, op. cit., ibid. 

aceştia îşi găseşte răspuns în cele arătate mai sus. Căci omul ar fi 
putut înţelege din cele ce-i hărăzise înainte Dumnezeu - pentru că 
Dumnezeu suflase asupra lui "suflare de viaţă' - iar întrucât fusese 
"pus 1 ' In raiul desfătării, şi el trebuia să acorde cea mai mare su¬ 
punere Creatorului său. Şi de aceea, chiar de nu cunoştea înţelesul 
binelui şi al răului, totuşi fiindcă Autorul atâtor fapte mari îi spusese 
că nu trebuia să guste din pomul cunoaşterii binelui şi răului, ar fi 
trebuit să păstreze credinţa faţă de învăţătorul său; căci se cerea de 
la el nu "cunoaşterea" deplină, ci măcar "credinţa". în orice caz, înţe¬ 
legerea că Dumnezeu e mai presus de toate; trebuia prin urmare să 
ţină seama de persoana Celui ce-i poruncea. Chiar dacă nu înţelegea 
semnificaţia şi calitatea poruncilor, ştia totuşi că trebuie acordat 
respect învăţătorului. Avea în fire acest sentiment, chiar dacă nu 
avea puterea de aprofundare a binelui şi a răului. De altfel şi femeia 
zice şarpelui: Din tot pomul care este în rai putem să mâncăm; 
numai din rodul pomului care este în mylocul raiului, a spus 
Dumnezeu: Să nu mâncaţi din el" 114 . Ştia, aşadar, că trebuie să dea 
ascultare poruncii, de vreme ce zicea: din toate roadele pomilor 
grădinii putem să mâncăm, pentru că Domnul ne-a poruncit, dar din 
pomul care e în mijlocul raiului zice că li s-a poruncit de către 
Dumnezeu să nu mănânce, ca să nu moară. Prin urmare femeia, 
care a ştiut că trebuie să dea ascultare poruncii, a ştiut şi că e un 
rău încălcarea ei; şi de aceea, pentru că a călcat-o, pe bună dreptate 
e pedepsită. 

33. Să auzim altceva: Dacă înfruptarea din pomul cunoştinţei 
binelui şi răului avea drept urmare înţelegerea atât a binelui, cât şi 
a răului - ceea ce pare a reieşi din Scriptură când zice: "Cum au mân¬ 
cat amândoi, li s-au deschis ochii şi şi-au dat seama că erau goi" 115 , 
adică li s-au deschis ochii sufletului şi au înţeles că e ruşine că se 
găsesc goi -, fără îndoială, când a gustat femeia din pomul cunoş¬ 
tinţei binelui şi răului, a păcătuit şi a înţeles că a păcătuit. Prin 
urmare ea, care înţelesese că a păcătuit, nu trebuia să-l invite şi pe 
bărbat la împărtăşirea păcatului. Ademenindu-1 însă şi pe bărbat şi 
dându-i ceea ce ea însăşi gustase, nu s-a ferit de păcat, ci l-a repetat. 
Căci, în orice caz, dacă urmăm bine raţionamentului, ea n-ar fi tre¬ 
buit să-l atragă la împărtăşirea pedepsei pe cel pe care-1 iubea, ci, 
mai ales pentru faptul că ea însăşi înţelesese că e păcat, ar fi trebuit 



114, Fac. 3, 2-3. 

115. Fac. 3, 6-7. 

să-l oprească tocmai pentru că el nu ştia, deşi s-ar părea că această 
femeie, ştiind că după vină nu mai poate rămâne în rai, s-a temut să 
nu fie singură odată alungată din rai. în sfârşit, amândoi s-au 
ascuns 116 după ce au păcătuit. Aşadar, dându-şi seama că va fi alun¬ 
gată, femeia n-a voit să fie lipsită de tovărăşia bărbatului pe care îl 
iubea. 

34. Să reţinem încă ceva: Piu cunoaşterea răului constituie răul, 
ci el devine rău numai când i se adaugă răutatea. Căci nu neapărat 
cine înţelege răul face ce e rău, ci numai acela care săvârşeşte ceea 
ce ştie că-i rău. îndemn spre a săvârşi rele ne dau, de obicei, mânia 
sau lăcomia. Şi nu e numaidecât necesar ca, având cunoştinţa 
răului, să facă ce ştie că nu-i lucru cinstit, până nu e răpus fie de ură, 
fie de poftă. De aceea, precum am spus, cea care aţâţă păcatul este 
sau mânia, sau pofta, foarte adesea frica, deşi frica poate provoca 
nu numai pofta, ci şi înfrânarea, atunci când fiecare vrea să fugă de 
fapta de care se teme. De aceea, pe bună dreptate am considerat că 
pornirea mânioasă şi dorinţa pătimaşă sunt primele două îndemnuri 
spre celelalte vicii. 

Să vedem acum de care dintre aceste îndemnuri a fost condusă 
Eva la păcat. Mai întâi, ea nu era pornită nici împotriva bărbatului, 
nici n-a fost învinsă de poftă. în al doilea rând, a greşit doar pentru 
că i-a dat bărbatului să mănânce ceea ce ea mâncase deja. în primul 
caz lăcomia fusese autoarea greşelii, anume ca ea să mănânce, şi 
tot ea se face şi cauza păcatului următor. Căci ceea ce deja gustase 
nu mai putea dori şi, gustând, şi-a însuşit cunoştinţa răului. Deci răul 
pe care îl înţelesese nu trebuia să-l abată asupra bărbatului, nici să-l 
facă pe propriu-i soţ să calce porunca dumnezeiască. Ştiind, prin 
urmare, că în deplină cunoştinţă a păcătuit, ea şi-a atras bărbatul în 
rătăcirea ei cu bună ştiinţă; căci altfel se va găsi falsă afirmaţia 
despre pomul cunoaşterii binelui şi răului, dacă, după ce a mâncat 
din acel pom, n-ar fi putut totuşi avea cunoştinţa răului. Or, dacă 
afirmaţia este adevărată, în nicîun caz nu a putut avea drept cauză 
pofta, deşi foarte mulţi socot că aşa trebuie motivată fapta, că, 
iubindu-şi bărbatul, s-ar fi temut să nu fie despărţită de el, şi prezintă 
drept cauză pofta, adică dorinţa ei de a fi alături de bărbatul său. 

35. Se mai strecoară şi o altă întrebare 117 : De unde i-a venit lui 
Adam moartea: de la natura pomului aceluia sau de la Dumnezeu? 


116. Fac. 3, 8. 

117. Apelles, la Harnack, ibid. 

Dacă susţinem că de la natura pomului, rodul acestui pom pare a fi 
mai presus decât insuflarea dătătoare de viată a lui Dumnezeu, de 
vreme ce rodul acestui pom l-a târât la moarte pe cel căruia Ii dă¬ 
duse viată suflul lui Dumnezeu. Or, în caz că numim pe Dumnezeu 
pricinuitorul morţii, se poate spune că-L învinuim în două feluri: sau 
Dumnezeu este atât de neîndurător încât nu a voit să ierte, deşi 
putea ierta, sau, dacă n-a putut ierta, pare a fi fără putere. Să vedem 
deci cum trebuie combătută această obiecţie. De nu mă înşel, deoa¬ 
rece cauza morţii a fost neascultarea, tocmai de aceea omul însuşi 
a devenit cauza morţii sale, neavându-L pe Dumnezeu autor al 
morţii lui. Tot aşa nici doctorul care a prescris bolnavului de ce anu¬ 
me trebuie să se ferească, dar bolnavul n-a găsit de cuviinţă să se 
abţină de la cele interzise, nu acela este cauza morţii, ci, fără îndo¬ 
ială, bolnavul însuşi e vinovat de propria-i moarte. Prin urmare. 
Dumnezeu, ca un doctor bun, i-a interzis să guste din ceea ce îi 
poate face rău. 

36. Să mergem mai departe: a cunoaşte binele e mai bine decât 
a nu-1 cunoaşte. Dar pentru cine cunoaşte binele, e folositor să ştie 
şi ce e răul, ca să ştie să se ferească de ce e rău şi cu bună ştiinţă 
să-şi ia măsuri de pază. Dar în acest caz, nu e de ajuns să ştii numai 
ce e răul, ca nu cumva, cunoscând numai răul, să începi a fi lipsit 
de ştiinţa binelui. E prin urmare mai cu folos să le cunoaştem pe 
amândouă, pentru ca, întrucât cunoaştem ce e binele, să fugim de 
rău, şi, în schimb, cunoscând şi ce-i răul, să preferăm avantajul bi¬ 
nelui. Dar în aşa fel trebuie să le ştim pe amândouă, încât să le 
cunoaştem profund. Să ne dăm seama ce anume cunoaştem, şi fap¬ 
tele noastre să fie în acord cu această cunoaştere a noastră. în caz 
contrar. Scriptura ne arată 118 că e mai de iertat cel care nu le ştie 
pe niciuna decât cel care le cunoaşte deplin pe amândouă. Căci este 
lucru grav a şti, şi totuşi să nu fii în stare nici să împlineşti, nici să 
ocoleşti; e grav să ştii, dacă nu foloseşti, şi nici nu beneficiezi de o 
cunoaştere profundă. Scade faima doctorului care ştie şi ce-i folo¬ 
seşte, dar şi ce-i face rău bolnavului, dacă nu se foloseşte de cu¬ 
noştinţele sale cum trebuie, pentru că ştiinţa nu e bună dacă nu te 
foloseşti de ea cum trebuie. 

37. Să mai ţinem în minte şi următorul fapt: Nu în zadar a fost 
aşezat în mijlocul raiului pomul cunoaşterii binelui şi răului şi, dacă 
ar fi fost făcut pentru orice fel de om, interzicerea ar fi fost super- 


118. Cf. Luca 12, 47 şi urm. 

fluă. însă nici nu a fost făcut în zadar, nici nu a fost făcut pentru alt¬ 
cineva decât pentru omul care a primit porunca să nu trăiască nu¬ 
mai pentru el, ci şi pentru ceilalţi, căci dacă cercetăm multe cazuri, 
vom găsi mai multe, şi chiar foarte multe care pot primejdui pe cel 
ce nu le ştie folosi. Nici măcar bogăţiile nu le vom găsi folositoare 
dacă bogatul, deşi are posibilităţi de a fi generos, refuză hrana celor 
săraci şi-l alungă pe cel lipsit, fără să-l ajute, şi dacă stoarce de la 
alţii pentru că-i mai puternic. Chiar şi frumuseţea şi înfăţişarea mai 
plină de farmec a corpului duc mai adeseori la păcat decât urâţenia. 
Dar pentru aceasta, doreşte cineva mai curând să aibă copii urâţi 
decât frumoşi? Sau preferă să-i fie copiii săraci decât bogaţi? Există 
mai multe exemple de felul acesta, care trebuie raportate nu la lipsa 
de înţelepciune a celui ce dăruieşte, ci la greşeala celui ce foloseşte 
rău; iată de ce mai degrabă e de osândit cine foloseşte, decât cine 
dăruie. 

38. Din nou, altă întrebare 119 : Ştia Dumnezeu că Adam îi va 
călca poruncile sau nu ştia? Dacă nu ştia, acest fapt nu e mărturie 
a puterii dumnezeieşti, iar dacă ştia şi totuşi a dat porunci despre 
care ştia că nu vor fi luate în seamă, atunci nu trebuie să uităm că 
nu e în natura lui Dumnezeu să recomande ceva zadarnic. Or, de¬ 
geaba i-a poruncit acelui prim plămădit, Adam, ceea ce ştia că el nu 
va respecta. Dumnezeu însă nu face nimic fără rost; prin urmare 
Scriptura e în contradicţie cu Dumnezeu. Această obiecţie o aduc în 
fapt cei care nu primesc Vechiul Testament şi care se pierd în astfel 
de scorneli 120 . Aceştia trebuie însă combătuţi prin propriul lor argu¬ 
ment şi prin propria lor părere. Căci atunci când nu tăgăduiesc 
credinţa în Noul Testament, trebuie combătuţi pe faţă ca să creadă 
şi în Vechiul Testament, deoarece, când învăţătura şi lucrările dum¬ 
nezeieşti din cele două Testamente sunt unele şi aceleaşi, e limpede 
că trebuie să credem că ambele Testamente aparţin aceluiaşi autor. 
Să recunoască deci că nu fără rost şi nu pe nedrept a fost dată în rai 
porunca, şi chiar pentru cel ce avea s-o calce. De altfel. Domnul Iisus 
însuşi l-a ales pe Iuda, pe care-1 ştia trădător. Dacă socot că din 
neştiinţă a fost ales, înseamnă că ei nu se mai încred în puterea lui 
Dumnezeu. Doar Scriptura ne spune limpede că "Iisus ştia cine este 


119. Apelles, la Hamack, op. cit. 

120. Sunt vizaţi aici în primul rând marcionitii, care resping Vechiul Testament, 
socotindu-1 a fi opera demiurgului, susţinând că numai Dumnezeul Noului 
Testament este "cel adevărat'. A se vedea mai pe larg Istoria bisericească universală 
1, Buc. 1975, p. 138 şi urm. 

cel care-L va vinde ' 121 . Să tacă, aşadar, aceşti potrivnici ai Vechiului 
Testament! 

39. Dar, pentru că se pare că trebuie dat răspuns şi păgânilor - 
în caz că ar face această obiecţie -, pentru că ei nu se încred în pu¬ 
terea acestui exemplu, ci pretind o explicare hotărâtă, atunci să afle 
şi ei de ce Fiul lui Dumnezeu a poruncit celui ce nu avea să I se 
supună, precum şi de ce l-a ales pe cel ce avea să-L trădeze. Căci 
Domnul lisus venise să-i mântuiască pe toţi păcătoşii 122 şi a trebuit 
astfel să-Şi arate voinţa chiar faţă de cei necredincioşi. De aceea a 
trebuit să nu Se ferească nici de cel ce-L va trăda, pentru ca toţi să 
înţeleagă că până şi în felul în care a fost ales trădătorul Său voieşte 
să ne arate pilda tuturor celor ce trebuie mântuiţi. Şi prin acest act 
nici Adam n-a fost osândit, pentru că i s-a poruncit, nici Iuda, că a 
fost ales. Căci Dumnezeu nu a silit nici pe cel dintâi să calce porun¬ 
ca, nici pe acesta din urmă nu l-a silit să trădeze, căci şi unul şi altul 
ar fi putut să se abţină de la păcat dacă ar fi respectat ceea ce li s-a 
încredinţat. în sfârşit. Domnul ştia şi faptul că nu toţi iudeii vor crede 
şi, totuşi, a zis: "N-am venit decât la oile pierdute ale casei lui 
Israel" 123 . Prin urmare, vina nu aparţine celui căruia i se dă porun¬ 
ca, ci păcatul stă în cel ce o calcă. Iar când e vorba de Dumnezeu, 
El a arătat că va fi încălcare, ba chiar susţin că ştia, dar nu de aceea 
a trebuit să treacă asupra Sa ura trădătorului ce avea să piară, încât 
să se pună pe seama lui Dumnezeu faptul că şi unul, şi celălalt au 
alunecat. Acum însă fiecare din cei doi este combătut şi înfrânt, 
fiindcă şi primul a primit de la Dumnezeu porunca să nu alunece, iar 
celui de al doilea i-a fost chiar încredinţată sarcina apostolatului, 
pentru ca, tocmai prin binefacere, să se abţină de la sentimentul tră¬ 
dării şi, în acelaşi timp, să fie de folos tuturor, când unii sunt 
înfrânţi. Căci n-ar exista păcatul dacă n-ar fi existat interzicerea; 
neexistând însă păcatul, n-ar exista nu numai răutatea, ci poate că 
nici chiar virtutea n-ar exista, care, dacă n-ar fi existat anumite se¬ 
minţe ale răutăţii, nu s-ar putea nici menţine şi nici pune în evidenţă. 
Căci la urma urmei, ce e păcatul dacă nu călcarea liberă a legii dum¬ 
nezeieşti şi neascultarea de poruncile cereşti? în fapt nu cu urechile 
trupului înţelegem poruncile cereşti, ci, deoarece cuvântul este al lui 
Dumnezeu, s-au dezvoltat anumite idei în noi despre bine şi rău, de 
vreme ce în chip firesc înţelegem că ce e rău trebuie ocolit şi, tot 


121. loan 6, 64. 

122. Cf. Luca 19, 10. 

123. Matei 15, 24. 







TÂLCUIRI LA SFÂNTA SCRIPTURĂ 


atât de firesc, ni se recomandă ceea ce e bun. Suntem de părere, 
deci, că tocmai fiindcă auzim glasul Domnului, care pe unele le 
interzice, pe altele le recomandă, cine nu se supune celor pe care le 
credem că au fost poruncite de Dumnezeu, unul ca acela e socotit 
vrednic de pedeapsă. Porunca lui Dumnezeu însă nu o citim ca şi 
cum ar fi înscrisă pe table de piatră, ci o deţinem în inimile noastre, 
întipărită de Duhul lui Dumnezeu cel viu 124 . Aşadar, conştiinţa noas¬ 
tră îşi face sieşi lege:"Căci când păgânii, care nu au lege, din fire fac 
ale legii, aceştia, neavând lege, îşi sunt loruşi lege, care arată fapta 
legii scrisă în inimile lor" 125 . De aceea conştiinţa omenească este 
pentru om un fel de lege dată de Dumnezeu. 

40. Dar şi în această situaţie ni se pune o altă întrebare, cu scopul 
ca - în ceea ce priveşte această conduită despre care am zis că este 
înscrisă în conştiinţa omului - să pună la îndoială însăşi această 
conştiinţă sădită în noi de Dumnezeu ca o îndrumare a legii dum¬ 
nezeieşti. Ştia Creatorul, întreabă Apelles 126 , că omul va păcătui, şi 
anume i-a sădit ideea binelui şi răului, sau nu ştia? Pentru că, dacă 
spui că nu ştia, trebuie să recunoşti că aşa ceva e contrar măririi lui 
Dumnezeu; dacă însă ai zice că Dumnezeu, ştiind că omul va pă¬ 
cătui, i-a sădit totuşi ideile comune despre bine şi rău, s-ar spune că 
a făcut-o ca să nu-şi poată păstra omul nemurirea, din pricina tul¬ 
burărilor aduse de nenorocire vieţii. în primul caz. Dumnezeu ar 
apărea ca un neştiutor, în al doilea, ar trebui să recunoaştem că 
Dumnezeu nu e bun. Pornind de aici, aceşti eretici argumentează că 
de fapt crearea omului nu a fost făcută de Dumnezeu. Căci, precum 
am arătat mai sus, ei zic că nu există o poruncă a lui Dumnezeu; la 
fel zic şi aici: prin urmare crearea omului nu vine de la Dumnezeu, 
pentru că Dumnezeu nu a făcut răul, ci omul a primit noţiunea râului 
abia când i se porunceşte să se abţină de la rele. Dar prin acest fel 
de argumentare ei caută să susţină că unul este Dumnezeu cel Bun, 
şi cu totul altul creatorul omului 127 . Aceştia trebuie combătuţi pe 
loc, prin propria lor argumentare. într-adevăr, dacă ei nu admit că 
omul a fost creat de Dumnezeu, întrucât omul este păcătos, şi dacă 
ei nu pot susţine o astfel de părere, pentru ca nu cumva Dumnezeu 

124. Cf. 2 Cor. 3, 3. 

1 25. Rom. 2, 14 şi urm. 

126. După Apelles, cf. Harnack. 

127. Formulată în stil tipic marcionit, dar şi cu elemente maniheice, erezia a 
bântuit veacuri de-a rândul mai ales în Apus. ne gândim, de pildă, la anii tinereţii 
Fericitului Augustin, care coincid tocmai cu anii compunerii acestui tratat. 

cel Bun să pară că a creat o făptură păcătoasă, întrucât ei nu admit 
că e bun cel ce l-a creat pe cel păcătos, să ne arate aceşti rătăciţi: 
pe cine anume consideră ei drept creator al omului? Căci dacă acel 
creator al omului a fost făcut şi ei de Dumnezeu - cum susţin ei 
atunci cum ar fi putut crea Dumnezeu cel Bun pe creatorul răului? 
în acest caz, nici Dumnezeu însuşi nu mai este un Dumnezeu bun. 
Căci dacă cel ce l-a creat pe omul păcătos nu e bun, să ne ferim ca 
nu cumva să fie mai grav a fi făcut pe creatorul unui om păcătos; 
fără îndoială. Dumnezeu ar fi trebuit să oprească naşterea aceluia ce 
avea să aducă sămânţa păcatului. Şi dacă zic că n-a fost născut un 
creator, trebuie să vedem dacă Dumnezeu a putut ţine în frâu, într-un 
fel oarecare, răul care începea, sau n-a putut. Dacă n-a putut, a fost 
slab; dacă a putut dar n-a făcut-o, nu a fost bun. Aşadar, dacă aces¬ 
te însuşiri nu se armonizează cu natura lui Dumnezeu şi nu convin 
nici părerilor pe care le au ereticii despre Dumnezeu, să vedem dacă 
nu cumva a existat o anume raţiune pentru care Dumnezeu a îngă¬ 
duit să pătrundă în această lume răutatea acelui creator, - fie 
născut, fie nenăscut -, deşi o putea opri. 

41. Menţinând, aşadar, ideea unui unic şi acelaşi Dumnezeu, 
bun şi creator, să facem următoarea supoziţie, care să convină am¬ 
belor haruri ale lui Dumnezeu, şi să nu ne lăsăm înfrânţi de pornirea 
spre ură a celor 128 care judecă astfel: cum mai poate fi bun Dum¬ 
nezeu dacă nu numai că a îngăduit răutăţii să pătrundă în această 
lume, ci i-a permis chiar să vină spre atâta tulburare? Această acu¬ 
zare şi-ar avea locul numai dacă râul ar avea atâta putere asupra 
sufletului şi asupra celor mai dinlăuntru profunzimi ale minţii, încât 
în niciun chip n-ar putea fi îndepărtat şi dacă s-ar instala în mintea 
şi sufletul nostru otrava unor răni de nevindecat; ar fi mai potrivit de 
discutat faptul că Dumnezeu, deşi este în stare de toate, a îngăduit 
totuşi ca omul să piară. însă de vreme ce Dumnezeu, îndurător faţă 
de noi, ne-a lăsat mijloace de a ne feri de greşeală şi nu ne-a văduvit 
de bucuria de a ne putea îndepărta de orice fapte rele, de ce e ne- 
iogic sau nedrept dacă a îngăduit ca plămada noastră să fie încer¬ 
cată de o anumită frământare a fragilităţii omeneşti, pentru ca după 
aceea harul să se reîntoarcă mai roditor prin ispăşirea păcatelor în 
sufletul omului şi, conştient de fragilitatea sa, deoarece cu atâta uşu¬ 
rinţă s-a clătinat îndepârtându-se de la linia poruncilor dumnezeieşti, 
omul să se teamă să uite poruncile cereşti (care sunt ca o cârmă 


128. Apelles, ia HarnacK, ibid. 

pentru sufletul şovăitor) şi să pretuiască mai mult dumnezeiasca 
îndurare, pentru că a regăsit ceea ce a pierdut şi că s-a reîntors, 
câştigând pentru sine harul? 

42. Să ne gândim acum care e semnificaţia faptului că în timp 
ce-i făcea omului recomandarea, informându-1 despre acea minu¬ 
nată şi fericită viaţă. S-a gândit (nu cumva făcând contrariul a "de 
moarte să moară”?) că trebuie să-i poruncească ce anume să mă¬ 
nânce şi ce nu. Căci există persoane care socot că această reco¬ 
mandare nu e deloc potrivită pentru Creatorul cerului şi al pămân¬ 
tului şi al tuturor făpturilor, socotind-o cu totul nedemnă de nişte 
locuitori ai raiului, pentru faptul că viaţa de acolo era asemenea cu 
a îngerilor. De aici putem deduce că le-a fost nu o hrană pămân¬ 
tească dată spre mâncare şi supusă stricăciunii, fiindcă cei care nu 
beau şi nu mănâncă vor fi ca îngerii lui Dumnezeu în cer" 129 . Prin 
urmare, deoarece răsplata nu stă în hrană, fiindcă nu hrana ne 
aduce laudă înaintea lui Dumnezeu, dar nici nu e o mare primejdie, 
fiindcă "nu ceea ce intră în gură spurcă pe om, ci ceea ce iese din 
gură' 130 , se pare fără îndoială... 131 că s-a prescris ceva foarte ne¬ 
vrednic de un Creator atât de mare, dacă nu referim această hrană 
la cunoscuta hrană profetică, fiindcă Dumnezeu o promite drept 
mare răsplată, vorbind despre sfinţii Săi: "Iată, slugile Mele vor mân¬ 
ca, şi vouă vă va fi foame" 132 . Căci aceasta este hrana adevărată, în 
care se cuprinde viaţa veşnică, de care dacă cineva va fi lipsit, de 
moarte va muri, fiindcă pâinea vie şi cerească este însuşi Domnul, 
Care dă viaţă acestei lumi. De aceea El însuşi spune: "De nu veţi 
mânca trupul Meu şi nu veţi bea sângele Meu, nu veţi avea viaţa 
veşnică" 133 . Există deci o anumită pâine, din care recomandase lo¬ 
cuitorilor raiului să mănânce. Cum era acea pâine? Să auzim cum o 
numeşte: "Pâine îngerească, zice, a mâncat omul” 134 ; căci e bună 
pâinea dacă faci voia Domnului. Şi mai vrem să ştim şi cât este de 
bună această pâine. însuşi fiul mănâncă din pâinea aceasta, despre 
care spune: "Mâncarea Mea este să fac voia Tatălui Meu, Care este 
în ceruri’ 135 . 


129. Matei 22, 30. 

130. Matei 15, 11. 

131. Lacună; Schenkl propune perindiguum. 

132. Is. 65, 13. 

133. Ioan 6, 53 şi urm. 

134. Ps. 77, 29. 

43. Să vedem acum de ce Domnul Dumnezeu i-a zis lui Adam: 
"cu moarte veţi muri”; ce deosebire este când cineva spune: veţi 
muri” sau adaugă "cu moarte veţi muri" 136 . Căci trebuie să arătăm că 
în porunca lui Dumnezeu nu e nimic de prisos. Iată cum înţeleg eu. 
întrucât sunt două noţiuni opuse, moartea şi viaţa, în limbajul obiş¬ 
nuit spunem doar a trăi" de la "trai” şi a muri” de la "moarte”. Dacă 
însă vrei să scoţi în relief aceste două expresii, fiindcă trai dă a trăi, 
se zice "cu trai trăieşte" - precum găsim în lege 137 şi fiindcă 
moarte dă a muri, se zice "de moarte va muri". Vom arăta de ce 
această exprimare prin două cuvinte nu constituie totuşi un pleo¬ 
nasm. Căci există viaţă spre moarte şi moarte spre viată, fiindcă cine 
- cât timp trăieşte - (trăieşte) moare şi cine cât timp moare trăieşte. 
Se fac, prin urmare, patru distincţii: prin viaţă a trăi, prin moarte a 
muri, prin viaţă a muri, prin moarte a trăi. De vreme ce aşa stau 
lucrurile, trebuie să excludem eventualitatea regulii comune şi obiş¬ 
nuite, fiindcă uzanţa se caracterizează prin faptul că se zice, în ge¬ 
neral, că trăieşte atât cel ce trăieşte prin viaţă, cât şi cel ce trăieşte 
prin moarte, după cum în mod curent se zice că moare atât despre 
cel ce moare prin moarte, cât şi despre cel ce moare prin viaţă. Prin 
urmare, din aceste patru exprimări, uzanţa reţine două, încât se 
spune despre cineva care trăieşte că trăieşte, fără a face distincţie 
între mai bine şi mai rău, iar despre cel ce moare se spune că moare 
şi nu ar părea să existe diferenţă între moarte bună şi rea. De fapt 
termenul viaţă, folosit fără o anume distincţie, e potrivit cu viaţa 
fiinţelor necuvântătoare sau chiar a copiilor mici; la fel stau lucrurile 
cu termenul moarte, folosit fără a face vreo distincţie. 

44. Eliminând prin urmare accepţiunea comună, să analizăm ce 
înseamnă a trăi prin viaţă, ce înseamnă a muri prin moarte , ce în¬ 
seamnă a trăi prin moarte şi a muri prin viaţă. 

Socotesc, conform Scripturilor, că a trăi prin viaţă înseamnă 
acea viaţă minunată şi fericită - care pare a consta din această în¬ 
suşire de a trăi şi din calitatea de a respira, împreunată, aş zice, şi 
împletită cu harul şi cu împărtăşirea unei vieţi fericite. Căci a trăi 
prin viaţă înseamnă a trăi prin virtute, a deţine în viaţa aceasta tru¬ 
pească mărturiile unei vieţi fericite. Dimpotrivă, a muri prin moarte 
ce altceva poate însemna decât descompunerea, odată cu moartea 
trupului, a celui ce moare, a cărui came este lipsită de însuşirea 


136. Filon, Leg. alleg. 1, 33, 88; Quaest. I, 16 p. 80. 

137. Cf. lez. 33, 14 şi urm. 

comună a trăirii şi ai cărui suflet nu poate avea rodul vieţii veşnice? 
Există şi din aceia care mor prin viaţă, anume cei ce trăiesc cu 
trupul, dar mor în urma faptelor lor; aşa sunt cei despre care profe¬ 
tul spune că "se pogoară în iad de vii" 138 , precum şi acea viaţă 
despre care Apostolul spune că deşi vie, e totuşi moartă' 139 . Ră¬ 
mâne categoria a patra, a celor care chiar prin moarte trăiesc, cum 
sunt de pildă sfinţii martiri, care tocmai de aceea mor, ca să tră¬ 
iască. Moare carnea, dar trăieşte harul celor morţi. Aşadar, departe 
să fie de noi trăirea ca părtaşi ai morţii! Dimpotrivă, să murim ca 
părtaşi ai vieţii! Căci nici Sfântul Apostol nu vrea să fie părtaş al vieţii 
acesteia, precum spune: "Doresc să mă despart de trup şi să fiu 
împreună cu Hristos, şi aceasta e cu mult mai bine" 140 . Iar altcine¬ 
va: "Vai mie, că pribegia mea s-a prelungit" 141 , îndurerat fiind - de¬ 
oarece spera în împărtăşirea din viaţa veşnică - că e reţinut de ni¬ 
micnicia vieţii acesteia. Şi de aceea, la rândul meu, aş putea spune 
că, deşi a trăi prin viaţă e un bine, totuşi a trăi pentru viaţă e ceva 
nehotărât, căci se poate spune despre cineva că trăieşte pentru 
viaţă, în sensul că luptă pentru viaţă veşnică, prin viaţa trupului 
acestuia; se poate spune însă şi în sensul că fie el orice, chiar sfânt 
de ar fi, el ţine la viaţa aceasta, ca, de pildă, dacă cineva de aceea 
crede că trebuie să trăiască cinstit, pentru ca prin fapte bune să aibă 
parte de viaţă îndelungată, cum fac majoritatea celor mai slăbănogi, 
cărora le este dragă viaţa aceasta. 

45. Prin urmare, după ce am văzut ce înseamnă a trăi pentru 
viaţă, să vedem ce înseamnă a muri pentru moarte şi a trăi pentru 
moarte. într-adevâr, pot fi oameni care să moară pentru moarte şi 
care să trăiască pentru viaţă. Căci cine trăieşte în aşa fel încât după 
moarte să trăiască pentru sufletul său, acesta este mort pentru 
moarte, fiindcă nu este supus morţii, adică el a fost izbăvit de legă¬ 
tura morţii triste, nu este legat de lanţurile morţii veşnice. A murit 
pentru moarte, adică a murit pentru păcat, a murit pentru pedeapsă. 
Contrar acestuia este să trăieşti pentru pedeapsă, adică, cel ce 
trăieşte pentru pedeapsă trăieşte pentru moarte. în schimb, cel care 
moare pentru pedeapsă, acela moare pentru moarte. Există chiar şi 
dintre cei care atâta timp cât sunt în viaţa de aici sunt morţi pentru 
viaţă, precum a făcut Apostolul, care zice: "nu eu sunt cel ce mai 




138. Ps. 54, 16. 

139. 1 Tim. 5, 6. 

140. Filip. 1, 23. 

141. Ps. 1 19, 5. 

trăiesc, ci Hristos trăieşte în mine " 142 . într-adevâr, unul ca acesta e 
mort pentru păcat, trăieşte pentru Dumnezeu, adică moartea a murit 
în el, dar trăieşte viaţa, care este Domnul lisus. Prin urmare, pe cât 
e de bună viaţa celor ce trăiesc pentru Dumnezeu 143 , pe atât e de 
rea viaţa acelora care trăiesc pentru păcat. Există însă şi o viaţă de 
mijloc - cum e a celorlalte fiinţe, după cum stă scris: "să scoată 
pământul fiinţe vii, după felul lor" 144 . Există şi o viaţă a morţilor 
Şpre viaţă], precum se spune: "Eu sunt Dumnezeul lui Avraam, 
Dumnezeul lui Isaac şi Dumnezeul lui lacov" 145 , fiindcă "Dumnezeu 
nu este Dumnezeu al morţilor, ci al viilor" 146 . 

Sunt şi oameni pentru care există un fel de comunitate a morţii 
şi a vieţii, despre care vorbeşte Apostolul atunci când spune: "Căci 
dacă am murit împreună cu Hristos, vom şi învia împreună cu El" 147 . 
"Căci, - zice - dacă am crescut împreună cu El prin asemănarea 
morţii Lui, atunci vom fi părtaşi şi ai învierii Lui, cunoscând aceasta, 
că omul nostru cel vechi a fost răstignit împreună cu EI, ca să nimi¬ 
cească trupul păcatului, pentru a nu mai fi robi ai păcatului; căci cel 
ce a murit este eliberat de păcat' 148 . 

Dar, precum am spus că există multe înfăţişări ale vieţii, tot aşa 
vom găsi şi de ale morţii. Căci se zice "moartea rea", ca de pildă: 
"Sufletul care păcătuieşte, acela va muri" 149 . în mod obişnuit se zice 
moarte, precum aflăm, de exemplu, că (Adam) a trăit atâţia ani, că 
"a murit şi s-a adăugat la părinţii săi" 150 . De asemenea se spune: 
"moarte"' prin taina Botezului, de exemplu: "Deci ne-am îngropat cu 
El, în moarte, prin botez' 151 . Şi în alt loc: "Iar dacă am murit împre¬ 
ună cu Hristos, credem că vom şi via împreună cu El " 152 . Vezi dar 
că, deşi denumită moarte, ea este în fapt viaţa noastră. 

46. Se iveşte şi o altă chestiune, referitoare la faptul că Domnul 
a zis; "nu e bine să fie omul singur" 153 . înainte de toate, să reţinem 


142. Gal. 2, 20. 

143. Cf. loan 14, 6. 

144. Fac. 1, 24. 

145. leş. 3, 6. 

146. Luca 20, 38. 

147. 2 Tim. 2, 11. 

148. Rom. 6, 5-8. 

149. lez. 18, 20. 

150. Fapte 13, 36. 

151. Rom. 6, 4. 

152. Rom. 6, 8. 

153. Fac. 2, 18. 

că, mai înainte, când Dumnezeu a plăsmuit omul din lutul pămân¬ 
tului, nu a adăugat "a văzut Domnul că e bine" 154 , cum a spus la fie¬ 
care din lucrările Sale. Căci de ar fi zis atunci că e bine că omul a 
fost făcut, s-ar dovedi că ar fi contradicţie ca apoi să spună cu nu e 
bine, după ce mai sus a zis că este bine. Dar să reţinem că aceasta 
s-a întâmplat atunci când l-a făcut pe Adam singur. Când însă i-a pus 
la un loc pe bărbat şi pe femeie, după ce i-a creat, deşi nici atunci 
nu a spus în mod expres, totuşi, de vreme ce după aceea spune: "Şi 
a privit Dumnezeu toate câte făcuse şi iată erau bune foarte' 155 , s-a 
declarat în mod clar că e bine că a fost făcut şi bărbatul, dar şi femeia. 

47. Dar din această chestiune iese la iveală alta, şi anume: De 
ce, când Adam a fost făcut singur, nu s-a zis că e bine că a fost făcut 
Adam, dar când a fost făcută din el şi femeia, atunci s-a înţeles că 
"toate erau bune"? Chiar dacă atunci a lăudat întreaga creaţie, şi a 
fost aprobată crearea universului, fiindcă prin om a fost enunţată 
sociabilitatea firii, totuşi nu pare lipsită de interes întrebarea: de ce 
când a fost făcut doar Adam, nu numai că nu s-a adăugat deloc afir¬ 
maţia de "bine" la opera iubită, ci s-a spus chiar că nu e bine ca omul 
să fie singur, deşi ştim că înainte ca femeia să fi existat, Adam n-a 
greşit, şi că numai după ce femeia a fost creată, ea, cea dintâi căl¬ 
când porunca dumnezeiască, l-a atras şi pe bărbatul ei în rătăcire şi 
i-a fost imbold la rău? Aşadar, dacă pentru bărbat femeia este autoa¬ 
rea vinii, cum se poate admite că i-a fost alăturată spre bine? Dacă 
însă ne gândim că Dumnezeu a ţinut seama de întreaga iconomie a 
mântuirii, vom ajunge la concluzia că, fără îndoială. Dumnezeu a 
pus mai presus ceea ce constituia cauza întregului decât pedepsirea 
cuvenită actului în care se afla cauza păcatului. Şi, prin urmare, 
fiindcă numai din bărbat nu putea decurge propagarea neamului 
omenesc. Domnul a spus că nu e bine ca omul să fie singur. A pre¬ 
ferat, în fapt. Dumnezeu să fie mai mulţi pe care să-i poată mântui, 
cărora să le ierte păcatele, decât singur Adam, care să fie fără de 
vină. în sfârşit, fiindcă Acelaşi Iisus este autorul ambelor lucrări, în¬ 
semnează că El a venit în această lume ca să-i mântuiască pe cei 
păcătoşi 156 . Iată de ce nici pe Cain, ucigaşul de frate, nu l-a lăsat să 
moară până nu a avut fii 157 . Aşadar, pentru naşterea de urmaşi a tre¬ 
buit să-i fie alăturată bărbatului femeia. în fond, înseşi cuvintele lui 


154. Fac. 1, 4 şi urm. 

155. Fac. 1, 31. 

Dumnezeu, când spune că nu e bine ca omul să fie singur, arată 
acest lucru. Căci, chiar dacă femeia avea să păcătuiască cea dintâi, 
totuşi, fiindcă avea să nască pentru ea răscumpărare, nu a trebuit să 
fie exceptată din planul lucrării dumnezeieşti. Căci chiar dacă nu 
Adam a fost amăgit, ci femeia, la rândul ei, amăgită fiind, s-a făcut 
vinovată de călcarea poruncii, "dar, se spune, ea se va mântui prin 
naştere de fii" 158 , printre care a născut şi pe Hristos. 

48. Nu e lipsit de semnificaţie nici faptul că Eva n-a fost făcută 
din acelaşi pământ din care a fost plămădit Adam, ci că ea a fost 
luată din coasta lui Adam, ca să ştim că în bărbat şi în femeie există 
aceeaşi fire trupească, un singur izvor al neamului omenesc. De 
aceea, nu doi au fost făcuţi dintru început - bărbat şi femeie, nici 
doi bărbaţi, nici două femei -, ci mai întâi bărbatul, apoi, din el, 
femeia. Căci, voind să alcătuiască o natură unică a oamenilor, înce¬ 
pând de la un unic principiu al acestei creaturi. Dumnezeu a înde¬ 
părtat posibilitatea de naturi multe şi diferite. "Să-i facem, a zis 
Dumnezeu - un ajutor potrivit pentru el' 159 . înţelegem "ajutor" pen¬ 
tru naşterea neamului omenesc; şi, cu adevărat, bun ajutor. Căci 
dacă pentru mai bine se primeşte ajutorul, în cazul naşterii se dove¬ 
deşte a fi mai mare rolul femeii, aidoma cu rostul pământului aces¬ 
tuia, care face ca seminţele, primite la început, să se dezvolte din ce 
în ce, încălzindu-Ie la sânul lui, până ce se înalţă spre recoltă. în 
aceasta constă, deci, ajutorul bun al femeii, chiar dacă l-am consi¬ 
derat mai mărunt; la fel se întâmplă şi în viaţa oamenilor: adeseori 
oameni de mai mare vază au nevoie de ajutorul cuiva de mai mică 
însemnătate. 

49. Să vedem acum de ce Dumnezeu a plăsmuit, până aici, din 
pământ, toate fiarele câmpului şi toate păsările cerului şi le-a adus 
la Adam ca să vadă cum le va numi 160 . De ce Dumnezeu a adus la 
Adam numai fiarele câmpului şi păsările cerului? Căci se găseau şi 
animale care trăiau în turme. Iar mai jos aflăm că "a pus Adam nume 
tuturor animalelor şi tuturor păsărilor cerului şi tuturor fiarelor 
câmpiei; dar pentru Adam nu s-a aflat un ajutor pe potriva lui" 161 . Şi 
care să fie sensul acestei lucrări decât că fiarele neîmblânzite şi zbu¬ 
rătoarele cerului sunt aduse sub stăpânirea omului datorită puterii 
dumnezeieşti? în strângerea de turme îmblânzite, însă, a avut şi 


158. 1 Tim. 2, 15 şi urm. 

omul putere. Aşadar, prima etapă a aparţinut intervenţiei dumne¬ 
zeieşti, iar cea din urmă, sârguinţei omului. Dar să vedem totuşi cu 
ce scop au fost aduse toate la Adam: ca să vadă că, în toate, esenţa 
naturii constă din ambele sexe - adică din mascul şi femelă - şi să 
înţeleagă el însuşi, după obiceiul şi exemplul înfăţişat, că şi Iui îi este 
necesară adăugarea femeii. 

50. "Şi - zice 162 - a adus Dumnezeu asupra lui Adam somn greu 
şi el a adormit". Ce altceva înseamnă acest "somn greu" decât că, în 
timp ce ne îndreptăm flinta spre unirea conjugală, părem că ne 
abatem ochii - făcuţi să se îndrepte spre împărăţia lui Dumnezeu - 
şi îi folosim spre un fel de somn, cum e lumea aceasta, şi că sun¬ 
tem adormiţi fată de cele sfinte cât timp găsim odihnă în cele pro¬ 
fane şi lumeşti? 

Apoi, după ce a trimis somnul greu asupra lui Adam şi el a ador¬ 
mit, spune: "Iar coasta luată din Adam a făcut-o Domnul Dumnezeu 
femeie" 163 . Bine zice a făcut-o" când vorbeşte despre crearea fe¬ 
meii, fiindcă în bărbat şi femeie pare că există un fel de casă pe 
deplin închegată. Cine e fără soţie e socotit ca şi cum ar fi fără casă; 
căci, după cum bărbatul e considerat mai priceput pentru îndatori¬ 
rile publice, aşa e femeia pentru treburile casei. 

Să reţinem dar că a luat o coastă din trup, nu o porţiune din 
suflet; aceasta înseamnă nu suflet din suflet, ci "os din oasele mele 
şi carne din carnea mea; aceasta se va chema femeie" 164 . 

51. Am înţeles, aşadar, cauza naşterii omului. Dar pe foarte 
mulţi, care gândesc mai atent, îi tulbură următorul fapt: Dacă încă 
de la început a fost un mare dar al lui Dumnezeu pentru oameni 
aşezarea lor in rai, şi dacă după aceea pare o răsplată pentru merite 
ca toţi cei drepţi să fie duşi în rai, atunci cum de se spune că au exi¬ 
stat în rai şi vieţuitoarele câmpului, şi zburătoarele cerului? 

De aceea, unii au interpretat că raiul este sufletul omului, în care 
s-au dezvoltat anumiţi germeni ai virtuţilor, iar că omul a fost pus şi 
să lucreze şi să păzească raiul, adică mintea; virtutea lui pare a-i cul¬ 
tiva sufletul; şi nu numai câ-1 cultivă, dar, după ce l-a cultivat, îl şi 
păzeşte. Cât despre vieţuitoarele câmpului şi zburătoarele ceru¬ 
lui 165 care sunt aduse la Adam, ele sunt pornirile noastre iraţionale. 


162. Fac. 2, 21. 

1 63. Fac. 2, 22. 

164. Fac. 2, 23. 

165. Filon, Leg. alleg. II, 4, 68, p. 107. 

pentru că fiarele ar reprezenta diversele patimi ale trupului, fie mai 
turbulente, fie chiar şi mai domoale. Iar zburătoarele cerului, ce 
altceva socotim că sunt decât gândurile deşarte, care zboară, aido¬ 
ma unor păsări, în jurul sufletului nostru şi-l poartă, printr-o mişcare 
variată, când încoace, când încolo? De aceea nu s-a găsit niciun aju¬ 
tor pe măsura minţii noastre, decât simţământul său, aia0riai<;. Min¬ 
tea noastră - vcroq - numai pe aceasta singură a putut-o găsi pe 
măsura ei. 

52. S-ar putea însă argumenta că de vreme ce şi pe acestea - 
adică pasiunile trupului, precum şi o anumită zădărnicie a gândurilor 
noastre schimbătoare sau fără rost - le-a aşezat în acest rai. El însuşi 
a fost autorul rătăcirii noastre. 

Să auzim ce ne spune Scriptura: "(omul) să stăpânească peste 
peştii mării, peste păsările cerului şi peste toate vietăţile care se 
mişcă pe pământ" 166 . Vezi dar, omule, că Dumnezeu ţi-a dat putere, 
că eşti obligat să judeci despre toate, să deosebeşti prin delimitarea 
cumpătată a judecăţii tale felul fiecăruia? Pe toate Ie-a chemat Dum¬ 
nezeu înaintea ta, ca să înţelegi că mintea ta este mai presus de 
toate. De ce ai voit să-ţi însuşeşti şi să te uneşti cu cele pe care le-ai 
găsit atât de puţin asemenea ţie? Dumnezeu ne-a înzestrat doar cu 
judecată, prin care să cunoaştem toate şi să putem cumpăni cele ce 
cunoaştem; şi pe bună dreptate a fost izgonit omul din acel ogor 
bogat al raiului, fiindcă n-a fost în stare să respecte porunca. De fapt 
Dumnezeu ştia că omul e slab, ştia că nu poate judeca; de aceea a 
zis, ca şi cum s-ar adresa unora mai slabi: Tiu judecaţi, ca să nu fiţi 
judecaţi" 167 . Aşadar, fiindcă a ştiut că omul nu e în stare să judece, 
a vrut ca el să se supună poruncii; de aceea a şi dat porunca. Dacă 
n-ar fi călcat porunca, bmuf n-ar fi căzut în primejdia unei judecăţi 
nesigure. Prin urmare, fiindcă omul poate judeca liber, de aceea 
Domnul a adăugat 168 : "lată, Adam s-a făcut ca unul dintre Moi, cu¬ 
noscând binele şi răul". A voit omul să obţină puterea de a judeca; 
nu trebuie, deci, să se opună pedepsirii unei judecăţi rele. Totuşi l-a 
aşezat în fata raiului, ca să nu piardă cu totul amintirea lui. 

53. în sfârşit, drepţii sunt răpiţi în rai, precum răpit a fost Pavel 
în rai, unde 'a auzit cuvinte de nespus" 169 . Şi tu, omule, dacă eşti 
răpit din primul cer în al doilea, iar din al doilea în al treilea - prin 


166. Fac. 1, 28, 

167. Matei 7, 1. 

puterea mintii tale -, aceasta înseamnă că la început fiecare om este 
corporal, apoi firesc, şi, în al treilea rând, duhovnicesc 170 , dacă - 
răpit într-al treilea cer - vede strălucirea harului duhovnicesc; căci 
omul în starea firească nu ştie cele ce aparţin duhului, şi de aceea 
îi este necesară urcarea la al treilea cer, ca să fie răpit în rai; va fi 
răpit de acum fără primejdie, ca unul în stare să aprecieze toate, 
fiindcă "omul duhovnicesc toate le judecă, pe el însă nu-1 judecă 
nimeni" 171 ; şi fiind slab încă, s-ar putea să auzi vorbe de nespus, pe 
care nu e îngăduit omului să le rostească"; atunci tăinuieşte ce vei 
afla şi păzeşte cele ce vei auzi. Apostolul Pavel le păzea, ca să nu 
alunece el însuşi şi, de bună seamă, să nu-i facă pe alţii să gre¬ 
şească. Sau, poate, de aceea a zis Pavel: "pe care nu se cuvine omu¬ 
lui să le rostească" 172 , fiindcă era încă alcătuit cu trup, vedea adică 
pasiunile acestui trup, vedea legea cărnii sale "luptându-se cu legea 
minţii" sale 173 . Prefer să se dea această din urmă tâlcuire, ca să nu 
lăsăm să se creadă că ar fi vorba de teama unei primejdii viitoare, 
ci tocmai viaţa aceasta să ne fie izvor de siguranţă, ca să nu ne te¬ 
mem pentru viitor de nicio ispită de călcare a poruncii. 

Prin urmare, oricine va ajunge în rai, înâlţându-se pe scara 
virtuţii, va auzi acele taine ascunse şi de nespus ale lui Dumnezeu; 
îl va auzi pe Domnul spunându-i şi lui ca şi tâlharului întors de la 
nelegiuire la mărturisire şi credinţă: "Astăzi vei fi cu Mine în rai 174 . 

54. "Şarpele era însă cel mai viclean dintre toate fiarele de pe 
pământ, pe care le făcuse Domnul Dumnezeu. Şi a zis şarpele către 
femeie: Dumnezeu a zis El, oare, să nu mâncaţi roade din orice pom 
din rai?" 175 . Când zice că "şarpele era cel mai viclean", înţelegi Ia cine 
se referă, adică la acel vrăjmaş al nostru care, totuşi, deţine viclenia 
acestei lumi. Căci, pe bună dreptate, atât plăcerea cât şi desfătarea 
sunt bine socotite drept viclene. De altfel, şi dorinţa cărnii este ast¬ 
fel calificată; de aceea găseşti scris: "dorinţa cărnii este vrăjmăşie 
împotriva lui Dumnezeu" 176 , şi cei dornici de plăceri sunt vicleni în 
căutarea feluritelor desfătări. Aşadar, în caz că o înţelegi ca pe o 


] 70. Ideea concepţiei trihotomiste, susţinută de Origen In multe din lucrările 
sale exegetice, ca o amplificare a pasajului din 1 Tes. 5, 23. 

171. 1 Cor. 2, 15 

172. 2 Cor. 12, 4. 

173. Rom. 7, 23. 

174. Luca 23, 43. 

175. Fac. 3, 1. 

desfătare, ea este un fel de vrăjmaşă a poruncii dumnezeieşti şi duş¬ 
mană a simţurilor noastre. De aceea Sfântul Pavel zice: “Văd în mă¬ 
dularele mele o altă lege luptându-se împotriva legii mintii mele şi 
făcându-mă rob legii păcatului' 177 . Dacă însă o referi la diavol, el 
este adevăratul duşman al neamului omenesc. Şi care este cauza 
duşmăniilor dacă nu pizma, precum spune Solomon?: "Iar prin 
pizma diavolului moartea a intrat în lume 178 . "Cauza pizmuiţii a fost 
însă fericirea omului aşezat în rai; şi pentru că el, diavolul, nu a 
putut păstra harul primit, l-a pizmuit pe om pentru că, deşi plăsmuit 
din lut, omul a fost ales să fie locuitor al raiului. Căci se gândea dia¬ 
volul că el, deşi avea o fire mai aleasă, a căzut în cele păgâne şi 
lumeşti, pe când omul, de o natură inferioară, nădăjduia la cele 
veşnice. Aceasta va fi fost pricina pizmuirii, căci îşi va fi zis: "Acesta, 
cu toate că-i mai prejos decât mine, va câştiga ceea ce eu nu am 
putut păstra! Să intre el de pe pământuri în cer, în timp ce eu am 
alunecat din cer pe tărâmurile pământului? Am multe căi prin care 
să-l pot înşela pe om. A fost creat din lut, mama lui e pământul. Deci 
e făcut din ceva supus stricăciunii. Chiar dacă sufletul lui e de natură 
superioară, totuşi şi el poate fi împins spre alunecare, cuprins fiind 
în temniţa trupului 179 ce-i este vrăjmaş, de vreme ce eu nu am putut 
evita alunecarea. Există, prin urmare, o primă cale să fie înşelat, cât 
timp doreşte lucruri mai înalte decât condiţia lui. Dar pentru asta tre¬ 
buie să stărui cu răbdare. Doar e specific cărnii să dorească ceea ce 
nu are. Şi apoi, prin ce par eu a fi mai viclean decât toate vieţui¬ 
toarele dacă nu-1 înşel pe om şi nul înfrâng prin şiretenie şi vicle¬ 
nie?". în felul acesta, aşadar, a uneltit diavolul să atace, nu pe Adam 
mai întâi, ci să caute să-l ademenească pe Adam prin femeie; nu i s-a 
adresat lui, care primise în mod direct porunca cerească, ci i s-a 
adresat ei, care aflase de la bărbat, nu de la Dumnezeu, de ce anu¬ 
me să ţină seama. Şi, de fapt, nu găseşti scris că Dumnezeu a zis 
femeii, ci că i-a zis lui Adam; şi de aceea trebuie dedus că femeia a 
cunoscut porunca prin Adam. 

55. Recunoscând aşadar, în acest Ioc, un gen de ispitire, vei 
găsi, în alte cazuri, foarte multe feluri de ispitire. Unele ne sunt date 
de către "stăpânitorul lumii acesteia", care a turnat în lumea aceasta 
un fel de "otrăvuri" ale vicleniei, încât oamenii iau drept adevărate 
cele mincinoase şi starea afectivă a oamenilor e înşelată de o anu- 

me înfăţişare. Căci duşmanul nu porneşte întotdeauna la atac făţiş, 
ci există un fel de puteri în stare să înşele dragostea şi să ne pună 
în faţă farmecul, ca să ne strecoare în gânduri, pe nesimţite, veninul 
necinstei lor, din care se ivesc acele păcate care se nasc fie din 
desfătare, fie dintr-un fel de uşurătate a minţii. Există şi alte puteri, 
care par a se lupta cu noi. De aceea şi Apostolul zice: "Căci lupta 
noastră nu este împotriva trupului şi a sângelui, ci împotriva domni¬ 
ilor, împotriva stăpâniilor, împotriva stăpânitorilor întunericului aces¬ 
tui veac, împotriva duhurilor răutăţii, răspândite în văzduhuri" 180 . 

într-adevăr, printr-o astfel de luptă vor ele să ne frângă şi să 
spargă, aş zice, învelişul sufletului nostru. De aceea şi apostolul 
Pavel, ca un bun luptător, nu numai că a ştiut să ocolească loviturile 
ce-1 atacau, ci să-i şi izbească pe vrăjmaşi. De aceea şi zice: "mă lupt 
cu pumnii, fără să lovesc în aer" 181 . Şi pentru aceea, s-a învrednicit 
ca un bun ostaş să primească cununa 182 . Prin urmare, felurite sunt 
ispitirile diavolului. Şi de aceea e socotit şarpe cu două limbi şi 
aducător de moarte, pentru că slujitorul diavolului una spune cu 
limba, şi alta gândeşte în inima lui. Sunt şi alţi slujitori, care aruncă 
un fel de săgeţi cu vorbele lor otrăvite atât de veninul inimii, cât şi 
al glasului lor; acestora Domnul le zice: "Pui de vipere, cum puteţi să 
grăiţi cele bune, odată ce sunteţi răi?' 183 . 

56. "Şi a zis şarpele către femeie: "Dumnezeu a zis El, oare, să 
nu mâncaţi roade din orice pom din rai?". Iar femeia a zis către 
şarpe: Roade din pomii raiului putem să mâncăm; numai din rodul 
pomului celui din mijlocul raiului ne-a zis Dumnezeu: "Să nu mâncaţi 
din el, nici să nu vă atingeţi de el, ca să nu muriţi" 184 . Deoarece ai 
auzit că şarpele era mai viclean decât toate animalele, vezi-i şi aici 
viclenia. Se preface că spune cuvintele lui Dumnezeu, dar întretese 
propriile-i curse. Căci deşi Dumnezeu a zis: Din toţi pomii din rai 
poţi să mănânci. Iar din pomul cunoştinţei binelui şi răului să nu 
mănânci, căci în ziua în care vei mânca din el, vei muri negreşit! " 185 , 
şarpele, ca şi cum ar întreba-o pe femeie, deşi Dumnezeu a zis: "Din 
toti pomii din rai poţi să mănânci, dar dintr-un singur pom să nu 
mănânci", a strecurat totuşi minciuna, zicând: "din niciun pom să nu 

mănânci", cu toate că Dumnezeu a poruncit ca numai din pomul cu¬ 
noştinţei binelui şi răului să nu guste. Nu e nicio mirare de ce a re¬ 
curs el la această înşelăciune, fiindcă cei care caută să nimicească 
pe cineva au obiceiul să-l înşele. Prin urmare, nu e fără tâlc între¬ 
barea şarpelui. Dar ca să-ţi dai seama că în poruncă n-a putut exista 
nicio viclenie, femeia i-a răspuns şi a zis: "Roade din pomii raiului 
putem să mâncăm, numai din rodul pomului celui din mijlocul raiu¬ 
lui ne-a zis Dumnezeu: "Să nu mâncaţi din el, nici să nu vă atingeţi 
de el, ca să nu muriţi" 186 . Prin urmare, în poruncă nu se ascunde 
niciun viciu, în schimb în felul în care i se relatează, da. într-adevăr, 
câte nu ne învaţă lectura de faţâf învăţăm că nu trebuie să adăugăm 
nimic poruncii, nici chiar ca măsură de prevedere. Căci, fie că adaugi, 
fie că sustragi ceva, în amândouă cazurile falsifici porunca. Căci fie 
că trebuie păstrată forma curată şi simplă a poruncii, fie că va tre¬ 
bui să faci rost de martori, foarte adesea martorul, în timp ce adaugă 
de la sine ceva la expunerea faptelor, micşorează întreaga crezare a 
mărturiei prin minciună. Prin urmare, nu trebuie adăugat nimic, nici 
chiar de pare bun. Şi, în cazul de faţă, ce neajuns are, la prima 
vedere, faptul că femeia a adăugat: “şi să nu vă atingeţi de el ?, căci 
Dumnezeu nu spusese să nu vă atingeţi" 187 , ci "să nu mâncaţi" - 
totuşi, de aici rezidă începutul alunecării. Căci cea care a făcut adao¬ 
sul, fie că l-a adăugat în chip inutil, fie că, scoţând din el ceva în mod 
intenţionat, a dat să se înţeleagă despre porunca lui Dumnezeu că e 
incompletă. Aşadar rândurile prezentei lecturi ne învaţă că nu tre¬ 
buie nici să înlăturăm ceva din poruncile dumnezeieşti, nici să le 
adăugăm ceva. Căci dacă evanghelistul loan aşa a judecat despre 
scrierile sale, când zice: "De va mai adăuga cineva ceva la ele. Dumnezeu 
va trimite asupra lui pedepsele ce sunt scrise în cartea aceasta; iar 
de va scoate cineva din cuvintele cărţii acestei proorocii. Dumnezeu 
va scoate partea lui din pomul vieţii" 188 , cu atât mai mult nimic nu 
trebuie înlăturat din poruncile dumnezeieşti. Prin urmare, de aici a 
început prima călcare a poruncii. Şi foarte mulţi socot că vina aceas¬ 
ta a fost nu a femeii, ci a lui Adam; căci aşa a zis Adam femeii, - 
întrucât voia s-o facă mai atentă încât a adăugat că Dumnezeu a 
poruncit “nici să nu vă atingeţi de el". Ştim, de fapt, că Adam, iar nu 
Eva, a primit porunca de la Dumnezeu; căci femeia nu fusese creată 
încă. E adevărat că Scriptura nu ne redă înseşi cuvintele lui Adam, 


186. Fac. 2, 16-17. 

187. Fac. 3, 3. 

188. Apoc. 22. 18-19. 

prin care el îi spune femeii forma şi ordinea poruncii, ci înţelegem 
că ordinea poruncii i-a fost transmisă femeii prin bărbat. Vei vedea, 
totuşi, ce cred alţii; mie însă mi se pare că de la femeie a început 
răul, că ea a conceput minciuna. Căci chiar dacă n-am avea sigu¬ 
ranţa care din ei va fi fost primul vinovat, totuşi firea mai schim¬ 
bătoare a femeii pare a fi greşit cea dintâi. Adaugă apoi că printr-un 
prejudiciu e constrânsă ea, a cărei greşeală s-a dovedit şi după 
aceea a fi fost prima. Căci pentru bărbat femeia este autorul greşelii, 
iar nu bărbatul. De aceea şi Pavel spune: "Şi nu Adam a fost amăgit, 
ci femeia, amăgită fiind, s-a făcut călcătoare de poruncă' 189 . 

57. Să vedem acum dacă, în afară de adăugirea care a fost 
făcută poruncii, i s-a mai adus poruncii vreo pagubă. Căci, în fapt, 
dacă e un bine şi în cuvintele “şi să nu vă atingeţi de el“ şi dacă ele 
constituie un plus de precauţie, de ce ar fi interzis câtuşi de puţin 
Dumnezeu acest lucru?; şi, dimpotrivă neinterzicându-1, ar părea că 
l-a îngăduit? Prin urmare trebuie cercetate ambele cazuri: de ce nici 
n-a îngăduit, nici n-a interzis. Sunt, într-adevăr, unii care spun: De ce 
ceea ce a făcut să fie văzut nu a poruncit să fie şi atins? De vreme 
ce însă am auzit că în pomul acela exista natura cunoştinţei binelui 
şi răului, se poate crede că nu a voit ca noi să atingem răul. Căci ne 
£U unge dacă vedem pe Satana ca un fulger căzând din cer" 190 la 
glasul Domnului şi dând hrană nu fiilor luminii, ci celor ai nopţii şi ai 
întunericului, fiindcă este scris 191 : "Datu-l-ai pe el mâncare popoa¬ 
relor pustiului!". Prin urmare, s-a spus aşa despre el fiindcă nu a 
poruncit să fie atins; cât despre faptul că nu a interzis, ascultă ce 
înţelegem. Multe lucruri ne sunt păgubitoare dacă am vrea să le 
gustăm înainte de a le cunoaşte ce sunt. Aşa se întâmplă foarte des 
şi cu mâncarea, şi cu băutura: dacă ceva ce are gust amar îţi este 
dinainte ştiut, te vei înarma cu răbdare şi, dacă ştii că cele amare îţi 
sunt de folos, te vei pregăti să le suporţi, ca nu cumva gustul amar 
să te surprindă şi să încerci să respingi cele ce ţi-ar fi de folos. E 
folositor deci să ştii dinainte, pentru ca astfel să înţelegi că-ţi va 
ajuta, şi să nu te dai înapoi de la cele amare. Căci aşa ceva îţi poate 
dăuna mai puţin. Auzi acum ce te-ar putea primejdui dacă nu eşti 
înştiinţat din timp. 


189. 1 Tim. 2, 14. 

190. Luca 10, 18. 

191. Ps. 73, 15. 

58. Cineva este păgân, şi tinde spre credinţă; este catehumen 
sau "chemat" 19 la , vrea să-şi câştige o meii deplină pătrundere a învă¬ 
ţăturii şi a credinţei. Unul ca acesta trebuie să aibă grijă ca nu cumva 
în timp ce vrea să înveţe, să cunoască şi lucruri greşite: să înveţe de 
la Fotin 192 , să înveţe de la Arie 193 sau să înveţe de la Sabellius 194 , 
să se încredinţeze unor dascăli de felul acestora, a căror anumită 
autoritate e în stare să-l atragă, şi, dominat de un anumit prestigiu al 
dascălilor, să nu poată deosebi cele bune de cele întipărite în de¬ 
prinderile tinereţii. Să cerceteze, deci, întâi cu ochii minţii ce cale va 
apuca, să vadă unde e adevărata viaţă, să pătrundă, cu alte cuvinte, 
tainele Sfintelor Scripturi, ca să nu fie dus la rătăcire de niciun tăl¬ 
măcitor strâmb. Sabellius îi citeşte acestuia: "Eu sunt întru Tatăl şi 
Tatăl întru Mine 1 ' 195 şi spune că există în Dumnezeire o singură per¬ 
soană. Fotin citeşte că "unul este şi mijlocitorul între Dumnezeu şi 
oameni: omul Hristos Iisus" 196 şi, în altă parte: "De ce vreţi să Mă 
ucideţi pe Mine, omul?" 197 . Citeşte şi Arie că a zis: "pentru că Tatăl 
este mai mare decât Mine" 198 . Se citează de fapt exact, dar trebuie 
să înţeleagă în sinea lui înainte în ce ordine de idei s-a spus, ca să 
poată pricepe limpede înţelesul cuvintelor. Se lasă condus de o anu¬ 
mită autoritate a dascălilor, dar i-ar folosi mai mult dacă nu ar fi 
căutat decât învăţători buni. însă niciun păgân, dacă citeşte în Scrip¬ 
tură cuvintele: "Ochi pentru ochi, dinte pentru dinte" 199 sau: "Dacă 
mâna ta cea dreaptă te sminteşte pe tine, taie-o" 200 , nu va înţelege 
uşor sensul lor şi nu va pătrunde adâncurile cuvântului lui Dum¬ 
nezeu, ci va aluneca şi mai rău decât dacă n-ar fi citit. De aceea e 


191a. Se ştie că instituţia catehumenatului a durat încă multă vreme după ce 
Constantin cel Mare acordase libertate creştinismului. însuşi Sf. Ambrozie a fost un 
catehumen sârguincios. A se vedea mai sus, despre viaţa lui. 

192. Episcop de Sirmium (f 374), osândit la sinodul semiarian din Sirmium, 
din anul 351, pentru că susţinea că după judecata universală Fiul se va întoarce în 
Tatăl, întrucât şi-ar fi împlinit misiunea. 

193. întemeietorul ereziei care tăgăduia că Fiul e de o fiinţă cu Tatăl. Arie 
socotea pe Fiul drept o creatură admisă numai în chip moral ca Fiul lui Dumnezeu". 

194. Eretic antitrinitar. 

195. Ioan 14, 10. 

196. 1 Tim. 2, 5. 

197. Ioan 8, 40. 

198. Ioan 14, 28. 

199. Lev. 24, 20. 

200. Matei 5, 30. 

dator să înveţe cum trebuie să interpreteze cuvântul lui Dumnezeu, 
şi anume nu superficial, nici In grabă, ci cu atenţie şi grijă, căci: 
"ceea ce era de la început - zice ce am auzit, ce am văzut cu ochii 
noştri, ce am privit şi mâinile noastre au pipăit despre Cuvântul 
vieţii... noi aceea vă vestim' 201 . Vezi dar că mai întâi a pipăit cu mâi¬ 
nile, parcă, cuvântul lui Dumnezeu, şi numai după aceea l-a făcut 
cunoscut. Şi de aceea poate că nici Adam şi Eva nu s-ar fi rătăcit 
întru nimic dacă înainte ar fi pipăit” oarecum cu mâinile înţelesurile 
adânci ale mintii; căci chiar şi cei slabi, căutând şi cercetând mai cu 
grijă, pot descoperi natura fiecărui lucru pe care nu-1 înţeleg. 

Fără îndoială, ca nişe neajutoraţi ce erau, ei ar fi trebuit să cer¬ 
ceteze cu atenţie pomul în care aflaseră că era ştiinţa răului, înainte 
de a-1 fi atins. Căci adesea însăşi cunoaşterea râului ne poate fi de 
folos. De aceea citim, fie în această scriere, fie în profeţie, despre 
înşelătoriile diavolului, ca să învăţăm cum să ne putem feri de 
uneltirile lui; căci ispitirile lui trebuie cunoscute nu ca să le urmăm, 
ci ca, odată cunoscute, înarmându-ne, să ne ferim de ele. 

59. Referitor la acest punct, sunt unii care stau la îndoială dacă 
Dumnezeu a zis să se guste din orice rod astfel încât, gustând din 
orice rod, se gusta şi din pomul binelui şi răului, sau că se putea 
gusta din orice pom, numai din pomul cunoştinţei binelui şi răului 
nu trebuia să se guste. Ei socotesc că nu e lipsită de sens această 
punere în discuţie pentru că, deşi hrana din acest pom era vătă¬ 
mătoare, totuşi, dacă era mâncată împreună cu celelalte, nu putea 
fi vătămătoare, fiindcă se zice că până şi din corpul şarpelui se 
extrage de obicei leac împotriva muşcăturilor otrăvitoare, căci, chiar 
dacă otrava şi corpul şarpelui, luate singure, vatămă, dacă le ames¬ 
tecăm cu altele sunt spre sănătate şi izbăvire. La fel, nu pare deloc 
fără folos nici cunoaşterea binelui şi răului pentru cel înţelept, pen¬ 
tru cine se gândeşe neîncetat la viaţă, pentru cine are celelalte 
virtuţi. 

Prin urmare, pornind de la acest fel de a judeca lucrurile, mulţi 
au socotit că se poate înţelege şi că Dumnezeu i-a oprit să mănânce 
numai din pomul cunoştinţei binelui şi răului, fără să nu guste din 
ceilalţi, dar că nu i-a oprit să guste din el împreună şi din ceilalţi. Şi 
deci de aceea interpretează ei în felul acesta, fiindcă Dumnezeu îi 
spune lui Adam: "Cine ţi-a spus că eşti gol? Nu cumva ai mâncat din 
pomul din care ţi-am poruncit să nu mănânci?" 202 . Pasajul acesta ar 


201. 1 loan 1, 1 şi urm. 

202. Fac. 3, 11. 






DESPRE RAI 


101 


putea fi tălmăcit şi altfel, dacă în rândurile de mai sus, când şarpele 
a întrebat-o pe femeie: "Dumnezeu a zis El, oare, să nu mâncaţi 
roade din orice pom din rai?' 1 , ea ar fi răspuns: "Numai din rodul 
pomului celui din mijlocul raiului ne-a zis Dumnezeu: să nu mâncaţi 
din el". în acest loc, deşi credinţa femeii ce avea să calce porunca 
pare mai slabă, totuşi nu-1 voi lipsi pe Adam de toate virtuţile, încât 
să ne pară că în rai n-a dat dovadă de nicio virtute, că n-ar fi gustat 
din rodul celorlalţi pomi şi că ar fi căzut în vină înainte să fi gustat 
alte roade. Nu-1 voi lipsi deci pe Adam, ca să lipsesc întregul neam 
omenesc, care este nevinovat, înainte de a primi sensul cunoaşterii 
binelui şi râului. Căci nu degeaba s-a spus: "De nu vă veţi întoarce şi 
nu veţi fi ca pruncii, nu veţi intra în împărăţia cerului" 203 . Căci co¬ 
pilul, oricât de mult ar fi blestemat, nu blestemă la rândul său; când 
e bătut, nu răspunde prin bătaie; nu cunoaşte ispitele ambiţiilor, nici 
pe ale jafurilor. 

60. Socot, aşadar, mai apropiată de adevăr explicarea că a po¬ 
runcit să nu se mănânce din acest pom, chiar nici împreună cu alte 
fructe. Căci deşi cunoaşterea lui este bună pentru omul desăvârşit, 
pentru cel neştiutor este totuşi nefolositoare. Şi aş îndrăzni să spun 
că orice om este neştiutor, de vreme ce însuşi Pavel grăieşte ca un 
nedesăvârşit când zice: "Nu că am şi luat răsplata ori că sunt desă¬ 
vârşit, dar alerg după ea ca s-o cuceresc" 204 . Doar de aceea Domnul 
spune celor nedesăvârşiri: "Nu judecaţi, ca să nu firi judecaţi 1 ' 205 . 

Prin urmare, pentru un nedesăvârşit, cunoaşterea răului nu este 
de folos. însuşi Pavel zice: "Dar păcatul nu l-am cunoscut decât prin 
lege, căci n-aş fi ştiut pofta dacă legea n-ar fi zis: Să nu pofteşti" 206 . 
Şi mai jos: "Căci fără lege, păcatul era mort" 207 . într-adevăr, la ce-mi 
folosea cunoaşterea a ceea ce nu puteam ocoli? La ce-mi servea să 
ştiu ce mă îndemna legea cărnii mele? Pavel este îndemnat şi 
zice 208 : "Dar văd în mădularele mele o altă lege luptându-se împotri¬ 
va legii minţii mele şi făcându-mă rob legii păcatului" - şi nu găseşte 
reazem în conştiinţa sa, ci are credinţa că prin harul lui Hristos va fi 
izbăvit de trupul morţii acesteia 209 , iar tu socoţi că cel ce ştie nu 
poate păcătui? Pavel spune: "Căci nu fac binele pe care îl voiesc, ci 





203. Matei 18, 3. 

204. Filip. 3, 1 2. 

205. Matei 7, 1. 

206. Rom. 7, 7. 

207. Rom. 7, 8. 

208. Rom. 7, 23. 

209. Schenkl trimite (C.S.E., 321) la Fer. Augustin, Contra Iul. Pelag. II, 5, 15. 

răul pe care nu-I voiesc, pe acela îl săvârşesc' 210 , pe când tu socoti 
că omului îi foloseşte cunoaşterea răului, ca să-i mărească ura faţă 
de greşeală? Să admitem totuşi că cel desăvârşit n-ar putea păcătui: 
în Adam, Dumnezeu îi avea în vedere pe toti oamenii şi de aceea nu 
era un bine pentru neamul omenesc, luat de-a valma, cunoştinţa 
binelui şi răului, pe care el nu o putea exercita cum se cuvenea din 
cauza patimilor cărnii. 

61. Să învăţăm, aşadar, că ispitirile diavolului sunt pline de min¬ 
ciună; intr-adevăr, se pare că abia un singur lucru a fost adevărat din 
acelea pe care le-a făgăduit; pe toate celelalte le-a alcătuit din min¬ 
ciună. într-adevăr, aşa găsim: Atunci şarpele a zis către femeie: Nu, 
nu veţi muri " 211 . lată un neadevăr, căci de moarte a murit omul care 
a urmat făgăduielilor şarpelui. Apoi a adăugat: "Dar Dumnezeu ştie 
că în ziua în care veţi mânca din el, vi se vor deschide ochii" 212 . 
Acest singur lucru este adevărat, fiindcă mai jos găseşti: Au mâncat 
amândoi şi li s-au deschis ochii" 213 , dar e un adevăr care face rău. 
în sfârşit, nu tuturor le e cu folos să li se deschidă ochii, fiindcă 
scrie: "vă veţi putea uita, dar nu veţi vedea" 214 ; dar pe dată a fost 
strecurată minciuna, fiindcă a adăugat: "Şi veţi fi ca Dumnezeu, cu¬ 
noscând binele şi răul" 215 . Ne îngăduim să atragem aici atenţia că 
autorul idolatriei este şarpele, pentru că o anume viclenie vrednică 
de şarpe pare a fi inventat mai mulţi dumnezei, spre rătăcirea oame¬ 
nilor; în aceasta constă minciuna, că omul e ca Dumnezeu; căci nu 
numai că oamenii au încetat să fie asemenea lui Dumnezeu, dar 
chiar cei ce erau ca Dumnezeu, cărora li s-a spus: "Eu am zis: dum¬ 
nezei sunteţi" 216 , şi-au pierdut harul. 

62. "De aceea a socotit femeia că rodul pomului este bun de 
mâncat şi plăcut ochilor la vedere şi vrednic de dorit" 217 . Slabă e 
autoarea judecăţii, care făcea aprecieri despre ceea ce nu gustase. 
De aceea, se pare că nu cu uşurinţă trebuie începută o acţiune, ci 
după o cumpănire mai atentă, după o cugetare mai adâncă. "Luând 
din el - zice -, a mâncat şi a dat şi bărbatului său şi au mâncat amân¬ 
doi" 218 . Bine că s-a trecut peste momentul când Adam este înşelat, 
fiindcă nu din vina lui a alunecat, ci atras de păcatul soţiei. 



210. Rom. 7, 19. 

211. Fac. 5, 4. 

212. Fac. 3, 5. 


213. Fac. 3, 7 şi urm. 



214. Îs. 6, 9. 

215. Fac. 3, 5. 

216. Ps. 81, 6. 

217. Fac. 3, 6. 

218. Fac. 3, 6. 

63. “Şi li s-au deschis ochii - zice - şi au cunoscut că erau 
goi 1 ' 219 . De fapt înainte erau goi, dar nu fără învelişul virtuţilor. Erau 
goi datorită simplităţii moravurilor 220 şi fiindcă natura (firea) lor nu 
cunoştea îmbrăcămintea înşelăciunii; acum însă mintea omenească 
e umbrită de multele văluri ale prefăcătoriei. Aşadar, după ce s-au 
văzut despuiaţi de acea sinceritate şi simplitate a unei firi curate şi 
nestricate, ei au început să caute cele lumeşti şi făcute de mână, cu 
care să-şi acopere goliciunea mintii lor, strângând desfătări peste 
desfătări şi plăceri ce trăiesc în umbra lumii acesteia, cum ai coase 
frunză peste frunză, ca să-şi acopere taina naşterii. Căci cum să fi 
avut Adam închişi ochii trupului, el, care aşa a văzut fiinţele, încât 
le-a dat chiar şi nume? în felul acesta, adică printr-o cunoaştere mai 
adâncă şi mai profundă, ei au înţeles că le lipseşte nu tunica, ci 
veşmântul virtuţilor. 

64. "Şi au cusut - zice - frunze de smochin şi şi-au făcut aco- 
perăminte" 221 . 

Ce trebuie să înţelegem în pasajul acesta prin "smochin" ne-o 
arată priceperea lecturilor sfinte, fiindcă Scriptura a amintit că există 
sfinţi care se odihnesc sub vita de vie şi sub smochin; iar Solomon 
a zis: "Cel ce păzeşte un smochin mănâncă din rodul lui' 222 . Şi 
Domnul a venit la un smochin şi de aceea S-a supărat, că n-a găsit 
rod, ci numai frunze. Mă învaţă pe mine, aşadar, Adam ce sunt frun¬ 
zele? Adam, care după ce a păcătuit, şi-a făcut sieşi acoperământ 
din frunze de smochin, el, care ar fi trebuit să guste mai curând din 
roadele lui: dreptul alege rodul, păcătosul, funzele. Care este rodul? 
Iar rodul Duhului - zice - este dragoste, bucurie, pace, îndelungă- 
răbdare, bunătate, facere de bine, înfrânare, credinţă" 223 . Nu avea 
rod cel care nu avea bucurie; nu avea credinţa cel care a călcat 
porunca lui Dumnezeu; nu avea înfrânare cel care a gustat din 
pomul oprit. 

65. Prin urmare, oricine calcă porunca lui Dumnezeu este 
despuiat şi dezbrăcat şi se face dezgustător faţă de el însuşi. Vrea să 
se acopere cu câteva frunze de smochin, poate cu ceva vorbe fără 
consistenţă sau neclare, pe care, înnădindu-le cu minciuni bine 
ticluite şi construind cuvânt din cuvânt, păcătosul a întreţesut un văl 
pentru a-şi acoperi conştiinţa minţii şi a faptei sale, ca să-şi ascundă 
faptele vrednice de ruşine. într-adevăr, aruncă asupră-şi frunzele cel 


219. Fac. 5, 7. 

220. Cf. Quaest. in Gen. I, 30, p. 96. 

221. Fac. 3, 7. 

222. Pilde 27, 18. 

223. Gal. 5, 22. 

care, dorind să-şi acopere vina, ori zice că însuşi diavolul l-a îndem¬ 
nat la rău, ori dă vina pe mrejele cărnii, socotind pe oricare altul 
drept sfătuitor al rătăcirii. Adeseori scoate chiar exemple din Sfintele 
Scripturi, prin care se apără zicând că şi drepţii s-au făcut vinovaţi 
de cumva vor fi fost surprinşi asupra unor fapte necinstite 224 : "Şi 
Avraam a convieţuit cu roaba, şi David a iubit o străină şi a luat-o de 
soţie'; el îşi ia ca sprijin, de fapt, câteva exemple din şirul scrierilor 
profetice; nu se gândeşte că trebuie văzut rodul acestora. 

66. rtu-ti pare că şi iudeii împletesc frunze în timp ce inter¬ 
pretează în mod material cuvintele legii spirituale? Tâlcuirea lor 
pierde tot rodul puterii, condamnată fiind de blestemul unei uscă¬ 
ciuni veşnice. Aşadar, după buna tâlcuire, smochinul spiritual este 
plin de rod; sub un astfel de smochin se odihnesc drepţii şi sfinţii. 
El a fost sădit de cineva în sufletul fiecăruia în parte, precum spune 
Pavel: "Eu am sădit; Apollo a udat" 225 ; acela va mânca din rodul lui. 
Dar reaua tâlcuire nu va putea aduce rod şi nu-i va putea păstra pu¬ 
terea. 

67. Deci prin această interpretare - ceea ce este mai grav - 
Adam s-a încins în acel loc unde ar fi trebuit mai ales să se încingă 
cu rodul curătiei. Căci se spune că în şalele noastre, în care suntem 
învăluiţi, rezidă anume seminţe ale procreării; or, tocmai de aceea, 
greşit s-a încins acolo Adam cu frunze neaducătoare de rod, pentru 
că el a întipărit nu rodul ce avea să folosească viitoarei generaţii, ci 
anumite păcate, care au rămas până la venirea Domnului Mântuitor. 
Astfel Domnul a găsit la venirea Sa smochinul lipsit de rod 226 . Şi de 
aceea nu ne mai încingem cu frunze, ci cu cuvântul dumnezeiesc, 
fiindcă însuşi Domnul zice: "Să fie mijloacele voastre încinse şi făcli¬ 
ile voastre aprinse" 227 . De aceea ne porunceşe chiar să nu purtăm 
bani în cingâtorile noastre 228 , căci nu cele trecătoare, ci cele veş¬ 
nice trebuie să păstreze cingătoarea noastră. 

68. "Şi au auzit, zice, glasul Domnului, Care umbla prin rai în 
răcoarea serii " 229 . Ce înseamnă acest umblet al lui Dumnezeu care 
este pretutindeni, întotdeauna? Eu socot că e un fel de umblet al lui 
Dumnezeu de-a lungul Sfintelor Scripturi, în care simţim o anume 
prezenţă a lui Dumnezeu: când auzim că El vede toate: "Şi ochii 


224. Cf. Fac. 16, 1-3. 

225. 1 Cor. 3, 6. 

226. Cf. Matei 21, 19; Luca 13, 6 şi urm. 

227. Luca 12, 35. 

228. Cf. Matei 18, 9. 

229. Fac. 3, 8. 

Domnului, spre cei drepţi” 230 ; când citim că 'Iisus ştia gândurile 
lor" 231 ; când citim: "pentru ce cugetaţi cele rele în inimile voas¬ 
tre?' 232 . Aşadar, când aprofundăm acestea, parcă îl vedem pe Dum¬ 
nezeu de faţă. Prin urmare, păcătosul a fugit nu că nu s-ar fi putut 
ascunde de vederea lui Dumnezeu, ci fiindcă dorea să-şi ascundă 
lăuntrul conştiinţei sale; pentru că nu voia să iasă la lumină faptele 
sale 233 . Că stă în firea celui drept să privească faţă către faţă 234 , 
fiindcă mintea celui drept nu numai că e de faţă cu Dumnezeu, dar 
chiar se întreţine cu Dumnezeu, precum stă scris: "Faceţi dreptate 
orfanului, apăraţi pe văduvă! Veniţi să ne judecăm, zice Domnul" 235 . 
Prin urmare, când păcătosul aude aceste scrieri, aude glasul lui 
Dumnezeu, Care pare că umblă la căderea serii. Ce înseamnă "la 
căderea serii" decât că păcătosul îşi recunoaşte târziu vina şi că pen¬ 
tru greşeala comisă apare târziu ruşinea care ar fi trebuit să prevină 
greşeala? Căci in timp ce vina-i fierbe în trup şi sufletul e zbuciumat 
de patimile trupului, simţirea celui ce greşeşte nu se gândeşte la 
Dumnezeu, nu-L aude - adică - umblând prin Sfintele Scripturi, pe 
Dumnezeu care e prezent în minţile fiecăruia. Căci spune 
Dumnezeu: "Voi aşeza lăcaşul Meu în mijlocul vostru..., voi umbla 
printre voi, voi fi Dumnezeul vostru, şi voi poporul Meu" 236 . Aşadar, 
când frica de puterea dumnezeiască va reveni în simţământul sufle¬ 
tului, atunci vom roşi, atunci ne vom zbate să ne ascundem, aşezaţi 
de cugetarea Ia păcatele noastre sub pomul din mijlocul raiului, 
unde am păcătuit; suntem daţi de gol în timp ce dorim să ne ascun¬ 
dem [păcatele] şi gândim că Dumnezeu nu ^jută cele ascunse. Dar 
Cercetătorul sufletelor şi al gândurilor, pătrunzând până în adâncul 
sufletului, zice: "Adame, unde eşti?" 237 . 

69. Cum vorbeşte Dumnezeu? Oare cu glas trupesc? Fără 
îndoială că nu, ci îşi transmite vorbele sfinte printr-un fel de putere 
mai presus decât poate fi glasul trupului. Acest glas al Lui l-au auzit 
proorocii; acest glas îl aud credincioşii; nelegiuiţii nu-1 înţeleg. De alt¬ 
fel, în Evanghelie afli că evanghelistul a auzit pe Tatăl zicând: "L-am 
preaslăvit şi iarăşi îl voi preaslăvi" 238 , dar iudeii nu au auzit [glasul 



230. Ps. 33, 14. 

231. Luca 6, 8. 

232. Matei 9, 4. 

233. Cf. Matei 5, 16. 

234. Cf. Deut. 34, 10; 1 Cor. 13, 12. 

235. Îs. 1, 17-18. 

236. Lev. 26, 11-12. 

237. Fac. 3, 9. 

238. loan 12, 28. 

lui Dumnezeu]. în sfârşit ziceau: A fost tunet" 239 . Aşadar, precum 
găseşti în rândurile de mai sus că se auzea umblând Dumnezeu, 
Care nu umbla, tot aşa era auzit vorbind Dumnezeu, Care nu vor¬ 
bea 240 . 

70. Dar să vedem acum de ce zice: "Adame, unde eşti?'. în cei 
care aud cuvântul Iui Dumnezeu mai este încă putinţă de însănă¬ 
toşire. Iudeii, care şi-au astupat urechile ca să nu audă, nu se învred¬ 
nicesc nici azi să audă. Au de asemenea cale spre vindecare cei care 
s-au ascuns; căci cine se ascunde se ruşinează; cine roşeşte de 
ruşine se întoarce, precum stă scris: "să se ruşineze şi să se întoarcă 
toţi foarte degrab' 241 . Apoi, însuşi faptul că-1 cheamă e semn de 
îndreptare, pentru că Domnul îi şi cheamă pe cei de care Se îndură. 

Zicând însă "unde eşti?", nu caută locul, căci cunoaşte ascun¬ 
zişul; doar Dumnezeu nu avea ochii închişi încât să nu-1 vadă pe cel 
ascuns. în sfârşit, de aceea a zis: "Iată, Adam s-a făcut ca unul din¬ 
tre rioi" 242 , fiindcă şi-a deschis ochii. Şi acesta, într-adevăr, şi-a 
deschis ochii, încât şi-a văzut greşeala, pe care n-a putut-o evita; de 
fapt, nu ştiu cum, dar mai ales după ce am păcătuit ne recunoaştem 
încălcările şi atunci înţelegem că e păcat ceea ce, înainte de a 
păcătui, nu socoteam că e păcat; în niciun caz nu-I socoteam păcat 
vrednic de pedeapsă, căci de-1 socoteam ca atare, nu l-am fi făcut. 
Dumnezeu însă vede greşelile tuturor şi cunoaşte vina tuturor; El are 
ochii deasupra sufletelor tuturora, deasupra ascunzişurilor tuturora. 
Ce înseamnă atunci "Adame, unde eşti?"? înseamnă nu “în ce loc 
eşti", ci "în ce stare eşti”. Nu este o întrebare, ci o mustrare. "Din ce 
bunuri, zice, din ce fericire, din ce har, în ce nenorocire ai căzut! Ai 
părăsit viaţa veşnică şi te-ai îngropat în moarte; te-ai înmormântat în 
rătăcire 243 . Unde este acea încredere a ta, bine conştientă de sine? 
Teama aceasta a ta îti mărturiseşte vina; ascunzişul, încălcarea înda¬ 
toririi". Unde eşti?, aşadar, aceasta înseamnă: "Nu te întreb în ce loc, 
ci în ce stare. Unde te-au târât păcatele tale, ca să fugi de Domnul 
Dumnezeul tău, pe Care înainte îl căutai?”. Eşti nedumerit, poate, de 
ce e dojenit întâi Adam, deşi femeia a gustat prima? Nu uita că prin 
firea mai slabă a femeii a venit călcarea poruncii; ruşinea şi părerea 
de rău, prin firea mai tare a bărbatului; că femeia a fost cauza 
rătăcirii, dar că bărbatul s-a ruşinat. 


239. Ioan 12, 29. 

240. Quaest. in Gen. I, 42, p. 108. 

241. Ps. 6, 10. 

242. Fac. 3, 22. 

243. Quaest. in Gen. 1, 45, p. 110. 









DESPRE RAI 


71. Şi a zis femeia: “Şarpele m-a amăgit, şi eu am mâncat" 244 . 
Vină vrednică de iertarea pe care o urmăreşte recunoaşterea vinii. 
Astfel, nu şi-a pierdut nădejdea femeia, care nu s-a ascuns de 
Dumnezeu, ci mai degrabă şi-a mărturisit păcatul şi a ispăşit pedeap¬ 
sa ce avea s-o îndrepte. E bine să fii osândit când păcătuieşti şi să 
ispăşeşti când greşeşti, ca să fim biciuiţi în faţa oamenilor. Cain, 
fiindcă a voit să-şi ascundă vina, n-a fost judecat vrednic de 
ispăşirea imediată a vinii, ci a fost amânat, fără prescrierea pedep¬ 
sei, pentru fărădelegea de a-1 fi ucis pe fratele său, poate nu o 
nelegiuire mai mare decât a sacrilegiului comis atunci când a crezut 
că e cazul să-L mintă pe Dumnezeu, zicând: Tiu ştiu! Au doară eu 
sunt păzitorul fratelui meu?" 245 . Şi de aceea învinuirea lui a fost 
pusă pe seama diavolului, ca acuzator, ca să fie biciuit cu îngerii lui, 
fiindcă nu a voit să fie biciuit în faţa oamenilor. în sfârşit, despre ast¬ 
fel de păcătoşi s-a zis: Ti-au necazuri până la moartea lor şi cu 
oamenii nu sunt biciuiţi" 246 . 

Alta a fost, aşadar, judecata femeii care, cu toate că s-a făcut 
vinovată de a fi călcat porunca, totuşi din pomii raiului păstra încă 
hrana virtuţii, şi de aceea şi-a spus păcatul, şi Dumnezeu a găsit de 
cuviinţă să-i vină într-ajutor. Căci, după cum se spune, "pârâtul pare 
că are dreptate în pricina sa" 247 ; şi de fapt nimeni nu poate fi iertat 
de păcat dacă nu şi l-a mărturisit mai întâi. De aceea zice Domnul: 
"Fă tu însuţi socoteala, ca să te dezvinovăţeşti" 248 . 

72. Aşadar, întrucât de bunăvoia ei şi-a recunoscut greşeala, Eva 
suferă o pedeapsă mai blândă şi care-i va fi spre folos; căci îi 
osândeşte greşeala, dar nu o lipseşte de bunăvoinţa Sa, pentru ca, 
întorcându-se la bărbatul ei, să-l slujească. Mai întâi, să nu găsească 
plăcere în a rătăci cu uşurinţă; apoi ca, sprijinită pe un reazem mai 
tare, să nu treacă peste bărbat, ci, mai degrabă, de bună voie să se 
conducă după sfaturile bărbatului. în aceasta eu văd limpede taina 
lui Hristos şi a Bisericii. 

într-adevăr, ni se dezvăluie viitoarea întoarcere a Bisericii la 
Hristos şi supunerea plină de credinţă faţă de cuvântul lui Dum¬ 
nezeu, care e cu mult mai bună decât libertatea lumii acesteia. De 
altfel stă scris: "Cinsteşte pe Domnul Dumnezeul tău, şi numai Lui 


244. Fac. 3, 13. 

245. Fac. 4, 9. 

246. Ps. 72, 4 şi urm. 

247. Pilde 18, 17. 

248. ÎS. 43, 26. 

să-I slujeşti' 249 . Prin urmare, această supunere este un dar al lui 
Dumnezeu. De altfel, printre binecuvântări se numără respectarea 
acestei supuneri. Căci şi Iacov în loc să dea binecuvântarea lui Isav, 
fiul lui, i-a dat-o lui Isaac şi a cerut acestuia să fie supus fratelui 
său 250 . La sfârşit, Isav i-a cerut altă binecuvântare. Deşi înţelesese 
că singura i-a fost răpită de fratele său, totuşi cerea o alta zicând: 
Tată, oare numai o binecuvântare ai tu?" 251 . 

Aşadar el, care înainte îşi vânduse, pentru pofta gurii, dreptul de 
întâi născut, şi din dragoste pentru vânatul de la ţară îşi pierduse 
harul binecuvântării, a crezut că el însuşi va deveni mai bun dacă 
venerează în fratele său imaginea Iui Hristos. 

Căci prin această supunere se întăreşte poporul lui Hristos, pre¬ 
cum zice şi Domnul către învăţăceii Săi: "Şi acela care între voi va 
vrea să fie întâiul să vă fie vouă slugă" 252 . Dar această slujire o rea¬ 
lizează iubirea, care e mai mare decât speranţa şi credinţa. De aceea 
stă scris: "Slujiţi-vă unul altuia prin iubire" 255 . Aceasta e deci taina 
pe care Apostolul o vede în Hristos şi în Biserică 254 . într-adevăr, nea¬ 
mul omenesc a călcat la început porunca, dar îşi va găsi izbăvirea 
prin naştere de fii în credinţă, în iubire, în sfinţenie şi în curăţie - 
neamul omenesc care s-a abătut de la porunci pe vremea strămo¬ 
şilor, dar s-a răscumpărat prin naşterea de fii, astfel că jignirea adusă 
prin iudei o îndreptează prin moştenirea creştină de mai târziu. 

73. "Şarpele m-a îndemnat ", a zis. Şi a găsit Dumnezeu că merită 
îngăduinţă, pentru că ştia că multe sunt căile Satanei de a amăgi, 
pentru că se preface în "înger al luminii, şi slujitorii lui iau chip de 
slujitori ai dreptăţii " 255 ; dă nume mincinos fiecărui lucru, încât îi zice 
nechibzuinţei virtute, iar goanei după câştig îi dă numele de 
iscusinţă. 

Aşadar, şarpele a amăgit-o pe femeie; pe bărbat femeia l-a 
îndepărtat de la adevăr, pe calea nedreptăţii. Desfătarea trupească 
este aidoma şarpelui. Femeia este simbolul simţirii noastre, bărba¬ 
tul, al minţii noastre. Desfătarea, aşadar, tulbură simţirea; simţirea 
transmite minţii patima pe care a încercat-o. Plăcerea este deci 


249. Deut. 6, 13; Luca 4, 8. 

250. Cf. Fac. 27, 40. 

251. Fac. 27, 38. 

252. Matei 20, 27. 

253. Gal. 5, 13. 

254. Cf. Efes. 5, 32. 

255. 2 Cor. 11, 14 şi urm. 

prima cauză a păcatului; de aceea, să nu ne mirăm că, prin judeca¬ 
ta lui Dumnezeu, şarpele e condamnat în primul rând, femeia în al 
doilea, iar bărbatul, în al treilea 256 . Conform ordinii greşelii, s-a 
păstrat şi ordinea pedepsei; şi, într-adevăr, de obicei plăcerea 
robeşte simţirea, iar simţirea, mintea. 

74. Ca să înţelegem însă că şarpele este simbolul plăcerii, să 
auzim condamnarea lui: "pe pântecele tău să te târăşti" 257 . Cine se 
târăşte pe pântece dacă nu cel ce trăieşte pentru pântece şi gură, cei 
al căror pântece e dumnezeul lor, "iar mărirea lor este întru ruşinea 
lor" 258 , care se gândesc numai la cele pământeşti şi îngreunaţi de 
mâncare se apleacă doar înspre cele lumeşti? Bine i-a spus deci 
desfătării care, atentă la mâncăruri, pare că mănâncă ţărâna: "pe 
pântecele tău să te târăşti şi ţărână să mănânci în toate zilele vieţii 
tale" 259 . 


Trebuie înlăturată însă orice eventuală justificare a Satanei, să 
nu poată căuta vreo îndreptăţire a vicleniei sale, ca, de pildă, că 
răutatea lui ar proveni din osândirea lui şi că de aceea caută cu 
îndârjire să facă rău oamenilor, pentru că aşa a fost pedepsit: numai 
să facă rău. Aceasta pare foarte lesne de presupus dacă i-am socoti 
răutatea ca o hotărâre a judecăţii dumnezeieşti. Dumnezeu însă nu 
l-a pedepsit pe şarpe să facă rău, ci a văzut ce avea să fie. Şi de alt¬ 
fel, am arătat mai sus că acea ispitire a Satanei e mai curând spre 
folosul oamenilor. Totuşi, văzând că stă scris că Dumnezeu zice: 
căci Eu preaslăvesc pe cei ce Mă preaslăvesc pe Mine, iar cei ce Mă 
necinstesc vor fi ruşinaţi" 260 , din aceste cuvinte putem trage anu¬ 
mite concluzii. 

într-adevăr. Dumnezeu face ceea ce e bine, nu ce este rău; să 
reţinem deci că Dumnezeu are în vedere mărirea, pedeapsa o lasă 
la o parte. "Preaslăvesc, zice, pe cine Mă preaslăveşte", declarând că 
tinta lucrării Sale este slăvirea celor buni. "Iar cei ce Mă necinstesc, 
zice, vor fi ruşinaţi"; nu a zis: Eu îi voi ruşina, ci vor fi ruşinaţi, 
neatribuind intervenţiei Sale starea nefericită a acestora, ci arătând 
ce va să fie. Aşadar, El nu a zis: te fac să te târăşti pe pântece şi 
ţărână să mănânci, în toate zilele vieţii tale, ci: te vei târî şi vei 



256. Quaest. in Qen, I, 47, p. 112. 

257. Fac. 3, 14. 

258. Filip. 3, 19. 

259. Fac. 3, 14. 

260. 1 Regi 2, 30. 

mânca' 261 , încât pare mai degrabă că a prezis cele ce se vor întâm¬ 
pla şarpelui decât că i-a poruncit ce să facă. Ţărâna, a spus El, îţi va 
fi hrană, nu sufletul; căci şi aceasta e de folos păcătoşilor. De aceea 
şi Apostolul zice: "Daţi pe unul ca acesta Satanei, spre pieirea trupu¬ 
lui, ca duhul său să se mântuiască în ziua Domnului nostru lisus 
Hristos' 262 . Spune însă că şarpele se târăşte cu pieptul şi cu pânte¬ 
cele nu atât din cauza formei corpului, ci fiindcă, din cauza gân¬ 
durilor lumeşti, a alunecat din acea binecuvântare cerească; căci 
pieptul e considerat în mod frecvent un fel de lăcaş al înţelepciunii. 
De aceea Apostolul îşi înclină capul pe pieptul lui Hristos 263 , şi nu-i 
coboară spre pământ. Aşadar, dacă înţelepciunea Satanei e com¬ 
parată cu fiarele cele mai dezgustătoare, care au pieptul la nivelul 
picioarelor, dacă şi oamenii care sunt preocupaţi de cele lumeşti şi 
nu se îndreaptă spre cer prin preocupări mai adânci parcă se târăsc 
cu pântecele pe pământ, noi, la rândul nostru, trebuie să hrănim 
pântecele sufletului nostru nu cu cele pieritoare ale lumii acesteia, 
ci, mai degrabă, trebuie să-l săturăm prin cuvântul lui Dumnezeu. 

Bine spune, aşadar, David, întruchipând persoana lui Adam, că 
“s-a plecat în ţărână sufletul nostru, lipitu-s-a de pământ pântecele 
nostru" 264 ; se lipeşte într-adevăr, căci seamănă cu şarpele cel care 
se hrăneşe cu necinstea pământului. 

De aceea zice Apostolul că noi trebuie să fim asemenea lui 
Hristos, pentru ca virtutea lui Hristos să fie în noi 265 . 

75. Această hotărâre dată asupra şarpelui nu e socotită aspră, 
când însuşi Adam, care a greşit mai uşor, este condamnat printr-o 
hotărâre asemănătoare. Căci stă scris: "Blestemat va fi pământul 
pentru tine! Cu osteneală să te hrăneşti din el în toate zilele vieţii 
tale" 266 . Se vede limpede că există o anumită asemănare în po¬ 
runcă, dar, cu toate acestea, există o mare diferenţă. Căci e deose¬ 
bire ca cineva să mănânce ţărână, cum i-a spus şarpelui (că va 
mânca ţărână), sau precum i-a spus omului: "cu osteneală să te 
hrăneşti din pământ". Tocmai acest adaos, "cu osteneală", face 
deosebirea; să vedem cât de mare este ea. E mai de folos pentru 
mine cu osteneală să mă hrănesc din pământ, decât cu plăcere. 


261. Fac. 3, 14. 

262. 1 Cor. 5. 5. 

263. Cf. Ioan 13, 25; 21, 20. 

264. Ps. 43, 27. 

265. Cf. Filip. 3, 14. 

266. Fac. 3, 17. 

Aceasta înseamnă că fiind sub imboldul şi simţământul trupului, par 
mai curând că sufăr în păcat decât că mă complac; adevărul e că 
mulţi tocmai din cauza prea multor ticăloşii nu au conştiinţa păca¬ 
tului. Dimpotrivă, Apostolul, când zice: "îmi chinuiesc trupul şi îl 
supun robiei" 267 , se întristează pentru pedeapsa păcatelor noastre, 
pentru că el nu a făcut atâtea greşeli încât să fie în suferinţă în 
mijlocul lor. Apoi ne arată şi nouă că ne e folositoare această trudă, 
care este după voia lui Dumnezeu, nu după voia lumii. Se cuvine, 
zice, să vă întristaţi spre pocăinţă după voia lui Dumnezeu, "căci 
întristarea cea după Dumnezeu aduce pocăinţă spre mântuire, iar 
întristarea lumii aduce moarte" 268 . Află, de altfel, şi din Vechiul Tes¬ 
tament că au găsit har cei care erau întristaţi în ostenelile trupeşti, 
dar că au rămas pedepsiţi cei ce găseau plăcere în lucruri de felul 
acesta. Evreii, de pildă, care gemeau sub povara muncilor din 
Egipt 269 , au câştigat harul drepţilor şi pentru că întristaţi şi-au mân¬ 
cat pâinea 270 , au fost dăruiţi cu "mâncare duhovnicească" 271 . 
Egiptenii însă, care sărbătoreau cu bucurie astfel de lucrări, slujind 
unui rege detestabil, n-au găsit nicio îndurare. 

76. Dar mai este şi următoarea deosebire: şarpelui i se spune că 
va mânca ţărână; lui Adam însă i se spune: "cu sudoarea feţei tale îţi 
vei mânca pâinea ta' 272 , încât prin aceste cuvinte înţelegem o anu¬ 
mită înaintare: cine mănâncă ţărână ne pare a fi supus relelor; cine 
mănâncă iarbă ne pare a fi într-un progres oarecare; când mănâncă 
însă pâine, atunci pare a fi realizat tăria sufletească. 

Să avem deci şi noi în viaţă această înaintare pe care a avut-o şi 
Pavel, care spune: “Şi nu eu mai trăiesc" 273 - adică nu eu, cel care 
înainte mă hrăneam cu ţărână, nu eu care mă hrăneam cu iarbă, 
fiindcă "tot trupul e ca iarba" 274 -, "ci Hristos trăieşte în mine" 275 , 
trăieşte adică acea Pâine vie. Care coboară din cer 276 , trăieşte 
înţelepciunea, trăieşte harul, trăieşte dreptatea, trăieşte învierea. 


267. 1 Cor. 9, 27. 

268. 2 Cor. 7, 10. 

269. Cf. leş. 2, 23. 

270. Cf. Tob. 2, 5. 

271. 1 Cor. 10, 3; cf. leş. 16, 14 şi urm. 

272. Fac. 3, 17-19. 

273. Gal. 2, 20. 

274. Is. 40, 6. 

275. Gal. 2, 20. 

276. Ioan 6, 50 şi urm. 

77. în sfârşit tine minte că nu omul a fost blestemat ci şarpele 
a fost blestemat şi nu pământul în sine a fost blestemat, ci "bleste¬ 
mat, a zis, va fi pământul pentru tine' 277 , făcând referire la suflet 
Atunci ar fi pământul blestemat, dacă ai avea preocupări pămân¬ 
tene, adică preocupări lumeşti; şi ar fi blestemat nu pentru totdeau¬ 
na, ci să rodească spini şi pălămidă 278 dacă nu-i lucrat cu râvna 
trudei omeneşti. 

Dacă însă îl vom îngriji cu trudă şi cu sudoare chiar, vom mânca 
totuşi pâinea. Căci legea trupului luptă împotriva legii minţii 279 , iar 
noi trebuie să trudim şi să asudăm din greu ca să chinuim trupul şi 
să-l supunem robiei 280 , ca să semănăm cele duhovniceşti 281 . Dacă 
însă vom semăna cele trupeşti, vom secera cele ce sunt trupeşti; dar 
de vom semăna cele duhovniceşti, vom secera cele ce sunt ale 
Duhului. 



277. Fac. 3, 17. 

278. Fac. 3, 18. 

279. Rom. 7, 23. 

280. I Cor. 9, 27. 

281. I Cor. 9, 11. 

INTRODUCERE 


După cuvintele cu care începe această scriere, "în cele anterioare, 
în care era cuprinsă alunecarea lui Adam şi a Evei, am vorbit despre 
rai. Acum să trecem la istoria următoare... ", înţelegem că avem de-a 
face cu o omilie în care autorul continuă să explice istoria biblică şi 
să scoată înţelesuri moralizatoare pentru cei care-1 ascultau. întrea¬ 
ga ţesătură a lucrării se resimte de puternica influenţă a exegezei 
alegorice a lui Filon din Alexandria, care vedea pretutindeni posibi¬ 
litatea unei tălmăciri "mai înalte ", mai bogate în semnificaţii, chiar şi 
acolo unde se descria o istorisire şi unde - ca atare - era la locul ei 
doar interpretarea literar-istorică. Pornind de la tratatul lui Filon 
Despre jertfa lui Cain şi a lui Abel Sfântul Ambrozie afirmă în para¬ 
graful 5: "în aceşti doi fraţi, Cain şi Abel, e prefigurată imaginea sina¬ 
gogii şi a Bisericii. Prin Cain ucigaşul înţelegem poporul iudeilor, 
care a cerut sângele Domnului, iar prin Abel înţelegem pe creştinul 
care aduce cinstire Dreptului Dumnezeu ". 

Desigur, cu toată înlănţuirea multelor citate biblice, autorul 
aplică peste tot argumentarea "duhovnicească", în spatele faptelor 
expuse căutând să întrevadă peste tot explicări parenetice. Pentru el 
supremul bine îl constituie virtutea. De aceea, e firesc să auzim 
argumentări de felul următor: "Cercetează-ţi gândurile, omule, 
judecă-ţi sentimentele, şi atunci vei înţelege cui i se cuvine dreptul 
de întâi-născut"' (13). 

"Vrei să mănânci şi să bei? Vino la ospăţul înţelepciunii", după 
care caută justificare logică citând din Pildele lui Solomon 9, 4. 

Elogiind superioritatea "raţiunii dominante ", singura în stare să 
biruie patimile, autorul zice: "Neînduplecat sfătuitor la fărădelegi 
este pofta, care nu-I rabdă să rămână liniştit pe cel cuprins de ea" 
(20). După ce descrie apoi (21-24) pierzania la care-1 duc patimile pe 
om. Sfântul Ambrozie prezintă idealul interpretării duhovniceşti, 
pentru omul virtuos, rod al celor patru virtuţi cardinale, neuitând să 
sublinieze că-i "mai greu să te conduci pe tine însuţi decât să-l con¬ 
duci pe altul". 

"A ieşit (din gură-ţi) vorbă multă, în locul ei a intrat păcătui ' (36), 
exclamă concis şi sentenţios autorul. 

“Dacă fiecare se roagă pentru toţi, atunci toţi se roagă pentru 
fiecare, deci şi pentru tine " (39). 

Aceleaşi consideraţii, şi în partea a doua a scrierii: 

"Dumnezeu e mulţumit nu de darurile ce-I aducem, ci de senti¬ 
mentul celui care aduce jertfa" (18). 

Frin felurile virtuţii înţelegem înţelepciunea, temperanţa, tăria şi 
dreptatea. "Orice rugăciune căreia-i lipseşte una dintre aceste 
însuşiri nu-i rugăciunea adevărată", conchide autorul. 

Data compunerii pare a fi 376-377. în orice caz, scrierea este 
anterioară anului 380, întrucât autorul aminteşte într-o altă scriere, 
De incamationis dominico sacramento, că în acest an "a avut în 
mână opusculul". 

1. 1. în cele anterioare, în care era cuprinsă alunecarea lui Adam 
şi a Evei, am vorbit despre rai, după înţelegerea noastră, cum am 
putut, ce ne-a insuflat Domnul, ce a descoperit judecata noastră. 

Acum, fiindcă vina aceea nu s-a oprit la cei doi făptaşi, ci, ceea 
ce este mai grav, a găsit un urmaş mai rău, să trecem la istoria 
următoare şi să cercetăm în lucrarea noastră ce s-a mai întâmplat, 
potrivit Sfintelor Scripturi. 

2. Acestea ne spun că "Adam a cunoscut pe Eva, femeia sa, şi 
ea, zămislind, a născut pe Cain', pentru care a zis: am dobândit om 
de la Dumnezeu" 1 . 

Se obişnuieşte a se cerceta, din ce, de la cine şi prin ce mijloc 
obţinem cele dobândite 2 ; din ce, aş zice material; de la cine, adică 
cine e autorul; prin ce, mă refer, adică, la un fel de instrument. 

Oare aici aşa zice: "prin Dumnezeu am dobândit om", ca să-L 
înţelegem pe Dumnezeu instrument? în niciun caz. Ci ca să-L 
înţelegem pe Dumnezeu autor şi creator. Prin urmare, I-a atribuit 
mai mult lui Dumnezeu, căci a zis: "am zămislit om prin darul lui 
Dumnezeu". La fel şi noi, când dobândim ceva, mai ales toate rezul¬ 
tatele fericite, trebuie să le punem mai degrabă pe seama lui 
Dumnezeu decât să ni le atribuim nouă. 

3. ‘Apoi l-a mai născut pe (fratele său) Abel" 3 . Când se adaugă 
ceva, ceea ce era anterior este înlăturat. Aceasta este dovedită atât 
din punctul de vedere al aritmeticii, cât şi în privinţa cugetărilor 
sufletului; căci prin adăugire de număr se produce alt număr, se des¬ 
fiinţează cel anterior; iar cugetarea nouă ce se adaugă o înlătură pe 
cea anterioară. Prin urmare, când se adaugă Abel, este înlăturat 
Cain. Acest lucru se înţelege mai deplin prin tălmăcirea numelor lor. 

1. Fac. 4, 1. 

2. Filon, De Cherubim 35, ed. J. Qovez, Paris, 1963, p. 18 şi idem, Quaest. in 
Gen. (ed. Ch. Mercier, Paris, 1979), p. 128-130, I, 58. 

3. Fac. 4, 2; Filon, De sacrificiis Abel et Cain , ed. Anita Measson, Paris, 1966, 
p. 64. 

Căci Cain înseamnă "dobândă" 4 , deoarece dobândea toate pentru 
sine; Abel, ca unul care prin încordarea cuvioasă a mintii raporta 
toate la Dumnezeu, a fost numit cel devotat sau "cel care se 
dăruieşte lui Dumnezeu", neînsuşind nimic pe seama sa - cum făcea 
fratele lui mai mare ~, ci atribuind totul Ziditorului, deoarece de la 
El a primit 5 . 

4. Există deci, sub numele acestor doi fraţi, două concepţii care 
luptă între ele şi sunt contrarii una alteia: una care atribuie totul pro¬ 
priei minţi, ca şi cum ea ar fi elementul principal şi - aş zice - autorul 
a toată gândirea şi simţirea şi a oricărei porniri, care, adică, pune pe 
seama firii omeneşti toate descoperirile; cealaltă, care îi atribuie 
totul lui Dumnezeu, ca unui Ziditor şi Creator a toate, şi supune 
toate cârmuirii Lui, Care ne e ca un părinte şi conducător. Prima con¬ 
cepţie o reprezintă Cain; pe cea de a doua, Abel 6 . 

Un singur suflet naşte aceste două înclinări, şi acestea sunt con¬ 
siderate surori, fiindcă sunt concepute - aş zice - într-un unic pân¬ 
tece; dar ele fiind contrarii, deşi au fost zămislite printr-un fel de 
naştere a sufletului, trebuie să se despartă, să se separe, căci cele 
ce luptă între ele nu pot avea la nesfârşit un sălaş unic. Rebeca, 
întrucât zămislea două naturi ale firii omeneşti, una a răului, cealaltă 
a binelui - şi simţea că acestea se zbăteau în pântecele ei -, căci 
Isav era imaginea răutăţii, iar Iacov reprezenta simbolul bunătăţii 7 -, 
nedumerindu-se ce înseamnă că ea simţea un fel de vrajbă în sarci¬ 
na concepută, I-a cerut lui Dumnezeu să-i lămurească suferinţa, să-i 
dea uşurare. Atunci ei, în timp ce se ruga, i-a fost dat răspunsul 
următor 8 : "în pântecele tău sunt două neamuri, şi două popoare se 
vor ridica din pântecele tău". 

Dacă raportăm aceasta la suflet, vom înţelege că el naşte atât 
binele, cât şi răul, fiindcă ambele provin dintr-un fel de izvor al sufle¬ 
tului, dar că ceea ce caracterizează judecata dreaptă e că, înde¬ 
părtând răul, nutreşte - aş zice - şi întăreşte binele, adică respectul 
cuvenit lui Dumnezeu, încât îi închină Lui totul, I le pune înainte pe 
ale sale; când, însă, a zămislit recunoştinţa - care se cuvine lui 
Dumnezeu - părăseşte orgoliul inimii sale. Aşadar Dumnezeu, adău¬ 
gând bunul gând sufletului lui Abel, l-a despărţit cu totul de Cain şi 
de gândurile lui necinstite 9 . 

4. Filon, De sacrificiis Abel et Cain, 2, ed. cit., p. 62. 

5. Filon, De sacr. 3, p. 67. 

6. Filon, De sacr. 3, p. 64. 

7. Ibidem, 4, p, 64. 

8. Fac. 25, 23. 

9. Filon, De sacr. 5, p. 66. 

II. 5. Eu, totuşi, în locul acesta, potrivit Scripturii, înţeleg mai 
curând taina a două popoare, deoarece Dumnezeu, alăturând Bi¬ 
sericii Sale credinţa poporului pios, a înlăturat necredinţa poporului 
păcătos, de vreme ce înseşi cuvintele par să arate aceasta când 
Dumnezeu zice: "două neamuri sunt în pântecele tău, şi două po¬ 
poare se vor ridica din pântecele tău". în aceşti doi fraţi, Cain şi Abel, 
s-a prefigurat imaginea sinagogii şi a Bisericii. Prin Cain, ucigaşul de 
frate, se înţelege poporul iudeilor, care a cerut sângele Domnului şi 
Ziditorului său şi al fratelui său - ca să mă exprim astfel al Celui 
născut din Fecioara Maria; iar prin Abel se înţelege creştinul care s-a 
apropiat de Dumnezeu, precum zice şi David: "Iar mie a mă lipi de 
Dumnezeu bine îmi este" 10 , ca unul care se învăluia cu cele cereşti 
şi se rupea de cele pământeşti. Iar în altă parte zice 11 : "Sufletul meu 
tânjeşte după cuvântul Tău", deoarece şi-a orânduit felul şi modul de 
a trăi nu In plăcerile lumeşti, ci în cunoaşterea cuvântului. De aici se 
înţelege că nu a fost scris fără rost, ci cu adâncă cugetare şi bine 
cumpănit ceea ce citim şi în căiţile Regilor: ‘şi a răposat David cu 
părinţii săi' 12 . Mi se dă adică să înţelegem că şi el s-a făcut aseme¬ 
nea părinţilor prin credinţă. De aici reiese limpede că nu este vorba 
de îngroparea corpului, ci de împărtăşirea vieţii. 

6. Tot astfel şi despre Isaac se crede că nu la întâmplare s-a scris 
că, părăsind înfăţişarea trupului acestuia, care îi învăluia sufletul, "a 
trecut la neamul său" 13 , întrucât şi el şi-a însuşit felul de a fi al tatălui 
său. Şi bine spune "la neamul său", iar nu la popor, ca în altă parte. 
Căci citim în alte locuri că 'au fost adăugaţi la poporul lor", dar 
aceştia nu au fost dintre oamenii cei aleşi; căci mai de seamă este 
cel care a fost asemenea cu putini, şi nu cu foarte mulţi - mai mulţi 
"se găsesc în poporul său" - şi se crede că e mai valoros să fii aseme¬ 
nea câtorva decât cu foarte mulţi 14 . Aşadar, cel ce se născuse prin 
făgăduinţa lui Dumnezeu, cel ce fusese ales spre jertfă pentru 
dovedirea pietăţii, cel care avea o singură soţie, adică era mulţumit 
de unirea numai cu acel fel superior de înţelepciune, care este unic 
şi întotdeauna în acord cu sine, a trebuit să fie alcătuit, după măr¬ 
turia Sfintei Scripturi, nu ca un ales din mulţimea de rând. într-ade- 
văr, unde este muncă, învăţătură şi cugetare, acolo există o împrie¬ 
tenire a obştii, un fel de tovărăşie populară, căci prin ascultare 
câştigă cei mai mulţi, pe care i-a numit popor. Când însă învăţătura 


10. Ps. 72, 27. 

11. Ps. 118, 81. 

12. 3 Regi 2, 10. 

13. Fac. 35, 29. 

14. Filon, De sacr. 6, ed. cit., p. 66. 

se dobândeşte nu prin încredinţare omenească, ci printr-o capaci¬ 
tate de înregistrare înnăscută, fără intervenţia trudei, acolo există 
puritatea necoruptâ a neamului sublim. De aceea se citeşte că lsaac, 
ca un har al lui Dumnezeu, a fost aşezat "lângă neamul său" - mai 
curând decât lângă poporul său -, ca să înţelegem că el a fost un fel 
de imitator al celor cereşti, mai degrabă decât un reprezentant 
ascultător al celor omeneşti. 

7. Fericit este acel cuget care, întrecându-i pe cei de soiul şi de 
felul lui, este vrednic să audă ceea ce i s-a spus lui Moise, când se 
separa de popor: 'Iar tu rămâi cu Mine' 15 . Căci, precum în lsaac 
chipul întrupării Domnului, depăşind felul obişnuit de a fi al neamu¬ 
lui omenesc, a întrecut pe înaintaşi, astfel încât în el predomina nu 
un har obişnuit şi popular, ci un privilegiu special, precum ne arată 
epistola: "Făgăduinţele au fost rostite lui Avraam şi Urmaşului său. 
Uu zice: şi urmaşilor - ca de mai mulţi -, ci ca de unul singur: şi 
Urmaşului tău. Care este Hristos' 16 , tot aşa în Moise chipul învă¬ 
ţătorului ce avea să vină, ca să ne înveţe legea, să predice Evan¬ 
ghelia, să împlinească Vechiul Testament, să-l întemeieze pe cei 
nou, să dea hrană cerească popoarelor, a trecut dincolo de vredni¬ 
cia condiţiei umane până într-atât, încât a fost dăruit cu numele de 
Dumnezeu, precum vedem scris când Domnul i-a zis: "lată. Eu fac 
din tine un dumnezeu pentru Faraon" 17 . Căci învingătorul tuturor 
patimilor şi cel ce nu cade în niciuna din capcanele vieţii, cel ce şi-a 
petrecut toată viaţa aceasta trupească în curăţia unei trăiri cereşti, 
conducându-şi mintea, supunându-şi carnea şi pedepsind-o printr-un 
fel de autoritate regească, a fost numit cu titlul de "Dumnezeu", după 
asemănarea Căruia el s-a format prin rodnicia unei virtuţi depline. 

8. lată de ce nu citim despre el, ca despre ceilalţi, că slăbind în 
puteri a murit, ci că a murit după cuvântul Domnului" 18 , căci Dum¬ 
nezeu nu îngăduie nici cădere, nici micşorare, nici nu primeşte 
adăugire. De aceea şi Scriptura adaugă: "nimeni nu ştie mormântul 
lui nici până în ziua de astăzi" 19 , ca să înţelegem că e vorba mai 
curând de trecerea decât de pieirea lui; căci moartea este un fel de 
despărţire a sufletului de trup. Aşadar, a murit după cuvântul lui 
Dumnezeu, cum zice Scriptura, nu în urma unei porunci, pentru ca 
să înţelegi că s-a exprimat nu vestirea morţii, ci puterea harului 


15. Deut. 5, 31; Filon, De sacr. 8 (ed. cit. p. 68). 

16. Gal. 3, 16. 

17. leş. 7, 1; Filon, De sacr. (ed. cit., p. 70). 

18. Deut. 34, 5. 

19. Deut. 34, 6. 

aceluia care a fost mai curând mutat de aici decât lăsat aici - al cărui 
mormânt nimeni nu l-a cunoscut. într-adevăr, cine ar fi putut pe 
pământ să-i găsească rămăşiţele aceluia despre care Fiul lui 
Dumnezeu ne-a arătat în Evanghelie 20 că se găsea împreună cu El? 
în sfârşit, se citeşte că a fost văzut împreună cu El şi Ilie, care a fost 
ridicat cu o căruţă, fără să fi fost îngropat sau mort. Căci cel care 
este împreună cu Fiul lui Dumnezeu trăieşte. Despre Moise citim 
însă că de fapt a murit, dar că “a murit după cuvântul Domnului", 
prin care Cuvânt s-au făcut toate. Prin cuvântul lui Dumnezeu, însă, 
"s-au întărit cerurile" 21 , deci cuvântul lui Dumnezeu nu e o tăgăduire 
a lucrării, ci o întărire a ei. Aşadar, prin eliberarea trupului se 
înţelege nu un fel de rentoarcere în pământ, ci că a fost dăruit - aş 
zice - prin lucrarea şi harul cuvântului ceresc, încât carnea lui a 
primit odihnă mai curând decât mormânt. 

9. Şi pe bună dreptate este păstrată distanţa dintre Stăpân şi 
slugă, încât înţelegem atât întâietatea Stăpânului, cât şi recunoştinţa 
slugii. Despre Moise se citeşte că nimeni nu-i ştie mormântul; despre 
Hristos însă, fiindcă mormântul Lui s-a luat de pe pământ 22 , pentru 
că acela, conform tainei legii, aştepta răscumpărarea ca să învie. 
Acesta, potrivit darului Evangheliei, nu aştepta răscumpărarea, ci o 
dăruia. Şi de aceea nu este necunoscut, ci a fost înălţat la ceruri 
mormântul Lui, pe care făptura nu l-a putut păstra mai îndelung 
fiindcă prin însuşi (Domnul) toată făptura s-a grăbit să se izbăvească 
"din robia stricăciunii" 23 . Aşadar nimeni nu ştie mormântul lui Moise, 
deşi toţi i-au cunoscut viaţa; pe când mormântul lui Hristos l-am 
văzut, dar acum nu-1 mai cunoaştem, fiindcă am recunoscut învierea 
Lui; căci a trebuit să fie cunoscut mormântul Lui, ca să Fie dovedită 
învierea Lui. Şi de aceea în Evanghelie 24 e descris cu cea mai mare 
amănunţime mormântul Lui, în lege nu este căutat 25 , fiindcă, deşi 
Legea a vestit învierea Lui, totuşi rândurile Evangheliei ne-au confir¬ 
mat-o cât se poate de complet. 

III. 10. Deci, ca să împlinim ce ne-am propus, a zis: "a născut 
apoi pe (fratele său) Abel" 26 - adică Eva, care la început pâcătuise 
greu, a născut din ea un fel de a cugeta mai bun, ca să înlăture 
greşeala primului fel de a cugeta. Aş spune un neadevăr în caz că 


20. Cf. Matei 17, 3, 

21. Ps. 32, 6. 

22. Cf. Is. 53, 8; Marcu 16, 19. 

23. Rom. 8, 21. 

24. Cf. Matei 27, 60. 

25. Cf. Is. 11, 10. 

aceasta nu se confirmă în toate. Căci, aşa ne naştem, încât la 
început în noi există simţul slab al copilăriei, care cunoaşte doar 
grija de trup, neavând nicio cultivare, nicio pază a celor sfinte. De 
aceea şi proorocul, dată fiind noutatea clară nemaiîntâlnită a firii lui 
Hristos, ca să dovedească naşterea lui lisus Hristos din Fecioară, 
zice: "Iată, Fecioara va lua în pântece şi va naşte fiu, şi vor chema 
numele lui Emanuel. El se va hrăni cu lapte şi cu miere până în vre¬ 
mea când va şti să alunge răul şi să aleagă binele. Căci înainte ca 
fiul acesta să ştie să dea la o parte răul şi să aleagă binele, nu dă 
crezare răutăţii" 27 şi, mai jos, zice: înainte ca băiatul să zică tată, 
mamă", toată bogăţia Damascului şi prada Samariei vor fi aduse 
înaintea regelui Asiriei" 28 . Căci El a fost singurul care nu a fost 
înlănţuit de zădărnicia lumii acesteia, nici de trufia trupească, pen¬ 
tru că “S-a smerit pe Sine, ascultător făcându-Se până la moarte' 29 , 
cu totul altfel decât oricare dintre noi care, înfumuraţi de mintea 
trupului nostru, ne mândrim în zadar. De aceea, nu-i nimeni fără de 
păcat, nici chiar pruncul de o singură zi; numai El nu a păcătuit. 

Iată de ce se naşte în noi mai înainte Cain, care se preamăreşte 
pe sine, şi abia după aceea vine şi Abel, în care se găseşte respec¬ 
tul faţă de Dumnezeire. Deci, mai întâi se strecoară ceea ce este rău; 
apoi se înţelege ce este binele. Dar unde este binele, acolo e şi drep¬ 
tatea; unde e dreptatea, acolo e şi sfinţenia, adică Abel, care se 
uneşte cu Dumnezeu. 

11. “Şi - spune - Abel a fost păstor de oi, iar Cain lucrător de 
pământ' 30 . Mu e lipsit de temei faptul că, deşi Cain a fost născut 
primul, în locul acesta e pomenit mai întâi Abel şi că nu s-a păstrat 
aceeaşi ordine a numelor lor cu a naşterii lor. Ce urmăreşte schim¬ 
barea ordinii, de-1 aminteşte mai întâi pe cel mai tânăr 31 , când li se 
descriu situaţia şi ocupaţia? Să cercetăm deosebirea dintre pre¬ 
ocupările lor, ca să găsim explicaţia schimbării intervenite. 

A munci pământul stă pe locul întâi ca folos; e mai puţin, însă, 
ca har, decât a paşte oile. într-adevăr, preocuparea aceasta din urmă 
este aidoma aceleia a unui învăţător şi conducător; şi pe bună drep¬ 
tate, cel mai vârstnic a început cu cele mai vechi; cel mai tânăr a 
preluat cunoştinţe mai recente, care nu rodesc nici spini, nici pălă- 
midă 32 , care nu sunt vătămătoare niciunei păreri. De altfel Adam, 


27. Is. 7, 14-16. 

28. Îs. 8, 4. 

29. Fîlip. 2, 8. 

30. Fac. 4, 2; Filon, De sacr. 11 (ed. cit. p. 72). 

31. Filon, Quaest. in Gen. 59, ed. Mercier, p. 130. 

32. Cf. Fac. 3, 18; Filon, De sacr. 11 (ed. cit., p. 72). 









DESPRE CAM ŞI ABEL 


123 


dovedit de păcat, a fost alungat din raiul plăcerii ca să muncească 
pământul. Aşadar, când ni se arată naşterea acestor fraţi, în mod 
corect e păstrată, şi în expunere, ordinea naturală; când însă este 
vorba de modul lor de a trăi, cel mai tânăr este amintit înaintea 
fratelui mai mare, deoarece, deşi mai tânăr, îi este superior prin vir¬ 
tute 53 . De fapt, nevinovăţia este ulterioară în timp răutăţii, şi, cu 
toate că de o vârstă aproape egală, este totuşi mai vârstnică datorită 
vredniciei ei mai alese. "Căci bătrâneţea e vrednică de cinstire nu 
pentru că e albită de ani, ci pentru viata demnă "; şi - zice - “vârsta 
bătrâneţilor însemnează o viaţă neîntinată' 34 . Prin urmare, când e 
vorba de naşterea lor, să fie amintit primul Cain; când însă se 
aminteşte de ocupaţiile lor, să i se acorde locul întâi lui Abel. Deci, 
cine ar putea tăgădui că junimea, însăşi tinereţea la început clo¬ 
coteşte de răbufnirile multor patimi, dar că, odată ce a venit vârsta 
mai matură, ca şi când furtuna plăcerii tinereţii ar fi fost îndepărtată, 
se revarsă din plin liniştea care duce barca sufletului obosit înspre 
limanuri liniştite? Aşadar, grelele tulburări ale tinereţii noastre se 
liniştesc în popasul vrednic de încredere al bătrâneţii. 

IV. 12. Drept aceea, îndemnat de astfel de exemple ale naturii, 
să nu te îndoieşti că răutatea precede ca timp, dar devine tânără din 
cauza slăbiciunii 35 . Ea are câştigul vârstei, dar virtutea îl are pe al 
măririi, pe care, de cele mai multe ori, cel nedrept îl rezervă jude¬ 
cătorului celui drept. Martor credincios al acestui fapt ne este Sfânta 
Scriptură, care ne arată că Isav, bărbat cu porecla de "prostie 36 , a 
dat, fără a se împotrivi, drepturile sale de întâi-născut fratelui său 
Iacov, în aşa fel încât zicea: "La ce mi-e bun dreptul de întâi 
născut?" 37 . Dar bărbatul dăruit cu porecla de "îndemânare" a căutat 
să merite aceste drepturi pe care le-a obţinut după aceea. Nu-ţi face 
impresia că Isav a fost învins ca într-un fel de întrecere şi că, socotin- 
du-se inegal din cauza propriei minţi, a dat cununa celui victorios, 
pe care-1 vedea că nu e înfrânt de nicio înlănţuire a patimilor, a căror 
deşertăciune el însuşi nu o putea înfrunta? "Căci la ce-mi foloseşte 
acest drept de întâi-născut?"', a zis el. într-adevăr, la cei nevolnici, 
semnele virtuţii n-au nicio valoare; la cei înţelepţi sunt socotite cele 
mai de seamă. De fapt, alergările virtuţii sunt un fel de unelte. Şi, 
precum nu se poate duce război fără arme, tot aşa nu poate fi vir¬ 
tute fără alergare. De aceea spune şi Domnul în Evanghelie: “Din 


33. Filon, De sacr. 11 (ed. cit., p. 72). 

34. înţ. Sol. 4, 8, 9. 

35. Filon, De sacr. 11 (ed. cit., p. 72). 

36. Filon, De sacr. 17 (ed. cit., p. 76). 

37. Fac. 25, 32; Filon, De sacr. 18 (ed. cit., p. 78). 

zilele lui Ioan Botezătorul până acum, împărăţia cerurilor se ia prin 
stăruinţă şi cei ce se silesc pun mâna pe ea" 38 . Iar în altă parte: 
Căutaţi mai întâi împărăţia lui Dumnezeu, şi acestea toate se vor 
adăuga vouă" 39 . Nu celor ce dorm, nici celor ce trândăvesc, ci celor 
ce veghează şi celor ce muncesc le sunt făgăduite răsplăţi; muncii îi 
este pregătită răsplata; chiar dacă nu este plăcută la înfăţişare, este 
totuşi aducătoare de rodul răsplăţii. 

13. Lucrul acesta ne învaţă cuvântul Legii, după cum găsim 
scris: "De va avea cineva două femei, una iubită şi una neiubită, şi 
atât cea iubită, cât şi cea neiubită îi vor naşte copii, şi întâiul-născut 
va fi al celei neiubite, acela, la împărţirea averii sale între fiii săi, nu 
poate să dea fiului femeii iubite întâietate înaintea fiului întâi-născut 
din cea neiubită, ci să cunoască de întâi-născut pe fiul celei neiubite 
şi să-i dea acestuia parte îndoită din toate câte va avea, că acesta 
este pârga puterii lui şi al lui este dreptul de întâi-născut' 40 . 

Ce profunde ascunzişuri ale tainelor se ascund în aceste scrieri! 
Recunoaşte-i, suflete, pe fiii tăi şi caută taina acestei femei pe care 
nu o suferi 41 . înlăuntrul tău vei găsi aceste taine dacă le cauţi cu 
atenţie. Analizeazâ-ţi gândurile, judecă-ţi sentimentele şi vei înţelege 
cui i se cuvine dreptul de întâi-născut. Căci cu fiecare din noi locu¬ 
iesc două femei, care se învrăjbesc între ele prin duşmănii şi 
neînţelegeri, umplând casa sufletului nostru cu un fel de lupte dic¬ 
tate de gelozie. Una dintre ele ne este spre farmec şi dragoste, 
amăgitoare, sfătuitoare de plăcere, care se numeşte voluptate. Pe 
aceasta ne-o considerăm aliată şi de a casei; pe cealaltă, al cărei 
nume e virtute, o considerăm lipsită de blândeţe, aspră, crudă. 

14. Aşadar, acea neruşinată, cu mişcarea ei de desfrânată, cu 
mersul frânt de plăceri, care întinde curse clipind din ochi, cu pleoa- 
pele-i jucăuşe cu care cucereşte sufletele de preţ ale tinerilor - căci 
ochiul desfrânatei este capcana păcătosului 42 -, pe orice bărbat lip¬ 
sit de minte pe care-1 vede trecând pe lângă colţul casei ei îl în¬ 
tâmpină cu vorbe prefăcute, aprinzând tinerilor inimile nerăbdă¬ 
toare să stea în casă, bătând străzile, darnică în sărutări, lipsită de 
ruşine, cu veşmintele bogate, cu obrajii pictaţi. Căci, neputând avea 
adevărata podoabă a naturii, prin sulemeneli adulterine ajută în¬ 
făţişarea unei frumuseţi căutate, nu adevărul. încinsă cu un alai de 
patimi şi înconjurată de un fel de ceată de nelegiuiri, conducătoare 


38. Matei 11, 12. 

39. Matei 6, 33. 

40. Deut. 21, 15-17. 

41. Filon, De sacr. 19-20 (ed. cit., p. 80). 

42. Cf. Pilde 7, 8 şi urm. 

a fărădelegilor, atacă zidul minţii omeneşti prin astfel de şiretlicuri 
de cuvinte: "Trebuia să aduc jertfe de pace; astăzi am împlinit 
făgăduinţele mele. Pentru aceasta am ieşit în întâmpinarea ta, ca să 
te caut, şi te-am găsit. Cu scoarţe am gătit patul meu, cu aşternuturi 
de in din Egipt; cu miresme am stropit patul meu, cu mir, aloe şi chi- 
namon. Vino, să ne îmbătăm de iubire până dimineaţă, să ne 
cufundăm în dezmierdări de dragoste 43 . De fapt, acest fel de ispi¬ 
tire îl vedem exprimat prin gura lui Solomon. Căci ce este mai ispi¬ 
titor decât plăcerea lumească? De la fereastra casei, ochii ei atacă, 
punând la cale primele ispite, şi pătrunde repede dacă tu, privind 
înspre stradă, adică înspre căile publice ale trecătorilor, nu-ti în¬ 
drepţi atenţia minţii tale înspre tainele interioare ale Legii. Fără 
îndoială ea este cea care întretese din lanţuri mai tari decât noi un 
fel de legături care să ne atragă - încât cine s-a aplecat să se odih¬ 
nească este înlănţuit; şi acoperă patul cu vălul înşelăciunii neru¬ 
şinate a trupului său, folosind, pentru a atrage minţile tinerilor, 
absenţa bărbatului, adică nepăsarea faţă de lege. într-adevăr, legea 
este absentă pentru cei ce păcătuiesc; căci de ar fi prezentă, n-ar fi 
neluată în seamă. Şi de aceea, zice: "că bărbatul meu nu este acasă; 
plecat-a la drum departe; luat-a cu dânsul o pungă cu bani " 44 . Ce 
alta aş putea zice că înseamnă aceasta decât că bogătaşii gândesc 
că nimic nu este în stare să reziste banului lor şi că susţin că legea 
e de vânzare pentru interesul lor? Voluptatea îşi răspândeşe mires¬ 
mele sale, fiindcă nu are "mireasma Iui Hristos' 45 ; îşi arată comorile, 
promite regate, făgăduieşte iubiri fără de sfârşit, insinuează împre¬ 
unări nemaiîncercate, învăţături fără dascăl, predici fără sfătuitor, 
viaţă fără grijă, somn dulce, poftă de nepotolit. Zice: Ea îl ademeni 
prin mulţimea cuvintelor ei şi-l smulse prin graiurile ademenitoare 
ale buzelor sale" 46 , până l-a atras în casa ei, iar el, urmând-o, a căzut 
în capcană. Strălucea palatul de luxul regesc, sclipind cu pereţii săi 
încrustaţi, şi pe pământul umed înotau pardoselile în vin. Grădina 
era îmbibată de parfum, copleşită de boschete, de lacuri cu peşti, 
ameţitoare prin florile-i care începeau să se ofilească. Acolo era 
larma celor ce petreceau, strigătul celor ce se luau la întrecere, 
măcelul celor ce se judecau, concertul cântăreţilor, zgomotul dan¬ 
satorilor, hohotul celor ce râdeau, aplauzele desfrânaţilor - toate 
amestecate, nimic după ordinea firii. Dansatoare cu părul tăiat scurt. 


43. Pilde 7, 14-18. 

44. Pilde 7, 19 şi urm. 

45. Cf. 2 Cor. 2, 15. 

46. Pilde 7, 21 şi urm. 

băieţi cu bucle lungi, indigestia comesenilor, râgâitul celor ce mân¬ 
cau, setea beţivilor, cheful ce dura din ajun, ameţeala de acum, 
pahare pline de vomitatul celor ce beau, un miros de băutură mai 
greu decât dacă se beau vinuri proaspete. Iar ea, stând la myloc, 
zice: “Beţi şi vă îmbătaţi" 47 , să cadă fiecare şi să nu se mai ridice. în 
fata mea, acela e primul, care e cel mai pierdut dintre toti; al meu 
este acela care nu-şi aparţine; acela-mi este mai drag, care e mai 
necinstit. "Cupa de aur a Babilonului, care îmbată întreg pământul, 
în mâna mea; din vinul meu au băut toate neamurile' 48 . Deci "cine 
e neînţelept să intre la mine şi pe cel lipsit de buna chibzuială îl voi 
învăţa zicând: “Apa furată e mai plăcută şi pâinea tăinuită are gust 
mai bun" 49 , - "să mâncăm şi să bem, că mâine vom muri" 50 ; "...viata 
noastră va trece ca urma norului şi se va risipi ca negura... Veniţi 
deci şi să ne desfătăm cu bunătăţile cele de acum, şi de făpturi să 
ne folosim cu toată căldura tinereţii. Să avem din belşug vinuri 
scumpe şi să nu lăsăm să treacă florile de primăvară. Să ne încu¬ 
nunăm cu flori de trandafir până nu se veştejesc, nimeni dintre noi 
să nu lipsească de la petrecerile noastre; să lăsăm pretutindeni sem¬ 
nele veseliei noastre" 51 . Toate acestea sunt lăsate aici; nimeni nu va 
lua cu el nimic, decât ce va fi simţit cu plăcerea trupului. Filosofia 
aceasta chiar eu am formulat-o. Şi nu există o alta mai adevărată 
decât cea care aduce binele, care este plăcută şi veselă. Mai daţi, 
aşadar, crezare fie filosofiei, fie înţelepciunii lui Solomonl". 

V. 15. Auzind acestea, ca un cerb străpuns de săgeată în ficat, 
se opreşte rănit 52 . Virtutea, înduioşându-se de el şi văzând că în 
curând o să cadă, aleargă pe dată într ajutorul lui, temându-se ca nu 
cumva, zăbovind, mintea omenească să fie înlănţuită de farmecele 
amăgitoare. "Ţi-am ieşit în cale - zice - deşi nu m-ai căutat, ca să nu 
te înşele pe tine, nechibzuitul, şi să te distrugă femeia desfrânată şi 
pătimaşă, care nu cunoaşte ruşinea. Stă la uşa casei sale pe un 
scaun, ademenind pe cei ce trec pe drum" 53 . "Şi acum, fiule, ascultă-mă 
şi ia aminte la cuvintele gurii mele! Inima ta să nu se plece spre căile 
ei, căci ea a rănit pe mulţi şi pe foarte mulţi i-a omorât" 54 . "Leapădă 
din gura ta orice cuvinte cu înţeles sucit, alungă de pe buzele tale 


47. Ier. 25, 27. 

48. Ier. 51, 7. 

49. Pilde 9, 16-17. 

50. Is. 22, 13. 

51. înt. Sol. 2, 4-9. 

52. Cf. Pilde 7, 23. 

53. Pilde 9, 13, 14. 

54. Pilde 7, 24-27. 

viclenia. Ochii tăi să privească drept înainte" 55 . Tiu te uita la femeia 
linguşitoare, căci buzele femeii dezmăţate picură miere" 56 ; îfi îndul¬ 
ceşte pe moment cerul gurii, dar după aceea o vei găsi mai amară 
ca fierea. Ziua va apune înainte de a putea vădi viciile ei, care au 
fost descrise şi arătate în Pilde, prin gura înţelepciunii. Să nu te 
înfrângă pofta de frumuseţe. Este falsă, unsă cu sulemeneli, căci nu 
străluceşte de nicio podoabă adevărată şi curată. Şi să nu te laşi 
furat de ochi, căci împrejurul tău sunt curse. Fii mai degrabă aseme¬ 
nea aceluia şi urmează-1 pe acela care trece din munte în munte şi 
saltă peste coline, priveşte pe fereastră şi se uită printre gratii 57 . 
Rele sunt lanţurile plăcerii. Ea incită ochii, farmecă urechile, dar 
pângăreşte mintea. Spune multe minciuni, adaugă multe lucruri 
înşelătoare, îndepărtează adevărul, promite argint, oferă aur, dar 
alungă învăţătura. Tu, însă, caută învăţătura, nu argintul; şi ştiinţa, 
mai degrabă decât aurul cel mai de preţ; căci înţelepciunea este mai 
preţioasă decâ pietrele nestemate. Nu-ţi voi ascunde care sunt con¬ 
siderate cele mai de seamă bunuri ale ei, ca să nu par că le arăt pe 
cele ce displac în voluptate şi că le ţin în umbră pe cele care plac. 
Căci ea ridică şi înaltă mintea prin vorbe convingătoare; îti arată 
toate împărăţiile lumii, zicând: "Acestea toate fi le voi da ţie dacă vei 
cădea înaintea mea şi mi te vei închina" 58 . Fereşte-te atunci să nu fii 
prins de cele trecătoare şi pieritoare, a căror ispitire e mare. 

16. Domnul lisus ţi-a arătat în mod precis cum să te împotriveşti 
ispitelor de felul acesta. Căci mai întâi diavolul L-a ispitit cu mân¬ 
carea, zicându-I: De eşti Fiul lui Dumnezeu, zi ca pietrele acestea să 
se facă pâine" 59 . Şi i-a răspuns Domnul: "Tiu numai cu pâine va trăi 
omul, ci cu tot cuvântul care iese din gura lui Dumnezeu" 60 . Prin 
această vorbă a înfrânt ispitirea. I-a întins din nou diavolul o a doua 
cursă, a trufiei, care sugrumă adeseori chiar şi o minte bună, care 
străbate cărări sănătoase. "Şi L-a dus - zice - în Ierusalim şi L-a pus 
pe aripa templului şi I-a zis: Dacă Tu eşti Fiul lui Dumnezeu, aruncă-Te 
jos, că scris este: îngerilor Săi va porunci pentru Tine, ca să Te 
păzească; şi Te vor ridica pe mâini, ca nu cumva să izbeşti de piatră 
piciorul Tău' 61 . Aşadar, deşi putea fără nicio primejdie să se arunce 
Domnul lisus. Căruia îi sunt la îndemână zborurile spirituale, totuşi. 


55. Pilde 4, 24 şi urm. 

56. Pilde 5, 3. 

57. Cf. Cânt. Cânt. 2, 8-9. 

58. Matei 4, 9; Luca 4, 7. 

59. Luca 4, 3; Matei 4, 3. 

60. Matei 4, 4; Luca 4, 4. 

61. Matei 4, 5-6; Luca 4, 9-10. 

ca să nu existe acest fel de trufie, i-a răspuns diavolului: "Să nu 
ispiteşti pe Domnul Dumnezeul tău!' 62 . Totodată ne-a învăţat să ne 
ferim să facem pe voie diavolului. Aşadar, dacă trebuie ocolită para¬ 
da adevărului, cu cât mai mult nu trebuie să se laude nimeni, 
atribuindu-şi cele false drept adevăruri! 

Rămâne o a treia capcană, a lăcomiei şi ambiţiei. Ducându-L pe 
un munte 'I-a arătat toate împărăţiile lumii, într-o clipită" 6 - 3 . E bine 
spus într-o clipită, pentru că nu pot fi de durată. Aşteaptă puţin, şi 
pe dată trec. Aşadar, cei ce le urmează se cred a fi pe un munte, dar 
nu sunt îndelung, precum găseşti scris: "Văzut-am acel credincios 
fălindu-se şi înălţându-se ca cedrii Libanului; şi am trecut, şi, iată, nu 
meii era' 64 . Dar pare că se închină diavolului cel care le dă o prea 
mare preţuire, căci pântecele este dumnezeul lui, iar mărirea lui 
este întru ruşinea lui 65 . Tu, însă, caută mărirea în Dumnezeu, Care-ţi 
zice: Domnului Dumnezeului tău să te închini şi Lui Unuia să-l 
slujeşti" 66 , de la Care vei primi cele veşnice, iar nu cele trecătoare. 

Totuşi, dacă pe cineva îl încântă chiar şi acestea, să fie cerute 
mai cu măsură de la Cel ce este izvorul adevărat al tuturora. Căci 
chiar cele pe care diavolul le socoate că-i aparţin numai lui, i-au fost 
date, precum el însuşi spune: "Ţie îţi voi da toată stăpânirea aceas¬ 
ta şi toată strălucirea lor, căci mi-au fost date mie" 67 . Aşadar, făgă¬ 
duieşte de la acela - deşi nu trebuie să cerem o provizie de lungă 
durată pentru drumul scurt al vieţii -, totuşi speră să obţii de la 
Acela, Care a întemeiat toată creatura. Care a transmis aceste 
bunuri - pentru un anumit timp - diavolului, nu ca să le stăpâ¬ 
nească, ci ca să ne ispitească; pentru că nu poate exista cunună de 
învingător fără de luptă 68 . Cei şovăielnici trebuie puşi la încercare, 
pentru ca cei drepţi să fie încununaţi. Le-a dat deci pe acestea 
diavolului, fiindcă în ele se află pedeapsa celui ce le primeşte, dacă 
nu le ştie folosi. Căci, pentru un risipitor, ce înseamnă o comoară 
decât cheltuirea belşugului? Dacă însă nu e risipitor, se dovedeşte 
că e cumpătat. De aceea, foloseşte ca un om cumpătat cele ce ţi se 
dăruiesc, ca nu cumva, mâncând mult, să devii dezgustător. Căci 
scris este: "De nesomn şi de chinuri are parte cel nesăţios" 69 ; iar mai 


62. Matei 4, 7; Luca 4, 12, 

63. Matei 4, 8; Luca 4, 5. 

64. Ps. 36, 35 şi urm. 

65. Filip. 3, 19. 

66. Matei 4, 10; Luca 4, 8. 

67. Matei 4, 9; Luca 4, 6. 

L 68. Cf. 2 Tim. 2, 5. 

jos zice: De te-ai silit in mâncări, scoală-te Ia mijlocul mâncării şi te 
vei simţi uşurat" 70 . Aşadar, pe mulţi îi omoară propria lor gură; pe 
toţi îi pierde lăcomia; multora le-a făcut rău prisosul de vin, nici- 
unuia, folosirea lui cumpătată. Foarte numeroşi şi-au dat sufletul în 
timpul banchetelor ori au umplut mesele cu propriul lor sânge. 
Unora nemistuirea le-a răpit în acelaşi timp şi glasul, şi simţirea; şi 
dacă unora nemistuirea nu le-a făcut rău, în schimb beţia le-a adus 
pierzarea... Pe unii beţia i-a mânat Ia ucidere, cu toate că beţia însăşi 
e o nelegiuire; pe alţii i-a dus la sărăcie. în sfârşit, ascultă pe cine-i 
îndepărtează de la El: "După ce se va scula stăpânul casei şi va 
încuia uşa, iar voi veţi începe să staţi afară şi să bateţi la uşă zicând: 
Doamne, deschide-nel. El, răspunzând, vă va zice: Nu vă ştiu pe voi 
de unde sunteţi. Depărtaţi-vă de la Mine toţi lucrătorii nedreptăţii. 
Atunci voi veţi începe să ziceţi: Am mâncat înaintea Ta şi am băut, 
şi în pieţele noastre ai învăţat. Şi El vă va zice: Nu ştiu de unde 
sunteţi" 71 . 

Ai auzit ce spune despre cei ce mănâncă; ascultă acum ce spune 
despre cei ce ajunează: "Fericiţi voi, care flămânziţi acum şi înse- 
toşaţi, că vă veţi sătura" 72 . Iar mai jos: "Vai vouă, celor ce sunteţi 
acum sătui, că veţi flămânzi" 73 . 

19. Vrei să mănânci, vrei să bei? Vino la ospăţul înţelepciunii, 
care-i invită pe toţi cu mare vestire, zicându-le: "Veniţi şi mâncaţi din 
pâinea mea şi beţi din vinul pe care eu l-am amestecat cu miro¬ 
denii' 74 . îţi plac cântecele care desfată pe cel ce se ospătează? 
Ascultă Biserica, ce cântă nu numai în cântec, ci şi în Cântarea Cân¬ 
tărilor: "Mâncaţi şi beţi, prieteni, fiţi sătui, iubiţii mei!" 75 . Dar această 
beţie ne face cumpătaţi; aceasta este beţia harului, nu cea proveni¬ 
tă din băutură. Ea naşte bucurie, nu clătinare pe picioare. Şi să nu 
te temi că la ospăţul Bisericii îţi vor lipsi fie mirosurile plăcute, fie 
mâncărurile dragi sau feluritele băuturi ori comesenii de seamă sau 
slujitorii cuviincioşi. Ce e mai de seamă decât slujitorii cuviincioşi? 
Ce e mai de seamă decât Hristos, Care la ospăţul Bisericii în acelaşi 
timp şi slujeşte şi este slujit? Alătură-te acestui comesean ce stă la 
masă şi alipeşte-te de Dumnezeu; să nu dispreţuieşti masa pe care 
ti-a ales-o Hristos când ţi-a spus: "Venit-am în grădina mea, sora mea, 
mireasa mea! Strâns-am miruri aromate, miere am mâncat din 


70. înt. Sir. 31, 24. 

71. Luca 13, 25-27. 

72. Luca 6, 21. 

73. Luca 6, 25. 

74. Pilde 9, 5. 

75. Cânt. Cânt. 5, 1. 

faguri, vin şi lapte am băut" 76 . Acest ospăţ al Bisericii se face gră¬ 
dină, adică rai, unde se găsea Adam înainte să fi săvârşit păcatul. 
Acolo se odihnea Eva înainte de a fi săvârşit greşeala şi înainte de a 
se fi ruşinat că era goală. Acolo vei culege smirna, adică înmor¬ 
mântarea lui Hristos, pentru ca, îngropându-te cu El, în moarte prin 
botez 77 , precum Hristos a înviat din morţi, aşa să înviezi şi tu. Acolo 
vei mânca pâinea care "întăreşte inima omului" 78 , vei gusta mierea 
cu care se îndulcesc căile gâtlejului tău. Vei bea vin cu lapte, adică 
cu strălucire şi curăţie, pentru că nevinovăţia este curată sau pentru 
că nepătat e harul ce se dobândeşte prin iertarea păcatelor, sau pen¬ 
tru că alăptează pruncii cu laptele mângâierii sale 79 , pentru ca, 
alăptaţi fiind cu iubire, să ajungă la realizarea unei maturităţi desă¬ 
vârşite. 

Apropie-te, aşadar, de acest ospăţ. Sau te temi ca nu cumva casa 
prea mică sau locul prea strâmt pentru ospăţ să te înghesuie? 
Ascultă 80 : "O, Israele, cât este de mare casa lui Dumnezeu şi cât de 
întins locul agonisirii Lui! Mare este şi n-are sfârşit, înalt şi nemă¬ 
surat! Acolo au fost uriaşii cei vestiţi, înalţi de statură şi iscusiţi în 
război. Piu pe aceştia i-a ales Dumnezeu...". Şi pe bună dreptate nu 
i-a ales, fiindcă ei cunoşteau războiul, nu pacea; de aceea, tu învaţă 
pacea, ca să fii ales de Dumnezeu. 

Dar să nu crezi cumva că măreţia casei nu are o anumită rân- 
duială; şi pentru ca acest sălaş sprijinit pe coloane să te încânte, 
"înţelepciunea şi-a zidit casă rezemată pe şapte coloane" 81 . Chiar 
Domnul Iisus însuşi aminteşte că "în casa Tatălui Meu multe locaşuri 
sunt" 82 . Aşadar, în această casă te vei ospăta cu hrana sufletului şi 
cu băutura minţii, ca, după aceea, să nu mai flămânzeşti şi să nu 
mai însetezi niciodată 83 ; căci cine mănâncă, mănâncă până la 
saţietate, iar cine bea, bea până la beţie. 

20. Dar beţia aceasta este paznic al bunei cuviinţe; beţia pro¬ 
dusă de vin este surcea care aţâţă pofta, face să clocotească cele 
mai adânci ascunzişuri ale cărnii, firea se aprinde, sufletul e pârjolit. 
Neînduplecat sfătuitor la fărădelegi e pofta, care nu-1 rabdă să ră¬ 
mână liniştit pe cel cuprins de ea. Noaptea îl fierbe, ziua îl urmăreşte 


76. Cânt. Cânt. 5, 1. 

77. Cf. Luca 23, 56; Rom. 6, 4. 

78. Ps. 103, 17. 

79. Cf. 1 Cor. 3, 2. 

80. Bar. 3, 24-27. 

81. Pilde 9, 1. 

82. loan 14, 2. 

cu înfocare; îl scoală din somn, îl smulge din tihna lui; îl abate de la 
calea dreaptă, îi răpeşte judecata; pe cei îndrăgostiţi îi frământă; pe 
cei ce au alunecat îi împinge în adânc; întinde curse celor curaţi; 
înhăţându-i, îi aprinde; apoi, prin obişnuinţă, devine pârjol, ftu există 
nicio margine a păcatului: setea nepotolită de fărădelegi nu poate fi 
stinsă decât de moartea îndrăgostitului. De aceea Apostolul zice: 
"Fugiţi de desfrânare" 84 , ca printr-o fugă rapidă să putem ocoli cru¬ 
zimea acestei - aş zice - stăpâne nebune şi să putem ieşi din nea¬ 
gra ei robie. 

21. Ce să mai vorbesc despre lăcomie, despre pofta nesătulă 
după avere şi despre un fel de patimă pentru bani, care, cu cât va 
pune mâna pe mai mulţi, cu atât mai mulţi crede că-i lipsesc? Invi¬ 
dioasă pe toţi, zgârcită cu sine însăşi, lipsită în mijlocul celor mai 
mari bogăţii, pierde din dragoste pe măsură ce câştigă avere, riu 
există nicio măsură în jaf, acolo unde nu este nicio margine în pofta 
de câştig. Aşa aprinde Firea, aşa întreţine cu focul ei firea ome¬ 
nească, încât doar prin aceasta se deosebeşte de prima, că prima, 
e o întunecare a frumuseţii, aceasta, a pământului. Zdruncină ele¬ 
mentele, despică marea, străpunge pământul, oboseşte cerul prin 
rugăciuni, nemulţumită nici de vremea senină, nici de cea înnourată, 
învinuieşte roadele anului şi acuză bogăţiile pământului. Aceasta e 
un soi de boală a sufletului, nu mai e sănătate. De aceea, Eccle- 
siastul spune: Este o răutate cumplită pe care am văzut-o sub soare: 
bogăţii puse la o parte de stăpânul lor pentru a lui nenorocire" 85 . Iar 
mai sus: "Cine iubeşte banii nu se va sătura de bani" 86 şi: "...a căror 
fugă după câştig e fără sfârşit' 87 . 

Dacă doreşti comori, însuşeşte-ţi comori nevăzute şi ascunse pe 
care să le cauţi în înălţimile cerului, nu în filoanele pământului. Fii 
sărac cu duhul, şi vei avea toate averile 88 , "căci viaţa omului nu stă 
în prisosul avuţiilor sale" 89 , ci în virtute şi credinţă. Aceste averi te 
vor face cu adevărat avut, dacă te înavuţeşti pentru Dumnezeu. 

VI. 22. Ai aflat acum tainele voluptăţii 90 , ai aflat şi darurile 
bogăţiei noastre, pe care eu am socotit că nu trebuie să le învălui în 
forme atrăgătoare, ci să le arăt prin cuvintele simple ale Scripturii, 
ca ele să strălucească în propria lor lumină şi ca, la rândul lor, să 





84. 1 Cor. 6, 18. 

85. Eccl. 5, 12. 

86. Eccl. 5, 9. 

87. Bar. 3, 17. 

88. Cf. Matei 5, 3. 

89. Luca 12, 15. 

90. Filon, De sacr. 28 (ed. cit., p. 90). 

vorbească ele însele. Căci nici soarele, nici luna nu simt nevoia după 
un tălmaci al lor; ele îşi au ca tălmaci strălucirea luminii lor, de care 
e plin întregul pământ. Propria lumină le este credit - mărturie, ca să 
zic aşa, adeverită fără martor, care nu are nevoie de mărturie 
străină, căci apare de la sine în faţa ochilor tuturora. Faptele noas¬ 
tre, aşadar, nu sunt vestite mai dinainte, ci ele strigă şi se anunţă ele 
înseşi. Fără îndoială - ca să nu trec cu vederea şi greutăţile care apar 
în calea noastră - se cere credinţă, e nevoie de stăruinţă, se pretind 
fapte. Căci în acestea trei a cuprins Domnul Iisus îndatoririle cre- 
dincioşiei omeneşti, zicând: Cereţi şi vi se va da; căutaţi şi veţi afla; 
bateţi şi vi se va deschide' 91 . Iar mai jos: "De aceea, oricine aude 
aceste cuvinte ale Mele şi le plineşte, asemăna-se-va bărbatului 
înţelept" 92 . 

23. Cine va împlini cu stăruinţă acestea va primi harurile binecu¬ 
vântării, asemenea patriarhului lacov care, prin stăpânire de sine şi 
credinţă, a înfrânt urmele patimilor omeneşti. El a zis: "M-a miluit 
Dumnezeu şi am de toate" 93 . Să fim, aşadar, vrednici de această 
îndurare, prin credinţă, prin stăruinţă şi prin acţiuni, căi prin care 
Israel a aflat harul lui Dumnezeu, şi, prin har, toate; căci se bucura 
să-i fie la îndemână nu avuţiile lumii acesteia, ci însuşirea virtuţilor. 
Pe acestea să ni le lăsăm ca moştenitoare; pe acestea şi le-a trans¬ 
mis Sfântul Avraam în fiul său Isaac, socotindu-le drept întreaga 
moştenire pentru un bărbat înţelept şi drept, nelăsând drept de 
moştenire roabelor sau fiilor roabelor sale 94 , în afară de daruri. Căci 
virtuţile desăvârşite primesc toată moştenirea slavei; celor obişnuite 
şi de rând li se presară ceva fără valoare. Şi de aceea Agar, care pe 
latineşte înseamnă străin şi care locuieşte în vecinătate, şi Chetura, 
care înseamnă purtător de parfum , nu sunt moştenitori 95 . Căci cine 
foloseşte învăţătura de mijloc este numit învecinat cu înţelepciunea, 
iar nu familiarizat deplin cu ea. Cel stropit cu parfum nu se umple 
de rod. Căci sănătatea o dă hrana, nu mirosul, pentru că mirosul 
este doar vestitorul roadelor. Prin urmare, înţelegem că trebuie puse 
mai presus învăţăturile principale şi autentice, decât cele care sunt 
învecinate şi le urmează [pe celelalte] 96 . 

24. Aşa stau lucrurile în ceea ce priveşte firea omenească. Dar 
potrivit tainei, Avraam, părintele neamurilor, a lăsat întreaga moş- 


91. Matei 7, 7. 

92. Matei 7, 24. 

93. Fac. 33, I 1; Filon, De sacr. 42 (ed. cit., p. 104). 

94. Cf. Fac. 21, 10; Filon, De sacr. 43 (ed. cit., p. 106). 

95. Filon, De sacr. 43-44 (ed. cit., p. 106-108). 

96. Filon, De sacr. 45 (ed. cit., p. 108-1 10). 





DESPRE CAIPi ŞI ABEL 


133 




tenirc a credinţei sale Urmaşului său legitim. Care este Hristos" 97 , 
Care a fost pe acest pământ ca un străin, întrucât a cules mai curând 
mireasma decât rodul acestei vieţi. Mintea, când aude acestea, se 
îndepărtează de plăcere şi se alipeşte de virtute, admirând farmecul 
frumuseţii adevărate, simţământul curat, exprimarea simplă, îmbră¬ 
cămintea obişnuită, adică nu redarea printr-o cuvântare obişnuită, ci 
prin 'adeverirea Duhului" 98 ; aşa este forma exprimării apostolice, 
strălucitoare sub vălul înţelepciunii şi al pietăţii, înveliş mai de preţ 
decât tot aurul, căci e însoţit atunci de alaiul înţelepciunii, al 
stăpânirii de sine, al tăriei şi al dreptăţii, care răspândesc mireasma 
învăţăturilor, născând respectul şi insuflând harul. Mişcată de aces¬ 
tea, mintea alege îndeletnicirile virtuţii, spre care lacov, om plin de 
experienţă, şi-a îndreptat mintea. De aceea este pus lacov păzitor 
peste oi 99 , fiindcă a porunci trupului, atât simţurilor cât şi plăcerilor 
lui, şi a păstra măsura glasului, ca să nu rătăcească asemenea oii 
pierdute, se crede că e mai presus decât să conduci popoare, să fii 
în fruntea cetăţilor, căci e mai greu să te conduci pe tine decât pe 
altul. A-ţi învinge firea, a-ţi stăpâni mânia şi a împăca întreolaltă 
legile contradictorii ale trupului şi ale minţii este calitatea unui om 
nemuritor, pe care nu l-a cuprins poarta iadului. De aceea, chiar şi 
Moise legiuitorul şi-a luat asupră-şi aceeaşi îndatorire, anume de a 
paşte oile lui letro 100 - nume care înseamnă "de prisos" -, şi să le 
mâne în fundul pustiului, pentru că a părăsit graiul cel fără socoteală 
al unei vorbârii fără sfârşit şi fără de preţ, schimbându-1 cu unele 
taine ascunse ale învăţăturii celei cumpătate. De aceea, pentru 
egipteni este "spurcat tot păstorul de oi" 101 , căci toţi care, dedaţi 
fiind patimilor de acest fel ale trupului, sunt îngăduitori cu plăcerile 
lor, copleşesc cu un fel de dispreţ pe cel ce cumpăneşte cuvântul şi 
învaţă virtutea. De aceea, prin parabole a arătat Moise că pentru 
Dumnezeu sunt potrivite acele sacrificii de care fuge orice neînţelept 
- adică faptele şi poruncile 102 . De aceea, citim că "Abel era păstor 
de oi, iar Cain lucrător de pământ" 103 şi că, om fără minte, Cain nu 
a putut îndura frumuseţea şi înfăţişarea virtuţii de care dădea 
dovadă fratele său. 



97. Gal. 3, 16. 

98. 1 Cor. 2, 4. 

99. Cf. Fac. 30, 31; Filon, De sacr. 46 (ed. cit., p. 1 10). 

100. Cf. leş. 3, 1; Filon, De sacr. 50 (ed. cit., p. 1 14). 

101. Fac, 46, 34. 

1 02. Cf. Fac. 4, 4. 

103. Fac. 4, 2. 

25. "Iar după un timp, Cain a adus jertfă lui Dumnezeu din roa¬ 
dele pământului' 104 . Vina lui Cain este îndoită. Mai întâi, fiindcă a 
adus după câteva zile, apoi pentru că a adus din roadele pământu¬ 
lui, nu din primele roade; or, sacrificiul se recomandă atât prin 
promptitudine, cât şi prin calitate 105 . De aceea stă scris: De vei da 
făgăduinţă Domnului Dumnezeului tău, să nu întârzii a o împlini, 
căci mai bine este să nu faci făgăduinţă decât să făgăduieşti şi să nu 
împlineşti' 106 , căci când zăboveşti, însemnează că nu împlineşti, 
căci făgăduinţa este cererea unor bunuri de la Dumnezeu, însoţită 
de făgăduinţa pe loc a împlinirii unui angajament. De aceea, când ai 
obţinut ceea ce ai cerut, a întârzia împlinirea angajamentului e fapta 
unui nerecunoscător. 

Uneori se strecoară însă, la cei nepăsători, uitarea de darul obţi¬ 
nut; celor trufaşi şi mândri le stă în fire să-şi pună pe seama lor suc¬ 
cesul, să-l pună în seama propriilor lor calităţi şi să nu-I socoată 
drept un har al autorului, ci să se considere pe ei autorii bunurilor 
lor. 

Un al treilea fel de păcat, mai mic de fapt, dar învecinat cu tru¬ 
fia, aparţine acelora care nu tăgăduiesc, e adevărat, că Dumnezeu 
le-a hărăzit binele, dar cred că cele ce li s-au dăruit ar fi fost date pe 
bună dreptate, ca urmare a înţelepciunii lor şi pentru alte vrednicii 
ale virtuţilor lor. Tocmai de aceea se consideră vrednici de harul 
divin, fiindcă nu se cred deloc nevrednici de acordarea unor bunuri 
care de fapt se datorează bunătăţii divine 107 . 

26. Prin urmare, ca să nu ţi se întâmple ceva de felul acesta, 
anume ca făgăduinţa ta să devină pentru tine un păcat, legea te-a 
informat şi te-a învăţat, când Domnul, Care a dat Legea, ţi-a zis: 
"Fereşte-te de a uita pe Domnul Dumnezeul tău şi de a nu păzi 
poruncile Lui, legile Lui şi hotărârile Lui, pe care ţi le spun eu astăzi. 
Când vei mânca şi te vei sătura şi îţi vei face case frumoase şi vei 
trăi în ele; când vei avea multe vite mari şi mărunte şi mult argint şi 
aur şi vei avea de toate la tine, vezi să nu se mândrească inima ta şi 
să nu uiţi pe Domnul Dumnezeul tău" 108 . 

Aşadar, atunci sâ-L uiţi pe Domnul, când ţi-ai uitat de tine. Dacă 
însă recunoşti că eşti slab, vei recunoaşte că Dumnezeu este dea¬ 
supra a toate şi nu vei putea uita sâ-I dai respectul cuvenit. 



104. Fac. 4, 3. 

105. Filon, De sacr. 53 (ed. cit., p. 116). 

106. Deut. 23, 21; Eccl. 5, 3 şi urm. 

107. Filon, De sacr. 54-55 (ed. cit., p. 118-120). 

108. Deut. 8, 11-14. 

27. învaţă acum în ce fel este sfătuit fiecare să nu se considere 
pe sine autorul bunurilor sale. Zice: "Să nu zici în inima ta: puterea 
mea şi tăria mâinii mele mi-au adus bogăţia aceasta; ci mai vârtos 
adu-ti aminte de Domnul Dumnezeul tău, că El îti dă putere să faci 
bogăţie" 109 . De aceea şi Apostolul, ca un interpret al legii, pe bună 
dreptate nu se mărea întru virtutea sa, ci zicea că este cel mai mic 
dintre apostoli şi că ceea ce este e prin darul lui Dumnezeu 110 , nu 
prin vrednicia sa, şi că n-avem nimic pe care să nu-1 fi primit. "Ce ai, 
zice, pe care să nu-1 fî primit? Şi dacă l-ai primit, de ce te făleşti ca 
şi cum nu l-ai fi primit?" 111 . 

Ai învăţat, aşadar, să urmezi mai curând smerenia decât trufia, 
să tinzi meii curând spre ascultare decât spre stăpânire. Ai primit 
recomandări binefăcătoare; nu uita uneltele folositoare ale medi- 
cinei cu care se îndepărtează din rană orice fibră aducătoare de 
moarte. 

28. Dar până şi cel ce se îndreptează să nu se umple de trufie în 
inima sa; şi el a primit o recomandare izbăvitoare prin această 
făgăduinţă făcută neamului lui Israel: "Când îi va izgoni Domnul 
Dumnezeul tău de la faţa ta, să nu zici în inima ta: "Pentru dreptatea 
mea m-a adus Domnul să stăpânesc acest pământ bun", căci pentru 
necredincioşia popoarelor acestora le izgoneşte Domnul de la fata 
ta. fiu pentru dreptatea ta, şi nici pentru dreptatea inimii tale mergi 
să moşteneşti pământul lor, ci pentru necredinţa şi fărădelegile 
popoarelor acestora le izgoneşte Domnul Dumnezeu de la fata ta şi 
ca să împlinească făgăduinţa cu care S-a jurat Domnul părinţilor 
tăi" 112 . 

Făgăduinţa lui Dumnezeu este harul desăvârşit, căci Dumnezeu 
nu dă nimic nedesăvârşit; or, desăvârşită este numai virtutea şi 
lucrarea ei 113 . Denumim "testament" actul prin care se transmite 
moştenirea bunurilor. Pe bună dreptate este numit şi testament şi 
sfânt, de vreme ce cele ce sunt într-adevăr bunuri ne sunt oferite 
prin vestirea poruncilor cereşti. Şi se numeşte testament fiindcă a 
fost consfinţit prin sânge - vechi în fiinţă, nou în adevăr. Prin acest 
testament, noi deţinem garanţia harului dumnezeiesc, fiindcă, după 


109. Deut. 8, 17-18; Filon, De sacr. 56 (ed. cit., p. 120). 

110. Cf. 1 Cor. 15, 9-10. 

111. 1 Cor. 4, 7. 

112. Deut. 9, 4-5; Filon, De sacr. 57 (ed. cit., p. 120). 

113. Are dreptate comentatorul să precizeze (op. cit., p. 12) că în fond chiar şi 
v irtutea este un dar al lui Dumnezeu, în măsură mai mare decât contribuţia noas¬ 
tră, cum afirmă Filon mai departe (De sacr. 63, ed. cit., p. 126). 








136 


m 

m 


TALCUIRI LA SFANTA SCRIPTURA 


cum spune Evanghelistul 114 , "Dumnezeu aşa a iubit lumea, încât pe 
Fiul Său Cel Unul Născut L-a dat pentru noi toţi". De aceea Apostolul, 
susţinând perfecţiunea harului, zice: "Cum nu ne va da, oare, toate 
împreună cu El?" 115 . 

29. Aşadar, prima recunoştinţă pentru harul primit este graba 
împlinirii făgăduinţei 116 . De aceea Avraam a primit porunca să 
aducă spre jertfire pe fiul său, nu l-a adus cum a făcut Cain, după 
câteva zile, ci "sculându-se Avraam dis-de-dimineaţâ, a pus samarul 
pe asinul său şi a luat cu sine două slugi şi pe Isaac, fiul său; şi tăind 
lemne pentru jertfă, s-a ridicat şi a plecat şi a gjuns a treia zi la locul 
despre care îi grăise Dumnezeu 1 ' 117 . 

Remarcă mai întâi felul deplin şi grăbit al celui ce avea să jert¬ 
fească: n-a existat nicio zăbavă, decât până a ascultat glasul 
Domnului, apoi până şi-a pregătit de drum asinul; s-a supus întru 
totul şi a pregătit cele necesare pentru jertfă; îşi conducea fiul spre 
jertfire, însoţindu-1 şi cele două virtuţi ale credinţei, convins de pu¬ 
terea lui Dumnezeu şi sigur de bunătatea Lui. 

30. Când spune: “în ziua a treia", înseamnă fie că devoţiunea tre¬ 
buie să fie continuă şi pentru totdeauna, căci trei aspecte are tim¬ 
pul: trecutul, prezentul şi viitorul, prin care ni se atrage atenţia că nu 
trebuie să se strecoare nicio uitare de-a noastră, nici în ce priveşte 
binefacerile trecute, nici cele prezente, nici cele viitoare, ci că tre¬ 
buie să se păstreze amintirea neştirbită a harului primit şi că 
ascultarea nu trebuie să lipsească; fie că cel ce aduce jertfă trebuie 
să creadă într-o singură strălucire, o singură lumină, a Treimii; căci, 
pentru cel ce aduce jertfă cu credinţă, ziua luminează, nu este 
noapte. Astfel spune şi Moise în Cartea Ieşirii: 'Vom merge cale de 
trei zile şi vom aduce jertfă Domnului Dumnezeului nostru" 118 . Dar 
în altă parte, când Dumnezeu S-a arătat lui Avraam la stejarul 
Mamvri, zice: "Ridicându-şi ochii săi a privit şi, iată, trei Oameni 
stăteau înaintea lui; şi, cum l-a văzut, a alergat din pragul cortului 
său întru întâmpinarea Lor şi s-a închinat până la pământ şi a rostit: 
"Doamne, de am aflat har înaintea Ta" 119 . Vede trei, adoră pe unul, 
oferă trei măsuri de [făină bună] lamură de făină. Căci deşi Dum¬ 
nezeu este nemăsurat, deţine totuşi măsura tuturor, precum scris 
este: "Cine a măsurat apele cu căuşul pumnului, cerul cu palma, şi 



1 14. loan 3, 16; Rom. 8, 32. 

115. Rom. 8, 32. 

116. Filon, De sacr. 59 (ed. cit., p. 122). 

117. Fac. 22, 3-4. 

1 18. leş. 3, 18. 

1 19. Fac. 18, 2-3. 

nu cu cotul, şi a măsurat întreg pământul?" 120 . Aşadar sfântul pa¬ 
triarh aducea jertfă Treimii, realizate într-o singură fiinţă, prin taina 
adâncă a minţii, adică a azimei spirituale. Aceasta este lamura de 
făină, pe care în Evanghelie o râşneşte femeia aceea, care se va lua; 
căci "una se va lua şi cealaltă se va lăsa 121 . Va fi luată Biserica; va 
fi lăsată sinagoga; adică mintea bună va fi luată, cea necinstită va fi 
părăsită, dar, ca să ştim că şi Avraam a crezut în Hristos, Domnul 
spune; "Avraam - zice - a văzut ziua Mea şi s-a veselit" 122 . Şi cel ce 
crede în Hristos, acela crede şi în Tatăl; şi cel ce crede corect în 
Tatăl, acela crede şi în Duhul Sfânt. Aşadar sunt trei măsuri, o sin¬ 
gură azimă; era adică o singură jertfă, fiindcă ea a fost oferită Sfintei 
Treimi, printr-o măsură egală a devoţiunii şi printr-un deplin acord al 
cucerniciei. 

31. Ascultă acum cu ce râvnă se aduce jertfa neîntârziată: "Apoi 
- zice - Avraam a dat fuga la cireadâ şi a luat un viţel tânăr şi gras 
şi l-a dat slugii, care l-a gătit degrabă" 123 . Feste tot o jertfă trebuie să 
fie curată, de aceea a şi fost primit darul de către Dumnezeu. Iar în 
altă parte te învaţă să-ţi faci rugăciunea înainte de răsăritul soarelui: 
"să-l mulţumim mai înainte de răsăritul soarelui" 124 . în Evanghelie îl 
auzi chiar pe Domnul lisus zicând: "Zahee, coboară-te degrabă" 125 . 
Şi Zaheu, care a dobândit ce voia: să-L vadă pe Hristos, ba şi mai 
mult, să fie văzut şi chemat de Hristos, coboară degrabă şi îl 
primeşte pe Hristos "cu bucurie". De acea. Domnul S-a bucurat de 
simţământul lui şi l-a dăruit cu o răsplată grabnică, zicându-i: "Căci 
astăzi s-a făcut mântuire casei acesteia" 126 . Şi Domnul S-a grăbit să-l 
răsplătească; de aceea nu a aşteptat să-i făgăduiască şi apoi să îm¬ 
plinească făgăduinţa, ci mai întâi a făcut, apoi l-a vestit. într-adevăr, 
a zis: "S-a făcut mântuire", ceea ce înseamnă că-1 previne de ceea ce 
s-a întâmplat, nu că-i promite. Prin urmare, omul drept îşi împlineşte 
făgăduinţa fără întârziere. De aceea strămoşii noştri mâncau gră- 
bindu-se Paştile, "având coapsele încinse, încălţămintea în picioare 
şi toiegele în mâini", ca să fie gata de plecare 127 . Căci Paştile Dom¬ 
nului înseamnă “trecerea" de la patimi la săvârşirea de fapte bune. 
Şi sunt numite Paştile Domnului, fiindcă şi atunci sub înfăţişarea 


120. Is. 40, 12. 

121. Matei 24, 41. 

1 22. loan 8, 56. 

123. Fac. 18, 7. 

124. înt. Sol. 16, 28. 

125. Luca 19, 5. 

126. Luca 19, 9. 

1 27. leş. 12, 11; Filon, De sacr. 58-63 (ed. cit., p. 122-126). 

mielului se anunţa adevărul patimii Domnului, iar astăzi se sărbăto¬ 
reşte cu harul Lui. 

32. Caută, aşadar, suflete, să auzi şi tu repede precum a auzit şi 
Iacov: "Cum l-ai găsit aşa curând, fiule?"'. Iar el a răspuns potrivit 
învăţăturii: "Fiindcă Domnul Dumnezeul tău mi l-a scos înainte 128 . 
Dumnezeu dă curând, căci "El a zis şi s-a făcut; El a poruncit şi s-a 
zidit" 129 . Căci nu de cuvântul lui Dumnezeu e nevoie, cum spune 
cineva, ci de cuvântul care lucrează, precum găseşti scris: "Tatăl Meu 
până acum lucrează; şi Eu lucrez 130 . E în stare să judece toate; căci 
este înainte de toate, precum Tatăl, şi în toate, precum e şi Tatăl, 
supunând toate 131 . Căci "cuvântul lui Dumnezeu e viu şi lucrător, 
mai ascuţit decât orice sabie cu două tăişuri, şi pătrunde până la 
despărţitura sufletului şi a duhului, dintre încheieturi şi măduvă, şi 
destoinic este să judece cugetările inimii" 132 . Despre aceasta Dum- 
nezeu-Tatăl zice: Acum vei vedea de se va împlini sau nu cuvântul 
Meu" 133 . Căci unde este Dumnezeu, acolo e şi cuvântul, precum a 
zis: “Vom veni la el şi vom face locaş la el" 134 . Şi precum citeşti, în 
alte locuri, despre Dumnezeu: Eu am stat aici înaintea ta" 135 , la fel 
spune şi cuvântul: "înainte să stai sub smochin te-am văzut’ 136 . Iar 
despre Cuvântul însuşi, adică despre Fiul Iui Dumnezeu, s-a spus: în 
mijlocul vostru Se află Acela pe Care voi nu-L ştiţi" 137 . Căci oriunde 
sunt sfinţii, acolo stă la mijloc Cuvântul lui Dumnezeu, in mădula¬ 
rele fiecăruia, umplând mările şi pământurile. Şi când Se află aici Se 
află şi dincolo, fără să-Şi fi schimbat locul, ci umplându-1 pretutin¬ 
deni cu prezenţa Sa; căci Se găseşte pretutindeni Cel ce este pre¬ 
tutindeni şi în toate, fără să lase niciun loc lipsit de Sine; şi unde 
este prezent, era şi înainte; şi unde era înainte. Se găseşte de faţă. 
De aceea, cine ştie despre Cuvântul lui Dumnezeu că este prompt, 
cere prompt şi obţine prompt. 

33. însă Faraon, care îşi petrecea vremea în preocupări zadar¬ 
nice, deşarte, în timp ce Egiptul era năpădit de broaşte ce scoteau 
sunete surde şi zgomote înăbuşite 138 , i-a răspuns lui Moise care l-a 


128. Fac. 27, 20. 

129. Ps. 32, 9. 

130. Ioan 5, 17. 

131. 1 Cor. 15, 28. 

132. Evr. 4, 12. 

133. Num. 11, 23. 

134. Ioan 14, 23. 

135. leş. 17, 6. 

136. Ioan 1, 50. 

137. Ioan 1, 26. 

138. Filon, De sacr. 69 (ed. cit., p. 130). 




„T 








DESPRE CAIPf Şl ABEL 


139 




întrebat: Hotărăşte tu când să mă rog lui Dumnezeu pentru tine şi 
pentru slugile tale şi pentru poporul tău, ca Domnul să nimicească 
broaştele" 139 , deşi, găsindu-se într-o situaţie atât de grea, ar fi tre¬ 
buit să-i ceară să-L roage repede pe Dumnezeu şi să nu amâne, i-a 
răspuns: "Mâine", nepăsându-i şi neluând în seamă că zăbovea în sal¬ 
varea Egiptului de la pieire. Astfel, Faraon, de câte ori obţinea 
iertarea, uita harul primit şi, tulburat de mintea lui trupească, uita de 
Dumnezeu. 

34. Smerenia face să fie primită rugăciunea; căci n-a fost pri¬ 
mită rugăciunea fariseului care se lăuda cu posturile ţinute ca şi cu 
nişte fapte de binefacere, de parcă I le oferea lui Dumnezeu şi-I 
amintea că el e lipsit de păcate; vameşul însă, departe stând, care 
nu voia nici ochii sâ-i ridice către cer, ci-şi bătea pieptul, zicând: 
'Doamne Dumnezeule, fii milostiv mie, păcătosului' 140 , a fost lău¬ 
dat. De aceea, după socoteala dumnezeiască, "s-a coborât acesta 
mai îndreptat la casa sa decât fariseul" 141 . Căci acela se îndreaptă, 
care îşi mărturiseşte propriul păcat, precum a zis însuşi Domnul: “Fă 
tu însuti socoteala ca să te dezvinovăţeşti" 142 . Iar David zice: "Jertfa 
lui Dumnezeu: duhul umilit", şi, din nou: "inima înfrântă şi smerită 
Dumnezeu nu o va urgisi" 143 . Chiar şi Ieremia [în cartea lui Baruh] 
spune: Un suflet strâmtorat şi un duh necăjit strigă către Tine" 144 . 
Deci atât faraonul, cât şi asirianul, care ziceau: "care din dumnezeii 
ţărilor acestora a izbăvit tara sa din mâna mea? Aşadar, va izbăvi 
Domnul Ierusalimul din mâna mea?" 145 , au fost înfrânţi de propria 
lor trufie; dreptul însă, precum Iacov, aduce înaintea lui Dumnezeu, 
Creatorul, toate bunurile pe care le-a câştigat, zicând despre tot ce 
vedea că prosperă la el: "Domnul Dumnezeul tău mi l-a scos 
Înainte"’ 146 . Aşadar, această împlinire a făgăduinţei este mai bună, 
precum zice şi David: "Adu jertfă Iui Dumnezeu, jertfă de laudă, şi 
plineşte Celui Preaînalt făgăduinţele tale" 147 . A lăuda pe Dumnezeu 
înseamnă a făgădui şi a împlini făgăduinţa. Iată de ce este lăudat 
înaintea celorlalţi samariteanul care, curăţit fiind de lepră împreună 
cu alfi nouă, după cuvântul lui Dumnezeu, întorcându-se doar el sin- 



139. leş. 8, 9. 

140. Luca 18, 13. 

141. Luca 18, 14. 

142. Is. 43, 26. 

143. Ps. 50, 18. 

144. Bar. 3, 1. 

145. leş. 5, 2; 4 Regi 18, 35. 

146. Fac. 27, 20. 

147. Ps. 49, 15. 

gur la Hristos, slăvea pe Dumnezeu şi-I mulţumea 148 . Despre acest 
fapt Iisus a spus: Tiu s-a găsit să se întoarcă să dea slavă lui Dum¬ 
nezeu decât acesta, care e de alt neam? Şi i-a zis: Scoală-te şi du-te; 
credinţa ta te-a mântuit" 149 . 

35. Există şi acea rânduială de a-ţi îndrepta rugăciunea şi 
făgăduinţa, fără să faci cunoscută rugămintea şi ţinând ascunse 
tainele, precum le-a ţinut Avraam, care a pregătit turte sub spuza 
cenuşii 150 . Le-au ţinut şi părinţii care au copt aluatul pe care-1 aduse¬ 
seră din Egipt 151 , făcând turte de azimă, care pe greceşte se nu¬ 
meşte e-OKp-ucpm, fiindcă “se ascund" în cenuşă 152 , arătând prin 
aceasta că, precum aluatul acela, pe care femeia din Evanghelie l-a 
ascuns în trei măsuri de făină 153 până ce s-a dospit tot, la fel trebuie 
acoperită şi învăţătura tainelor. Acest lucru ni I-a arătat mai limpede 
Domnul în Evanghelia Sa, când zice: Tu însă, când te rogi, intră în 
cămara ta şi, închizând uşa, roagă-te Tatălui tău. Care este în as¬ 
cuns, şi Tatăl tău. Care vede într-ascuns, îţi va răsplăti ţie" 154 , iar mai 
jos: "că ştie Tatăl vostru de ce aveţi trebuinţă, mai înainte de a cere 
voi de la El 1 ' 155 . "Cămara ta" înseamnă taina minţii şi adâncul sufle¬ 
tului. în această încăpere a ta să intri, adică înlăuntrul gândurilor tale 
tainice. Pătrunde cu totul din pridvorul din afară al corpului tău şi 
închide uşa ta. Află ce înseamnă uşa ta: "Pune, Doamne, strajă gurii 
mele şi uşă de îngrădire împrejurul buzelor mele!" 156 . Şi Pavel cere 
să se facă rugăciune pentru sine, "ca Dumnezeu - zice el - să-mi 
deschidă uşa cuvântului, spre a vesti taina lui Hristos 157 . El însă pe 
drept cerea, ca unul care a fost ales pentru vestirea Evangheliei, să 
i se deschidă uşa cuvântului, fiindcă din gura lui pornea mântuirea 
neamurilor, din gura lui ieşea viaţa popoarelor; noi, însă, să închi¬ 
dem uşa, ca să nu intre vina, ca să nu scape vreo vorbă greşită. Intră 
vina, dacă a scăpat vreo greşeală. Ascultă cum pătrunde vina: 'Mul¬ 
ţimea cuvintelor nu scuteşte de păcătuire" 158 . A ieşit vorbă multă, a 
intrat păcatul, fiindcă în vorbărie nu se cântăreşte ce vorbă e vred- 


148. Cf. Luca 17, 14-16. 

149. Luca 17, 18 şi urm. 

150. Cf. Fac. 18, 6. 

151. Cf. leş. 12, 34. 

152. Filon, De sacr. 60 (ed. cit., p. 124). 

153. Cf. Luca 13, 21. 

154. Matei 6, 6 şi urm. 

155. Matei 6, 8. 

156. Fs. 140, 3. 

157. Col. 4, 3. 

158. Pilde 10, 19. 

nică să iasă. Se strecoară din neatenţie, de aceea însuşi faptul de a 
vorbi peste măsură este un mare păcat. Şi de aceea, fereşte-te să 
vorbeşti necugetat, căci "buzele celui nebun îl doboară" 159 , nu te 
avânta în vorbire, 'căci rugăciunea celui asuprit până la nori va 
ajunge" 160 . Să nu trădezi fără a fi atent tainele simbolului sau ale 
cuvântului Domnului. Oare nu ştii ce grav este să-ţi săvârşeşti păcat 
chiar în vremea rugăciunii, când aştepţi mântuirea? Domnul ne-a 
arătat în mod hotărât prin glasul proorocului că aceasta constituie o 
grea vină: "Iar rugăciunea lui să se prefacă în păcat" 161 , doar de nu 
cumva socoţi că aceasta e de mică importanţă pentru tine! Căci 
înseamnă să pui la îndoială puterea lui Dumnezeu dacă tu crezi că 
nu eşti auzit decât dacă strigi. Să strige faptele tale, să strige 
credinţa ta, să strige simţământul tău, să strige pătimirile tale, să 
strige sângele tău, precum cel al lui Abel, despre care Dumnezeu i-a 
zis lui Cain: "Glasul sângelui fratelui tău strigă către Mine" 162 . Te 
aude în cele ascunse Cel ce face ordine în cele ascunse. Noi nu 
putem auzi decât pe cel ce vorbeşte, dar înaintea lui Dumnezeu 
vorbesc nu cuvintele, ci cugetele. Şi, ca să-ţi dai seama că acesta 
este adevărul. Domnul Iisus le spunea iudeilor: "Pentru ce cugetaţi 
cele rele în inimile voastre?" 163 . Acesta nu e glasul cuiva care în¬ 
treabă, ci al Celui care ştie, după cum ţi-o arată evanghelistul când 
zice: "Dar Iisus ştia gândurile lor" 164 . Aşadar, precum le cunoaşte 
Fiul, le cunoaşte şi Tatăl. Ai văzut că Fiul le cunoaşte; că le ştie Tatăl, 
ascultă-l pe Tâlmaciul şi Martorul Tatălui, Care zice: "căci ştie Tatăl 
vostru de ce aveţi trebuinţă mai înainte să cereţi voi de la El!" 165 . 
Coace, dar, turta la suflarea Duhului Sfânt; coace şi patimile sufle¬ 
tului tău la flacăra cuvântului. Chiar dacă patimile tale, ieşind poate 
de curând din Egipt, sunt încă prea crude, acoperă-le şi coace-le la 
o căldură înceată, ca nu cumva să nu poată suporta un foc mai iute 
şi să fie mai degrabă arse pe jumătate decât coapte; căci cele mai 
multe nu plac crude; dar coapte ne încântă. încălzeşte la piept 
tainele adânci, să nu le încredinţezi încă necoapte, printr-o cuvân¬ 
tare pripită, unor urechi necredincioase sau slabe, iar ascultătorul să 
se îndepărteze şi să le înlăture cu dezgust. Dacă însă le gustă mai 
coapte, simte plăcerea hranei duhovniceşti. 


159. Eccl. 10, 12. 

160. int. Sir. 35, 17. 

161. Fs. 109, 7. 

162. Fac. 4, 10. 

163. Matei 9, 4. 

164. Luca 6, 8. 

165. Matei 6, 8. 

38. în chip dumnezeiesc. Domnul lisus ţi-a dezvăluit bunătatea 
Tatălui, Care ştie să dea daruri bune 166 , pentru ca să ceri cele ce 
sunt bune de la Cel Bun, şi ne-a îndemnat să ne rugăm stăruitor şi 
fără încetare 167 , să nu fie făcută o rugăciune care face silă, ci fără 
încetare să fie stăruitoare. Căci adeseori se revarsă într-o rugăciune 
lungă lucruri deşarte, iar când e întreruptă, se strecoară pe dată 
nepăsarea. Apoi te îndeamnă ca, atunci când ceri îndurare pentru 
tine, să ştii că mai ales atunci trebuie s-o dai şi tu altora 168 , pentru 
ca să-ţi bazezi ruga ta pe glasul faptelor tale. Şi Apostolul ne învaţă 
că trebuie să ne rugăm fără mânie şi fără şovăire pentru ca 
rugăciunea să nu fie tulburată, să nu fie sufocată 169 , rte arată că tre¬ 
buie să ne rugăm în tot locul, deşi Mântuitorul zice: 'intră în cămara 
ta' 170 . Tu trebuie însă să înţelegi nu încăperea închisă între pereţi, 
unde se odihnesc mădularele tale, ci încăperea ce se află înlăuntrul 
tău, în care stau închise cugetările, în care se află simţămintele tale. 
Această încăpere a rugăciunii tale se află cu tine pretutindeni şi pre¬ 
tutindeni este ascunsă; ea nu are alt judecător decât singur 
Dumnezeu. 

39. Ţi se recomandă însă în mod special să te rogi şi "pentru toţi 
oamenii" 171 , adică pentru tot trupul, pentru toate rudele mamei tale, 
în care se vede semnul dragostei reciproce. Căci dacă te rogi pentru 
tine, te vei ruga numai pentru tine, şi dacă toţi se vor ruga numai 
pentru ei, este mai mic harul celui ce se roagă decât al mijlocitoru¬ 
lui; dacă, însă, fiecare se roagă pentru toţi, atunci toţi se roagă pen¬ 
tru fiecare. Aşadar, ca să ne înţelegem, dacă te rogi numai pentru 
tine, atunci, precum am zis, tu singur te vei ruga pentru tine; dacă 
însă te vei ruga pentru toţi, toţi se vor ruga pentru tine, deci şi tu te 
afli în toate rugăciunile. Prin aceasta toţi avem mare folos, ca, prin 
fiecare rugăciune a fiecăruia în parte, să fie cuprinse dorinţele tutu¬ 
ror oamenilor. în aceasta nu există nicio trufie, ci smerenia e mare, 
iar rodul, mai bogat. 

X. 40. Este acum momentul să trecem la alt punct, deoarece, 
relativ la faptul că jertfa a fost adusă de Cain "după un timp", am 
arătat pe deplin că este semnul unui dispreţ plin de trufie, de vreme 
ce însăşi prezentarea cererii trebuie făcută degrabă, ca să nu părem 
că am nădăjduit vindecarea mai curând prin meşteşugiri omeneşti. 


166. Luca 11, 13. 

167. Cf. Matei 26, 41. 

168. Cf. Matei 18, 33-35. 

169. Cf. 1 Tim. 2, 8. 

170. Matei 6, 6. 

171. 1 Tim. 2, 1 şi urm. 

adică în priceperea omului de a vindeca şi prin leacuri de plante, 
decât a Fi cerut de la Dumnezeu sprijinul 172 . La El trebuie să aler¬ 
găm mai întâi, căci El ne poate vindeca patimile sufletului. Oamenii 
însă, schimbând ordinea, cer mai întâi sprijin de la oameni; numai 
când ajutoarele omeneşti sunt neputincioase, atunci se gândesc că 
trebuie cerut harul ajutorului dumnezeiesc. 

41. încheiat fiind deci punctul acesta, şi Cain fiind dovedit vino¬ 
vat, să discutăm un alt viciu al jertfei lui. "A adus jertfă din roadele 
pământului' 173 , dar nu primele roade produse, din cele mai bune, 
le-a adus lui Dumnezeu; aceasta înseamnă a-şi păstra sieşi mai întâi 
primele roade şi a le da lui Dumnezeu pe cele următoare 174 . Deci 
de vreme ce sufletul trebuie pus mai presus decât trupul, fiind stă¬ 
pânul, ca să zic aşa, al trupului rob, în orice caz trebuie aduse pri¬ 
mele roade ale acestuia, adică ale sufletului, înainte de cele ale tru¬ 
pului. Roadele sufletului sunt primele porniri ale bunelor învă¬ 
ţăminte. Cu toate că acestea vin mai târziu [ca timp] după roadele 
prime ale trupului, care sunt hrana, creşterea, văzul, auzul, pipăitul, 
mirosul, vorbirea - mintea însă şi simţirea sunt parte din suflet, 
parte din trup -, sunt totuşi anterioare învăţăturilor. Prima născută 
dintre acestea este lucrarea de mulţumire adusă lui Dumnezeu cu o 
inimă curată şi printr-un grai nemeşteşugit. 

42. Astfel de daruri a oferit Abel; şi Dumnezeu a privit cu 
îndurare spre darurile lui 173 , fiindcă le-a adus din ce avea mai bun. 
Dar mai spune că a adus jertfă din cele întâi-născute ale oilor sale şi 
din grăsimea lor. Ia aminte că a adus ca jertfă nu din cele nesim¬ 
ţitoare, ci din cele însufleţite. Ce este însufleţit e mai mult decât ce 
provine din pământ, fiindcă ce are viaţă e mai aproape de ce este 
spiritual. De fapt nu e mai înainte, ca timp, ce este spiritual, ci [ceea 
ce] este vieţuitor; apoi, ce este spiritual. Ce este însufleţit respiră, 
are suflu vital; nu Ia fel e ceea ce provine din roadele pământului. 
Apoi, Abel a adus nu roade de a doua mână, ci primele, nu slabe, ci 
grase. Căci pe cele de felul acesta le-a stabilit Legea şi a poruncit să 
Fie aduse ca jertfă, precum stă scris: "Şi când te va duce Domnul 
Dumnezeul tău în ţara Canaanului, cum S-ajurat ţie şi părinţilor tăi, 
şi ţi-o va da ţie, atunci să osebeşti Domnului pe tot cel de parte 
bărbătească...; şi pe tot cel de parte bărbătească, ce se va naşte 
întâi din turmele sau de la vitele tale ce vei avea, să-l închini Dom- 


172. Filon, De sacr. 70 (ed. cit., p. 132). 

173. Fac. 4, 3. 

174. Filon, De sacr. 73-74 (ed. cit., p. 134). 

175. Cf. Fac. 4, 4. 

nului. Pe tot întâi-născutul de la asină să-l răscumperi cu un miel; iar 
de nu-1 vei răscumpăra, ii vei frânge gâtul" 176 . 

Ce taină e atât de adâncă şi ce înţelepciune e atât de nepătrunsă 
şi ascunsă ca aceea pe care ne e îngăduit s-o surprindem şi să 
înţelegem bogăţia harului spiritual în aceste câteva filoane de cu¬ 
vinte simple? în realitate, canaaneenii sunt vioi şi neliniştiţi. Aşadar, 
după ce ai păşit pe pământul acestora, pe care-i ştii că au fost alun¬ 
gaţi din pământurile lor din cauza schimbării, a neliniştii şi insta¬ 
bilităţii firii lor, tu păstrează statornicia! Să nu te tulbure o judecată 
nevrednică, o vorbă uşoară - căci 'vorbire canaaneeană" înseamnă 
vorbă schimbătoare, simţământ nestatornic şi luptă neîncetată -, ci, 
mai degrabă, fii senin, păstrează-ţi liniştea inimii şi pacea sufletului 
pentru ca, precum în zbuciumul mării se arată pentru corăbii un 
liman sigur, aşa să dai şi tu adăpost în - aş zice - portul minţii tale. 

43. Domnul îţi făgăduieşte această stăpânire şi ţi-o arată prin- 
tr-un fel de legătură de jurământ, ca să întărească statornicia ta. Şi 
Dumnezeu nu de aceea Se jură, că ar fi lipsit de încrederea celui ce 
crede, sau că, neavând garanţia mărturiilor, ar căuta sprijin în jură¬ 
mânt, cum facem noi, oamenii, care ne câştigăm încrederea prin 
jurământ, şi de aceea jurăm, ca să fim crezuţi că cele ce spunem 
sunt adevărate. Dumnezeu însă şi când vorbeşte e demn de încre¬ 
dere, căci vorbirea Lui este jurământ; căci Dumnezeu nu datorită 
jurământului e vrednic de încredere, ci datorită lui Dumnezeu însuşi 
jurământul e vrednic de încredere. Aşadar, pentru care pricină ni-L 
arată Moise pe Dumnezeu jurându-Se? Fiindcă suntem prinşi de anu¬ 
mite obiceiuri omeneşti şi ne învăluim ca ariciul în ţepii lui ori ca 
scoica în cochilia ei; după cum fiinţele acestea, dacă nu se găsesc 
sub acoperământul carapacei nu pot respira, nici nu pot prinde aerul 
liber sau să-l menţină, tot aşa suntem şi noi dacă nu ne sprijinim pe 
un fel de limanuri pământeşti ale obişnuinţei omeneşti. De aceea, 
fiindcă obişnuim să credem că e mai adevărat ce este întărit prin 
jurământ, ca să nu şchiopăteze credinţa noastră, stă scris că 
"Dumnezeu Se jură". El, Care altfel nu Se jură, dar este judecător al 
celor ce se jură şi pedepsitor al celor ce jură strâmb. Căci iată ce stă 
scris: 'Juratu-S-a Domnul şi nu-I va părea rău: Tu eşti preot în 
veac' 177 . Şi-a ţinut jurământul şi ne-a dat pe veşnicul Arhiereu, 
având preoţie netrecătoare 178 , pentru ca şi tu să ştii că aşa trebuie 
să respecţi jurământul făcut, încât - deoarece juri pe Cel ce nu 



176. leş. 13, 11-13. 

177. Ps. L09, 4. 

178. Cf. Evr. 5, 6; 7, 17. 

minte - să ştii că de minţi, te va pedepsi. Aşadar, alungate fiind toate 
cugetele neliniştite şi nestatornice, îţi va da Dumnezeu stăpânirea 
liberă asupra inimii şi minţii, ca s-o cultivi printr-un fel de exercitare 
a liniştii şi să culegi din ea rodul, şi să nu mai susţii împotriva ei pe 
canaanei, adică (să revină) simţurile tulburate; să faci să dispară tot 
lăstărişul patimilor omeneşti, să nimiceşti stufărişurile lor, de care e 
adumbrit adevărul, şi o anume vedere liberă a cunoaşterii cereşti 
este ascunsă de groaza unei vorbiri fără ieşire. 

45. Dar tu nu poţi împlini aşa ceva decât dacă eşti hărăzit cu dar 
dumnezeiesc. De aceea a zis: "ţi-o va da ţie 1 ' 179 - adică gândurile cele 
mai bune, judecata paşnică, descoperiri aducătoare de linişte. Fiind¬ 
că ţi-a dăruit acestea, vei lua tot ce poartă rod bărbătesc şi-l vei 
închina Domnului. Dumnezeu, Care ţi-a dăruit totul, nu cere totul 
numai de la tine. Căci îţi sunt dăruite multe spre folosul firii ome¬ 
neşti şi nu poate fi socotită jertfă sfântă dacă se face apel doar la 
rodul firii. Mâncatul, dormitul, băutul şi alte funcţii ale trupului ţi-au 
fost oferite ţie în dar, nu date de tine lui Dumnezeu ca semne de 
recunoştinţă. Dar orice cugetare sfântă este un dar al lui Dumnezeu, 
o insufiare a lui Dumnezeu, un har al lui Dumnezeu, precum cele ce 
sunt în folosul firii omeneşti nu pângăresc pe om, ci cele ce ies din 
gură pângăresc pe om 180 . Mărturiile mincinoase şi profanările sunt 
dintre cele ce-1 spurcă pe om. Să curăţim, aşadar, cele dinlăuntru ale 
noastre, pentru ca jertfa noastră să poată fi pe plac. Acolo să căutăm 
tot ce e parte bărbătească - adică tot ce e drept şi de seamă -, pe 
care trebuie să-l consfinţim Domnului. Căci nu ne sfinţesc pe noi 
cele neesenţiale, nici chiar zămislirea sau naşterile trupeşti prin care 
se deschide rodul femeii după ce floarea fecioriei a fost îndepărtată. 
Căci chiar dacă femeia se sfinţeşte prin bărbat, şi bărbatul prin 
femeie 181 , totuşi foarte adesea se întâmplă ca pântecele femeii să 
se deschidă chiar fără sfinţenia căsătoriei. La rândul său, harul nu-I 
are numai bărbatul, nici femeia nu e străină de sfinţenie, nici natu¬ 
ra ambelor sexe nu se confundă, încât ambele să se manifeste în 
naşteri de trupuri. Bărbaţii îşi au îndatoririle lor, femeile au sarcinile 
lor, potrivit rostului lor. Această naştere succesivă a omenirii se 
datorează femeii, nu stă în putinţa bărbatului. 

47. Aşadar, dacă această simţire nu e pe folosul trupului, să 
analizăm îndatoririle sufletului. Văd că sufletul nu se deosebeşte 
prin sex. Şi de vreme ce nu are sex, reprezintă însuşirile ambelor 


179. leş. 13, 11. 

180. Cf. Matei 15, 11, 18 şi urm. 

181. Cf. 1 Cor. 7, 14. 

sexe, se căsătoreşte, concepe, naşte şi, precum natura a dăruit 
părţii femeieşti uterul, în care se formează reproducerea fiecărei 
vieţuitoare, după un anumit număr de luni, aşa este natura sufletu¬ 
lui încât datorită unei tainice puteri de rodire, primeşte seminţele 
cugetelor noastre, le concepe la sânu-i şi le dă viaţă. Căci altfel nu 
ar fi spus Isaia: "în pântece am luat, am chinuit şi am născut duhul 
mântuirii" 182 - dacă n-ar fi cunoscut puterea de rodire a sufletului. 
Câteva din aceste naşteri sunt ale părţii femeieşti: răutatea, zbur¬ 
dălnicia, desfrânarea, necumpătarea, neruşinarea şi alte patimi de 
felul acestora, prin care este lipsită de putere virilitatea firii noastre. 
Sunt bărbăteşti: bărbăţia, răbdarea, prudenţa, cumpătarea, tăria, 
dreptatea, prin care mintea noastră şi însăşi carnea noastră se în¬ 
tăresc şi se ridică în a apăra fără preget zidurile virtuţii. Astfel de 
copii a născut acel pântece al proorocului. Şi de aceea zice: în pân¬ 
tece am primit şi duhul mântuirii I-am născut. Aşadar, ceva băr¬ 
bătesc a zămislit şi a născut cel ce a născut duhul mântuirii 183 . 


CARTEA A DOUA 

1. 1. Astfel de odrasle să se străduiască a zămisli sufletul nostru; 
şi nu numai să se străduiască a zămisli, ci chiar să nască, şi să le 
nască la împlinirea termenului, ca nu cumva ziua judecăţii să le 
găsească premature. Căci despre astfel de naşteri a zis Domnul 
Iisus: "Vai celor ce vor avea în pântece şi celor ce vor alăpta în acele 
zile!" 184 . Aşadar, odrasla voastră să se nască mai înainte, iar cuge¬ 
tările voastre să se manifeste în sporirea acţiunilor noastre, pentru 
ca sfârşitul nostru să nu găsească nimic nepus la punct, pentru ca 
termenul vieţii noastre să nu se poticnească de nimic nedus la 
capăt, pentru ca practica vieţii noastre să nu lase nimic, aş zice, pe 
nicovală. 

2. Grăbeşte-te aşadar, suflete, plăsmuieşte-ţi odraslele, scoală-le 
la lumină mai degrabă, creşte-le mai repede după ce le-ai născut. 
Care e chipul unei astfel de odrăsliri ne-o arată Apostolul când zice: 
O, copiii mei, pentru care trăiesc din nou durerile naşterii voastre, 
până ce Hristos va lua chip în voi!" 185 . 

întru alcătuirea acestui chip să se unească toate adâncurile 
minţii noastre şi în acel pântece dătător de viaţă al sufletului nostru 


182. Îs. 26, 18. 

183. filon, Desacr. 102-103 (ed. cit., p. 156-158). 

184. Luca 21, 23. 

185. Ga). 4, 19. 

să strălucească Hristos. Credinţa să fie copilul născut din noi; hrana 
noastră să fie poruncile învăţăturii. Cu acestea să fie deprinsă vârsta 
cea fragedă a inimii noastre, să fie orânduită copilăria ei, să întine¬ 
rească juneţea ei, să încărunţească bătrâneţea ei. Căci vârsta bătrâ¬ 
neţilor înseamnă o viaţă neîntinată 186 . Aşadar, aceasta este bătrâ¬ 
neţea bună a sufletului. Pe aceasta n-a putut-o întina nicio pată de 
rea credinţă. De aceea, Pavel îi apără pe copiii săi de această pată: 
"Căci eu v-am născut pe voi - zice - prin Evanghelie" 187 , ca nu 
cumva şuşotirea crudă a unei credinţe grosolane să ispitească vâr¬ 
sta fragedă. 

Aşadar năştea odrasle bărbăteşti cel ce se străduia ca popoarele 
pe care le învăţa să ajungă, prin unitatea credinţei, la starea bărba¬ 
tului desăvârşit şi, prin cunoaşterea Fiului lui Dumnezeu, să atingă 
măsura "vârstei deplinătăţii lui Hristos" 188 , căci ştia că e pe voia lui 
Dumnezeu această jertfă, despre care stă scris: "pe tot cel de parte 
bărbătească să-l închini Domnului" 189 . Şi fiindcă a adăugat "care se 
va naşte întâi din turmele sau de la vitele ce vei avea", să cercetăm 
ca nu cumva să rămână ceva nelămurit. 

S-a referit la naşterile dintâi, adică la cele pline şi în stare să 
cugete; a adăugat apoi şi "din turme", referindu-se, cu alte cuvinte. 
Ia celelalte simţuri, aş zice comune, care sunt comparate cu vitele 
necugetătoare. Acestea, totuşi, când sunt îndrumate de un bun con¬ 
ducător, se îmblânzesc uşor şi se învaţă şi să asculte de porunci şi 
să poarte jugul şi, la glasul stăpânului, să grăbească pasul 190 sau să 
se oprească, să se întoarcă sau să îndeplinească anumite îndatoriri 
ale muncii lor, care le sunt impuse, cum se întâmplă cu robia ome¬ 
nească. învăţătura are atâta putere încât înfrânge firea. 

Aşadar, animalele care nu au plămada esenţei noastre, recunosc 
totuşi puterea glasului nostru şi, pentru că nu au vreo conştiinţă de 
sine, primesc felul de a fi al firii noastre şi i se supun, ca şi cum le-ar 
fi fost transmis. Vedem cum caii galopează mai tare la îndemnul 
mulţimii 191 , se bucură de aplauze, sunt bucuroşi de mângâierile 
stăpânului. Vedem cum leii sălbatici îşi schimbă cruzimea firii cu 
o blândeţe ce li s-a impus, că-şi lasă furia, că-şi însuşesc obiceiuri 
de-ale noastre şi, oricât sunt în sine de înspăimântători, învaţă să se 
teamă. E bătut câinele, e bătut leul ca să i se insufle teamă, şi leul. 


186. înţ. Sol. 4, 9. 

187. 1 Cor. 4, 15. 

188. Efes. 4,15. 

189. leş. 13, 12; Filon, De sacr. 103-104 (ed. cit., p. 158-160). 

190. Verg., Eneida, 4, 641. 

191. Verg., Qeorg., 3, 185 şi urm. 

care prin firea-i nedreaptă insuflă teamă, este ţinut în frâu de o 
nedreptate venită dinafara lui şi e înfrânt la fel cu celălalt. De câte 
ori, deşi îşi au pregătită prada şi au In faţa lor hrana, rabdă mai 
bucuros foamea decât să-şi supere stăpânul! De câte ori, repezin- 
du-se printr-o săritură neaşteptată să muşte, rămân cu boturile 
căscate, fiind opriţi! Astfel, în timp ce se supun voinţei noastre, o 
uită pe a lor! 

riu la fel se poartă fiarele sau hergheliile de cai sau de orice fel 
de vite, care rătăcesc fără niciun conducător şi sunt lipsite de orice 
cârmuire a vreunui stăpân. De aceea s-au pus paznici de cirezi, 
ciobani şi altfel de păzitori - un fel de conducători de turme, 
fiecare îndeplinindu-şi datoria după felul de a fi al animalelor 
încredinţate lor. 

4. Se pare, deci, că şi printre simţurile noastre există o anume 
categorie supusă şi îmblânzită, şi o alta nesupusă 192 care, printr-un 
fel de pornire de cireada a minţii - slobodă şi dezordonată -, dă 
năvală spre desfătările neraţionale ale trupului; cea îmblânzită insă 
se supune şi ascultă de conducerea cumpătată a minţii, ca de un 
conducător. Aşadar, cele ce se supun naturii minţii sunt bărbăteşti 
şi perfecte; dar cele ce sunt fără de conducător sunt stăpânite de un 
fel de neobrăzare de rând. La fel e şi cu cetatea care, lipsită fiind de 
îndrumarea conducătorului şi a celor mai buni, îşi vlăguieşte toată 
puterea trupului şi vigoarea bărbătească printr-un fel de neputinţă 
femeiască. 

Dintre acestea, una este legea trupului, care, luptând contra legii 
minţii Apostolului 193 , o ţinea pe aceasta ca pe o roabă printr-un fel 
de lege a păcatului. Şi de aceea, ca să fie izbăvit de acel “trup al 
morţii' 194 , Pavel îşi punea toată nădejdea nu în propria-i virtute, ci 
în harul lui Hristos. De aici reiese limpede că pornirile care sunt con¬ 
forme cu legea minţii provin din sprijin dumnezeiesc, pe când cele¬ 
lalte simţuri, din dorinţa trupească. Prin urmare, cele care sunt sfinte 
sunt primele născute dintre simţurile noastre; acestea din urmă sunt 
ca şi cum ar proveni dintr-o turmă şi de o ieftinătate plebeiană, de 
vreme ce se pare că Moise le-a denumit în chip variat, prin termeni 
iudaici. Căci acest lucru înseamnă chiar şi acea arie mistică a legii, 
despre care spune: Tiu întârzia a-mi aduce pârga ariei tale şi a teas¬ 
cului tău; pe cel întâi-născut dintre fiii tăi să Mi-1 dai Mie” 195 . Sfintele 


192. Filon, De sacr. 105-106 (ed. cit., p. 160). 

193. Cf. Rom. 7, 23. 

194. Rom. 7, 24. 

porniri ale simţirii noastre, care sunt în conformitate cu virtutea, ele 
însele sunt primii născuţi ai ariei duhovniceşti 196 , de aceea sunt 
comparate şi cu aria de la ţară în care se vântură grăunţele 197 . Căci 
precum în aria ţăranului se alege grâul şi orzul şi, cu cât se vântură 
mai mult, se separă de paie, fiindcă paiele şi celelalte gunoaie 
provenite din seceriş se împrăştie la suflarea unui vânt uşor, pe când 
grăunţele, care sunt mai grele, rămân în acelaşi loc după ce praful a 
fost îndepărtat, tot aşa, dintre cugetările noastre, cele care sunt 
solide şi foarte bune reprezintă hrana curată şi sinceră a virtuţii, pre¬ 
cum stă scris: "căci nu numai cu pâine trăieşte omul, ci cu tot cuvân¬ 
tul lui Dumnezeu" 198 ; cele ce sunt însă fără de folos şi goale se 
împrăştie ca fumul şi norii, findcă precum e fumul pentru ochi, "aşa 
e omul leneş pentru cei ce-1 pun la treabă" 199 . Şi pe bună dreptate 
e comparată lenea cu fumul, căci ea acoperă agerimea minţii cu un 
fel de ceaţă lumească. 

6. lată de ce Domnul zice: "Când veţi intra în pământul în care 
vă duc şi veţi mânca din pâinea ţârii aceleia, să înălţaţi prinos 
Domnului. Pârgă din aluatul vostru să înălţaţi dar Domnului o azimă; 
dar s-o înălţaţi aşa, ca prinosul din arie; pârgă din aluatul vostru să 
înălţaţi dar Domnului" 200 . 

noi suntem un aluat, alcătuiţi fiind dintr-un fel de îmbinare de 
diferite elemente, de vreme ce în noi se amestecă recele şi caldul, 
umezeala cu uscăciunea. Această plămadă întinde trupului curse 
multe, multe ispite, dar nu acestea trebuie să fie simţirile cele din¬ 
tâi ale acestui corp, ci, fiindcă suntem alcătuiţi din suflet şi corp şi 
duh, iată care este plămada principală în care Apostolul doreşte să 
ne sfinţim: Dumnezeul păcii însuşi să vă sfinţească pe voi desă¬ 
vârşit şi duhul vostru şi sufletul şi trupul păzească-se în întregime, 
fără de prihană, întru venirea Domnului nostru lisus Hristos" 201 . 

întâi-născuţii acestei plămade sunt cele spirituale, adică desco¬ 
peririle şi mişcările simţurilor care provin din puterea sufletului. Nu 
toate simţurile noastre sunt primordiale, ci doar cele ce sunt lipsite 
de răutate, de necinste şi de orice rătăcire. Există şi plăceri necesare 
ale trupului, ca de pildă nevoia de a dormi, a mânca, a bea, a umbla 
şi alte simţiri, dar nu în ele sunt întâi-născuţii. De aceea, nu în aces¬ 
tea din urmă, ci în celelalte se află jertfa pentru Domnul - unde sunt 


196. Filon, Desacr. 106-107 (ed. cit., p. 160-162). 

197. Cf. Num. 15, 20; Filon, De sacr. 109 (ed. cit., p. 162). 
1 98. Luca 4, 4. 

199. Pilde 10, 26. 

200. num. 15, 18-21. 

curăţia, evlavia, pietatea, credinţa şi devoţiunea. Exemplu grăitor şi 
evident al acestui fapt este jertfa patriarhului Isaac, pe care l-a ofe¬ 
rit ca jertfă tatăl său, care nu s-a lăsat înduplecat de pornirea vreunei 
patimi omeneşti, oferind Domnului o jertfă curată şi lipsită de frică 
şi neatinsă de nicio poftă trupească, de vreme ce însăşi dragostea 
de părinte rămânea pe locul al doilea faţă de evlavia adusă Celui 
căruia îi jertfea 202 . 

II. 7. Să cercetăm acum în ce constă valoarea primelor roade şi 
dacă sunt considerate primele ca timp sau ca sfinţenie, dacă, adică, 
tot ce e prim-născut are şi sfinţenia primelor începuturi. într-adevăr, 
primele produse ale roadelor sunt sfinte, după cum se spune în 
Lege, fiindcă în ele constă cea mai bună jertfă a unei credinţe 
prompte, dar ele devin sfinte prin dăruire, nu prin timp. Nu adunatul 
le sfinţeşte, ci dăruirea. Căci chiar dacă le recoltăm grabnic, dacă 
întârzie dăruirea, îl supărăm pe Dumnezeu. 

Prin urmare, nu tot ce e întâi-născut e sfânt, dar toate care sunt 
sfinte sunt întâi-născute. De altfel, Cain a fost primul născut, dar nu 
a fost sfânt. Sfânt a fost şi Israel, poporul lui Dumnezeu, dar n-a fost 
primul ca vârstă. Şi, cu toate acestea, este numit primul născut, pre¬ 
cum găsim scris: "întâi-nâscutul Meu Israel" 203 . Şi Levi a fost sfânt, 
dar nu a fost primul născut, căci citim că a fost al treilea fecior al 
Liei 204 . Şi totuşi leviţii sunt numiţi primii născuţi, cărora li s-a dat 
numele de la el. Căci stă scris în cartea Numerii: "Iată, Eu am luat 
din fiii lui Israel pe leviţi în locul tuturor întâilor-născuţi, în locul 
tuturor celor ce se nasc întâi în Israel. Şi aceia vor fi în locul aces¬ 
tora. Leviţii să fie ai Mei, căci toţi întâi-născuţii sunt ai Mei. în ziua 
când am lovit pe toţi întâi-născuţii în pământul Egiptului, atunci 
Mi-am sfinţit pe toţi întâi-născuţii lui Israel" 205 . Aşadar, leviţii sunt 
consideraţi primii născuţi care, fără îndoială, datorită sfinţeniei, sunt 
puşi înaintea celorlalţi fii ai lui Israel. Pentru care motiv sunt întâi- 
născuţi, ascultă-l pe Apostol, care zice 206 : "Ci v-aţi apropiat de 
muntele Sionului şi de cetatea Dumnezeului celui viu, de Ierusalimul 
cel ceresc şi de zeci de mii de îngeri şi de adunarea celor întâi-năs- 
cuţi care sunt scrişi în ceruri". A făcut patru clasificări: muntele Sio¬ 
nului, cetatea Ierusalimului, cetele îngerilor şi adunarea întâilor-năs- 
cuţi. I-a ridicat deci Domnul Dumnezeu din mijlocul poporului lui 
Israel pe leviţi fiindcă nu a voit ca ei să fie părtaşi ai necazurilor 


202. Filon, De sacr. 109-110 (ecl. cit., p. 162-164). 

203. leş. 4, 22. 

204. Cf. Fac. 29, 34. 

205. Num. 3, 12-13. 

206. Evr. 12, 22. 

omeneşti, ci slujitori ai religiei sfinte, şi Şi-a făcut primii născuţi, care 
deschid pântecele spiritual şi de aceea nu erau din pântecele firii, ca 
cei ce păcătuiesc de felurite greşeli, ci sunt aleşi, îndepărtând de la 
ei cele lumeşti. De aceea nu sunt părtaşi la averi pământeşti, nici nu 
sunt socotiţi la fel cu poporul, fiindcă ei au In mijlocul lor cuvântul 
lui Dumnezeu, precum stă scris în Evanghelie: Unde sunt doi sau 
trei adunaţi în numele Meu, acolo sunt şi Eu în mijlocul lor" 207 , iar 
în altă parte: în mijlocul vostru Se află Acela pe Care voi nu-L 
ştiţi" 208 . 

8. De aici ne dăm deci seama că, înainte de toate, credinţa este 
aceea care trebuie să ne recomande pe noi înaintea lui Dumnezeu. 
De vreme ce avem credinţă, să ne străduim ca faptele noastre să fie 
desăvârşite, căci ele sunt jertfa deplină şi desăvârşită, precum ne 
arată însuşi Domnul când vorbeşte despre darurile şi jertfele Lui 209 : 
îngrijiţi să Mi se aducă la sărbătorile Mele, fără să opriţi sau să 
împrăştiaţi", ci oferindu-le "pline, întregi şi desăvârşite". Căci ziua de 
sărbătoare a Domnului este acolo unde e şi harul virtuţilor desăvâr¬ 
şite. Şi acestea sunt desăvârşite atunci când sufletul, biruitor asupra 
grijilor pământene şi ademenelii trupeşti, alungă ispitele plăcerii, 
eliberat fiind de lume, dăruit lui Dumnezeu, neabătându-se cu nimic 
de la calea dreaptă şi neîmpărţindu-şi starea nepătimaşă între 
bucurie şi suferinţă. Prin urmare, numai înţeleptul ştie prăznui 
această sărbătoare, nimeni altul; căci este greu să găseşti un suflet 
străin de patimi de felul acesta. Separă, osebeşte deci, potrivit ra¬ 
ţiunii, cele esenţiale ale sufletului şi cele ce i se supun, şi atunci vei 
înţelege ce este bărbătesc şi ce femeiesc 210 ; căci nu există nicio vir¬ 
tute fără de trudă, fiindcă truda este crearea virtuţii. De acest lucru 
ne aduc aminte cuvintele Legii înseşi, care zice: "Pe tot întâi-născu- 
tul de la asină să-l răscumperi cu un miel" 211 ; căci Legea a înde¬ 
părtat de la jertfire animalele necurate şi a poruncit ca în locui lor să 
fie oferite cele curate. Legea porunceşte deci să schimbi puiul de 
asină, adică să schimbi ce nu e curat, cu un miel, care este curat şi 
potrivit pentru jertfă. Aceasta potrivit literei. Dacă însă cineva caută 
meii adânc înţelesul duhovnicesc al Legii, se va gândi că asina este 
un animal de povară, oaia, de rod. Zice, deci, că trebuie schimbată 
truda pe folos, pentru ca rezultatul muncii să fie folosul. Sau, desi¬ 
gur, în felul acesta: toată truda ta, toată îndemânarea ta o vei reco- 


207. Matei 18, 20. 

208. Ioan 1, 26. 

209. Num. 28, 2; Filon, De sacr. 111 (ed. cit., p. 164). 

210. Filon, De sacr. 112 (ed. cit., p. 164). 

211. leş. 13, 13. 

manda printr-un sentiment curat şi simplu. "Dacă nu-1 vei răs¬ 
cumpăra - zice să-i frăngi gâtul". Se porunceşte deci, conform 
literei, să se ofere un alt animal în locul celui necurat, sau să fie 
răscumpărat, ca să nu pară că se aduce ofrandă din zeciuiala roade¬ 
lor sau ceva mai puţin, sau necurat. Dar înţelesul mai profund ne 
arată că trebuie să eliberezi sufletul ca să se oprească de la cele ce 
nu au rod; căci cine răscumpără se eliberează şi se uşurează de 
ceva datorat. Trebuie părăsite lucrările care nu pot avea rod ade¬ 
vărat şi rezultate bune; aşa sunt cele pământene, a căror folosinţă 
nu poate fi veşnică. în acestea, rezultatul însuşi este gol şi lipsit de 
adevăr şi, deşi a fost obţinut printr-o trudă enormă, nu bucură cu 
nimic sufletul. Căci cele ce duc la înrobirea sufletului sunt toate 
nefolositoare, deşi nu lipsite de un rezultat. Mare pare victoria lup¬ 
tătorilor, gloria triumfătorilor; dar adeseori vedem că tocmai cei care 
au învins sunt înfrânţi, la rândul lor, de nesiguranţa adusă de răz¬ 
boaie şi că prin rezultatul luptei sunt trecuţi la duşmani şi că, tocmai 
prin faptul că înainte au fost biruitori, ajung mai vrednici de milă 212 . 
Este aşadar nevoie să-ţi îndrepţi acţiunile tale către Dumnezeu, şi 
bunăvoinţa Lui să cadă asupra ta. Atletul însuşi, care luptă cu pro- 
priile-i forţe, nu străine, de câte ori porneşte Ia luptă, trebuie să 
înfrunte situaţii nesigure, şi, când a ajuns să ia cununa, înţelege că 
această slavă a lumii se ofileşte mai repede decât frunzele cununii 
chiar. Cârmaciul, după ce şi-a adus corabia în port, abia socoate că 
s-a pus capăt trudei, şi pe dată caută [alt] început de trudă. Este eli¬ 
berat sufletul din trup, dar după sfârşitul vieţii acsteia este totuşi tul¬ 
burat de nesiguranţa judecăţii viitoare. Astfel, nu e niciun sfârşit 
când gândeşti că e sfârşit. De aceea, prin rugăciune şi printr-o 
conştiinţă curată şi prin duhul iubirii să ne alipim de Dumnezeul nos¬ 
tru, să ne atragem asuprâ-ne bunăvoinţa dumnezeiască, rugându-ne 
să ne putem elibera şi scăpa de grijile lumeşti 213 , ca de nişte 
stăpâni aspri şi sălbatici, şi să ieşim din această robie lumească, 
fiind chemaţi la libertatea înaltei cunoaşteri, care este adevărata şi 
singura libertate. 

10. Şi, ca să sprijinim învăţătura Legii, să luăm un exemplu: 
când egiptenii asupreau poporul iudeilor prin munci diferite, atât în 
lut cât şi în piatră, au gemut fiii lui Israel şi au chemat asupra lor mila 
Domnului 214 . Şi a zis Domnul către Moise: "Am auzit suspinul fiilor 
lui Israel, ce-i ţin egiptenii în robie, şi Mi-am adus aminte de 


212. Filon, De sac/. 113-117 (ed. cil., p. 164-168). 

213. Vergiliu, Eclogae, 1, 40 (citat după Schenkl, op. cit., p. 386). 

214. Cf. leş. 2, 23. 

legământul Meu cu voi. Mergi dar de spune fiilor lui Israel şi le zi: Eu 
sunt Domnul şi am să vă scot de la munca cea grea a egiptenilor şi 
am să vă izbăvesc din robia lor; am să vă izbăvesc cu braţ înalt şi cu 
pedepse mari; am să vă primesc să-Mi fiţi popor, iar Eu să vă fiu 
Dumnezeu, şi voi aveţi să cunoaşteţi că Eu sunt Domnul Dumnezeul 
vostru. Care v-a scos din pământul egiptenilor, şi vă voi duce în 
pământul acela pentru care Mi-am ridicat mâna cu jurământ" 215 , lată 
în ce chip poporul evreilor a schimbat prin rod truda, astfel încât el, 
care lucra în lut, pregătea nădejdea împărăţiei veşnice. De aceea 
Domnul în Evanghelie, fîindu-1 milă de truda zadarnică a neamurilor 
păgâne, care fac cărămizi, dedaţi fiind crezului de lut şi desfătării 
deşarte a trupului şi care nu sunt în stare să ridice zidul puternic al 
credinţei, le grăieşte adresându-li-Se ca unora născuţi din asină: 
"Veniţi la Mine toţi cei osteniţi şi împovăraţi, şi Eu vă voi odihni pe 
voi. Luaţi jugul Meu asupra voastră şi învăţaţi-vă de la Mine, că sunt 
blând şi smerit cu inima, şi veţi găsi odihnă sufletelor voastre" 216 . 
Prin această chemare mi se pare că recunosc mai deplin cuvintele 
şi tainele Legii, fiindcă ne-a arătat că asina trebuie schimbată cu oaia 
sau că trebuie răscumpărată cu bani, ca nu numai să schimbăm 
puiul de asină pe miel, să schimbăm adică cele necurate pe cele 
curate, ci să-l răscumpărăm chiar. Se pare că acest lucru îl înţelegem 
dacă spălăm mai întâi prin jertfa curăţirii şi prin taina botezului 
necurăţiile păcatelor noastre, dacă răscumpărăm şi păcatele noastre 
prin fapte bune, adică prin preţul şi milostenia credinţei. 

11. Preţul nostru este sângele lui Hristos. De aceea şi apostolul 
Petru zice 217 : Tiu cu aur sau cu argint aţi fost răscumpăraţi, ci cu 
scumpul sânge al lui Hristos". Iar Pavel spune: "Cu preţ aţi fost 
răscumpăraţi. Piu vă faceţi robi ai oamenilor' 218 . De aceea, nu fără 
rost se miră oamenii în Evanghelie că Domnul lisus a şezut pe 
mânzul de asină 219 , fiindcă poporul păgân a început să fie jertfa lui 
Hristos", care potrivit Legii era socotit necurat 220 . De aceea s-a scris 
şi despre leviţi că sunt răscumpărătorii lor, deoarece atât prin 
sfinţenia vieţii lor, cât şi prin rugăciune, uşurează păcatele mulţimii, 
în aceste taine chipul mielului L-a premers pe Adevăratul levit ce 
avea să vină ca să ridice păcatul lumii" prin suferinţa trupului 


215. leş. 6, 5-9. 

216. Matei 11, 28 şi urm. 

217. 1 Ptr. 1, 18-19. 

218. 1 Cor. 7, 23. 

219. Cf. Marcu 11,7. 

220. Cf. leş. 13, 13; Filon, De sacr. 1 18 (ed. cit., p. 168). 

Său 221 . Levit înseamnă: "ridicat pentru mine" sau "însumi ridicat dia¬ 
con mie însumi". El, levitul, are încredinţarea deplinătăţii, capacităţii 
de a împărţi poporului sănătatea. Aşadar, Cel ce a fost aşteptat pen¬ 
tru mântuirea tuturor a venit pentru mine, născându-Se din pânte¬ 
cele Fecioarei, S-a jertfit pentru mine; pentru mine a gustat moartea, 
pentru mine a înviat. în El s-a câştigat răscumpărarea tuturor oame¬ 
nilor, s-a dobândit învierea. El este Adevăratul levit, în stare să ne 
facă pe noi, leviţii, să ne alipim de Dumnezeu şi să-I aducem din plin 
rugăciuni neîncetate; de la EI să nădăjduim mântuirea, să fugim de 
zbuciumul pământesc, să fim socotiţi moştenirea lui Dumnezeu, 
precum stă scris: "Doamne, fă-ne pe noi moştenirea Ta" 222 . Căci 
aceea e singura moştenire care, înfruntând orice furtuni, e în stare 
să aducă roadele harului nepieritor. Levit e răscumpărătorul, fiindcă 
bărbatul înţelept este răscumpărarea celui neînţelept, care ca un 
doctor îngrijeşte fiinţa bolnavă a celui neînţelept şi presară pe 
mintea meii tare leacurile cunoaşterii, imitând pe acel Doctor care 
vine din cer să arate oamenilor căile cunoaşterii şi să descopere 
celor neputincioşi căile înţelepciunii. Căci vedea că cei în suferinţă 
nu puteau fi mântuiţi fără să fie apăraţi, şi de aceea aduce leacuri 
pentru cei suferinzi, făgăduind tuturor sprijinul însănătoşirii, pentru 
ca oricine va pieri să rămână el însuşi vinovat de moartea sa pentru 
că nu a voit să se îngrijească, deşi avea la îndemână leacul cu care 
putea scăpa. Să lăudăm, dar, milostivirea pe care o are faţă de toţi, 
bine ştiind că toţi cei ce pier, prin propria lor nepăsare pier, pe când 
cei ce se mântuiesc sunt izbăviţi potrivit hotărârii lui Hristos, Care 
vrea ca toţi să se mântuiască şi să ajungă la cunoaşterea ade¬ 
vărului 223 . Căci nici Sodoma, dacă ar fi avut cincizeci de drepţi, nu 
ar fi fost nimicită, ba, chiar zece dacă ar fi avut, tot ar fi fost mân¬ 
tuită 224 , fiindcă rugăciunea pentru iertarea păcatelor eliberează 
sufletul păcătosului din robie şi plinătatea unei învăţături desă¬ 
vârşite nu îngăduie ca mintea să fie înghiţită de văpaia lacomă a 
poftelor. 

12. Totuşi are valoare şi întăreşte foarte mult starea sufletească, 
morală, dacă acceptăm chiar că, pur şi simplu, numărul celor drepţi 
serveşte mântuirii mulţimilor. Opreşte şi înlătură invidia, ruşinează 
necinstea, încurajează virtutea, face să crească harul. Căci nimeni 
nu trebuie să-i invidieze celuilalt lauda, fiindcă îi serveşte lui însuşi 


221. loan 1, 29. 

222. leş. 34, 9. 

223. Cf. Ioan 3, 17. 

224. Cf. Fac. 18, 24; Filon, De sacr. 122 (ed. cit., p. 172). 

şi fiindcă orice om necinstit, cât timp îl recunoaşte pe mântuitorul 
său, îl imită adeseori, desigur îl respectă, foarte adesea îl iubeşte 
chiar. El însuşi, dacă înţelege că le va fi altora de folos, se dezvoltă 
prin silinţă şi, prin acea putere, uneşte mulţimile, înmulţeşte dra¬ 
gostea cetăţenilor şi slava oraşelor. Cât de fericită e cetatea care are 
foarte mulţi drepţi, cât de lăudată e de gura tuturor, cât e de vorbită 
de bine de oricine şi cât de fericită şi de netrecătoare este consi¬ 
derată situaţia ei 225 ! Cât de mult mă bucur când văd că unii oameni 
blânzi şi înţelepţi trăiesc îndelung, când văd fecioare nevinovate şi 
văduve îmbătrânite în cinste, ca de un sfat al cărunteţii lor, fiindcă 
arată prin înfăţişarea lor o dregătorie a cinstei, ce anume să res¬ 
pecte, ce să imite, cu ce să se împodobească pentru a câştiga tot 
harul caracterului frumos! Nu mă bucur pentru ei înşişi, fiindcă celui 
ce trăieşte i se întâmplă multe din nenorocirile lumii acesteia, ci 
pentru că ei sunt de folos mai multora 226 . Tot aşa, când unul dintre 
astfel de oameni a pierit, cu toate că acum, după o îndelungă 
bătrâneţe, se odihneşte 227 , eu mă întristez pentru că turma celor 
tineri este lipsită de zidul bătrâneţii. De altfel, cele dintâi semne ale 
unui oraş ce are să piară, sau ale prăbuşirii lui apropiate, este dacă 
se retrag bărbaţii mai înţelepţi sau chiar femeile de o mai mare seri¬ 
ozitate; prin aceasta începe să se deschidă poarta, mai întâi relelor 
ce dau năvală. Aşadar, precum întreg oraşul se întăreşte şi creşte 
datorită îndrumătorilor lui înţelepţi, sau decade prin moartea lor, la 
fel vorba serioasă şi oarecum plină de înţelepciune bătrânească 
obişnuieşte să consolideze sufletul fiecăruia, să-i întărească mintea. 
Iar dacă se adaugă obişnuinţa multor citiri folositoare, care sunt ca 
un senat al multor învăţături şi sfaturi, fără îndoială că se ajunge la 
acea stare fericită care se găseşte în mădularele fiecărui cetăţean al 
oraşului. 

13. De aceea "leviţi" i-a numit Moise 228 pe primii născuţi şi pe 
răscumpărătorii celorlalţi, fiindcă bărbaţii cu o judecată mai matură 
şi folositoare au, pe de o parte, un fel de bătrâneţe a sufletului, pe 
de alta, aduc răscumpărarea lui. De aceea în Vechiul Testament 
Moise a socotit că sunt mântuitoare şi cetăţile leviţilor 229 , pentru că 
cine găseşte refugiul la un astfel de suflet în care sălăşluieşte cuvân¬ 
tul lui Dumnezeu 230 , suflet care este întărit ca o cetate cu zid şi val. 


225. Filon, De sacr. 124 (ed. cit., p. 174). 

226. Filon, De sacr. 126 (ed. cit., p. 176). 

227. Verg., Eneida, 12, 395. 

228. Cf. num. 3, 12; Filon, De sacr. 127 (ed. cit., p. 176). 

229. Cf. Num. 35, 6 şi urm.; Filon, De sacr. 128 (ed. cit., p. 178). 

230. Cf. loan 1, 14. 

câştigă pentru sine libertatea veşnică. Aşadar, precum în cetăţile 
leviţiior se împărtăşea iertarea pedepselor, încât pe cineva care nu 
săvârşise ucidere cu voia şi se refugia acolo, nimănui nu-i era îngă¬ 
duit să-l ucidă cât timp se găsea înlăuntrul oraşelor leviţiior, tot aşa 
pe cel ce se căieşte de propriu-i păcat pe care l-a săvârşit sau din 
neştiinţă, sau fără de voie, dacă se sprijină pe locuinţa leviţiior şi 
consideră că nu trebuie să se îndepărteze de aceşti dascăli, care 
propovăduiesc poruncile lui Dumnezeu, Legea însăşi îl scoate de 
sub orice pedeapsă, chiar şi pentru nelegiuirea săvârşită. 

14. Şi să nu crezi că e fără de temei faptul că nelegiuiţii locuiesc 
alături cu cei cuvioşi, şi cei pângăriţi alături de cei care şi-au închi¬ 
nat viaţa numai lui Dumnezeu; căci au nevoie de curăţire cei care 
s-au prihănit prin atingerea cu nelegiuirile. Cauza este întrucâtva 
diferită. E adevărat că precum levitul, renunţând la plăcerile lumeşti, 
e ca un exilat al vinii, la fel cel acuzat de vărsare de sânge este un 
fugar din patrie. Dar deosebirea constă în aceea că cel din urmă îi 
părăseşte pe ai lui de teama legilor, pe când slujitorul lui Dumnezeu 
renunţă la tovărăşia patimilor omeneşti şi se îndepărtează de acea 
nevoie, de ispita cărnii, parcă anume din dragoste pentru virtute. 
Mai este de comparat şi faptul că şi cel ce slujeşte lui Dumnezeu 
trimite asupra sa un fel de oşti, ca să omoare plăcerile propriului 
trup şi să realizeze un fel de ucidere a cărnii sale. Moise l-a ucis cu 
adevărat pe egiptean 231 şi a devenit fugar din ţara Egiptului ca să 
scape de tiranul ţării acesteia. El însă nu l-ar fi ucis pe acel om din 
Egipt dacă n-ar fi ucis mai întâi în sine pe egipteanul necinstei spiri¬ 
tuale şi n-ar fi renunţat la strălucirea onorurilor regeşti, socotind 
avere mai mare decât comorile Egiptului «nebunia după Hristos». 
Căci celor proşti le pare sminteală, pentru noi însă acea sminteală a 
crucii Domnului este puterea şi înţelepciunea lui Dumnezeu 232 . 

15. Rezultă de aici că în Dumnezeu întâlnim două feluri esen¬ 
ţiale de virtuţi: unul prin care iartă; altul, prin care pedepseşte 233 . 

Păcatele sunt iertate prin cuvântul lui Dumnezeu, al cărui mijlo¬ 
citor şi oarecum executor este levitul; ele se iartă prin funcţia şi sfân¬ 
ta slujbă a preotului; sunt pedepsite şi prin oameni, de pildă prin 
judecători, care deţin, pentru un anumti timp, puterea, precum ne 
învaţă Apostolul când zice: "Voieşti deci să nu-ţi fie frică de stă¬ 
pânire? Fă binele şi vei avea laudă de la ea; pentru că ea e sluji¬ 
toarea lui Dumnezeu spre binele tău. Iar dacă faci rău, teme-te; căci 



231. Cf. leş. 2, 12; Filon, De sacr. 132-133 (ed. cit., p. 180-182). 

232. Cf. 1 Cor. 1, 23-24. 

233. Filon, De sacr. 133 (ed. cit., p. 182). 

nu în zadar poartă sabia, pentru că ea este slujitoare a lui Dumnezeu 
şi răzbunătoare a mâniei Lui asupra celui ce săvârşeşte răul" 234 . 

Păcatele sunt pedepsite chiar prin mijlocirea popoarelor, pre¬ 
cum citim 235 . Căci adesoeri poporul iudeilor a fost supus de nea¬ 
muri străine, ridicate împotriva lui din porunca Iui Dumnezeu 236 , 
pentru jignirea adusă maiestăţii divine. Mici cel care a ucis fără voie 
nu scapă de judecată, de vreme ce Legea spune că din îngăduinţa 
lui Dumnezeu "i-a căzut sub mână" 237 . Prin urmare, mâinile lui s-au 
făcut un fel de unealtă pentru pedeapsa dumnezeiască. Aşadar levi- 
tul este slujitorul iertării; cel ce a lovit însă, care totuşi nu de 
bunovăia sa, ci împotriva voinţei sale a săvârşit ucidere, este sluji¬ 
torul răzbunării dumnezeieşti. Să nu uiţi nici aceea că, deşi este ucis 
un necredincios, Hristos nu Se răzbună, oricât de nelegiuită ar fi 
fărădelegea săvârşită, căci şi în astfel de cazuri poate fi vorba de 
sfinţire, după cum a zis Domnul: "Din ziua când am lovit pe toţi întâi- 
născuţii în pământul Egiptului, atunci Mi-am sfinţit pe toţi întâi-năs- 
cuţii lui Israel" 238 . 

16. Şi să nu vezi că acest lucru are în vedere numai ce s-a întâm¬ 
plat într-o singură zi, ci are valoare pentru tot timpul. Căci dacă se 
renunţă la necinste, pe dată se câştigă virtutea; căci alungarea rău¬ 
tăţii realizează apariţia virtuţii şi, prin aceeaşi năzuinţă prin care este 
alungată vina, se încheagă nevinovăţia 239 . Găseşti acest adevăr în 
Evanghelie 240 , fiindcă atunci când diavolul s-a sălăşluit în inima lui 
Iuda, Hristos S-a îndepărtat de el, şi în momentul în care Iuda l-a 
primit pe diavol. L-a pierdut pe Iisus. Şi stă scris astfel: "Şi după 
pâine, a intrat atunci Satana în el. Iar Iisus i-a zis: Ceea ce faci, fă 
mai curând" 241 . Ce înseamnă aceasta? Că, întrucât Satana intrase în 
el. Iuda se îndepărta de Hristos. Aşadar, el însuşi se izgoneşte şi se 
distruge, pentru că nu mai poate fi de acum cu Domnul Iisus acela 
care a început să fie cu diavoul; căci nu poate exista nicio învoială 
între Hristos şi Veliar 242 . De aceea, alungat prin poruncă, s-a înde¬ 
părtat pe dată, precum citim când Evanghelistul zice: "Deci după ce 
a luat acela bucăţica de pâine, a ieşit numaidecât; şi era noapte" 243 . 


254. Rom. 15, 5-4. 

255. Cf. Is. 15, 17. 

256. Filon, De sacr. 154 (ed. cit., p. 182). 

257. Ies. 21, 15. 

258. num. 5, 15; cf. ieş. 15, 15. 

259. Filon, De sacr. 155 (ed. cit., p. 182). 

240. Cf. loan 1 5, 2. 

241. loan 15, 27. 

242. 2 Cor. 6, 15. 

245. loan 15, 50. 

Nu zice numai "a ieşit", ci "numaidecât" şi "a ieşit noaptea". Nu e de 
mirare că era înconjurat de întunericul nopţii cel care-L părăsea pe 
Hristos. Dar pe când acesta, primit fiind de diavol, a fost alungat de 
Hristos, Zaheu, renunţând la pofta de câştig. L-a primit pe Hristos. Şi 
pe bună dreptate, văzând străduinţa acestuia, fiindcă se urcase în 
copac ca să-L vadă pe Iisus care trecea. Domnul îi zice: "Zahee, 
coboară-te degrabă, căci astăzi în casa ta trebuie să rămân. Şi a 
coborât degrabă şi L-a primit bucurându-se' 244 . Primindu-L însă pe 
Hristos, a alungat pofta de câştig, a izgonit reaua credinţă, a renunţat 
la înşelătorii. Căci Hristos nu intră decât să alunge viciile, pentru că 
nu stă alături de rătăciri. Tot astfel, îi alungă din templu pe schim¬ 
bătorii de bani 245 pentru că voia să locuiască acolo. 

De aceea Zaheu, înţelegând acest lucru, anume că nu putea să-L 
primească pe Hristos cu vechile-i simţăminte, a poruncit ca poftele 
rele de mai înainte să iasă din lăcaşul său, ca să intre Hristos. Prin 
urmare, pe bună dreptate, în timp ce toţi murmurau că Domnul Iisus 
S-a hotărât să "rămână la un om păcătos" 246 , a zis Zaheu către 
Domnul: "Iată, jumătate din averea mea. Doamne, o dau săracilor şi, 
dacă am năpăstuit pe cineva cu ceva, întorc împătrit" 247 . Prin aceas¬ 
ta el a dat răspuns celor ce ziceau că un păcătos nu trebuia să-I dea 
găzduire lui Hristos; aceasta însemna: "De acum nu mai sunt vameş, 
nu mai sunt acelaşi Zaheu, nu mai sunt hrăpăreţ, nici înşelător; 
înapoiez cele ce am luat, înapoiez cele ce obişnuiam să smulg. De 
aceea, dăruiesc săracilor, pe care înainte îi despuiam; de acum dau 
din averea mea eu, care o jefuiam pe a altora". Au fugit răutăţile 
după ce a intrat Hristos; s-a împrăştiat toată orbirea patimilor 
trupeşti acolo unde a pătruns lumina vieţii veşnice. 

17. Am vorbit despre întâii-născuţi; să vorbim acum despre 
"grăsime", referitor la care David ne informează îndeajuns când zice: 
"ca de seu şi de grăsime să se sature sufletul meu’ 248 . Iar mai sus, 
spune: "Şi arderea de tot a ta bineplăcută să-I fie" 249 , arătând prin 
aceasta că acea jertfă este bine primită, care este grasă, bine hrănită 
şi îngrăşată - aş zice - cu nutrimentul credinţei şi al devoţiunii, cu 
hrana mai bogată a cuvântului ceresc. Despre o lucrare spunem ade¬ 
sea că este grasă, când vrem să se înţeleagă ceva dens şi care cere 
mult efort; de asemenea, denumim îmbelşugat prinosul care nu este 


244. Luca 19, 5-6. 

245. Cf. Matei 21, 12; Marcu 11, 15; Ioan 2, 14. 

246. Luca 19, 7. 

247. Luca 19, 8. 

248. Ps. 62, 6; Filon, De sacr. 136 (ed. cit., p. 184). 

249. Ps. 19, 3. 

sărac, nici lipsit de valoare. De aceea, pe drept denumim 'grasă 11 jert¬ 
fa despre care dorim să spunem că e bogată. Ca dovadă ne serveşte 
însuşi faptul că în tălmăcirea lui Iosif vacile grase au fost comparate 
cu anii roditori 250 . 

18. Să vedem acum ce înseamnă ceea ce zice Domnul: "Când 
faci bine, au nu-ti este fata senină? Iar de nu împărţi bine, păcatul 
bate la uşă, dar tu biruieşte-1! " 251 . Aceasta ne arată că Dumnezeu e 
mulţumit nu de darurile ce-I aducem, ci de simţământul celui ce 
aduce jertfă. 

Or, Cain, jertfitor al unui dar osândit de conştiinţa unei danii ne¬ 
sincere, a înţeles că jertfa lui nu a fost primită de Dumnezeu şi s-a 
întristat 252 . Căci mintea, când îşi dă seama de dreptatea cugetului 
ei, este mulţumită, şi fiinţa se umple de bucurie, ca o revărsare spi¬ 
rituală atunci când sunt bine primite înaintea lui Dumnezeu fie 
străduinţele, fie lucrările tale. Prin urmare, tristeţea lui Cain este 
mărturia conştiinţei, semnul refugiului. Şi pentru că a adus danie, 
dar pentru că n-a împărţit-o cuviincios şi după dreptate, s-a făcut 
vinovat. 

19. Există patru feluri prin care se recomandau jertfele: sau 
primele din orice produse, sau arse pe foc, sau tăiate, sau întregi 253 . 
Cele dintâi roade ale anului erau considerate primele fructe; acum 
însă s-a văzut că prin aceasta se înţeleg cei care se reînnoiesc prin 
taina botezului. Căci aceasta este cu adevărat prima jertfă, pentru 
că fiecare se oferă ca jertfă; începe cu sine, ca după aceea să-şi 
poată aduce darul. Prin urmare, noua credinţă a celor reînnoiţi, 
sănătoasă, în creştere, câştigând în putere, nu slăbită, nu sleită de 
puteri, nu veştejită ca de bătrâneţe, nici lipsită de sevă, este potri¬ 
vită pentru jertfă, pentru că, deşi se dezvoltă datorită - aş zice - ger¬ 
menului viguros al înţelepciunii şi ajunge la pubertate datorită văpăii 
tinereţii, a cunoaşterii dumnezeieşti, are totuşi măduva învăţăturii 
vechi; căci, precum îl ajută învăţătura noului Testament, pentru că 
scris este: "Veţi mânca roadele vechi de anii trecuţi şi le veţi da la o 
parte pe cele vechi pentru a face loc celor noi " 254 , hrana să ne fie 
cunoaşterea patriarhilor; să se ospăteze flinta noastră cu prezicerile 
proorocilor. Cu o astfel de hrană să se nutrească adâncul mintii, dar 
de acum să nu mai fie chipul mielului, ci adevărul trupului lui 


250. Cf. Fac. 41, 26; Filon, Quaest. I, 64 (ed. cit., p. 134). 

251. Fac. 4, 7, 

252. Fac. 4, 5. 

253. Cf. Lev. 2, 14; Filon, De sacr. 54 (ed. cit., p. 118). 

254. Lev. 26, 10. 

Hristos. Umbra Legii 255 să nu-ti mai întunece ochii, ci, prin harul 
patimii Domnului, strălucirea învierii să-ţi lumineze ascuţişul minţii. 

20. Dacă însă vei aduce jertfă din primele oi, jertfă arsă de foc, 
jertfă grasă pregătită la foc, vei aduce jertfa din pârg a roadelor, pre¬ 
cum e scris 256 , ceea ce înseamnă că a ta credinţă trebuie să fie 
încercată ca prin foc şi să fiarbă de duh sfânt. Iacov a fiert linte 257 
şi a răpit fratelui întâietatea binecuvântării, întâietate pe care o 
poate avea numai credinţa cu adevărat puternică. Aşadar acesta, 
voinic şi plin de viaţă, se dezvoltă; celălalt însă, care nu ştia să-şi 
pregătească hrana, obosit şi lipsit de vlagă 258 . 

Să ne aprindem aşadar de cuvântul Domnului, ca de foc, virtutea 
sufletului nostru. Iosif s-a aprins, precum stă scris: "Cuvântul Dom¬ 
nului l-a aprins pe el" 259 . Să se pârguiască într-adevăr credinţa ta ca 
şi spicele holdelor, căci vremea de vară atunci coace holdele, după 
ce mai întâi le-a pârguit la razele soarelui. 

Aşadar, stârnirea îndelungată în cuvântul Scripturilor întăreşte 
sufletul şi-l pârguieşte printr-un fel de suflare a harului duhovnicesc, 
întăreşte cugetele drepte şi împrăştie toată puterea patimilor necu¬ 
getate. De aceea Isav, avându-şi de tot slăbite legăturile virtuţii, a 
fost fără vlagă; aceia însă, cărora li s-a poruncit ca, având "coapsele 
încinse", să nu mănânce capul mielului nici "nefript îndeajuns, nici 
fiert în apă, ci bine fript pe foc" - precum găseşti scris în cartea 
Ieşirii 260 -, au trecut mările ca pe uscat cu fiinţa lor vitează şi cre¬ 
dincioasă. Şi, precum stă scris în Evanghelie 261 , Domnul mânca 
peşti fripţi. El, Cel plin de Duhul Sfânt. 

Şi poate de aceea slăbea de puteri Isav, pentru că dorea fiertu¬ 
ra pe care Iacov, ca şi cum era nepotrivită pentru sine, i-a dăruit-o 
lui, care era slăbit. 

21. Jertfa şi rugăciunea nu trebuie amestecate, ci deosebite 
după distincţia cuvenită. în orice amestec trebuie făcută diferenţa; 
cu atât mai mult între rugăciune şi jertfă, unde, dacă nu se face 
deosebire limpede, încurcătura e mai mare. De aceea Legea 262 


255. Cf. Evr. 10, 1. 

256. Filon, De sacr. 72 (ed. cit., p. 134). 

257. Fac. 25, 29. 

258. Cf. Fac. 25, 30. 

259. Ps. 104, 19. 

260. leş. 12, 9. 

261. Cf. Luca 24, 42 şi urm. 

262. Cf. Lev. 1, 6. 









DESPRE CAin ŞI ABEL 


161 


porunceşte ca animalul adus spre jertfă să fie tăiat în bucăţi şi să fie 
oferite arderi de tot, ca jertfa să fie fără amestec, fără acoperământ 
şi dezvelită, căci credinţa noastră trebuie să clocotească doar curată 
şi lipsită de orice învelişuri, ca să nu se îmbibe de idei neclare şi 
înşelătoare, ci să apară simplitatea curată şi sinceră a minţii. Apoi, 
să fie tăiată în bucăţi, căci genul virtuţii se împarte în foarte multe 
specii, dar principalele sunt patru: înţelepciunea, temperanţa, tăria, 
dreptatea. 

Rugăciunea ta să fie îmbibată de înţelepciune faţă de cunoaş¬ 
terea lui Dumnezeu şi de adevărul credinţei; să fie îmbibată de 
stăpânirea de sine, despre care Apostolul Favel a crezut că trebuie 
să fie pretinsă chiar de la soţi, când zicea: "Să nu vă lipsiţi unul de 
altul decât cu bună învoială, pentru un timp, ca să vă îndeletniciţi cu 
rugăciunea" 263 . Şi Legea porunceşte 264 să se apropie de jertfă curaţi 
fiind din ajun şi din răsajun. Rugăciunea să aibă tărie; să nu fie între¬ 
ruptă de vreo teamă, să nu se piardă din cauza vreunei oboseli; căci 
tocmai atunci trebuie să fie mai încordată atenţia către rugăciune, 
când suntem asaltaţi de cele contrarii. Rugăciunea să fie paznica 
dreptăţii pe care Iuda, dacă ar fi respectat-o, ruga lui nu s-ar fi schim¬ 
bat în păcat. Căci, oare când trebuie să ne ferim mai mult de la 
faptele şi înclinările nedrepte decât atunci când implorăm dreptatea 
lui Dumnezeu 265 ? De aceea, pentru ca în inimile noastre să sălăş- 
luiască dreptatea. Domnul a zis: "Ferciţi cei prigoniţi pentru dreptate, 
că a lor este împărăţia cerurilor" 266 . Dreptatea i-a lipsit lui Iuda; căci, 
dacă ar fi avut-o, n-ar fi predat pe Domnul, nu L-ar fi trădat pe 
învăţătorul. Şi jertfei lui Cain i-a lipsit; căci dacă ar fi respectat drep¬ 
tatea, ar fi trebuit să-I aducă Iui Dumnezeu primele roade, nu cele 
de mai târziu. I-a lipsit deci şi împărţeala; de aceea răspunsul lui 
este: "Dacă dai cinstit, dar nu împărţi cinstit, păcatul bate la uşă; dar 
tu biruieşte-1". Vezi ce mare este greşeala? Unde lipseşte împărţirea 
[cu discernământ], acolo nu-i primită jertfa. 

22. Urmează să vorbim acum despre rugăciunea stăruitoare şi 
neîncetată, căci se cuvine să stăruim şi să petrecem în rugăciune. 


263. 1 Cor. 7, 5. 

264. Cf. leş. 19, 10-11. 

265. Cf. Matei 6, 33. 

266. Matei 5, 10. 

Domnul însuşi îşi petrecea noaptea în rugăciune 267 , desigur nu pen¬ 
tru ca să-I fie Lui de folos, ci ca să ne înveţe pe noi cum să ne rugăm. 
Căci ruga neîncetată aduce un fel de bună rânduială în rugăciune, 
fiindcă stârnirea în ea ne ajută să cunoaştem pe Dumnezeu, pe când 
cei lenevoşi nu vor cunoaşte pe Dumnezeu 268 . Aşadar rugăciunea 
este o bună deprindere. De altfel, chiar şi puterea trupească se dez¬ 
voltă prin deprindere continuă, iar lipsa de exerciţiu o face să scadă, 
să se micşoreze. într-adevăr, foarte mulţi, din lipsă de exerciţiu, 
şi-au pierdut însăşi forţa firească. Tot astfel şi tăria sufletului se 
dobândeşte prin deprindere neîncetată, încât nici truda nu o mai 
simţim a fi o povară pentru învăţătură, ci o lucrare de folos. Această 
hrană s-o dăm minţii; această hrană, frământată şi cultivată printr-o 
îndelungă cugetare, să întărească inima omului, ca o mană cereas¬ 
că 269 . Noi n-am primit-o de-a gata, frământată şi cultivată, fiindcă 
trebuie să frământăm şi să prelucrăm îndelung vorbele scrierilor 
cereşti; frământându-le cu toată fiinţa şi inima noastră, pentru ca 
acea sevă a hranei spirituale să se răspândească în toate venele 
sufletului. Aşadar dacă, dezvoltându-se, credinţa ajunge Ia maturi¬ 
tate, încât e în stare să înlăture slăbiciunea unei credinţe ce îmbă¬ 
trâneşte şi dacă fierbe de duh şi respectă norma împărţirii aşa cum 
o cere Legea, prin înţelegerea cuvenită, şi dacă stăruinţa aduce har, 
atunci se împlineşte felul 'gras 1 ' şi bogat al rugăciunii, despre care 
profetul spune: "Uns-ai cu untdelemn capul meu' 270 . Căci, precum 
mieii se îngraşă cu laptele îmbelşugat şi precum oile ce au păşune 
bună lucesc de seu, tot aşa se îngraşă şi rugăciunea credincioşilor, 
hrănită de seva apostolică. 

23. Dacă lipseşte ceva din cele spuse mai sus, jertfa nu este 
primită. De aceea i-a zis Domnul lui Cain: "Dacă aduci în chip cuvi¬ 
incios jertfă, dar nu o împărţi cinstit", după cum citim că însăşi 
lumea a fost împărţită în chip deosebit, căci la început o parte din 
ea era neorânduită, fiindcă pământul era netocmit şi gol" 271 , desi¬ 
gur că mai întâi a fost făcută lumina şi a despărţit Dumnezeu lumi¬ 
na de întuneric şi întunericul a fost numit noapte. Şi citim că fiecare 
au fost făcute pe rând: cerul, pământul, pomii roditori, feluritele vie- 


267. Luca 6, 12. 

268. Filon, De sacr. 80 (ed. cit., p. 140). 

269. Cf. Ioan 6, 32. 

ţuitoare. Iar cele mai uşoare au fost împărţite prin locuri mai ridi¬ 
cate, ca de pildă aerul şi focul; cele mai grele, în locuri mai joase, 
de pildă apa şi pământul. Cu toate că Dumnezeu ar fi putut porunci 
ca toate să se facă deodată, El a vrut totuşi să păstreze această 
deosebire, pe care s-o imităm şi noi în toate treburile noastre şi mai 
ales când ne arătăm la rândul nostru recunoştinţa, când nu e de 
ajuns să înapoiezi ceea ce ai primit, ci trebuie să arăţi preţuire pen¬ 
tru darul primit. Căci dacă cineva îşi plăteşte datoria, dar la înpoiere 
ar face o nedreptate stăpânului, ar fi mai de neiertat decât dacă nu 
ar fl dat înapoi ceea ce datora. Aşadar, nu cantitatea achitării dato¬ 
riei, ci gândul celui ce înapoiază şi calitatea şi sentimentul contează. 
Aşadar Cain a adus şi el darul, ofranda cuvenită, fiindcă el este sem¬ 
nul cinstirii şi dovada recunoştinţei, dar nu a făcut în mod cinstit 
împărţeala, căci el ar fi trebuit, înainte de toate, să-I aducă lui 
Dumnezeu pârga primelor roade, ca să înceapă cu recunoştinţa faţă 
de Creator. Doar aceasta este ordinea împărţirii; primele să fie înain¬ 
tea celor următoare, nu cele următoare primele; şi cele cereşti să fie 
înaintea celor pământeşti, nu cele pământeşti înaintea celor cereşti. 

24. Dar întrucât Cain a stricat această ordine, i se spune: Pă¬ 
catul bate la uşă; dar tu biruieşte-1" 272 . Dumnezeu ne învaţă toate: 
mai întâi să nu păcătuieşti, cum l-a îndemnat pe Adam; în al doilea 
rând, dacă ai păcătuit, să-l biruieşti, cum ne învaţă prin pilda vieţii 
lui Cain. Căci trebuie să roşim şi să osândim păcatul, iar nu să-l 
apărăm, fiindcă prin părerea de rău vina scade, în schimb prin 
apărarea lui el se măreşte; şi prin tăcere ne îndreptăm, pe când prin 
apărarea lui, alunecăm. Să existe cel puţin sfiala, unde nu este 
achitarea. De aceea se zice că: “pârâtul pare că are dreptate în pri¬ 
cina sa" 273 . La fel citim şi în altă parte că însuşi Domnul a spus: "Fă 
tu însuţi socoteala nedreptăţilor tale ca să te dezvinovăţeşti" 274 . Atât 
de mare este harul părerii de rău, încât căinţa cucereşte însăşi 
justiţia pe care a încălcat-o osânditul! De aceea zice "biruieşte-1', 
fiindcă nu ai ce să dezvinovăţeşti. Păcatul însuşi se întoarce asupra 
ta. Căci nu fratele îi este adus ca osânditor, ci i se pune înainte vina 
al cărei autor este el însuşi pentru sine. “Asupra ta, zice, se întoarce 
nelegiuirea", pentru că de la tine a început. Nu ai asupra cui arunca 


272. Pac. 4, 7; Filon, Quaest. 1, 65 (ed. cit., p. 136). 

273. Pilde 18, 17. 

mai degrabă vina decât asupra minţii tale. Asupra ta se întoarce 
necinstea ta, "tu eşti pricina ei". 

25. Bine zice: "tu eşti cauza ei". Căci necinstea este un fel de 
mamă a tuturor relelor; şi cine a săvârşit nelegiuiri mai grele, acela 
alunecă uşor în celelalte. Cum poate într-adevăr să se ferească de 
cele omeneşti cine a încălcat cele cereşti? Şi cum poate fi bun cu 
oamenii cine a vătămat pe Dumnezeu? Aşadar unei învinuiri mai 
grele în nelegiuire îi urmează alte rele, pentru că încotro a atârnat 
fărădelegea, într-acolo înclină şi celelalte. Deci tu eşti autorul fap¬ 
telor, tu, conducătorul vinii tale. Rătăcirea ta te-a atras pe tine nu 
fără voia ta; nu fără să bagi de seamă, ci de bunăvoie te-ai făcut 
vrednic de judecat; nu din alunecare ai săvârşit paguba, din cauza 
căreia tu însuti te recunoşti vrednic de pedeapsa divină. 

26. Aşadar, cu toate că a fost îndemnat să biruiască păcatul, el 
măreşte neruşinarea, înrăutăţeşte răutatea. Prin urmare, ce înseam¬ 
nă când Cain zice "să ieşim la câmp" 275 dacă nu că îşi alege, pentru 
uciderea fratelui, un loc lipsit de orice vietate? Căci unde avea să fie 
ucis fratele decât unde lipsea rodul? Firea, ca şi cum ar fi presimţit 
o nelegiuire atât de mare, n-a primit în ea seminţele, fiindcă nu era 
potrivit ca acelaşi pământ să primească şi atingerea sângelui vărsat 
de frate - lucru potrivnic firii -, şi să producă roade conform naturii. 
Deci pe drept zice "să ieşim la câmp"; nu zice "să mergem în rai", 
unde înfloresc pomii; nu într-un loc cultivat şi purtător de rod. 

Ucigaşii înşişi arată că ei nu pot culege rodul crimei şi că rodul 
nu poate rămâne la cei care s-au pus în slujba unei atât de mari 
nelegiuiri. Căci ei fug chiar şi de bunătatea firii, ca acest Cain, care 
pare că s-a temut ca nu cumva un pământ mai roditor, cu o recoltă 
bună, să-i împiedice jalnica faptă şi, obişnuinţa unei rodnicii fericite, 
prin care face să încolţească în sânul ei urmaşi şi roade felurite, să-i 
amintească de dragostea frăţească, până şi în această pregătire a 
crimei, fie şi numai prin înfăţişarea-i tăcută. Tâlharul fuge şi de lumi¬ 
na zilei, ca de un martor al nelegiuirii; cel ce săvârşeşte adulterul 
fuge şi el de lumină, parcă ar roşi în faţa unei părtaşe; la fel şi 
ucigaşul de frate evită rodnicia pământurilor. Căci, cum ar putea să 
vadă cele înfăţişate printr-o naştere comună el, care avea să-l 
omoare pe cel de un sânge cu el? 

losif este aruncat în adâncul unei fântâni fără apă 276 , în schimb 
Amnon este ucis înăuntrul casei 277 . Prin urmare, potrivit unei drepte 
judecăţi, firea însăşi a deosebit acele locuri în care avea să se întâm¬ 
ple omorul, lipsind pe ucigaş de zestrea darului său, ca, printr-un fel 
de osândire a solului nevinovat, să arate cât de mari aveau să fie 
chinurile vinovaţilor. Prin urmare, din cauza ticăloşiei oamenilor 
sunt osândite chiar şi stihiile firii. O altă pildă: David a chemat asu¬ 
pra munţilor, în care a pierit Ionatan împreună cu tatăl său, pedeap¬ 
sa unei veşnice nerodnicii, zicând: Munţilor Ghelboa, sâ nu mai 
cadă pe voi nici rouă, nici ploaie, munţi ai morţii!" 278 . 

27. Să cercetăm acum de ce l-a întrebat Dumnezeu pe Cain 
unde e fratele său, ca şi cum n-ar fi ştiut că a fost ucis. Cât despre 
ştiinţa lui Dumnezeu, El a dovedit că acesta minţea şi, cu toate că 
tăgăduia, i-a răspuns lui Cain ca unul care ştia: "Glasul sângelui 
fratelui tău strigă către Mine' 279 . 

Cât priveşte înţelesul mai adânc, acesta este câ îi îndeamnă pe 
păcătoşi la pocăinţă; căci mărturisirea înseamnă reducerea 
pedepselor. De aceea, în judecăţile dintre oameni, cei ce tăgăduiesc 
sunt chinuiţi, aşezaţi fiind pe unelte de tortură, în timp ce un fel de 
milă îl cuprinde pe judecător faţă de cel ce recunoaşte. Chiar în 
păcat e un fel de sfială şi un început de pocăinţă a-ţi mărturisi 
greşeala, a nu căuta să scapi de vină, ci a o recunoaşte. 

îl îmblânzeşte pe judecător părerea de rău a învinuiţilor; îl 
întărâtă însă încăpăţânarea celor ce tăgăduiesc. Dumnezeu vrea să 
te cheme să-I vii într-ajutor; vrea să dea omului nădejdea după 
îndurare; vrea spovedania sa. El vrea să te convingă că nu El este 
autorul faptei rele; căci cei care pun propriul păcat pe seama nece¬ 
sităţii oarecare a hotărârii sau a faptei lor, cum fac păgânii, par a-L 
învinui pe Dumnezeu, ca şi cum forţa Lui ar fi cauza păcatului; căci 
cine a ucis constrâns de o necesitate oarecare, a ucis oarecum 
împotriva voinţei lui. într-adevăr, cele ce provin de la noi nu au nicio 
scuză; însă cele ce provin din afara noastră sunt scuzabile. Dar cu 
cât mai greu este decât însuşi păcatul a pune pe seama lui Dum- 


276. Cf, Fac. 37, 24. 

277. Cf. 2 Regi 13, 29. 

278. 2 Regi 1, 21. 

279. Fac. 4, 10; Filon, Quaest. in Qen. 68 (ed. cit., p. 138). 

nezeu ceea ce ai făcut şi a arunca ura provocată de încălcarea ta nu 
asupra autorului vinii, ci asupra nevinovăţiei! 

Cântăreşte acum răspunsul ucigaşului de frate: "Nu ştiu! Au 
doară eu sunt păzitorul fratelui meu?" 280 . Chiar dacă răspunsul lui 
dovedeşte trufie, reiese totuşi că, şi dacă l-ar fi considerat bun pe 
fratele său, ar fi trebuit să fie paznic al îndatoririi sale. Căci pe cine 
ar fi trebuit să-l păzească mai curând decât pe fratele său? Dar cum 
să respecte îndatorirea de frate, de vreme ce nu a cunoscut senti¬ 
mentul de înrudire? Sau, cum ar fi cu putinţă să dea ascultare firii, 
cel care nu arată respect nici faţă de Dumnezeu? Mai întâi tăgă¬ 
duieşte ca în faţa unui neştiutor; fuge de îndatorirea de a-şi păzi 
fratele, ca şi cum el ar fi scutit de legea firii; nu ascultă de judecător, 
ca şi cum ar fi liber de hotărârea judecătorească. 

De ce te miri că n-a cunoscut respectul cel ce nu L-a recunoscut 
pe Creatorul său? De aceea, din aceste rânduri ale Scripturii tragi 
învăţătura că doar credinţa este rădăcina tuturor virtuţilor. Iată de ce 
şi Apostolul spune că "temelia noastră este Hristos" 281 şi că numai 
ceea ce vei zidi pe această temelie ajută la rodirea faptei tale şi la 
răsplata virtuţii tale. 

28. Celui ce tăgăduia cu atâta nesocotinţă bine i-a răspuns 
Domnul, zicând: "glasul sângelui fratelui tău strigă către Mine" 282 , 
adică: "De ce nu ştii unde e fratele tău? Eraţi voi singuri cu cei doi 
părinţi, între puţini, nu puteai să nu ştii unde e fratele tău. Oare, pen¬ 
tru că părinţii tăi nu pot fi acuzatori? într-adevăr, nu vreau ca acea 
legătură de sânge, care este autor al izbăvirii, să devină autor al 
primejdiei; numai în tine natura să-şi fi pierdut legile? De aceea te 
gândeşti, deci, să-ţi acoperi crima, fiindcă părinţii nu trebuie să 
acuze? Dar cu atât mai mare este osânda ta... Căci dacă numele 
scumpe de rudenie nu trebuie să învinuiască, cu atât mai mult nu 
trebuie să ucidă! Dar dacă fugi de Mine, Care am fost martor, dacă 
fugi de Mine ca judecător, glasul lui te osândeşte cu şi mai mare 
autoritate decât dacă fratele tău ar trăi. Eraţi singuri. Cine altul l-a 
putut ucide? Dacă-ţi învinuieşti părinţii, te dovedeşti a fi ucigaş. A 
putut să-şi ucidă fratele cel ce nu-şi cruţă părinţii, a putut fi fratricid 
cel ce vrea să susţină naşterea sa din ucigaşi de fiu". 


280. Tac. 4, 9; Filon, Quaest. in Gen. 69 (ed. cit., p. 138). 

281. 1 Cor. 3, 11. 

Şi bine zice "glasul sângelui strigă" - nu fratele strigă; adică 
fratele îşi păstrează nevinovăţia şi harul de frăţietate, chiar mort 
fiind; nu fratele acuză, să nu pară ucigaş de frate, nu acuză nici 
glasul lui însuşi, nu acuză; nu acuză sufletul său, ci acuză glasul sân¬ 
gelui pe care tu însuţi l-ai vărsat; prin urmare, însăşi nelegiuirea ta, 
nu fratele tău, te acuză! 

Totodată se răpeşte ucigaşului dreptul de a se plânge. Căci nu 
se poate plânge de mărturie străină cine e dovedit de ucidere prin 
propria lui faptă. Spusa făptaşului e mai puţin vinovată. Există totuşi 
un martor: pământul care a primit în sânu-i sângele. 

30. Şi bine zice "glasul sângelui fratelui tău strigă din pă¬ 
mânt" 285 ; nu a zis din trupul fratelui tău strigă, ci "din pământ strigă". 
Chiar dacă fratele te cruţă, pământul nu te cruţă; dacă fratele tace, 
pământul totuşi te osândeşte. Pământul e şi martor, şi judecător 
împotriva ta. Un martor mai aspru, care e încă îmbibat de sângele 
fratelui ucis; un judecător meii aspru, care a fost mânjit de o astfel 
de ticăloşie, încât şi-a deschis gura şi a primit sângele fratelui tău din 
mâna ta. Căci pământul şi-a deschis gura ca şi cum avea să pri¬ 
mească doar cuvinte de respect de Ia fraţi, fără să se teamă de 
nimic, fiindcă vedea nişte fraţi, el, care ştia că legea legăturii de 
sânge dintre fraţi este garanţia iubirii, nu a urii. Căci cum putea 
bănui uciderea el, care încă nu văzuse ucidere de om? Dar tu ai 
vărsat sânge, de a cărui atingere îndurerat fiind, pământul "nu-şi va 
mai da roadele sale ţie" 284 . 

Ce nevinovată răzbunare, să se mulţumească a nu mai fi de 
folos, nu să caute să vatăme, el, pământul, care a fost atât de amar¬ 
nic pângărit! 

31. Mu e lucru de rând nici învăţătura, când zice: "glasul sângelui 
fratelui tău strigă către Mine" 285 , fiindcă Dumnezeu îi aude pe drepţii 
Săi chiar morţi, deoarece "ei trăiesc lui Dumnezeu" 286 . Şi pe bună 
dreptate sunt socotiţi vii, deoarece, cu toate că au gustat moartea 
trupului, ei iau viaţa fără de trup şi sunt luminaţi de strălucirea vred¬ 
niciilor lor şi se bucură de lumină veşnică. El aude, aşadar, şi sân¬ 
gele celor drepţi; Se îndepărtează însă de rugăciunile celor ne- 



283. Fac. 4, 10. 

284. Fac. 4, 12. 

285. Fac. 4, 10. 

286. Rom 6, 10. 

legiuiţi, fiindcă, şi dacă par că trăiesc, sunt mai nenorociţi decât toţi 
morţii, căci poartă împrejurul lor carnea, ca pe un mormânt în care 
şi-au îngropat sufletul. Căci cum poate fi socotit dacă nu ca îngropat 
sufletul care se zbate înlăuntrul pământului şi se închide în poftele 
lăcomiei pământene şi în celelalte rele, încât nu poate respira 
adierea harului ceresc? 

Un păcătos de felul acesta este blestemat de pământ, care e cea 
mai mică şi cea mai de pe urmă parte din univers. Căci mai presus 
este cerul şi cele ce sunt pe cer, soarele, luna şi stelele şi tronurile, 
domniile, căpeteniile, stăpânirile, heruvimii şi serafimii. Piu există 
deci îndoială că şi cele de sus l-au osândit pe cel pe care l-au osân¬ 
dit cele de jos. Căci cum ar putea scăpa acolo de judecata curată şi 
cerească acela pe care nici pământurile nu l-au putut ierta? De aceea 
i se porunceşte ca "zbuciumat şi fugar să fie pe acest pământ" 287 . 

32. E un fel de a trăi cunoscut şi general, fiindcă în faţa celui 
necinstit stau şi vor sta relele. Relele de acum îi produc tristeţe; cele 
ce vor veni, groază; pe cel necinstit îl tulbură totuşi mai mult cele de 
acum decât cele viitoare. De aceea I-a şi zis Cain Domnului: "Pe¬ 
deapsa mea e mai mare decât aş putea-o purta. De mă izgoneşti 
acum din pământul acesta, mă voi ascunde de la faţa Ta” 288 , nimic 
nu e, într-adevăr, mai greu decât ca atunci când rătăceşti, să fii 
părăsit de Dumnezeu, încât să nu te poţi regăsi. Moartea păcătosu¬ 
lui pune capăt păcatului; însă viaţa lipsită de cârmuirea dumne¬ 
zeiască se scufundă, alunecând în rele şi mai mari. După cum, dacă 
păstorul îşi părăseşte turma, fiarele dau năvală asupra ei, la fel, când 
Dumnezeu îl părăseşte pe om, se năpusteşte asupra lui diavolul. 
Qreu este mai ales pentru cei neştiutori să nu-şi aibă un conducător, 
în inima lor se strecoară răul; creşte rana, mai ales pentru că 
lipseşte doctoria. însă cel ce vrea să-şi acopere vina şi să-şi tăi- 
nuiască păcatul, se ascunde. Căci cine face răul urăşte lumina şi 
caută întunericul, ca pe nişte ascunzişuri ale fărădelegilor lui. Cel 
drept însă nu are obiceiul să se ascundă de Domnul Dumnezeul lui, 
ci, dimpotrivă, I se încredinţează cu totul, zicând: Iată sunt eu, care 
nu am conştiinţa încărcată, încât să mă tem că-mi va fi descoperită. 


287. Fac. 4, 12; Filon, Quaest. in Qen. 71 (ed. cit., p. 140). 

288. Fac. 4, 13-14. 

33. Pe bună dreptate, deci, se ascunde cel ce-şi dă seama de 
răutate, zicând: “cine mă va întâlni, mă va ucide" 289 . Omul cu min¬ 
tea îngustă se teme de moartea de pe pământ; o uită pe cea veşnică 
şi nu se gândeşte la judecata lui Dumnezeu, ci caută, prin rugăciuni, 
să scape de moartea trupului. Dar de cine se temea că va fi ucis 
acela care îi avea doar pe părinţii lui aici pe pământ? A putut, fără 
îndoială, să se teamă şi de atacul fiarelor el, care călcase poruncile 
legii sfinte, şi să nu aibă curaj în fata celorlalte animale supuse, pen¬ 
tru că el le-a arătat că un om poate fi ucis; a putut să se teamă chiar 
de părinţi că l-ar putea ucide, el, care arătase că se poate săvârşi o 
ucidere de frate; au putut, într-adevâr, şi părinţii să înveţe de la fii 
ceea ce urmaşii au învăţat de la părinte. 

34. Să medităm acum de ce a zis Dumnezeu: "Oricine va ucide 
pe Cain înşeptit se va pedepsi" 290 şi de ce i-a pus un semn, ca 
ucigaşul de frate să nu fie omorât, pentru că nu a fost prevăzut ca 
vinovatul să fie ucis. 

Omul este al optulea: fiind cugetător, el e deasupra celorlalte 
fiinţe; omul are şi cele cinci simţuri ale corpului, are şi glas; are şi 
harul de a naşte; dacă acestea şapte nu sunt conduse de simţul 
raţiunii, celelalte şapte sunt supuse morţii. De aceea, pentru cel lip¬ 
sit de raţiune, acestea şapte reprezintă tot atâtea primejdii. Aşadar, 
cine va pierde simţul judecăţii se va amăgi zadarnic cu câştigul adus 
de aceste daruri trupeşti; toate acestea se risipesc dacă nu sunt 
ţinute oarecum în frâul cugetării. Prin urmare, moartea acestei 
cugetări aduce cu sine moartea patimilor nesăbuite. Dar e mai bine 
să tâlcuim că numărul şapte reprezintă odihna şi refacerea 291 . 
Aşadar, cel ce nu-1 va cruţa pe cel păcătos şi îi va duşmăni darul 
iertării păcatelor îşi va răpi sieşi nădejdea iertării şi se va abate 
asupra lui o pedeapsă la fel de mare din partea harului lui 
Dumnezeu. 

35. Cât despre semnul pus asupra lui Cain, ca să nu-1 omoare 
cineva. Domnul a voit să întoarcă pe cel care rătăcea şi, prin 
bunăvoinţa Sa, să-l îndrepte, căci obişnuim să ne încredinţăm mai 
uşor acelora a căror bunăvoinţă o simţim. Hu i-a oferit, totuşi, lucruri 
mari; dar tocmai prin el Domnul pedepseşte lipsa de minte a celui 


289. Fac. 4, 14; Filon, Quaest. in Gen. 72 (ed. cit., p. 142). 

290. Fac. 4, 15. 

neştiutor care, cu toate că e vrednic de pedepse veşnice, nu a cerut 
să i se ierte pedeapsa, ci a crezut că trebuie să ceară viaţa pentru 
trupul acesta, viaţă în care e mai multă amărăciune decât plă¬ 
cere 292 . în fapt. In despărţirea dintre suflet şi trup şi In sfârşitul vieţii 
acesteia există o singură moarte care, îndată ce a venit, înde¬ 
părtează toate durerile, nu le măreşte. însă temerile care dau năvală 
asupra celor ce trăiesc în viaţa aceasta, tristeţile, durerile, gemetele 
şi feluritele chinuri, rănile provocate de greutăţile şi amărăciunile 
vieţii acesteia aduc atâtea morţi neamului omenesc, încât moartea 
pare mai curând o iertare decât o pedeapsă; căci nu e o moarte 
definitivă, de vreme ce nu ni se răpeşte viaţa, ci se trece la mai bine. 
Căci cei răi, care nu au voit să se întoarcă din calea păcatelor, dacă 
au murit, au pus capăt, chiar fără voia lor, nu fiinţei lor, ci vinii, încât 
nu se meii fac vinovaţi şi de alte rele; căci viaţa acestora vuieşte de 
nelegiuiri. Dacă însă nădăjduiesc în bine, trebuie să credem mai 
curând că pleacă de aici decât că pier. 

36. Aici ne vine într-ajutor învăţătura despre nemurirea sufletu¬ 
lui, căci viaţa adevărată şi fericită este numai aceea pe care o 
trăieşte, cu bună ştiinţă, fiecare, cât mai curat şi mai în deplină feri¬ 
cire, deoarece, odată şi odată, sufletul nostru va părăsi acest înveliş 
al cărnii şi se va elibera din această - aş zice - închisoare a trupului, 
zburând înapoi, înspre acel loc înalt, de unde, trimis fiind în mă¬ 
dularele noastre, a gemut alături de suferinţa corpului acestuia, 
până să-şi ducă la îndeplinire sarcina ce i s-a încredinţat, anume ca 
printr-o purtare chibzuită să se îndrepte şi să înfrâneze pornirile 
necugetate ale cărnii acesteia. Aşa se explică şi faptul că mai târziu 
şi proorocii au Ejuns în robie, alături de poporul iudeilor: ca nu 
cumva mulţimea, lipsită de sprijinul sfinţilor şi părăsită de sfatul lor, 
să sufere mai tare, ci sfătuită de desele propovăduiri ale proorocilor 
să se reîntoarcă în bună credinţă spre Domnul 293 Dumnezeul său; 
şi ca nu cumva zdrobită de chinurile robiei să se prăbuşească în 
păcatul necredinţei şi să-şi piardă nădejdea în posibilitatea mântuirii 
veşnice. 

37. Se dovedeşte, aşadar, în acest loc, că n-au dreptate cei ce 
consideră că viaţa pe care o ducem în lumea aceasta - viaţă plină 
de alunecări, unde toate sunt pline de durere - este unica noastră 


292. Filon, Quaest. in Oen. 76 (ed. cit., p. 144). 

293. Cf. Plâng. 3, 40. 

viată, după cum reiese şi din simplă înşirare a faptelor. Căci iată-1 pe 
cel drept pe cel nevinovat, pe cel credincios, atrăgându-şi, - pentru 
că jertfa lui a găsit har -, ura fratelui; iată-1 înlăturat, prin ucidere de 
frate, fără să fi ajuns la vârsta deplină a vieţii acesteia; iar cel necin¬ 
stit, cel nelegiuit şi necredincios, deşi pângărit de uciderea fratelui, 
a trăit o viaţă îndelungată, s-a căsătorit, a lăsat urmaşi 294 , a înte¬ 
meiat oraşe; şi toate acestea le-a făcut cu îngăduinţa Celui de sus. 
nu crezi oare că în toate acestea se aude limpede glasul lui Dum¬ 
nezeu care strigă: Greşiţi voi, care credeţi că aici pe pământ este 
întregul har al vieţii! nu înţelegeţi, nu vă daţi seama că bătrâneţea 
aceasta este încărcată de nenorociri şi că înaintarea în vârstă e tri¬ 
but de amărăciune? Că suntem înconjuraţi - ca şi cum ne-am afla 
loviţi zilnic de izbiturile naufragiului dintre Scylla şi Caribda 295 -, 
fiind izbiţi de valuri şi umblând mereu prin ţinuturi pline de stânci? 
Că ne place să ne desfătăm parcă am fi nişte dobitoace, nu pe atât 
de veşnice pe cât de veşnic este răul? 

Aşadar, şi lui Cain i-a fost lungită viaţa drept pedeapsa de a trăi 
tot timpul stăpânit de groază şi fugind drum îndelungat şi trudind 
fără rezultat. Or, nu există pedeapsă mai grea decât să ştii că tu 
însuţi eşti cauza celor mai mari nenorociri. 

Vezi, prin urmare, cât de nesfârşită este viata celor drepţi şi cât 
de fără valoare a celor necinstiţi! Viaţa celui drept strigă şi când el e 
mort; a celui păcătos, însă, stă ascunsă. 

38. în al treilea rând, reţinem că, îndată ce s-a produs uciderea 
de frate, cea mai mare dintre nelegiuiri, a trebuit să se arate şi legea 
îndurării dumnezeieşti, ca nu cumva, dată fiind pedeapsa osânditu- 
lui, nici oamenii să nu-şi păstreze răbdarea şi stăpânirea de sine 
când judecă, ci să-i dea chinuirii pe cei vinovaţi. 

Scopul hotărârii dumnezeieşti este să-l înveţe pe judecător cu 
mărinimia şi răbdarea, ca nu cumva din râvnă de pedeapsă să fie 
pedepsit cineva prea în grabă şi, din lipsa de socotinţă a judecăţii, 
să fie pedepsit un nevinovat; nici să înăsprească pedeapsa unuia 
care nu-i este pe plac; totodată, să nu arate prea mare îngăduinţă 
unuia care nu se căieşte de fărădelegea sa. 


294. Cf. Fac. 4, 17. 

295. Homer, Odiseea XH, 118, ed. Murnu-Pippidi, Buc., 1971, p. 263. 

L-a "îndepărtat Dumnezeu pe Cain de la faţa Sa' 296 şi, des- 
părţindu-se [acela] şi de părinţi, a fost trimis ca într-un fel de sur¬ 
ghiun în ţinuturi părăsite, fiindcă de la blândeţea omenească el a tre¬ 
cut la cruzimea de fiară. 

Totuşi nu a voit ca ucigaşul să fie pedepsit tot prin ucidere, căci 
Dumnezeu vrea mai curând îndreptarea păcătosului decât moartea 
lui 297 . De aceea se aduce răzbunare de şaptezeci de ori câte şapte 
asupra lui Lameh, pentru că vina lui e mai mare, fiindcă nu s-a 
îndreptat nici după osândirea celuilalt 298 . 

Cain a rătăcit, înaintea lui Lameh, dintr-un fel de pornire ne¬ 
chibzuită; Lameh însă trebuia să fi fugit de ceea ce văzuse că nu era 
pe placul celuilalt. Judecătorul trebuia să dea hotărârea ca să nu se 
creadă că învinuitul trebuie să fie în orice împrejurare lovit. 

Şi, ca să ne întoarcem iarăşi la taină, nu a trebuit să moară Cain 
care, până la data firească a morţii sale, avea timpul să-şi ispăşească 
pedeapsa! Căci ar fi putut invoca motivul că s-ar fi mântuit - fie chiar 
printr-o faptă târzie de căinţă - dacă nu l-ar fi smuls o pedeapsă 
înainte de vreme. 


296. Fac. 4, 16. 

297. Cf. Iez. 33, 11. 

298. Cf. Fac. 4, 24; Filon, Quaest. in Gen. 77 (ed. cit., p. 148). 

înrâurit de interpretarea alegorizantă a lui Filon din Alexandria, 
Sfântul Ambrozie înfăţişează în această scriere viaţa patriarhului 
Fioe, insistând îndeosebi asupra corăbiei prin care el şi cei ai casei 
lui, oameni şi dobitoace, au reuşit să se mântuiască din primejdia 
potopului. 

Potrivit exegezei amintite, fiecare acţiune, fiecare nume chiar, 
transmit cititorului "înţeles mai adânc", "pătrundere mai adâncă" 
decât ceeea ce ne spune "interpretarea după buche". Uneori simbo¬ 
lizările acestea par verosimile, fireşti, la îndemâna autorului în pre¬ 
ocuparea Iui de a face cât mai accesibilă educarea morală a credin¬ 
cioşilor. Dar unele din înţelesurile pe care ie vede ni se par astăzi 
destul de forţate. Sunt aproape 70 de ani de când cunoscutul pa- 
trolog Pierre de Labriolle spunea: "Azi nu mai e Ia modă exegeza ale¬ 
gorică, între altele pentru că astăzi nu mai cunoaştem atât de bine 
Scriptura ca cei vechi, care n-aveau altă sursă în afara ei. Azi folosim 
mai mult experienţa şi raţiunea. Dar nu trebuie să uităm că alegoria 
biblică a obişnuit gândirea creştină să caute pretutindeni simboluri 
pentru a urmări spiritul pur din spatele aparenţelor, spre a vedea în 
orice formă sensul sau îmbrăcămintea unei gândiri". Dar nu-i mai 
puţin adevărat că dincolo de tendinţa anagogică şi alegorizantă. 
Sfântul Ambrozie urmăreşte îndoctrinarea morală şi creştinească a 
credincioşilor săi. Şi cu toate că şi scrierea de faţă a fost compusă 
doar la câţiva ani după ce autorul lor trecuse el însuşi prin şcoala 
catehumenatului, totuşi el nu se sfieşte să descrie în paragrafele 
25-26 cu avânt roadele catehumenatului", elogiind, prin comparaţie, 
"întoarcerea de pe drumul Damascului" a lui Pavel faţă de "vorbăriile 
fără capăt" ale lui Platon, iar ca un fir roşu al întregii scrieri el găseşte 
că drumul virtuţii şi al desăvârşirii creştine este singurul care ne 
ajută să înţelegem mai bine tainele creştinismului. 

Pentru Sf. Ambrozie “uriaşii" din Cartea Facerii erau nişte "fii ai 
trupului", moştenitori ai prostiei omeneşti (4). 

Corabia este pentru Sf. Ambrozie o "înfăţişare a trupului ome¬ 
nesc" (6). ‘Ce este mintea în suflet, aceea este sufletul în trup". Când 
a zis Dumnezeu către Fioe ‘acum intră în corabie", a vrut să spună: 

"acum intră în tine însuţi în mintea ta, în lăuntrul sufletului tău. 
Acolo e scăparea, acolo e cârma vieţii tale" (38-39). 

"înfrânează, omule, pornirile iraţionale şi supune toate simţurile 
minţii, căci orice simţământ moare şi se îneacă, întocmai ca intr-un 
potop, dacă se face slujitor al necinstei" (35). 

Ca unul care cunoştea limba greacă. Sfântul Ambrozie face o 
apropiere între cuvintele "vână" şi “suflu aprins ' ("flebs" şi “eflexaj: 
“De aceea sângele a fost numit suflare de viaţă, pentru că sângele e 
cald şi aprins, aşa cum aprinsă este şi virtutea, care dispreţuieşte 
toate plăcerile pântecelui". 

Cei 350 de ani cât a mai trăit Noe după ce a ieşit din corabia sa 
simbolizează - zice Sf. Ambrozie - crucea lui tlristos: litera T are ca 
semnificaţie numerală suma de 300, iar numărul 50 e cifra jubiliară 
a iertării. în chipul acesta, cei 350 de ani ne dau numărul iertării şi 
al harului mântuirii. 

Izvoarele folosite de Sf. Ambrozie sunt mai ales câteva scrieri ale 
lui Filon din Alexandria, pe care le-am notat la locurile respective. în 
afara lor, el a mai folosit o scriere a lui Origen cuprinzând un comen¬ 
tariu la Cartea Facerii, păstrată azi numai parţial. îl citează apoi în 
două rânduri pe Vergiliu, în două locuri pe fiomer , pe Platon in patru 
locuri, toate aceste trimiteri provenind, credem, din cultura sa ge¬ 
nerală. 

Data scrierii pare a fi fost legată de adâncile frământări din anul 
378, anul morţii împăratului Valens, pătimaş sprijinitor al arianis¬ 
mului; pentru pastoraţia Sfântului Ambrozie însă anii 378-380 sunt 
ani de palpitantă luptă de rezistenţă ortodoxă. E drept că textul 
scrierii dedicate lui Pioe are cele mai multe pasaje cu indicaţia: la¬ 
cună, fapt care poate proveni atât din nota forţată de a găsi de fie¬ 
care dată rezolvare fericită la exegeza alegorică potrivită, cât şi din 
greutăţile de ordin public din interiorul imperiului. De aceea, e firesc 
lucru de a întâlni şi neclarităţi şi fraze incomplete. 

1. 1. încercăm să lămurim viata, firea, faptele şi chiar adâncul 
minţii Dreptului Noe, dacă suntem în stare. Căci de vreme ce însăşi 
filosofia a spus că nimic nu e mai greu decât pătrunderea adâncu¬ 
rilor omului, desigur că tot pe atâta e de greu să cuprinzi mintea 
unui "om drept" 1 . Cum Dumnezeu l-a cruţat însă pe Noe, ca să 
reînnoiască sămânţa oamenilor, să fie izvor al dreptăţii, se cuvine ca 
şi noi să vorbim despre el pentru a ne fi tuturor pildă de urmat şi, 
totodată, să găsim odihnă în el după toată nelinştea pe care ne-o 
produc, zilnic, frământările vieţii acesteia. 

Ne e greu să supravieţuim fiilor noştri, ne e silă să mai privim 
lumina soarelui când auzim de atâtea nenorociri ale celor mai dragi 
ai noştri; să înfrunţi diferitele valuri şi furtuni de astăzi ale ecleziilor 
înseşi, sau să auzi vorbindu-se despre ele, cine este atât de tare 
încât să îndure toate cu răbdare? Or, tocmai de aceea ne-a fost şi 
nouă cu atât mai dragă odihna aceasta, pentru ca, în timp ce me¬ 
dităm cu mare atenţie la dreptul Noe, să ne refacem şi noi aşa cum 
şi-a găsit odihna în el, după trudă şi dureri, întregul neam omenesc. 

2. De aceea se şi numeşte "Noe" 2 , cuvânt care în latină înseamnă 
"drept" sau "odihnă". De altfel, chiar părinţii lui au spus 3 : "Acesta ne 
va mângâia în lucrul nostru şi în munca mâinilor noastre, la lucrarea 
pământului pe care l-a blestemat Domnul Dumnezeu". Dacă socoţi 
că aceasta trebuie raportat numai la cele ce s-au petrecut, întrucât 
potopul a avut loc în vremea lui Noe, s-ar părea că nu odihnă s-a 
adus oamenilor, ci pieire, şi nu înlăturarea relelor, ci culmea nenoro¬ 
cirilor. Dacă însă cauţi să înţelegi mai adânc mintea omului drept, 
vei vedea că spiritul de dreptate este unicul care, născut mai curând 
pentru ajutorarea altora decât pentru sine, caută nu ce e folositor 
sieşi, ci ceea ce le este tuturor. Spiritul de dreptate ne face să trăim 
liniştit departe de suferinţele pricinuite de nedreptate; ne fereşte de 


1. Cf. Fac. 6, 9. 

2. Fac. 6, 9; Filon, Leg. alleg. III, 24 (I, 102, 22 M; 1, I 29, 22 C), citat după 
Schenkl, op. cit., p. 413. 


b 3. Fac. 5, 29; Filon, Quaest. in Gen. I, 87, ed. Ch. Mercîer, Paris, 1979, p. 160. 

tristeţe fiindcă săvârşind cele ce sunt în spiritul dreptăţii, datorită 
siguranţei pe care ne-o dă o conştiinţă curată, nu ne temem de 
nimic, nu suntem chinuiţi de nicio durere apăsătoare; căci nu este 
suferinţă mai mare decât conştiinţa vinii. Să ne găsim, aşadar, odih¬ 
na departe de toată grija cauzată de viaţa pământeană, viaţă care ne 
chinuie trupul şi sufletul cu multă suferinţă şi ne macină existenţa. 

2. 3. Moe la rândul lui a avut trei fii, Sem, Ham şi lafet. Semni¬ 
ficaţia numelor este: "bun", "râu" şi "indiferent' 4 ; se pare deci că prin 
darul naturii, Moe a avut şi bunătatea, că nu i-au lipsit nici încercările 
relelor şi că a avut din plin şi însuşiri indiferente, adică 5 ...un fel de 
bagaj de virtuţi. Motivul pentru care râul este pus la mijloc, este evi¬ 
dent: fiindcă de la natură binele există în toţi oamenii, şi ea nu-i 
aruncă pe pragul vieţii ca pe nişte naufragiaţi 6 , ci îi dăruieşte şi cu 
forţă, ca să nu fie doborâţi de încercările răutăţii şi să nu cadă ca 
nişte neputincioşi, îi apără şi-i învăluie pe oameni cu un fel de înve¬ 
lişuri indiferente care sunt: viaţa fericită, starea bună a sănătăţii, fru¬ 
museţea, hărnicia, averea, gloria, familia ilustră, pentru ca, înzestraţi 
cu bunurile acestea, să-şi păstreze bunătatea naturală şi să ţină 
înăuntru răul acela, ca să nu poată vătăma; să-l ţină în cătuşe, ca pe 
un întemniţat. Mi se pare că-i ceva asemănător cu organizarea fron¬ 
tului în vederea luptei. Că forţele inferioare se află la mijloc, iar la 
dreapta şi la stânga, în flancuri, sunt cele mai viteze, pentru ca prin 
ele întregul front să capete tărie. De aceea şi cunoscutul poet grec 
spune KotKovx; 8’d<; |j.ecaov etaxaaev, adică: “pe codaşi îi împinse la 
mijloc" 7 . Aşadar, din porunca lui Dumnezeu şi natura, care ştie că ne 
naştem pentru a lupta în lumea aceasta, aşază întocmai ca un bun 
general în prima linie de bătaie forţele bune de care dispune, pen¬ 
tru ca ele să stea în faţa liniei a doua, să fie de ajutor celei de a treia, 
aşa încât, ca un duşman împresurat, răul ori încotro s-ar îndrepta să 
fie oprit de armatele îngemănate, să nu le istovească pe fiecare în 
parte, ca-n luptele egale, şi să nu aibă putinţa de a ieşi din strâmto- 
rile fireşti şi să se desfăşoare în afara lor. 

2, 5. întrucât însă ordinea în care se nasc fiii lui Moe este cea 
indicată mai sus, dar când, la rândul lor, ei au copii, primul amintit 
este lafet ("indiferent "), iar Ham ("rău") este trecut al treilea, ca nu 
cumva să se creadă că e vorba de o contradicţie, trebuie lămurit şi 


4. Cf. Fac. 6, 1 şi 10; Filon, Quaest. 1, 82, ed. cit., p. 162. 

5. Lacună în text. 

6. Cf. de excessu fratris 11, 29 (citat după Schenkl, op. cit., p. 414). 

7. Homer, Iliada, 4, 299; trad, G. Murnu, Bucureşti, 1955, p. 95. 

motivul schimbării intervenite 8 . E adevărat că fiind mai în miezul lu¬ 
crurilor, binele este pe primul loc, dar şi răul urmează îndată. Căci 
şi în cuget avem gânduri potrivnice care, fără îndoială, încolţesc 
după aceea. Cât timp ele stau, aş zice, închise înlăuntru şi nu ro¬ 
desc, aceste gânduri sunt ocrotite, cum se întâmplă cu buruienile, 
de sânul cald al minţii bune, ca să nu iasă afară. Căci atâta timp cât 
răul este în stare de veghe, dar fără putinţă de împlinire (entelechia), 
adică de acţionare şi manifestare, bunătatea, aidoma minţii unui 
cârmaci sau a unui vizitiu, opreşte sau ţine în frâu răutatea care în¬ 
cearcă să se năpustească; însă odată înfierbântată şi eruptă în 
abces, ca să nu se poată întinde mai departe şi să nu le molipsească 
pe cele dimprejur, urmează măsura de prevedere cuvenită, ca nu 
cumva acel "indiferent", numit în grai obişnuit “însoţitor al binelui", 
să se retragă de pe poziţie, nemaifiind în stare să reziste răului clo¬ 
cotind. Aşadar, pentru ca otrava vătămătoare să nu se întindă mai 
departe şi să contamineze, pricinuind cât mai multe stricăciuni, acel 
prim bun, care este binele datorat naturii, când îşi schimbă locul, îşi 
schimbă şi ordinea, întrucât dând - aş zice - ajutor flancului ce se 
află în primejdie, îi revine în linia de luptă acea parte care este cea 
mai solicitată; căci vitejia luptătorului este necesară în locurile mai 
grele, după cum prezenţa unei paze bune acolo e mai numeroasă, 
unde zidurile sunt mai şubrede. Şi pentru ca nicio parte să nu ră¬ 
mână fără apărător, cât timp prin firea ei bunătatea caută să sprijine 
părţile mai slabe, atunci acel "indiferent” ia locul superior, ca şi cum 
bunul desăvârşit şi-ar fi încredinţat sieşi acea parte; de fapt nimic nu 
e mai desăvârşit decât virtutea. E adevărat că cele indiferente nu au 
tăria adevăratei virtuţi, dar îşi sporesc şi măresc influenţa. De aceea 
a fost numit Iafet, ceea ce latineşte se traduce prin posibilitate”. 

3. 6. Şi nu numai dreptul Noe a avut fii 9 , ci, în vremea aceea, au 
început să se înmulţească foarte mult oamenii pe pământ. Lucrul 
acesta nu pare lipsit de semnificaţie. Căci nu ar trebui să se creadă 
că-n vremea din preajma potopului i-a lipsit harul fecundităţii acelei 
generaţii pe care au înghiţit-o apele potopului, ci fs-a făcuţi astfel, ca 
numărul mare al neamului omenesc care a existat să fie înţeles ca 
un har al lui Dumnezeu, iar potopul care a venit să fie pus pe seama 
nedreptăţilor noastre, ale celor care prin păcate am îndepărtat de la 
noi mila Domnului. La fel şi pentru vremurile următoare, vei afla că 
o bogăţie de tot atâţia ani a precedat seceta ce avea să se abată asu¬ 
pra Egiptului 10 . Căci temeiul virtuţii este să începi cu binefaceri şi să 

8. Cf. Fac. 6, 1; cf. 2 si urm. 

9. Cf. Fac. 6, 1; Filon, Quaest. 1, 89 (ed. cit., p. 162). 

10. Cf. Fac. 41, 29 şi urm. 

răspândeşti harul. De aceea şi David spune: "Mila şi judecata Ta voi 
cânta Ţie, Doamne" 11 . Harul precede binefacerii; iar judecata ur¬ 
mează unei sobre discipline. I se datorează deci lui Dumnezeu fap¬ 
tul că ne sunt trimise mai întâi cele bune; ni se datorează nouă fap¬ 
tul că sunt schimbate 12 . Dumnezeu însuşi declară aceasta când 
zice: Tiu va rămâne Duhul Meu pururea în oamenii aceştia, fiindcă 
sunt numai trup" 13 . Duhul Sfânt este duhul înţelepciunii, duhul cu¬ 
noaşterii. Are, prin urmare, înţelepciune, are şi ştiinţă, precum spu¬ 
ne Scriptura 14 şi despre Beţaleel - care a primit porunca prin glasul 
Domnului să facă cortul cel sfânt că e plin de duhul înţelepciunii 
şi al ştiinţei. Aşadar duhul acesta este dăruit oamenilor, dar nu ră¬ 
mâne continuu. Hi se dezvăluie şi cauza pentru care nu rămâne me¬ 
reu: fiindcă oamenii "sunt trup'; căci natura trupului se împotriveşte 
ordinii, pentru că ascultă de plăcere. în sfârşit, numai despre Dom¬ 
nul Iisus singur s-a scris: "Feste Care vei vedea Duhul coborându-Se 
din cer şi rămânând peste El, Acela este Cei ce botează cu Duhul 
Sfânt" 15 . într-adevăr Duhul Sfânt a rămas în Acela pe Care nu-L îm¬ 
piedica nicio povară a stricăciunii trupeşti să păstreze rânduiala unei 
învăţături nestricate şi neamestecate. El, al Cărui trup nu a văzut 
stricăciunea. 

3.7. Prin urmare se arată că popoarelor le va veni mântuirea prin 
unul Domn Iisus, Care nu ar fi putut fi singurul drept, deoarece orice 
om născut greşeşte, dacă, născut fiind din fecioară, nu ar fi fost 
cruţat de o naştere supusă păcatului 16 . "Iată - zice - întru fărădelegi 
m-am zămislit, şi în păcate m-a născut maica mea" 17 , spune acela 
care, în comparaţie cu alţii, era socotit om drept. Pe cine aş putea 
numi, aşadar, "drept" dacă nu pe Cel liber de aceste lanţuri, pe Care 
nu-L ţin lanţurile firii noastre comune? De la Adam toţi trăiam în 
păcat 18 , peste toţi stăpânea moartea. Să vină Cel care e singurul 
drept înaintea lui Dumnezeu, despre Care să se spună că de acum nu 
numai că "nici s-a aflat vicleşug în gura Lui" 19 , ci: "n-a săvârşit niciun 
păcat" 20 . 


11. Ps. 100, 1. 

12. Autorul se gândeşte aici la libertatea voii omeneşti care poate aduce schim¬ 
barea. 

13. Fac. 6, 3; Filon, Quaest. I, 90 (ed. cit., p. 164). 

14. Cf. leş. 31,3. 

15. loan 1, 33. 

16. Autorul se gândeşte aici la "puterea Celui Preaînalt". 

17. Ps. 50, 6. 

18. Cf. Rom. 3, 9; 5, 14. 

19. 1 Pt. 2, 22. 

4. 8. "Iar în vremea aceea se iviră pe pământ uriaşii" 21 . Autorul 
sfintei scrieri nu vrea să se înţeleagă că fiii pământului ar fi uriaşii 
descrişi de poeţi, ci afirmă că din îngeri şi din femei s-au născut 
aceia pe care îi denumeşte prin termenul de mai sus, voind să ex¬ 
prime mărimea trupului lor. Şi, să medităm dacă nu cumva sunt ase¬ 
menea uriaşilor oamenii care sunt preocupaţi de îngrijirea trupului 
lor, dar nu au nicio grijă de sufletul lor, precum se spune, conform 
imaginaţiei poetice, că uriaşii, născuţi din pământ, mândri de mări¬ 
mea trupului lor, i-au dispreţuit pe zeii de sus. Oare ar trebui socotiţi 
altfel oamenii care, deşi alcătuiţi din suflet şi trup, îşi întorc ochii de 
la puterea minţii - decât care sufletul nu are nimic mai de preţ - şi 
- imitatori ai cărnii acesteia - se comportă ca nişte moştenitori ai 
nimicniciei pământeşti? Aşadar, se trudesc în zadar, ameninţând 
cerul cu vorbe trufaşe şi dăruindu-se cu totul treburilor pământeşti, 
aceia care, prin alegerea a ceea ce este mai josnic şi prin dispre¬ 
ţuirea a ceea ce este mai de preţ, sunt osândiţi cu o asprime mai 
mare, pentru că - să zic aşa - s-au încuscrit în chip păgubitor cu 
nişte păcate voite de ei. 

9. Scriptura îi numeşte de multe ori pe îngeri “Fiii lui Dum¬ 
nezeu" 22 fiindcă din niciun om nu se nasc duhuri. Dumnezeu nu a 
pregetat, aşadar, sâ-i numească pe bărbaţii credincioşi fiii Săi 23 . 
Aşadar, după cum oamenii cu o viaţă vrednică de laudă sunt numiţi 
fiii lui Dumnezeu 24 , tot aşa pe aceia ale căror fapte sunt legate nu¬ 
mai de treburi trupeşti, îi numim - sprijinindu-ne pe autoritatea 
Scripturilor - "fiii trupului". Căci evanghelistul loan spune: "Dar celor 
care L-au primit pe Domnul Iisus, le-a dat putere ca să se facă fii ai 
lui Dumnezeu, care, adică, cred în numele Lui, care nu din sânge, 
nici din dorinţă trupească, nici din dorinţă bărbătească, ci de la 
Dumnezeu s-au născut" 25 . De aceea, mai apoi afli că Dumnezeu, 
deşi Se gândea, adică ştia că omul, pus fiind între limitele pămân¬ 
tului, nu poate fi fără de păcat, întrucât poartă trup - căci pământul 
este un fel de loc al ispitelor, iar trupul (carnea), un fel de mreajă a 
corupţiei 26 -, totuşi S-a mâniat pe oameni, pentru că, deşi aveau 
insuflate în trup o minte în stare să judece şi tărie sufletească, s-au 
năpustit fără niciun discernământ spre prăpastia din care nu voiau 
să revină. Şi Dumnezeu nu gândeşte ca oamenii, să-şi schimbe după 


21. Fac. 6, 4; Quaest. I, 92 (ed. cit., p. 170). 

22. Fac. 6, 2 şi 4. 

25. Cf. Ps. 81, 6; 88, 7. 

24. Cf. Iov 1,8. 

25. loan 1, 12-13. 

26. Cf. Fac. 6, 6; Filon, Quaest. 1, 93 (ed. cit., p. 172). 

aceea părerea, nici nu Se mânie, cum face omul iute din fire, ci de 
aceea sunt scrise cuvintele acestea, ca să se înţeleagă cruzimea 
păcatelor noastre, care a dus la batjocorirea lui Dumnezeu 27 , vina 
noastră crescând parcă până într-atât, încât însuşi Dumnezeu, Care 
prin firea Sa nu Se lasă tulburat nici de supărare, nici de mânie, nici 
de vreo altă patimă, pare provocat la mânie. 

10. Şi atunci l-a ameninţat Dumnezeu pe om cu pieirea. "Pier- 
de-voi de pe faţa pământului - a zis - de la om până la dobitoc şi de 
la târâtoare până la păsările cerului” 28 . L-au supărat cu ceva necu¬ 
vântătoarele? Mu! Dar întrucât fuseseră făcute pentru om, dacă urma 
să fie nimicit acela pentru care fuseseră făcute, era logic să fie ni¬ 
micite şi ele, fiindcă nu mai era cine să se folosească de ele. Jude¬ 
când mai adânc, înţelegem însă că omul reprezintă mintea care este 
în stare să judece; căci omul este definit ca o fiinţă vie, muritoare, 
cugetătoare. Dacă piere, prin urmare, esenţialul, atunci se stinge 
orice simţ, fiindcă nu mai rămâne nimic de salvat, când virtutea, fun¬ 
damentul salvării, a pierit. Dar, pentru osândirea celorlalţi oameni şi 
punerea în evidenţă a respectului faţă de Dumnezeu, ni se spune că 
“Moe a găsit har înaintea lui Dumnezeu" 29 . Totodată ni se arată că pe 
omul drept nu-1 adumbreşte jignirea altora, de vreme ce el, dreptul, 
este cruţat pentru răspândirea întregii seminţii, el care se învred¬ 
niceşte nu prin nobleţea neamului, ci datorită firii sale drepte şi 
desăvârşite. Căci felul de a fi al unui om ales este garanţie de virtuţi, 
pentru că, după cum neamurile reprezintă felul de a fi al oamenilor, 
tot aşa virtuţile reprezintă felul de a fi al sufletelor. Căci familiile se 
fac cunoscute prin strălucirea felului de a fi al oamenilor, iar fru¬ 
museţea sufletelor se face slăvită prin strălucirea virtuţii. 

5.11. "Se stricase însă pământul înaintea feţei lui Dumnezeu şi 
se umpluse de silnicii" 30 . Cauza stricăciunii pământului este eviden¬ 
tă, pentru că nedreptatea oamenilor a stricat pământul. De aceea şi 
Domnul Dumnezeu zice: "Sosit-a înaintea feţei Mele sfârşitul a tot 
omul; căci s-a umplut pământul de nedreptăţile lor' 31 . într-adevăr, 
sfârşitul tuturor oamenilor e avut în vedere de Dumnezeu şi stă în 
voinţa Lui. Mu e vorba, desigur, cum se zice în popor, de o hotărâre 
a sorţii, totuşi socot că aici s-a spus dinadins, pentru că în Evan¬ 
ghelia Sa, Domnul, Care avea să mântuiască neamul oamenilor prin 


27. Filon, Quaest. I, 95 (ed. cit., p. 174). 

28. Fac. 6, 7; Filon, Quaest. I, 94 (ed. cit., p. 172). 

29. Fac. 6, 8; Filon, Quaest. I, 96 (ed. cit., p. 172). 
50. Fac. 6, 11; Filon, Quaest. 1, 98 (ed. cit., p. 176) 
31. Fac. 6, 13. 

patima trupului Său şi să-l cureţe prin sângele Său şi prin Taina bo¬ 
tezului, zice: "Părinte, a venit ceasul! Preamăreşte pe Fiul Tău ca şi 
Fiul să Te preamărească" 32 . Aşadar, pentru că în potop au fost cru¬ 
ţate, prin corabia lui ftoe, rămăşiţe din neamul omenesc, ca să fie 
izvor al refacerii şi reînnoirii viitoare, de aceea a anunţat aici: “sfâr¬ 
şitul a tot omul a sosit, căci s-a umplut pământul de nedreptăţile lor". 

Aceasta în chip figurat; în realitate însă, spune: "este o rămăşiţă 
aleasă prin har" 33 . Şi de aceea Apostolul exclamă, zicând: "unde s-a 
înmulţit păcatul, a prisosit harul 1 ' 34 . Tot trupul - zice - se abătuse de 
la calea sa pe pământ " 35 . A spus aici "trupul" în loc de "omul pămân¬ 
tean”, pentru că ispita trupului i-a rătăcit calea. Căci dacă omul ar fi 
înţeles ce dar a primit de la Dumnezeu, n-ar fi îngăduit, de bună 
seamă, ca trupul să stea împotriva virtuţilor sufletului. Prin umare, 
cauza destrămării sufletului a fost trupul, care este un fel de tinut şi 
locaş al plăcerii, de unde ţâşnesc, ca dintr-un izvor, valuri de pofte 
şi de porniri rele şi se răspândesc până departe. în ele se scufundă 
- aş zice - echipajul sufletului, cârmaciul fiind înghiţit de valuri, când 
însăşi mintea, înfrântă - ca să zicem aşa - de furtuni şi de vijelii, se 
retrage de la postul său. Frumos spune însă că omul şi-a stricat calea 
firii sale. Căci calea sa era în rai, pe acea cărare plină de fericiri, în 
acea înflorire a virtuţilor, în acel har nesupus stricăciunii, cale pe 
care a pângărit-o cu paşii săi de pământean. Unii păstrează 'calea 
Lui", adică a lui Dumnezeu. Prin acest cuvânt se obişnuieşte a se în¬ 
ţelege "a Domnului". 

6.13. Socot însă că acum e cazul să vorbesc chiar despre cora¬ 
bia lui rioe, în care, cine vrea s-o studieze mai adânc, va găsi, după 
construcţia ei, descrisă înfăţişarea trupului omenesc 36 . 

într-adevăr, ce înseamnă cuvintele Domnului: "Fă-ti o corabie din 
lemn de chiparos neputrezit, în patru muchii 37 ? Fără îndoială că 
denumim "în patru muchii" ceea ce este bine alcătuit în toate privin¬ 
ţele şi reprezintă un tot armonios. Deci, din cuvintele acestea reiese 
că Dumnezeu este şi Ziditorul trupului nostru, şi Făuritorul firii noas¬ 
tre, precum şi că lucrarea însăşi este desăvârşită. 

Este o constatare evidentă că părţile ce alcătuiesc corpul ome¬ 
nesc sunt armonioase, dacă te gândeşti la pieptul omului, dacă te 


32. Ioan 17, 1. 

33. Rom. 11, 5; cf. 9, 27. 

34. Rom. 5, 20. 

35. Fac. 6, 12; Filon, Quaest. I, 99 (ed, cit., p. 176). 

36. Filon, Quaest. II, 1 (ed. cit., p. 186). 

37. Fac. 6, 14 (ed. sinod. 1914; în ultima ediţie avem “salcâm”); Filon, Quaest. 
II, 2 (ed. cit., p. 186). 









184 


TÂLCUIRI LA SFÂNTA SCRIPTURA 


referi la pântecele lui, lungimea fiecăruia fiind egală cu lăţimea, 
dacă, bineînţeles, măsura firească nu este depăşită de un pântece 
umflat din cauza plăcerilor şi ospeţelor. Apoi, tălpile, mâinile, bra¬ 
ţele şi coapsele, cine nu-şi dă seama, privindu-le doar, că au patru 
laturi? Că cele mai multe dintre ele, cu toate că nu au aceeaşi lun¬ 
gime şi lăţime, au între ele o anumită asemănare, încât şi la ele ra¬ 
portul dintre dimensiuni este armonios: lungimea e mai mare decât 
lăţimea, lăţimea decât grosimea. Şi, după cum acea corabie de lemn 
avea trei dimensiuni, - căci Dumnezeu i-a poruncit lui Moe să facă o 
corabie cu lungimea de trei sute de coţi, cu lăţimea de cincizeci de 
coţi, iar înălţimea de treizeci de coţi 38 -, tot aşa şi în corpul nostru 
există o mărime mai mare, una mijlocie şi alta mai mică: cea mai 
mare e lungimea, mijlocia este lăţimea, iar cea mai mică, grosimea; 
şi totuşi, socotit în întregimea lui, deşi alcătuit din părţi, trupul apare 
ca ceva armonios. Căci şi în viaţa obişnuită Ii socotim armonios al¬ 
cătuiţi pe cei care nici nu depăşesc măsura prin înălţime şi se impun 
prin calitatea unui corp robust. 

14. Să vedem acum ce înseamnă "în corabie să faci despărţi¬ 
turi" 39 , căci nici această frază nu trebuie să rămână neexplicată. 
Cred că este un grai împrumutat din lumea naturii, deoarece trupul 
nostru, luat în totalitate, pare a fi un cuib mare cu adâncituri, aşa fel 
construit încât tot suflul vital pătrunde în toate ungherele mădula¬ 
relor şi din partea noastră principală se răspândeşte în toate articu¬ 
laţiile. Un fel de cuiburi sunt ochii noştri, în care sălăşluieşte văzul. 
Cuiburi sunt şi sinuozităţile urechilor noastre, prin care se strecoară 
sunetul şi pătrunde ca într-o vizuină adâncă. Există şi scobitura 
nărilor, care atrage la sine mirosul. Există şi o a patra încăpere, mai 
mare decât celelalte, cavitatea gurii, în care este găzduit, până să 
devină matur, gustul şi de unde îşi ia zborul vocea; aici stă ascunsă 
limba care, ca un instrument muzical al vocii, îi dă tonurile, cu un 
meşteşug plin de farmec, şi, deşi lipsită de raţiune, face ca vorbirea 
să fie înţeleasă. Scobitură sau cuib este şi în cutia craniană; cuib 
este şi acea membrană care ocroteşte creierul şi-l ţine înlăuntrul 
său. Adâncituri sau cuiburi sunt şi mădularele plămânului şi ale 
inimii, căci cămara respiraţiei noastre, adică a aerului pe care-1 inspi¬ 
răm şi cu care ne menţinem în viaţa aceasta, este plămânul, iar ini¬ 
ma este cuibul sângelui şi al respiraţiei. Inima, la rândul său, are 
două scobituri: una prin care primeşte sângele ca într-un fel de re¬ 
zervor şi-l transmite în vene, cealaltă, prin care sângele, curăţat da- 


38. Fac. 6, 15. 

> 39. Fac. 6, 14; Filon, Quaest. II, 3 (ed. cit., p. 188). 

I. 

tontă curgerii anterioare neîntrerupte, coboară în artere. Până şi 
oasele mai tari au încăperi: căci în interior sunt scobite, iar în aces¬ 
te scobituri se află măduva. Chiar şi în mădularele mai delicate 
există cuiburi - încăperi ale poftei sau durerii. Şi alte cuiburi şi mai 
numeroase va descoperi cel care caută cu atenţie în această alcă¬ 
tuire meşteşugită care e trupul omenesc. Iată de ce socot că şi David 
a spus nu numai în chip mistic, ci şi natural în psalmi: "Căci chiar 
pasărea şi-a aflat casă şi turtureaua cuib, unde să-şi adăpostească 
puii' 40 . Căci în trupul lui, unde odinioară era cuibul poftei, acum se 
află cuibul bunei cuviinţe. Iar unde înainte pofta hrănea urmaşii 
schilozi, acolo creşte acum neamul unor fiinţe curate, care ne fac 
cinste. 

15. "Smoleşte corabia - a zis Domnul - cu smoală pe dinăuntru 
şi pe din afară' 41 . Trupul omenesc constă din multe oase, nervi şi 
din multe altele. El se păstrează deci unitar, legat fiind, şi pe dinafa¬ 
ră şi pe dinăuntru, într-o închegare trainică şi se păstrează printr-un 
fel de a fi propriu - ceea ce grecii denumesc sqig -, încât suflul închis 
înăuntru, care se răspândeşte, sau esenţa spirituală care acţionează 
înlâuntru, ca şi cum ar fi legate printr-un dublu lanţ, nu se pierd, ci 
sunt constrânse la o unitate armonioasă şi într-o legătură firească. 
De aceea se dă porunca să fie unsă corabia cu smoală; căci smoala 
este potrivită pentru înlănţuirea unei naturi vehemente. De aceea pe 
greceşte este denumită acya'k'ioc, ano xriq âacpaXeiag, adică mijloc de 
asigurare, fiindcă smoala leagă lucruri opuse şi le tine la un loc 
printr-o înlănţuire puternică, încât crezi că stau unite astfel printr-o 
legătură firească. De aceea este dată corabia cu smoală şi pe 
dinăuntru şi pe dinafară, pentru ca acea legătură să nu se rupă uşor. 

7.16. în altă parte însă, mai precis în Cartea Ieşirii 42 , este fere¬ 
cată cu aur, şi pe dinăuntru şi pe dinafară, corabia aceea care în 
sufletul sfinţilor este imaginea ce redă lumea cugetătoare. Căci, pre¬ 
cum aurul e mai de preţ decât smoala, tot aşa acea corabie care se 
găseşte în sufletul sfinţilor e mai de valoare. Căci în cazul de fată a 
pus numai lemne; şi acolo tot lemne, dar se înţelege nişte "lemne ce 
nu putrezesc" şi care sunt faptele sfinţilor. Acolo mai adaugă că 
suporturile sunt imobile, pentru că locul de şedere al sfinţilor este 
stabil şi statornic, pentru că sfinţii au mers pe cărarea unei vieţi 
vrednice de laudă, fugind, sub călăuzirea virtuţii, de întovărăşirile cu 
stricăciunea. Corabia aceasta însă, întrucât era potop, era azvârlită 


40. Ps. 83, 3. 

41. Fac. 6, 14; Filon, Quaest. II, 4 (ed. cit., p. 190). 

42. Cf. leş. 25, 11. 

când încoace, când încolo, într-un zbucium continuu, pentru că pur¬ 
tarea păcătoşilor este schimbătoare, iar viata lor, supusă stricăciunii 
din pricina patimilor ce dau năvală, rătăcind dintr-o greşală în alta. 

17. Nu trebuie să trecem cu vederea nici faptul că după ce a zis 
"lungimea corăbiei să fie de trei sute de coti, lăţimea ei de cincizeci 
de coti, iar înălţimea de treizeci de coţi' 43 , a adăugat: "să faci coră¬ 
biei o fereastră la un cot de la acoperiş' 44 . Raportat la om, este vorba 
de cap, care completează restul trupului, mărindu-i farmecul prin 
forma sa armonioasă; căci, aidoma unei citadele regeşti, din el se 
revarsă toate simţurile spre celelalte părţi ale trupului, mai ales ochii, 
aşezaţi aici de către Providenţă pentru ca, întocmai ca la nişte pân- 
dari şi paznici ai firii 45 , să supravegheze de pe înălţime aproape în¬ 
treaga stare a oraşului nostru. Şi mintea însăşi îşi are acolo locaşul, 
după părerea celor mai mulţi şi mai ales a lui Solomon, care zice: 
"înţeleptul are ochii în cap' 46 , ca şi cum şi-ar fi concentrat în acest 
palat împărătesc sfatul virtuţilor, de care înconjurată fiind, mintea 
însăşi e mai în siguranţă; totodată, ca dintr-o cameră de gardă, min¬ 
tea înregistrează modul de comportare al întregului corp, este capa¬ 
bilă să dea răspunsuri prin care putem nu numai să ne analizăm pe 
noi înşine ori să vedem ce e în faţa noastră, ci, printr-o adâncă pă¬ 
trundere a înţelepciunii, să scrutăm profunzimile cerului însuşi. 
Acolo, aşadar, se află conducerea supremă a întregii noastre fiinţe; 
acolo stă şi farmecul ei, căci de unde îi vine întregului corp paza, de 
acolo îi provine şi frumuseţea, care înfloreşte mai întâi pe faţă; se 
cuvine aşadar să primeze strălucirea palatului împărătesc, a cărui 
frumuseţe e cu atât mai strălucitoare, cu cât e mai mare folosul ce-l 
aduce. 

18. Iar de priveşti unul câte unul mădularele ce par a fi fost 
făcute pe chipul omului pentru un anumit folos - de pildă ochii pen¬ 
tru vedere, urechile pentru auz, nările pentru miros, gura pentru a 
vorbi -, sunt, pe cât de folositoare, la fel de frumoase. Ce nefireşti 
sunt feţele celor orbi! Şi ce să ne mai mirăm că faţa unui om fără 
ochi e urâtă, când cerul însuşi fără soare nu-şi are podoaba? Ne par 
triste zilele fără soare; nopţile fără lună nu ne plac; căci soarele şi 
luna îşi au şi ele un fel de ochi ai lumii. înlătură strălucirile stelelor, 
şi pe bolta cerească însăşi vei vedea hidoşenia orbirii. Chiar firele de 
păr care împrejmuiesc globul ochilor şi-i păzesc de jur împrejur ca 


43. Fac. 6, 15. 

44. Fac. 6, 16. 

45. Cicero, De nat. deor. 11, 140 (citat după Schenkl, op. cit., p. 425). 

46. Eccl. 2, 14. 

nişte oşteni aranjaţi în linie de bătaie, pentru ca pupila să nu fie 
rănită de vreo impuritate ori de colbul prafului, şi iau ele în primire 
ceea ce a pătruns şi ar putea răni ochiul, câtă silă inspiră când sunt 
pline de urdori! Cât de dizgraţios ar fi să ai una din pleoape mai 
mică! Dar să-ţi razi sprâncenele care, ca nişte coliere preţioase, stră¬ 
lucesc de parcă ar fi presărate cu nestemate! 

19. La fel şi urechile: pe cât de necesar le este rostul, tot atât de 
frumoasă e şi înfăţişarea lor; ce sluţenie s-ar aduce întregii feţe dacă 
le-am tăia! Cu câtă grijă a procedat Pronia divină în alcătuirea lor, 
încât înseşi întortocherile dinlăuntrul urechilor, datorită unei uimi¬ 
toare prevederi, aduc foarte mare folos: ele nu permit ca vreun 
sunet să lovească pe neaşteptate profunzimile capului. Adeseori ve¬ 
dem că mulţi se sperie de un ţipăt neaşteptat şi că amuţesc de 
spaimă la răsunetul unei voci sau al unui zgomot. înseşi impurităţile 
care se produc în interiorul acestor labirinturi slăbesc, cu un fel de 
clei, auzul. Totodată, dacă pornirea unui sunet a fost prea puternică, 
este frânt şi întârziat, încât, anunţat în prealabil, mai curând mân¬ 
gâie decât loveşte pe neaşteptate interiorul urechii. Chiar viermişorii 
care încearcă să pătrundă în ureche sunt opriţi de un soi de lipici al 
acestor impurităţi. 

20. Mările, dacă sunt turtite, par contrare firii; de ar fi tăiate, cum 
s-ar putea menţine viaţa, când ar fi înlăturat cursul respiraţiei? 

21. Cu cât e mai mare capul unei vite decât faţa unui om! Ce 
podoabă reprezintă la amândoi perii capului, care, ca nişte străjeri 
ai unui palat regal, au grijă ca vântul să nu-1 rănească, vijelia să nu-1 
lovească, soarele să nu-1 ardă prea tare! Părul, aşa ni l-a dăruit totuşi 
natura, încât place mai lung sau mai scurt şi după sex şi după vârstă, 
sau, de multe ori, şi după calitatea timpului şi a anului. Bătrânilor le 
stă bine cărunţeala; la copii ne-ar mira; părul lung e o podoabă pen¬ 
tru femei; bărbaţilor nu le-ar sta bine. De altfel Apostolul a exprimat 
mai clar aceasta zicând: "Nu vă învaţă, oare, însăşi firea că pentru 
bărbat, dacă îşi lasă părul lung, este ocară? Iar pentru femeie, dacă 
îşi lasă părul lung, este cinste?" 47 . 

22. Ce să spun despre partea regească însăşi, prin care ies 
cuvintele vrednice de un rege, un fel de indici ai minţii noastre şi de 
reprezentanţi ai sufletului nostru? Dar despre aranjamentul dinţilor 
care, pe lângă faptul că, prin alcătuirea lor, dau putere întregului 
trup, sunt, totodată, modelatorii vocii înseşi? Dacă unul din ei a 
căzut, glasul şchiopătează. 


47. 1 Cor. 11, 14 şi urm. 

23. Am vorbit ceva mai pe larg despre cap, fiindcă toate sim¬ 
ţurile au trebuit să fie aşezate în partea cea mai de sus 48 , ca de 
acolo să fie distribuite toate îndatoririle la celelalte părţi. 

Părţile cele mai apropiate de cap sunt: ceafa - la spate, apoi 
braţul drept şi cel stâng, care păzesc fortăreaţa imperială cu - aş zice 
- o strajă credincioasă; la noi, oamenii, sunt mai puternice părţile 
care sunt mai apropiate de cap şi tot eie sunt cele mai importante. 
Pieptul de pildă e un fel de sanctuar al înţelepciunii, iar stomacul, un 
fel de martor, cum zic doctorii, şi părtaş ai tainelor capului şi tovarăş 
de simţăminte, întrucât lui îi transmite toate stările sale - fie bine¬ 
făcătoare, fie potrivnice. Şoldurile, fesele, coapsele şi gleznele in¬ 
dică, prin însuşi aspectul lor, amplitudinea mărimii picioarelor şi a 
pasului, care, deşi par mai mărunte, devin totuşi, când păşim, mai 
mari. 

24. Dar frumos a adăugat: “iar uşa corăbiei să o faci într-o parte 
a ei" 49 , referindu-se la acea parte a corpului prin care obişnuim să 
eliminăm surplusul din alimente, pentru ca "cele pe care le socotim 
mai de necinste ale trupului, pe acelea cu mai multă cinste să le 
îmbrace' 50 . Scriptura a redat acest lucru mult mai ales decât citim 
în cartea lui Platon că a spus Socrate 51 . Căci de vreme ce însuşi 
Socrate, sau Platon, care a fost în Egipt, a putut sau să citească 
aceasta în scrierile lui Moise, sau sâ o audă de la cei ce au citit-o, 
impresionat fiind de descoperirea frumoasă, a socotit că i s-a des¬ 
chis o poartă, ca să arate înţelepciunea Ziditorului nostru, lăudând 
faptul că acesta a fost cât se poate de potrivit cu frumuseţea omu¬ 
lui - anume ca unele direcţii şi ieşiri ale canalelor corpului să le 
îndepărteze spre spate, pentru ca, prin curăţirile stomacului, înfăţi¬ 
şarea noastră să nu fie urâţită. Apostolul însă spune: "ci cu mult mai 
mult mădularele trupului socotite a fi mai slabe, ele sunt mai tre¬ 
buincioase" 52 , depăşind printr-un singur şi simplu cuvânt descrierile 
filosofîei. El zice: "părţile trupului pe care le socotim mai de necinste, 
pe acelea cu mai multă cinste le îmbrăcăm; şi cele necuviincioase 
ale noastre au parte de mai multă cuviinţă"' 53 . De fapt, prin aceasta 
se recunoaşte îndeosebi semnul simplităţii şi cumpătării noastre. 


48. Cicero, De nat. deor. II, 140. 

49. Fac. 6, 16. 

50. 1 Cor. 12, 23. 

51. Ambrozie a greşit, indus în eroare de ceie ce se citesc în Filon, Quaest. 11, 
6 (ed. cit., p. 200). 

căci cei lacomi ori se umflă peste măsură de mâncare până la pri¬ 
mejdie, sau, de cele mai multe ori, îşi golesc intestinele. 

25. Frumos a raportat Apostolul aceasta la înseşi mădularele Bi¬ 
sericii 54 . într-adevăr, ce altceva sunt cele necinstite ale noastre 
decât desfrânarea şi dezmăţul? Dacă cineva, înlănţuit de acestea în 
timpul tinereţii, după ce a ajuns la o vârstă mai matură, vine la 
botez, renunţă la cele de dinainte, se dezbarâ de obiceiurile vechi, 
ocoleşte păcatele, se îngroapă împreună cu Domnul Iisus 55 , lumea 
pentru el este răstignită şi el însuşi este răstignit pentru lume, oare 
acesta, dăruit fiind cu iertarea păcatelor, nu are o cinstire mai îm¬ 
belşugată decât acel catehumen a cărui viaţă era socotită mai fără 
vină? Şi, ca să dăm ca exemplu pe apostolul Pavel însuşi, el era 
iudeu, era prigonitor 56 , dar odată chemat la harul lui Hristos, a de¬ 
venit apostol. Şi fiindcă lui i s-au iertat mai multe, a început să iu¬ 
bească mai mult, să pătimească mai mult decât toţi apostolii, a 
devenit "vas ales', a fost trimis să propovăduiască păgânilor 57 . Fiu a 
câştigat oare o mai deplină şi mai vrednică mărire decât cei mai 
mulţi dintre apostoli chiar el, care înainte era fără cinstire şi fără 
mărire, în timp ce persecuta Biserica lui Dumnezeu? 

26. Săracul acesta, neputincios în Biserică, a fost răscumpărat 
prin rugăciunile ei. Şi ca să dezvăluim taine mai mari, ce e mai ne¬ 
vrednic decât un popor păgân? Sărac, fiindcă nu are cuvintele Iui 
Dumnezeu, slab şi şchiop de ambele picioare, pentru că nu a crezut 
nici în Lege, nici în Evanghelie; totuşi, chemat fiind, el a crezut şi, 
botezat fiind, a primit harul. Aşadar, fiindcă i s-a iertat mai mult, 
iubeşte mai mult. A rămas poporul iudeilor, deşi şchiop de un picior, 
cu toate că şchiopătează şi în Legea însăşi. Aşadar acela, care era 
considerat cel mai vrednic de slavă, a părăsit toate, pe admirabilul 
sfătuitor, pe priceputul arhitect şi înţeleptul ascultător; acesta, care 
era dispreţuit, obţinând toate în numele credinţei, prin biruinţa mu¬ 
cenicilor, este cinstit de ceata îngerilor. Prin urmare, Platon a folosit 
splendoarea vorbirii, lucru pe care l-a putut face; Apostolul însă, 
care avea Duhul lui Dumnezeu 58 , a dezlegat taina. S-a vorbit îndea¬ 
juns despre poartă, fiindcă cei de pe urmă au devenit cei dintâi 59 . 


54. Cf. 1 Cor. 12, 24 şi urm. 

55. Cf. Rom. 6, 4; Qal. 6, 14. 

56. Cf. Filip. 3, 6 şi urm. 

57. Cf. Fapte 9, 15; 1 Tim, 2, 7. 

9.27. Să cercetăm acum ce înseamnă ceea ce a zis Domnul: "Să 
faci corăbiei trei rânduri de cămări: jos, la mijloc şi sus" 60 . Ne dăm 
seama că prin "rândul mai de jos de cămări" El a vrut să vedem lim¬ 
pede că trebuie înţelese părţile corpului ce primesc alimentele, 
adică acele mădulare lăuntrice care prelucrează hrana primită. Căci 
hrana este supusă stricăciunii, iar ceea ce este supus stricăciunii nu 
trebuie pus alături de cele superioare, ci de cele inferioare. Totoda¬ 
tă, fiindcă mâncarea e trecută în jos, din care doar o cantitate mică 
este utilă fortificării şi întreţinerii corpului, partea rămasă este tre¬ 
cută în pântece spre a fi curăţită, fiindcă acolo sunt intestinele, prin 
care coboară prisosul de alimente; aşa a hotărât Ziditorul nostru: ca 
intestinele să nu fie în linie directă din stomac la extremitatea cor¬ 
pului, ci, învârtite şi răsucite, pentru ca durata vieţii noastre să fie 
prelungită. Căci, dacă intestinele omului, care primesc şi duc mai 
departe hrana, ar fi întinse, hrana ar trece prin ele fără nicio zăbavă 
şi ar urma ca noi să fim tot timpul flămânzi, să ne hrănim în conti¬ 
nuu sau să fim fără puteri de îndată ce ne lipseşte suportul alimen¬ 
telor. Aşa însă, în acea îndoită şi întreită încolăcire şi împletire a 
intestinelor, hrana persistă şi, coborând pe încetul, reglează forţele, 
strecoară în corp seva, păstrează saţietatea, amână pofta de mân¬ 
care şi nu are loc nici o trecere imediată, nici o evacuare grabnică şi 
nu există nici poftă de mâncare de nepotolit, nici plăcere nesătulă 
de a te ospăta. Ar exista deci, mai întâi, lipsa şi foamea fără întreru¬ 
pere; apoi, din acestea, ar decurge necesitatea de a mânca fără în¬ 
trerupere. Ce este însă mai urât decât să fii veşnic preocupat de pân¬ 
tece, care, când e plin, trebuie golit, iar când e gol, trebuie umplut? 
Din lupta aceasta cine ar ieşi biruitoare dacă nu moartea, ce se stre¬ 
coară chiar printre banchete şi ospeţe? Căci cum ar putea să trăias¬ 
că îndelung oamenii dacă, în acelaşi timp, ar mânca şi ar flămânzi, 
ar bea şi ar fi însetaţi, şi, înainte de a se sătura, ar elimina tot ce au 
luat şi ar fi pe dată flămânzi? De vreme ce, însă, hrana coboară pe 
încetul, natura, în grija-i firească, încetineşte foamea şi indigestia. 
Căci hrana se pregăteşte mai întâi în stomac, pe care cei mai mulţi 
îl numesc pântecele de sus; apoi se înfierbântă în ficat şi datorită 
aburului acestuia este răspândită. Sucul ei este împărţit anumitor 
porţiuni din mădulare, datorită căruia prinde puteri întregul corp. 
Dezvoltarea celor tineri, rezistenţa bătrânilor dovedeşte îndeajuns 
aceasta. Restul de hrană trece în pântece, pe care toţi îl denumim 
pântece, fără niciun adaos, mulţi însă îi zic pântecele de jos - de 


60. Fac. 6, 16; Filon, Quaest. II, 7 (ed. cit., p. 202). 

unde rezultă materia fecală care, plină acum de impuritate, este 
eliminată prin acea poartă din spate. 

29. Deşi acestea par atât de meşteşugit orânduite printr-o lege 
Firească, potrivit cu orânduirea lui Dumnezeu, totuşi, în caz că nu 
păstrăm o anumită măsură în mâncare şi în comportament, ca şi în 
cazul unor porniri nestăvilite, se naşte potopul şi un fel de prăpăd al 
întregului corp; căci nestăpânirea de sine aprinde pofta, naşte exce¬ 
sul, creează stricăciunea. în felul acesta, sau mădularele lăuntrice 
sunt înţepenite de încordări şi sunt zguduite de dureri, sau, din pri¬ 
cina lichidului neîncălzit al alimentelor şi de asprimea indigestiei, se 
roade, ca să zic aşa, învelişul lăuntric al intestinelor, fiindcă întoc¬ 
mai ca în cazul unei hârtii se văd la intestin două învelişuri: unul în 
afară, pe care cunoscătorii sau cei ce au cercetat mai cu atenţie îl 
numesc continuu, care vine direct din vârf până în partea extremă, 
celălalt, cu împletituri parcă pe margini, care, susţin ei, nu se nimi¬ 
ceşte tot când este ros; căci dacă învelişul interior ar fi continuu, 
roaderea lui ar fi de nevindecat. Acolo, datorită zăbavei create de 
adaosurile acestea - spun ei -, se menţin resturile alimentare; dacă 
aceste adaosuri sunt distruse, alimentele trec doar pe jumătate di¬ 
gerate, iar băuturile se scurg repede. Boala aceasta este potopul - 
prăpădul omului. 

30. De aceea ni se pare că prin chipul acestei corăbii Dumnezeu 
a vrut să ne înveţe cum să ne păzim de acest "potop" special. Căci 
stricăciunea este cauza potopului. Unde s-a strecurat ea, se pornesc 
apele, dau în clocot toate izvoarele poftelor, încât întregul corp este 
înecat de revărsarea atât de mare şi de adâncă a viciilor. Căci nimic 
nu este în stare să-l supună pe om unei atât de nenorocite robii ca 
desfrâul şi poftele de felul acestuia, care, ca şi cum ar fi sub jugul 
greu al uciderilor, înăbuşă conştiinţa ca să nu se poată înălţa, întru¬ 
cât şi-a pierdut libertatea nevinovăţiei. Prin urmare, cel mai de 
seamă leac în acest "potop" este sâ-1 scoţi la iveală pe omul drept şi 
să-l alegi ca executant al poruncii cereşi. Cine este dreptul din noi 
dacă nu vigoarea minţii, care este în stare să închidă în interiorul 
acestei corăbii orice gen de vieţuire ce există pe faţa pământului? în- 
frânează-ţi, aşadar, şi tu pornirile iraţionale şi supune toate simţirile 
tale minţii şi obişnuieşte-te cu poruncile sufletului. Hu îngădui pof¬ 
telor tale să-şi ia zborul în afară, nici plăcerii să iasă în văzul mulţimii 
şi, având o minte care judecă, le vei putea elibera chiar şi pe cele 
fără judecată ale tale şi păcatele necurate de toată primejdia poto¬ 
pului. 

10. 51. "Şi a zis: tot ce este pe pământ va pieri' 61 . Cu ce s-au 
făcut vinovate până şi flintele necuvântătoare? De ce au fost supuse 
pedepsei ele, care nu au simţul păcatului? Precum, însă, într-un 
război, când comandantul suprem este ucis de duşman, piere ală¬ 
turi de el oastea lui şi este zdrobită toată vitejia militară, tot aşa a 
părut că nu e în dezacord cu spiritul de dreptate ca, atunci când 
pierea omul, căruia Domnul Dumnezeu i-a dat un fel de putere re¬ 
gească asupra oricărui fel de vieţuitoare, încât prin autoritatea sa de 
conducător stătea mai presus de toate zburătoarele şi fiarele sălba¬ 
tice, să piară împreună cu el şi vitele, şi orice fiinţă necuvântătoare 
care exista. De altfel, când izbucneşte o molimă de care este bân¬ 
tuit un ţinut 62 , groaznicul flagel contaminează mai întâi fiinţele 
necuvântătoare 63 - mai ales câinii, caii, boii -, şi le îmbolnăveşte pe 
cele ce par a trăi în preajma omului; în felul acesta virusul bolii 
atinge insâşi specia umană. 

32. Aceasta este prin urmare, după cum socot, prima cauză în 
sprijinirea justei măsuri. A doua, faptul că nimeni nu acuză natura 
lor pentru că mor celelalte membre ale corpului nostru când s-a tăiat 
doar capul, în vreme ce îi vedem pe mulţi trăind, deşi le-au fost 
amputate braţele, picioarele. Dar rostul celorlalte membre nu este la 
fel cu al capului; de aceea, când a fost tăiat capul, de unde pornesc 
simţurile noastre spre întregul corp, mor odată cu el toate mădu¬ 
larele; şi nu este învinuită în acest fapt nici grija constructorului şi 
nu se admonestează nici fragilitatea substanţei umane. La fel deci, 
nimeni să nu aducă nicio vină, deoarece omul este capul şi, oare¬ 
cum, cel mai de seamă din toate fiinţele; dacă el moare, nu trebuie 
să ne pară curios că mor odată cu el şi celelalte fiinţe. 

33. în al treilea rând, faptul că flintele lipsite de raţiune nu au 
fost create pentru ele, ci pentru om; ele au fost într-adevăr prevăzute 
întru folosul omului, pentru ca prin supunerea lor fiinţa umană să 
predomine. De altfel însuşi proorocul le-a socotit spre folosul omu¬ 
lui, când a zis: "toate le-ai supus sub picioarele lui: oile şi boii, toate; 
încă şi dobitoacele câmpului, păsările cerului şi peştii mării 64 , pen¬ 
tru că toate acestea au fost făcute pentru el, unele spre folosul lui, 
altele pentru desfătarea lui, iar altele spre plăcerea lui. Era, prin 
urmare, firesc lucru ca odată cu pieirea omului de pe fata pământu- 


61. Fac. 6, 17; Filon, Quaest. 11, 9 (ed. cit., p. 206). 

62. Vergiliu, Eneida, III, 138 şi urm. (trad. G. Murăraşu, p. 70). 

63. Momer, Iliada 1, 50 (trad. Q. Murnu, p. 70); Lucretiu, Poemul naturii VI, 
1922, trad. T. Naum, Buc., 1965, p. 373. 

64. Ps. 8, 6-9. 

lui să fie nimicite prin acelaşi prăpăd şi cele ce au fost făcute pen¬ 
tru el. Acestea sunt concluziile conforme unei explicaţii simple a lec¬ 
turii. 

34. Dar o tâlcuire mai temeinică şi mai adâncă ne face să în¬ 
ţelegem că atunci când sufletul este gârbovit de greaua povară a 
patimilor şi e înecat, aş zice, de valul clocotitor a tot felul de pofte, 
toate gândurile şi dorinţele pământeşti dau năvală, fiindcă orice 
păcătos, cu cât a făcut nelegiuiri mai mari, cu atât se face mai ne¬ 
ruşinat. Căci necinstea se măreşte prin obişnuinţă şi exerciţiu, iar 
îndrăzneala se hrăneşte prin nepedepsire. Se îndepărtează, aşadar, 
de orice respectare a bunei-cuviinţe, a cinstei şi în el mor toate cele 
pământene, din pricina cruzimii păcatului aducător de moarte, fiind¬ 
că această cruzime nimiceşte pe păcătos printr-o adevărată şi veş¬ 
nică moarte; căci nimeni nu moare de o moarte mai grea decât cel 
ce trăieşte în păcat. în el moare fiecare simţământ în parte: moare 
văzul, care anunţă păcatul, care arată pe femeia mincinoasă, care 
este cucerit de farmecul unei feţe străine, pentru că l-au legat ochii 
femeii uşuratice, pentru că l-a atras în mreaja sa frumuseţea des- 
trăbălatei. Oare nu ni se pare că moare cel ce şi-a înfipt suliţa poftei, 
pentru că din propria-i pornire s-a strecurat în groapa morţii? Moare 
şi auzul, când istoriseşte nelegiuiri, când vorbeşte vorba bărbatului 
adulter ce îndeamnă la păcat, când strecoară în inimi vorbele des¬ 
frânatei care-1 ademeneşte pe tânăr prin cuvinte pline de farmec şi-l 
înlănţuie cu graiul buzelor ei 65 . Moare glasul de tăcere, dacă nu se 
încredinţează lui Dumnezeu; moare de vorbă multă, căci stă scris: 
"Mulţimea cuvintelor nu scuteşte de păcătuire' 66 ; moare din cauza 
mâniei, când întrece măsura răzbunării; pe scurt, orice simţământ 
moare dacă e slujitor al necinstei. 

35. Şi de aceea, fiindcă toate cele pămâneşti mor în potop, dar 
omul drept, el singur stă neclintit în veac 67 ; acestuia i se spune: "iar 
cu tine voi face legământul Meu" 68 , fiindcă el e moştenitorul harului 
dumnezeiesc, el însuşi este posesorul moştenirii cereşti, părtaşul 
celor mai fericitoare bunuri. Şi, într-adevăr, oamenii când mor obiş¬ 
nuiesc să-şi lase averea prin testament; moştenirea însă nu are loc 
cât timp testatorul trăieşte; Dumnezeu însă, deoarece este veşnic, 
transmite celor drepţi moştenirea esenţei dumnezeieşti şi, fără ca El 
să devină sărac, îşi dăruieşte bunurile fără nicio pierdere a dăruirii. 


65. Cf. Pilde 7, 21. 

66. Pilde 10, 19. 

67. Pilde 10, 30. 

Dumnezeu, pe Care nu-L păgubesc cu nimic părtaşii bunurilor Sale 
şi Care are cu atât mai mult parte de ele cu cât noi le folosim mai 
mult. De altfel. Domnul Iisus, bogat fiind, pentru noi a sărăcit, ca noi 
să ne îmbogăţim cu sărăcia Lui 69 , El, Care, prin sângele Său, a îm¬ 
plinit ambele testamente, pentru ca să ne facă pe noi împreună- 
moştenitori 70 ai vieţii Sale şi moştenitori ai morţii Sale, pentru ca noi 
să avem atât împărtăşirea vieţii, cât şi binefacerile morţii. Dar mult 
i-a dăruit celui drept, când i-a zis: "voi încheia legământul Meu cu 
tine' , fiindcă bărbatul cu judecată şi credincios este el însuşi testa¬ 
mentul lui Dumnezeu. El însuşi este moştenirea lui Dumnezeu; 
averea lui este chiar omul drept, în care se află puterea testamen¬ 
tului dumnezeiesc, în care este rodul judecăţii, în care este moşte¬ 
nirea făgăduinţei, despre care David a spus: "Iată, fiii sunt moşteni¬ 
rea Domnului, răsplata rodului pântecelui" 71 . Iar acum, după ce am 
întrevăzut taina mai adâncă, să trecem la celelalte. 

36. "Intră în corabie - a zis - tu şi toată casa ta, căci în neamul 
acesta numai pe tine te-am văzut drept înaintea Mea" 72 . 

Se dovedeşte a fi adevărat, chiar şi în acest caz, cuvântul proo¬ 
rocului că "cel nesocotit îşi poartă singur ponosul" 75 , "pe când în¬ 
ţeleptul este înţelept pentru sine şi pentru mulţi" 74 . Aşadar, pe bună 
dreptate a fost păzită, în vederea potopului, casa dreptului Noe. Tot 
aşa, pe mare, cei ce călătoresc, sau în război, armata, dacă celor 
dintâi nu le lipseşte dibăcia cârmaciului, iar acestora din urmă înţe¬ 
lepciunea comandantului, sunt feriţi de primejdie datorită ajutorului 
venit din afara lor. Dar fiindcă şi armata unui bun comandant este 
bună, de aceea, şi în cazul acesta, înţelegem că nu e trecută cu ve¬ 
derea lăudarea celui drept, care şi-a orânduit casa în aşa fel încât 
comorile virtuţii strălucesc, şi pe bună dreptate familia sa îşi găseşte 
mântuirea 75 . 

Şi nu există contradicţie în faptul că după aceea sau fiul sau 
soţia au greşit 76 . Dreptul Moe dormea, în timp ce fiul rătăcea. Cât 
priveşte femeia, ea fiind de o fire mai slabă, tulburată de mărimea 
primejdiei întrucât credea că întreaga lume pierea de focul trimis de 
Dumnezeu 77 , de ce te miri dacă nu l-a putut urma pe bărbat, de 


69. 2 Cor. 8, 9. 

70. Rom. 8, 17. 

71. Ps. 126, 3. 

72. Fac. 7, 1. 

73. Pilde 9, 12. 

74. Pilde 9, 12. 

75. Cf. Pilde 15, 6. 

76. Cf. Fac. 9, 22. 





DESPRE I10E ŞI CORABIA LUI 


195 


vreme ce dreptul însuşi a ieşit doar îndemnat fiind de îngeri 78 ? Oare 
e de mirare că greşeala se strecoară în om sau că încordarea se 
destramă? Adu, prin urmare, argumentarea că şi cel drept s-a îm¬ 
bătat 79 . Socot însă că acestea trebuie lăsate să fie discutate la 
locul lor. 

37. Acum să analizăm celelalte lucruri. într-adevăr, frumos a 
spus: "în neamul acesta numai pe tine te-am văzut drept' 80 . Mulţi par 
drepţi înaintea oamenilor, dar puţini înaintea lui Dumnezeu; într-un 
fel e pentru oameni, în alt fel pentru Dumnezeu. Oamenii se orien¬ 
tează după aparenţa vieţii; Dumnezeu, după curăţia sufletului, după 
adevărul virtuţii; oamenii preţuiesc cele ce sunt în afară; Dumnezeu 
judecă cele dinlăuntru. Foarte bine a cumpănit atunci când a spus: 
"In neamul acesta", ca să nu-i osândească nici pe înaintaşi şi să nu-i 
înlăture nici pe urmaşi şi să arate că pe dreptate a adus potopul, prin 
pieirea "acelui neam" care nu era părtaş al cinstei. Aceasta e inter¬ 
pretarea după buche. 

38. O pătrundere mai adâncă, însă, ne îndeamnă să ne gândim 
că puterea minţii se află în suflet şi că sufletul joacă în trup rolul 
unui tată de familie în casa sa. Ce este mintea în suflet, aceea e su¬ 
fletul în trup. Dacă mintea este în siguranţă, în siguranţă este casa, 
în siguranţă este sufletul; dacă sufletul este nevătămat, nevătămat e 
şi trupul. Căci mintea cumpătată ţine in frâu toate patimile, conduce 
simţurile, îndreptează vorba. De aceea, bine zice Domnul celui 
drept: "intră tu", adică intră în tine însuţi, în mintea ta, înlâuntrul su¬ 
fletului tău. Acolo este scăparea, acolo este cârma; afară e potopul, 
afară e primejdia. Dacă însă ai fost asigurat înlăuntru, atunci eşti şi 
în afară, fiindcă unde mintea este cea care ne îndrumă, acolo si cu¬ 
getele ne sunt bune şi bune sunt şi faptele. Căci dacă mintea nu e 
umbrită de nicio patimă, atunci cugetele sunt limpezi. Dacă te 
strădui spre curăţire, dacă urmăreşti stăpânirea de sine, nu izbuc¬ 
neşte nicio flacără a poftei, nu se furişează nicio rană a amărăciunii; 
căci sănătatea minţii este medicamentul corpului. 

12. 39. Să cugetăm acum pentru care motiv porunceşte Domnul 
să fie luate în corabie din animalele curate câte şapte perechi, parte 
bărbătească şi parte femeiască, iar din animalele necurate, câte o 
pereche", ca să li se întreţină sămânţa pe întreg pământul 81 . Şi după 
cum socot eu, arată că începe săptămâna curată, fiindcă numărul 


78. Cf. Fac, 19, 15 şi urm 

79. Cf. Fac. 9, 21. 

80. Fac. 7, 1. 

81. Fac. 7, 2; Filon, Quaest. 11. 12 (ed. cit., p. 212-214). 

şapte este curat şi sfânt 82 , căci el nici nu se combină cu altul, nici 
nu se naşte din altul. De aceea se numeşte "fecioară", fiindcă nu 
naşte din el nimic şi, ca şi cum ar fi cruţat şi neatins de naştere ma¬ 
ternă ori de împreunare femeiască, pe bună dreptate are harul 
sfinţeniei bărbăteşti, deşi este redat printr-un termen feminin; căci 
"tot cel de parte bărbătească întâi-născut va fi închinat Domnului ' 83 , 
adică este sfânt. Şi la prooroc găseşti scris: "a fost scutită de chinuri 
şi a născut un fiu 84 , adică un sfânt, numărul doi însă nu este un 
număr plin, pentru că se împarte. Iar ceea ce nu este plin este socotit 
gol. Şapte însă este număr plin, fiindcă hebdomas" e ca şi "decas" 
şi, de asemenea, ca cel dintâi, fiindcă alpha 85 este după asemăna¬ 
rea Aceluia care este veşnic, de la Care decurg şi provin calităţile 
care sunt în fiecare specie, şi acestea sunt naturale 86 . 

40. Ca să vorbim însă despre cele morale, nu există îndoială că 
neraţionalul din sufletul nostru se împarte în cele cinci simţuri şi 
vocea şi organul generativ - care par a fi de natură femeiască, fiind¬ 
că simţurile noastre alunecă repede spre cele materiale şi lumeşti. 
De aceea e limpede că ele au o substanţă de natură mai moale. Dar 
pentru bărbatul învăţat şi sârguincios toate sunt curate, fiindcă în¬ 
ţelepciunea unui bărbat cu experienţa şi virtutea lui le transmite 
acestora o tărie bărbătească. Aşadar, datorită judecăţii înţeleptului 
şi planului cârmaciului, din calitatea unui gen inferior sunt transfor¬ 
mate într-o substanţă mai rezistentă. Căci sănătoasă şi stabilă este 
opinia înţeleptului, nu schimbătoare ca a celui lipsit de înţelepciune, 
a celui lipsit de minte, care se schimbă după un plan nesigur; ca a 
celui necinstit, care alege nu ce e adevărat şi drept, ci ceea ce este 
comod pentru el, sau care desparte utilul de adevăr, îl îndepărtează 
de ceea ce e drept. Căci dreptatea e un bun singular - unic; este 
admirată ea însăşi prin sine numai datorită valorii sale; nedreptatea 
însă, ca mânată când de ură, când de dorinţa de profit, naşte - aş 
zice - lucruri divizibile şi confundă (împreună) cele ce trebuie să fie 
despărţite. Căci nebunul e schimbător ca luna 87 şi, diform din cauza 
varietăţii împestriţate a stărilor lui, îşi pătează sufletul prin atingerea 
nedemnă, de pare trupul unui lepros, întrucât adeseori amestecă la 
un loc gândurile sănătoase cu cele vătămătoare. 


82. Filon, Leg. allcg. 1, 5 ( 1, 46, 13; I, 64, 19C); De vita Moysis II, 27 (citat după 
Schenkl, op. cit., p. 437) (11,166, 39). 

83. leş. 13, 12. 

84. Is. 66, 7. 

85. Cf. Apoc. 1, 8 (21,6; 22, 13). 

86. Cf. Fapte 17, 28. 

87. înt. Sir. 27, 1 1. 

41. Dar poate că, văzând că se porunceşte să fie duse în cora¬ 
bie vieţuitoare curate şi necurate, ar putea să te mire, pe bună drep¬ 
tate, că eu am spus că nu trebuie amestecate judecăţile nedemne 
cu cele cinstite. Nici eu însă nu susţin că şi printre necuvântătoare 
nu există totuşi anumite seminţe de porniri curate şi că în sufletul 
nostru nu ar fi un fel de elemente din acele porniri care nu sunt 
curate. Căci natura omului este în stare de contrarii, încât există, 
atât pentru răutate, cât şi pentru virtute, posibilitatea de a pătrunde 
în ea; şi pe bună dreptate, la începutul acestei cărţi, care este Face¬ 
rea, sub înfăţişarea pomului din mijlocul raiului ai citit "cunoştinţa 
binelui şi răului' 88 . S-a poruncit ca din acest pom al cunoştinţei 
binelui şi răului să nu se guste, pentru că mintea noastră, în care 
există cunoaştere şi disciplină, primeşte noţiunea binelui şi a răului. 
Aşadar, Creatorul naturii, precum a păstrat vieţuitoarele pentru răs¬ 
pândirea sau chiar pentru refacerea speciei, pentru ca tot pământul 
să se umple de sămânţa vieţuitoarelor, tot aşa nu a socotit că sub¬ 
stanţa pământeană a trupului nostru trebuie lăsată lipsită de patimi 
de felul acelora pe care le au animalele necurate, substanţă care, 
când se scufundă în plăceri şi desfrâu, ca în vremea potopului, e 
purtată de valurile patimilor amintite. Când însă, datorită cumpătării 
şi stăpânirii de sine, cineva a alungat potopul patimilor ce-1 îneacă şi 
a găsit un fel de vârtoşie a sufletului, începe să redea viaţă trupului 
şi curăţie sufletului său, care are drept cârmă înţelepciunea. 

42. Merită strădania să cercetăm şi de ce, după ce Noe a intrat 
în corabie şi a adus acoio vieţuitoarele, potopul s-a produs după 
şapte zile 89 . Căci nu pare lipsit de sens faptul că nu au trecut fie mai 
multe, fie mai puţine, ci tot atâtea [zile] câte au fost la facerea lumii. 
Căci lumea a fost făcută în şase zile, iar "în ziua a şaptea S-a odihnit 
Dumnezeu de toate lucrurile Lui" 90 . Prin numărul acesta a arătat că 
tot El este autorul lumii, precum şi al potopului. Lumea a întemeiat-o 
din bunătatea Sa; potopul l-a făcut pentru vina greşelilor noastre. Li 
s-a atras atenţia, aşadar, oamenilor, chiar şi prin numărul zilelor în 
care a fost întemeiată lumea, că ei ar fi trebuit sâ-L înduplece pe 
Ziditor nu numai prin lacrimi şi rugă, dar prin îndreptarea moravu¬ 
rilor. Le-a dat aşadar Domnul timp pentru pocăinţă, voind mai cu¬ 
rând să-i ierte decât să-i pedepsească, pentru ca să-i constrângă, 
cuprinşi fiind de groaza potopului ce-i ameninţa, să-I ceară ajutor, 
ca, în timp ce erau îngroziţi de primejdia morţii ce avea să vină, ei 


88. Fac. 2, 9 şi 17. 

89. Filon, Quaest. II, 13 (ed. cit., p. 216). 

90. Fac. 2, 2. 

să renunţe la nelegiuiri şi nedreptate. Se cuvine să desprindem de 
aici bunătatea lui Dumnezeu, peste măsură de iertător, fiindcă El a 
voit să ierte în câteva zile jignirea multor ani, ce I s-a adus de la fa¬ 
cerea lumii până la sfârşit, dacă ei s-ar fi căit. Căci Dumnezeu uită 
păcatul, răsplăteşte virtutea, precum spune El însuşi prin gura proo¬ 
rocului: "Eu, Eu sunt Acela care şterg păcatele şi nu-Mi aduc aminte 
de fărădelegile tale. Tu însă adu-Mi aminte ca să judecăm împreună: 
fă tu însuţi socoteala ca să te dezvinovăţeşti" 91 . Căci fiindcă a văzut 
că i-a fost redată sufletului adevărata virtute, îi dăruie atâta cinstire, 
încât nu numai câ-i acordă iertarea păcatelor de mai înainte, dar îi 
acordă har şi dezvinovăţire. A aşteptat, aşadar, şi în ziua a şaptea - 
chiar ziua în care S-a odihnit după lucrarea Sa -, pentru ca, dacă I 
se cere iertare, să urmeze îndreptarea şi să-Şi lase deoparte mânia. 

43. Trebuie observat şi faptul că a spus că potopul s-a făcut "în 
patruzeci de zile" şi că a adăugat: "şi patruzeci de nopţi" 92 . Or, ştim 
că se numeşte "zi" durata de timp marcată de soare, câtă vreme lu¬ 
minează pământul, iar "noapte", durata pe care întunericul ce co¬ 
boară o deosebeşte de claritatea zilei, şi, îndeobşte, zicem "zi" fără 
să adăugăm "noapte", pe care, în general, o subînţelegem. De fapt, 
când spunem că o lună are treizeci de zile, înţelegem şi nopţi. De 
aceea, deşi ar fi fost îndeajuns pentru Moise să Fi zis că potopul a 
durat patruzeci de zile, se pune întrebarea: de ce a adăugat "şi pa¬ 
truzeci de nopţi"? Şi unii 93 care au trăit înainte de noi au înţeles că 
s-ar arăta că s-a produs prin potop pieire şi de bărbaţi, şi de femei - 
raportând ziua Ia bărbat, care ar fi mai curat, asemănător luminii, 
noaptea, la femeie, despre care se scrie 94 că a fost creată în timp 
ce bărbatul dormea; totodată, pentru că bărbatul ar fi primul, ca un 
creator, întrucât pune în mişcare calitatea femeii şi ar îndruma-o 
spre naşteri; că bărbatul ar fi mai de vază prin activitatea sa publică, 
femeia mai neştiută, stând parcă închisă între pereţii casei; şi mai 
apropiată de noapte, întrucât a apărut pe locul al doilea şi, plăsmui¬ 
tă din coasta bărbatului 95 , datorează recunoştinţă pentru crearea sa 
celui ce-i este superior, fiindu-i inferioară prin însuşi faptul că bărba¬ 
tul e primul la număr şi că ea este vrednică de pus alături de cele 
materiale prin facultatea ei de a naşte. Dar şi la unul şi la celălalt 
numărul primejdiilor este acelaşi, fiindcă şi păcatele le sunt la fel, şi 


91. Is. 43, 25-26. 

92. Fac. 1, 12. 

93. Filon, Quaest. II, 14 (ed. cit., p. 218). 

94. Cf. Fac. 2, 21 şi urm. 

95. Cf. Fac. 2, 21 şi urm. 

pe bună dreptate duratele în timp nu diferă, fiindcă nu diferă pe¬ 
depsele greşelilor 96 . 

44. Mulţi se întreabă - şi nu e lipsit de interes - de ce potopul a 
durat patruzeci de zile. Şi am putea spune că pentru lucrurile mai 
triste, adică pentru nimicirea creaturii, s-a socotit un număr concret, 
dar că pentru zidirea întregii lumi, adică pentru lucrările mai vesele, 
s-a socotit săptămâna. Dar ar interesa poate faptul că şi Legea a fost 
dată după patruzeci de zile 97 . Atâtea zile a stat Moise pe Muntele 
Sinai şi a rămas până a scris poruncile Legii. Fe bună dreptate, aşa¬ 
dar, în acelaşi număr de zile sunt date învăţăturile pentru evitarea 
păcatelor, prin care număr se iartă vina păcatului, ca să înţelegem 
că lauda datorată îndreptării noastre trebuie să fie pregătită în 
aceeaşi durată de timp a vieţii în care se poate comite vina ce merită 
să fie pedepsită. De aceea, nu drept pedeapsă sunt acum prescrise 
cele patruzeci de zile, ci pentru viaţă, pentru ca prin acest număr să 
îndepărtăm prin ajunări şi rugăciuni mai dese pedepsele pentru 
păcatele noastre şi, atenţi la poruncile Legii, să îndepărtăm, prin 
devoţiune şi credinţă, rătăcirea noastră. Aşadar, prin învierea Dom¬ 
nului, ziua a patruzecea nu mai este considerată ultima, ci prima, şi 
de atunci se consideră viaţa, pe când înainte era considerat un 
număr al morţii - pentru sfârşitul lumii şi pieirea neamului omenesc. 

"Şi am să pierd - a zis - de pe faţa pământului toate făpturile câte 
am făcut" 98 . O, frumuseţe a cuvintelor cereşti, pentru cel care cer¬ 
cetează cu cuvenita înţelegere a unei minţi credincioase! E mâniat 
Dumnezeu pe păcatele noastre, dar nu uită credinţa; ne ameninţă cu 
chinul, dar nu a îngăduit pieirea,- înfrânează pedepsirea, opreşte 
asprimea. Zice că va pierde făptura, nu de pe pământ, ci de pe faţa 
pământului. Scutură floarea, rădăcinile le păstrează; îngăduie ca în 
adâncul substanţei umane să rămână virtutea, care să sufere la 
suprafaţă, dar înlăuntru să se păstreze nevătămată şi cruţată de pe¬ 
deapsă, pentru ca să fie păstrată pentru susţinerea acelora care nu 
se fac vinovaţi de păcat. 

Frumos a spus "voi şterge", ca şi cum ar fi vorba de caracterele 
literelor, care sunt şterse fără dăunarea cărţilor şi fără micşorarea 
tăbliţelor; e ştearsă cerneala literelor, dar lemnul rămâne. Sunt dis¬ 
truse elementele, ca să fie scrise, de cele mai multe ori, altele mai 
bune; se îndepărtează cerneala, dar materialul nu este distrus. "Voi 


96. Filon, Quaest. II, 14 (ed. cit., p. 219). 

97. Cf. leş. 34, 28. 

98. Fac. 7, 4; Filon, Quaest. 11, 15 (ed. cit., p. 220). 

nimici - zice trupul întru stricăciune, ca să scriu nestricăciune. 
Voi nimici învierea trupului de pe faţa pământului, ca să scriu pe cei 
ce învie întru cele cereşti. îi voi nimici din cartea pământului, ca să-i 
scriu în cartea vieţii' 100 . Fie nimicite. Doamne, Domnul meu, fie 
nimicite repede însemnele fierului, ca să fie înscrise însemnele lui 
Hristos. Fie îndepărtată învierea pământeană, ca să crească din plin 
harul ceresc. Vino, Moise, pregăteşte-ţi genunchiul, primeşte Legea, 
primeşte literele pe care să nu le mai nimicească de acum îndurarea 
divină. Ia în primire tablele pe care Domnul să le hotărască pentru 
veşnicie! O, dacă tu însuţi nu le-ai sfărâma 101 . Şi pe acestea le-ar fi 
îndepărtat vina mea, dacă Domnul nu mi le-ar fi dat din nou. Şi pe 
bună dreptate te-ai mâniat, Moise, ca să nu aibă privilegii sfinte 
aceia care nu arătau supunere; dar socot că nu pentru mine le-ai 
sfărâmat, ci pentru iudei. Le-ai sfărâmat pentru iudei, le-ai primit din 
nou pentru mine. Au fost sfărâmate cele dintâi, ca să rămână cele 
următoare. Le-ai sfărâmat în piepturile iudeilor; căci la ce ar fi servit 
să păstreze tablele ale căror porunci nu le puteau ţine? Iată, eu zic 
că ţin legile date a doua oară, totuşi nu le ţin. Spun că citesc Scrip¬ 
turile Sfinte, dar nu le ţin. Moise zice 102 că tablele au fost scrise cu 
degetul Iui Dumnezeu; ei nu citesc degetul lui Dumnezeu, ci citesc 
fierul. Văd cerneala, dar Duhul lui Dumnezeu nu-L văd. Biserica însă 
nu pune preţ pe cerneală, ci ea înţelege duhul. De aceea Favel ştie 
să scrie nu cu cerneală, ci cu duhul Dumnezeului celui viu 105 . O, 
câlcătorule de legi şi nesocotit popor al iudeilor! Omul scrie cu 
duhul lui Dumnezeu şi omul e hrănit sub Lege, şi ei pretind că Dum¬ 
nezeu a scris cu cerneală, nu cu duh 104 . 

46. Aşadar, ca să revenim Ia cele de mai înainte. Dumnezeu ni¬ 
miceşte orice "reînviere a cărnii' 1 cum ar şterge scrierea unor semne. 
Prin aceasta se arată că a nimicit naşterea prisositoare de oameni, 
din cauza nelegiuirii ei, ca pe nişte litere, dar că a cruţat tiparul şi 
viaţa neamului omenesc, la fel cu păstrarea tablelor, pentru ca din 
ea sămânţa rămasă să se înmulţească iarăşi. Cu această idee pare 
că se potriveşte şi faptul că spune; "voi nimici orice înviere a cărnii", 
învierii însă, în felul obişnuit de a se manifesta al firii, pare a-i fi con¬ 
trară curăţirea, fiindcă prin curăţire se taie şi se înăbuşă puterea 
învierii. Totuşi, tot ce e curăţit îşi pierde aspectul, îşi păstrează esen- 


99. Cf. 1 Cor. 15, 42. 

100. Cf. Ps. 68, 52. 

101. Cf. leş. 32, 19. 

102. leş. 31, 18; Deut. 9, 10. 

ţa şi o îmbunătăţeşte. A Înlăturat, aşadar. Domnul, chiar prin cură¬ 
ţirea adusă de potop, viaţa trupească şi existenţa acelui neam care 
s-a îndepărtat de la frumuseţea firii sale şi de farmecul harului pri¬ 
mit. Aceasta, conform literei. 

întrucât priveşte însă sensul mai adânc, reprezentarea potopului 
este imaginea curăţirii sufletului nostru. Aşadar, când mintea noas¬ 
tră s-a curăţit, spălându-se de ademenirile lumii acesteia de care mai 
înainte era fermecată, înlătură prin cugetele bune drojdia vechilor 
dorinţe, sorbind parcă din apele mai limpezi ale unor valuri, care 
mai înainte purtau amărăciune 105 . 

47. "Şi a făcut - zice - noe toate câte i-a încredinţat Domnul 
Dumnezeu’ 106 . Dreptul primeşte însărcinări, robul, porunci. E con¬ 
siderat prieten cel care a făcut toate cele ce trebuiau împlinite; cel 
care şovăie în supunere este osândit la greutăţile robiei. De altfel 
însuşi Domnul lisus zice în Evanghelie: "Voi sunteţi prietenii Mei 
dacă faceţi ceea ce vă poruncesc. De acum nu vă mai zic slugi" 107 . 
I se cere, aşadar, ca unui prieten; i se cere ca unuia care cu puter¬ 
nică dragoste, cu judecată cumpătată împlineşte ce i s-a încredinţat. 
Şi Domnul nu S-a înşelat în aprecierea Sa. Dreptul a împlinit toate, 
nu o parte, ci toate câte i-au fost încredinţate, şi de aceea primeşte 
mărturia Sfintei Scripturi. Şi ca să nu crezi că este fără rost faptul că 
a spus în acelaşi timp Domn şi Dumnezeu" - căci şi Dumnezeu se 
înţelege în Domn, şi Domn, în Dumnezeu -, ci ca să înţelegi că este 
vorba de hotărârea comună, a Tatălui şi a Fiului. Totuşi unii înaintea 
noastră au interpretat zicând că în pasajul acesta "Domn şi 
Dumnezeu’" 108 s-a avut în vedere îndoita putere a Celui ce avea şi să 
pedepsească, şi să ierte; şi, fiindcă îi pedepseşte mai întâi pe pă¬ 
cătoşi, de aceea a zis mai întâi "Domnul", iar, fiindcă după aceea 
iartă, ca să se răspândească sămânţa celui drept, de aceea a spus 
mai apoi "Dumnezeu"! De altfel Cel ce avea să facă lumea este numit 
Dumnezeu: "La început a făcut Dumnezeu cerul şi pământul. Şi a zis 
Dumnezeu: să fie lumină! " 109 . 

14. 48. nu este lipsită de interes nici acea precizare că "în anul 
al şase sutelea al vieţii lui noe, în luna a şaptea - în biblie, a doua 
în ziua a douăzeci şi şaptea a lunii acesteia" se produce potopul 110 . 
nu există îndoială că luna a şaptea este lună de vară, când toate care 


105. Cf. leş. 15, 25. 

106. Fac. 7, 5; Filon, Quaest. II, 17 (ed. cit., p. 222). 

107. loan 15, 14-15. 

108. Filon, Quaest. 11, 16 (ed. cit., p. 222). 

109. Fac. 1, 1 şi 5. 

110. Fac. 7, 11; Filon, Quaest. II, 17 (ed. cit., p. 224-226). 

se nasc se dezvoltă, când ogorul dă roade 111 , se înmulţesc atât cele 
neînsufleţite, cât şi vieţuitoarele. Aşadar, atunci a trimis potopul, ca 
să fie mai mare durere pentru aceia care erau pedepsiţi în belşugul 
lor, ca pedeapsa lui Dumnezeu să fie mai grozavă, de parcă ar fi zis: 
"Iată, natura bogată a născut toate, în conformitate cu harul gene¬ 
rozităţii Proniei dumnezeieşti; pământul, mai roditor, a produs toate 
spre folosul oamenilor. Se văd holdele de grâu; câmpurile sunt pline 
de orz, coroanele pomilor sunt îmbrăcate cu florile rodului ce va să 
fie, pământul nu este absent de la îndatoririle sale, nici animalele de 
la darurile lor, care se pregătesc de naşterile anuale, ca să nu-i lip¬ 
sească nimic omului. Singur omul este absent de la rostul său, nu-L 
cunoaşte pe Creatorul său, din partea Căruia toate îi sunt oferite, nu 
ia în seamă pe Ziditorul său. Dispreţuieşte omul pe Binefăcătorul 
său, în timp ce Dumnezeu nu a dispreţuit lucrarea Sa. Să piară toate 
împreună cu omul, pentru care toate s-au născut! în bunurile sale să 
fie nimicit omul, împreună cu zestrea lui să moară". înainte de om, 
pământul nu s-a făcut vinovat cu nimic, nu a greşit în niciunul din 
roadele sale, numai în om recunoaşte că a greşit, aducându-i "spini 
şi pălămidă" în loc de roade 112 . Acest singur dar este ciudat, a pie¬ 
rit esenţialul intenţiei. De ce deci sunt păstrate toate acelea? De 
aceea nu după recoltarea roadelor se revarsă apa, ca pământul să 
nu simtă binefacerea mai mult decât potopul. De altfel, la egipteni, 
Milul se revărsa în timpul verii, dar nu în altă lună, ca pământul să 
se înmoaie pentru seminţele ce urmează să fie aruncate şi să pri¬ 
mească seminţele încredinţate într-un sân mai blând şi pe nişte 
genunchi mai primitori. 

Cât despre faptul că potopul are loc în anul al şase sutelea al 
vieţii lui noe, se pare că aceasta ne arată că Adam (omul) a fost 
creat în ziua a şasea 113 . Este vorba de acelaşi număr, care se păs¬ 
trează şi la autor şi la restaurator. Salvator, fiind izvorul cifrei şaizeci 
şi şase sute, este numărul şase. La fel se zice însă şi luna întâi şi a 
şaptea. Dar ar trebui mai curând să o reţinem pe prima, deoarece 
după potop în timpul verii reîncepe grija cultivării ogoarelor şi 
începe să aibă loc rodirea pământului liniştit şi bogat. Din aceasta se 
deduce că Dumnezeu nu ar fi avut de gând niciodată să producă 
pieirea oamenilor în acel număr sau timp în care a făcut începutul, 
dacă nu ar fi fost jignit de păcate fără număr de mari. în acelaşi timp 
raţiunea promite ajutorul timpului şi numărului, pentru că, deşi mâ¬ 




ni. Verg., Qeorg. II, 330. 

112. Fac. 3, 18. 

113. Cf. Fac. 1, 27. 

niat. Dumnezeu ne atrage atenţia atât de mult asurpa cauzelor ante¬ 
rioare ale binefacerilor Sale, încât nu distruge cu totul esenţa acelo¬ 
ra pe care El însuşi le-a făcut. 

49. "Şi s-au desfăcut toate izvoarele adâncului celui mare şi s-au 
deschis jgheaburile cerului" 114 . Potrivit a redat Scriptura violenta 
potopului, când a spus că au fost la fel de zguduite cerul şi pămân¬ 
tul - elemene din care constă întregul început al acestei lumi. Aşadar, 
neamul omenesc este ameninţat de pretutindeni, închis fiind în- 
lăuntrul imensităţilor de ape care se abăteau asupra lui. Aceasta, 
conform literei. 

Dar în ceea ce priveşte sensul mai adânc, prin simbolul cerului 
este sugerată mintea omenească, iar prin termenul de "pământ", cor¬ 
pul şi simţurile. Aşadar, mari naufragii au loc când se îmbină tulbu¬ 
rarea şi furtuna mintii cu cea a trupului şi a tuturor simţurilor. Să 
cântărim cu atenţie cele spuse. Deseori înşelătoria şi viclenia minţii 
îşi pun în aplicare otrava; sobrietatea şi cumpătarea trupului ţin 
totuşi în umbră necinstea minţii. Adeseori mintea este schimbătoare 
la cel nesigur pe propria-i credinţă; totuşi, trupul lui este în afara 
plăcerilor şi a desfrâului, încât cumpătarea îi scuză rătăcirea minţii; 
aşa sunt mulţi printre eretici, care vor să invoce cumpătarea corpu¬ 
lui spre a dobândi pentru cauza lor credinţa, prin mărturia unui trup 
sobru. Deşi alunecoşi cu simţul, sunt socotiţi totuşi mai vrednici de 
scuză, cu cât sunt întrucâtva mai puţin ticăloşi. Când însă otrăvurile 
minţii şi influenţele rele ale deşănţării trupeşti tulbură întreaga 
simţire şi vigoare şi când sufletul alunecos la o mişcare nesigură, dar 
murdărit de cerneala răutăţii, aprins de furia cruzimii, este atâţat şi 
de relele trupeşti, când pofta lacomă, nesătulă de posibilităţi obiş¬ 
nuite, din lăcomia de bogăţie şi din pofta de a risipi, se aruncă în 
crima de acaparare a vieţii altuia, atunci se produce un mare potop, 
căci toate patimile năvălesc deodată; atunci nechibzuinţa, nedrep¬ 
tatea, temeritatea, necinstea, perfidia par a năvăli din partea de sus 
a minţii, asemenea unor cascade. Atunci ţâşnesc din izvorul trupu¬ 
lui, alcătuit din pământ, pofta, beţia, desfrânarea, în cele din urmă 
alunecările spre diferite fărădelegi, care slăbesc până în adânc atât 
forţa corpului, cât şi puterea minţii. 

15. 50. "Şi a închis Dumnezeu corabia pe dinafară" 115 . Este lim¬ 
pede exprimarea, dacă ne referim la cele scrise. Corabia a trebuit să 
fie închisă şi apărată cu întăritură sigură, pentru ca valurile năvăli¬ 
toare ale potopului să nu pătrundă în ea. O interpretare cu înţeles 


114. Fac. 7, 11; Filon, Quaest. II, 18 (ed. cit., p. 228). 

115. Fac. 7, 16; Filon, Quaest. II, 19 (ed. cit., p. 230). 








204 


TÂLC UIR1 LA SFÂfiTA SCRIPTURĂ 


mai adânc nu e nepotrivită dacă ne gândim că trupul omenesc, cu 
care se aseamănă această corabie despre care se vorbeşte, acope¬ 
rit fiind cu piele, este apărat de frig şi de căldură, deoarece Dum¬ 
nezeu Creatorul l-a îmbrăcat cu veşminte fireşti, în vederea protejării 
tuturor părţilor sale, şi l-a hărăzit cu un fel de acoperământ de jur 
împrejur, ca nici să nu îngheţe de frig, nici să nu se topească de 
căldura verii. 

51. "S-a înmulţit aşadar apa şi a ridicat corabia" 116 , şi era purtată 
pe deasupra valurilor. Şi pe bună dreptate s-a înmulţit apa, de vreme 
ce s-au deschis zăvoarele cerului, iar de pe pământ s-au dezlănţuit 
şuvoaiele apelor şi fluviile. Acest fapt este redat prin cuvinte mari; 
unde se produce o izbucnire, acolo se produce neapărat şi o re¬ 
vărsare de nestăvilit; şi nu uşor poate fi tinută pe loc năvala de ape 
uriaşe odată pornite. Aşadar e limpede ceea ce s-a scris 117 . De crezi 
însă că trebuie să privim lucrurile mai adânc, atunci să ştii că şi car¬ 
nea noastră este agitată, şi asemenea mării se zbuciumă de patimi 
diferite, de care este aruncată într-o parte şi-n alta, ca purtată de va¬ 
lurile propriilor neajunsuri, ba de foame, ba de sete; când de 
bucurie, când de durere. 

52. Socot că [ceva] nu trebuie trecut cu vederea 118 , deoarece 
nici Scriptura nu a trecut cu vederea, anume să nu se spună de câţi 
coti a fost apa deasupra pământului; a spus 119 că apa s-a ridicat cu 
cinci cofi deasupra munţilor celor mai înalţi. înţelesul e simplu, este 
şi limpede; alegoria însă ne duce cu gândul Ia cele cinci simţuri care 
sunt în trupul nostru, asemenea unor munţi înalţi, ce pun în umbră 
această carne a patimilor şi, foarte adeseori, desişurile şi întune¬ 
cimile lor sunt străbătute şi bântuite de fiare. De acolo venind şi 
Domnul, după credinţa neamurilor credincioase, a venit din Liban la 
Biserica Sa, precum spune Proorocul Avacum când zice 120 : "Va veni 
Domnul din Liban, din muntele plin de umbră şi întunecos". Şi Bi¬ 
serica vine din Liban, precum zice Cântarea Cântărilor, căci astfel 
citim: "Vino din Liban, mireasa mea, vino din Liban cu mine! De¬ 
grabă coboară din ale leilor culcuşuri şi din munţi cu leoparzi" 121 , 
pentru că neamurile păgâne, care îndurau cruntele atacuri ale pati¬ 
milor sălbatice, astăzi se deosebesc prin adâncimea credinţei şi 


116. Fac. 7, 17. 

117. Filon, Quaest. II, 20 (ed. cit., p. 230). 

118. Filon, Quaest. II, 21 (ed. cit., p. 230-232). 
1 19. Cf. Fac. 7, 20. 

120. Avac. 3, 3. 

121. Cânt. Cânt. 4, 8. 

măreţia dăruirii. Aşadar peste aceşti munţi soseşte Hristos, înfrânând 
răzvrătirile acestui trup sălbatic şi năruind, prin ascultare şi smerirea 
de Sine, acea mândrie şi trufie plină de sine a inimii; şi pe bună 
dreptate au început să culeagă roadele blândeţii cei pe care mai 
înainte îi ţâra cu sine potopul grelelor patimi 122 . 

în ceea ce priveşte numărul coţilor, unii dinaintea noastră au 
socotit că cele cinci simţuri ar avea o întreită putere, fiindcă văzul 
vede ce e vizibil, auzul aude ce poate fi auzit, mirosul, ce produce 
miros, gustul gustă ce poate fi gustat, iar pipăitul atinge ce este cu 
putinţă să fie atins; de aceea cele cinci simţuri au fost socotite în¬ 
treit, precum se spune în proverb: aşază-ţi în scris de trei ori" 123 . în 
ce mă priveşte, cred totuşi că e mai potrivit să înţeleg că e vorba de 
simţurile omului alcătuit din pământ, însufleţit şi spiritual, pe care le-au 
străbătut aceste valuri ale potopului. 

53. Pe bună dreptate "a murit tot trupul ce se mişca pe pă¬ 
mânt" 124 . Exprimarea este limpede şi luată ad litteram şi, totodată, 
prin imaginea izbucnirii furtunii presupune în mod propriu şi firesc 
nimicirea cărnii: căci tulburarea nu e dăunătoare decât prin stricarea 
stării sufleteşti. De fapt, trupul naşte plăceri şi, la rândul său, este 
tulburat de plăceri; dar o astfel de tulburare naşte stricăciunea. Prin 
urmare, cauza stricăciunii este înrăirea lumii acesteia, prin care se 
prăpădeşte şi sufletul fiecăruia. Aşadar, când patimile rele ameninţă 
sănătatea minţii, atunci se naşte stricăciunea; în schimb, când sunt 
trezite năzuinţele virtuoase, se dezvoltă ordinea. Prin urmare, "toate 
cele de pe uscat au murit" 125 ; şi nu puteau să nu moară aceia pe 
care îi înecaseră valurile unui potop atât de mare. Aceasta, conform 
scrierii şi ordinii cuvintelor. Dacă te gândeşti însă la o asemănare 
oarecare, atunci, după cum un lemn mai uscat arde de îndată ce 
focul a început să-l atingă, tot aşa şi sufletul, dacă nu este înviorat 
de rouă diferitelor virtuţi, adăpat - aş zice - din cupa înţelepciunii şi 
din izvorul nesecat al dreptăţii şi nevinovăţiei, ca şi cum i s-ar fi 
uscat rădăcina care întreţine viaţa, se mistuie în pârjolul poftelor sau 
se năruie zdrobit sub potopul cărnii. De aceea firea omenească tre¬ 
buie să se ospăteze întotdeauna cu gânduri de fapte bune, pentru 
ca mintea, hrănită cu seva înţelepciunii, să se întărească aşa fel încât 
să nu se lase uşor în voia nedreptăţii potopului trupesc şi, lipsită de 
putere pentru că nu a fost întreţinută, să moară din cauza unui 
pământ arid. 


122. Filon, Quaest. II, 21 (ed. cit., p. 230-232). 

123. Pilde 22, 20. 

124. Fac. 7, 21; Filon, Quaest. II, 22 (ed. cit., p. 232). 
1 25. Fac. 7, 22; Filon, Quaest. II, 23 (ed. cit., p. 232). 

Iată de ce Domnul ne îndeamnă să nu părăsim "izvorul înţelep¬ 
ciunii" 126 , să sorbim din cupele virtuţii ca să nu fim arşi de soarele ne¬ 
dreptăţii ori să nu putem înfrunta furtuna prigoanei. Căci stă scris 127 : 
"Căci dacă fac acestea cu lemnul verde, cu cel uscat ce va fi?’. 

54. Căci scris este: "Şi a stins Domnul toată flinta care se afla pe 
fata a tot pământul" 128 . 

Craiul Scripturii este limpede, în schimb vorbirea în pilde 
aminteşte de trufia ce ne ameninţă şi se întinde în acest material 
pământesc şi fărâmicios care suntem noi, cei ce uităm de cele 
sfinte; ea dispreţuieşte cele omeneşti şi urâţeşte însăşi înfăţişarea şi 
tinuta celor mândri. Aşa le descrie Isaia pe fiicele Sionului, spunând 
despre ele că de trufaşe ce sunt umblă cu capul pe sus şi cu priviri 
neruşinate 129 . Căci cei de felul acesta merg ţinându-şi sprâncenele 
ridicate, au o căutătură înfumurată, îşi ţin pieptul în afară, grumazul 
dat pe şapte, par că abia ating pământul cu picioarele şi se leagănă 
din tot trupul, încât par atârnaţi de o balanţă închipuită; înaintează 
cu pasul spre cele din fată, dar întorc capul spre cele din spate, pri¬ 
vesc spre cer, nu spre pământ, pironiţi parcă de o durere în ceafă, 
încât nu o pot mişca. Pe aceştia, aşadar. Domnul i-a şters din cartea 
vieţii" 130 zicând: "Oricine se înaltă pe sine se va smeri" 131 , şi nu-i 
face să fie părtaşi la făgăduinţele cereşti printre răsplăţile celor sfinţi. 

55. Pierind toate cele ce au fost în afara corăbiei, "a rămas nu¬ 
mai rioe şi ce era cu el în corabie" 132 . 

Graiul fiind mai simplu aici, nu are nevoie de tălmăcire; înţelesul 
e în acord cu litera; dar o semnificaţie mai adâncă şi meii profundă 
arată că omul drept şi iubitor de înţelepciune - asemenea unui pom 
roditor -, după ce au fost nimicite cele ce obişnuiau să-i irosească 
rodul, sâ-i adumbrească toată coroana, să-i îngrădească dezvoltarea 
ramurilor, eliberându-se de patimile lipsite de judecată, a rămas sin¬ 
gur cu ale sale; cele ale sale sunt frământările curate ale fiinţei sale, 
care tind spre virtute. 

Şi bine a adăugat că a rămas în corabie, întrucât cu greu s-ar 
putea crede că, după ce au fost curăţate patimile trupeşti, cineva 
mai trăieşte încă în trupul prin care, cu toate că acum e lipsit de 
relele atingeri pământene, el păstrează încă totuşi materia corpului. 


126. Bar. 3, 12. 

127. Luca 23, 31. 

128. Fac. 7, 23; Filon, Quaest. II, 24 (ed. cit., p. 234). 

129. Cf. Is. 3, 16. 

130. Apoc. 3, 5. 

131. Luca 14, 11. 

1 132. Fac. 7, 23; Filon, Quaest. Ii, 25 (ed. cit., p. 234-236). 

deşi necoruptă; şi, ca şi cum ar fi fără trup, pluteşte deasupra potopu¬ 
lui, având trupul, şi nu este înghiţit de ape pentru că îşi poartă trupul 
ca şi cum ar fi aşezat în interiorul unei corăbii; or, cel care nu poate 
fi învins de patimi îşi conduce trupul prin mijlocul atâtor valuri, ca şi 
cum ar fi fără trup. 

56. Dar "Şi-a adus aminte Domnul de Noe, de toate fiarele, de 
toate animalele' 1 , precum zice Sfânta Scriptură 133 . 

Mulţi sunt nedumeriţi de ce autorul nu a spus că Dumnezeu Şi-a 
adus aminte şi de soţia şi de fiii lui Noe, de vreme ce Şi-a amintit de 
fiare şi de animale. Când a spus însă că Şi-a adus aminte de rioe, în 
părintele şi conducătorul casei i-a cuprins pe toţi cei apropiaţi lui. în 
acelaşi timp, pare că S-a gândit şi la unirea cu toţi membrii familiei. 
Căci atunci când toţi se iubesc întreolaltă, există o singură casă; 
când însă nu se înţeleg, se separă şi se împart în mai multe case. 
Prin urmare, unde este dragoste, acolo, prin numele celui mai în 
vârstă, de care depind ceilalţi, se subînţelege casa întreagă, după 
cum, dacă cineva spune copac", înţelege totodată şi ramurile; dacă 
cineva spune "ramură", înţelege prin unul şi acelaşi cuvânt şi roadele 
ce se găsesc pe ramură. 

57. ttu pare lipsit de temei faptul că mai întâi a spus că Dum¬ 
nezeu Şi-a adus aminte de Moe, apoi de fiare şi de celelalte vieţui¬ 
toare 134 , că, adică, nu a numit după om fiinţele care sunt mai blân¬ 
de, ci pe cele meu sălbatice. Explicaţia pare a fi: pentru ca fiarele să 
fie îmblânzite datorită vecinătăţii celorlalţi doi. Pare că aceasta este 
şi ideea sugerată de versul poetului 135 . Căci şi poetul însuşi a por¬ 
nit de la ideea aceasta, încât şi-a aranjat oastea ce avea să lupte în 
aşa fel, că pe cei mai slabi i-a aşezat la mijloc, ca să poată fi ajutaţi 
de cei mai viteji şi să participe la lupta ambelor părţi. în acestea este 
limpede înţelesul Scripturii. Dar într-un înţeles mai adânc e sigur că 
omul drept ţine la mijloc cumpăna cugetărilor inimii, nu într-o parte, 
şi, cât timp trăieşte în viaţa aceasta, păstrează această socoteală în 
chip necesar în trup, precum stăpânea şi Hoe în corabie fiarele 
sălbatice. Căci nu există minte, nu există suflet care să nu pri¬ 
mească lovituri sălbatice din partea cugetelor celor rele. Iar sufletul 
celui fără de minte încurajează pornirile sălbatice şi aduce prinos 
otrăvurilor şerpilor, în timp ce tăria înţeleptului le potoleşte şi le ţine 
în frâu. 


I 


133. Fac. 8, 1; Filon, Quaest. II, 26 (ed. cit., p. 236). 

134. Filon, Quaest. II, 27 (ed. cit., p. 238). 

135. Homer, Uiada, 4, 299 (trad. Q. Mumu, p. 93). 

58. "Şi a adus Dumnezeu vânt pe pământ şi a încetat apa de a 
mai creşte" 136 , ftu cred că aici s-a spus astfel ca, prin termenul de 
“spiritus", să înţelegem vânt. Căci vântul nici nu putea usca potopul, 
iar marea, de vreme ce este zilnic agitată de vânturi, ar seca şi ea, 
de bună seamă. Dar cum nu s-ar goli marea de forţa vânturilor, dacă 
în faţa puterii lor a încetat potopul vărsărilor, întins peste tot globul 
pământesc, până - cum se zice - la coloanele lui Hercule 137 şi la 
marea cea mare, -acoperind toţi munţii cei înalţi care erau sub 
cer» 1 38? Aşadar nu este îndoială că potopul acela a fost oprit prin 
puterea nevăzută a Duhului Sfânt, prin intervenţia cerească, nu prin 
suflare de vânt. De aceea stă scris 139 : "Toate de la Tine aşteaptă ca 
să le dai lor hrană la bună vreme. Deschizând Tu mâna Ta, toate se 
vor umple de bunătăţi; dar Întorcându-Ţi Tu faţa Ta, se vor tulbura. 
Lua-vei duhul lor şi se vor sfârşi şi în ţărână se vor întoarce. Trimite-vei 
duhul Tău şi se vor zidi şi vei înnoi faţa pământului". înţelegem deci 
Duhul Domnului, căci toate par că se supun puterii Lui, în care 
sălăşluieşte tăria cerului însuşi, precum stă scris: "Cu cuvântul Lui 
cerurile s-au întărit şi cu duhul gurii Lui toată puterea lor" 140 . Duhul 
acesta e Creatorul a toate, precum spune şi Iov: "Duhul lui Dum¬ 
nezeu este Cel ce m-a făcut ' 141 . 

59. Să vedem acum ce înseamnă ceea ce zice Scriptura: "S-au 
încuiat izvoarele adâncului şi jgheaburile cerului" 142 . Cred că e lim¬ 
pede totul; căci potopul scade datorită aceloraşi factori care l-au 
cauzat. Se porniseră şuvoaiele apelor, se deschiseseră jgheaburile 
cerului, încât pământul a fost acoperit de ape ce năvăleau de pre¬ 
tutindeni; trebuiau să fie închise acelea din care a provenit începutul 
potopului, pentru ca să se producă începutul sfârşitului acestuia. 
Aşa reiese din cele scrise. O tâlcuire mai adâncă arată însă că potopul 
sufletului a năvălit din cauza rătăcirii minţii şi a dezmăţului trupesc, 
încât răutatea s-a amestecat cu patima, iar patima cu răutatea. In¬ 
tervenind doctorul, la cuvântul lui Dumnezeu, să cerceteze sufletul 
care de mult era cuprins de suferinţă din cauza nelegiuirii zavistiilor 
şi a cruzimii patimilor, mai întâi au trebuit să fie tăiate "cu fierul roşu" 
cauzele suferinţei. Căci prima lege a medicinii este înlăturarea cau¬ 
zelor bolii, pentru ca cele dăunătoare să nu mai fie folosite spre agra- 


136. Fac. 8, 1; Filon, Quaest. II, 28 (ed. cit., p. 238-240). 

137. numirea antică a Gibraltarului. 

138. Fac. 7, 19. 

139. Ps. 103, 28-30. 

140. Ps. 32, 6. 

141. Iov 33, 4, 

142. Fac. 8, 2; Filon, Quaest. ii, 29 (ed. cit., p. 240). 

varea bolii. Lucrul acesta ne învaţă chiar şi Legea 143 . Căci când le¬ 
pra a rămas ca mai înainte şi nu s-a întins rana pe piele, atunci preo¬ 
tul spune că este o anume stagnare şi menţinere curată a leprei; căci 
tot ce se produce în afara firii este necurat. Prin urmare, aceasta 
este sănătatea sufletului, aceasta este bunăstarea minţii: să înceteze 
afluenţa rătăcirii, să stea pe loc greşeala şi să nu se mai răspân¬ 
dească. Dacă se înlătură pricina vinii şi a nelegiuirii, atunci vinde¬ 
carea este sigură şi puterea sufletului, nefiind tulburată, se revarsă 
din nou. 

60. "Iar în luna a şaptea - zice -, în ziua a douăzeci şi şaptea a 
lunii acesteia, s-a oprit corabia” 144 . Dacă nu cumpăneşti cu grijă, 
înţelegerea acestui pasaj este dificilă, chiar luat ad litteram. Şi mai 
întâi de toate trebuie avută grija ca nu cumva repetarea frecventă a 
lunii a şaptea să inducă în eroare pe cineva. Căci aşa stă scris 145 : că 
potopul a încetat în anul şase sute al vieţii lui Moe, în luna a şaptea, 
în ziua a douăzeci şi şaptea a lunii, că revărsarea apelor a durat o 
sută cincizeci de zile 146 , că arca s-a oprit pe munte în luna a şaptea, 
în ziua a douăzeci şi şaptea a lunii; că după aceea, din mila lui 
Dumnezeu, apele au început să scadă; că apa a scăzut mereu o sută 
cincizeci de zile, că după aceea s-au văzut vârfurile munţilor 147 , 
apoi că, după patruzeci de zile 148 , a deschis noe fereastra corăbiei, 
şi corbul trimis nu s-a mai întors, dar porumbelul, negăsind loc de 
odihnă, s-a întors, că, după ce a aşteptat şapte zile, l-a trimis din nou 
şi porumbelul s-a întors cu ramură de măslin, că, după alte şapte 
zile, trimiţându-1 a treia oară, nu s-a mai întors, că atunci a înţeles 
Noe că apa s-a retras. Şi, în felul acesta, se arată prin luna a şaptea 
şi ziua a douăzeci şi şaptea a lunii că s-a împlinit un an (şi astfel se 
arată un an încheiat prin anul şase sute unu al vieţii lui rioe, în luna 
a doua, în ziua a douăzeci şi şaptea a lunii). Prin urmare duce la o 
lămurire limpede faptul că suprafaţa pământului a fost redată după 
potop în aceeaşi lună şi în aceeaşi zi în care a fost stricată prin 
începerea potopului. 

De fapt, în timpul primăverii tot ogorul înverzeşte şi pământul 
produce roade. Atunci încep copacii să înmugurească şi să dea roa¬ 
dele. Prin urmare Domnul l-a făcut din nou bogat şi i-a redat cali¬ 
tatea. Aşadar, în luna a doua, adică în aprilie, căci prima lună e mar- 


143. Cf. Lev. 13, 4. 

144. Fac. 8, 4; Filon, Quaest. II, 31 şi 33 (ed. cit., p. 242-246). 

145. Fac. 8, 13 şi urm. 

146. Fac. 8, 3. 

147. Fac. 8, 5. 

148. Fac. 8, 6 şi urm.; Filon, Quaest. II, 33 (ed. cit., p. 246). 

tie, în care cel drept îşi are ziua de naştere, când zilele sunt socotite 
egale cu nopţile, adică cu opt, după cum socotesc romanii, sau, 
după cum socotesc alţii, cu cinci zile înainte de calendele lui aprilie. 
Aşadar, în luna a doua, precum zic, adică în aprilie, în ziua a două¬ 
zeci şi şaptea a lunii a început potopul. Prin urmare, primăvara este 
socotită ca început a anului nu după cum te referi la timp, ci potri¬ 
vit felului de a fi al firii, întrucât atunci încep nădejdile unui nou an 
şi atunci începe să se arate rodul, atunci pare că e începutul anului. 
Dar luna a şaptea ca număr e socotită luna septembrie, fiindcă, deşi 
anul pare că începe cu luna septembrie, precum ne arată obişnuinţa 
lucrărilor prezentate - căci atunci se fac însămânţările -, totuşi 
începutul anului se consideră ca fiind primăvara datorită faptului că 
atunci începe să se arate harul mai plin, şi de aceea e luna care pe 
temeiul acestei socoteli pare a Fi prima, dar după alt fel de socoteală 
ea este socotită a fi a şaptea. 

Aşadar atunci s-a oprit corabia, adică în luna a şaptea, în ziua a 
douăzeci şi şaptea a lunii pe Muntele Ararat. De atunci a început 
potopul să scadă. Totodată gândeşte-te că la aceleaşi date ale anu¬ 
lui când unele încep, altele dispar: aşa cum potopul a început în 
luna a doua a anului, în ziua a douăzeci şi şaptea a lunii, a plouat o 
sută cincizeci de zile, după alte o sută cincizeci de zile potopul s-a 
terminat, dar timp de patruzeci de zile a bântuit prăpădul din cauza 
ploii căzute din cer şi a ruperii zăgazului apelor; au trecut alte patru¬ 
zeci de zile după ce s-au zărit vârfurile munţilor, iar în luna a unspre¬ 
zecea, în prima zi a lunii, a trimis dreptul Noe corbul. în felul aces¬ 
ta se constată că potopul a dispărut în tot acelaşi număr de zile în 
care s-a produs. De aceea Scriptura ne învaţă că trebuie să păstrăm 
ordinea. 

61. Ce înseamnă "uşa corăbiei” 149 pe care a deschis-o dreptul, 
s-a arătat mai sus, conform organizării corpului. Conform însă unei 
mai adânci interpretări, se pare că trebuie arătat în mod special 
acest lucru, anume câ simţurile corpului sunt considerate aidoma 
unor uşi. într-adevăr, prin simţuri, ca prin nişte uşi, pătrunde în min¬ 
tea noastră un fel de înţelegere a celor sensibile. Prin urmare, min¬ 
tea noastră pare că primeşte ajutorul acestor simţuri, şi mai ales al 
simţului văzului, care este considerat cel mai important dintre toate 
simţurile fiindcă este sălaş al luminii; prin el privind cerul, pământul, 
mările, soarele chiar, luna şi stelele, cu care este împodobită bolta 
cerească, înţelegem câ Dumnezeu este Ziditorul lumii şi Conducă¬ 
torul ei şi credem că, de n-ar fi fost Dumnezeu Creatorul şi întemeie- 


149. Fac. 8, 6; Filon, Quaest. II, 34 (ed. cit., p. 246-248). 

torul atâtor lucruri, acestea nici n-ar fi putut fi create şi nici nu ar 
putea exista. 

62. Prin urmare, pe această fereastră a trimis întâi dreptul Noe 
corbul 150 . Trebuie căutată cauza; şi totuşi, nici luat in sens propriu 
nu este neclar, deoarece cei mai mulţi oameni consideră corbul 
vestitor al celor ce se vor întâmpla şi îi urmăresc croncăniturile şi îi 
interpretează zborurile. în înţeles mai adânc, prin el ni se arată că 
mintea celui drept, când începe să se curătească, alungă de la sine 
la început cele ce sunt întunecoase şi necurate şi nesocotite, căci 
orice neruşinare şi vină este întunecoasă şi, ca şi corbul, se hrăneşte 
cu mortăciuni, pe când virtutea este apropiată de lumină, virtutea 
care străluceşte de curăţie şi smerenie. De aceea vina, ca şi cum ar 
fi dată afară, este alungată şi despărţită de nevinovăţie, ca să nu 
rămână nimic întunecat în mintea omului drept. 

Apoi, corbul, odată ieşit, nu se întoarce la cel drept, pentru că 
orice vină fuge de cinste şi nu pare să se potrivească sfinţeniei şi 
spiritului de dreptate. La fel, cel nedrept crede că parcă a scăpat 
din lanţuri când cel drept s-a rupt de tovărăşia acestui - aş zice - 
prieten al potopului şi al stricăciunii, întocmai ca şi corbul care, deşi 
n-a găsit nicăieri pământ uscat, nu s-a reîntors, ci a rămas. 

63. Să vedem acum şi de ce a zis 151 că nu s-a mai întors corbul 
"până ce a secat apa de pe pământ" 152 , ca şi cum după aceea ar fi 
revenit. Aici însă este vorba de o exprimare familiară Sfintelor Scrip¬ 
turi, de vreme ce şi în Evanghelie găseşti scris referitor la Sfânta 
Maria că losif nu a cunoscut-o "până ce L-a născut pe Fiul ei 153 , 
când ştim, bineînţeles, că nu a cunoscut-o nici după aceea. De alt¬ 
fel, ce fel de exprimare este aceasta când zice: 'până ce a secat apa 
de pe pământ", şi nu zice s-a uscat pământul de apă? Bineînţeles că 
şi aici este un fel obişnuit de a vorbi. Totuşi unii dinaintea noastră 
au socotit, întrucât printr-un astfel de grai s-ar părea că se arată pu¬ 
terea nestăpânită a patimilor, că sufletul este zbuciumat de patimi 
tulburi şi furtunoase, dar că prin cuvinte puţine şi, le-aş zice, uscate, 
se redă virtutea. Hu revine, aşadar, chipul vinii în sufletul celui 
drept, părăsindu-1 ca şi când ar fi uscat şi mort, şi căruia nu-i mai 
poate face rău. 

64. nu e lipsit de înţeles că după aceea este trimis porumbe¬ 
lul 154 , căci nevinovăţia biruie viclenia, iar virtutea, vina. Prin urmare 


150. Cf. Fac. 8, 6-7; Filon, Quaest. II, 35 (ed. cit., p. 248). 

151. Filon, Quaest. II, 36 (ed. cit., p. 250). 

152. Fac. 8, 7. 

153. Matei 1, 25. 

154. Cf. Fac. 8, 8; Filon, Quaest. II, 38 (ed. cit., p. 252). 

şireteniei îi place potopul, fuge de tovărăşia unei minţi drepte şi 
rămâne ca părăsită şi fără niciun loc de ancorare, neavând nicio le¬ 
gătură cu virtutea; virtutea însă se reîntoarce, căci li plac tovărăşiile 
celor drepţi şi este mai obişnuită să fie de folos, întrucât aduce cele 
ce sunt folositoare şi îndeamnă să te fereşti de cele vătămătoare, 
aşa cum porumbelul trimis, când a văzut că apa a scăzut, s-a întors 
plin parcă de dreptate, să-l anunţe pe cel de către care a fost trimis 
de ce trebuie încă să se mai teamă şi cum, prin chibzuinţă, să obţină 
apoi un rod mai bun. Faptul că porumbelul, negăsind loc de odihnă, 
se întoarce la Noe, ne-a dat un semn limpede că prin aceste păsări 
se arată ce mare deosebire este între viclenie şi virtute. în timp ce 
corbul, trimis fiind înainte, cu toate că se înţelege că potopul era 
atunci mai mare, totuşi pare că şi-a găsit loc de odihnă - or, fără 
doar şi poate, corbul nu este din acele păsări care obişnuiesc să 
trăiască în apă -, aşadar, întrucât corbul pare că şi-a găsit unde să 
rămână, dar porumbelul nu şi-a găsit, la o mai adâncă judecată este 
evidentă ideea că răutatea se amestecă patimilor şi poftelor fără de 
odihnă, prin care se macină sufletul, şi că se simte bine între ele, ca 
între prieteni şi oameni de-ai casei, şi că acolo îşi hotărăşte şederea; 
virtutea însă, jignită pe dată, de la prima înfăţişare a vederii acesto¬ 
ra, s-a grăbit să se înapoieze la mintea şi sufletul celui drept, pentru 
că acolo se află locul de odihnă cel mai sigur pentru sine, fiindcă în 
altă parte, aidoma porumbelului, virtutea nu-şi poate găsi locaş 
sigur. 

Târziu, într-adevăr, în mijlocul vicleniilor acestei lumi şi a valu¬ 
rilor poftelor lumeşti, îşi poate găsi, prin oţelire, şi nevinovăţia 
adăpost. 

65. Aşadar, după cum virtutea, ca şi cum s-ar fi dus puţin ca să 
se informeze, se grăbeşte să revină la ideea cea mai bună şi nu mai 
pleacă de la cel drept, la fel şi omul drept şi iubitor de virtute, când 
a înţeles că virtutea se apropie, o primeşte la sânul minţii sale. Căci 
ce înseamnă că noe 155 , bărbatul iubitor de virtute, întinzând mâna, 
a prins porumbelul şi l-a luat la sine? Chiar dacă acest fapt pare 
limpede din cele scrise, totuşi n-ai putea înţelege uşor lucrurile dacă 
nu ti-ar fi cunoscut felul de a fi al omului înţelept, care se foloseşte 
de virtute ca de un pândar şi pare câ-i încredinţează o anume întâie¬ 
tate în cele ce trebuie încercate şi făcute. Aşadar, această virtute 
cercetează firile, pentru ca, dacă vreuna din ele i se pare potrivită cu 
ea, să-i poată veni într-ajutor. Căci bunătatea înţeleptului este o 
bunătate prietenoasă şi generoasă şi dăruitoare de folos, astfel încât 


155. Filon, Quaest. II, 40 (ed. cit., p. 254). 

îşi apropie firile pe care le vede că sunt ascultătoare. Dar când vede 
că firile unora se opun scopului său, îşi ia zborul înapoi şi revine în 
fugă la adăpostul cunoscut şi drag, iar omul înţelept şi sârguincios 
se grăbeşte s-o primească cu - aş zice - mâna minţii, deschizându-şi 
întreaga inimă, în care o păstra, chiar absentă fiind; căci înţeleptul 
nu poate fi niciodată lipsit de propria-i virtute. 

66. Apoi, ce poate însemna faptul că, "aşteptând încă alte şapte 
zile, a dat iarăşi drumul porumbelului" 136 , decât că scopul bun şi cel 
mai bun al înţeleptului urmăreşte întotdeauna să-şi apropie şi pe 
alţii, să corecteze pe cei ce greşesc, să îndrumeze pe cei ce rătă¬ 
cesc? Chiar dacă vede că cineva se împotriveşte la început, nu 
pierde nădejdea că-1 va putea schimba şi îndrepta. Căci, precum un 
doctor bun, chiar dacă nu e cazul să dea un leac, îşi anunţă vizita 
totuşi, apoi nu neglijează vegherea cuvenită aşteptării şi, după puţin 
timp, venind în întâmpinarea suferinţelor, pregăteşte leacul vinde¬ 
cării, care, în caz că s-a ivit, nu-i întrerupe îndatorirea; aşadar, la fel 
şi înţeleptul doreşte să vindece patimile potrivnice prin cuvinte şi 
discuţii, după cum medicul procedează cu leacurile. 

Şi pentru că în toate trebuie să folosim ajutorul harului dum¬ 
nezeiesc, de aceea a aşteptat şapte zile, număr de zile în care se 
scrie că a fost încheiată facerea întregii lumi 157 şi S-a odihnit Zidi¬ 
torul, pentru ca de la Creatorul tuturor să se preia o anumită disci¬ 
plină a muncii şi de către om. 

19. 67. "Şi porumbelul s-a întors la el spre seară, şi iată, avea în 
ciocul său o ramură verde de măslin" 138 , nu fără rost a spus spre 
seară" şi "s-a întors" şi "purtând în ciocul său o frunză şi o rămurică 
de măslin", ca tu să înţelegi că virtutea nu fuge de progresele viitoru¬ 
lui, dacă le poate câştiga, şi să afli că ea, la rândul ei, nu a fost - ca 
să spun aşa - lipsită de lumină şi acoperită de întuneric, ci că, stră¬ 
lucind de lumina orbitoare a zilei, a aşteptat până la apusul zilei şi 
aşa s-a întors la acela, la care nici chiar în timpul serii nu putea fi 
întuneric. Iar frunza pe care a luat-o cu sine, chiar de pare că a luat 
o frunză mică, a însemnat nădejdea acelora cărora le pare rău de 
rătăcire, nădejde care, cu toate că nu e mare, există totuşi; căci frun¬ 
za nu putea trăi fără creangă. Prin urmare a adus un semn, deşi nu 
mare, al îndreptării ce părea că încolţeşte: frunza de măslin, copac 
producător de măsline, din care se prepară uleiul, cel cu care se 


156. Fac. 8, 10; Filon, Quaest. II, 41 (ed. cit., p. 256). 

157. Cf. Fac. 2, 2. 

158. Fac. 8, 11; Filon, Quaest. II, 42 (ed. cit., p. 258). 





214 


TĂLCU1RI LA SFÂNTA SCRIPTURĂ 


înteţeşte această lumină materială şi este alungată bezna întuneri¬ 
cului. Căci ce este însă mai apropiat virtuţii decât lumina? 

Prin urmare frunza şi crenguţa sunt semne ale îndreptării; în¬ 
dreptarea însă are, ca un fel de rădăcină a sa, părerea de rău, care 
nu poate încolţi în cei tulburaţi, ci doar în cei care au primit deja să 
încolţească tot cuvântul adevărului. 

în cioc pare a fi fost adusă o rămurică, nu bucăţi de măsline, 
pentru că virtutea şi înţelepciunea îşi au strălucirea când se vorbeşte 
despre ele, şi lumina lor străluceşte pe dată, la simpla lor apariţie, 
mai ales când vorbesc despre lucruri paşnice, pentru că tot rămurică 
de măslin obişnuiesc să poarte cei care cer pace. A adus o rămurică, 
fiindcă nevinovăţia prin curăţie şi cinste produce în urechile noastre 
un fel de seminţe ale folosului şi, prin învăţătura bunei virtuţi, sau 
ne îndeamnă la stăruinţă şi ne cheamă la răsplata ce se cuvine unei 
bune rânduieli, sau îi insuflă păcătosului dorinţa de a stărui în pă¬ 
rerea de rău şi de a stărui în schimbarea sa. 

68. Apoi socot că este cazul să ne gândim de unde a înţeles 
dreptul Moe că "s-a scurs apa de pe faţa pământului", după cum stă 
scris 159 . înainte de toate, potrivit celor scrise, fiindcă el a putut 
înţelege dacă frunza adusă era uscată sau umedă; apoi, pentru că 
porumbelul nu este o astfel de pasăre care să poată scoate roade ce 
stau ascunse sub apă. E cazul, însă, să analizez dacă frunza aceas¬ 
ta apăruse înainte sau pe vremea potopului. Dacă existase înainte 
de potop, dreptul Noe s-a bucurat că a rămas un anume rod din să¬ 
mânţa veche şi de aici a înţeles el un semn al îndurării dumne¬ 
zeieşti, pentru că a îndepărtat de acum potopul, de vreme ce îi arată 
rodul căruia potopul nu i-a putut dăuna. Dacă frunza s-a născut în 
timpul potopului, a înţeles, de bună seamă, dreptul Noe că au rodit 
noi seminţe ale îndurării cereşti, pentru ca rădăcinile copacilor să 
trăiască şi să facă să încolţească îmbătrânitele mlădiţe ca dăruite cu 
o nouă putere şi să vină iar la obişnuitele naşteri, a căror vestire s-o 
aducă frunzele trimise înainte. 

69. Dar potrivit unei pătrunderi mai adânci, mai curând s-a ajuns 
la credinţa că Domnul Dumnezeul nostru, cu toate că a fost supărat 
de rătăcirile amarnice ale nedreptăţii noastre, a păstrat totuşi în noi 
o sămânţă, oricât de neînsemnată, din vechea spiţă şi din virtutea 
părintească, pentru ca să nu fie înlăturat cu totul tiparul lucrării şi 
creaţiei Sale în ce priveşte neamul omenesc. De aceea Isaia zice: 
"Dacă Domnul Savaot nu ne-ar fi lăsat o rămăşiţă, am fi ajuns ca 

Sodoma şi ne-am fi asemănat cu Gomora" 160 , înţelegând prin denu¬ 
mirea primei cetăţi simbolul orbirii, prin numele celei de-a doua, 
stârpiciunea. Căci aşa denumeau în limba lor caldeenii Sodoma şi 
Gomora, care înseamnă orbire şi stârpiciune 161 . Şi pe bună drep¬ 
tate, în cetăţile de felul acesta. Domnul a înlăturat mai curând vici¬ 
ile omeneşti decât a judecat că trebuie să fie pedepsiţi oamenii. 

70. A treia oară este trimis porumbelul după şapte zile, şi nici el 
nu se mai întoarce. De aceea, să analizăm ca nu cumva să se creadă 
că ceea ce am spus mai sus este în contradicţie Teu aceasta]. Oare 
dacă prin cuvânt porumbelul, în realitate virtutea, nu revine la omul 
drept, înseamnă că dreptul a fost înlăturat şi lipsit de harul său? 
nicidecum! Căci niciodată un om de felul acesta nu se desparte de 
virtute; nici când grăieşte adevărul sau când supune discuţiei vreo 
virtute oarecare, nu se lipseşte de virtute, nici nu-i despoaie pe alţii 
de cinstea ce trebuie urmată, ci, tocmai ca soarele, îi luminează pe 
ceilalţi când trimite razele luminii sale. Căci focul îi încălzeşte pe cei 
ce se apropie în aşa fel încât îşi păstrează căldura naturii sale. Dar 
oare lumina zilei scade când luminează cu strălucirea sa întreaga 
lume? îşi păstrează neştirbit cursul şi neatinsă firea. Ca un porum¬ 
bel este şi virtutea: cât timp se dezlănţuie încă potopul, ca o pasăre 
totuşi pe pământ, ca virtutea în patimile oamenilor, revine la cel 
drept, pentru că ea nu a putut găsi în sufletele celor necinstiţi locul 
în care poate să rămână. Şi de aceea, reîntorcându-se, rămâne şi se 
odihneşte în cel de-al doilea locaş pregătit pentru acela. Când insă 
s-au potolit noianurile patimilor şi când mai mulţi au ajuns să do¬ 
rească a fi părtaşi ai cuvântului auzit şi ai învăţăturii adevărate, de 
acum învăţarea virtuţii a încetat de a mai fi proprietatea unuia sin¬ 
gur, ci bun comun, şi, aidoma unui pahar al înţelepciunii, este băută 
de foarte mulţi, care înainte, deşi însetaţi, n-au vrut să bea. Aşa 
fierbe acum potopul în piepturile iudeilor şi, cu toate că apa învă¬ 
ţăturii dumnezeieşti prisoseşte, cu toate că băutura se revarsă din 
belşug, ei socot că nu trebuie băută. Se citeşte Evanghelia, virtutea 
izvorăşte din cuvântul duhovnicesc, o propovăduieşte preotul în bi¬ 
serică, dar, ca nu cumva să poată fi auzit, stând singur în interiorul 
bisericii, uneori chiar după ce a plecat din biserică, dacă i-au ieşit în 
cale iudei, îi sfătuieşte, le aduce aminte de unele pilde din Scrip¬ 
turile Sfinte; ei îşi astupă urechile ca nu cumva apa izvorului să-i 
cureţe chiar fără voia lor, ca nu cumva umezeala să-i răcorească. 


160. Is. I, 9. 

161. Filon, De ebriet. 53, ed. J. Qorez, Paris, 1962, p. 44. 

Dacă însă unii au crezut, ei aleargă Ia izvor, caută să cunoască învăţătura, 
doresc să le fie făcută cunoscută Evanghelia şi nu se mai satură de a bea, 
ci se iau la întrecere să se adape Ia izvorul înţelepciunii, de care mai 
înainte fugeau din răsputeri. Ce fel de izvor? Ascultă cum zice: "Dacă 
însetează cineva, să vină la Mine şi să bea! Cel ce crede în Mine, pre¬ 
cum a zis Scriptura, râuri de apă vie vor curge din pântecele lui" 162 . 

71. Zice că în anul şase sute unu al vieţii lui Hoe, în ziua întâi a 
lunii întâi a secat apa de pe faţa pământului' 163 , dar aminteşte că în 
luna a doua, în ziua de douăzeci şi şapte a lunii acesteia, pământul 
era uscat. Ce vrea să însemneze acel adaos relativ la scăderea apei, 
când judecata făcută mai sus pare că a încheiat anul - care începe 
cu luna a doua şi ţine până în luna a doua a anului următor - decât 
dacă, eventual, vrem să înţelegem că aici ni se arată înfăţişarea celui 
drept; după cum a fost acel prim an, în care a început potopul, adică 
primul an după anul şase sute, din nou primul an şi prima lună după 
anul şase sute unu, când a secat apa de pe faţa pământului, pentru 
că cel drept chiar şi în neamul celor păcătoşi, care a fost nimicit pen¬ 
tru încălcările sale, era primul prin virtute, şi în naşterea din nou, 
care a început după potop, |totj primul în rând, pentru că a fost 
primul din neamurile următoare. Şi pe bună dreptate a scăpat pri¬ 
mul. Căci pe bună dreptate i se aduce cinstire aceluia care a fost 
primul din prima naştere şi începutul celei următoare, care s-a în¬ 
vrednicit şi să scape din prima, şi să se menţină spre a fi izvor pen¬ 
tru a doua. Prin urmare, deşi ceilalţi au pierit, el singur n-a suferit 
stricăciunea răutăţii, datorită unei vieţi deosebite prin harul virtuţii, 
bogat înaintea lui Dumnezeu, [ell prin care s-a făcut să nu pară că 
pe pământ a pierit tot trupul neamului omenesc" sau că a fost 
părăsit de harul lui Dumnezeu. 

72. "Şi a ridicat - zice - Noe acoperişul corăbiei' 164 ; întrucât - 
aşa cum am tâlcuit mai sus - prin termenul de “corabie" am înţeles 
trupul omului, să căutăm a înţelege ce înseamnă a dezveli trupul, 
bineînţeles printr-o interpretare mai profundă. Căci, potrivit primului 
sens, e limpede cum a putut fi deschisă corabia. 

Aşadar, ce ar putea fi acoperământul trupului omenesc, care a 
fost închis în timpul potopului, dacă nu am înţelege plăcerea, care 
acoperea acest trup al nostru şi parcă-1 ţinea închis, din pricina 
acelei rătăciri a lui Adam? Şi cu atât mai mult este socotit aidoma 
unui acoperiş, cu cât toată simţirea are locaş în cap, prin urmare şi 


162. loan 7, 37 şi urm. 

163. Fac. 8, 13 şi urm.; Filon, Quaest. II, 45 (ed. cit., p. 262-264). 

164. Fac. 8, 13; Filon, Quaest. II, 46 (ed. cit., p. 266). 








DESPRE riOE ŞI CORABIA LUI 


217 


plăcerea, care ţinea robit întregul trup omenesc. Când însă mintea 
omului drept, cumpătată şi ferită de stricăciunea potopului, aprinsă 
de dorinţa cunoaşterii dumnezeieşti, a voit să iasă să-şi ia zborul 
spre cele de sus, a înlăturat toate cele ce-i erau spre piedică, şi 
înfăţişarea voluptăţii care învăluia înainte cu un fel de acoperământ 
celelalte părţi ale trupului a învăluit-o şi a acoperit-o din nou, ca să 
nu elibereze din sclavia netrebniciei stăpâne numai trupul, ci să cu¬ 
prindă şi cele ce sunt neatinse; căci cele ce nu se văd sunt veşnice. 
Şi de aceea dreptul, lipsit de stricăciune, dornic de veşnicie, îl căuta 
pe Dumnezeu, pe Care nu-L vedea. 

73. Cât priveşte faptul că zice "luna întâi sau a doua" 165 şi că 
ziua aceea era pe timp de vară, găseşti scris şi în altă parte: "luna 
aceasta să vă fie întâia între lunile anului" 166 . Căci cine a fost primul 
în har după primejdie, acesta cu dreptate a primit întâietatea primei 
luni 167 . 

74. Şi să nu te tulbure ceea ce am spus mai sus, că frunza găsită 
pe ramură a putut să apară după potop - deşi deseori ierburile 
obişnuiesc să încolţească sub apă; totuşi, ca să poată fi înlăturată 
orice dificultate, ce lucru mare e dacă la porunca lui Dumnezeu, în 
aceeaşi zi în care a scăzut apa, a rodit şi pământul, de vreme ce 
acelaşi este Răscumpărătorul şi Creatorul roadelor şi nu Şi-a uitat de 
rodul lucrării Sale 168 ? De altfel găseşti chiar de la început că Dom¬ 
nul a poruncit ca pământul să dea iarbă câmpului şi să dea pomi 
roditori cu rodul lor şi, pe dată, pământul a scos din sânu-i iarbă care 
face sămânţă după felul şi asemănarea ei şi pomi roditori, şi că totul 
s-a petrecut într-o singură zi, în care Dumnezeu a poruncit şi a făcut 
acestea. Aşadar Dumnezeu, neuitând de binefacerea Sa, neuitând 
însă nici nedreptatea noastră, a răscumpărat lucrarea Sa în tot atâta 
durată de timp în care a început-o. 

21. 75. "Şi a grăit Dumnezeu lui rioe şi i-a zis: "Ieşi din corabie 
tu şi, împreună cu tine, femeia ta şi copiii tăi" 169 . 

Aşadar, apa retrăgându-se şi pământul uscându-se, Pioe a putut 
ieşi din corabie. Dreptul însă nu-şi atribuie nimic sieşi, ci se încre¬ 
dinţează cu totul poruncii dumnezeieşti. Şi mai ales cel ce intrase în 
corabie în urma prevestirii dumnezeieşti a trebuit - pentru a ieşi - 
să aştepte răspunsul de Sus. Căci, într-adevăr, dreptatea este res- 


165. Fac. 8, 13 şi urm. 

166. leş. 12, 2. 

167. Filon, Quaest. 11, 47 (ed. cit., p. 268). 

168. Cf. Fac. 1, 11 şi urm. 

169. Fac. 8, 15 şi urm.; Filon, Quaest. II, 48 (ed. cit., p. 272). 

pectuoasă; necinstea este însă lipsită de respect, ea, care-şi atribuie 
lucruri ce nu i se datorează şi nu respectă pe Creator. 

76. Să vedem acum de ce 170 când intrau în corabie, ordinea 
celor ce intrau a fost astfel că în primul rând mergeau Noe şi fiii săi, 
apoi soţia sa şi soţiile fiilor lui, dar când au ieşit s-a schimbat or¬ 
dinea; căci stă scris: a ieşit rioe şi, împreună cu el, soţia lui şi fiii lui 
şi soţiile fiilor lui" 171 . Şi într-adevăr, litera arăta la intrare oprirea 
naşterilor, iar la ieşire, folosul lor. Căci atunci a intrat mai întâi tatăl 
împreună cu fiii, şi fiii împreună cu tatăl, şi pe urmă soţia lui şi soţiile 
fiilor lui, adică genurile nu s-au amestecat la intrarea în corabie, dar 
s-au amestecat ia ieşirea de acolo. Aşadar dreptul arată pe faţă, 
parcă prin însăşi ordinea intrării, că nu este potrivit nici pentru dor¬ 
mit, nici pentru plăcere acel timp în care pe toţi îi ameninţă pieirea. 
De aceea, în Evanghelie 172 Domnul aminteşte cu mustrare că în 
zilele lui noe oamenii mâncau, beau, se însurau şi-şi măritau fetele 
şi că din cauza lipsei lor de măsură a venit potopul. Aşadar, vremea 
aceea era de jale, nu de veselie, şi de aceea omul drept nu se 
desfăta în tovărăşia soţiei şi nici fiii celui drept nu căutau raportul 
conjugal; cât de nepotrivit [ar fi fost] ca în timp ce mureau cei ce 
erau în viaţă, să se nască cei ce aveau să piară! După aceea însă, pe 
bună dreptate a urmat, după ce potopul s-a retras, folosul şi rostul 
căsătoriei pentru naşterea altor oameni. Prin urmare, ies din corabie 
nu bărbaţii împreună cu bărbaţii, ci "femeile împreună cu bărbaţii 
lor”, ca să se vadă că este oprită [o anumită] legătură între bărbaţi, 
dar că este îngăduită unirea dintre bărbat şi femeie prin legătura 
consfinţită de legea căsătoriei. 

77. înţelesul mai adânc arată, însă, că în caz de primejdie ne 
apar în minte un fel de hotărâri bărbăteşti şi mai aspre, şi în felul 
acesta mintea ia măsuri de apărare, ca şi cum ar odrăsli fii, încât un 
front plin de putere preîntâmpină furtunile şi patimile cele mai 
sălbatice. Când însă primejdia a trecut, nu e niciun rău dacă gânduri 
mai nestatornice se alătură celor mai tari, nu pentru ca cele mai tari 
să fie moleşite de cele mai molatice, ci pentru ca simţămintele mai 
molatice să fie fortificate de cele tari, întrucât toate ideile noastre 
sunt îndreptate spre virtute, [adică spre] dreptate, deplinătate şi tă¬ 
rie şi, prin deprinderi - aş zice - activate, se poate ajunge la virtute 
şi pot fi întreţinute ideile mai sănătoase. Prin urmare, când există 
vreun amestec de vicii, capabil să preocupe mintea, nu e de niciun 


170. Filon, Quaest. 11, 49 (ed. cit., ibidem). 

171. Fac. 8, 18. 

172. Luca 17, 26 şi urm. 









folos ca mintea să semene, să conceapă şi să nască vreo cugetare. 
Când însă poftele au fost înfrânate şi mintea s-a liniştit, atunci, pri¬ 
mit fiind izvorul gândirii, pot încolţi virtuţile şi faptele bune. 

22. 78. "Şi a făcut - zice - Noe un jertfelnic lui Dumnezeu' 173 . 
Se poate pune întrebarea de ce mai înainte Domnul l-a îndemnat pe 
Pioe ce să facă, şi el le-a făcut pe toate, iar acum a făcut ceea ce nu 
a fost sfătuit. Fără îndoială că Domnul nu a trebuit să ceară ca un 
zgârcit plata pentru ajutorul dat, iar dreptul ftoe a înţeles că adevă¬ 
rata faptă de recunoştinţă este aceea care nu fusese poruncită, ci dă¬ 
ruită de bunăvoie. De aceea nici nu a îngăduit vreo amânare. într-ade- 
văr, virtutea frumoasă a sufletului înlătură patima ezitării; cine însă 
datorează recunoştinţă, dacă aşteaptă să i se ceară, este nerecu¬ 
noscător. Cât despre faptul că spune 174 că l-a înălţat lui Dumnezeu, 
şi nu a zis Domnului, ci lui Dumnezeu, bazându-ne pe interpretarea 
termenului, această faptă de recunoştinţă pare a nu fi constrânsă ca 
fată de un stăpân, ci însuşirea celui drept, ascultătoare şi recunos¬ 
cătoare, I-a acordat - aş zice - lui Dumnezeu ceea ce este împără¬ 
tesc, ceea ce a considerat binefacere. 

79. "Şi a luat din animalele cele curate şi din toate păsările cele 
curate şi le-a adus ardere de tot pe jertfelnic", zice 175 . E limpede 
ceea ce e scris, întrucât trebuie să oferim ca jertfă cele ce sunt nevă¬ 
tămate, pentru ca în ele să strălucească dragostea celui ce oferă; 
interpretarea mai profundă are semnificaţia că animalele curate par 
a Fi simţămintele înţeleptului, iar păsările, gândurile lui, care sunt cu 
mult mai subtile şi meii abstracte. 

80. Să luăm aminte acum mai cu atenţie ce înseamnă când 
spune că: "a zis Domnul Dumnezeu în inima Sa: Am socotit să nu 
mai blestem pământul pentru faptele omului, căci cugetul inimii 
omului se pleacă la rău din tinereţile sale" 176 . Prin urmare, nu va mai 
continua să piardă toate vietăţile 177 , precum a făcut, în toate zilele 
pământului. Deşi a pedepsit neamul omenesc, a ştiut totuşi că apli¬ 
carea legii serveşte la a-i insufla teama şi cunoaşterea învăţăturii mai 
curând decât la schimbarea firii omului, care poate fi îndreptată la 
unii, dar nu poate fi schimbată la toti. Ne-a pedepsit aşadar Dum¬ 
nezeu, ca să ne temem; ne-a cruţat, ca să rămânem, şi ne-a pedep¬ 
sit o dată pentru a ne învăţa frica; ne-a cruţat pentru mai târziu, ca 


173. Tac. 8, 20; Filon, Quaest. II, 50 (ed. cit., p. 276). 

174. Filon, Quaest. II, 51 (ed. cit., p. 276). 

175. Fac. 8, 20; Filon, Quaest. 11, 52 (ed. cit., p. 273). j 

176. Fac, 8, 21; Filon, Quaest. 11, 54 (ed. cit., p. 280-282). J 

177. Cf. Fac. 8, 21. 1 

să nu domnească veşnic amărăciunea păcatului şi, totodată, fiindcă 
dacă cineva doreşte să pedepsească de mai multe ori păcatele, 
acela e considerat mai curând aspru decât îndreptător. Şi de aceea 
zice Dumnezeu: Tiu mai blestem pământul pentru faptele omului". 
El a voit adică să arate preţuirea Sa fată de omenire luată în ansam¬ 
blu, şi totuşi nu a trebuit să arate lipsă de grijă şi o oarecare negli¬ 
jare a minţilor oamenilor; îi pedepseşte pe puţini, pe mai mulţi îi 
păstrează. Apoi, când spune "nu voi mai adăuga blestem", ne arată 
că mai curând uşurează necazurile oamenilor decât să Ie îngreu¬ 
neze, ştiind că greşelile oamenilor nu pot fi cu totul îndepărtate, ca 
în proverb, că asemeni celui care vrea să scoată apa cu o plasă 
subţire, tot aşa e şi cel ce încearcă să smulgă răutatea din piepturile 
oamenilor. 

81. 'Tiu voi mai blestema pământul pentru faptele omului, căci 
cugetul inimii omului se pleacă la rău din tinereţile lui" 178 . Vezi cum 
Dumnezeu arată că noi ne facem anume vinovaţi când spunem că 
din cugetul inimii omul se pleacă “cu bună ştiinţă" la rele - grăire din 
care înţelegem că inima omului se apleacă anume spre păcat şi că 
există în firea noastră înclinarea spre a greşi şi, ceea ce e mai rău, 
nu ne lipseşte nici dorinţa? De aceea, împotriveşte-te cu râvnă şi cu 
grijă, ca şi cum ţi-ar fi teamă ca nu cumva să se strecoare în noi 
negrija faţă de vină. Apoi a spus că suntem înclinaţi nu spre un sin¬ 
gur rău, ci spre multe rele din tinereţe, căci de la acea vârstă creşte 
răutatea, chiar dacă în altă parte am citit 179 că nu este fără păcat 
nici chiar pruncul de o singură zi, ci că şi vârsta copilăriei nu este 
fără de păcat, din cauza slăbiciunii trupului, dar că grija şi străduinţa 
de a păcătui încep din tinereţe, astfel încât copilul greşeşte ca unul 
fără de putere, dar tânărul, ca unul necinstit, întrucât doreşte anume 
să comită greşeli şi se mândreşte în ticăloşii; căci la cei mai mulţi 
nevinovăţia este socotită nevolnicie, iar vina - laudă. Astfel tinerii 
s-au obişnuit să se laude cu desfrânarea, cu plăcerile şi cu desfă¬ 
tările adulterelor. Aşadar vina creşte odată cu vârsta. Prin urmare 
declară că de acum nu mai trebuie să piardă întreg neamul ome¬ 
nesc, când zice: “nu voi mai pierde toate vietăţile" 180 , ci pedeapsa 
este păstrată în parte. 

23. 82. Să vedem ce înseamnă afirmaţia: "semănatul şi secera¬ 
tul, frigul şi căldura, vara şi iarna, ziua şi noaptea nu vor mai în¬ 
ceta" 181 . 


178. Fac. 8, 21; Filon, Quaest. 11, 54 (ed. cit., p. 284). 

179. Cf. Iov 4, 17 şi urm. 

180. Fac. 8, 21. 

181. Fac. 8, 22; Filon, Quaest. II, 55 (ed. cit., p. 286). 







DESPRE nOE ŞI CORABIA LUI 


221 


Aceasta înseamnă, într-un prim înţeles, că vremurilor următoare, 
conform orânduirii Domnului, le va rămâne şi caracteristica lor, că 
vieţuitoarele şi toate plantele vor fi nevătămate. Căci, atunci când 
timpurile sunt stricate, se corup şi cele ce se nasc la timpul lor. Dacă 
însă există o tulburare a anotimpurilor, cum pot, dacă se întâmplă o 
astfel de încurcătură, să se menţină şi cele ce se nasc? Prin urmare 
vremurile sunt cele care ori nimicesc, ori păstrează, după cum ele 
însele şi-au avut calitatea definitorie. De aceea anul este format din 
contrarii, primăvară - toamnă, vară şi iarnă. Precum armonia pare că 
se naşte din tonurile grave şi acute ale cântecului, tot aşa, prin 
urmare, şi lumea aceasta este formată din contrarii, aer şi pământ, 
foc şi apă. Trupurile noastre, ele însele păstrează un fel de ordine a 
firii, prin frig şi căldură, umezeală şi uscăciune. Căci dacă ordinea 
firii şi măsura se amestecă, urmează în chip necesar pieirea. Prin 
urmare Domnul, după ce a fost îndepărtată tulburarea potopului, 
făgăduieşte că va fi o ordine sigură a anotimpurilor, pentru conti¬ 
nuarea existenţei lumii. 

83. Tâlcuirea mai adâncă însă ne face să înţelegem prin semănat 
începutul, prin secerat, sfârşitul. în fiecare din ele se vede în ce se 
cuprinde taina mântuirii. Unul fără de celălalt este incomplet, fiindcă 
zice: Unde există început, este căutat sfârşitul, şi nu poate exista 
început dacă s-a înlăturat sfârşitul, şi sfârşitul cere început”. Prin 
urmare ni se aduce aminte că neamul omenesc va reveni, cât timp 
va exista pe lumea aceasta, la aceeaşi stare în aşa fel încât, când 
începe un an, celălalt se termină, când anul se termină, începe altul, 
căci lumea nu se termină la mijlocul vremii. La fel şi mintea, când 
pare că începe ceva, să lupte până la sfârşit şi să caute încheierea 
lucrării sale. Când termină o lucrare, să nu fie săvârşită ca o lucrare 
încheiată, ci să se îndrepte în grabă spre alte lucrări şi în continuu 
să exerciteze dezvoltarea virtuţii, de vreme ce vede că pământul 
este întotdeauna pomenit pentru roadele sale, deşi ele diferă, după 
cum se nasc primăvara sau vara, ca în părţile Orientului, sau vara şi 
toamna, ca în părţile din Apus. 

84. într-un anumit anotimp îşi dau seminţele mlădiţele lor, iar în 
alt anotimp culegem roadele pomilor. Aşadar roadele, luate în parte, 
sunt unele necesare, altele aducătoare de plăcere: folositoare, cele 
ivite din seminţele pământului; aducătoare de plăceri, cele proveni¬ 
te din roadele pomilor. Aşadar trupul nostru, ca şi cum ar fi vară - 
adică cap -, se hrăneşte cu mâncare firească; pe greceşte se spune 
eap, pe latineşte ver. De aceea Scriptura a luat exemplul din părţile 
Orientului, îndeosebi ale Egiptului, pe unde a trecut evreul, sau din 
părţile Feniciei. Sufletul însă se hrăneşte cu roade ce produc plă- 

cere, adică cu roadele înţelepciunii, căreia, precum trupului nostru 
îi par contrare frigul şi zăpuşeala, la fel îi par duşmane teama şi 
pornirea mincinoasă. Dar pentru că este în trup, el are în mod nece¬ 
sar şi pornirea mânioasă, şi teama, şi nu poate fi fără de această 
necesitate a firii trupeşti. De aceea mintea înţeleptului trebuie să 
îndrume cu dreptate viaţa, ca să nu se amestece mânia şi teama şi 
să se nască un fel de tulburare şi potop în sufletul aceluia. 

85. Mai zice "ziua şi noaptea'; prin zi înţelegi virtutea care 
luminează; prin noapte recunoşti nechibzuinţa întunecoasă. Dar nici 
în teamă şi nici în frig, virtutea aducătoare de lumină nu-şi pierde 
fiinţa. La fel şi stăpânirea de sine poate domoli pornirea mânioasă, 
încât omul nu se lasă cu totul stăpânit de teamă şi mai curând prin 
teamă este îndreptat spre acţiunile virtuţii; de pildă, dacă prigoni¬ 
torul [prin cruzimea lui] te obligă să te temi mai mult de Dumnezeu 
şi să te gândeşti că trebuie să te fereşti mai curând de chinurile 
veşnice decât de cele prezente, de care, dacă te temi, mâniindu-te 
contra perfidiei şi ticăloşiei, te înflăcărezi spre fală, dar, la rândul 
tău, cuprins de mânie, îti temperezi tulburarea prin teama de Dum¬ 
nezeu. 

86. "Şi i-a binecuvântat Dumnezeu pe Noe şi pe fiii lui şi le-a zis: 
"Naşteţi şi vă înmulţiţi şi umpleţi pământul şi-l stăpâniţi! Qroază şi 
frică de voi să aibă toate fiarele pământului, toate păsările cerului, 
tot ce se mişcă pe pământ şi toţi peştii mării" 182 . 

Se pare că acest har al puterii asupra celorlalte vieţuitoare i-a 
fost atribuit omului şi în pasaje anterioare; dar în locul în care s-a spus 
că Dumnezeu l-a făcut pe om după chipul Lui, Dumnezeu a zis: "I-a 
făcut bărbat şi femeie. Şi Dumnezeu i-a binecuvântat zicând: Creş¬ 
teţi şi vă înmulţiţi şi umpleţi pământul şi-l stăpâniţi; şi domniţi peste 
peştii mării, peste păsările cerului, peste toate animalele, peste 
toate vietăţile ce se mişcă pe pământ " 183 . De aceea am insistat asu¬ 
pra acestui lucru, ca să înţelegi că aici se are în vedere şi îndoita fire 
a omului: una potrivit firii lui Dumnezeu, cealaltă potrivit plăsmuirii 
din lutul pământului. Crearea omului din lutul pământului pare a fi 
fost făcută după facerea lumii, după ce Dumnezeu S-a odihnit în 
urma lucrărilor Sale. Crearea staturii pământene se face întrucâtva 
târziu, cum ni se spune: "încă nu era ploaie pe pământ şi nu era ni¬ 
meni ca să lucreze pământul" 184 . "Atunci Domnul Dumnezeu luând 
ţărână din pământ, l-a făcut pe om şi a suflat în faţa lui suflare de 


182. Tac. 9, 1 şi urm.; Filon, Quaest, II, 56 (ed. cit., p. 288-290). 

183. Fac. 1, 27-28. 

viaţă şi s-a făcut omul fiinţă vie' 185 . Dar el, care a fost făcut în ziua 
a şasea, ca într-un număr încheiat, în care s-au terminat toate 
lucrările lui Dumnezeu, ca printr-o lucrare perfectă a fost făcut "omul 
după chipul lui Dumnezeu 186 . De altfel chiar cu El este asemănat 
cel care în timpul potopului a fost găsit că era drept. Şi de aceea l-a 
aşezat pe el Dumnezeu mai presus de toate, ca pe unul făcut după 
chipul Său, fiindcă şi Unul şi celălalt nu aveau viciile pământene: 
Primul, fiindcă aşa S-a născut, încât nu datora nimic atingerii pămân¬ 
tene; celălalt, care fusese încercat şi în primejdii, şi cântărit în pa¬ 
timi, şi dovedit că în tulburare nu a fost vinovat de tulburare. 

87. Tâlcuirea mai profundă arată că omul drept sporeşte prin 
creşterea şi adăugarea virtuţii şi a învăţăturii şi că umple pământul - 
asemănător unei inimi în care se află sălaşul celor ce cad sub 
simţuri. De aceea nu-i este îngăduit înţelepciunii să aibă niciun gol 
pe care să-l poată ocupa necumpătarea. Prin urmare, omule, fă-te 
stăpân peste orice patimă pământeană, chiar şi peste senzaţiile 
trupeşti, şi supune printr-un fel de groază şi teroare chiar şi fiarele, 
în care par a fi înnăscute un fel de răutate şi sălbăticie. Căci orice 
răutate este nedomesticită şi sălbatică; se umflă ca un fel de balon 
plin de aer. Şi nu e neştiut faptul că unele târâtoare au un fel de 
porniri aducătoare de moarte, de către care se pare că se transmite 
în minte un fel de otravă. Tuturor acestora omul le porunceşte; nu 
se amestecă cu ele, ci le constrânge, dacă mintea lui nu e condusă 
de plăcere, nu e condusă de pofte, nu e înfrântă de amărăciune şi 
de teamă, sau dacă nu-şi petrece în desfrâu şi plăceri durata, aş zice, 
alunecoasă şi trecătoare a vieţii acesteia, ci, prin abţinere şi stăpâ¬ 
nire de sine, îndepărtează de la el patimile de acest fel. 

88. Dar fiindcă a adăugat: "Tot ce se mişcă şi trăieşte să vă fie 
de mâncare' 187 , ca nu cumva să te tulburi, deoarece mai înainte am 
vorbit despre târâtoarele otrăvitoare, află că unele reptile sunt 
otrăvitoare, altele, nevătămătoare. Reţine deci, relativ la cele blânde 
- nu toate se târăsc pe pântece şi pe piept - că unele dintre târâ¬ 
toare au picioarele scurte, încât mai curând par că se târăsc decât 
merg. Dar să nu uiţi nici aceea că pornirile necurate trupeşti sunt 
aidoma şerpilor veninoşi, iar că pornirile bune sunt asemenea şerpi¬ 
lor blânzi. Căci orice sentiment care este lipsit de pofta urâtă este o 
pornire, dar o pornire bună. Pofta obişnuită şi ura şi teama, acestea 
sunt patimi dăunătoare sufletului; însă sentimentele nevinovate sunt 


185. Fac. 2, 7. 

186. Fac. 1, 26 şi urm. 

187. Fac. 9, 3; Filon, Quaest. II, 57 (ed. cit., p. 292). 

porniri bune. Prin ele ne este dat un anumit fel de a trăi; ne hrănim 
cu ele spre farmecul vieţii, ne desfătăm la banchetul acestora. 

25. 89. Să vedem acum ce înseamnă faptul că zice: "toate vi le-am 
dat, ca şi iarba verde" 188 . în ceea ce priveşte acest pasaj, chiar şi cei 
ce înţeleg simplist, încât nu cumpănesc adânc fraza, nu ne par a fi 
duşmani. Căci sunt unii care socot că ierburile par a ne fi fost reco¬ 
mandate spre mâncare, din porunca lui Dumnezeu, astfel ca să ne 
hrănim mai mult cu ele decât cu mâncăruri ce constau din came; eu 
cu plăcere aş fi fost de acord cu aceştia, pentru că folosirea vege¬ 
talelor sădeşte în neamul omenesc mai multă chibzuială şi cum¬ 
pătare, dacă n-aş vedea că ni se poate uşor replica, din partea acelo¬ 
ra care nu admit cu plăcere aceasta, că nu toate vegetalele se gă¬ 
sesc a fi potrivite pentru hrana omului; apoi, pentru că nu tot omul 
este stăpânit de dragostea pentru înţelepciune şi stăpânire de sine, 
încât să fie în stare să urmeze cumpătarea. Şi pentru că porunca 
este generală, n-o putem menţine doar pentru o mică parte dintre 
oameni, căci această poruncă este dată pentru toţi oamenii. 

90. De aceea, să analizăm ce a spus. Toate vi le-am dat - a zis - 
ca şi iarba verde"; nu zice: v-am dat toată iarba verde spre mâncare. 
Prin urmare, cei ce se hrănesc cu carne să se hrănească cum s-ar 
hrăni cu vegetale, nu spre îngrăşarea corpului şi pentru depunere de 
grăsime, cum se întâmplă de obicei cu cei ce obişnuiesc să abuzeze 
de carne. Dar după cum nu toate vegetalele sunt bune de mâncare, 
tot aşa nu orice vietate de pe fata pământului este potrivită pentru 
hrană, de vreme ce trebuie să ne ferim de toate cele otrăvitoare, 
chiar dacă obiceiul a ajuns până acolo, încât tine seama mai curând 
de plăcere decât de primejdie şi, din foarte multe corpuri (de ani¬ 
male), după ce s-a înlăturat ceea ce se spune că este otrăvitor - în 
chip firesc -, se foloseşte restul pentru mâncare, rest care, deşi nu 
este plin de primejdie, este învecinat cu primejdia şi în mod nece¬ 
sar o anume stricăciune s-a răspândit în sucul întregii cărni. Mulţi 
străpung chiar cu săgeţi otrăvite până şi animale iuţi, de felul aces¬ 
tora, şi, apoi, înlăturând partea respectivă, folosesc pentru mâncare 
restul corpului. 

91. Cât despre înţelesul mai adânc, vrea să spună, după cum de 
altfel s-a mai spus, că pornirile fără socoteală trebuie să fie supuse 
mintii înţeleptului - cum sunt supuse ierburile omului de Ia ţară; şi 
să le folosească aşa cum ar folosi nişte cugete ce se furişează; aşa 
face agricultorul cu ierburile care nu pot vătăma, dar nici nu au 
farmecul unei hrane mai consistente. în fapt, preceptul general şi 


188. Fac. 9, 3; Filon, Quaest. II, 58 (ed. cit., p. 292-294). 

comun pentru toţi nu se referă la acele virtuţi cardinale care, fără 
îndoială, sunt doar ale câtorva; dar, chiar dacă cineva nu-şi poate 
oferi banchete mai serioase ale virtuţilor, totuşi să aibă porniri de 
aşa fel, încât să nu-i strice, ci sâ-1 bucure. 

92. De aceea, la început. Sfântul Moise ne-a informat şi ne-a 
învăţat cu privire la insuflarea sufletului 189 , ca să nu alunecăm, din 
pricina părerilor diferite ale filosofilor, care, ei înşişi, nu pot să şi le 
susţină 190 . într-adevăr, cei mai mulţi au avut păreri diferite, ca de 
pildă Cristias 191 şi discipolii săi, care au spus că sufletul e sânge; în 
orice caz, sufletul acesta datorită căruia trăim, care este sensibil, nu 
sufletul acela care e considerat raţional şi în stare să judece, al omu¬ 
lui mai profund. Hipocrate 192 însă, deşi nu a tăgăduit raţionamentul 
lui Cristias şi nu a dovedit că e neadevărată supoziţia acestuia, totuşi 
nu a fost de părerea lui. Aristotel a numit sufletul o entelehie, un 
principiu material legat de mişcare, alţii au susţinut că e foc. Prin 
urmare, noi să menţinem o astfel de împărţire, încât să separăm 
ceea ce este raţional în suflet şi a cărui esenţă este Duhul Sfânt, pre¬ 
cum spune Scriptura: "A suflat în faţa lui suflare de viaţă" 193 , de ceea 
ce există în suflet, o anume hrană pentru viaţă, de care e însufleţit 
trupul acesta şi care este chiar plăcută. De aceea această esenţă, şi 
dătătoare de viaţă şi plăcută, a acestor părţi din suflet este denumită 
de unii sânge; chiar Scriptura a zis: “viaţa a tot trupul este în sân¬ 
ge" 194 . Aşadar a numit în mod propriu sânge, viaţa trupului; de fapt, 
în trup sălăşluiesc plăcerea şi patima, nu mintea şi judecata. Totuşi, 
dacă urmăreşti cu atenţie, pasajul acesta îl lămureşte pe celălalt. 
Căci, de vreme ce în pasajul acesta a numit sufletul sânge, implicit 
a arătat că sufletul este altceva, sângele altceva, încât esenţa sufle¬ 
tului este suflul vital, dar că însuşi suflul vital nu dă putinţa de a trăi 
numai prin el însuşi şi fără sânge, ci amestecat cu sângele, fiindcă 
există un fel de vase ale suflului, care se numesc artere şi care 
cuprind nu numai aer curat, ci şi sânge, însă o cantitate mult mai 


189. Cf. Tertulian, Despre suflet, cap. 5, trad. rom. în P.S.B. 3, p. 245-266. 

190. Diels, Doxographi gr., p. 212 şi urm.; Macrob., Comm. in Somn. Scip. 1, 
14, 19 şi urm. 

191. Cristias (+ 403 î.Hr.), filosof sofist, înrudit cu Platon. 

192. Hipocrate (f 373 î.Hr.), părintele medicinii, cel care a făcut începutul 
cercetării raţionale a cauzei bolilor. 

193. Fac. 2, 7. 

194. Lev. 17, 11. Credem că aici Sf. Ambrozie a fost influenţat de Origen. A se 
vedea lucrarea acestuia. Convorbiri cu fleraciide, tradusă de noi în Origen, Scrieri 
alese, voi. III. 

mică de sânge. într-adevăr, fiindcă există două încăperi: altceva este 
ceea ce numim venă - pe greceşte cpX.e\p şi altceva este artera. 
Vena, adică cpĂevic conţine mai mult sânge decât suflu, artera, mai 
puţin sânge şi mai mult suflu. De aici decurge însăşi întocmirea 
fiecărui om. 

93. înţelesul mai adânc trebuie să-ţi placă şi ţie; el arată că de 
aceea sângele a fost numit suflet, pentru că sângele este cald şi 
aprins, la fel cu virtutea 195 . Prin urmare, oricine e aprins de dragos¬ 
tea pentru virtute şi şi-a închinat viaţa măririi celei curate, acela dis¬ 
preţuieşte toate plăcerile pântecelui. îndepărtaţi, aşadar, ne zice, 
adăpostindu-vă la flacăra virtuţii, îndepărtaţi de la voi acele cugete 
care sunt trupeşti şi pământene, ca fiind nepotrivite pentru hrana 
voastră duhovnicească. Căci nu se hrănea cu came, adică nu cuge¬ 
ta la cele pământene. Cel ce a zis: "Mâncarea Mea este să fac voia 
Tatălui Meu, Care este în ceruri" 196 , insuflând oamenilor râvna pen¬ 
tru virtute şi umplându-i de dorinţa cunoaşterii lui Dumnezeu. Aşa¬ 
dar gândurile pământeşti sunt socotite slabe, lipsite de vlagă şi fără 
de sânge în ele [însele]; căci i se spune "vlăguit" aceluia care a pier¬ 
dut foarte mult sânge; căci prin pierderea de sânge îngheaţă. Prin 
urmare, tot cel ce iubeşte virtuţile îndepărtează şi respinge alimen¬ 
tele trupeşti, în afară de cele neapărat necesare firii; oricine este 
nepăsător, ca şi cum ar fi urmat cursul alunecos şi plin de apă al 
vieţii acesteia, pierzându-i urmele, coboară la pântece şi la burtă. 
Prin urmare este străin de hrana cerească cel ce doreşte cele pă¬ 
mântene şi cel ce nu ar putea spune: “căci cetăţenia noastră este în 
ceruri" 197 . De aceea, ca să ne cheme la mâncărurile alese, acelaşi 
apostol zice: Nu lua, nu gusta, nu te atinge de cele ce sunt menite 
să piară prin întrebuinţare, potrivit unor rânduieli şi învăţături ome¬ 
neşti; toate acestea au oarecare înfăţişare de înţelepciune, în părută 
lor cucernicie de bunăvoie, în smerenie şi necruţarea trupului, dar 
n-au niciun preţ şi sunt tot spre măgulirea omului pământesc' 198 . 

26. 94. în sfârşit, că acesta este înţelesul ne-o dovedesc cele ce 
urmează. Căci spune aşa: "Căci Eu şi sângele vostru, în care este 
viaţa voastră, îl voi cere de la orice fiară; şi voi cere viaţa omului şi 
din mâna omului" 199 . A comparat cu răutatea de fiară, ba chiar a 


195. Filon, Quaest. II, 59 (ed, cit., p. 294-296). 

196. Ioan 4, 34. 

197. Filip. 3, 20. 

198. Col. 2, 21-23. 

199. Fac. 9, 5; Filon, Quaest. II, 60 (ed. cit., p. 298). 

considerat necinstea omului ca fiind mai mare decât cruzimea fia¬ 
relor, când a zis: voi cere-o din mâna omului, din mâna fratelui său". 
Căci fiarele n-au din natură nimic comun cu noi, nu sunt legate prin 
nicio lege referitoare la frate; dacă-i vatămă pe oameni, îi vatămâ pe 
unii ce le sunt străini, nu calcă legile firii, nu uită legătura de frate. 
De aceea mai greu păcătuieşte omul ce întinde curse fratelui său; şi 
de aceea Domnul a făgăduit că va pedepsi cu mai mare asprime, 
zicând: "şi voi cere viata omului din mâna fratelui său' 200 . Mu este 
oare frate acela pe care l-a născut, aş zice, un fel de pântece cuge¬ 
tător al firii şi a cărui naştere din aceeaşi mamă l-a unit cu noi? Căci 
aceeaşi fire este mama tuturor oamenilor şi de aceea suntem cu toţii 
fraţi, născuţi dintr-o unică şi aceeaşi mamă şi legaţi prin aceeaşi lege 
a înrudirii. 

95. De aceea şi Domnul l-a numit pe frate, şi l-a numit frate pe 
acela de la care se cere sângele de frate, fapt prin care arată că tre¬ 
buie să ne temem mai ales de primejdia din partea acelora care sunt 
legaţi prin dreptul de frate. Căci de aici vin înşelătoriile, de aici se 
pregătesc pentru oameni primejdii mai dese; şi ca să înţelegem în 
cazul special, pentru că ura se furişează adesea între fraţi adevăraţi 
la împărţirea moştenirii. Apoi, de cumva i s-a dat de către părinţi mai 
mult unui frate, ceilalţi fraţi se revoltă mai mult şi încearcă să 
rezolve pricina prin uciderea unuia dintre părinţi, care a arătat mai 
multă dragoste unuia dintre fii în dauna celuilalt. Astfel de războaie 
sunt mai de temut, războaie nu între cetăţi, ci dinăuntrul fiecărei 
case. Aşadar Domnul îi cheamă la judecata pedepsei îndeosebi pe 
aceia pe care i-a ştiut că vor întinde curse. 

96. Faptul că în acelaşi pasaj l-a numit de trei ori frate nu în¬ 
seamnă că ucigaşul de frate ar fi vrednic de un nume respectat, ci 
pentru ca prin termenul de respect să fie acuzat şi mai mult, iar 
nelegiuirea lui să fie mai mare, aşa încât pedeapsa cerească să fie 
mai dreaptă. Aşadar Domnul Dumnezeul nostru făgăduieşte pedeap¬ 
sa, pentru ca în felul acesta să fie înfrânt de teamă cel ce şi-a uitat 
de respect şi să ştie că ucigaşul, chiar de scapă de oameni, nu se 
poate totuşi sustrage judecăţii lui Dumnezeu, ci este păstrat pentru 
o pedeapsă mai mare şi veşnică. 

97. într-un înţeles mai adânc, socotim însă că trebuie să ne 
ferim nu numai de cursele celor din afară, ci de ale noastre, adică 
de gândurile noastre, ale fiecăruia; de asemenea, că trebuie să ne 

ferim nu numai de viclenia minţii, dar chiar de înseşi vorbele noas¬ 
tre. De aceea zice: "Mulţimea cuvintelor nu scuteşte de păcătui- 
re" 201 . Prin aceasta, aşadar, se pare că ni se arată că trebuie să dăm 
Domnului socoteală nu numai de fapta noastră, ci şi de vorba noas¬ 
tră, care ne caracterizează. De aceea trebuie să fim mai atenti, ca nu 
cumva fie prin vorbă, fie prin faptă să aducem jignire, pentru că 
după cum cu gura se face mărturisire pentru mântuire, tot aşa cu 
gura se produce şi alunecarea spre moarte. 

98. "De va vărsa cineva sânge omenesc, sângele aceluia de mâ¬ 
nă de om se va vărsa' 202 . Vorbirea aceasta nu este greşită, ci s-a 
produs o umflare oarecare a cuvintelor, pentru că cel ce a vărsat 
sânge de om, el însuşi se va împrăştia ca sângele, căci îi răpeşte 
nădejdea de viitor, deoarece, precum sângele căzut pe pământ se 
împrăştie ici şi colo, tot aşa se împrăştie - cum se sparge un obiect 
sfârâmicios - şi sufletul necredincioşilor; fiindcă şi despre suflet s-a 
spus că moartea lui este stricăciunea, căci va fi lipsit de ajutorul 
harului ceresc, ca şi cum, izbit de stâncile răutăţii, îşi pierde trupul 
bunăstării sale 203 . 

99. Pe mulţi, de asemenea, îi tulbură faptul că a zis: 'L-am făcut 
pe om după chipul lui Dumnezeu"; şi nu a zis "după chipul Meu", de 
vreme ce El însuşi este Dumnezeu 204 . Trebuie însă să nu uiţi că El 
este şi Tatăl, şi Fiul. Şi deşi toate au fost făcute prin Fiul, totuşi citim 
că Tatăl le-a făcut pe toate şi că le-a făcut prin Fiul, precum stă scris: 
"Toate cu înţelepciune le-ai făcut" 205 . Prin urmare, în caz că vorbeşte 
Tatăl, le-a făcut după chipul Cuvântului, în caz că zice Fiul, le-a făcut 
după chipul lui Dumnezeu-Tatăl. Şi prin aceasta arată că există o 
anumită fire a omului, înrudită şi apropiată de Dumnezeu - e vorba 
de firea omului cugetător -, potrivit căreia am fost creaţi după 
chipul lui Dumnezeu, şi că din această cauză nu rămâne înaintea lui 
Dumnezeu nepedepsit faptul că s-a procedat cu cruzime şi lipsă de 
respect faţă de o fiinţă asemenea cu Dumnezeu. 

100. Aşadar arătarea pricinii acestei pedepse ne face mai întâi 
să respingem părerile unor filosofi care susţin că Dumnezeu nu se 
interesează de oameni; apoi, ştiind că puterea de a ne pedepsi stă 
în mâna lui Dumnezeu, ne face să nu trecem asupra altora ceea ce 

201. Pilde 10, 19. 

202. Fac. 9, 6; Filon, Quaest. 11, 61 (ed. cit., p. 300). 

203. Cf. Iov 33, 28. 

204. Fac. 9, 6; Filon, Quaest. II, 62 (ed. cit., p. 302). 

205. Ps. 103, 25. 

trebuie să Fie pedepsit de către dreptatea dumnezeiască şi să nu ne 
temem prea tare de moarte, de vreme ce ştim că Dumnezeu nu dis¬ 
preţuieşte deloc pe omul mort nevinovat. 

101. "Şi nu va mai fi - a zis - potop ca să pustiască pământul" 206 . 
Pare a nu fi limpede dacă trebuie să înţelegem aici că nu va mai 
exista potop care pustieşte pământul" - căci aşa face potopul sau 
"nu va mai exista un astfel de potop, încât să pustiască tot pămân¬ 
tul". Cele ce urmează ne dau acest al doilea înţeles; când zice că nu 
trebuie pustiit întreg pământul, arată că vor mai exista potopuri, dar 
nu de aşa fel încât prin ele să poată fi pustiit întreg pământul. 

102. înţelesul mai adânc cuprinde insă ideea că Dumnezeu va 
avea grijă să nu fie atât de mare potopul patimilor trupeşti, încât 
sufletul să piară cu totul. Şi de fapt nu îndrăznesc să spun că se pare 
că Domnul hotărăşte că sufletul nimănui nu poate pieri cu totul. Căci 
ce putem spune despre ucigaşi paricizi, despre adulteri, despre cei 
ce trădează buna credinţă? De aceea, mai curând cred că Domnul 
Dumnezeul nostru ne dă să înţelegem aici că, şi dacă cineva ar avea 
alte patimi mai uşoare, nu trebuie să piardă cu totul nădejdea în 
harul ceresc, nici să nu-şi piardă încrederea că nu le va birui în 
niciun fel, ci, chiar de este un desfrânat şi nu poate ocoli patima des- 
frâului, să caute totuşi să fugă de adulter, să guste din plăcerea 
banchetului, iar nu din cea a murdăriei. Sau chiar dacă nu ştiu ce 
zgârcit, care a jefuit de la alţii, care i-a alungat pe orfanii ce-i avea în 
grijă, care le-a scos din casă pe văduve, totuşi după aceea, părându-i 
rău, a înapoiat ce a luat Ipoate avea nădejde]. în sfârşit, Zacheu de 
aceea a fost vrednic de iertare 207 , pentru că a făgăduit nu numai că 
va întoarce ceea ce a lăut de la alţii, ci va întoarce împătrit, iar 
săracilor le va da jumătate din averea lui. 

103. Să analizăm şi mai atent ce înseamnă când spune: Pun 
arcul Meu în nori, să fie semn al legământului dintre Mine şi pământ. 
Când voi aduce nori deasupra pământului, se va arăta arcul Meu în 
nori, şi-Mi voi aduce aminte de legământul Meu" 208 . Căci nu se 
referă - cum socot mulţi - la curcubeul acesta despre care oamenii 
spun că există pentru ca prin el să se arate anume semne de ploaie, 
curcubeul în care se văd culori diferite asemenea razelor de soare, 
când roşcate, de un galben auriu, când strălucind cu o lumină mai 
puternică, de unde se şi arată că va veni ploaia, prin faptul că s-ar 


206. Fac. 9, 11; Filon, Quaest. II, 63 (ed. cit., p. 302). 

207. Cf. Luca 19, 8. 

208. 9, 13-15; Filon, Quaest. II, 64 (ed. cit). 

arăta prin această varietate de culori o anume nestatornicie a seni¬ 
nului. Unii numesc acest curcubeu “iris"; dar să fie departe de noi de 
a spune că acesta, numit iris", se vede în timpul zilei, noaptea nu 
apare. Şi chiar în timpul zilei, nu se vede nici atunci când văzduhul 
este acoperit cu nori grei; nu se vede decât atunci când norii grei au 
început să se împrăştie. 

104. Aşadar să vedem dacă nu cumva, fiindcă arcul cu care se 
aruncă săgeţi când se întinde, când se relaxează. Scriptura arată o 
anume întindere şi revenire (prin care să nu fie toate distruse cu 
totul dintr-o prea mare întindere), sau este o anumită măsură şi 
cântărire a puterii dumnezeieşti. Este deci puterea lui Dumnezeu cel 
nevăzut atât sub chipul întinderii, cât şi al destinderii arcului, [a Lui], 
Care conduce după cereasca-I voinţă, milă şi putere. Care nu în¬ 
găduie ca toate să piară dintr-o prea mare descumpănire, nici să fie 
rupte de o prea mare izbucnire. De aceea spune că aceasta este 
aşezată în nori, fiindcă îndeosebi atunci este nevoie de ajutorul 
milei dumnezeieşti, când se adună cetele de nori în furtuni şi vijelii. 
Şi de aceea zice: "îmi pun arcul în nori", nu 'săgeata'. Căci arcul este 
instrumentul aruncării săgeţii; prin urmare, nu arcul în sine răneşte, 
ci săgeata. De aceea Domnul aşază în nori arcul, nu săgeata, adică 
nu ceea ce răneşte, ci ceea ce conţine semnul înspăimântării, dar 
care nu are de obicei ca efect rana. 

105. De ce însă, mai sus 209 , i-a pomenit pe cei trei fii ai lui Noe, 
Sem, Ham şi Iafet, iar în pasajul acesta a vorbit numai de urmaşii 
după fiul mijlociu - căci spune astfel: "Iar Ham era tatăl lui Canaan; 
aceştia sunt cei trei fii ai lui Hoe" 210 - mai ales că ceilalţi doi fii erau 
drepţi, iar mijlociul nedrept? Aşadar sunt pomeniţi urmaşii din cel 
nedrept înaintea celor drepţi. Mu putem, de fapt, tăgădui ce stă scris; 
s-au adăugat însă urmaşii acestuia tocmai pentru a-i arăta mai 
lămurit vina, deoarece, deşi avea un fiu şi era deci tată, tocmai el nu 
l-a respectat pe tată, el, care ar fi trebuit cel mai mult să-l recu¬ 
noască. Şi de aceea a fost vrednic să aibă un fiu necinstit, fiindcă el 
însuşi se purtase necinstit faţă de propriu-i tată. Totodată reiese că 
din acei Canaan s-au născut canaaneenii care, după multe rânduri 
de neamuri, înfrânţi fiind de poporul cel drept, au ajuns sub stăpâ¬ 
nirea lui. Prin urmare este limpede că strămoşul canaaneenilor a 


209. Fac. 5, 32; 9, 18; Filon, Quaest. II, 65 (ed. cit., p. 308). 

210. Fac. 9, 18 şi urm. 

fost Canaan, care a fost fiul acestui Ham, cel care s-a purtat necin¬ 
stit faţă de tatăl său. 

106. înţelesul mai adânc este arătat însă de semnificaţia nu¬ 
melor. Ham înseamnă căldură”, iar "canaan" - "tulburarea acelora". 
Găci cine se încălzeşte pe dată este mişcat şi tulburat şi, prin aceas¬ 
ta, se arată cu evidenţă nu atât că un om a fost tatăl oamenilor, ci 
că patima rea este pricinuitoarea patimii necinstite, fiindcă este 
străină de felul de a fi al unui tată, adică străină de arătarea virtuţii. 

107. “Atunci a început Fioe să fie lucrător de pământ' 211 . De 
fapt, la prima vedere ni se pare că Noe, bărbatul drept, este com¬ 
parat cu Adam, care a fost făcut din pământ, fiindcă şi despre primul 
stă scris că, după ce a fost scos din rai 212 , a început să lucreze 
pământul; iar despre acesta din urmă se spune că după ce a ieşit din 
corabie a devenit agricultor. Şi în ambele cazuri a precedat oarecum 
un fel de potop; căci şi Noe a devenit agricultor după potop, şi 
Adam, după facerea lumii, după plăsmuirea trupului. Căci ca să fie 
făcută lumea, s-au adunat apele de sub cer la un loc, ca să se arate 
uscatul 213 , care înainte nu se putea arăta din cauza împrăştierii 
apelor. Aşadar, precum acel prim născut maestru pare că a lucrat 
pământul, tot aşa şi Hoe, după ce a ieşit din corabie, a devenit 
descoperitorul semănatului şi cultivatului. Lucrurile acestea par a fi 
asemănătoare; dacă însă analizezi cuvintele 214 , care de fapt ex¬ 
primă un sens mai profund, una este a fi lucrător de pământ, alta 
agricultor, căci unul pare a fi angajat cu plată, celălalt pare a fi un 
tată de familie. De altfel Cain, care şi-a ucis fratele, era lucrător de 
pământ 215 . Şi, ca să înţelegi că lucrarea pământului este mai curând 
lucru vrednic de rob decât de om liber, în blesernarea acestui ucigaş 
de frate se cuprinde lucrarea pământului, căci aşa stă scris: "Când 
vei lucra pământul, acesta nu-şi va mai da roadele sale ţie; zbuciu¬ 
mat şi fugar vei fi tu pe pământ" 216 . 

108. Pământul însă este trupul nostru, pe care îl munceşte omul 
necinstit 217 , cel bun îl lucrează cu mare grijă; primul pare să smulgă 


211. Fac. 9, 20; Filon, Quaest. II, 66 (ed. cit., p. 310). 

212. Cf. Fac. 3, 23. 

213. Fac. 1, 9. 

214. Filon, De agricult. 1,1, ed. J. Pouilloux, Paris, 1962, p. 22. 

215. Fac. 4, 2. 

216. Fac. 4, 12. 

217. Filon, De agricult. 5 (303, 37). 

din pământ plata; celălalt primeşte parcă roadele şi răsplata unei 
bune discipline, încât mai curând Îşi face propriu-i ogor purtător de 
roade 218 şi în stare să răspundă îngrijirilor stăpânului şi să arate 
îngăduinţă fată de agricultor. Lucrătorul de pământ însă ce altceva 
caută decât hrana pentru trupul său, având grijă mai mult de pân¬ 
tece şi mulţumindu-se doar cu a scoate ceea ce îi poate fi de folos 
pentru hrană? Celălalt însă se hrăneşte din folosul roadelor. Aflaţi 
care sunt roadele dreptului. Roadele duhului sunt: iubirea, bucuria, 
pacea, răbdarea, bunătatea. Prin urmare, bunul agricultor are stăpâ¬ 
nire de sine, curăţie; dacă are un pom care se apleacă prea repede 
la pământ şi produce prea devreme, îl retează cu, aş zice, cuţitul în- 
frânării sale, ca să îndepărteze ce e nesănătos şi să facă să încol¬ 
ţească ce e frumos. 

109. De ce dreptul plantează mai întâi viţa de vie, şi nu grâu sau 
orez 219 ? Şi de unde a apărut viţa de vie după potop şi după prăpă¬ 
dul pământului? Despre aceasta am vorbit mai sus 220 , că în timpul 
primăverii au putut apărea şi rădăcinile viţelor distruse. Socot că de 
aici trebuie cu o mai mare grijă găsită explicaţia că dreptul caută mai 
curând cele plăcute decât cele necesare. într-adevăr, grâul şi orzul 
sunt roade necesare, fără de care nu putem trăi, pe când vinul care 
produce plăcere ne-a fost dat spre a ne bucura. Pentru că a fost om 
drept, de aceea şi-a revendicat mai curând acest lucru, adică ce era 
pe planul al doilea, decât ce este pe locul întâi. Căci alimentele 
necesare vieţii le-a oferit Dumnezeu, ceea ce era... 221 superfluu, şi 
nu necesar, vinul, oamenilor. 

110. Poate că obiectezi însă că oamenii aşa nu pot trăi fără 
băutură, cum nu pot trăi fără mâncare. Prin urmare băutura e la fel 
de necesară ca hrana? Fiu spun nu. A fost făcut omul de către Dum¬ 
nezeu să sufere de sete. nu spun altfel. Tocmai de aceea a hotărât 
să răspândească izvoarele şi apele curgătoare, pentru băutura nece¬ 
sară, ape care în niciun caz nu au fost făcute de mâna omului, ci au 
curs din porunca şi lucrarea Domnului Dumnezeu. Şi pentru că am 
zis lucrarea Domnului', ca nu cumva să revii la acea idee - deoarece 
lucrarea lui Cain pare a fi conţinut blestem -, gândeşte-te că nu ter¬ 
menul de lucrare conţine în sine blestem, ci că stă scris "lucrarea 


218. Verg. Oeorg. 1, 47. 

219. Filon, Quaest. II, 67 (ed. cit., p. 312). 

220. Idem, 68 (după ed. cit., p 314). 

221. Lacună. 






DESPRE FiOE ŞI CORABIA LUI 


233 


pământului". Căci cine lucrează pământul e salahor. Cel care spune 
însă cuvintele următoare nu este zilier, ci Stăpân: "Tatăl Meu până 
acum lucrează; şi Eu lucrez" 222 . Apoi, cum lucrează un lucrător de 
felul acesta: Mâncarea Mea este să fac voia Celui ce M-a trimis pe 
Mine şi să săvârşesc voia Lui" (obs. în Ambr.: "voia Tatălui Meu care 
este în ceruri")? 223 

111. "Şi a băut vin - zice - şi s-a îmbătat" 224 , riu a zis că a băut 
vinul, şi de fapt dreptul nu a băut tot vinul, ci a băut vin, adică a gus¬ 
tat o porţie din el. Căci stă în firea beţivanului să înghită cu lăcomie 
tot vinul, şi stă în firea unui necumpătat să golească cât vin a luat; 
cel cumpătat trebuie însă să o facă în măsura cuvenită. Aşadar beţia 
se înfăţişează sub un dublu aspect: în primul rând aduce nesigu¬ 
ranţa trupului, îl face să meargă împleticindu-se şi tulbură simţirea; 
în al doilea rând, îi înfierbântă mintea spre acte curajoase şi pare că 
înlătură orice slăbiciune. De aceea apostolul zice 225 : "Bea şi puţin 
vin, pentru desele tale slăbiciuni". Prin urmare, după cum vinul dacă 
bei în felul acesta nu e spre slăbiciune, ci spre sănătate, şi înlătură 
orice slăbiciune a trupului, la fel îndepărtează orice slăbiciune şi 
acea beţie prea bine cunoscută a cărnii, despre care s-a spus: "şi 
paharul Tău este adăpându-mă ca un puternic' 226 . Care este această 
beţie? "Să nu vă îmbătaţi cu vin, în care este desfrâna re, ci vă um¬ 
pleţi cu duhul" 227 . Aşadar, după literă se cere atenţie, iar potrivit 
înţelesului mai adânc, o laudă pentru cel înţelept. Căci trebuie să fie 
atent cel care, chiar de se dezveleşte, se dezveleşte chiar şi în casa 
lui, unde nu-i lipsesc învelişuri, şi anume acoperăminte ale beţiei, 
încât îşi poate ascunde viciile. 

112. Prin urmare, cele trupeşti, cum sunt pereţii şi acoperişurile, 
acoperă trupul; să vedem însă care sunt acoperămintele sufletului. 
Dar îi găsim învelişurile dacă i-am îndepărtat goliciunea. îndoită este 
dezvăluirea înţeleptului. Căci mintea noastră este îmbrăcată cu un 
dublu văl, dacă, fie din imprudenţă a comis un păcat - e ca dezbră¬ 
carea unei minţi bete, căci nu ştie ce a greşit, întrucât se clatină ca 
mânată de o beţie a neştiinţei spre viciu -, fie pentru că nu-şi cu- 


222. loan 5, 17. 

223. loan 4, 34. 

224. Fac. 9, 21; Filon, Quaest. II, 68 (ed. cit., p. 314). 

225. 1 Tim. 5, 23. 

noaşte greşeala, căci este îngropată în semnul nepăsării şi neştiinţei 
când a ajuns în păcat, mai ales când cu bună ştiinţă chiar a făcut 
mai multe păcate; căci e un fel de beţie firească a slăbiciunii noas¬ 
tre înseşi să fim mânaţi spre viciu de avântul plăcerii, cum sunt 
mulţi, aprinşi de căldura tinerească, sau de patimă, şi înflăcăraţi de 
plăcere, sau târâţi de pofta de câştig. Să căutăm leac pentru toţi 
aceştia, ca fiecare să-şi acopere slăbiciunea mai întâi printr-o anu¬ 
mită ruşine şi jenă, încât, chiar de mai este încă pe terenul alunecos 
al greşelii, să dea totuşi semne de îndreptare. Căci este de foarte 
mare importanţă dorinţa de a-ţi alunga păcatele, căci ceea ce la unul 
e neruşinare dezgustătoare, ori la altul jenă suportabilă, poate naşte 
nădejdea viitoarei îndreptări. 

113. Alta este însă goliciunea sufletului, prin care azvârle, aş 
zice, povara trupului şi se dezbară de ea, ca şi cum ar fugi de un 
mormânt al trupului. Căci “groapă deschisă este grumazul" oame¬ 
nilor de felul acesta 228 , mormânt în care pare că se îngroapă sufle¬ 
tul împovărat de felurite plăceri şi porniri ale poftelor. Se dezbracă, 
aşadar, de povara pământeană şi se eliberează din reţelele ce-1 
înconjoară şi îşi ia zborul tot sufletul care s-a dezbrăcat de orice 
cursă a patimilor şi s-a întors de la toată acea înfăţişare hidoasă a 
alunecării lumeşti, ca să vadă lumina podoabei veşnice. 

114. Mă întreb acum de ce nu a spus simplu "a văzut Ham goli¬ 
ciunea tatălui său", ci: "Iar Ham, tatăl lui Canaan, a văzut goliciunea 
tatălui său" 229 , când, de fapt, Canaan nu se născuse încă. Aşadar, de 
ce a adăugat numele fiului, dacă nu ca să fie şi mai urâţiţi de patimă 
urmaşii autorului şi ca tatăl să fie şi mai vinovat de ticăloşia fiului? 
Prin urmare sunt dovediţi atât tatăl prin fiu, cât şi fiul prin tată, că au 
o tovărăşie comună de nesăbuinţă, de necinste şi lipsă de respect. 
De altfel nu putea să nască un fiu bun cel care se purta faţă de un 
tată bun ca un fiu rău, diferit fiind şi ca fire, şi în creştere. 

115. Acestea, potrivit literei. în ce priveşte însemnarea mai 
adâncă, toţi cei răi din fire se bucură de rătăcirile altora, şi nu numai 
de greşeli, ci chiar de cele ce le par a fi rele, chiar de nu sunt. Căci 
Hoe nu se credea gol, el, care era învelit cu veşmântul înţelepciunii. 
De altfel nici Adam cât a stat în rai nu se ştia a fi gol, decât după ce 
a comis greşeala neascultării 230 . Şi, acoperit din nou cu îmbrăcă- 


228. Ps. 5, 9. 

229. Fac. 9, 22; Filon, Quaest. 11, 70 (ed. cit., p. 316). 

230. Cf. Fac. 3, 7. 

mintea înţelepciunii şi a dreptăţii şi a poruncilor divine, golit prin 
neascultare, a văzut că e gol şi a crezut că trebuie să se acopere cu 
frunze. Râde, aşadar. Ham văzându-şi tatăl gol? Căci orice om ne¬ 
cinstit, fiindcă el însuşi s-a abătut de la drumul drept, nu numai că 
ia alunecările altora ca o mângâiere pentru propria-i rătăcire - căci 
şi-a găsit tovarăş în vină -, ci chiar se bucură de un sentiment necin¬ 
stit, ca şi cum şi-ar fi îndreptat greşelile lui însuşi. Aşadar mintea rea 
se bucură când înţeleptului i s-a întâmplat ceva în afara a ceea ce se 
cuvine; deşi nu orice alunecare a trupului trebuie să fie neapărat o 
patimă, chiar de e considerată alunecare, afară de cazul că şi sufle¬ 
tul înclină spre vină. Aşadar, rătăcirile de felul acesta să fie socotite 
vrednice de iertare, nu vrednice de ură sau luate în bătaie de joc; 
însă, precum am spus, mintea necinstită, când socoate că omul 
înţelept a rătăcit, crede că trebuie insultat acela al cărui caracter îl 
socoate mai diferit de al său, pentru că păcatul său este condamnat 
ca printr-o depoziţie tacită a înţeleptului; crede că trebuie să se 
bucure pentru că omului drept nu i-a fost de folos nici propria-i 
educaţie, nici nu i s-a acordat dreptate şi nu au dat rezultate fericite 
nici cele ce urmează trupul lui. Căci pentru cel necinstit sunt con¬ 
siderate cele mai mari bucurii averea sau demnităţile, care totuşi nu 
dau niciun rod întru gloria virtuţii. De aceea apar drept apărători ai 
neînţelepciunii cei ce socot că iubitorul de virtute este frustrat de 
darul celor prospere, că orice bun trebuie apreciat mai curând în 
cele trecătoare decât în cele veşnice. 

116. Ce înseamnă cuvintele "Sem şi Iafet au luat o haină şi, 
punând-o pe amândoi umerii lor, au intrat cu spatele înainte şi au 
acoperit goliciunea tatălui lor; şi feţele lor, fiind întoarse înapoi, n-au 
văzut goliciunea tatălui lor" 231 ? 

După literă s-a vădit un sentiment de adevărat respect, fiindcă fiii 
cei buni s-au ferit să-şi vadă tatăl lipsit de veşmânt, ca nu cumva 
respectul faţă de părinte să scadă fie şi numai văzându-1; căci ade¬ 
seori respectul este jignit chiar la o vedere tăcută. De aceea chiar se 
şi spune că la Roma există vechiul obicei ca fiii să nu intre în baie 
împreună cu părinţii, şi mai ales fiii tineri 232 . 

117. înţelesul mai adânc arată însă că cel lipsit de înţelepciune 
vede doar cele prezente, cele ce sunt în faţa ochilor; nu are în ve- 


231. Fac. 9, 23; Filon, Quaest. II, 72 (ed. cit., p. 320). 

232. Cicero, De off. 1, 129; cf. Ambroz. De off. 1, 18, 79. 

dere cele viitoare, nu se gândeşte la cele trecute, pe când înţeleptul 
îşi aminteşte şi de cele trecute, şi se apleacă şi asupra celor viitoare. 
Aşadar, orice minte înţeleaptă umblă cu fata întoarsă, adică se uită 
la cele trecute şi nu este împiedicată de vreun obicei oarecare al 
firii; nu îngăduie să fie ceva gol, ca vreuna din faptele sale să fie dez¬ 
golite. Acoperă cele ce au fost făcute altfel cu un fel de veşmânt, fie 
cu favoarea faptei prezente, fie cu a celei viitoare, ca să nu se stre¬ 
coare nimic ce nu-i face cinste, să nu lase în urmă nimic lipsit de fru¬ 
museţe. De aceea şi Apostolul uită cele ce erau în urma lui şi tinde 
către cele dinainte 253 , dar le uită ca să uite rătăcirile prigoanei, ca 
să-şi acopere încălcările anterioare şi să le adumbrească prin fapte 
bune. Căci fericiţi sunt aceia "cărora li s-au acoperit păcatele" 234 - 
acoperite deci cu fapte bune şi umbrite de învăţăturile ulterioare ale 
virtuţilor. 

118. "Şi s-a trezit - zice - Hoe din ameţeala de vin " 235 . Este ştiut 
că oamenii, după ce dorm, se trezesc din beţie; mintea este însă 
trează când ştie şi cele trecute, şi cele viitoare. Aşadar mintea drep¬ 
tului era trează chiar şi când era socotită ameţită de vin; într-adevăr, 
este fără seamăn paharul care îi îmbată pe cei drepţi 236 . în realitate, 
beat era acela care râdea de tatăl său. Căci, fiindcă nu avea în ve¬ 
dere nici recunoştinţa veche a naşterii, nici respectul prezent faţă de 
părinte, nici viitoarea pedepsire a jignirii aduse părintelui, era într-ade¬ 
văr [beat], şi nu vedea ceea ce credea că vede. Era o adâncă orbire 
în acela care nu putea să-şi vadă tatăl. Căci, de şi-ar fi văzut tatăl, în 
niciun caz nu ar fi râs de el; căci tatăl nu trebuie luat în bătaie de 
joc, ci respectat. Dar cel lipsit de minte cu mult mai mult nu putea 
vedea mintea celui drept. Căci cum ar fi putut vedea cel care soco¬ 
tea că era o rătăcire a beţiei acolo unde se realizase văpaia înţelep¬ 
ciunii şi a celorlalte virtuţi? După cum stă scris: "înţelepciunea este 
suflul puterii lui Dumnezeu" 237 . Prin urmare, când este mai trează 
mintea decât atunci când priveşte în aşa fel firea tuturor lucrurilor şi 
activităţile, vremiie prezente şi viitoare, încât nu apare în ea nicio 
clătinare a beţiei trecătoare? 


233. Filip. 3, 14. 

243. Fs. 31, 1. 

235. Fac. 9. 24; Filon, Quaest. II, 73 (ed. cit., p. 320). 

236. Cf. Fs. 22, 6. 

119. Mă întreb de asemenea de ce, deşi mai înainte îl numise pe 
Ham mijlociul dintre fii, îl consideră acum cel mai tânăr? Căci stă 
scris astfel: "a aflat Hoe ce i-a făcut feciorul său cel mai tânăr" 238 . 
Oare s-a înşelat Scriptura mai înainte în ce priveşte ordinea naşterii? 
Fireşte că nu. Atunci? Se află acum aici lucruri contradictorii? Hu 
sunt de această părere. Cum se rezolvă, prin urmare, decât să-l în¬ 
ţelegi mai tânăr nu ca vârstă, ci redus ca judecată şi rămas cu un fel 
de judecată de copil, de vreme ce nu şi-a însuşit învăţătura cuiva de 
o vârstă mai înaintată şi nici nu a dobândit judecată de om vârstnic? 
Căci anumite sentimente ale oamenilor sunt "cu părul alb". De aceea 
proverbul zice: "Când ai venit în adunarea celor mai vârstnici, închi- 
de-ţi gura" 239 , sau, după cum se spune în altă parte: "Trebuie să 
înveţi înainte de a vorbi" 240 . Prin urmare, să ai urechile pregătite ca 
să câştigi ceva din sfaturile celor înţelepţi. Limba trebuie înfrânată, 
ascultarea trebuie pregătită. 

32. 120. Binecuvântând pe Fiul său Sem, Hoe a zis: “Binecu¬ 
vântat să fie Domnul Dumnezeul lui Sem; iar Canaan să-i fie rob" 241 . 
A spus Domnul şi Dumnezeul şi, în mod expres. Dumnezeul fiului 
său, al cărui nume este Sem, pentru că e Dumnezeul celor drepţi, 
adică Dumnezeul munţilor, nu al văilor, pentru că ei au harul virtuţii 
înalte. Apoi, de ce, fiul său Ham păcătuind, nu l-a condamnat pe el 
robiei, ci pe fiul acestuia? Poate de aceea, pentru că tatăl suferă mai 
mult de nedreptăţile îndurate de fiul său, mai ales când este con¬ 
siderat el vinovat şi autorul acestor nedreptăţi; şi îi pare mai rău de 
ispăşirea de către fiu a propriului păcat, pentru că [acela] este pe¬ 
depsit nu atât din vina sa, cât a tatălui; apoi, fiindcă discipolul învă¬ 
ţăturii pământeşti este fiul şi ucenicul celor mai rele cugete, şi amân¬ 
doi fac un singur trup şi o singură minte şi sunt la fel de răi. Prin 
urmare fiul plăteşte, indiferent dacă [pentru] răutatea tatălui sau a 
sa proprie, pentru că există o tovărăşie comună a necinstei. Prin 
urmare, cel acuzat de o atare vină plăteşte pentru necinstea tatălui 
şi pentru a sa, sau pedeapsa e prelungită pentru mai mult timp, de 
vreme ce ajunge chiar la fiul acestuia, şi suferinţa urmaşului este 
transmisă peste vremuri îndelungate. 


238. Fac. 9, 24. 

239. înţ. Slr. 32, 13. 

240. înţ. Sir. 18, 19. 

241. Fac. 9, 26; Filon, Quaest. II, 75 (ed. cit., p. 322). 

121. Aceasta, conform literei. Aici însă sunt cuprinşi nu atât oa¬ 
menii, cât caracterele, a căror natură este aceeaşi în amândoi, căci 
Ham 242 înseamnă căldură, iar Canaan "tulburare 1 , 'nelinişte'. Or, 
cine este încălzit este fără îndoială neliniştit şi mai tulburat. Prin ur¬ 
mare în amândoi există o singură patimă şi o singură stare sufle¬ 
tească. Deci când unul dintre ei este pedepsit, şi unul şi celălalt sunt 
condamnaţi. 

122. Aşadar, de ce dreptul Noe, binecuvântându-1 pe fiul său 
lafet, zice 243 : "Să înmulţească Dumnezeu pe lafet şi să se sălăş- 
luiască acesta în corturile lui Sem, iar Canaan să-i fie slugă"? Am 
spus mai înainte că lafet înseamnă un bun indiferent. Indiferenţa 
însă are o potenţialitate care se găseşte în putere, în frumuseţe, în 
forţă, avere, influentă, prestigiu, prietenie, posibilităţi ca şi altele. 
Dar chiar dacă aceste bunuri sunt indiferente, totuşi ele le-au făcut 
rău multora, care nu le-au avut împreună cu înţelepciunea şi drep¬ 
tatea. Căci pe mulţi averea i-a făcut beţivi, iar puterea i-a făcut aro¬ 
ganţi. Frumuseţea, a cărei curăţenie au distrus-o conduşi de o minte 
înstrăinată, i-a făcut destrăbălaţi. 

Prin urmare, indiferenta există după cum e starea sufletească a 
celui ce foloseşte cele amintite; folosul lor este dat de virtuţi; dacă 
le lipseşte comandamentul virtuţilor, însă, cele ce pot fi de folos 
încep să ne fie, de bună seamă, spre pieire. 

33. 123. Acum, fiindcă se spune despre rioe că după potop a mai 
trăit trei sute cincizeci de ani 244 , socotim că trebuie să trecem cu 
vederea aceasta. Căci este sigur că în cele trei sute este simbolizată 
crucea lui Hristos, prin imaginea căreia dreptul a fost eliberat de 
potop. în cifra cincizeci se cuprinde cifra jubiliară a iertării, când 
Sfântul Duh a fost trimis din cer, răspândind harul în sufletele ome¬ 
neşti. Prin urmare dreptul şi-a încheiat rostul vieţii acesteia după ce 
a împlinit numărul iertării şi al harului. 

124. în ceea ce priveşte urmaşii lui lafet, zice 245 : "Rodos şi alte 
insule sunt ale acestor neamuri". Nu nejustificat este dată extin¬ 
derea, de vreme ce seminţia lui a înaintat chiar de cealaltă parte a 
firii, adică pe mare. Căci, într-adevăr, ca şi cum extinderea nu s-ar fi 


242. Filon, Quaest. II, 77 (ed. cit., p. 324); De sobr. 10 (ed. J. Gorez, p, 132). 

243. Fac. 9, 27; Filon, Quaest. II, 76 şi 77 (ed. cit., p. 324). 

244. Fac. 9, 28; Filon, Quaest. II, 78 (ed. cit., p. 326). 

245. Fac. 10, 4 şi urm.; Filon, Quaest. II, 80 (ed. cit., p. 328). 

mulţumit cu ceea ce firea le-a hărăzit oamenilor spre folosinţă, adică 
stăpânirea pământului, a pătruns chiar şi în mare şi a înaintat până 
în insule. Aceasta, potrivit literei. 

125. Potrivit însă unui înţeles mai adânc, vrea să spună că cele 
ce sunt în afară, cele ce se numesc bunuri, averi, putere, dregătorii, 
par că se revarsă mai îmbelşugat şi cei bogaţi nu se mulţumesc 
numai cu cele ce le sunt în mână şi le au la îndemână, ci îşi răspân¬ 
desc în lung şi în lat poftele, de vreme ce caută câştig de bani din 
locuri de dincolo, sau onoare din mai multe locuri, sau putere, sau 
dorinţă de putere mai mare. 

34. 126. Cercetez acum de ce Scriptura a spus că fiul mai vârst¬ 
nic al acelui necinstit Ham a fost Cuş 246 . 

Există două soiuri de pământ: unul, aş zice, plin de nisip şi 
prăfos, sau, ca să vorbesc mai limpede, praful; al doilea soi de 
pământ este cel roditor şi gras, adică un pământ mai consistent şi 
cu adâncime. Omul necinstit ce altceva produce decât praf, din care 
nu se naşte nimic? De aceea şi proorocul i-a comparat cu praful pe 
necredincioşi, când a zis: "Nu sunt aşa necredincioşii, nu sunt aşa! 
Ci ca praful ce-1 spulberă vântul de pe faţa pământului" 247 ; de fapt, 
chiar potrivit unui înţeles mai adânc sufletul necredincioşilor este 
neroditor, pentru că nu poate produce roade folositoare. 

127. De ce, la rândul său, tocmai Cuş îl naşte pe Nimrod, uriaşul 
care era vânător înaintea Domnului Dumnezeu? "De aceea se şi zice: 
vânător vestit ca Nimrod înaintea Domnului Dumnezeu" 248 . Aşadar, 
ce alta naşte praful şi nisipul decât pe omul pământesc?, fiindcă 
necredinciosul pune cele pământeşti mai presus de cele cereşti. 
Căci în mitologie se spune că uriaşii au crezut că la cele cereşti se 
poate urca pe urcuş pământean. 

128. într-un înţeles mai adânc însă, înseamnă că cine iubeşte 
plăcerile lumeşti şi le urmează şi crede că prin ele poate ajunge la 
harul lui Dumnezeu şi că împărăţia cerească se împărtăşeşte unor 
rătăciri de felul acesta, acela se luptă împotriva celor cereşti cu un 
sentiment de trufie. De aceea se zice în pilde despre cel ce a greşit: 
"ca uriaşul vânător Nimrod înaintea lui Dumnezeu". Nimrod însă, în 
tălmăcire, înseamnă "etiopian". Culoare de etiopian înseamnă întu- 


3 



246. Fac. 10, 6 şi urm.; Filon, Quaest. II, 81 (ed. cit., p. 350). 

247. Ps. 1, 4. 

248. Fac. 10, 8 şi urm.; Filon, Quaest. II, 82 (ed. cit., p. 330-332). 

necimea şi urâţenia sufletului, care este duşman luminii, lipsit de 
limpezime, înconjurat de întuneric, mai asemănător cu noaptea 
decât cu ziua. Căci şi traiul vânătorului este prin păduri, viaţa lui 
este printre fiare şi animale sălbatice. 

Prin urmare, cel lipsit de judecată este învălmăşit de porniri 
necugetate, şi un vânător de felul acesta este învăţat să caute cele 
ce se potrivesc cu astfel de răutăţi sălbatice şi foarte aspre; pe aces¬ 
tea caută să le stăpânească, de ele este încântat. 

în sfârşit, împărăţia acestui Pi im rod a început cu Babilonul, adică 
prin "tulburare", pentru că răutatea şi tirania consistă nu în smere¬ 
nie şi nevinovăţie, nu în vrednicia virtuţii, ci în traiul cel stăpânit de 
patimi 249 . 


249. Cf. Fac. 10, 10. 

INTRODUCERE 


Sub acest titlu Sfântul Ambrozie contopeşte două lucrări deosebite. 

Cea dintâi e o prelucrare după cunoscutul tratat intitulat Despre 
raţiunea dominantă, după cum l-a popularizat in sec. XVI marele 
umanist Erasmus de Roterdam, şi care, pentru conţinutul moraliza¬ 
tor şi forma "elegantă" in care a fost scris, a fost acceptat un timp 
chiar intre "cărţile bune de citit" (ră ăvayivocrKogeva) din Sfânta 
Scriptură, cu titlul Cartea a IV-a a Macabeilor. De fapt, sub acest din 
urmă titlu a fost ea cunoscută încă in sec. IV de Eusebiu de Ce- 
zareea (Istoria bisericească, III, 10, 6) şi de Fer. leronim, după cum 
afirmă el însuşi în mai multe scrieri ale sale, îndeosebi in De viris 
illustribus cap. XIII, socotind-o valde elegans". în realitate cartea 
este opera unui cugetător stoic, atent şi la preocupările poporului 
iudaic. Influenţat de pilda celor şapte fraţi Macabei, care au condus 
lupta de eliberare a poporului evreu de sub asuprirea diadohilor 
sirieni în secolul al doilea inainte de Mristos, tratatul de fată descrie 
războiul dus de omul virtuos care, cu ajutorul raţiunii şi al virtuţilor 
cardinale (înţelepciunea, curajul, înfrânarea şi dreptatea), poate bi¬ 
rui patimile, în drumul său spre desăvârşire. Ca urmare a dezbate¬ 
rilor critice din cursul veacurilor. Cartea a IV-a a Macabeilor, deci şi 
tratatul acesta, a rămas doar între cărţile apocrife, dar înainte (inclu¬ 
siv în Biblia de la Bucureşti 1688) ea a fost tipărită la locul respec¬ 
tiv. (A se vedea in această privinţă lucrarea Iui Virgil Gândea: Raţiu¬ 
nea dominantă, CIuj-Napoca, 1979). 

Iată câteva pasaje din acest prim tratat: 

"Libertatea e o slujitoare a dreptăţii" (§ 11). "Judecata ome¬ 
nească e dreaptă dacă ţine seamă mai întâi de porunca minţii şi 
când ea se lasă condusă de regulile înţelepciunii, dar lupta cu trupul 
cel muritor nu-i uşoară, căci de multe ori ispitele trupului biruie ju¬ 
decata mintii... ". Sau, iarăşi: Oricât de dreaptă ar fi cugetarea, dacă 
nu-şi ia drept cârmaci pe firistos, cugetarea e departe de calea de¬ 
săvârşirii (§ 17)... Legea mozaică totuşi a fost de folos pentru că ne-a 
adus harul" (§ 22). "Numai binele îl fericeşte pe om" (§ 28). "Viaţa 
fericită nu-i legată de simţuri, ci de trezirea cugetului... chiar dacă 
trebuie să treacă prin suferinţe'" (§ 32-36). 

Lucrarea a doua începe cu următoarele cuvinte: "în cartea întâi 
am vorbit despre poruncile privitoare Ia virtuţi. în cea de a doua ne 
vom folosi de pildele bărbaţilor vestiţi , care, cu toate că au fost puşi 
ia cele mai grele încercări, totuşi nu şi-au pierdut cumpătul şi feri¬ 
cirea, ci şi-au sporit-o. Oare nu tot aşa a făcut şi dreptul Iacob când 
şi-a părăsit patria?". 

în preocuparea Iui de a-i educa şi de a-i moraliza pe enoriaşi. 
Sfântul Ambrozie foloseşte şi în această lucrare aceeaşi metodă re¬ 
torică, cunoscută şi din celelalte scrieri. Se resimte constant căldura 
peroraţiei specifice pledoariei, folosindu-se la tot pasul interpretarea 
anagogică împrumutată de la Filon de Alexandria şi de Ia Origen. Nai 
întâi, se ştie că tălmăcirea de faţă menţine forma unor predici, care 
se rosteau în cadrul Liturghiei, de regulă după citirea Evangheliei, 
cum vedem din paragraful 23. 

în al doilea rând, marele păstor care a fost Sfântul Ambrozie cul¬ 
tivă cu toată râvna tematica biblică, uneori în fraze scurte, dar pline 
de sens. De pildă, fiind vorba de atmosfera din casa lui Isaac şi a Re- 
becăi, el spune: dintr-o delicată duioşie mama înclină spre copilul 
mai tânăr (spre Iacob), pe când tatăl apreciază mai mult bărbăţia fiu¬ 
lui mai vârstnic (Esau)‘‘ (§ 7). "Isaac mai mult îi stimează, pe când 
Rebeca mai mult îi iubeşte pe copii' (§ 7); iar privitor la calităţile lor 
sufleteşti, episcopul crede că "hărnicia o ia înaintea încetinelii, şi 
blândeţea înaintea asprimii şi a bărbăţiei" (în legătură cu dobândirea 
dreptului de întâi-născut). 

După ce subliniază toate consecinţele logice şi mesianice cu 
privire Ia patriarhul Iacob, începând de la paragraful 40, el spune: 
"Dar să ascultăm şi despre alte vitejii" [ale celorlalţi patriarhi]. Toţi îşi 
au un loc plin de vrednicii în istoria mântuirii: "Vom uita oare pe 
fericitul Isaia, când era tăiat în două cu fierăstrăul, sau pe Ieremia, 
când a fost aruncat în groapă, sau pe sfântul Daniel, când stătea ne¬ 
înfricat între Iei şi când un înger îi aducea pe nesimţite hrană curată? 
Vom uita-o oare pe mama Macabeilor, ori pe Eleazar, "preotul între 
preoţi ?» (§ 42). La toate aceste întrebări. Sfântul Ambrozie răspunde 
că jertfa tuturor acestor bărbaţi nu poate fi uitată şi, citând din nou 
din aceeaşi scriere. De Maccabeis, conchide: “Cumpătarea este 
şcoala curăţiei" (§ 43), iar privitor la suferinţele răbdate de cei 7 Na- 
cabei şi, în cele din urmă, chiar de mama lor: "nici melodiile sire¬ 
nelor, nici cântecele lebedelor nu i-au putut înşela şi fermeca, ci ele 
nu vesteau decât biruinţa prin jertfa lor" (§ 56). "Toate acestea vor 
să ne înveţe şi pe noi că numai armele credinţei au fost în stare să 
aducă biruinţă şi fericire ". 

Data redactării pare a fi în jurul anului 388. 

1. Ce poate ti mai de folos pentru educaţia fiecărui om decât un 
cuvânt bun 1 şi plin de înţelepciune? O cugetare care doreşte să fie 
chibzuită duce la viaţă virtuoasă 2 şi ştie înfrâna patimile, căci la 
urma urmei şi virtutea poate fi deprinsă, dobândindu-se prin sâr- 
guinţă şi prin 1 ; văţătură, dacă ocoleşte tot ce-i prefăcătorie. Pentru 
că, din capul locului, un sfat bun n-ar fi de trebuinţă spre îndreptare 
dacă n-ar fi zis Scriptura: Să nu ucizi!' 3 . Dar deşi chiar numai cuvân¬ 
tul singur este de folos ca să scoatem o învăţătură, totuşi, întrucât 
ei e mult pre.t slab ca să ne poată convinge, va trebui să mai adău¬ 
găm şi ajutor *i judecăţii sănătoase, aceasta pentru ca ceea ce ne-a 
învăţat cuvântul bun să se întărească prin puterea de convingere a 
cugetării bine cumpănite. Căci nu suntem siliţi să ne supunem ca 
robii, în urma unei obligaţii oarecare, ci ne supunem de bunăvoie, 
fie că tindem spre virtute, fie că înclinăm spre păcat. De aceea ne 
simţim liberi şi când cădem în greşeli, şi când cu ajutorul minţii ne 
împotrivim lor. în schimb, ceea ce simţim că e cel mai grav în păcat 
este pofta, pe care numai raţiunea o poate domoli şi amuţi. 

2. Propriu-zis, s-o domolească poate, dar s-o nimicească din ră¬ 
dăcini nu poate 4 deoarece, cu toată puterea lui de a gândi, cugetul 
nu este totuşi deplin stăpân peste pornirile lui, ci le poate cel mult 
opri să se exteriorizeze. De pildă, mânia n-o putem ocoli cu totul, ci 
cel mult s-o domolim; prin puterea raţiunii putem să ne înfrânăm de 
la revoltă, să ne ferim de a osândi pe altul, după cum ne învaţă şi 
proorocul, atunci când zice: "mâniaţi-vă, dar nu greşiţi!" 5 . Căci e 
lucru secundar ceea ce vine de la alţii, dar nu şi ceea ce pleacă de 


1. (Flavius Josephus) De Maccab. II, 392, 4 (citat după Schenkl, p. 3). 

2. De Macc. 393, 25. 

3. leş. 20, 13. 

4. De Macc. 394, 45. 

5. Ps. 4, 4; Efes. 4, 26. 

la noi înşine... 6 [în legătură cu] o acţiune de felul acesteia, fie că îşi 
are originea în fire, fie că provine dintr-un sfat folositor primit de la 
cineva, noi simţim că ea face ordine în cele ale firii, ori ia apărarea 
celor ce-i sunt de folos. Oricum, dacă nu putem face să piară de tot 
poftele cugetului, în schimb putem să nu ne facem robi lor. Căci 
cine poate fi atât de tare încât să nu-i pese de zburdălniciile trupu¬ 
lui, decât poate singur Cel care a putut spune despre smochinul 
neroditor, prin care se tâlcuieşte răutatea iudeilor: “Iată, trei ani sunt 
de când vin şi caut rod în smochinul acesta, şi nu găsesc. Taie-1. De 
ce să ocupe locul în zadar? însă vierul, răspunzând, a zis: Doamne, 
lasă-1 şi anul acesta, până ce îl voi săpa împrejur şi voi pune gunoi. 
Poate va face rod în viitor; iar de nu, îl voi tăia" 7 . Aici, desigur că în 
stăpânul viei trebuie să-L înţelegem pe Dumnezeu, pentru că a 
pretinde cineva că are puterea de a opri alunecările firii nu stă decât 
în puterea Lui. 

3. La urma urmei, pe care dintre oameni să-l alegem ca mai bun 
şi mai puternic decât pe dreptul David, care nu a putut răbda şi nu 
şi-a putut stăpâni pofta de a bea apă din fântâna Betleemului, deşi 
aceasta se afla în teritoriul controlat de armata duşmană? în orice 
caz, chiar dacă n-am şti că s-ar mai fi găsit şi alte fântâni în acel ţinut 
înconjurat de armată atât de numeroasă şi chiar dacă apa din niciuna 
dintre acestea nu i-ar fi plăcut regelui, se vede cât de nesocotită 
i-a fost pofta cu care şi-a dorit să bea tocmai din apa fântânii care 
era păzită de mulţimea soldaţilor aşezaţi împrejur, de unde nu se 
putea aduce apa decât cu preţul celor mai mari primejdii. Iar el o 
ţinea una şi bună: "Cine mă va adăpa cu apă din fântâna Betleemului 
cea de la poartă?' 8 . Or, iată că totuşi s-au găsit trei bărbaţi care au 
trecut prin tabăra vrăjmaşului şi i-au adus apa pe care o dorise cu 
atâta poftă; dându-şi apoi seama prin ce pericol duşman a fost 
adusă, a vărsat-o înaintea Domnului, pentru ca să nu pară că a băut 
sângele oamenilor care şi-au pus viaţa în primejdie aducându-i-o 9 . 
Istoria aceasta ne dă de înţeles că adeseori patima o poate lua înain¬ 
tea cugetului, dar că acesta se poate împotrivi poftei. Cu alte cu¬ 
vinte, pe de o parte e omenesc lucru ceea ce a greşit David atunci 
când a poftit un lucru atât de nesocotit, dar, pe de altă parte, e un 
lucru vrednic de laudă să păcăleşti o astfel de poftă nesăbuită, prin 
aceea că te slujeşti de cuget spre a-i administra leacul cuvenit. Fe 
cât laud pe bărbaţii care s-au ruşinat de dorinţa regelui lor şi au 


6. Lacună în text. 

7. Luca 13, 7-9. 

8. 2 Regi 23, 15. 

preamărit mai mult frumuseţea înfrânării lui, sau primejdia propriei 
vieţi la care s-au expus cei trei bărbaţi, care i-au adus apa, cu atât 
mai mult îl laud pe cel care s-a ruşinat de dorinţa sa, primejduindu-1 
pe altul 10 şi cumpărând cu preţ de sânge apa cea dorită pentru o 
plăcere îndoielnică; dar, ca şi cum şi-ar fi stăpânit dorinţa, cel bi¬ 
ruitor a vărsat apoi apa înaintea Domnului, ca să arate că pofta pro¬ 
prie poate fi stinsă prin mângâierea cuvântului. 

4. Cu alte cuvinte, o minte trează poate să înfrâneze năvala 
poftelor, putând domoli patimi oricât de mari, şi să potolească orice 
aprindere a celei mai înflăcărate dorinţe, îndrumând pornirile în altă 
direcţie şi înfrânând patimile cu ajutorul dreptei judecăţi 11 . Căci 
atunci când Dumnezeu l-a zidit pe om şi a sădit în el legi şi simţiri, 
atunci a pus în pornirile lui un control împărătesc al mintii, pentru 
ca toate simţămintele şi pornirile omului să fie îndrumate de vi¬ 
goarea şi de puterea acesteia. Şi pe lângă farmecul făpturii. Dum¬ 
nezeu a mai dat omului şi puterea de a-şi lumina această minte cu 
ajutorul poruncilor dumnezeieşti şi de a o îndruma cu rânduielile 
înţelepciunii, cu ajutorul cărora să cunoască şi de ce trebuie să se 
ferească, dar şi ce trebuie să aleagă. 

Aşadar, printr-o judecată sănătoasă, care menţine buna rânduia- 
lă a înţelepciunii, spre a putea cunoaşte atât lucrurile dumnezeieşti, 
cât şi pe cele omeneşti, omul se formează în învăţătura creştină, cu 
ajutorul căreia ajunge să ştie pe care dintre patimi va trebui să şi le 
înfrâneze. 

5. Iar dintre patimi, două, şi anume plăcerea şi durerea, sunt ca 
nişte căpetenii fireşti 12 , din care decurg celelalte; şi toate se sprijină 
reciproc, deşi unele nu se referă numai la trup, ci şi la suflet. Şi 
fiindcă am amintit că unele patimi izvorăsc din altele, e bine să nu 
uităm că înainte de a şti ce-i plăcerea se naşte în noi pofta, iar din 
plăcere decurge desfătarea. Pe de altă parte, durerii îi premerge tea¬ 
ma, iar din durere se naşte supărarea. La rândul ei, tulburarea sufle¬ 
tească e şi ea o nelinişte, provocată atât de plăcere, cât şi de durere. 
Dar să amintim totodată şi de alte stări sufleteşti, cum sunt de pildă 
mândria, lăcomia, dorinţa după măriri, rivalitatea, pizma, care toate 
îşi au sediul în suflet, pe când pofta nesăturată după mâncare şi 
cheltuielile nebuneşti după lux şi după destrăbălare se leagă mai 
mult de trup şi se săvârşesc mai ales prin el 13 . Pe bună dreptate tre¬ 
buie spus că aceea care stinge cel mai mult focul acestor patimi este 

10. De Macc. 395, 11. 

11. De Macc. 395, 20-35. 

12. De Macc. 393, 8 şi urm, 

13. De Macc. 393, 29. 

înfrânarea, care potoleşte simţămintele, în primul rând prin cum¬ 
pătare şi stăpânire de sine, cultivând mintea şi apoi punând frâu prin 
post până şi dezmăţului aprinderilor trupeşti. Acesta-i motivul pen¬ 
tru care Legea opreşte folosirea nedisciplinată a oricăror mân¬ 
căruri 14 , precum şi ospătarea prea îmbelşugată, şi aceasta nu numai 
ca să oprească desfrâul, ci şi pentru ca, prin cugetarea la opreliştea 
poruncii, să ne arate calea unui tratament raţional al acestor patimi 
şi în felul acesta să mai taie din aţâţările pântecelui şi din celelalte 
dorinţe şi să pună frâu patimilor şi zburdărilor trupeşti. înfrânarea 
este, aşadar, premergătoare îndreptării, dascălul deprinderilor. 

Pe această cale a mânecat Iacob când şi-a primit dreptul de 
întâi-născut de la fratele său Esau 15 , din a cărui încuviinţare a lăsat să 
se înţeleagă odată pentru totdeauna că cei neînfrânaţi dau dovadă 
de o slabă putere de judecată. Tot pe această linie a mers şi dreptul 
Iosif, când a îmblânzit pornirile tinereţii şi, făcând uz de o dreaptă 
chibzuinţă, a pus frâu ispitelor, momelilor unor farmece stricătoare 
de suflet 16 . într-un cuvânt, oricât de viteaz şi de vrednic a fost, totuşi 
Iosif a socotit că-i mai bine să facă apel la raţiune atunci când a zis 
către soţia stăpânului său: "De când sunt aici, stăpânul meu nu 
poartă grijă de nimic în casa lui, ci toate câte are le-a dat pe mâna 
mea. în casa aceasta nu-i nimeni mai mare decât mine şi de la nimic 
nu sunt oprit decât numai de la tine, pentru că tu eşti femeia lui. 
Cum dar să fac eu acest mare rău şi să păcătuiesc înaintea lui 
Dumnezeu? 17 . 

Acesta este, aşadar, chipul de folosire chibzuită a cugetării, pe 
care grecii o numesc ÂoYta^og sau raţionament, prin care cugetul 
treaz se împreună cu înţelepciunea. Căci tocmai de aceea e fru¬ 
moasă mintea, fiindcă nu se cade să se arate nerecunoscătoare faţă 
de darurile lui Dumnezeu. Dar nici nu poate dosi păcatul săvârşit, 
despre care mărturiseşte însuşi Dumnezeu 18 şi pe care nimeni nu-1 
poate tăinui. 

7. Drept aceea, e bună chibzuinţă care dă pe faţă totdeauna 
pornirile rele ale cugetului omenesc şi care pune în lumină suferinţa 
pe care o îndură cel ce face nedreptatea. într-un cuvânt, ea îl îm¬ 
blânzeşte până şi pe luptătorul aflat pe front, face să întârzie chiar 
lovitura de graţie care urma sâ-i fie dată duşmanului, scurtează chi¬ 
nurile celui ce stă să-şi dea sufletul, pentru motivul că aşa sfătuieşte 


14. Cf. Lev. 11, 4 şi urm. 

15. Cf. Fac. 25, 31-34. 

16. Cf. Fac. 39, 8-23. 

17. Fac. 39, 8-9. 

18. De Macc. 394, 17. 

cugetarea sănătoasă, să-i cruţăm pe cei ce ne-au căzut în mână. Pen¬ 
tru că atunci când e vorba să înlăturăm ori să potolim durerea ne¬ 
dreptăţii, ce dascăl mai bun ne-ar trebui decât patriarhul Iacob, care 
i-a învinuit până şi pe propriii săi Fii, Simeon şi Levi, spunându-le: 
“Mare tulburare mi-ati adus, făcându-mă urât înaintea tuturor 19 ? Ei 
se răzbunaseră pentru ruşinea adusă surorii lor 20 , care fusese necin¬ 
stită, răpindu-i-se fecioria; iar săvârşitorul era de o lege străină. Şi 
totuşi, adevăratul apărător al fecioriei, Iacob, n-a putut să aprobe 
nelegiuirea făcută de fiii săi, ci a gândit că-i mai bine sâ-i oprească 
prin sfat pe răzbunători, bine ştiind că buna cugetare ar putea îm¬ 
blânzi supărarea. 

8. Se vede dar şi de aici că înfrânarea este cea care poate pune 
stavilă poftelor. Această înfrânare le-a poruncit Dumnezeu primilor 
oameni s-o respecte, atunci când le-a zis: "numai din rodul pomului 
celui din mijlocul raiului, ne-a zis, să nu mâncaţi din el, nici să vă 
atingeţi de el, ca să nu muriţi 21 . De aceea, fiindcă n-au tinut porun¬ 
ca, ci au călcat porunca cea mare, tocmai de aceea au fost izgoniţi 
din rai, pierzând nemurirea. Aceeaşi înfrânare ne-o propovăduieşte 
şi Legea, şi ea trebuie turnată în cugetele tuturor oamenilor. 

9. Chiar Sfânta Scriptură ne învaţă să cultivăm înfrânarea, şi în¬ 
ţelepciunea, şi dreptatea sau buna purtare. Iată ce se scrie în cartea 
lui Iov despre înfrânare şi despre celelalte virtuţi: "Oare nu Domnul 
este Cel ce învaţă înţelegerea şi ştiinţa?" 22 . Iar în Evanghelie însuşi 
Domnul zice: 'învăţati-vă de la Mine, că sunt blând şi smerit cu 
inima" 25 . Şi în alt loc le grăieşte apostolilor: "Mergând învăţaţi toate 
neamurile, botezându-le în numele Tatălui şi al Fiului şi al Sfântului 
Duh" 24 . Şi de unde ar fi putut învăţa sau ce altceva au învăţat de la 
Domnul Hristos decât să împlinească poruncile legate de aceste vir¬ 
tuţi? Iată ce zicea pe scurt David: "Veniţi, fiilor, ascultaţi-mă pe mine, 
frica Domnului vă voi învăţa pe voi" 25 . Şi de bună seamă că şi frica 
de Dumnezeu face parte dintre virtuţi, pentru că scris este: 'înce¬ 
putul înţelepciunii este frica de Domnul 26 . Prin ea se dobândeşte 
chipul adevăratei învăţături, după cum grăieşte Pavel: "Mulţumim lui 
Dumnezeu că, deşi eraţi robi ai păcatului, v-aţi supus din toată inima 


19. Fac. 34, 30; De Macc. 394, 30. 

20. Cf. Fac. 34, 1-28. 

21. Fac. 3, 3. 

22. Iov 22, 2 (Biblia, ed. 1914). 

23. Matei 11, 29. 

24. Matei 28, 19. 

25. Ps. 33, 11. 

regulii învăţăturii căreia i-ati fost încredinţaţi, şi, izbăvindu-vă de pă¬ 
cat, v-ati făcut robi ai dreptăţii" 27 . 

Cu alte cuvinte, învăţătura face să putem ajunge la dreptate, iar 
la dreptate ajungem numai dacă ne deprindem cu ea. De aceea, să 
ne străduim cu râvnă să ne însuşim chipul învăţăturii evanghelice. 
Cu o râvnă cât de mică ajungem adeseori la lucruri din cele mai 
mari, căci de râvna, împreunată cu ascultarea, atârnă totul, în orice 
parte ne-am îndrepta, fie spre păcat, fie spre virtute. Prin ele ne-a 
dus mai întâi Adam spre moarte, dar tot prin ele ne-a chemat Cel de 
al doilea Adam spre viată. 

10. Să nu facem pe nimeni vinovat de suferinţele noastre, ci să 
atribuim acest lucru numai voinţei noastre. Nimeni nu poate fi so¬ 
cotit vinovat dacă n-ar fi consimţit de bunăvoie la o faptă oarecare. 
N-au vină cei ce se împotrivesc celor răi, după cum şi greşelile puse 
pe seama altora sunt de osândit numai dacă aceia le-au săvârşit în 
mod liber. Hristos Şi-a ales ostaşi care luptă de bunăvoie, pe când 
diavolul îşi cumpără luptători care se fac robi de bunăvoie. Nimeni 
nu-i silit să se înhame la jugul robiei dacă nu s-a vândut el însuşi mai 
înainte în solda păcatelor. De ce să punem vina pe trupul nostru, pe 
motiv că e neputincios, câtă vreme mădularele noastre pot fi atât 
unelte ale nedreptăţii, cât şi ale dreptăţii? Dacă ai văzut cum pri¬ 
meşte cel sărac nedreptatea şi dacă te-ai apropiat de el, atunci mă¬ 
dularele tale sunt unelte ale credinţei, cu care l-ai apărat pe cel sărac 
de nedreptate. L-ai văzut pe cel aflat în lipsuri? Dacă l-ai ajutat cu da¬ 
ruri, cu dreapta ta, atunci ai alungat din pieptul tău moartea. Poate 
ai văzut pe cineva cum e târât spre moarte, dar tu ai sărit şi l-ai eli¬ 
berat, pentru că aşa scrie la Scriptură: "Izbăveşte pe cei ce sunt 
târâţi la moarte' 28 . Mădularele tale sunt unelte ale dreptăţii din mo¬ 
ment ce tu n-ai putut răbda ca cineva să fie dat în chip nedrept la 
moarte. Dacă tu ai privit după o femeie, poftind-o 29 , însemnează că 
ti-ai bătut joc de trupul tău; în schimb, dacă, trecând pe lângă ea, ţi-ai 
omorât în tine dorinţele întorcându-ţi în altă parte privirea, ca să nu 
vezi chemarea neruşinată a desfrânatei, atunci mădularele tale s-au 
făcut unelte ale curăţiei. Dacă însă ochiul tău se uită la femeie, pof¬ 
tind-o, atunci ai deschis o rană şi ai înfipt o săgeată otrăvită în trupul 
tău, iar mădularele tale sunt unelte ale păcatului. Dacă văzând ţarina 
unor orfani, pe ei i-ai alungat din sălaşurile părinteşti, iar hotarele 


27. Rom. 6, 17-18. 

28. Pilde 24, 11. 

29. Cf. Matei 5, 28. 

lăsate de părinţii lor le-ai mutat mai departe, atunci mădularele tale 
au făcut cele multe ale nedreptăţii. 

Aşadar, din starea sufletească izvorăşte păcatul, iar nu din trup, 
trupul este doar unealta voinţei. 

11. De aceea, să băgăm de seamă să nu ne înşele voinţa noas¬ 
tră! Mu degeaba strigă Apostolul: "Au nu ştiţi că dându-vă cuiva spre 
ascultare robi, sunteţi robi aceluia căruia vă supuneţi: fie ai păcatu¬ 
lui, spre moarte, fie ai ascultării, spre dreptate?' 30 . De aceea, fie că 
slujim păcatului, fie dreptăţii, să ne gândim: în ce parte ne este mai 
de folos această slujire şi de unde culegem roade mai bogate? Dar, 
mai ales, ce rod putem aştepta dacă alegem moartea, când bine 
ştim că ea e tocmai "plata păcatului' 31 , din care pricină de la ea nu 
putem aştepta niciun rod, ci prin ea pierdem şi cel din urmă dram 
de omenie, încât ne copleşeşte ruşinea pentru tot ce purtăm în noi? 

Libertatea este tocmai slujirea dreptăţii. "Căci robul care a fost 
chemat de Domnul este liberat al Domnului. Tot aşa, cel chemat 
liber este rob al lui Hristos' 32 . Din cele două robii, cea mai bună este 
să fii sub ascultarea lui Hristos: sub El şi slujirea este preţioasă, şi 
libertatea este preamărită; slujirea e preţioasă pentru că a fost cum¬ 
părată chiar cu preţul sângelui, iar libertatea e preamărită pentru că 
nu-i împreunată cu nicio robie a păcatului, cu niciun lanţ al nelegiui¬ 
rilor şi cu nicio sarcină a desfrânărilor; dar, în acelaşi timp, nici nu 
făgăduiesc vreo legătură oarecare cu ucideri ori cu vreo robie a pa¬ 
timilor celor mai josnice. 

12. învaţă dar, omule, smerenia; cunoaşte ce este puterea apos¬ 
tolului aşezat anume ca să înveţe. Dacă te numeşti rob, să nu uiţi că 
ai fost răscumpărat; dacă te lauzi că eşti liber, să ştii că totuşi eşti 
rob. Căci libertate are şi cel care a fost răscumpărat ca rob, dar şi 
celălalt, care ca [fiind] liber a fost chemat să înveţe cum că e bun 
slujitor al lui Hristos, sub Care slujirea e asigurată, iar libertatea e 
fără grijă. Cine s-ar declara neştiuitor, aşa cum a spus-o despre sine 
Apostolul Favel? El a ştiut însă să facă deosebirea între un eliberat 
şi între un rob, lucru care, deşi nu e prea uşor, totuşi adineauri a 
spus-o: "robul care a fost chemat de Domnul este liberat al Dom¬ 
nului. Tot aşa, cel chemat liber este rob al lui Hristos" 33 . într-adevăr, 
toţi suntem liberaţi ai lui Hristos; nimeni nu-i numit liber, căci toţi 
suntem născuţi în robie. De ce-ţi iei îndrăzneala să te socoţi liber. 


30. Rom. 6, 16. 

31. Rom. 6, 23. 

dar întro stare de înrobire? De ce te împopoţonezi cu titluri de 
nobleţe, tu, care ai moştenit stare de rob? Nu ştii oare că păcatul lui 
Adam şi al Evei te-a vândut, încredinţându-te stării de rob? Şi nu ştii 
că Hristos te-a răscumpărat, nu te-a cumpărat? Căci, după cum 
exclamă Fetru, "nu cu lucruri stricâcioase, cu argint sau cu aur, ati 
fost răscumpăraţi din viaţa voastră deşartă, lăsată de la părinţi, ci cu 
scumpul sânge al lui Hristos" 34 , 

Cu alte cuvinte, tu eşti şi răscumpărat de Domnul, dar te-ai făcut 
şi rob, tu, care eşti creat rob, tu, cel răscumpărat, dar care acum eşti 
dator cu slujire Domnului, pentru calitatea Lui de răscumpărător. De 
aceea, să nu crezi că starea ta de liberat al Domnului, dar care totuşi 
eşti sub ascultarea Lui, ar fi mai prejos decât libertatea însăşi. De 
vrednicie egală, dar mai presus decât ceva ce s-ar fi moştenit, de 
sfinţenie egală, dar mai prevăzător când e vorba de lupta împotriva 
căderii, mai asigurat când e vorba de înfruntat trufia: aşa ai primit 
libertatea, ca să te îndatorezi a-ţi aduce aminte de scoaterea ta din 
robie şi să-ţi dai seama că trebuie să arăţi Ocrotitorului tău supune¬ 
rea cuvenită, iar nu ca libertatea să fie făgăduită de un nerecunos¬ 
cător. Ce lucru poate fi mai fericitor pentru tine decât să domneşti 
sub un stăpân şi să lupţi sub un ocrotitor? 

13. în definitiv, ce ai, şi să nu-ţi fi dăruit Domnul 35 ? Legea El ţi-a 
dat-o, dar pe deasupra ţi-a mai dobândit şi iertarea. Propriu-zis Legea 
însăşi vădeşte păcatul, însă din pricina neastatorniciei în care se afla 
omul, nimicirea completă a păcatului n-a fost cu putinţă. Dar păcatul 
nu l-am cunoscut decât tot prin Lege 36 . Prin ea mi-am dat seama că 
pofta e păcat şi cu acest prilej, al cunoaşterii păcatului, s-au îngră¬ 
mădit în mine tot felul de pofte, pentru că păcatul, pe care din ne¬ 
ştiinţa mea îl credeam mort, a reînviat în mine; propriu-zis, eu am 
murit din pricina rănilor păcatului, întrucât cunoaşterea greşelii, 
despre care credeam că-mi va fi de folos, mi-a stricat prin aceea că 
mi-a făcut cunoscut ceea ce nu putusem ocoli: anume că păcatul s-a 
dat la iveală şi, în urma denunţării iui, a crescut peste măsură ura. 
în chipul acesta păcatele s-au îngrămădit cumplit în mine, şi aceas¬ 
ta tocmai prin vestirea poruncii. Căci vina lor creştea în mine, pe 
măsură ce greşeam mai mult, fără să fi putut fi oprit cumva. Dar cum 
poate fi pentru mine porunca un bine, când ştiam că ea îmi aduce 
moartea? Sau cum să nu fie pentru mine moarte faptul că prin ros¬ 
tul ei bun trebuie dovedit că păcatul săvârşit însemnează pentru 







DESPRE IACOE ŞI DESPRE VIAŢA CEA FERICITĂ 


253 


mine moarte? Căci e lucru sigur că moartea se apropie de mine pe 
măsură ce-mi dau seama că orice săvârşesc e păcat, după cum 
spune însuşi Domnul: "De n-aş fi venit şi nu le-aş fi grăit, păcat nu ar 
avea" 37 . De ce te miri, aşadar, dacă Legea este pentru unii spre 
moarte, pe câtă vreme celui mort tocmai venirea Domnului ii este 
izbăvitoare, pentru că prin ea am fost răscumpăraţi? Credinciosul se 
mângâie când se gândeşte la moarte, socotind-o ca pe o uşurare, 
aşa încât rămâne în picioare însăşi uşurarea poruncii. Căci după 
cum gustarea din paharele cu otrăvuri se face pentru aplicarea pre¬ 
scripţiilor doctoriceşti, tot acelaşi rost îl are şi porunca privitoare la 
viaţa cea veşnică. Dar după cum cel care foloseşte în cantităţi prea 
mari acele doctorii face rău, primejduindu-şi chiar viaţa, şi cu cât ia 
cantitate mai mare din acea doctorie veninoasă cu atâta îşi dă 
seama că primejdia s-a făcut mai mare, tot aşa şi pentru cei care o 
tălmăcesc greşit sau care nu sunt în stare să se ferească de păcatele 
oprite şi dovedite ca rău, litera Legii devine pricină a morţii. După 
cum, dar, leacul este o binefacere, chiar dacă pentru cel neînţelept 
sau nesocotit nu-i ceva bun, tot o astfel de binefacere este şi porun¬ 
ca, chiar dacă pentru altul ea înseamnă moarte. Aşadar, poţi da 
răspuns la prima întrebare, în înţelesul că porunca poate să fie un 
bine, chiar dacă pentru mine ea însemnează moarte; pe de o parte 
ea e bună prin menirea ei izbăvitoare, iar pe de alta, din pricina ne- 
înfrânării trupeşti. 

15. Şi pentru că învăţăm că porunca e o binefacere, chiar dacă 
ea însemnează pentru mine moarte, să cercetăm în ce chip nu-i şi 
pentru mine moartea ceea ce prin bunătatea ei se cădea să fie ea 
până la urmă. Căci în acest înţeles a vorbit Apostolul când a zis: 
'atunci, ce era bun s-a făcut pentru mine moarte? Să nu fie! Ci pă¬ 
catul, tocmai ca să se arate păcat..., mi-a adus moartea" 38 . 

Să luăm lucrurile pe rând. Negreşit, porunca vine din Lege, iar 
Legea este duhovnicească" 39 ; îi văd însemnătatea, îi laud desăvâr¬ 
şirea, îi vestesc farmecul, îi preamăresc sfatul, dar, pentru că eu 
sunt trupesc şi sunt otrăvit de păcat, sunt mânat fără să vreau spre 
păcat, cu alte cuvinte mă simt ca şi cum aş fi "vândut sub păcat' 40 . 
De aceea, cu toate că urăsc păcatul, totuşi îl săvârşesc; mai bine zis 
cugetul îl urăşte, dar trupul îl doreşte. în amândouă cazurile, deşi 
vreau să fac ceea ce-mi dictează legea minţii, totuşi săvârşesc ceea 


37. loan 15. 22. 

38. Rom. 7, 13. 

39. Rom. 7, 14. 

40. Rom. 7, 14. 

ce n-aş vrea, dar îmi cere legea cărnii 41 . Cu alte cuvinte, e o bine¬ 
facere porunca atunci când împlinesc ce-mi cere, după cum şi gândi¬ 
rea mea e bună atunci când aleg binele, binele care trebuie căutat 
şi iubit, pe când cele slabe trebuie ocolite de cele mai multe ori, 
pentru că ele duc la ceea ce-i stricăcios trupului, ademenind mintea 
în mrejele păcatului. 

16. într-o astfel de primejdie leacul este numai unul singur, 
anume ca pe omul pe care Legea nu l-a putut izbăvi, să-l izbăvească 
doar harul lui Dumnezeu! Aşa stă scris în Scriptură: "Om nenorocit 
ce sunt! Cine mă va izbăvi de trupul morţii acesteia? Mulţumesc lui 
Dumnezeu prin Iisus Hristos, Domnul nostru!" 42 . 

Aşa se face că însuşi păcatul care stătea ascuns, adică pofta din 
mine, pe care n-o socoteam a fi păcat, pentru mine s-a făcut moarte, 
pe măsură ce creştea şi se schimba pentru mine într-un păcat mare 
peste măsură - căci era păcat, cu toate că nu-mi dădusem seama, 
şi, pe măsură ce gustam din el, ajungea tot mai limpede prin spo¬ 
rirea neîncetată a răutăţii şi prin schimbarea chipului poruncii în 
firea păcatului; cu toate acestea, zic, pentru mine, pofta nu trebuie 
să fie moarte, căci e uşor să caut scăpare la Hristos, prin care ne plă¬ 
tim de orice primejdie a morţii. Dar şi cealaltă nedumerire este rezol¬ 
vată, căci porunca Legii nu însemnează pentru mine moarte, chiar 
dacă mi-ar aduce moarte. Pentru că ceea ce ne tulbură izvorăşte din 
slăbiciune, iar ceea ce ne mântuie vine de la Dumnezeu. 

17. Aşadar, ca să ne întoarcem din nou la începuturile cuvântării 
noastre, spunem că judecata noastră e bună când ţine seama de 
porunca minţii şi când se deprinde cu regulile înţelepciunii, dar lupta 
ei cu trupul morţii nu-i uşoară, întrucât de multe ori ispitele trupului 
biruie judecata minţii. Aceasta-i pricina pentru care Domnul ne-a dat 
întâi de toate Legea, de care mintea omului îi cerea să asculte şi de 
care a început să se folosească pentru ca să se plece în faţa ei. în 
schimb trupul nu voia să se supună, pentru că înţelepciunea după 
trup 45 nu se pleca în faţa Legii, ci se împotrivea poruncilor ei. La 
urma urmei ea nici nu putea să asculte de virtute, din moment ce se 
lăsase în voia poftelor şi se încurcase în dezmierdări ale cărnii. De 
aceea ne trebuie multă străduinţă ca să putem păstra harul lui Dum¬ 
nezeu. Oricât de bună ar fi cugetarea noastră atunci când ascultă de 
raţiune, ea e totuşi departe de desăvârşire dacă nu-şi ia de cârmaci 
pe Hristos. Căci Domnul Iisus Hristos de aceea a venit în lume, ca 



41. Cf. Rom. 7, 15, 19. 

42. Rom. 7, 24-25. 

43. Cf. 1 Cor. 1, 26. 








DESPRE IACOB ŞI DESPRE VIAŢA CEA FERICITĂ 



să {intuiască pe cruce patimile noastre şi ca să ne dea iertare păca¬ 
telor, întru moartea Lui ne-am îndreptat, pentru că prin sângele Lui 
a ajuns să se curăţească întreaga lume. într-un cuvânt, “întru moar¬ 
tea Lui ne-am botezat" 44 . Or, dacă prin moartea Lui ne-au fost ier¬ 
tate păcatele, atunci tot prin moartea Lui vor fi nimicite şi patimile 
păcatelor noastre, ajungând să fie tintuite cu piroane pe cruce. 

18. Dar dacă noi am murit împreună cu El, atunci de ce să ne 
mai întoarcem spre cele ale lumii, ca şi cum am fi încă în viaţă? De 
ce ne mai agăţăm de lucruri lumeşti, de pofte păcătoase, de cheltu¬ 
ieli risipitoare şi de desfrâuri, noi, care am murit odată în Hristos? 
Căci dacă am murit în Hristos, în Hristos am şi înviat. Aşadar, dacă 
vieţuim împreună cu Hristos, atunci împreună cu El se cade să ne 
îndreptăm numai spre cele de sus, iar nu spre cele pieritoare şi pă¬ 
mânteşti. înviind din morţi, Hristos l-a lăsat pe omul cel vechi spân¬ 
zurat pe cruce şi l-a înviat pe cel nou. Hristos tocmai de aceea a 
murit, pentru ca şi noi să murim păcatului 45 şi să reînviem pentru 
Dumnezeu. Or, dacă trupul nostru a murit, atunci de ce trăieşte el 
iarăşi păcatului, de ce ascultă din nou de el? De ce stăpâneşte şi 
acum păcatul în cei morţi, când se ştie că moartea e sfârşitul păca¬ 
tului? Am murit în trup, ne-am înnoit în duh. Să umblăm, dar, cu du¬ 
hul 46 , pentru că Duhul lui Hristos L-am primit; or, dacă Hristos pe¬ 
trece în noi 47 , atunci şi trupul nostru să fie mort păcatului, iar duhul 
să vieţuiască în îndreptare. 

19. în chipul acesta, ceea ce era cu neputinţă Legii s-a dezlegat 
dacă vom petrece în duh. în chipul acesta îngropăm patimile, dacă 
nu ne ferim de crucea acestui trup, dacă nu înnoim iarăşi zapisul 
păcatului 48 , care fusese nimicit prin crucea lui Hristos, dacă nu vom 
îmbrăca din nou haina omului vechi, de care ne-am dezbrăcat oda¬ 
tă 49 . Căci scris este în Cântarea Cântărilor: ''Haina eu mi-am dez¬ 
brăcat-o; cum s-o îmbrac din nou? Picioarele mele le-am spălat, cum 
să le murdăresc eu iar?' 50 . Dacă pentru noi mădularele trupului sunt 
moarte, atunci cum de se înmulţesc aşa de tare răutăţile lui? Hoi cre¬ 
dem că de aceea n-a biruit în timpul ei Legea, pentru că n-a omorât 
cu totul poftele cărnii, de aceea a trecut ca o umbră 51 , pentru că n-a 

44. Rom. 6, 3. 

45. Rom. 6, 2. 

46. Cf. Qal. 5, 16; Filon De noe, 40, ed. J. Pouilloux, Paris, 1963, p. 42 şi 
Origen, In Gen., Migne P.G. XII, 117. 

47. Cf. Rom. 8, 10. 

48. Cf. Col. 2, 14. 

49. Cf. Col. 3, 9. 

50. Cânt. Cânt. 5, 3. 

51. Cf. Evr. 10, 1. 

avut destul colorit şi tocmai de aceea am fost ocrotiţi de Soarele 
dreptăţii, pentru că a luat asupra Lui toate păcatele şi astfel ne-a scă¬ 
pat de vrăjmaş. 

20. Dar ce nevoie era să se vestească Legea, dacă avea de gând 
să nu fie spre folos? Aveam doar fiecare din noi legea firii 52 , unul 
altuia ne eram lege, dar cei care aveam scrisă în inimă lucrarea Legii 
n-am împlinit-o. Atunci, de ce a mai venit încă una, în faptele căreia 
trupul tot nu se putea îndrepta? Ceea ce a venit s-a dovedit a fi un 
legământ, nu o dezlegare. Ne-a venit o mai bună cunoaştere a păca¬ 
telor, iar nu iertarea lor. Am păcătuit toţi cei care am fi putut să ce¬ 
rem iertare pentru că n-aveam cunoştinţă; gura tuturor a amuţit. 

21. Şi totuşi, din toate acestea cred c-am tras un folos: am în¬ 
ceput să mărturisim ceea ce tăgăduisem, am început să-mi recunosc 
greşeala şi să nu mai tăinuiesc nedreptatea, am început să mă învi¬ 
nuiesc pentru nedreptatea săvârşită faţă de Dumnezeu, şi Tu ai ier¬ 
tat nelegiuirea inimii mele. Doamne. 

Dar şi aceea îmi este de folos: că nu mă îndreptez din faptele 
Legii 53 . Iar dacă n-am de ce să mă laud întru faptele mele, n-am de 
ce să mă fălesc cu ele, şi urmează să mă laud doar întru Hristos 54 . 
Şi nu mă voi lăuda pentru că aş fi drept, chipurile, ci mă voi lăuda 
pentru că am fost răscumpărat. Mă voi lăuda nu pentru că aş fi fără 
de păcat, ci pentru că mi s-au iertat păcatele. Nu mă voi lăuda că am 
ajutat pe cineva, ori pentru că mi-ar fi fost cineva de folos, ci pentru 
că apărător S-a făcut Hristos pentru mine înaintea Tatălui şi pentru 
că şi pentru mine s-a vărsat sângele lui Hristos. Păcatul meu s-a făcut 
preţ de răscumpărare, prin care a venit la mine Hristos. Pentru mine 
a gustat Hristos moartea; mai roditoare mi s-a făcut mie vina decât 
nevinovăţia mea. Nevinovăţia m-ar fi făcut trufaş, greşeala m-a făcut 
ascultător. 

22. Ai aici, creştine, destule mărturii [ca să înţelegi] de ce darea 
Legii ţi-a fost de mare folos. Spui că deodată cu Legea s-a înmulţit 
păcatul? Să nu uităm că "unde s-a înmulţit păcatul, a prisosit şi 
harul' 55 . 

Eşti mort păcatului, omule, de aceea Legea nu-ţi mai strică. înal- 
ţă-te prin har, întrucât Legea totuşi ţi-a fost de folos, pentru că ţi-a 
câştigat harul. în acelaşi timp tu ai primit însă şi chezăşia dragostei 
lui Hristos, întrucât Cei care a murit pentru tine S-a făcut apărătorul 


52. Cf. Rom. 2, 14. 

53. Cf. Rom. 3, 20; Qal. 2, 16. 

54. Filip. 3, 3. 

55. Rom. 5, 20. 

tău, Cel care dă pentru aceasta drept zălog chiar plata sângelui Său 
şi, astfel. Cel ce a împăcat pe cel păcătos cu Tatăl ceresc îl declară 
cu atât mai nevinovat şi-l face cu atât mai ascultător cu cât Şi l-a 
făcut prieten 56 . 

23. Deşi îndatorat fată de o binefacere atât de mare, tu totuşi nu 
găseşti de bine să iei aminte? Te-a făcut şi moştenitor, chiar împre- 
ună-moştenitor, şi încă moştenitor al lui Dumnezeu, moştenitor al lui 
Hristos, ceea ce înseamnă că a pus în tine duhul înfierii 57 . Mumără-le 
pe toate acestea, şi mai pune pe deasupra nu atât sarcina păcatului, 
cât mai ales păstrarea bunurilor dobândite. Eşti împreună moş¬ 
tenitor cu Hristos dacă ştii să pătimeşti împreună cu El, dacă ştii să 
mori împreună cu El, dacă te îngropi împreună cu Hristos 58 . Pri¬ 
meşte aşadar şi patimile Lui, pentru ca şi dincolo de ele să te învred¬ 
niceşti să fi tot împreună cu El. Vezi cum ţi-a iertat păcatele de altă¬ 
dată, pentru ca să nu mai faci rele aşa cum făceai când păcătuiai? 
Ţine minte cum te îndeamnă să dai din ce ai primit. Aproape este 
tinta acestei alergări şi cununa rodului celui veşnic, şi uşor de răbdat 
suferinţa, în schimb nepreţuită este răsplata 59 . De ce eşti îngrijorat? 
I"iu cumva de dispreţul ce ţi s-ar arăta pentru că te tragi dintr-un 
neam prea umil? De acum încolo vei face parte din neamul de frunte 
al celor evlavioşi şi al celor credincioşi. Hu cumva avutul credinţei 
tale e mai sărăcăcios, hrana mai slabă? Dar belşugurile răsplăţii tale 
vor fi nesfârşite, în mijlocul lor nu vei duce lipsă de nimic. Sau poate 
că te tulbură gândul că te desparţi de copii? Vei dobândi alţii, veş¬ 
nici, acum, când te-ai despărţit de cei vremelnici. Despre tine se va 
zice atunci: "Fericit este cel ce are sămânţă în Sion şi casnici în 
Ierusalim' 60 . Şi apoi Scriptura îţi spune că pătimirile vremii de acum 
nu sunt vrednice de mărirea care ni se va descoperi" 61 . 

24. Mai ţine seamă că viaţa cea fericită nu se împuţinează prin 
potrivniciile suferinţelor vremelnice ori a pătimirilor trupeşti, ci se 
face cu atât mai spornică. Mai adaugă tot aici că, întrucât acolo nu 
se simte nicio lipsă a averii, pe bună dreptate acolo nu mai există 
gândul la trebuinţele de fiecare zi; toate acestea fac să se înlăture 
orice durere. Mai pune pe deasupra şi faptul că cel ce petrece veşnic 
la limanul odihnei nu ştie ce-i primejdia înecului. Pentru tine nu în¬ 
semnează nimic faptul că pătimeşti împreună cu toată făptura, că 


56. Cf. Ioan 15, 14. 

57. Cf. Rom. 8, 17; Gal. 3, 18. 

58. Cf. Rom. 6, 4. 

59. Cf. Filip. 3, 14. 

60. Is. 31, 9 (Biblia, ed. 1914). 

61. Rom. 8, 18. 

pentru tine chiar şi lumea rabdă robia stricăciunii' şi că în această 
suferinţă şi în această aşteptare îndură aceeaşi soartă şi sfinţii? Soa¬ 
rele şi-a cunoscut apusul său 62 , luna, culcuşul ei, lumina stelelor, 
sclipirile lor, în timp ce toată făptura îşi aşteaptă răscumpărarea 63 . 

25. Te mai temi de cotiturile nesigure ale vieţii şi de cursele 
vrăjmaşului, acum, când ai ajutorul lui Dumnezeu, când te bucuri de 
atâta preţuire din partea Lui, încât pentru tine n-a cruţat nici pe sin¬ 
gurul Său Fiu 64 ? Ce cuvânt frumos a folosit aici Scriptura, ca să 
vestească făgăduinţa sfântă a lui Dumnezeu-Tatăl faţă de tine, făgă¬ 
duinţă prin care Şi-a dat morţii pe Fiul Său! Desigur, pe Fiul nu Da 
atins cruzimea morţii, pentru că era "întru Tatăl" 65 . Nu Şi-a păstrat 
pentru El nimic, totul a fost jertfit pentru tine, pentru că în deplină¬ 
tatea dumnezeirii Sale 66 nimic n-a cruţat ca să te răscumpere. Gân- 
deşte-te ce a putut El simţi atunci ca un părinte! Pentru că numai din 
dragoste a luat asupră-Şi primejdia de a ne da pe Fiul Său care avea 
să moară, ca şi cum ar fi răbdat durerea unui părinte văduvit de sin¬ 
gurul fiu, şi toate acestea numai ca tu să nu pierzi roada răscum¬ 
părării! Atât de copleşitoare a fost dorinţa lui Dumnezeu ca tu să fii 
mântuit, încât parcă Se primejduia pe Sine pentru ca tu să câştigi. 
Pentru tine a luat asupră-Şi greutăţile noastre, pentru ca pe tine să 
te înscrie între fiinţele dumnezeieşti şi să te consfinţească în rândul 
celor cereşti. în chip minunat a mai spus Apostolul: "pentru noi toţi 
Da dat morţii" 67 , pentru ca să arate că atâta ne iubeşte pe toţi, încât 
însuşi pe preaiubitul Său fiu Da dat pentru noi 68 . Oare dacă a dat 
pentru toţi ceea ce e mai presus de toate, am mai putea noi spune 
cumva că n-ar fi dat prin Fiul toate? Nu, nimic nu Şi-a ţinut, atunci 
când a dat pe Fiul, Ziditorul tuturor. 

26. Aşadar, nu există nimic ce ne-ar face să tăgăduim, nimic din 
ceea ce ar putea fsă ne facă] să nu credem cu tărie în dărnicia dum¬ 
nezeiască, ale cărei belşuguri au fost atât de netrecătoare şi de nese¬ 
cate, încât "pe care mai înainte i-a hotărât, pe aceştia i-a şi chemat; 
şi pe care i-a chemat, pe aceştia i-a şi îndreptat; iar pe care i-a în¬ 
dreptat, pe aceştia i-a şi mărit" 69 . I-ar putea părăsi oare pe cei pe 
care i-a copleşit cu atâtea daruri, încât chiar să-i încoroneze? între 


62. Ps. 103, 20. 

63. Cf. Rom. 8, 23. 

64. Cf. Rom. 8, 32. 

65. Ioan 17, 21. 

66. Col. 2, 9. 

67. Rom. 8, 32. 

68. Cf. Ioan 3, 16. 



69. Rom. 8, 30. 

atât de multe daruri ale lui Dumnezeu, ar trebui oare să ne mai te¬ 
mem pentru unele din cursele viclene ale diavolului? Oare cine să 
îndrăznească să-i învinuiască pe cei pe care a hotărât judecata dum¬ 
nezeiască să-i aleagă? Mu cumva chiar Dumnezeu Tatăl, Care L-a 
jertfit, ar putea pe unii, şi anume pe cei pe care i-a primit spre în¬ 
fiere, tocmai pe aceia să-i îndepărteze de simţământul Său de pă¬ 
rinte?! 

Dar ar putea să se teamă cineva ca nu cumva judecătorul să fi 
fost prea aspru: să băgăm bine de seamă pe cine avem ca judecător. 
Desigur însă că lui Hristos I-a dat Tatăl toată judecata 70 . Dar atunci, 
l-ar putea osândi El pe cel pe care l-a răscumpărat de la moarte, pen¬ 
tru care S-a jerfit, a cărui viată a recunoscut că e preţul morţii Lui? 
Oare se zice: "Ce folos ai de sângele meu?" 71 dacă l-aş osândi pe cel 
pe care l-am mântuit? Se vede că te gândeşti că ai de-a face cu un 
judecător, dar uiţi că El este şi apărător. Ar putea da oare o pe¬ 
deapsă mal grea Cel ce nu încetează să mijlocească a ni se împărtăşi 
harul părinteştii reîmpăcări? 

27. Dar, chiar dacă ne-ar ameninţa unele greutăţi, nici atunci n-ar 
trebui să ne depărtăm de Hristos. De ce n-am răbda de dragul Lui şi 
lucruri nedrepte şi crude? Doar tocmai de aceea trebuie să existe în 
noi dragoste, ca să nu ne depărtăm de Hristos în fata niciunei pri¬ 
mejdii. Căci aşa s-a scris: "Mici marea nu poate stinge dragostea, nici 
râurile s-o potolească" 72 , pentru că dragostea Celui ce ne iubeşte nu 
se teme să treacă nici prin "valuri înspăimântătoare" 73 . Miciun fel de 
furtună, nicio primejdie, oricât de grea, nicio frică de moarte sau de 
pedeapsă n-a micşorat puterea dragostei Lui. Tocmai în primejdii e 
pusă la încercare viata noastră, în ele constă viata cea fericită, chiar 
dacă ar copleşi-o oricâte greutăţi. 

28. Un înţelept nu cade frânt în fata suferinţelor trupeşti şi nici 
nu se nelinişteşte în mijlocul strâmtorărilor, ci rămâne tare chiar şi 
în fata nenorocirilor; nici nu reuşesc neputinţele trupeşti să-i reducă 
dorul după o viată cu adevărat fericită, ori să-i întunece cu ceva se¬ 
ninătatea, pentru că fericirea vieţii nu constă în plăcerile trupeşti, ci 
în conştiinţa curată de orice întinăciune a păcatului şi în cugetul 
care-şi dă seama că numai binele fericeşte, chiar dacă el are şi du¬ 
rităţi, pe când ceea ce-i necuviincios, chiar dacă ar fi atrăgător, totuşi 
nu mulţumeşte. 


70. loan 5, 22. 

71. Ps. 29, 9; Filon, De agricult. Noe, 10, ed. J. Pouilloux, Paris, 1963, p. 26. 

72. Cânt. Cânt. 8, 7; Filon, De fuga et inventione, ed. J. Pouilloux, Paris, 1964, 

1 p. 106. 

Aşadar, problema bunei vieţuiri nu constă în desfătări trupeşti, 
ci e înţelepciune a mintii. Nu trupul supus patimilor, ci mintea e cea 
care judecă, pentru că nimic nu mulţumeşte mai mult decât gân¬ 
durile curate şi faptele frumoase. Numai ele pot duce la o viată feri¬ 
cită, căci mai bună e cuminţenia sau cugetul drept, singurii în stare 
să se ridice deasupra patimii, decât plăcerea, fiindcă e mai de preţ 
ceea ce judecă decât ceea ce-i supus patimii şi nici nu e cu putinţă 
ca ceea ce-i lipsit de minte să fie mai bun decât ceea ce izvorăşte 
din chibzuinţă. îşi primeşte, aşadar, în sine însuşi răsplata cel ce ur¬ 
mează lui Hristos şi care caută în cugetul Iui recunoştinţa şi bucuria. 
Oricâte greutăţi ar îndura, el e totuşi fericit în purtarea lui, ba se 
bucură chiar de primejdii, după cum a subliniat Domnul Hristos, 
când a zis: "Fericiţi cei prigoniţi pentru dreptate" 74 . 

29. Aşadar, există oameni cu viaţă fericită, dar desigur că numai 
aceia a căror vieţuire a fost desăvârşită. Iar "viaţă desăvârşită" nu-i 
cea legată de simţuri, ci aceea trăită în chip înţelept, după sfatul 
minţii şi după trezvia cugetului. într-o viaţă trăită în felul acesta nu 
întâlnim numai o părticică din om, ci găsim însăşi desăvârşirea omu¬ 
lui, care nu depinde atâta de situaţiile norocoase ale vieţii, cât mai 
ales de săvârşirea de fapte bune, căci numai acestea îl fac fericit. 
Pentru un astfel de om, ce poate fi bun decât ceea ce-i în sufletul 
lui? Cât are şi cât poate, atâta formează pentru el fericirea, dar 
aceasta va fi în legătură cu bunurile viitoare. Despre acest om a vor¬ 
bit Solomon: "Bea apă din puful tău şi din pârâiaşele care curg din 
izvorul tău. Să nu se risipească izvoarele tale pe uliţă, nici pâraiele 
tale prin pieţe. Să fie numai pentru tine singur, iar nu pentru străinii 
care sunt cu tine! Binecuvântat să fie izvorul tău" 75 . 

30. Să te bucuri dar de binele dinlăuntrul tău, iar mărturia unui 
astfel de bine este cea mai sigură, pentru că cel care o are nu mai 
caută altele. Şi ce altceva să caute cel ce dispreţuieşte cele fără de 
valoare, lipsindu-se în schimb de cele mai de preţ, după cum spune 
Scriptura: "cerboaică prea iubită şi gazelă plină de farmec să-ţi fie 
ea" 76 ? Dragostea să meargă, dar, înaintea ta şi cu tine să fie în toată 
viata, căci averea virtuţilor constă în dragoste şi în dorul după binele 
suprem. 

Aşadar, cel desăvârşit nimic altceva nu caută decât numai binele 
cel mai curat, de aceea se şi spune: Una am cerut de la Domnul, pe 
aceasta o voi căuta: sâ locuiesc în casa Domnului în toate zilele vieţii 


74. Matei 5, 10. 

75. Pilde 5, 15-18. 

76. Pilde 5, 19. 

mele, ca să văd frumuseţea Domnului' 77 . Dar nici pe cel sărac şi lip¬ 
sit să nu-1 dispreţuieşti, pentru că mulţumirea n-o poţi avea decât 
dacă ştii că de acelaşi bine se împărtăşesc în chip egal toţi. Căci pri¬ 
etenia faţă de săraci va fi fapta cea mai de preţ. Fericirea unui ast¬ 
fel de creştin e copleşitoare şi bogată în bunătăţi şi de aceea el nu-şi 
doreşte nimic altceva. Cine are de toate nu mai umblă după ceva 
care i-ar lipsi. Căci nu există nimic bun pe care să nu-1 aibă, ca unul 
care nu se desfătează cu lucruri ce-i sunt de prisos, ci numai cu cele 
ce-i sunt de ajuns ca să o poată duce de pe o zi pe alta, căci cele 
netrebnice nu-i sunt lui de folos, ci celui care se lipeşte de trup, şi 
de aceea poartă grijă numai de cele ce nu se împotrivesc gândurilor 
omului lăuntric, cu care vrea să facă din două [lumi] una 78 şi să îm¬ 
pace cu Dumnezeu cele lăuntrice şi cele din afară ale omului 79 , 
încât un singur duh să se simtă amândouă. 

31. Omul care nutreşte astfel de gânduri nu se pierde cu firea 
când îl copleşesc greutăţile, nu se lasă înfrânt de răutăţi, nu dă îna¬ 
poi în faţa opreliştilor şi nici nu se întristează pentru cei pe care i-a 
pierdut în viaţă. în sprijinul lui grăieşte Apostolul: "Fraţilor, despre 
cei ce au adormit, nu voim să fiţi în neştiinţă, ca să nu vă întristaţi 
ca şi cei care nu au nădejde" 80 . El se mângâie prin credinţa în în¬ 
viere şi de bucuria răsplătirii veşnice, fără să mai cadă din nou în 
tristeţe, căci sufletul lui s-a lipit de Domnul şi se veseleşte de bucu¬ 
ria petrecerii cu El. în acelaşi timp, cine se întristează la necaz nu se 
întristează după Dumnezeu, iar tot ce nu-i după Dumnezeu e stă¬ 
pânit de nebunie. Aşadar, de cel desăvârşit e departe tristeţea lumii 
acesteia, care nu-i după Dumnezeu, şi orice alergare după cele ale 
trupului însemnează tot atâtea zbuciumări. într-adevăr, nu intră în 
obiceiul trupului şi nu e nici în obişnuinţa firii noastre din afară să 
ţină socoteala cât trebuie să-şi bată capul pentru aflarea celor de tre¬ 
buinţă vieţii; cu atât mai puţin să ştie să se cruţe faţă de plăcerile 
trupeşti, faţă de slăbiciunile firii, precum şi faţă de pierderea celor 
dragi ori faţă de alte angarale şi umiliri, când sufletul ar trebui să 
păstreze neîmpuţinată aceeaşi statornicie, încât să se despartă cu 
totul de ale trupului, să se dezbrace de simţirile cărnii, ca unul care 
doreşte să-şi asigure cununa fericirii, al cărei rod nu-i rezultatul doar 
al unei singure virtuţi, ci, dacă ar fi cu putinţă, al cât mai multora 
sau, mai bine zis, al tuturor virtuţilor. 


P- 


► 



77. Ps. 26, 7-8; Filon, De congr. erud. gratia, 6, ed. M. Alexander, Paris, 1967, 


120 . 

78. Cf. Efes. 2, 14. 

79. Cf. 2 Cor. 4, 16. 

80. 1 Tes. 4, 13. 

32. Aşadar, omul desăvârşit nu se lasă stăpânit de neputinţele 
trupului şi nici nu tine seama de vrăjmăşiile din lume, ci, din frica 
de a nu-I năpădi astfel de neajunsuri, îşi ţine sufletul străin de ele. 
De fapt, viata mai îmbunătăţită nu se defineşte prin aceea că s-ar feri 
de griji, ci prin aceea că pur şi simplu nu tine nicio socoteală de ele. 
Căci dacă aşa s-ar defini că aceea ar fi viata cea fericită, care ar 
putea fi găsită în ferirea de astfel de împrejurări, în orice caz nu si¬ 
tuaţii de felul acesta pot declara pe cineva fericit. Aşadar ele nu pot 
fi alăturate, ci numai un lucru trebuie urmărit în aprecierea vieţii fe¬ 
ricite, anume că definirea ei nu depinde de factori din afară, ci ea 
constă din câştigarea adevărului şi a binelui, pentru că cel care le 
are pe acestea le dispreţuieşte pe toate celelalte şi nu mai caută 
altceva. 

33. Să cercetăm acum dacă nu cumva fericirea şi înţelepciunea 
depind de starea sănătăţii. Piu putem tăgădui că în chip firesc înţe¬ 
leptul e voios când e sănătos şi că mai bucuros ar primi să nu sufere 
ceva decât să sufere, dacă nu cumva ar trebui s-o facă de dragul lui 
Hristos, pentru Care, dacă situaţia ar cere-o, fără şovăială ar prefera 
o îmbolnăvire a trupului, ba chiar trupul şi l-ar da morţii. Cu toate 
acestea, cu excepţia cazurilor când sunt în joc credinţa sau drep¬ 
tatea, chiar dacă ar fi să nu aibă sănătatea, înţeleptul nu şi-ar pierde 
firea şi nici nu s-ar îndupleca din pricina suferinţei trupeşti, întrucât 
el se poate mângâia cu desăvârşirea virtuţilor. 

34. Să vedem şi dacă bucuria vieţii lui o formează copiii. Cine ar 
putea tăgădui aşa ceva? Mici măcar un sălbatic sau un ucigaş, cu 
atât meii mult un înţelept. Cu toate acestea, dacă şi-ar pierde copiii, 
el tot n-ar fi mai puţin fericit şi tot n-ar fi mai puţin desăvârşit, pen¬ 
tru că tocmai aici se vede adevărata desăvârşire. Ba se întâmplă să 
vedem [oameni] desăvârşiţi de felul acestuia preferând să sufere 
adversităţi decât dacă i-ar mai rămâne şi alţi copii, cu toate că nici 
dacă ar lipsi greutăţile din afară şi nici dacă l-ar copleşi neîncetat 
succesele materiale şi vânjoşia trupului, nici atunci n-ar ajunge să se 
lepede de virtute ori să fugă după ea, ci de cele mai multe ori s-ar 
întâmpla să rabde cu aceeaşi tărie atât lauda, cât şi loviturile, ca şi 
când nici una, nici cealaltă n-ar fi existat. 

35. într-adevăr, lucrurile acestea se judecă după specificul lor, 
iar nu după gravitatea lor: anume că omul drept nu vrea altceva 
decât un lucru esenţial, şi acesta este binele cel desăvârşit. Mumai 
spre el tinde, numai acest bine îl atrage, nu altul pe lângă el, ci veş¬ 
nic doreşte numai şi numai acelaşi lucru, cu el să se desfăteze. Dacă 
i s-ar pune condiţia să aleagă şi ceva care să-l veselească, de pildă 

. nevinovăţia copiilor, ei bine, el n-ar renunţa la binele suprem, ci la 

i 

copii. Căci cele din afară ale vieţii nu sunt în stare să micşoreze feri¬ 
cirea, dar nici s-o sporească, pentru că In fond ea este ceva deplin 
şi neatins şi In care i-a plăcut sufletului să se îmbrace, să se înrădă¬ 
cineze şi [cu care] să se contopească. Virtutea desăvârşită persistă 
continuu atât în fata greutăţilor, cât şi a plăcerilor, fără ca primejdi¬ 
ile să micşoreze ceva din perfecţiunea ei şi fără ca plăcerile s-o spo¬ 
rească. Căci ce l-ar putea determina pe un om care urcă spre culme 
să simtă că cele pieritoare sunt o pierdere ori un câştig? 

36. Tot aşa, nici ceea ce pentru mulţi este socotit lucrul cel mai 
greu, anume să cadă cineva în robie, el sau fiii lui, pentru că nu va 
fi chiar de nesuferit ceea ce-ti dă firea şi ceea ce pare bun înaintea 
lui Dumnezeu. Bine a spus dreptul Iezechia: "Bun este cuvântul 
Domnului", şi apoi a adăugat: "Să fie pace şi linişte în zilele mele' 81 . 
Fără îndoială că acest drept n-a putut sălta de bucurie deplângând 
durerea ducerii în robie a fiilor lui Iuda, căci n-avea putere să oco¬ 
lească voia Domnului şi de aceea întocmai ca un slujitor a primit cu 
sufletul liniştit poruncile Lui. S-a întâmplat ceea ce se putuse apre¬ 
cia ca posibil, anume ca şi în robie să se distingă vrednicia virtuţii. 
Nu mai pufin e valabil acest lucru şi pentru fericitul Ieremia, care a 
fost şi el în robie, tot aşa şi Daniel, apoi Ezdra, şi nu mai pufin feri¬ 
ciţi ar fi fost şi Anania, Azaria şi Misail, dacă ei n-ar fi căzut în robie. 
Or, ei tocmai de aceea au fost duşi în robie, pentru ca prin prezenta 
lor să vestească poporului mângâierea şi nădejdea ieşirii din robie, 
căci rostul bărbatului desăvârşit este acela ca prin tăria curajului 
propriu să întreţină comuniunea firească şi să înalte pe ceilalţi spre 
vremuri mai bune, iar nu să se prăbuşească sub lovituri pe care cei 
mai mulţi le văd înspăimântătoare şi înfricoşătoare, ci, întocmai cu 
un luptător viteaz, să întâmpine atacul celor mai primejdioase în¬ 
tâmplări, să înfrunte ciocniri şi ca un cârmaci înţelept să conducă 
nava Bisericii în vremi de furtună şi în faţa valurilor primejdioase 
care se ridică, adică: mai curând să ocolească naufragiul, despicând 
valurile, decât să fugă de ele; să nu-i amărască şi mai mult pe cei 
chinuiţi, ci ca un luptător viteaz să azvârle înapoi pe atacant, dar nu 
prin biciul morţii, ci prin cel al cuvântului, râzându-şi de chinurile 
care-i îngrozesc pe cei mai mulţi, zicând 82 : "Săgeată de prunci s-au 
făcut rănile lor"; care se cade să se lupte cu cel mai înfocat avânt, 
arătându-se nu ca un slăbănog, ci să strălucească mereu ca o făclie 
până şi în furtunile cele mai grele şi mai năprasnice, care nu-i pot 
stinge puterea curajului. El nu se teme în fata nedreptăţilor aduse de 

ai săi, nici nu se cutremură grijuliu în mormântul trupului său, căci 
ştie că-1 datorează cerului; nu-i nici urgisit atât în fata concetăţenilor 
săi duşi în robie, unde osândeşte ca un judecător aspru lipsa de 
credinţă şi greşelile celor necredincioşi, cum a făcut-o Daniel, care 
combatea înşelăciunile preoţilor şi dezvăluia superstiţiile lor, dove¬ 
dind că acestea nu se bazau pe vreun adevăr, ci erau întemeiate pe 
înşelăciuni. Iată, în sfârşit, cum un creştin desăvârşit, care vrea ca 
toţi să o ducă bine şi nimănui să nu i se întâmple ceva rău, chiar 
dacă i s-ar fi întâmplat ceva fără voia lui, totuşi ar face aşa ca să nu 
piardă nimic din fericirea sa. 

37. Dar poate că cineva ar crede că suferinţa şi neputinţa trupu¬ 
lui ar fi o piedică în împlinirea idealului de desăvârşire pentru mo¬ 
tivul că în cazul acesta nu s-ar putea conta pe sporire în nicio lucrare 
sau acţiune a mâinilor omeneşti. în realitate credinciosul nu va simţi 
că aceşti factori ar constitui o piedică, ba îl va mustra şi pe cel care 
s-ar tângui în chip jalnic din pricina lor şi l-ar învinui de trândăvie 
pentru motivul că pune preţ mai mult pe folosul adus de cele 
trupeşti decât pe virtuţile sufletului, întrucât s-ar dori numai după 
acelea din care trage folos, socotind că numai atunci ar avea ceva 
cu care să poată porunci mai mult altora, pentru că în sărăcie ar tot 
geme, că, în fine, şi-ar întinde stăpânirea peste lume - pe când bo¬ 
găţiile credinciosului sunt lumea întreagă 83 - deoarece s-ar ruşina că 
se trage dintr-o origine de jos, el, care ar trebui să se ridice chiar şi 
deasupra puterilor împărăteşti şi să-i conducă şi pe cei bogaţi şi pu¬ 
ternici. 

Or, tocmai aceasta e viaţa celui drept, ca şi mijloacele materiale 
pe care le-ar avea să le aprecieze ca fiind ale tuturor, ba chiar să le 
împărtăşească celor lipsiţi, dăruind din ele în chip egal tuturor săra¬ 
cilor, să-şi calce pe dorinţele proprii, să se ferească de ospeţe chel¬ 
tuitoare, să preţuiască iconomia şi cumpătarea, să nu-şi piardă cum¬ 
pătul când îl năpădeşte norocul, să aibă răbdare când îl copleşesc 
greutăţile, să fie statornic dacă-1 întâmpină necazurile, să-şi păstreze 
tăria sufletească în vremuri de primejdii, să nu trăiască în convin¬ 
gerea că sănătatea lui va fi veşnică, dar nici să nu se clatine de 
groaza morţii, care poate veni pe neaşteptate, nici să-l socotească 
pe cel copleşit de bucuria adâncă a copiilor, şi a voioaselor lui rude¬ 
nii după trup, mai presus decât cel lipsit de astfel de avantaje sau 
înlesniri materiale ale veacului, ci să judece vredniciile după calită¬ 
ţile lăuntrice. 


83. Cf. Pilde 17, 6 (Biblia, ed. 1914). 

38. Şi cine nu admiră şi acea trăsătură frumoasă a celui drept, 
de a nu se teme de nimic, de a nu se înspăimânta de nimic altceva 
decât de pierderea virtuţii; şi împrăştiind temerile deşarte ale celor 
din jur, care sunt îngrijoraţi din pricina primejdiilor, de teama morţii 
şl de neputincioşia trupului, să înveţe să se elibereze de poftele 
trupeşti şi să caute să petreacă pe cât mai mult cu putinţă pătimind 
împreună cu Hristos 84 , să arate că munca nu trebuie părăsită din 
pricina neputinţelor trupeşti, ci într-un fel să fie chiar sporită? Creş¬ 
tinul nu trebuie preţuit după strălucirea neamului din care se trage, 
ori după proptelele date de rude ori de cei bogaţi, ci după bunătatea 
caracterului lui. Căci nu-i mai puţin binecuvântat Ilie decât Moise, 
deşi cel dintâi nu s-a învrednicit să aibă nici pâine, n-avea decât un 
cojoc ponosit 85 , era fără copii, fără avere, fără însoţitori, pe când 
celălalt era conducător de popoare, vestit după neam, întărit cu pu¬ 
tere armată. Dar cu toate că erau deosebiţi după neam, cei doi s-au 
dovedit deopotrivă de vrednici, după cum s-a spus în Evanghelie 86 , 
când au vestit împreună cu Domnul lisus mărirea învierii, şi se pare 
că şi unuia şi celuilalt li s-a dat răsplată egală pentru mărturia lor 
egală despre preamărirea Sa. Şi nici Elisei nu-i mai puţin drept decât 
David, cu toate că cel dintâi era supus regilor, pe când al doilea era 
înzestrat cu putere regească, fără să fi fost în schimb nici unul, nici 
celălalt lipsit de har, ci deopotrivă de mare în slujirea profetică. 

39. Căci ce-i lipseşte celui care are un astfel de dar şi care-şi are 
drept însoţitor şi prieten virtutea? Sub ce aspect n-ar fi el cel mai 
puternic? în ce sărăcie n-ar fi bogat? în ce fel de stare umilă n-ar fi 
totuşi vestit? în care nelucrare n-ar fi trudit? Ce infirmitate ar avea, 
şi el să nu fie vioi? în care neputinţă nu se arată el tare? în ce vreme 
de linişte a somnului nu-i treaz? Dar pe cine dintre cei ce se odih¬ 
nesc nu-1 părăseşte curajul propriu? în ce singurătate nu-i înghesuit 
cel pe care viaţa fericită îl asaltează, căruia faima îi dă târcoale, pe 
care îl luminează aureola măririi? Căci nu-i mai puţin fericit cel ce 
este continuu ocupat cu lucrul, decât cel ce stă fără treabă, şi nici 
nu-i mai puţin vestit cel ce picoteşte de somn, decât cel ce stă treaz, 
după cum nu-i mai puţin teafăr şi sănătos când dormitează, decât 
când veghează. Dar când poate fi văzut fără lucru cel a cărui minte 
e ocupată tot timpul? Şi când e singur cei care e în toată vremea cu 
ceea ce a zis proorocul: "Umplea-ne-vom de bunătăţile casei Tale" 87 ? 


84. Cf. Filip. 1, 29. 

85. Cf. Evr. 11, 37. 

86. Cf. Matei 17, 3. 

87. Ps. 64, 5. 

Şi apoi, când poate fi abătut cel a cărui petrecere e în ceruri 88 ? Când 
nu-i strălucitor cel care-şi rânduieşte viaţa potrivit strălucirii acelui 
singur Bine, cel care, chiar dacă până la urmă se descătuşează de 
mădularele trupului său, totuşi cu sufletul se înalţă? Căci întocmai 
ca şi cel care s-a obişnuit să cânte la chitară, dacă i-ar vedea corzile 
destinse şi pe ea hodorogită, încât folosirea ei ar fi împiedicată, ar 
părăsi-o şi nu i-ar mai cânta melodia, ci s-ar mulţumi să cânte doar 
cu vocea, tot aşa şi cel care ar ajunge să arunce deoparte chitara 
trândavă a trupului său, acela se va mângâia în inima sa, intonând 
cântări în legătură cu conştiinţa cea bună, uşurându-şi sufletul prin 
citirea câtorva cuvinte dumnezeieşti din scrierile proorocilor, păs- 
trându-şi sufletul senin şi vesel şi gândindu-se că nimic rău nu i s-ar 
putea întâmpla întrucât harul prezenţei dumnezeieşti suflă peste el 
în toată vremea şi că stropii celei mai adânci linişti sufleteşti se abat 
şi peste el. 


CARTEA A DOUA 

1. în cartea întâi am vorbit despre poruncile privitoare la virtuţi, 
în cea de a doua să ne folosim de pildele bărbaţilor vestiţi care, cu 
toate că au fost puşi la încercările cele mai mari, totuşi nu şi-au pier¬ 
dut cumpătul şi fericirea, ci mai curând şi-au sporit-o. Oare nu tot 
aşa a făcut şi dreptul Iacob când şi-a părăsit patria 89 ? Şi a fost cu 
atât mai fericit cu cât a fost bucuros să îndure asprimile surghiunului 
numai ca să înmoaie ura fratelui său. Căci dacă dreptul e cel care se 
fereşte de păcat, de bună seamă că nu se poate tăgădui că fericit 
este cel care domoleşte răutatea altuia, ocolind pricina de ceartă, 
ocolind astfel primejdia uciderii şi alegând mai bucuros surghiu¬ 
nul 90 pentru a-şi găsi scăparea, iar fratelui asigurându-i nevinovăţia. 
Desigur că în chipul acesta pe el l-a însoţit pretutindeni ajutorul ha¬ 
rului dumnezeiesc, pentru ca şi în somn să dobândească harul vieţii 
celei fericite. Şi aceasta, pentru că privea spre tainele cele viitoare 
şi presimţea proorocirile dumnezeieşti 91 . Bun lucrător până şi noap¬ 
tea, bine înstărit chiar şi în sărăcia lui, Iacob şi-a rânduit cu bună 
socoteală viaţa gospodărească 92 şi familială, având grijă deosebită 
să împace sentimentele fratelui său prin slujire şi ascultare ca să 



88. Cf. Filip. 3. 20. 

89. Cf. Fac. 27, 42; 28, 7. 

90. Cf. Fac. 27, 41-46. 

91. Cf. Fac. 28, 12. 

92. Cf. Fac. 32, 13-16. 

prevină orice supărare, ferindu-se de orice ieşire supărătoare, dân- 
du-i să înţeleagă că, fiind mai mic, el n-a plecat In surghiun ca astfel 
să se poată împărtăşi de ceea ce nu primise. 


2. Dar prea mă grăbesc spre lucruri mărunte şi prea uşor trec 
peste cele folositoare, câtă vreme mai întâi s-ar cuveni să definesc 
ce înseamnă a fi "fericit". Căci scris este: 'Fericit bărbatul care n-a 
umblat în sfatul necredincioşilor şi în calea păcătoşilor nu a stat şi 
pe scaunul hulitorilor n-a şezut" 95 . Prin aceste cuvinte. Scriptura ne 
dă să înţelegem că fericit este cel care nu caută tovărăşia celor 
necredincioşi - iar nelegiuirea constă în a nu recunoaşte un dătător 
de viaţă şi părinte al mântuirii care nu petrece în păcat, care nu 
stăruie în lux şi în desfrânare, ci în legea Domnului va petrece, cu¬ 
getând ziua şi noaptea, fiind ca un pom care rodul său îl va da la vre¬ 
mea sa 94 . Aceste vrednicii sunt mai presus decât orice răsplată, ele 
sunt propriu-zis răsplata vredniciilor. 

3. Ce a lipsit dreptului Iacob din calităţile privitoare la vrednici¬ 
ile fericirii, lui, care numai de aceea a ocolit sfatul celor fără de lege, 
pentru ca din pricina aceasta întreg poporul credincios să-şi ia nu¬ 
mele, după el, de "Israel” 95 , care după ochiul lăuntric al minţii ar 
vrea să însemne "Dumnezeu cel departe de păcat", om pe care nu l-a 
atins beţia niciunei neînfrânări, nu l-au absorbit muncile cele mai 
aspre, neglţjând orice tihnă a odihnei? Oare nu tot aşa de frumos şi 
de bine s-a putut spune şi despre el, ca şi despre "pomul care-şi dă 
roada la vremea sa", după cum s-a scris în altă parte: "Iată, buna mi¬ 
reasmă a fiului meu ca mireasma unui câmp bogat' 96 ? Căci era de¬ 
săvârşit în toată floarea virtuţilor şi răspândea har de binecuvântare 
sfântă şi de fericire cerească. Căci un astfel de câmp" a binecuvân¬ 
tat Domnul, iar nu un câmp pământesc, presărat cu spini şi cu bolo¬ 
vani, brăzdat de şuvoaie repezi ori de smârcuri neroditoare, un pă¬ 
mânt în care nu cresc nici grâne, nici viţă de vie, într-atâta de nerodi¬ 
tor, plin de nisip şi de pietre, crăpat şi uscat din pricina secetei şi a 
lipsei de umezeală, nelucrat din pricina mărăcinilor şi a spinilor, ci 
acel pământ de care vorbeşte Biserica în Cântarea Cântărilor 97 : "Vă 
jur, fete din Ierusalim, pe puterile şi pe tăriile câmpului ţarinei". Căci 
acesta este câmpul despre care grăieşte şi Domnul: "ale Mele sunt 
toate fiarele câmpului” 98 . 



93. Ps. 1, 1. 

94. Cf. Ps. 1, 2-3. 

95. Cf. Fac. 32, 28. 

96. Fac. 27, 27. 

97. Cânt. Cânt. 2, 7. 

98. Ps. 49, 11; 94, 4. 

în acest câmp se găseşte acel strugure care, când se stoarce, 
curge un vin ca sângele şi spală lumea. în acest câmp creşte smo¬ 
chinul sub care se odihnesc sfinţii, întremându-se prin bunătatea 
harului dumnezeiesc. în acest câmp creşte şi acel măslin roditor din 
care picură untul de lemn al păcii celei dumnezeieşti. în aceste 
câmpii este şi mustul de rodii", ale căror roade ocrotesc sâmburii 
bunei credinţe, strângând la sân ca într-o îmbrăţişare dragostea 
creştină. 

4. După astfel de roade era ahtiată inima lui Iacob în căutarea 
lui Dumnezeu, cu toate că i-a fost dat să treacă prin tot felul de pri¬ 
mejdii, pentru că despre El îi vorbeau cu convingere toate locurile. 
Dar, oricât de plăcută şi de dulce e mireasma câmpului, pentru că e 
mireasma firii, totuşi peste acest patriarh sfânt sufla un vânt al 
virtuţilor ieşit din comun. Cât de stăpânit era în cumpătare, încât nu 
simţea în el dorinţa după mâncare gătită, ci o îmbia fără amânare 
fratelui său mult mai doritor de aşa ceva, şi pe preţul ei a primit de 
la acela dreptul de întâi-născut 100 ! Cât de iubitor a fost faţă de pă¬ 
rinţi, încât să se învrednicească prin dragostea mamei 101 să fie pre¬ 
ferat înaintea fratelui său mai mare şi să fie întărit cu darul binecu¬ 
vântării paterne 102 ! Cât de simţit era, încât nu voia nicidecum să-şi 
supere fratele 103 ! Cât de ruşinos, încât s-a temut să-l înşele pe tatăl 
său şi, în sfârşit, cât de ascultător, încât să nu refuze ceea ce porun¬ 
cise mama 104 ! 

5. Dar nici pe părinţi nu trebuie să-i lăsăm fără scuze, atunci 
când l-au preferat pe fiul mai tânăr în locul celui mai mare; în 
schimb, dacă ar vrea cineva să se pună în situaţia lor, atunci trebuie 
să se ferească să facă vreo judecată nedreaptă între fii, încât să 
creadă că unul trebuie iubit, pe când celălalt trebuie pus numai pe 
locul al doilea, căci de aici se naşte ura între fraţi şi dintr-un simplu 
câştig de bani se pot urzi ucideri între fraţi. De aceea faţă de copii 
trebuie nutrită dragoste egală. Şi chiar dacă într-un fel oarecare ne-ar 
împinge ceva mai mult spre cel mai plăpând şi care se aseamănă 
mai mult cu noi, totuşi balanţa dreptăţii trebuie păstrată deopotrivă 
faţă de toţi. Şi, cu toate acestea, dăm mai multă atenţie celui care-şi 
iubeşte fraţii mai mult, în schimb îi refuzăm mai mult celui pe care-1 
mistuie pizma preferinţei nedrepte. Esau a ameninţat că-1 va ucide 


99. Cânt. Cânt. 8, 2. 

100. Cf. Fac. 25, 29-34. 

101. Cf. Fac. 27, 8-11. 

102. Cf. Fac. 27, 11-13. 

103. Ibidem. 

104. Cf. Fac. 27, 14. 

pe fratele său 105 , aşa încât nici dragostea de frate şi nici respectul 
fată de părinţi nu-1 puteau opri de la furia uciderii; de aceea pe Esau 
îl măcina părerea de rău că i-a fost răpit dreptul de întâi-născut, 
dorind să se înţeleagă în primul rând că el ar fi un om blând, iar nu 
că ar ameninţa cu uciderea. 

6. Pe de altă parte nici Rebeca nu iubea pe unul din fii mai mult 
decât pe celălalt, ci dintre cei doi ea se apropiase mai mult de cel 
care era mai drept. De fapt, la o mamă iubitoare e o taină preferinţa 
ei faţă de una din odraslele sale; la ea impresionează nu atât faptul 
că îl prefera pe unul, cât aceea că-1 vedea închinat Domnului pe cel 
despre care era convinsă că poate pune în lucrare darul care i s-a 
încredinţat. Prin aceasta lua măsuri şi în legătură cu celălalt, căutând 
să-l ferească de mânia lui Dumnezeu, împovărându-1 cu o vină şi mai 
mare, dacă ar fi pierdut harul binecuvântării primite. 

7. Să tălmăcim totuşi bine lupta dintre părinţi; mama vine cu 
sentimentul, tatăl cu judecata. Dintr-o delicată duioşie, mama în¬ 
clină spre pruncul mai tânăr, pe când tatăl apreciază la copilul vârst¬ 
nic bărbăţia înfăţişării. El mai mult îi respectă pe copii, ea mai mult 
îi iubeşte. Dar în timp ce unii părinţi favorizează pe unul din copii, 
în acelaşi timp nu-1 preţuiesc îndeajuns pe celălalt. Să fie dar egali¬ 
tate între deosebitele preferinţe şi, prin dragostea părinţilor, la pre¬ 
dilecţii diferite să se manifeste solicitudine egală faţă de fiecare. Să 
adauge faţă de unul ceea ce a micşorat faţă de celălalt. Aşa s-au luat 
la întrecere, dintr-o dragoste curată, patriarhul lsaac şi evlavioasa 
Rebeca, nevoindu-se într-acolo ca pe niciunul din copii să nu-l facă 
mai mic decât pe celălalt, ci pe fiecare la fel. 

8. Totuşi a biruit cel care a fost preferat de proorocie, hărnicia a 
biruit încetineala, blândeţea, asprimea. în timp ce unul căuta pradă 
sălbatică prin vânat crud 106 , celălalt uneori prefera ospeţele unor 
gesturi gingaşe, alteori, dragostea familială, iar altădată pregătea iu¬ 
bitului său părinte mesele plăcute ale unei intime linişti şi pietăţi 107 . 
Căci de multe ori place mai mult ceea ce ne dă sufletul decât ceea 
ce ai crede că trebuie atribuit simţurilor. 

Aşa, odată s-a dus lacob până la turma de oi 108 şi a adus ca 
jertfă animalul nevinovat, după sfânta proorocie, pentru că patriar¬ 
hul a crezut că nicio altă mâncare nu-i mai bună decât Hristos, Care 
a fost dus la junghiere ca o oaie şi ca un miel nevinovat 109 . Pe aces- 

105. Cf. Fac. 27, 41. 

106. Cf. Fac. 25, 27. 

107. Cf. Fac. 27, 9; 14; 17. 

108. Cf. Fac. 27, 9; 14. 

109. Ier. 11, 19. 

ta aşadar l-a găsit bun ca mâncare potrivită fie Părintele tuturor, fie 
poporul care-i va purta numele şi în care era prefigurată iertarea 
păcatelor. 

9. A luat şi haina fratelui său 110 pentru că aşa era mai potrivit 
pentru înţelepciunea bătrânului, fratele mai tânăr despuind pe cel 
mai în vârstă, pentru că strălucea prin vrednicia credinţei. Această 
haină a adus-o Rebeca drept icoană a Bisericii, dând fiului mai tânăr 
haina Vechiului Testament, haina de prooroc şi de preot, haina îm¬ 
părătească a lui David, a lui Solomon şi a regilor lezechia şi losia, 
încredintând-o mai departe poporului creştin, care s-o ştie folosi 
drept catapeteasmă, pentru că poporul iudeilor o lăsase neîntrebuin- 
tată, ca unii care nu-şi cunoşteau nici odăjdiile proprii, aşa încât 
aceste odăjdii zăceau în umbră, aruncate şi părăsite, căci din prici¬ 
na cetii groase a fărădelegii, rostul acestor lucruri nu mai putea fi de 
acum lămurit nici în adâncul conştiinţei poporului. în schimb, 
această haină a fost îmbrăcată de poporul creştin, devenind astfel 
strălucitoare, luminându-se prin limpezimea credinţei şi prin stră¬ 
lucirea faptelor creştine. Isaac a simfit mirosul cunoscut al hainei 111 
şi a recunoscut în ea haina Scripturii Vechi, dar glasul poporului 
vechi n-a mai fost recunoscut, de aceea a înţeles că-i alt glas. Şi 
haina a rămas până azi aceeaşi, dar cântările poporului celui mai 
evlavios au început să se prefacă în mărturisire; de aceea a zis pe 
bună dreptate; "Glasul este glasul lui lacob, dar mâinile sunt mâinile 
lui Esau” şi: "a mirosit Isaac mirosul hainei lui" 112 . Şi poate că totuşi 
ea e aceeaşi, căci nu ne îndreptăm prin fapte, ci prin credinţă 113 , 
numai că limpezimea credinţei apără rătăcirea faptelor, care câştigă 
totuşi iertarea păcatelor. 

10. După ce i-a dat binecuvântarea, iată că soseşte şi fratele mai 
mare 114 ; prin el se poate spune că e prezentată în chip profetic mai 
curând conducerea Bisericii decât a sinagogii, dar s-a început prin 
intrarea în sinagogă, pentru că unde s-a înmulţit păcatul, şi într-ade- 
văr păcatul s-a înmulţit, acolo urma să se înmulţească şi harul 115 , ca 
să iasă la iveală că şi cel care şi-a ales calea împărăţiei celei cereşti 
trebuia să fie râvnitor, spre a lua el înainte binecuvântarea şi spre a 
pune el cel dintâi mâna pe alegerea făgăduită. De aceea alegerea lui 
n-a fost osândită, ci lăudată de Isaac, tatăl său, atunci când acesta a 


110. Cf. Fac. 27, 15. 

111. Cf. Fac. 27, 27. 

112. Fac. 27, 22; 27, 27. 

113. Cf. Rom. 3, 20; Qal. 2, 17. 

114. Cf. Fac. 27, 30. 

115. Rom. 5, 20. 

zis: "A venit fratele tău cu înşelăciune şi a luat binecuvântarea ta" 116 . 
Aşadar, aşa-zisa lui "înşelăciune" a fost cinstită, ea nu trebuie criti¬ 
cată ca un furt de cele sfinte, fiindcă "din zilele lui Ioan Botezătorul 
până acum împărăţia cerurilor se ia prin asalt şi cei ce se silesc o 
cuceresc" 117 . Aceasta pentru că părinţii au serbat paştele mâncând 
mielul în grabă 118 , fără să mai zăbovească, în schimb dintr-o altă 
pioasă socoteală dreptul Iosif a cerut să se aducă şi să îi aducă şi pe 
fratele mai mic, Veniamin 119 , păstrând până atunci ca ostatic pe 
unul din ei. 

11. Şi cu toate că târgul s-a făcut forţat, binecuvântarea a fost 
dobândită până la urmă, pe când binecuvântarea aceea 120 care s-a 
potrivit cu cea de mai sus, s-a făcut pentru ca să-i fie slujitor fratelui 
său. într-adevăr, cel care nu este în stare să comande, acela şi tre¬ 
buie să slujească sub comanda altuia, spre a fi îndrumat de unul 
mai înţelept. Aceeaşi situaţie a fost şi la dreptul patriarh; de aceea, 
ca să nu-şi lase fiul mai bun să-i sliyească celui de condiţie mai ne¬ 
demnă, ca un bun părinte care avea şi el doi copii, din care unul mai 
nestăpânit, iar altul mai înţelept şi mai cuminte, de la care se putea 
aştepta un sfat mai bun, l-a preferat pe cel mai înţelept celui mai 
puţin înţelept şi a hotărât ca cel mai nechibzuit să rămână sub as¬ 
cultarea celui mai înţelept, pentru că neînţeleptului nu-i place să se 
facă de bunăvoie ucenic al virtuţii şi n-are nici răbdare să înveţe, 
pentru că, după cum zice Scriptura, cel nebun se schimbă ca lu¬ 
na 121 , iar drept urmare, însuşi îşi tăgăduieşte libertatea voii, şovăind 
ca o corabie ajunsă pe valuri, dar lipsită de cârmaci. Din această 
pricină şi Isaac l-a pus pe Esau sub ascultarea fratelui, potrivit celor 
spuse în Scriptură: ‘Cel nebun va fi sluga celui înţelept" 122 . De 
aceea, pe bună dreptate l-a rânduit sub ascultarea celuilalt frate, 
pentru ca sub îndrumarea conducerii sale mai bune să se îmbuneze 
şi simţămintele lui, cum stă scris: "Cu sabia ta vei trăi şi vei fi supus 
fratelui tău" 123 , căci credinţa este totuşi deasupra cruzimii, iar blân¬ 
deţea e superioară pornirilor sălbatice. 

12. Orice om care nu are autoritatea unei conştiinţe curate e ca 
o slugă, după cum tot slugă este cel care se pleacă de frică, sau care 




116. Fac. 27, 35. 

117. Matei 11, 12. 

118. Cf. leş. 12, 11. 

119. Cf. Fac. 42, 20. 

120. Cf. Fac. 27, 38-40. 

121. înţ. Sir. 27, 11. 

122. Pilde 11, 29. 

123. Fac. 27, 40. 

e prins în mrejele desfătărilor, ori cel care se lasă stăpânit de pofte, 
care deznădăjduieşte din pricina supărărilor, ori care se lasă abătut 
de tristeţe. Aceasta pentru că orice patimă te robeşte, cum spune 
Scriptura: "oricine săvârşeşte păcatul este rob păcatului 1124 şi - ceea 
ce-i mai râu - cine s-a lăsat stăpânit de mai multe patimi, s-a făcut 
rob mai multor păcate 125 , iar cine s-a dat pe mâna mai multor stă¬ 
pâni cu greu va mai putea ieşi dintr-o astfel de robie, pe câtă vreme 
cine-i stăpân pe voinţa proprie 126 , cine poate lua o hotărâre în faţa 
unui sfat oarecare şi cine-şi tălmăceşte corect preferinţele sau îşi 
ţine în frâu înclinările patimilor trupeşti, în sfârşit, cine săvârşeşte 
bine ceea ce săvârşeşte - când le săvârşeşte bine, împlineşte binele, 
iar cine împlineşte binele, acela umblă pe calea adevărului, slobod 
de orice învinuire şi de orice osândă, fiind stăpân deplin pe faptele 
sale -, unul ca acesta este cu adevărat liber. Căci numai cine săvâr¬ 
şeşte totul cu înţelepciune şi face acest lucru aşa cum singur vrea, 
numai acela e cu adevărat liber. Aşadar, nu o stare întâmplătoare 
oarecare îl face pe cineva rob, ci nesocotinţa aprobată de tine însuţi, 
într-un cuvânt, şi sluga înţeleaptă poate ajunge să-şi cârmuiască 
nişte stăpâni lipsiţi de minte, cum zice Scriptura: "şi slugile de la stă¬ 
pânii lor se vor împrumuta" 127 . Ce vor împrumuta? De bună seamă 
nu bani, ci înţelepciune, după cum grăieşte Legea: "Vei da împrumut 
multor neamuri, iar tu nu vei lua împrumut" 128 . Iudeul a dat împru¬ 
mut prozelitului descoperirile Legii dumnezeieşti, dar întrucât nici el 
n-a fost în stare să vadă în ea tainele Legii, iar cele pe care le avea 
nu le-a ştiut tălmăci, aşa încât împrumutând neamurilor litera Legii, 
iudeul şi-a dat seama că acestea schimbă farmecul învăţăturii dum¬ 
nezeieşti, de aceea pe bună dreptate s-a făcut pe sine rob, ca un fel 
de zălog pentru împrumutul dat noului stăpân 129 , iar cel care îm¬ 
parte acum dobânda învăţăturii creştine acela-i stăpânul, după cum 
zice mai departe Legea: "şi vei domni peste multe popoare, iar ace¬ 
lea nu vor domni peste tine" 130 . Stăpânul e cel care domneşte şi 
care are întâietatea înţelepciunii. 

13. Fe aceasta a avut-o şi poporul iudeu, dar întrucât el n-a putut 
păstra ceea ce a propovăduit, a trebuit să mărturisească acest lucru: 
cum că nu s-a priceput să-i înveţe şi pe alţii. Tocmai acest lucru îi 


124. loan 8, 34. 

125. Schenkl (op. cit., p. 39) vede aici o idee susţinută de Sextus Empir. (sec. II). 

126. Verg. Ecl. I, 40. 

127. Pilde 22, 7 (citat după ed. 1914). 

128. Deut. 15, 6. 

129. Cf. Pilde 22, 7. 

130. Deut. 15, 6. 

exprima şi dreptul Isaac spunând: “Vei fi supus fratelui tău; va veni 
însă vremea când te vei ridica şi vei sfărâma jugul lui de pe grumazul 
tău" 131 . Vorbind despre cele două popoare viitoare, unul ca fiu al 
roabei, celălalt al celei libere 132 - unul slujind literei, pe când cel 
liber slujind duhului -, Apostolul a lăsat să se înţeleagă despre 
poporul evreu că se închină literei atâta vreme cât va rămâne rob, 
iar din clipa în care va urma învăţăturii duhovniceşti, l-aş tălmăci în 
înţelesul pe care-1 dă şi Apostolul când zice că "rămăşiţa se va mân¬ 
tui" după ce va fi ales harul 133 . Vei fi, dar, supus fratelui tău şi-ţi vei 
da seama de procesul de înrobire când vei fi început să slujeşti fra¬ 
telui tău mai curând din voie liberă decât din silă. 

14. Din clipa aceea a izvorât şi invidia, şi Esau ameninţa că după 
ce tatăl lor va muri, el îşi va ucide fratele. Dar dacă acest lucru nu 
s-a întâmplat, atunci să învăţăm de la Rebeca în ce chip trebuiau 
luate prevederi ca pizma să nu aţâţe la mânie, iar mânia să nu ducă 
la ucidere. A trebuit să vină Rebeca, adică să se îmbrace în haina 
răbdării, paznicul bun al nevinovăţiei 134 , care urma să ne sfătuiască 
să lăsăm mânia la o parte, să facem pe voia altuia până când mânia 
s-ar înmuia şi supărarea ar fi uitată. în chipul acesta nu surghiunul, 
ci răbdarea ajunge la putere, străduindu-ne fără preget nu atât să ne 
ferim de a scăpa de primejdie, cât mai ales să ocolim pârjolul uci¬ 
derii. Desigur că şi mama a simţit greu lipsa preaiubitului ei fiu, şi 
aceasta mai mult prin ce dăruise decât prin ceea ce jignise, cu toate 
acestea s-a gândit la soarta amândurora: pe unul să-l ferească ne¬ 
atins de ucidere, pe celălalt, străin de astfel de planuri. 

15. Am auzit mai înainte cât de nestăpânite sunt beţiile poftelor 
trupeşti. Dacă am cugeta ce anume ar trebui să facă adevărata vir¬ 
tute, n-am afla nimic mai deosebit decât darul lui Dumnezeu, singu¬ 
rul şi cel mai înalt bine care se desprinde de aici. în fond, numai 
Acela ne poate da mulţumire, de la Care le şi primim pe toate, deşi 
noi nu-I aducem Lui nimic, pentru că El de nimic nu duce lipsă, cum 
spune David proorocul: "Zis-am Domnului: Domnul meu eşti Tu, că 
bunătăţile mele nu-Ţi trebuie" 135 . Căci ce I-ar trebui Celui ce are bel¬ 
şug în toate. Care tuturora ne împarte şi Care pe toate le rânduieşte 
fără lipsă? 


131. Fac. 27, 39-40. 

132. Gal. 4, 22; 2 Cor. 3, 6. 

133. Rom. 9, 27; cf. Is. 10, 22. 

134. Filon, De plant. Ploe, 40, ed. J. Pouilloux, Paris, 1963, şi Origen In Oen., 
Migne, P.G. XII, 117. 

16. Şi fiind plecat lacob la drum. a adormit ceea ce se tălmă¬ 
ceşte ca un semn al odihnei noastre viitoare 136 , şi a visat că i-a vă¬ 
zut pe îngerii lui Dumnezeu urcând şi coborând, arătând adică felul 
cum a fost văzut Hristos că vine în lume 137 şi către Care ceata în¬ 
gerilor urcă şi coboară şi aduce ascultare Domnului, cu slujba de 
slgjire credincioasă. 

17. Şi a venit lacob la fântână să bea din vasele sale şi din fân¬ 
tânile izvoarelor sale 138 şi să se îndestuleze din apa fântânii. 

18. Căci izvorul vieţii se află în mâinile celui drept 139 . Şi lacob 
a venit apoi la Laban şi i-a păscut oile. Nedreptatea se opreşte sin¬ 
gură 140 , pe când înţelepciunea nu-şi pierde datoria de a conduce, 
nu-i place să stea în străini fără ocupaţie, nu poate să se lase însin¬ 
gurată între străini. Căci cum să-şi păstreze un surghiunit dreptul său 
peste toate câte le are pretutindeni şi cum îşi afirmă acest drept 
asupra lor? 

19. Cel drept porneşte în viată ca un om angajat cu plata, iar 
conducător este cel care uneşte prin slujba propovăduirii evanghe¬ 
lice turma luminată de strălucirea nenumăratelor şi deosebitelor 
virtufi, pentru ca, ajutat de nuielele verzi de plop 141 , de nuc, ori de 
paltin să îndrume spre jgheaburile de adăpat oile însetate şi din care 
[adăpându-se] plăpândele vlăstare doritoare de a cunoaşe tainele 
fără sfârşit ale Preafericitei Treimi să se poată forma în duhul învă¬ 
ţăturii adevărate. Iar oile cele bune sunt faptele bune izvorâte din 
odraslele unei credinţe cu adevărat sfinte. Prin nuielele arborelui de 
plop (stirax) se prefigurează tămâia şi jertfa de seară" adusă lui 
Dumnezeu-Tatăl sub forma psalmilor 142 , pe când toiagul de nuc e 
semnul slujirii preoţeşti aduse lui Hristos, acesta fiind înţelesul toia¬ 
gului lui Aaron, care, atunci când a fost aruncat, a odrăslit sub impul¬ 
sul harului preoţesc al sfinţirii 143 . Iar prin paltin se înţelege belşugul 
roadelor duhovniceşti, pentru că vita de vie tocmai pe acest arbore 
se cafără, vesela lor tovărăşie fiind temeiul unui rod bogat, tot aşa 
cum şi jertfa adusă de patima Domnului ne-am obişnuit s-o legăm 
de iertarea tuturor păcatelor prin lucrarea harului dumnezeiesc. 


136. Cf. Fac. 28, 11. 

137. Cf. Ioan 1,51. 

138. Cf. Fac. 29, 2; Pilde 5, 15. 

139. Cf. Pilde 14, 27. 

140. Cf. Fac. 30, 36. 

141. Fac. 30, 37-38. 

142. Ps. 140, 2. 

143. Cf. num. 17, 6-8. 

20. Aşadar, prin astfel de căi s-a îmbogăţit lacob foarte tare, 
după cum zice Scriptura, hrănindu-şi turma cea bună cu hrana cea 
întru Hristos 144 , făcând-o vestită prin fapte de credinţă şi prin tot 
felul de virtuţi alese, de mare răsunet. De aceea, în bogăţia credinţei 
sale, nici lacob nu mai credea despre sine că ar fi un om sărac, mai 
ales că din invidie era socotit şi de fiii lui Laban ca cel mai bogat din¬ 
tre toti 145 , întrucât, pe lângă turma sa, el a adăugat şi cea pe care a 
mai dobândit-o slujind. De aceea a zis Domnul către el: întoarce-te 
în tara părinţilor tăi, în patria ta, şi Eu voi fi cu tine" 146 , dându-i prin 
aceasta a înţelege că belşug în toate are numai cel care nu simte că 
i-ar lipsi ceva, căci numai în aceasta poate consta belşugul deplin şi 
numai la un astfel de belşug trebuie să se raporteze un om care nu 
doreşte nimic altceva decât o pace interioară adevărată, căci pentru 
el nimic nu e necesar din câte prisosesc şi numai printr-o astfel de 
pace se aplanează orice neînţelegere. 

De aceea nu-i de mirare că la încheierea păcii se ridică un monu¬ 
ment închinat lui Dumnezeu 147 , sub care putem înţelege Biserica, 
după cum spune Apostolul atunci când numeşte Biserica stâlp şi 
întărire a adevărului" 148 . Pe aceasta o foloseşte ca pe un untdelemn 
cel care toarnă pe Hristosul credinţei ca pe un untdelemn al milos¬ 
tivirii peste cei săraci. 

21. Şi acum să luăm în considerare ce fel de calităţi ar trebui să 
aibă cel credincios în clipa în care s-ar ivi vreo invidie [împotriva lui]. 

Mai întâi, toţi ar trebui să fugim de invidie, căci e mai bine s-o 
ocolim fără ceartă decât să o înfruntăm cu ocări. în al doilea rând, 
să stăpânim numai astfel de bunuri pe care le-am putea munci noi 
înşine, pentru ca să nu fim învinuiţi că ne-am făcut stăpâni pe bunul 
altcuiva, iar pentru acest lucru să putem fi pedepsiţi, ci să putem 
spune: 'Caută şi ia tot ce vei găsi al tău la mine" 149 . Şi a căutat La¬ 
ban şi n-a găsit nimic în cortul lui lacob 150 . într-adevâr, mare şi feri¬ 
cit e omul care n-a fost în stare să piardă nimic din ce era al său, dar 
nici să se facă stăpân pe ce este al altuia, cu alte cuvinte, nici să fie 
în pierdere, dar nici să aibă mai mult decât se cuvenea. Aşadar acel 
om e desăvârşit, care nu duce lipsă de nimic 151 , şi acel om e cu 


144. Fac. 30, 43. 

145. Cf. Fac. 31,1. 

146. Fac. 31, 3. 

147. Cf. Fac. 31, 51. 

148. 1 Tim. 3, 15. 

149. Fac. 31, 32. 

150. Fac. 31, 33. 

151. Idee similară ia filosoful grec Cleante (sec. UI î.fir.). A se vedea Diogene 
Laertios, Vieţile Filosofilor, trad. rom. Frenkian, Bucureşti, 1963. 

adevărat drept, care nu are asupra lui nimic prisositor, adică cel care 
e în stare să păstreze dreapta măsură. Şi cât de mare trebuie să fie 
atunci virtutea celui care se lipseşte de câştig în folosul comunităţii, 
dar nici nu recurge la risipă! Căci a fi desăvârşit înseamnă să dai 
celor din jur cât mai mult din surplusul tău şi, în schimb, să nu 
pricinuieşti altuia nicio supărare sau neplăcere 152 . 

22. în sfârşit, cel care era dornic numai să facă rău, acela do¬ 
vedeşte că n-a fost în stare să se lase de deşertăciuni. Căci un în¬ 
ţelept nu se mai încurcă deloc cu lucruri deşarte, ci în toată bunăvre- 
mea se îmbracă în haina priceperii, ca unul care poate spune 155 : 
"Mă îmbrăcam întru dreptate ca într-un veşmânt şi judecata mea cea 
dreaptă era mantia mea", după cum zice Iov. Căci acestea sunt veş¬ 
mintele lăuntrice ale cugetului, pe care nimeni nu le poate dobândi 
decât dacă fiecare se dezbracă de orice păcat. într-adevăr, aşa s-a 
dezbrăcat şi Adam când s-a aflat gol înaintea lui Dumnezeu 154 , în 
schimb Iosif, cu toate că şi-a lăsat haina în mâna femeii lui faraon, 
totuşi nu era gol, pentru că îşi păstrase întreagă haina virtuţii 155 . 
Aşadar omul înţelept nu-i niciodată gol. Căci cum ar putea fi gol cel 
care a primit din deplinătatea lui Hristos şi a păstrat acest avut? Cum 
ar putea fi gol cel al cărui suflet e plin şi care păzeşte cu sfinţenie 
haina darului, aşa cum l-a primit? Doar o singură teamă există: să 
nu-şi piardă haina nevinovăţiei, să nu calce cei necredincioşi hotarele 
dreptăţii şi, sub povara prigoanei celei nelegiuite, să-şi piardă astfel 
îmbrăcămintea sufletului şi a cugetului, lucru care nu uşor ar avea 
loc, decât dacă glasul nelegiuirii a pus de mai înainte stăpânire pe 
el. De aceea şi zice dreptul David: "De am răsplătit cu rău celor ce 
mi-au făcut mie rău şi de am jefuit pe vrăjmaşii mei fără temei, să 
prigonească vrăjmaşul sufletul meu şi să-l prindă" 156 . 

23. Aşadar, niciunul dintre vrăjmaşii tăi nu te poate prinde dacă 
nu te-ai fi încurcat mai întâi în lucruri deşarte. Drept aceea, să nu te 
temi de cei care ţi-ar putea jefui comorile de aur sau de argint. Ei nu-ţi 
iau nimic. Numai un singur lucru îţi pot lua: ceea ce nu aveai. Atâta 
îţi pot lua: ceea ce n-ai ajuns să dobândeşti. Numai atâta îţi pot lua: 
ceva ce nu-ţi împodobea sufletul, ci numai îl îngreuna. Numai aceea 
îţi iau: ceea ce nu-ţi îmbogăţea sufletul, ci doar ţi-1 înjosea. "Căci 
unde este comoara ta, acolo va fi şi inima ta' 157 , după cum ai auzit 


152. Pare să se resimtă uşor aici influenta ideilor stoice. 

153. Iov 29, 14. 

154. Cf. Fac. 3, 10-11. 

155. Cf. Fac. 39, 12, 

156. Ps. 7, 4-5. 

157. Matei 6, 21. 

citindu-se astăzi din Sfânta Evanghelie 158 . Mulţi îşi închid aurul cu 
zăvoarele porţilor, dar nu se încred nici în zăbrele şi nici în închi- 
zătorile lor, ci mai pun pe deasupra şi paznici, cu toate că de multe 
ori tocmai de aceşti paznici se tem mai mult. Alţii îşi îngroapă aurul 
adânc în pământ, ceea ce vrea să spună că, precum stă aurul lor sub 
pământ, tot aşa e şi inima lor sub pământ. Să te fereşti, dar, să nu 
te îngropi şi tu de viu, îngropându-ţi inima sub pământ. De aceea, nu 
de hoţii care ar fura aur trebuie să ne temem, ci de acel cămătar 
care caută să se facă stăpân peste puterile sufletului tău, prin care 
te vei fl învoit să te îndatorezi cu vreun păcat mai greu, care-ţi zăvo- 
răşte inima numai de dragul dorului după câştig, care-ţi adăposteşte 
sufletul numai în coliba în care-ţi ascunzi aurul, care-ţi încovoaie 
cugetul sub dobânzi de nu ştiu câte sute de procente, aşezând-o ast¬ 
fel într-un mormânt adânc, din care nimeni nu se mai ridică. Urmea¬ 
ză mai bine pilda lui Iacob, care n-avea niciunul din păcatele celor¬ 
lalţi, dar nici nu era gol şi lipsit de virtuţi proprii lui, ci era plin de 
roada dreptăţii. 

24. Iată care sunt învăţămintele şi înţelesul tainic ale faptului că 
a venit la el Laban 159 - ceea ce însemnează că s-a albit la faţă, pen¬ 
tru că "însuşi Satana se preface în înger de lumină" 160 - şi a început 
să-şi vadă de ale sale". Iacob însă i-a răspuns: "Caută de faţă cu 
rudele noastre şi ia tot ce vei găsi al tău la mine 1 ' 161 , ceea ce vrea să 
spună că 'eu n-am nimic din ale tale. Caută şi vezi dacă-ţi recunoşti 
vreunul din păcatele şi din răutăţile tale. n-am luat cu mine în chip 
necinstit nimic din ale tale şi nici nu mi-am întins mâna prin înşe¬ 
lăciune la ceva din cele ce le aveam împreună, m-am ferit parcă să 
mă şi ating de tot ce era al tău ". 

Şi a căutat Laban şi n-a găsit nimic de-al său. Cât de fericit poate 
fi omul la care vrăjmaşul nu poate afla nimic despre care să poată 
spune că-i al său, pe care diavolul să-l poată lovi pentru pricina că l-ar 
socoti că-i al săuî Aşa ceva s-a văzut că-i cu neputinţă la un astfel de 
om, pentru că el purta chipul Celui care grăise în Evanghelie: 'Vine 
stăpânitorul acestei lumi; şi el nu are nimic în Mine" 162 . Căci nimic 
din ce-i al diavolului nu se află în el, întrucât nu poate avea asupra 
lui niciun temei şi nicio putere. 


158. O dovadă în plus că predicile acestea ale Sfântului Ambrozie se ţineau în 
"cicluri" în biserică, după Liturghie ori la Vecernie. 

159. Filon, De agricult. Fioe, 10 (ed. J. Pouilloux, Paris, 1961). 

160. 2 Cor. 11, 14; Filon De fuga et inventione, 9 (ed. E. Starolinski Safran, 
Paris, 1970). 

161. Fac. 31, 32. 

25. Or, în Iacob era preînchipuit însuşi Domnul lisus; Iacob, 
bărbat cu două sofii, adică părtaş atât al Legii, cât şi al Harului, care 
la început a îndrăgit-o pe Rahila fecioara 163 , pe care a şi iubit-o cu 
simţire curată, rezervându-şi-o mai dinainte drept soţie. Dar întrucât 
Lia s-a furişat în viaţa lui sub forma Legii, strecurându-se ca bolnavă 
de ochi 164 , sub chipul sinagogii, care din pricina orbirii n-a putut să 
privească spre Hristos, din toate aceste pricini a prisosit harul sfin¬ 
tei Rahila, care a dorit întâi şi întâi acea primă căsătorie, care arăta 
încă de atunci prin tălmăcirea numelui ei întâietatea viitoare a Bi¬ 
sericii 165 . Aceasta era acea fericită Rahila, care a purtat ocara nenaş- 
terii sale, acea fericită Rahila care acoperea vieţuirea şi rătăcirile pă¬ 
gânilor, care vestea că idolii sunt plini de toată necurăţia 166 . De 
aceea nimeni să nu creadă că se calcă în picioare cinstirea adevă¬ 
rată a credinţei străbune din pricină că ar şedea, în timp ce Tatăl stă 
în picioare 167 , întrucât stă scris 168 : "Cel ce iubeşte pe tată ori pe ma¬ 
mă mai mult decât pe Mine, nu este vrednic de Mine". Căci atunci 
când era vorba despre religie, "credinţa era aceea care trebuia să 
stea pe scaunul judecăţii, pe câtă vreme viclenia cea vinovată a tre¬ 
buit să stea în picioare". 

26. Până acolo au mers lucrurile, încât chiar îngerii lui Dum¬ 
nezeu l-au întâmpinat pe Iacob 169 în drumul său. De pildă, când a 
văzut oştirea lui Dumnezeu tăbărâtă, lacob a zis: "Aceasta este tabă¬ 
ra lui Dumnezeu" 170 , ceea ce vrea să spună că se cade ca cei desă¬ 
vârşiţi şi credincioşi să aibă parte de apărare dumnezeiască. Cât 
priveşte pe cel desăvârşit, gândul lui era într-una cum s-ar putea 
împăca din nou cu fratele său 171 , socotind cu toată smerenia cum 
să-i recâştige încrederea prin diferite servicii şi cum să îndrepte lu¬ 
crurile chiar prin daruri. Şi drept aceea i-a ieşit fratele Esau în întâm¬ 
pinare, împreună cu soţiile şi cu rudele sale, şi cu toate că fusese 
supărat pe el, totuşi acum s-a înduplecat iarăşi la legămintele de 
frăţietate. 

27. "Şi i s-a închinat lacob de şapte ori până la pământ" 172 . Şi ce 
credeţi că vrea să însemne lucrul acesta? Ne-o spune Legea: "Să te 


163. Cf. Tac. 29, 18; 30. 

164. Fac. 29, 17. 

165. Cf. Fac. 29, 27 şi Filon, De congr. erud. gratia, 6 (ed. M. Alexander, Paris, 1967). 

166. Cf. Fac. 31, 34. 

167. Cf. Fac. 31, 35. 

168. Matei 10, 37. 

169. Cf. Fac. 32, 1. 

170. Fac. 32, 2. 

171. Cf. Fac. 32, 3. 

172. Fac. 33, 3. 

temi de Domnul Dumnezeul tău şi numai Lui să-I slujeşti' 173 . Şi 
acolo s-a închinat Iacob fratelui său celui nestatornic şi iute la mâ¬ 
nie, care ameninţase de atâtea ori cu nelegiuirea uciderii. Dar oare 
s-a închinat în faţa unei simple făpturi omeneşti pornite spre vărsare 
de sânge, dospită cu otrăvurile şerpilor sau blestemată să flămân¬ 
zească într-una după noroi şi să n-aibă parte decât de stânci aspre 
şi neroditoare? Şi ce vrea să însemneze faptul că i s-a închinat de 
şapte ori? De bună seamă e în legătură cu iertarea cu care i se 
răspunde celui despre care a întrebat Petru: "Doamne, de câte ori va 
greşi faţă de mine fratele meu şi-i voi ierta lui? Oare până de şapte 
ori?" 174 , la care Domnul a răspuns: Tiu-ţi zic ţie că până de şapte ori, 
ci până de şaptezeci de ori câte şapte". Aşadar, acest lucru l-a lăsat 
să se înţeleagă în duh profetic sfântul patriarh în legătură cu cel ce 
ne întâmpină şi prin care ni se porunceşte să iertăm vina fratelui 
care se întoarce, nu numai de şapte ori, ci chiar şi de şaptezeci de 
ori câte şapte, şi aceasta pentru ca la întâlnirea cu Esau, nedrep¬ 
tatea, pe care credea că i-ar fî făcut-o, să se ierte fratelui şi, chiar 
dacă s-ar mai simţi încă jignit, s-o transforme în bucurie; pentru că 
tocmai din această pricină a binevoit să Se întrupeze Domnul Iisus 
şi să vină în lume, pentru ca prin El să ne facă şi pe noi părtaşi la 
belşugul iertării păcatelor. 

28. Apoi, ca unul care dorea să ceară împăcare cu fratele său, 
Iacob a adormit în tabăra sa 175 . De fapt, adevărata bunătate o con¬ 
stituie liniştea şi statornicia odihnei. De aceea a rezervat Domnul 
celor desăvârşiţi darul Lui atunci când a zis: "Pace vă las vouă, pacea 
Mea v-o dau vouă" 176 . Căci pentru cei desăvârşiţi nu-i potrivit să se 
lase copleşiţi de treburi lumeşti, nici să se lase tulburaţi de teamă, 
să fie frământaţi de bănuieli, îngroziţi de spaimă, ori chinuiţi de 
dureri, ci, în faţa valurilor ridicate de furtunile lumeşti, să-şi păstreze 
cugetul statornic, petrecând liniştit ca într-un liman sigur. Dar o ase¬ 
menea tărie pentru cugetele creştine n-o poate asigura decât Hristos 
Domnul, singurul Care aduce în sufletele celor aleşi pace lăuntrică, 
pentru ca să nu ni se tulbure inima şi să ni se pună la încercare cura¬ 
jul. Despre această pace grea învăţatul apostol Pavel a spus că e mai 
presus decât orice cugetare atunci când a zis: Şi pacea lui Dum¬ 
nezeu, care covârşeşte orice minte, va păzi inimile voastre şi cuge¬ 
tele voastre întru Hristos Iisus' 177 . Aşadar, rodul păcii este să nu te 


173. Deut. 6, 13. 

174. Matei 18, 21-22. 

175. Cf. Fac. 32, 21. 

tulburi în inimă. Căci, în definitiv, viaţa dreptului este liniştită, câtă 
vreme cel nedrept e plin de nelinişte şi de tulburare. 

De aici urmează că păcătosul cade mai mult din pricina dez¬ 
binării lui lăuntrice decât din pricina loviturilor din afară, căci rănile 
din interior sunt mai greu de îndurat decât, de pildă, rănile trupeşti. 

29. E mare lucru pentru oricine să aibă linişte lăuntrică şi mul¬ 
ţumire cu sine însuşi. în afară, pacea se dobândeşte fie printr-o 
atentă purtare de grijă a împăratului, fie prin puterea oştilor, fie 
printr-o fericită întorsătură a luptelor şi a îngenuncherii puterilor bar¬ 
bare, în cazul când acestea ar fi întors armele lor prin vreo răscoală 
duşmană. Dar într-o astfel de pace contribuţia noastră este nulă. O 
astfel de pace e de multe ori un deznodământ exterior. De bună 
seamă că faima unei astfel de păci revine adeseori împăratului, câtă 
vreme în pacea lăuntrică rodul păcii ni se datorează numai nouă, ea 
se dobândeşte doar prin cugetele fiecăruia din noi şi se păstrează 
prin statornicia simţămintelor noastre. De aceea şi roada acestei 
păci e cu atât mai importantă cu cât prin ea reuşim să respingem ar¬ 
mele duşmane şi ispitele viclene ale duhurilor rele. De fapt această 
pace e cu atât mai măreaţă cu cât se ţine mai departe de momelile 
patimilor trupeşti, ale căror tulburări ştie să le domolească, şi cu cât 
e în stare să potolească pornirile potrivnice din noi, bine ştiind că e 
mai greu să te lupţi cu un duşman ascuns în tine decât cu unul din 
afară. 

30. Aşadar Iacob, care-şi curăţise inima de orice duşmănie, ma- 
nifestându-se prin gesturi pline de înţelegere, după ce s-a lipsit de 
tot ce avea, a rămas singur şi s-a luptat cu Cineva până la revărsa¬ 
tul zorilor' 178 . Căci oricine a părăsit toate grijile lumeşti a înaintat 
mult pe drumul asemănării şi apropierii de Dumnezeu. Şi ce altceva 
ar însemna să te lupţi cu Dumnezeu, decât să porneşti la luptă pe 
calea virtuţii, să deschizi lupta cu cineva mai puternic decât tine şi 
să te faci mai bun în toate privinţele, asemănându-te cu Dumnezeu? 
Şi întrucât credinţa şi evlavia lui erau de neînvins. Domnul i-a dat să 
înţeleagă tainele cele ascunse prin aceea că i-a atins încheietura 
coapsei 179 , arătându-i prin aceasta că Domnul Iisus va trebui să 
răsară prin naştere dintr-o fecioară, lucru care nu-i nici nepotrivit şi 
nici nevrednic de Dumnezeu, fapt pe care-1 arăta în chip negrăit cru¬ 
cea de la încheietura coapsei, care va însemna revărsarea mântuirii 
şi iertării păcatelor pentru toţi cei care se împărtăşesc, prin amor¬ 
ţirea şi adormirea trupului, de învierea din morţi. De aceea nu pe ne- 

drept a răsărit soarele din dreptul Iacob 180 , din neamul căruia avea 
să strălucească mântuitoarea cruce a Domnului, de unde răsărea 
totodată şi Soarele dreptăţii, prin care îl înţelegem pe Dumnezeu 
însuşi 181 , pentru că numai El este lumina cea veşnică. 

31. Iar când s-a făcut ziuă, Iacob şchiopăta din pricina şoldului; 
"de aceea fiii lui Israel până astăzi nu mănâncă muşchiul de pe 
şold" 182 . Ce bine ar fi fost ca iudeii măcar să fi mâncat, şi să fi cre¬ 
zut! Dar pentru că nu avuseseră de gând să facă voia Iui Dumnezeu, 
tocmai de aceea n-au mâncat. Dar sunt şi din aceia care aşa cred; 
că de aceea ar şchiopăta Iacob din pricina şoldului, pentru că prin 
naşterea din el a celor două feluri de popoare se vestise că se va 
porni îndată urnirea unuia dintre neamuri din pricina harului credin¬ 
ţei, aşa încât însuşi poporul a ajuns să şchiopăteze din pricina ne¬ 
credinţei. 

32. în sfârşit, nu după multă vreme după ce s-a descoperit că 
Dina, fiica lui Iacob, a luat în pântece fiind necinstită prin siluire 183 , 
fraţii ei, care nu înţeleseseră taina, se purtau cu gândul să se răzbu¬ 
ne asupra celor de alt neam, care voiau să promoveze comuniunea 
de credinţă prin înrudire; în schimb Iacob, care dorea mai curând 
iertarea şi relaţii paşnice şi care a văzut mai dinainte printr-o înţele¬ 
gere profetică Taina Bisericii care trebuia închegată din neamuri, a 
privit ca nepotrivit şi cu strângere de inimă planul acelei răzbu¬ 
nări 184 . De aici a reieşit, drept răspuns dumnezeiesc, proorocirea 
venirii Domnului Iisus, atunci când Domnul i-a zis lui Iacob: “Scoală 
şi du-te la Betleem' 185 , ceea ce voia să spună "în casa pâinii", unde 
s-a născut Hristos, cum mărturiseşte Proorocul Miheia, care glâsu- 
ieşte aşa: "Şi tu, Betleeme Efrata, deşi eşti mic între miile lui Iuda, 
din tine va ieşi Stăpânitor peste Israel, Iar obârşia Lui este dintru 
început, din zilele veşniciei" 186 . El e cu adevărat casa pâinii, care e 
casa lui Hristos, Cel care ne-a sosit nouă din ceruri 187 ca Pâine a 
mântuirii, încât nimeni din cei ce şi-au dobândit nemurirea nu va 
mai flămânzi vreodată. Dumnezeu porunceşte patriarhului să-şi aşe¬ 
ze locuinţa aici. Tot aici, pe locul unde i S-a arătat, s-a învoit Iacob 
să ridice lui Dumnezeu un altar 188 . Dar tot aici a primit şi pe dum- 



180 . cr. rac.. 32, 3 i. 

181. Mal. 4, 2 (Biblia, ed. 1914). 

182. Fac. 32, 31-32. 

183. Cf. Fac. 34, 5; 25. 

184. Cf. Fac. 34, 30. 

185. Fac. 35, 1. 

186. Mih. 5, 1. 

187. Cf. loan 6, 51. 

188. Cf. Fac. 35, 1. 

nezeii cei străini şi i-a ascuns sub stejar 189 , după cum tot aici a fost 
îngropată şi Rahila, "lângă calea ce duce la Efrata", adică la Betle- 
em )9 °, după cum tot aici a ridicat Iacob un stâlp de piatră pe mor¬ 
mântul ei 191 . 

33. Cât de mari sunt tainele acestea, încât în ele avem Biserica 
lui Dumnezeu, unde Se arată Dumnezeu şi unde vorbeşte El cu slu¬ 
gile Sale! Că aici sunt adunaţi şi ascunşi şi idolii păgânilor aceasta 
înseamnă: cred in fa Bisericii a înlăturat toată cinstirea păgânătăţii. 
Dar mă întreb: De ce să le fi ascuns sub stejar? De bună seamă pen¬ 
tru că acest soi nu dădea roade. Pentru că unde sunt zeii păgânilor, 
acolo nu se produce nicio roadă. Acolo sunt îngropaţi şi cerceii cei 
păgâneşti 192 , pe care-i dăduseră lui Iacob, pentru ca să se obişnu¬ 
iască să audă de acum limba cea nouă, iar de vechile năluciri ale 
necredinţei să nu mai audă, să-şi astupe urechile fată de profanare, 
deschizându-le spre binefacere. Nu degeaba însuşi dreptul Daniel 
surprinde ca falsă mărturia adusă împotriva Susanei 193 , căci şi 
acolo voia reaua credinţă să-şi plasese rădăcinile, dar nu le-a putut 
ascunde pentru că a fost vădită de duhul cel proorocesc. De altfel e 
cazul să arătăm că greşeala legii vechi faţă de adevărata religie 194 
consta tocmai în a spune că acolo unde castitatea a fost pângărită, 
tot acolo au fost îngropaţi şi idolii păgâneşti. Căci adevărul Bisericii 
nu ţese necredinţă, ci se fereşte de aşa ceva şi nu ciuleşte urechile 
la păgânătate. 

34. Se cădea, dar, ca şi înmormântarea Rahilei să aibă loc tot 
acolo, pentru că toţi care se botează se înmormântează împreună cu 
Hristos întru moarte, după cum ne învaţă Apostolul care zice: "Deci 
ne am îngropat cu EI în moarte, prin botez, pentru ca, precum 
Hristos a înviat din morţi prin slava Tatălui, aşa să umblăm şi noi 
întru înnoirea vieţii 195 . Aşadar, atunci se ascunde cu adevărat toată 
rătăcirea, când s-a spălat cineva de păcate, pentru că, odată ce a 
fost tintuit pe cruce, omul nostru vechi nu mai vrea să slujească 
păcatului. Şi tot aşa de potrivită este şi ridicarea stâlpului de piatră 
pe mormântul Rahilei, pentru că "Biserica este stâlp şi întărire a ade¬ 
vărului” 196 . 


189. Fac. 35, 4. 

190. Fac. 35, 19. 

191. Fac. 35, 20. 

192. Cf. Fac. 35, 4. 

193. Cf. Sus. 54. 

194. Cf. Fapte 15, 20. 


195. Rom. 6, 4. 

196. 1 Tim. 3, 15, 

35. Şi a îmbătrânit şi Iacob, dar încă mai devreme îmbătrânise 
în purtări, căci se luptau în el atât vioiciunea neobosită a tinereţii, 
cât şi liniştea bătrâneţii. Căci există şi bătrâni în putere, dar şi tineri 
lipsiţi de judecată, după cum se exprimă Scriptura: "înţelepciunea 
este la om adevărata cărunteţe şi vârsta bătrâneţilor înseamnă o 
viaţă neîntinată" 197 . O astfel de viaţă a avut şi Iacob, care a vestit 
mai dinainte prin fapte bune timpul îndelungii lui bătrâneţi 198 , pen¬ 
tru ca să şi culeagă rodul său înainte de vreme şi pentru ca, atunci 
când se va apropia sfârşitul, să fie fără teamă. Dacă e fericit tânărul 
care trăieşte bine, atunci de bună seamă că e fericit şi bătrânul care 
a trăit cuviincios. Căci ceea ce nădăjduia tânărul a fost dobândit 
când a ajuns mai bătrân, iar ceea ce a ajuns bătrânul îşi doreşte la 
urma urmei şi cel tânăr. Desigur că dacă tânărul a rămas într-o că¬ 
lătorie mai lungă pe vreo mare neliniştită, e zguduit mereu de valuri, 
pe când bătrânul şade în jilţul bătrâneţii sale ca într-un liman liniştit. 
Aşa au stat lucrurile şi cu Iacob, care trăia doar cu nădejdea că 
tinerele lui odrasle vor gusta teferi din fericire, ţinând parcă închise 
sub cheie şi pecetluite aceste bucurii. Dar ceea ce ai momentan e 
mai de preţ decât ceea ce nădăjduieşti să ai. Cu alte cuvinte, aşa era 
şi bătrânul Iacob: la el se refugiau toate rudele lui tinere, de câte ori 
erau loviţi de vreo potrivnicie a unei împrejurări oarecare, primindu-i 
el pe toţi ca într-un liman liniştit, iar în vremuri tulburi bătrânul stă¬ 
tea parcă în faţa oglinzii vieţii lui, prevăzând cu multă vreme înainte 
leacurile care vor trebui luate. 

36. în sfârşit, "foamete s-a făcut pe toată faţa pământului" 199 ; şi 
acum vom vedea cum, stând deoparte, bătrânul Iacob auzise el cel 
dintâi lucruri despre care sprintenii lui fii şi nepoţi nu înţeleseseră 
nimic. Căci el a fost cel dintâi care a adus la cunoştinţă fiilor săi că 
în Egipt se află grâu din belşug 200 , de aceea să meargă într-acolo să-şi 
cumpere cât cred că le va fi de folos. Pe de altă parte a ascultat 
bucuros sugestia tinerilor de a îngădui să trimită în Egipt şi pe fiul lui 
mai tânăr 201 . Dar cu toate că Iacob a rămas rece atunci când fiii lui 
i-au adus la cunoştinţă că losif, fiul său, trăieşte, totuşi duhul lui s-a 
înviorat şi n-a mai aşteptat să vină fiul lui la el, ci a pornit la drum el 



197. înţ. Sol. 4, 9. 

198. Cf. înt. Sol. 4, 8. 

199. Fac. 41, 56. 

200. Cf. Fac. 42, 2. 

201. Cf. Fac. 43, 13. 

însuşi ca să-şi vadă fiul. Căci nicio altă virtute nu-i mai puternică 
decât dragostea şi pe drum bătrâneţea lui slăbită nu l-a putut deloc 
împiedica să ajungă acolo, căci dorul îi uşura oboseala. 

După ce a ajuns însă să guste din darurile primite de la fiul său, 
după trecerea unei perioade de timp de cam şaptesprezece ani 202 
care, raportaţi la întreaga vârstă a longevităţii patriarhului, e puţin 
lucru, simţind că i se apropie sfârşitul vieţii 203 , Iacob l-a chemat pe 
fiul său losif şi l-a obligat, în calitate de moştenitor pentru întreg nea¬ 
mul său, sâ nu-1 îngroape în Egipt, fapt pentru care i-a cerut să 
jure 204 . Iar când la puţin timp după aceea Iacob s-a îmbolnăvit şi 
losif a venit la el 205 . Israel, adunându-şi parcă puterile, s-a ridicat în 
pat şi i-a binecuvântat pe cei doisprezece patriarhi şi a proorocit. 

37. Vor zice unii că aflându-se chiar în zilele morţii, când cele 
mai multe glăsuiri ale omului sunt adresate lui Dumnezeu, iar nu 
oamenilor, şi când ochii lui îi erau întunecaţi de bătrâneţe 206 , Iacob 
n-ar mai fi putut să vadă, căci mulţi cred că dintre nenorocirile trupu¬ 
lui orbirea e oricum o suferinţă gravă, dar chiar şi atunci când el nu 
va mai fi putut deosebi cu privirea toate, le-a putut distinge cu 
mintea, pentru că vedea cele ce aveau să vină tocmai el, care se 
părea că nu vede cele momentane. în sfârşit, pipăind bătrânul cu 
mâna, ce a văzut losif? Că din cele două mâini şi-a pus una în dreap¬ 
ta, pe capul fiului său mai mare, şi alta în stânga, pe capul fiului mai 
tânăr 207 ; şi, pentru ca prin ordinea vârstei să dea să se înţeleagă 
ordinea binecuvântării, Iacob a întins mâna dreaptă asupra nepotu¬ 
lui mai tânăr şi pe cea stângă, asupra nepotului mai în vârstă, iar fiu¬ 
lui care voia sâ mute mâna dreaptă peste Manase, care era mai în 
vârstă, i-a răspuns: "Ştiu, fiul meu, ştiu! Şi din el va ieşi un popor, şi 
el va fi mare; dar fratele lui cel mai mic va fi mai mare decât el" 208 . 
Iar drept motivare a vredniciei acesteia a adăugat: "din sămânţa lui 
vor ieşi popoare nenumărate". Nu-i de mirare că, privind la aspectul 
fizic mai neajutorat al bătrânului, puteai să crezi că el ar fi greşit. Dar 
cine vede mai bine decât cel ce vede pe Hristos? Sau cine poate 
spune că-i neajutorat la vedere cel care vedea cum în Hristos va stră- 


202. Cf. Fac. 47, 28. 

203. Cf. Fac. 47, 29. 

204. Cf. Fac. 47, 29. 

205. Cf. Fac. 48, 1-4. 

207. Cf. Fac. 48, 17-18. 

208. Fac. 48, 19. 










DESPRE IACOB Şl DESPRE VIAŢA CEA FERICITĂ 


luci Biserica? Oare nu-i cu totul limpede că slăbiciunea nu-i o piedică 
în calea fericirii? Cel care părea neajutorat în privinţa vederii şi care 
în urma sleirii puterii trupeşti îşi lăsase în jilţ trupul slăbănogit ca 
într-un mormânt, s-a ridicat în sinea sa şi, reculegându-se cu totul în 
faţa celorlalţi ca şi în faţa sa proprie, părea că s-a retras cu totul din 
necazurile vremii, ajungând parcă să se ocupe numai şi numai de 
cele ce aveau să se întâmple de acum înainte. Căci aşa spune 
Scriptura: "Adunaţi-vă - zice - să vă spun ce are să fie cu voi în zilele 
cele de apoi' 209 . 

38. Aşadar, de ce ducea lipsă cel care avea cu el pe Dumnezeu 
şi căruia i s-a spus atunci când avea de gând să plece la drum: Am 
să merg cu tine în Egipt Eu însumi, şi tot Eu am să te scot de 
acolo" 210 ? Tot aşa n-a fost lipsit nici când vorbea în el Duhul Sfânt. 
Şi cine-i atât de puternic în casa lui pe cât este el între străini? Sau 
cine-i atât de îmbelşugat în bogăţia lui pe cât este el în timp de foa¬ 
mete? Cine-i atât de voinic la tinereţile lui pe cât este el la bătrâ¬ 
neţe? Cine-i atât de dibaci în treburile lui pe cât este el în odihna lui? 
Cine-i atât de rapid în trăsura lui pe cât este el în sălaşul lui? Cine-i 
atât de vesel în floarea tinereţii lui pe cât este el în hotarul morţii? 
Cine-i atât de bogat în împărăţia lui pe cât este el în ţinut străin? Cu 
alte cuvinte, lacob îi binecuvânta chiar pe regi 211 . Şi desigur că să¬ 
rac nu era, ca unul care nu ducea lipsă de nimic. Nu era sărac, fiind¬ 
că n-avea conştiinţa că poate fi sărac. Căci cine ar putea socoti sărac 
pe cineva care n-a găsit de bine să-şi lege viaţa de ceea ce ar fi putut 
oferi lumea întreagă, motiv pentru care petrecerea lui avea loc mai 
curând în cer 212 ? Şi într-adevăr că el era deosebit de bogat în co¬ 
mori de curăţie şi bunătate a sufletului, ca unul care strălucea mai 
mult prin frumuseţea sufletului, despre care se ştie că nu se ofileşte, 
decât prin frumuseţea trupească, fiind în ciuda vârstei totdeauna 
neobosit, chiar şi atunci când s-ar fi cuvenit ori ar fi dorit să plece 
din acest sălaş vremelnic al trupului şi să pătrundă cu puterea cuge¬ 
tului în lăcaşurile de sus ale raiului, tresăltând cu duhul în clipa în 
care se gândea cum să-şi orânduiască înmormântarea. Dar nu se 
gândea nicio clipă cum că va trebui să se închidă într-un mormânt 
de ţărână, ci că va avea parte de un sălaş mult mai de preţ. Tocmai 



209. Fac. 49, 1. 

210. Tac. 46, 4. 

de aceea îţi făcea impresia că mormântul îl încredinţa altcuiva 213 , 
pe când despre sine avea credinţa sigură că moartea însăşi înseam¬ 
nă nemurire. îţi făcea impresia că, încurcat de greutatea trupului, 
alerga înainte dus de dorul timpurilor viitoare, vorbind despre cei ce 
aveau să-L prigonească pe Hristos şi care vor da din rândul lor, al 
neamurilor lui Simeon şi Levi, pe acuzatorii acestei fărădelegi: "în 
sfatul lor să nu intre sufletul meu şi în adunarea lor să nu fie părtaşă 
slava mea" 214 . Şi cine-i atât de tare în vârtute, pe cât de puternic e 
acesta în slăbiciune, încât să spună: "Blestemată să fie mânia lor, 
căci ea a fost silnică, şi aprinderea lor, căci a fost crudă; îi voi îm¬ 
părţi pe ei în Iacob şi li voi risipi pe ei în Israel” 215 ? 

39. Dar cine este atât de melodios în cântări, pe cât este acest 
om în glăsuirile lui, care au fost auzite în toată lumea, la toate po¬ 
poarele şi de toate vârstele? Cine a mai cântat într-un ritm atât de 
plăcut deosebirile celor şapte tonuri, pe cât a răsunat la el farmecul 
de şapte ori mărit al Duhului Sfânt? Cine altul a mai dezacordat ca 
el corzile chitarei, dar în schimb s-a ridicat cu duhul, ba s-a înălţat 
parcă şi cu făptura şi cu cugetul său aşa cum se înalţă armonia chi¬ 
tarei?; dar, chiar şi când corzile acesteia sunt mai destinse şi mai 
dezarticulate, el n-a uitat nici atunci să-şi înalţe cugetul spre Dum¬ 
nezeu, iar când a lăsat chitara să zacă jos liniştită, el se veselea cân¬ 
tând în lâuntrul sufletului său şi se desfăta cu melodia profetică a 
unor cuvinte ca acestea: “ludo, pe tine te vor lăuda fraţii tăi. Mâinile 
tale să fie în ceafa vrăjmaşilor tăi. închina-se-vor ţie feciorii tatălui 
tău. Fui de leu eşti, ludo, fiul meu! De la jaf te-ai întors... El a îndoit 
genunchii şi s-a culcat ca un leu, ca o leoaică... Cine-1 va deştep¬ 
ta?" 216 . Şi mai departe: "Spăla-va în vin haina Sa şi în sânge de 
strugure veşmântul Său. Ochii Lui vor scânteia ca vinul şi dinţii Săi 
vor Fi albi ca laptele" 217 . Ce cântec e mai dulce şi ce sunet mai plă¬ 
cut decât iertarea păcatelor şi învierea morţilor? Acest cântec l-a 
intonat pe harfa cea duhovnicească acel sfânt David, alăuta cântării 
dumnezeieşti şi tâlmaciul cuvântului Domnului. Cu aceste melodii 
ale harului şi-a liniştit el sufletul şi cugetul său mărinimos. Cu astfel 
de sunete a îmblânzit el nedreptăţile veacului, cu harfa lui a ştiut să 


213. Cf. Fac. 49, 29. 

înfrângă frica de moarte, cu vibraţia dulce a corzilor sale a biruit 
frica de iad. 

40. Dar să ascultăm şi despre alte vitejii, pe care le-a exprimat 
dreptul patriarh Iacob prin trâmbiţa sa minunată: Tieftali, rădăcină 
aleasă crescând întru odraslă, frumuseţe, losif, fiu mărit, fiu dorit al 
mândriei mele, fiul meu cel mai tânăr, la mine te întoarce" 218 . Iar 
ceva mai departe: “Binecuvântările tatălui tău întrec binecuvântările 
munţilor celor din veac şi frumuseţile dealurilor celor veşnice" 219 . 
Ce-i mai dulce decât binecuvântarea, ce-i mai vrednic decât veşni¬ 
cia? Or, înseşi cuvintele lui sunt asemenea unor cântece, iar în 
graiurile lui întâlnim o întreagă răsplată de făgăduinţe şi un noian 
adânc de vrednicii. 

41. Ce poate fi meii atrăgător decât chipul dreptului Iacob, care 
ne-a eliberat de ocară prin taina crucii dumnezeieşti? Căci după cum 
Hristos S-a făcut pentru noi blestem 220 ca să ne răscumpere de sub 
blestemul Legii şi S-a făcut chiar păcat 221 ca să se ridice prin El 
păcatul lumii, tot aşa S-a făcut El şi ocară pentru ca să înlăture de 
pe noi ocara păgânâtăţii 222 , dar această ocară a lui Hristos a fost 
socotită ca fiind mai preţioasă decât toate comorile Egiptului. De 
aceea a şi părăsit Moise curtea împărătească a lui Earaon şi a ales 
ocara credinţei 223 . Faţă de această ocară, care trecea peste mări şi 
ţări, însuşi Heftali s-a dovedit vestit în toată lumea atunci când pri¬ 
sosul paharului duhovnicesc s-a revărsat în folosul tuturor popoa¬ 
relor, câştigând mărire deosebită, numele Lui ajungând să fie mai 
presus decât orice nume 224 . Care, tocmai pentru că S-a dat pe Sine 
morţii în folosul tuturor, a auzit spunându-I-se de către Tatăl: “la Mine 
Te vei întoarce". Căci Iacob vorbea, iar Dumnezeu Se făcea auzit în 
timp ce Domnul îl binecuvânta şi glăsuia, zicând: "la Mine te vei în¬ 
toarce" 225 , cu alte cuvinte te vei întoarce după ce vei fl pătimit. în- 
toarce-te, dar, la casa ta, întoarce-te cu dobândă, vino din nou la 
Mine, pentru ca, văzându-te că ai înviat, să-ţi urmeze pilda şi cei 
adormiţi mai înainte şi să se ridice şi ei din morminte, luând drept 



218. Fac. 49, 21-22 (citat după ed. sinod. 1914). 

pildă puterea şi exemplul tău, şi aceasta pentru ca să te faci cel din¬ 
tâi născut din morţi şi să şezi de-a dreapta Tatălui, cum spune însuşi 
Fiul Lui: De acum îl veţi vedea pe Fiul Omului şezând de-a dreapta 
Puterii' 226 . 

42. Va tăgădui cineva că fericitul Iacob a pus temelie prooroci¬ 
rilor dumnezeieşti tocmai în clipa când Iosif era să moară? Va tă¬ 
gădui că exact când Iosif era să scape de cătuşele trupului, prin care 
în viziune creştină trebuie înţeleasă însăşi trecerea din această viată, 
el descoperea tocmai adevărul şi înşirarea lucrurilor viitoare aşa cum 
le auzea de la Tatăl? Va tăgădui oare pe fericitul Isaia, atunci când era 
tăiat în două cu fierăstrăul 227 , sau pe Ieremia, atunci când a fost 
aruncat în groapă, ori pe sfântul Daniel, atunci când stătea neînfricat 
între lei 228 şi când prânzul era adus proorocului pe neştiute de către 
un înger? Şi de bună seamă că nu de aceea îl socotim fericit pe 
Daniel, pentru că prânzea din mâncare străină, ci pentru că prin 
vredniciile sale a ştiut să închidă gurile nesătule ale leilor. Şi cine n-ar 
fi socotit-o fericită pe mama Macabeilor, care s-a adus pe sine însăşi 
spre lauda biruinţei cereşti, ca a opta jertfă, adăugată jertfei celor 
şapte feciori ai ei? 

43. Dar să nu te trec cu vederea nici pe tine, Eleazare 229 , ca 
unul care ai fost preot între preoţi, ci trebuie să mă bucur de rugă¬ 
ciunile tale, care în chemarea ta de preot cunoscător în ale Legii şi 
copt în ale veacului, atunci când te-ai fost adus jertfă prigonitorului 
Antioh, n-ai putut fi nici înduplecat prin făgăduinţe, nici să fii înfrânt 
prin cruzimea chinurilor. S-a început, cum era firesc, cu blândeţile, 
pentru că se credea că până Ia urmă schingiuirile te vor răpune. "îmi 
pare rău, zice, de cărunteţile tale, respect bătrâneţile tale, admir 
înţelepciunea ta 230 , de ce cauţi să te fereşti de mâncările noastre 
bune, pe care ni le îmbie natura? Domoleşte-ţi încăpăţânarea 231 , 
trezeşte-te odată, cât timp încerc mai bine să te conving decât să te 
silesc şi să fii apoi biruit de chinuri, refuzând să faci uz de raţiune' . 
La care bătrânul a răspuns: "Moi, împărate Antioahe 232 , nu suntem 
porniţi cu ură, ci trăim în respect faţă de Lege, care ne porunceşte 

să ne ferim de carnea de porc. Gândeşte-te că oricât de aleasă făp¬ 
tură este omul, totuşi nu poţi tăgădui că abţinerea de la plăceri este 
mai de preţ decât ascultarea de ele, mai bună este supunerea faţă 
de Lege decât călcarea ei. Pentru că, dacă socoti că-i puţin lucru să 
ne hrănim cu carne de porc, atunci cel care va călca Legea în lucru¬ 
rile mărunte, spune-mi, cum o va mai respecta în cele mari? Iar dacă 
o făptură de acest fel e totuşi atât de preţioasă, ne facem de râs 
când ne înşelăm spunând doar că ea e cea mai frumoasă. Căci pen¬ 
tru noi cumpătarea este o şcoală a curăţiei. Prin ea ne deprindem să 
dispreţuim desfătările trupeşti, să ne îndepărtăm de plăceri, să fu¬ 
gim de risipă, să biruim poftele, ca să nu ne fie frică de pedeapsă 
atunci când vom fi duşi în faţa Legii, ci să ne servească drept prilej 
de dreptate şi de înţelepciune, în sensul că frica de Dumnezeu este 
cea care ne arată drumul ce trebuie urmat şi pe care îl alegem, pen¬ 
tru ca astfel să cruţăm de moarte planurile noastre. Căci cine dintre 
noi va sili pe copiii lui să mănânce ceva ce nu le place? Şi apoi, cine 
ne-ar convinge că trebuie să râdem dacă ni s-ar prezenta astfel de 
cazuri 233 ? Să nu râzi însă, pentru că eu nu-s atâta de bătrân încât să 
nu mă întinerească tăria sufletului" 234 . 

44. Stând în continuă încordare, pe măsură ce era bătut fără 
milă, încât abia îşi mai mişca mâinile şi picioarele fărâmate de atâtea 
lovituri 235 , în urma cărora au slăbit de puteri până şi cei ce-1 munci¬ 
seră şi-l biciuiseră, Eleazar stătea cu capul plecat, dar cu chipul 
neînduplecat. Şi gândindu-se la vârsta lui înaintată, sau căutând mai 
curând să-l pună la încercare, unul din ei i-a zis 236 : "Declară măcar 
că vei mânca, încolo noi nu te vom sili să te atingi de mâncare". La 
care el a strigat: "Pentru nimic în lume, să mi se întâmple ca la vâr¬ 
sta mea înaintată 237 să mă fac uneltitor al unei rătăciri atât de co¬ 
pilăreşti, tocmai eu, care eram modelul rânduielilor celor mântui¬ 
toare! Pentru puţinul cât aş mai avea de trăit, să colaborez eu la ast¬ 
fel de batjocuri 238 , nesocotind suferinţele întregii mele vieţi de dra¬ 
gul tihnei scurtei mele bătrâneţi? Bătrâneţea se cade să fie liman de 
mântuire, iar nu ruină a vieţii de până acum. Tiu te voi trăda, lege a 

Patriei mele 239 , nu mă voi lepăda de voi, aşezăminte sfinte ale 
strămoşilor, n-am să vă calc în picioare nici pe voi, tradiţii sfinte ale 
părinţilor noştri, nici nu-mi voi bate joc de voi, odăjdii preoţeşti, 
după cum, nici pe voi, cărunteţi, nu vă voi pângări cu fărădelegile 
necinstei". 

Dar ce să mai lungim vorba? Prin modul în care şi-a încheiat via¬ 
ţa în chinuri, el a ajuns să fie pentru ceilalţi un adevărat model de sta¬ 
tornicie 240 , fiind luat drept pildă pentru cei slabi de suflet. Şi, intr-ade¬ 
văr, ferice de un om în care suferinţele n-au fost în stare să înăbuşe 
raţiunea. Căci cum nu l-am putea numi fericit pe cel care a fost în 
stare să biruie prin tăria sufletească chinurile trupeşti şi prin cârma 
credinţei să-şi păstreze simţirea neatinsă în noianul atâtor furtuni? 

45. Iar după el s-au ridicat şi ceilalţi şapte feciori, împreună cu 
mama lor 241 . Căci se şi cuvenea să-l ruşineze pe tiranul care soco¬ 
tise că trebuie făcut începutul cu un bătrân râvnitor, dar care nu şi-a 
dat seama că prin el s-a dat o pildă pentru ucenici, care au fost şi 
mai viteji decât el, căci, cu cât ameninţa mai mult cu chinurile, cu 
atât prin pedepsirea fiecăruia din ei tiranul i-a făcut vrednici de cu¬ 
nuni până şi pe cei de vârstă aşa zicând copilărească 242 , întrucât 
niciunul din ei nu s-a înspăimântat de un stâpânitor atât de trufaş, ci 
i-au răspuns: "De ce ne tratezi cu atâta dispreţ şi de ce vorbeşti cu 
noi de parcă am fi nişte copii? Va fi Legea noastră veche, dar rân- 
duiala ei e cu tărie. Pune dar la încercare şi dă aceste mădulare 
tinere la chinuri după cum îţi place, dar n-o să afli inimi de copii şi 
nici uneltirile schingiuirilor tale nu vor fi mai tari decât trezvia cuve¬ 
nită cu care ne ţinem noi Legea. Pe cel care s-a lăsat biruit de bătrâ¬ 
neţe, pe acela îl va birui tinereţea, duşmana bătrâneţii. în calitate de 
fii, urmăm pilda tatălui, în calitate de ucenici, ne urmăm dascălul. 
Pregăteşte dar uneltele potrivite torturilor; vederea lor nu ne va face 
să amuţim de groază, ci ne va îndemna doar la şi mai multă 
răbdare!" 243 . 

46. Atunci a poruncit să fie dus la cazne cel mai mare dintre 
fraţi, dar acesta a grăit râzând: "Bine că păstrezi ordinea de vârstă. 
Dar cum îţi poţi închipui că noi vom călca Legea lui Dumnezeu? Iată, 

noi suntem gata cu toţii să murim pentru apărarea credinţei noastre. 
Mă bucur că începi cu mine. Ce vrei să mai ştii de la noi, tirane? îţi 
mărturisesc că noi ne închinăm numai lui Dumnezeu celui Atot¬ 
puternic. Să iei seama la ce anume vom face cu toţii. Dar dacă tu ţii 
cu atâta încăpăţânare să afli adevărul, atunci, la rândul nostru, de ce 
n-am socoti şi noi că trebuie să-l apărăm cu toată puterea? Ce mai 
încoace-încolo? îţi stau la îndemână tot felul de cazne; să ştii însă că 
[adevărata] credinţă va birui furia sălbăticiei. Foţi să-mi iei viaţa, dar 
credinţa nul". 

47. A urmat al doilea 244 , dar nici acesta n-a fost mai prejos în 
împlinirea îndatoririlor faţă de credinţa cea dreaptă, ci în timp ce îi 
jupuiau pielea capului a răspuns: ' îmi trageţi acum pielea de pe cap, 
dar îmi rămâne un coif duhovnicesc pe care nu mi-1 veţi putea lua". 
Şi într-adevăr acest coif nimeni nu-1 poate scoate, după cum ne-a 
spus-o mai târziu Apostolul în Biserica Domnului: "Pentru că suntem 
mădulare ale trupului Lui, iar Hristos ne este capul" 245 . De aceea, 
insuflat de Duhul cel Sfânt, într-adevăr bine a prevăzut acest tânăr 
învăţătura apostolică. Căci jupuiau ei ca nişte fiare sălbatice ţeasta 
capului, înfuriindu-se ca nişte pantere sălbatice 246 , dar el, parcă 
simţindu-se în altă lume, zicea: "Ah, cât de plăcut este să mori pen¬ 
tru credinţă 247 , cât de dulce este toată cruzimea morţii pentru 
dreapta credinţă, pentru că dincolo de toate aceste chinuri rămâne 
răsplata lor! E drept, rege, că aceste chinuri ale tale sunt acum mai 
puternice, dar la timpul său tu te vei munci şi mai amarnic în 
suferinţe negrăite, pentru că îţi poţi da seama de pe acum că ai pier¬ 
dut bătălia". 

48. Şi după ce a murit şi acesta, iată, a poruncit regele să fie 
adus la rând şi cel de al treilea. Şi fiindcă a încercat să-l frângă fie 
prin înşelăciune, fie prin ameninţări 248 , acesta i-a răspuns: N-am să-ţi 
fac voia, nici n-am să mă plec înaintea poruncii tale! De dragul ale¬ 
selor şi vrednicelor comportări ale fraţilor mei nu-mi voi tăgădui 
frăţia cu ei 249 . Cu cât vor fi mai mari chinurile pe care le vei pune 
asupra mea şi cu cât vor fi mai grele strâmtorările cu care mă vei 


244. De Macc. 402, 20. 

245. Efes. 5, 30; 1 Cor. 11,3. 

246. De Macc. 402, 49 şi urm. 

247. De Macc. 402, 46-51. 

248. De Macc. 403, 1. 

249. De Macc. 403, 5. 

ameninţa, cu atât mai puternice mărturii de frăţie îti voi da". Drept 
urmare, regele a poruncit să i se taie limba 250 . Dar chiar când Ii fă¬ 
ceau acest lucru, el a strigat: "Ai fost biruit, Antioahe, când ai 
poruncit să-mi scoată unealta prin care vorbeam 251 . Prin aceasta ai 
mărturisit tu însuti că nu poţi răspunde nimic în fata judecăţii şi 
dovedeşti că şuviţa de came a limbii noastre e mai puternică decât 
vergile biciuirilor tale. Căci noi nu ne temem de bătăile tale, pe când 
tu n-ai să poţi îndura biciuirile glasului nostru. Biciuirile noastre sunt 
credinţă, ale tale, fărădelege. De aceea, chiar şi după ce îmi vei fi 
scos limba, te va biciui murmurând conştiinţa mea, în timp ce eu 
cad. Crezi, o, Antioahe, că vei scăpa dacă îmi amuţeşti glasul? Dum¬ 
nezeu îi aude şi pe cei care tac, ba îi aude parcă şi meii bine 252 . Iată, 
mi-am deschis gura, mi-am întins limba, taie-o acum 255 . Dar să ştii 
că nu vei tăia statornicia mea în credinţă, nu-mi vei frânge curajul, 
nu-mi va amorţi puterea de cugetare, nu vei adormi în mine simţul 
adevărului, nu vei putea opri strigătul inimii. Dacă teii limba, până şi 
sângele va striga, spunându-ti: "glasul sângelui fratelui tău strigă 
către Mine' 254 . Căci cine aude cugetul lăuntric, acela aude şi glasul 
sângelui - chiar dacă cel necredincios ar zice întuneric este împre¬ 
jurul meu, pereţii mă acoperă şi nimeni nu mă vede" 255 . Dumnezeu 
toate le cercetează, toate le vede, nu-i nicio nelegiuire care să poată 
fi tăinuită de Judecătorul a toate. Care cunoaşte toate înainte chiar 
de a se fi petrecut ele. Dar de ce să tot spunem vorbe? Rănile sunt 
mai grăitoare: rănile, chiar dacă le acoperim, cicatricea, chiar dacă 
o extirpăm, totuşi credinţa n-o putem ascunde. Aşa încât nu te poţi 
lăuda că, tăindu-mi limba, faci cu neputinţă mărturisirea laudei. 
Destul L-am lăudat până acum pe Domnul prin cuvânt; de acum 
încolo să-L lăudăm prin suferinţă! ". 

49. După ce l-a omorât şi pe acesta, regele a dat poruncă să-l 
lege de roată pe cel de-al patrulea 256 , pentru ca să-l ucidă sfârtecân- 
du-i astfel toate mădularele. Dar pe când îl chinuiau cu sălbăticie, 
tânărul zise: “îmi ciopârţeşti tu acum mădularele trupului, dar prin 
aceasta îmi sporeşti şi mai mult desfătarea patimilor şi nu-i laşi nici 


250. Cf. 2 Mac. 7, 10; De Macc. 403, 30. 

251. De Macc. 403, 31. 

252. De Macc. 403, 32. 

253. Cf. Iov 33, 2. 

254. Fac. 4, 10. 

255. înţ. Sir. 23, 25. 

256. De Macc. 403, 33. 

morţii măcar răgazul să mă mângâie ea". Căci s-a putut desprinde şi 
din rotirea roţii acesteia un glas ca de tunet care se deduce din aler¬ 
garea bună şi netulburată a vieţii lui, aşa cum s-a spus şi despre 
Iacob şi despre Ioan că sunt "fiii tunetului" 257 . Acelaşi lucru l-am 
recunoscut acum şi din ceea ce am citit adineaori, anume că din 
felul cum se împreună dinţii roţilor, mersul roţii nu se opreşte, ci 
continuă mai departe 258 . Tot aşa decurge mai departe şi viaţa, ca o 
roata rotundă şi lipsită de izbituri; prin oricâte chinuri trece, ea se 
desfăşoară întocmai ca o roată. Căci şi Legea e îngrădită de har, iar 
ţinerea Legii depinde şi de felul în care are grijă de noi milostivirea 
lui Dumnezeu; căci cu cât ne frământăm mai mult, cu atâta suntem 
încercaţi mai tare, "căci, vorba poetului, mai curând am răbda aici 
de la duşmani tot felul de răutăţi, numai să putem afla dincolo mân¬ 
gâiere la Dumnezeu" 259 . Şi, iată, aşa a murit frângându-i-se şi aces¬ 
tuia firul vieţii, dându-şi duhul şi sufletul ca un biruitor. 

50. Cel de-al cincilea a fost legat şi, după ce mai întâi l-au bătut, 
a poruncit regele să fie pârjolit cu foc şi să îndure tot felul de 
arsuri 260 . Şi picura sânge din rănile lui în aşa măsură, încât şiroaiele 
de sânge care curgeau din rănile lui stingeau chiar luminile făcliilor, 
dar printre pâlpâirile flăcărilor se putea auzi glasul tânărului care 
spunea: "îţi mulţumesc. Doamne, că m-ai învrednicit să pot spune şi 
eu cum a spus odinioară proorocul Tău: "Trecut-am prin foc, cu foc 
ne-ai lămurit, precum se lămureşte argintul" 261 . Voi sta, dar, înain¬ 
tea Ta, Doamne, cum ai curăţat aurul în foc 262 , iar dacă am avut 
vreo vină, focul a ars-o". Până la urmă, deci, şi acesta s-a schimbat 
din stricăciune întru nestricăciune 265 , mântuindu-şi astfel viaţa. 

51. Şi cel de-al şaselea a fost supus la chinuri, dar şi el a zis către 
rege: Tiu care cumva să te înşeli în zadar, crezând că a ta ar fi pu¬ 
terea cu care ne munceşti acum. Această putere e preţul păcatelor 
noastre 264 , ca unii care am păcătuit, şi pentru aceea trebuie să fim 
pedepsiţi, mulţumind lui Dumnezeu pentru că ne cere să ispăşim 
aici greşeli îndoite, pentru ca dincolo să ne facă părtaşi de mân- 


257. Marcu 3, 17. 

258. Cf. Iez. 1, 16-17. 

259. Vergiliu, Eneida I, 98. 

260. De Macc. 404, 8; 22. 

261. Ps. 65, 9. 

262. Cf. Ps. 65, 10; De Macc. 404, 29. 

263. Cf. 1 Cor. 15, 42. 

gâiere. Dar îţi mulţumim şi ţie pentru că eşti atât de aspru şi fără 
milă, încât în urma acestor chinuri însuşi Domnul, faţă de Care am 
greşit, să fie mai îngăduitor. în definitiv şi chinurile le ducem mai 
uşor atunci când ne desfătăm cu suferinţele pentru credinţă''. După 
ce i s-a sfârtecat trupul în chinuri aspre şi sălbatice, a trecut şi acest 
tânăr alături de fraţii săi. 

52. Mai rămăsese acum numai cel mai tânăr dintre fraţi. Până şi 
lui Antioh îi era ruşine că i-a fost dat să osândească pe un tânăr cu 
o vârstă atât de fragedă; de aceea, căutând să-l atragă prin viclenie, 
îi făgăduia onoruri, avuţii, chiar prietenia sa 265 , şi că-i va încredinţa 
chiar şi paza secretelor ale. Dar evlavioasa lui mamă l-a făcut atent 
pe tânăr, spunându-i cam ceea ce le spusese şi celorlalţi: 'Tiu ştiu 
cum v-aţi zămislit în pântecele meu 266 şi nici cum v-am dat duh şi 
viaţă, după cum nu ştiu nici cum v-aţi format fiecare cu chipul lui 
aparte, ştiu doar că toate acestea sunt darul Dumnezeului celui 
Atotputernic". Văzând îngrijorarea mamei, Antioh îşi închipuia că ea 
se teme pentru mântuirea lui 267 , de aceea a început şi el însuşi s-o 
îndemne să-şi întoarcă fiul de la astfel de încercări. Ea însă a grăit 
către copil cu glas de părinte, zicând: "Ai rămas numai tu singur 268 , 
cea din urmă dintre nădejdile mele; tu ai fost cel din urmă care ai 
pus capăt naşterilor mele. Adu-ţi aminte de mine, ca una care te-am 
purtat în pântece vreme de atâtea luni; de aceea nicio clipă să nu 
înţelegi greşit bătrâneţea mea, să nu faci de ruşine atâtea vitejii ale 
fraţilor tăi, să nu părăseşti cortegiul lor sacru, să nu dezertezi din 
tovărăşia lor. Iată câte triumfuri aşteaptă să te vadă şi pe tine ce faci. 
Priveşte spre ceruri 269 , de unde ţi-ai primit sufletul, de la Părintele a 
toate, priveşte spre pământ, care te-a hrănit până acum, priveşte 
spre fraţii care-şi aşteaptă tovarăşul lor 270 , priveşte la mama care te-a 
alăptat. Adu-Ie tuturor ca plată o jertfă de bunăcredinţă. Să nu te 
desparţi de fraţi, să nu te rupi de mamă. Bogăţiile pe care ţi le făgă¬ 
duieşte Antioh sunt trecătoare, după cum trecătoare sunt şi măririle 
pământeşti. Cununa cea netrecătoare este numai aceea pe care ne-o 
dă Dumnezeul cel Atotputernic. Domnul mi-a dat şapte fii ca şapte 



265. Cf. 2 Mac. 7, 24; De Macc. 404, 38. 

266. Cf. 2 Mac. 7, 21-23. 

267. Cf. 2 Mac. 7, 24. 

268. Cf. 2 Mac. 7, 27. 

269. Cf. 2 Mac. 7, 28. 

lumini dintr-o săptămână 271 , abia de curând am încheiat cu ziua cea 
de-a şasea şi - cum spune Scriptura - lucrarea tuturora "a fost bună 
foarte". îmi eşti dator aşadar, fiule, ca, după chinurile ce am îndurat 
şase zile, să-mi dai odihnă în ziua cea de a şaptea, aşa cum a fost 
sfinţită încă de atâtea veacuri". 

Măpustindu-se atunci tânărul, a strigat: "Ce mai aştepţi?" 272 . Apoi 
el a declarat în gura mare că nicicum nu se poate despărţi de soar¬ 
ta fraţilor săi, ale căror jertfe sunt cu mult mai vrednice decât toate 
împărăţiile pământeşti, aşa încât, în ciuda insistenţei cu care îl co¬ 
pleşea regele, tânărul şi-a sfârşit şi el viaţa în chinuri şi mai groaz¬ 
nice decât ceilalţi fraţi ai săi. 

53. La urmă a ^juns să fie ucisă şi mama lor 273 ; şi cine ar 
tăgădui că ea nu poate fi socotită fericită, ca una care a fost întărită 
ca de şapte fortăreţe ale trupurilor celor şapte fii ai ei 274 , încât nici 
n-a mai simţit deloc venirea morţii? Aş întreba: Cine se va îndoi de 
deplina ei fericire, când ea a fost dusă parcă flancată de şapte tur¬ 
nuri tocmai în locaşurile raiului, ca una care s-a apropiat de ceata 
prea sfântă a celor din jurul lui Dumnezeu, însoţită de cei şapte fii 
ai săi, nu numai ca de şapte glasuri melodioase, ci, prin patimile lor, 
[aceste glasuri] au intonat până şi în altarele cereşti laude de prea¬ 
mărire lui Dumnezeu? Cât de măreaţă este această naştere întru 
credinţa cea adevărată, cât de liniştitor este acest liman al evlaviei, 
cât de luminoase sunt candelele cele cu şapte braţe strălucitoare ale 
Bisericii 275 , din pântecele căreia se aduce tuturor acestor făclii untul 
de lemn cel mângâietor! Bine rosteşte cuvântul Scripturii: “împarte o 
bucată în şapte şi chiar în opt" 276 , şi aceasta pentru că într-unul şi 
într-altul din aceste numere însoţirea în şapte, ca la sabat, şi în opt, 
ca în Evanghelie 277 , maica cea credincioasă a fost aceea care a adus 
această completare, prin aceea că prin astfel de fii a retrăit întreg 
cursul durerilor facerii şi al naşterii la credinţă 278 . 





271. Cf. Fac. 2, 2; 1, 31; De Macc. 406, 33. 

272. 2 Mac. 7, 30. 

273. Cf. 2 Mac. 7, 41. 

274. De Macc. 405, 24. 

275. leş. 25, 37. 

277. De Macc. 406, 33. 

296 


TÂLCUIRI LA SFÂNTA SCRIPTURĂ 


54. îmi vin în minte cuvintele rostite de această sfântă femeie 
copiilor ei: "Eu sunt aceea care v-am adus pe lume 279 , eu v-am hrănit 
cu lapte; să nu vă pierdeţi nicicum bunul nume pe care-1 aveţi!'. 
Ştiu că alte mame obişnuiesc să-şi îndepărteze fiii de martiriu, iar nu 
să-i îndemne la el. Aceasta însă şi-a pus toată dorinţa ei de mamă în 
a-i îndemna mai mult spre viata cea netrecătoare decât spre cea 
vremelnică 280 . De aceea această mamă credincioasă era numai ochi 
şi urechi la încercările prin care treceau fiii ei şi, cu toate că de mila 
lor era zguduită până în adâncul inimii, din râvna pentru credinţă îşi 
stăpânea durerea, iar în fata ispitelor îmbiate de Antioh de a-şi putea 
scăpa fiii, ea a preferat orice primejdie, înăbuşindu-şi gemetele firii 
şi dorind mai curând asprirea pedepsei pentru fiii ei şi venirea cât 
mai degrabă a morţii. Vedem de aici cât de puternică era ruga 
mamei fată de fii ca nu cumva să trădeze careva de dragul de a 
rămâne în viaţă, ci toti să ajungă împreună moştenitori ai unei muriri 
în credinţă. Dar e drept că nici fiii nu erau mai prejos de o astfel de 
mamă, ci se îndemnau şi ei unul pe altul, spunând cu aceeaşi râvnă 
şi parcă în acelaşi front duhovnicesc: "Vom birui cu toţii asaltul 
morţii' 281 ; "atunci vom trăi, când cu adevărat vom trece prin încer¬ 
carea morţii. De aceea nimeni să nu părăsească rânduielile cre¬ 
dinţei 282 , nimeni să nu se dea la o parte de la lupta cea biruitoare. 
Noi nu închinăm viaţa noastră unui om oarecare, ci lui Dumnezeu 
celui Atotputernic 283 , nu luptăm pentru a plăcea unui om oarecare, 
ci Celui ce a creat toate. Aşa e lupta creştină, ca acela să se arate 
mai biruitor, care va fi fost ucis cu mai multă cruzime". 

55. Drept aceea, niciunul dintre cei credincioşi n-a arătat că se 
teme de ceva 284 , niciunul n-a tremurat, niciunul dintre fraţi n-a ezitat 
să meargă la moarte, ci prin chinuri cumplite toti au alergat la 
moarte ca şi cum ar păşi pe o cale care duce spre nemurire. La rândul 
ei, mama lor s-a străduit să se ţină parcă de cortegiul fiilor 285 , adu- 
cându-şi şi ea din toată inima ca jertfă alături de fiii ei şi mădularele 

trupului ei, încât chiar din felul cum au fost ele frânte se poate 
deduce puterea de jertfă cu care s-a săvârşit. 

56. Cu toate că trupurile însângerate ale feciorilor cădeau rând 
pe rând, morţii se rostogoleau peste morţi, cadavre se prăvăleau 
peste cadavre, capetele se retezau unul după altul 286 , platforma de 
judecată se umpluse de cadavrele celor şapte feciori, totuşi mama 
lor n-a plâns, nu s-a tânguit, ochii şi gura niciunuia din cei ce muri¬ 
seră nu le-a închis 287 şi nici rănile nu li le-a putut spăla, ştiind că ele 
sunt mai glorioase dacă le vedem aşa, spintecate şi pline de praf şi 
de sânge, cum obişnuiau să se întoarcă din război cei biruitori şi 
cum aveau obiceiul să aducă trofee din rândurile duşmanilor, so¬ 
cotind să nu arunce peste ele niciun strai ca să le acopere, să nu le 
conducă cu convoi de înmormânare, ba nici chiar dânsa să nu-i 
însoţească până la groapă. Şi ce chitară ar intona cântece mai mă¬ 
reţe decât aceşti fii în clipele dinainte de a-şi da sufletul în urma 
unor chinuri atât de grele! Căci gemetele şi urletele umpleau văzdu¬ 
hul. La porunca ucigaşilor, ai fi putut vedea cum se înşiruie unul 
după altul ca şi corzile unei chitare şi ai fi putut auzi cum se formea¬ 
ză din acele gemete biruitoare o melodie pe şapte voci ca de harfă. 
Desigur însă că aceste tonuri nu erau înşelătoare, cum se povesteşte 
despre cântecul sirenelor, care îi fermecau pe cei ce le ascultau, 
făcându-i să naufragieze 288 , ci aceştia vesteau biruinţa prin jertfă. Şi 
nici nu linişteau urechile şi cugetul, cum face cântecul de lebădă, 
pentru că lebedele sunt sortite de la natură să moară, pe când aceşti 
feciori au murit din iubire 289 fată de credinţă. Şi nici măcar murmu¬ 
rul porumbeilor nu răsună aşa de molcom şi de grav în adâncul 
pădurii cum răsunau într-o frumuseţe deosebită ultimele cuvinte ale 
muribunzilor 290 . Nici felul cum luminează luna fată de celelalte stele 
nu se aseamănă cu chipul în care strălucea mama între cei şapte 
feciori ai ei atunci când au fost duşi să moară ca mucenici, şi când 
chipul ei strălucea de lumină, şi când ea stătea în mijlocul lor îm- 
brăţişându-i ca pe nişte biruitori. 

57. O, maică cu adevărat mai tare decât diamantul 291 , mai dul¬ 
ce decât mierea şi mai înmiresmată decât floarea! O, cu adevărat 

"iubirea ca moartea e de tare şi ca iadul de grozavă este ardoa¬ 
rea" 292 pentru evlavie şi pentru credinţă! Niciuna din furtunile pati¬ 
milor, oricât de mari ar fi fost ele, n-a fost în stare să pună stavilă 
iubirii tale 293 . Miciunul din iureşurile atâtor sălbăticii n-a putut-o spe¬ 
ria, ci, după cum plutea arca liniştită în potopul de odinioară care 
a cuprins toate întinderile lumii de atunci, tot aşa rămâneai şi tu 
netulburată în credinţă în faţa unor revărsări atât de sălbatice de 
patimi şi, cu toate că ai fi putut să alegi scăparea fiilor tăi, totuşi tu 
n-ai voit-o. Cu ce dragoste să te preamăresc, o, zălog scump al aces¬ 
tei mame sfinte? Cu ce cuvinte se zugrăvesc portretul făpturilor 
voastre trupeşti şi sufleteşti? Aţi stat înaintea unor întregi armate 
regeşti, cărora le era supusă lumea întreagă 294 , de faţa cărora au dat 
înapoi până şi India cea înconjurată de tainele mării celei atât de 
îndepărtate, şi fără ciocnire armată aţi dobândit singuri biruinţă 
asupra unui rege înfumurat. Aceasta vrea să spună că prin voi numai 
armele credinţei au fost cele care au biruit. Tiranul v-a pus la cazne 
destule, dar pentru că n-a fost în stare să vă înfrângă, de aceea până 
la urmă a pierit şi el de o moarte crudă. 




292. Cânt. Cânt. 8, 6. 

293. Cf. Cânt. Cânt. 8, 7. 

294. De Place. 410, 30. 

INTRODUCERE 


Aşa cum desprindem din tradiţia liturgică a Bisericii răsăritene, 
îndeosebi în lunea din Săptămâna Mare, figura Iui Iosif cel vândut de 
fraţii săi este una dintre cele mai impresionante ale Vechiului Testa¬ 
ment el fiind dat mereu ca exemplu atât pentru curăţia şi nevino¬ 
văţia sufletului la care poate ajunge un creştin, cât şi ca prefigurare 
a jertfei izbăvitoare aduse de Mântuitorul Iisus riristos pentru mân¬ 
tuirea şi răscumpărarea din păcate a neamului omenesc. Este deci 
uşor de înţeles de ce amândouă tâlcuirile, morală şi alegorică , se 
întâlnesc şi în această lucrare a Sfântului Ambrozie. în câteva locuri 
aceste înţelesuri deosebite sunt specificate direct. Astfel, în para¬ 
grafele 20, 58, 76 se vorbeşte deschis despre "două interpretări: 
morală şi tainică sau alegorică ". Mai ales tâlcuirea alegorică a fost 
cultivată de autor cu asiduitate. în paragraful 47 ni se spune deschis 
că "Iosif este tipul tainic ai lui Hristos '. Trebuie subliniat că dorinţa 
de a găsi neapărat o explicare morală sau alegorică anumitor fapte 
este adeseori forţată. Dacă pentru semnul crucii era oarecum firesc 
să se spună că el este şi o prefigurare a celor trei sute de dinari, 
amintită în paragrafele 14 şi 75, în schimb a vedea pretutindeni o 
corespondenţă tainică între Veniamin (fiul lui lacob) şi Sfântul Pavel 
e mai puţin izbutit. Rămâne însă apropierea morală dintre "atunci" şi 
"acum" sau, cum spune Sf. Ambrozie în legătură cu tălmăcirea visu¬ 
rilor respective: "vis vechi, fapte recente". Se ştie că marele ierarh 
face adeseori aluzii la actualitate! 

Izvoarele folosite sunt, ca şi pentru alte scrieri, mai ales filon 
Evreul, iar dintre creştini, omiliile iui Origen. Astfel, rămân adevărate 
şi pentru această lucrare constatările prof. J. Qribomont: "Tiu cunosc 
studii recente privitoare la sursele orientale folosite de Sfântul Am¬ 
brozie. Este cunoscută preţuirea lui faţă de Sf. Vasile şi Chirii al Ieru- 
> salimului. Cercetările actuale se îndreaptă spre sursele filosofice" 
$ 








302 


TÂLCUIRI LA SFÂNTA SCRIPTURĂ 


(Exploration dans Ies homiliares de l'Orient, în “Rivista di Storia e 
Letteratura Religiosa", Torino 1978, p. 231). 

Data redactării nu pare a fi depăşit anul 388, cum propun La- 
briolle, Rauschen şi alţii, dat Fiind şi faptul că autorul aminteşte de 
două ori de cazul "Calligonas" (comandantul gărzii personale a îm¬ 
păratului, care l-a ameninţat pe Sf. Ambrozie cu pedeapsa capitală), 
despre care scrie mai pe larg surorii sale Marcelina. Faptul că în 
scrierea de fată se aminteşte şi de Tâlcuirea Ps. 118, scrisă în anii 
387-388, urmează că datarea 388-390 e cea mai probabilă. 

Scopul scrierii e acelaşi ca şi la celelalte: încreştinarea gândirii şi 
mai ales a purtării creştinului în Biserică, în familie, în societate. 
Sf. Ambrozie a înţeles să facă acest lucru prin predici catehetice. 
Aşa şi începe predica: “Azi vine la rând istoria patriarhului Iosif ’. 

Textul a fost mult şi de timpuriu gustat, dovadă că încă în secolul 
VI îl cunoştea Cassiodor, iar Codex Bonniensis din sec. VII, care s-a 
dovedit cel mai corect, ne aduce o dovadă peremptorie că stilul 
Sfântului Ambrozie îl cucereşte de la început pe cititor. 

1. Viaţa sfinţilor este model de vieţuire pentru ceilalţi. De aceea 
am şi socotit să luăm rând pe rând tot şirul bărbaţilor mai deosebiţi 
din Scriptură, ca, deodată cu istorisirea vieţilor lui Avraam, Isaac şi 
lacob, precum şi a celorlalţi drepţi, luând pildă din virtuţile lor, să ne 
croim o astfel de potecă, pe care să păşim pe urmele acestor nevoi¬ 
tori 1 . Dintre cei de care ne am ocupat mai mult, astăzi vine la rând 
istoria patriarhului Iosif. în legătură cu el au ieşit în evidentă mai 
multe virtuţi, în primul rând au strălucit curăţia şi fecioria. Drept 
aceea, s-ar cădea ca întrucât de la Avraam aţi învăţat devotamentul 
neclintit al credinţei, de la Isaac, curăţenia cugetului său neprihănit, 
iar de la lacob, răbdarea deosebită în cuget şi în suferinţe, din aces¬ 
te variate virtuţi să vă îndreptaţi gândul tocmai spre unele din aces¬ 
te străduinţe. Căci chiar dacă s-ar putea ca acelea să fi fost mai răs¬ 
pândite, totuşi acestea sunt mai clare şi pătrund mintea cu atât mai 
uşor cu cât sunt descrise şi precizate mai mult. 

2. Să luăm dar pe Sfântul Iosif ca model de feciorie. Căci în obi¬ 
ceiurile şi în faptele lui, însotitoarea înfrânării străluceşte ca o cu¬ 
nună a harului. Poate şi din faptul că era iubit de către părinţi mai 
mult decât ceilalţi fraţi. De altfel a existat o invidie care nu poate fi 
uitată sau trecută cu vederea. 

3. Căci din ea a izvorât temeiul întregi istorii, [şi asta] ca să cu¬ 
noaştem că tânărul nu avea de gând să se răzbune pentru nedrep¬ 
tatea de care era copleşit sau să plătească în felul acesta pentru 
relele pe care le suferea. Cum spunea şi David proorocul: "de am 
răsplătit cu rău celor ce mi-au făcut mie rău" 2 . Dar ce ar fi meritat să 
le facă Iosif fraţilor lui: să-i jignească şi el cum l-au jignit ei ori să-i 
iubească aşa cum l-au iubit şi ei? Cei mai mulţi aşa şi procedează. 
Or, aici se întâmplă un lucru ieşit din comun, şi anume să iubeşti 
până şi pe vrăjmaşul tău 3 , cum ne-a învăţat Mântuitorul. 

1. Pasaj tipic pentru caracterul practic şi de cunoscut moralist al scriitorului. El 
işi dădea seama ca putini alţii ce valoare educativă au exemplele (exempla trahunt). 

2. Ps. 7, 4. 

3. Cf. Matei 5, 44. 


irfi 

I 


4. Aşadar, pe bună dreptate trebuie să-l admirăm pe losif care a 
făcut aceasta înainte de a se fi vestit prin Evanghelie, şi anume ca 
tocmai cel jignit să fie îngăduitor, să renunţe la ambiţii şi, deşi vân¬ 
dut, să nu dea importanţă nedreptăţii ce i s-a făcut, ci să răspundă 
Ia insultă cu iertare, ceea ce am învăţat cu toţii, dar abia după veni¬ 
rea Evangheliei (şi nici atunci toţi); aşa ceva nu putea face oricine. 
Să aflăm dar şi despre invidia sfinţilor, ca să imităm răbdarea lor şi 
să ne dăm seama că nici ei n-au avut în trupurile lor o făptură mai 
nobilă decât a noastră sau că nu şi-au dat seama să se ferească de 
păcate, ci şi-au îndreptat viaţa. Aşadar, dacă până şi pe sfinţi i-a muş¬ 
cat invidia, atunci cu cât mai mult nu va trebui să ne ferim să nu ne 
aprindem de pârjolul ei noi, cei păcătoşi? 

5. învăţăm de aici, aşadar, cum trebuie să fie simţămintele pă¬ 
rinţilor, dar şi iubirea copiilor. Plăcut lucru este să-ţi iubeşti copiii, 
căci ce poate fi mai frumos decât să-i iubeşti? Dar adeseori, dacă nu 
le-o acordăm cu măsură, chiar şi această iubire părintească dăunea¬ 
ză copiilor, fie pentru că-1 copleşim pe cel iubit cu prea multă îngă¬ 
duinţă, fie pentru că prin preferinţa arătată unuia faţă de ceilalţi pri- 
mejduim sentimentele familiale. Mult mai mult dăm copilului atunci 
când îi sădim iubirea faţă de toţi ceilalţi fraţi. Aceasta-i dărnicia cea 
mai bună a părinţilor, aceasta e moştenirea cea mai bogată a fiilor. 
Aceeaşi dragoste trebuie să-i lege pe toţi copiii pe care i-a unit 
aceeaşi fire maternă. Evlavia nu pune preţ pe câştigul de bani atunci 
când e vorba de iubirea care se dăruieşte. De ce te miri dacă pentru 
moşie sau pentru casă izbucnesc între fraţi certuri, când din pricina 
unei haine alese s-a aprins invidia între fiii dreptului Iacob? 

6. Cum adică? Trebuie condamnat oare Iacob pentru că iubea 
pe unul mai mult decât pe ceilalţi? Dar, pe de altă parte, nu putem 
răbda nici ca părinţii să-şi ia prea mare libertate şi să nu iubească 
mai mult pe cei despre care ei ar crede c-ar fi mai vrednici. Dar nici 
nu trebuie să înlăturăm din copii dorinţa de a iubi pe cineva mai 
mult. De fapt însuşi Iacob pe acela îl iubea mai mult, în care preve¬ 
dea semne mai evidente de bunătate; nu atât [să reiasăl că tatăl l-a 
preferat pe acel fiu, cât trebuie să vedem în primul rând taina prin 
care proorocul ne-a dat pe bună dreptate să înţelegem că acea haină 
a lui deosebită însemna că el s-a îmbrăcat într-o haină a virtuţilor, 
deosebită de a fraţilor săi. 

7. în sfârşit, în sufletul tânărului până într-atât a strălucit dragos¬ 
tea dumnezeiască, încât a visat că pe când se aflau la legatul snopi¬ 
lor în ţarină i se părea că vede cum snopul lui s-a sculat şi stătea 
drept 4 , pe când snopii celorlalţi fraţi ai săi s-au strâns roată şi s-au 

I - 

închinat snopului său; prin aceasta de bună seamă se descoperea 
viitoarea înviere a Domnului Iisus, pe Care şi in Ierusalim când L-au 
văzut cei unsprezece ucenici s-au închinat Lui 5 , dar şi toţi sfinţii se 
vor închina Lui atunci când vor învia, după cum este scris 6 : "Venind, 
vor veni cu bucurie, ridicând snopul lor". După care, răstălmăcind 
prin invidie cele arătate în vis şi dând tălmăcirea după gândurile lor, 
ceilalţi fraţi au răspuns; Tiu cumva ai să domneşti tu peste noi? Sau 
poate ai să ne stăpâneşti?' 7 . Căci arătarea din vis tocmai acest lucru 
îl anunţa, că va veni un împărat înaintea Căruia "tot genunchiul se 
va pleca" 8 . El a mai visat însă şi alt vis şi l-a istorisit tatălui şi fraţilor 
săi, anume că soarele şi luna şi alte unsprezece stele i se închinau 
lui 9 , pentru care tatăl său l-a certat şi i-a zis: "Ce înseamnă acest vis 
pe care l-ai visat? Au doară şi eu şi mama ta şi fraţii tăi vom veni şi 
ne vom închina ţie până la pământ?" 10 . Şi cine putea fi Acela căruia 
părinţii şi fraţii I se vor închina până la pământ dacă nu Hristos lisus, 
când Iosif şi Maria, împreună cu ucenicii Lui I se vor închina, mărtu- 
risindu-L a fi Dumnezeu adevărat 11 în acel trup, despre Care stă 
scris: "Lăudaţi-L pe El soarele şi luna, lăudaţi-L pe El toate stelele şi 
lumina" 12 . Iar supărarea tatălui ce altceva însemnează decât învâr- 
toşarea inimii poporului lui Israel, din care a ieşit Hristos după trup, 
în Care nici azi nu cred şi nu vor să I se închine ca lui Dumnezeu, 
nerecunoscând aşadar că El S-a născut din sine? Mereu aud învăţătu¬ 
rile Lui, şi totuşi nu cred; citesc şi ei că soarele şi luna îl preamăresc, 
şi totuşi nu vor să creadă că prin ele despre Hristos a fost vorba. 
Aşadar Iacob nu poate fi confundat cu altcineva, şi aceasta tocmai 
pentru dragostea ce-1 caracteriza. Hu-i lipsea nici dragostea datorată 
părinţilor, doar că prin ea exprimă sentimentul greşit al mulţimii. 

9. Se vede aşadar că totuşi patriarhul Iacob a crezut după atâtea 
arătări că prin amândouă visele se proorocea limpede că ele se re¬ 
feră atât la persoana Celui drept, cât şi la un anumit popor, anume 
că Fiul lui Dumnezeu va veni în lume şi că va fi iubit de cei drepţi, 
dar va Fi tăgăduit de cei necredincioşi. Prin ele vedea tainele viitoarei 
întrupări, prin care se trimite Fiul la fraţi, ca să vadă dacă ei sunt în- 
tr-adevăr acele oi 13 pe care Dumnezeu le căuta, la o anumită dorinţă 

5. Matei 28, 16. 

6. Fs. 125, 6. 

7. Fac. 37, 8. 

8. Filip. 2, 10. 

9. Cf. Fac. 37, 9. 

10. Fac. 37, 10. 

11.1 loan 5, 20. 

12. Ps. 148, 3. 

13. Cf. Fac. 37, 14. 

a patriarhului, dacă nu cumva tocmai despre ele a spus însuşi Dom¬ 
nul Iisus: Tiu sunt trimis decât către oile cele pierdute ale casei lui 
Israel" 14 . "Şi l-a trimis pe Iosif în Sichem' 15 - zice Scriptura care 
tâlcuindu-se înseamnă "umăr fără spate 16 , cu alte cuvinte la cei care 
nu vor să se întoarcă la Dumnezeu, ci se îndepărtează fugind de la 
fata Lui, cum fac păcătoşii. Căci scris este: 'şi s-a dus Cain de la fata 
lui Dumnezeu " 17 . La fel şi proorocul: “că îi vei pune pe ei pe fugă" 18 . 
Căci dreptul nu se depărtează de la fata lui Dumnezeu, ci o caută, 
zicând: "ochii mei caută pururea spre Domnul" 19 . Şi tot aşa scrie şi 
Isaia despre sine când a întrebat Dumnezeu: "Pe cine voi trimite şi 
cine va merge pentru Noi?", la care bucuros a răspuns: "Iată-mă, tri- 
mite-mă pe mine" 20 . Ba şi dreptul Simeon aştepta să-L vadă pe 
Hristos Domnul şi, după ce a văzut că-L priveşte pe însuşi iertătorul 
păcatelor şi Mântuitorul întregii lumi, a cerut, ca şi cum s-ar fî simţit 
spălat de orice păcat, să fie dezlegat de orice legătură a cărnii, zi¬ 
când: "Acum slobozeşte pe robul Tău, Stăpâne, că văzură ochii mei 
mântuirea Ta" 21 . De aceea şi Zaheu când şi-a găsit întâiul temei al 
bucuriei sale n-a pregetat să se urce în copac pentru ca să-L vadă pe 
lisus 22 . Aşadar Iosif a fost trimis de tatăl său la fraţii lui, dar în pri¬ 
mul rând de acel Tată deosebit, “Care pe însuşi Fiul Său nu L-a cru¬ 
ţat, ci L-a dat morţii pentru noi toţi" 23 , aşadar de acel Tată despre 
Care e scris: “trimiţând pe Fiul Său întru asemănarea trupului păca¬ 
tului" 24 . 


10. Şi cartea ne mai spune că "Iosif a fost găsit de un om rătă¬ 
cind pe câmp" 25 pentru că nu-i putea găsi pe fraţii săi. Şi nu pe ne¬ 
drept rătăcea, pentru că de fapt el îi căuta pe nişte rătăciţi, după 
cum spune Scriptura: "Cunoscut-a Domnul pe cei ce sunt ai Săi" 26 , 
într-un fel şi Iisus însuşi "Fiind ostenit de călătorie. S-a aşezat lângă 
fântână" 27 . Şi obosea, deci, cel care nu afla poporul lui Dumnezeu, 



14. 

15. 

16 . 

17. 

18. 

19. 

20 . 
21 . 
22 . 

23. 

24. 

25. 

26. 
27. 


Matei 15, 24. 

Fac. 37, 14. 

Filon, Quod deterius potiori insidiari spleat 4, ed. J. Feuer, Paris, 1965, p. 24. 


Fac. 4, 16. 

Ps. 20, 13. 

Ps. 24, 16. 

Is. 6, 8. 

Luca 2, 25; 29-30. 
Cf. Luca 19, 4. 
Rom. 8, 32. 

Rom. 8, 3. 

Fac. 37, 15. 

2 Tim. 2, 19. 

Ioan 4, 6. 

pe care-1 căuta, şi care se îndepărtase de la fata Domnului 28 , aşa 
cum se îndepărtează de Hristos fiecare din cei ce păşesc pe drumul 
păcatului. Păcătosul se îndepărtează de Hristos, cel drept intră la El. 
Căci şi Adam cel ce greşise “s-a ascuns" 29 , pe câtă vreme cel drept 
zice: "să ajungă înaintea Ta rugăciunea mea. Doamne!" 50 . Iar Iosif şi-a 
aflat fraţii tocmai în Dotaim, cuvânt care înseamnă trădare" 51 . Căci 
unde se află cel ce părăseşte pe Dumnezeu, dacă nu într-un fel de 
trădare? Hu-i de mirare că trădau cei care nu-L auzeau pe Cel ce 
grăieşte: “Veniţi la Mine toţi cei osteniţi şi împovăraţi, şi Eu vă voi 
odihni pe voi” 52 . Şi când Iosif venea spre Dotaim, “văzându-1 de de¬ 
parte, până a nu se apropia de ei, fraţii lui au început a unelti asupra 
lui ca să-l omoare” 55 . Şi desigur că de mult petrecea cugetul lor în 
trădare şi unelteau împotriva lui, pentru că de mult nu Se mai apro¬ 
piase Hristos de ei. Căci dacă s-ar fi apropiat de ei măcar chipul lui 
Hristos, atunci desigur că nu şi-ar fi urât fratele; or, cei care cugetau 
la ucidere nu puteau fi aproape: 'Iată - spune Scriptura mai departe -, 
visătorul acela de vise vine! Haideţi să-l omorâm!" 54 . Şi oare nu cam 
aceleaşi vorbe le rosteau şi cei care cugetau la uciderea cea fără de 
lege, după cum însuşi Solomon spune despre ei: Să vânăm pe cel 
drept, fiindcă ne stinghereşte 1 ' 55 ? Sau, cum continuă istoria din 
cartea Facerii: "...şi vom vedea ce se alege de visele Iui!" 56 . Aşa s-a 
scris despre Iosif, dar s-a completat când s-a spus despre Hristos şi 
când iudeii spuneau despre pătimirea Lui: "Dacă este regele lui 
Israel, să Se coboare de pe cruce, şi vom crede în El; să-L scape 
acum dacă-L vrea pe El' 57 . Oare fraţii lui n-au fost şi ei atât de nele¬ 
giuiţi încât să-l omoare? Şi atunci, de unde vredniciile atâtor patri¬ 
arhi, încât legea să-i desemneze numai pe ei doar prin trei cuvinte? 
Şi cum se împacă între ele faima credinţei cu dovezile nelegiuirii? 
Tot astfel şi poporul iudeu suferea de aceeaşi boală sufletească. De 
aici toată invidia, de aici planul uciderii: invidie ca formă, iubire ca 
afect. 


28. Cf. Fac. 4, 16. 

29. Fac. 3, 8. 

30. Ps. 87, 2. 


31. Cf. Fac. 37, 17; Filon, Quod det. pot. Ins. 9, p. 28. 

32. Matei 11, 28. 

33. Fac. 37, 18. 

34. Fac. 37, 19-20. 

35. înţ. Sol. 2, 12. 

36. Fac. 37, 20. 

37. Matei 27, 42-43. 












13. Mai departe ne istoriseşte Scriptura că, păstrând în ei încă 
legile sacre ale familiei, Ruben şi Iuda au dorit să-l scape din mâinile 
celorlalţi fraţi 38 , căci pe bună dreptate se vorbeşte despre binecuvân¬ 
tarea părintească atunci când se atribuie cuvintele: "închina-se-vor 
tie feciorii tatălui tău. Pui de leu eşti, ludo, şi însuşi aşteptarea 
neamurilor" 39 , cuvinte care nu 1 se potrivesc decât lui Hristos, Căruia 
I-a fost menit să I se aducă închinare din partea fraţilor şi să fie 
aşteptat de neamuri, pentru că nu Şi-a întinat trupul cu noroiul vre¬ 
unui păcat, nici Aşer nu aproba ceea ce se petrecea, când ne gân¬ 
dim că despre el stătea scris: "din Aşer va veni pâinea cea grasă şi 
regilor le va da mâncăruri alese" 40 . Iar despre Iosif ştim că era scris 
tot acolo: Iosif, fiu mărit, fiu înălţat al meu, Iosif, fiul meu cel mai 
tânăr, la mine întoarce-te" 41 , încât tocmai [în legătură cu] acela pe 
care-1 prigoneau în uneltirile lor, s-a dovedit că binecuvântările date 
lui "întrec binecuvântările munţilor celor din veac şi binecuvântările 
colinelor celor veşnice" 42 . De aceea, asupra Cui s-ar putea închipui 
că se potrivesc acestea dacă nu asupra Celui ale Cărui vrednicii 
întreceau prin puterea Lui nemărginită până şi piscurile dorinţelor 
celor mai mari sfinţi. Cel cu a Cărui juruintă nimeni nu s-ar putea 
socoti a fi deopotrivă! Aşadar, la patriarhi se îndreaptă invidia prin 
iubire, încât Ii se trece cu vederea greşeala şi sunt ridicaţi la sfin¬ 
ţenie prin descoperirile dumnezeieşti. Căci nu-i lucru atât de vinovat 
să fi vorbit ca orice om păcătos, pe cât e de mare, vezi, fericirea care 
numai de la Hristos poate veni. Au coborât oarecum în popor per¬ 
soana păcătosului, ca să dobândească în schimb iertarea Domnului 
şi Mântuitorului. Desigur că iertarea a spălat greşeala, dar prin aceas¬ 
ta greşeala n-a desfiinţat iertarea. 

14. Şi ca să recunoaştem că se referă în chip tainic în acelaşi 
timp la popor ca şi la Hristos, iată cuvintele acestea: "Haideţi să-l vin¬ 
dem pe Iosif ismaeliţilor" 43 ; căci ce altceva poate să însemne aici 
numele lui Iosif decât să ne ducă cu gândul la iertarea dumne¬ 
zeiască şi la recunoaşterea lui Dumnezeu cel peste toate? Căci pro- 
priu-zis, cine e vândut dacă nu "Cel care fiind în chipul lui Dumnezeu 
n-a socotit o răpire a fi El întocmai cu Dumnezeu, ci S-a deşertat pe 
Sine, chip de rob luând" 44 ? Căci nici noi nu L-am fi dobândit dacă ai 


38. Cf. Fac. 37, 21. 

39. Fac. 49, 8-10. 

40. Fac. 49, 20. 

41. Fac. 49, 22 (după ed. sinod, din 1914). 

42. Fac. 49, 26. j 

43. Fac. 37, 27; Filon, De Josepho 6 (II, 46, 7, citat după Schenkl, op. cit., p. 81). | 

44. Filip. 2, 6-7. ] 

Săi nu L-ar fi vândut. Rău L-au vândut, şi mai rău L-au plătit. L-au vân¬ 
dut unor negustori, şi ei au cumpărat mireasma cea bună de la nişte 
trădători, căci L-a vândut luda şi L-au cumpărat nişte ismaeliţi 45 , 
ceea ce în tâlcuire latină înseamnă “cei ce urăsc pe Dumnezeul lor". 
De aceea, într-un loc aflăm de douăzeci, în alt loc de douăzeci şi 
cinci, iar în al treilea loc aflăm că losif a fost cumpărat cu treizeci de 
arginti 46 , pentru că nu era aceeaşi pentru toti valoarea cu care a fost 
prefuit Hristos, ci pentru unii mai mică, pentru alţii mai mare 47 . Cre¬ 
ditul celui care cumpără face să crească valoarea mărfii. înaintea 
unui credincios Dumnezeu are mai mult preţ, în schimb pentru cel 
păcătos mai preţios este cel care-1 răscumpără. Dar şi mai de preţ 
decât acesta este cel ce are belşug de har. în sfârşit, pentru cel 
căruia i s-au iertat multe, preţul este şi mai mare, pentru că celui 
căruia i s-a iertat mai mult, aceluia îi este mai drag, după cum a 
spus-o însuşi Domnul în Evanghelie despre acea femeie care a tur¬ 
nat mir de bună mireasmă peste picioarele Lui şi cu lacrimi l-a spălat 
picioarele şi cu sărutări le-a uscat, atunci când a zis Domnul către 
Simon: ”De aceea îfi zic: Iertate sunt păcatele ei cele multe, pentru 
că a iubit mult. Iar cui i se iartă puţin, puţin iubeşte" 48 . 

Dar uneori deosebirea de preţ nu se măsoară numai după canti¬ 
tate, ci şi [altfel], după cum putem vedea din mirul despre care Dom¬ 
nul ne-a istorisit că femeia pentru înmormântarea Lui l-a vărsat, cum 
deducem din spusele lui Iuda “căci se putea vinde acest mir cu peste 
trei sute de dinari" 49 , deşi se pare că prin acest număr nu se expri¬ 
ma atât cantitatea, cât semnificaţia crucii 50 . Aşadar, şi aici deose¬ 
birea dintre douăzeci sau treizeci de talanţi ori de arginţi e un semn 
de desăvârşire fie îndoită, fie întreită. Căci douăzeci şi cinci de ta- 
lanţi de aur sunt pentru jubileu, care înseamnă număr de iertare şi 
de curăţie, ceea ce cuprinde partea cea mai preţioasă la care poate 
râvni cineva. Or, şi de astă dată, ca să ne îndrepteze gândul spre 
aceeaşi formă a pătimirii Domnului, patriarhul Iuda grăieşte: "Haideţi 
să-l vindem pe losif ismaeliţilor, dar mâinile noastre să nu le ridicăm 
asupra lui" 51 , cam tot aşa cum au spus şi iudeii în legătură cu pati¬ 
ma lui Iisus: Tîouă nu ne este îngăduit să omorâm pe nimeni; ca să 


45. Cf. Fac. 37, 25. 

46. Fac. 37, 28. 

47. Cf. Matei 26, 15. 

48. Luca 7, 47. 

49. Marcu 14, 5. 

50. Să nu se uite că valoarea numerică a literei T e 300, deci e vorba de o pre¬ 
figurare a Sfintei Cruci. 

51. Fac. 37, 22. 

se împlinească cuvântul Lui, însemnând cu ce moarte avea să 
moară" 52 . 

15. Căci încă de atunci se prefigura semnul pătimirii pe cruce, 
prin aceea că "a fost dezbrăcat de haina cea lungă şi aleasă' 53 , adică 
de trupul pe care-1 luase asupra Lui, fiind dezbrăcat de mulţimea 
firească a virtuţilor, adică de haina Lui, ceea ce vrea să spună de 
trup, căci dumnezeirea nu poate fi stropită cu sânge şi nici nu poate 
avea îmbrăcăminte trupească, în schimb nemurirea veşnică nu I-au 
putut-o răpi. Această haină fiarele evreieşti au stropit-o cu sânge, 
acelea despre care se zice: "Iată, vă trimit ca pe nişte miei în mijlocul 
lupilor" 54 . 

16. Iar de faptul că groapa era uscată 55 de ce să ne mirăm, câtă 
vreme fântâna iudeilor nu are apă, ca unii care "pe Izvorul apei celei 
vii L-au părăsit şi şi-au săpat fântâni sparte, care nu pot fine apă" 56 ? 
Şi ca să ştii că taina aceasta este plină de adevăr, însuşi Domnul a 
spus despre Sine: Pusu-M-au în groapa cea mai de jos, întru cele 
întunecate şi în umbra morţii 1 ' 57 . 

17. Aşadar, pe Hristos aceia îl cumpără, care-I aduc miruri de 
bună mireasmă 58 , precum şi tămâie, prin care se aduc jertfe pe 
altarul bunei credinţe, cum grăieşte şi David: "Să se îndrepteze 
rugăciunea mea ca tămâia înaintea Ta" 59 , la fel şi răşină, la care se 
adaugă şi marmură zdrobită. Dar există şi o răşină a duhului, care să 
înzdrăvenească fracturile sufletului tău, să le unească pe cele frânte 
şi să le strângă pe cele rupte, căci această răşină duhovnicească în¬ 
tăreşte până şi unele mădulare sfărâmate ale sufletului, împreunân- 
du-le din nou fără de nicio durere. Doar şi proorocul Ieremia căuta 
aşa ceva ca să încerce să vindece, dacă ar mai fi cu putinţă, zicând: 
"Aduceţi balsam pentru rănile lui, că poate se va vindeca. Am căutat 
să vindecăm Babilonul, dar nu s-a vindecat" 60 . Dar sinagoga nu s-a 
vindecat, şi balsamul acesta a trecut la Biserică. De aceea s-a spus 
că "dinspre Galaad venea o caravană de negustori" 61 , adică din ave¬ 
rea şi din sălaşul lor mărturiile îşi mutau mărfurile lor spre Biserică, 
pentru că ei credeau că astfel balsamul acesta va vindeca păcatele 

52. loan 18, 31-32. 

53. Fac. 37, 23; Cf. loan 19, 23. 

54. Luca 10, 3. 

55. Cf. Fac. 37, 24. 

56. Ier. 2, 13. 

57. Ps. 87, 6. 

58. 2 Cor. 2, 15. 

59. Ps. 140, 2. 

60. Ier. 51, 8-9. 

61. Fac. 37, 25. 

neamurilor. Căci despre ele s-a spus: "întăriţi-vă voi, mâini slabe, şi 
prindeţi putere, genunchi slăbănogi -62 . Cu alte cuvinte, balsamul 
acesta e credinţă curată. La ea a făcut apel Apostolul Favel atunci 
când i-a zis ologului: “In numele lui Iisus Hristos Mazarineanul, scoală-te 
şi umblă!" 63 ,- şi, într-adevăr, s-a sculat şi a început să umble. Şi tot 
la aceea, când a zis slăbănogului: "Enea, te vindecă lisus Hristos. 
Ridică-te şi-ţi strânge patul -64 . Şi s-a sculat şi şi-a adunat patul. Şi tot 
aceeaşi credinţă o avea şi când a zis celei moarte: "Tavita, In numele 
Domnului nostru Iisus Hristos, scoală-te" 65 . Şi cea moartă s-a ridicat. 
Prin lucrarea acestei credinţe vor prinde viaţă şi pietrele acelea 
despre care a zis Domnul că "puternic este să scoată din ele fii ai lui 
Avraam" 66 . Cu doctoria acestei credinţe s-a ridicat şi ologul, s-a 
înzdrăvenit slăbănogul şi a înviat Tavita cea moartă. 

18. Şi tot acelaşi lucru pare a însemna şi înmuierea hainei lui 
Iosif în sângele iedului 67 , pentru că din invidie au căutat prin măr¬ 
turii mincinoase să tragă în păcat pe Cel care a iertat păcatele tutu¬ 
ror 68 . Pentru noi e vorba de un miel 69 , pentru ei, de un ied; de dra¬ 
gul nostru a fost junghiat şi astfel a ridicat păcatele lumii. Acelaşi 
înţeles îl avea la evrei iedul, căci atâţia câţi puteau să mănânce un 
ied se adunau laolaltă şi îşi mărturiseau la un loc păcatele. De aceea 
s-a şi zis: "dar voi întreceţi măsura părinţilor voştri" 70 . 

Şi tot pe bună dreptate deplângea şi Iacob împrăştierea urma¬ 
şilor atunci când îşi plângea ca tată pe fiul cel pierdut 71 , jelind ca un 
adevărat prooroc pieirea iudeilor. în sfârşit, Iacob şi-a sfâşiat hainele 
sale, lucru pe care citim că la patima Domnului l-a făcut şi arhie¬ 
reul 72 , în care nu trebuie să vedem doar o persoană particulară, ci 
îndatorirea unei slujbe publice. Căci şi “catapeteasma templului s-a 
rupt în două" 73 pentru ca, tainele fiind pângărite, iar poporul prădat 
de îmbrăcămintea mântuitoare, să reiasă şi prin astfel de mărturii 
că, poporul fiind dezmembrat, va trebui, în sfârşit, nimicit, căci orice 
dezbinare se destramă uşor. Şi într-adevăr era dezbinat din clipa în 

62. Îs. 35, 3. 

63. Fapte 3, 6. 

64. Fapte 9, 34. 

65. Fapte 9, 40 (aşa se află în textul Sfântului Ambrozie). 

66. Matei 3, 9. 

67. Cf. Fac. 37, 31. 

68. Cf. Matei 26, 60-61. 

69. Ioan 1, 29. 

70. Matei 23, 32. 

71. Cf. Fac. 37, 34. 

72. Cf. Matei 26, 65. 

73. Matei 27, 51. 

care ceea ce fusese a lui Dumnezeu a ajuns de acum să fie a dia¬ 
volului. Mici nu puteau rămâne nedezbinaţi cei care despăiţiseră pe 
fiu de tată. 

19. Aşadar, losif odată vândut, a fost dus în Egipt 74 şi cumpărat 
de mai-marele bucătarilor. Desigur că persoana care pregătea mân¬ 
cărurile nu ducea viată prea liniştită, încât sufletele să se poată 
desfăta deplin din dulceaţa credinţei; căci nicio mâncare nu-i mai 
plăcută decât cunoaşterea şi învăţătura. Până atunci exista în Egipt 
o crudă şi rea credinţă, pe care n-o puteau îmblânzi nici cea mai 
arzătoare dorinţă de cunoaştere dumnezeiască, nici cea mai vie sete 
după învăţătura cea adevărată 75 , şi nici cuvântările înfocate ale 
Domnului nu mistuiseră conştiinţele oamenilor. Or, losif a fost vân¬ 
dut în Egipt tocmai în vederea faptului că Hristos avea să vină la cei 
despre care s-a zis: "pentru păcatele voastre aţi fost vânduţi" 76 ; şi de 
aceea cu sângele Său i-a răscumpărat pe cei pe care îi "vânduseră" 
înseşi propriile lor păcate. Dar luând asupra Sa această menire, 
Hristos a fost vândut nu pentru că ar fi trebuit să fie dat preţ pentru 
păcat, întrucât El nu săvârşise păcat 77 . Aşadar, pentru ceea ce eram 
noi datori. El a încheiat un adevărat legământ, a îndurat condiţiile 
grele ale zapisului 78 , l-a înlăturat pe cămătar, l-a eliberat pe dator¬ 
nic; a plătit singur pentru ceea ce eram tofi datori, atâta doar că nu 
ne-a îngăduit să ieşim singuri din robie, ci a luat asupra Lui această 
sarcină, şi anume pentru ca să dea la o parte robia lumii, să redea 
libertatea raiului şi să dea un nou farmec măririi şi împărtăşirii din 
darurile Lui. Aceasta, când ne gândim la partea tainică a lucrurilor 79 . 

20. In privinţa laturii lor morale, întrucât Domnul Dumnezeul 
nostru vrea ca toţi să se mântuiască 80 , le-a dat şi prin mijlocirea lui 
losif o mângâiere celor ce se află în robie, !nvăţându-i că, în ultima 
analiză, purtarea morală e superioară şi că nu există nicio atitudine 
care să nu-şi aibă moralitatea ei, desigur dacă conştiinţa fiecăruia îşi 
dă bine seama de sine şi nu uită că trupul se lasă uşor robit, pe când 
mintea şi slujitorii ei sunt mult mai liberi decât stăpânii săi trupeşti, 
dacă vor găsi de cuviinţă că trebuie să se înfrâneze de la fapte care 
ar duce la înrobire. Astfel păcatul e înrobitor, pe când nevinovăţia. 


74. Cf. Fac. 37, 36; 39, 1. 

75. Cf. Ps. 1 18, 140. 

76. Is. 50, 1. 

77. Cf. 2 Cor. 5, 21. 

78. Cf. Col. 2, 14. 

79. Vergiliu, Ecl. 40. 

80. 1 Tim. 2, 4. A se observa - ca şi la Origen - cele două interpretări: tainică 
* şi morală. 

& 










DESPRE PATRIARHUL IOSIE 


313 


eliberatoare. De aici şi cuvântul Domnului: "oricine săvârşeşte păca¬ 
tul este rob păcatului" 81 . Căci cum n-ar fi rob cel zgârcit, când e în 
stare să liciteze fie şi pentru cel mai mic câştig? Se teme să nu piar¬ 
dă şi ultimul bănuţ neîncasat, el, care a strâns şi ceea ce nu mai tre¬ 
buie folosit, ca unul care are de gând să păstreze totul cu preţul 
unor primejdii mai mari decât era de aşteptat. Cum să nu-1 socotim 
cerşetor pe cel căruia tot ce are i se pare prea puţin? Căci, chiar 
dacă aş crede despre cineva că-i bogat, dacă are conştiinţa că duce 
lipsă, pe unul ca acela nu-1 mângâie nici ultimul jurământ, întrucât 
nu ştii ce să crezi despre un astfel de om care nu ştie ce doreşte. Şi 
cum să nu fie rob şi cel care se lasă stăpânit numai de plăceri? Mai 
întâi, el se lasă aprins de pârjolul patimilor şi se mistuie de flăcările 
dorinţelor sale, cum pe bună dreptate aminteşte proorocul: "Voi toti, 
care aprindeţi şi pregătiţi săgeţi arzătoare, aruncaţi-vă în focul săge¬ 
ţilor pe care le-ati aprins" 82 . Frica îi cuprinde pe toti, pândeşte să-l 
prindă în somn pe fiecare, ca prin lăcomie să pună stăpânire pe 
fiecare, să-i robească pe toti. Se pleacă, aşadar, în faţa celei mai jos¬ 
nice robii cel care-şi face stăpân şi care vrea să aibă de cine se teme, 
căci nimic nu-i atât de propriu robiei cum este aceea să te ştii într-o 
veşnică teamă. în schimb, în orice stare de asuprire ar fi, e veşnic 
liber cel care nu se face rob patimii şi nu se lasă cuprins de lanţurile 
zgârceniei, nu se înlănţuieşte de frica judecăţii [lumeştii, cel ce pri¬ 
veşte cu seninătate toate câte se întâmplă şi pe care nu-1 înspăi¬ 
mântă cele ce vor veni. Oare nu ti se pare că unul se află în robie, 
cu toate că domneşte ca stăpân, pe când celălalt slujeşte, dar se 
simte liber? losif slujea, pe când faraonul era stăpân, însă mai feri¬ 
cită era slujirea aceluia decât domnia acestuia. De la o vreme, întreg 
Egiptul ar fi fost cuprins de foamete dacă treburile domniei n-ar fi 
fost încredinţate purtării de grijă a acestui slujitor împărătesc 83 . 

21. Se vede că tot au şi slujitorii cu ce să se mândrească, aşa 
cum s-a întâmplat şi cu losif slujbaşul. De aceea, au cu ce se mân¬ 
gâia şi cei care în urma unei întâmplări nenorocite au căzut din li¬ 
bertate în robie. Au ce imita ca să înveţe că-şi pot schimba condiţia, 
dar nu felul de vieţuire, că există şi pentru sclavi libertate şi curaj la 
cei aflaţi în robie. Căci sunt şi domni din aceia care au slugi bune şi 
de nădejde. Avraam a aflat ca soţie pentru fiul său tocmai din sânul 
rudelor sale 84 . “Şi a binecuvântat Domnul casa egipteanului pentru 


81. loan 8, 34. 

82. Îs. 50, 11. 

83. Cf. Tac. 41, 55 şi urm. 

84. Cf. Fac. 24, 4. 

losif şi era binecuvântarea Domnului peste tot ce avea el în casa şi 
In ţarina sa". Şi mai adaugă Scriptura că Faraon “l-a pus peste casa 
sa şi peste tot ce avea' 85 . Observăm, aşadar, că dacă domnii n-au 
ştiut guverna, au guvernat slugile. 

22. Dar ce să spun în legătură cu măsurile de administrare luate 
de un slujitor care a ajuns să conducă acum împărăţia? E mai de 
preţ comoara peste care fusese stăpân până atunci, deoarece "losif 
era chipeş la statură şi foarte frumos la faţă" 86 , dar farmecul fetei 
sale nu l-a îndemnat să facă vreo nedreptate cuiva, ci şi-a păstrat 
pentru sine toată frumuseţea, fiind îndemnat să dăruiască unei po¬ 
doabe şi mai mult farmec, dar nu spre prihănirea fecioriei, ci spre 
cultivarea celei mai alese nevinovăţii. Căci aceea este adevărata 
podoabă, care nu seduce ochi străini şi nici nu răneşte minţile slabe, 
ci câştigă prietenia tuturora, dar nu cu gândul de a înşela pe cineva, 
ci doar de dragul binelui. Şi, chiar dacă ar răspunde unor priviri în¬ 
drăzneţe, face păcat numai cel ale cărui priviri nu-s curate, nu şi cel 
care nu vrea să vadă nimic rău când priveşte spre cineva. Păcatul nu 
constă aşadar în faptul că privim. Mu stă în putinţa unui sliţjitor să 
nu privească. Bărbatul e dator să aibă grijă de ochii femeii sale. 
Dacă el nu-şi teme deloc sofia, dă dovadă că-i model de curăţenie 
morală, iar nu doar o întâmplătoare scăpare din vedere. Cu toate 
acestea, să înveţe şi bărbaţii să fie atenţi la ochii femeilor lor. Sunt 
îndrăgite uneori şi persoane care nu doresc să fie iubite. Aşa a fost 
îndrăgit şi losif, deşi el nu acorda nicio importantă acestui fapt, după 
cum bine l-a scuzat Scriptura când a zis: "femeia stăpânului său şi-a 
pus ochii pe losif' 87 , ceea ce înseamnă că nu el este cel care i-a stat 
în faţă şi nici n-a căutat s-o surprindă pe nepregătite, ci ea este aceea 
care a pus momeala şi ea este aceea care a căzut în plasă; ea a arun¬ 
cat capcanele, şi tot ea a fost prinsă în laturi. 

23. Căci a zis către el: "Culcă-te cu mine" 88 . Meruşinările privirilor 
sunt primele arme; urmaşele lor sunt cele ale vorbelor, dar cine nu 
e câştigat cu privirea, acela se poate împotrivi şi prin cuvânt. Există 
destul temei de apărare acolo unde simţămintele au fost libere 
înainte. De aceea Scriptura spune scurt: "dar el n-a voit' 89 . Aşadar, 
mai întâi losif a biruit lupta gândului ca şi cum ar fi respins cu un 
scut năvala cugetului, apoi a aruncat cuvântul ca pe o suliţă spre a 



85. Fac. 39, 4-5. 

86. Fac. 39, 6. 

87. Fac. 39. 7. 

88. Fac. 39, 7. 

89. Fac. 39, 8. 

se lămuri cu totul: "Şi el a zis către femeia stăpânului său" 90 . Bine se 
spune "femeia stăpânului", iar nu numai "stăpâna", ca una care n-a 
putut să stoarcă ceea ce voia să dobândească. Căci cum ar fi fost cu 
putinţă ca o "stăpână" care nu şi-a putut împlini pofta sa ca o stăpână 
(dar care nu respecta comportamentul unei adevărate stăpâne) să 
poată fi mai presus decât izbucnirea unor pofte atât de înjositoare? 
Căci acela e cu adevărat stăpân, care nu se lasă prins în mrejele flă¬ 
cărilor pătimaşe ale dorinţelor, pe care nici ameninţarea morţii nu-1 
poate îngrozi, ci preferă să moară liber sub învinuire decât să ajungă 
să se împărtăşească de putere prin crimă. Acela e liber, care a ştiut 
să nu prefere ruşinea în locul patimii. Apoi, el nu se scuză pentru că 
ar fi plin de frică ori pentru că, fiind timid, i-ar fi cumva teamă de 
pericol, ci fuge de nelegiuire, simţindu-se oarecum dator pentru bu¬ 
năvoinţa stăpânului şi pentru nevinovăţia lui şi, fiind om drept, se 
îngrozeşte de orice contact cu nelegiuirea, de ruşinea nerecunoş- 
tinţei şi a păcatului. în al treilea rând, femeia adulteră se frământă 
în toate zilele cu propunerile ei 91 , dar Iosif n-o ascultă. Şi apoi mai 
sunt câteva cuvinte de care să te fereşti. Ele nu sunt doar înşelă¬ 
toare, ci la mijloc e mai ales acea provocatoare, nepotrivită şi ne¬ 
ruşinată poftă trupească; de la niciuna din acestea, adultera nu se 
dă înapoi. H-a fost destul cât a suferit că şi-a călcat în picioare şi 
ultimul dram de ruşine, ci mai şi pândeşte ca să-l prindă în cursă. 

24. în sfârşit, fiind nevoit să intre într-o zi după treburi potrivit 
serviciului său 92 , pe când lipseau slugile şi casnicii, ea l-a apucat de 
haină, zicându-i “culcă-te cu minei". După cum ne mărturiseşte Scrip¬ 
tura, Iosif s-a scuzat spunând că nu putea să calce în picioare legă¬ 
mântul pe care l-a făcut cu stăpânul său. Căci nu-i destul că a intrat 
aici sigur pe toate cele dinăuntrul casei, încât să nu-1 poată prinde 
nimeni cu nimic nedrept (omul cinstit trebuia să ia măsuri de preve¬ 
dere ca să nu dea avuţiile în mâna hoţilor, şi acelea să se prăpă¬ 
dească din cauza greşelii lui), ci, ca unul care a văzut că ea era în 
stare să se împotrivească stăpânului său, el a trebuit să se ferească, 
să nu neglijeze serviciul, chiar cu riscul că o jigneşte pe soţie. 

25. Destul cu atâtea cuvinte! Iosif nu-şi putea închipui atâta în¬ 
drăzneală, să-l prindă de haină, aşa încât şi-a cerut iertare că a intrat 
şi, pretextând că s-a furişat, nici nu şi-a mai făcut rost de îmbrăcă¬ 
minte întreagă pentru trup decât cea a "abstinenţei", şi astfel a pă¬ 
răsit, ca şi cum nu ar fi fost ale lui, veşmintele pe care adultera le 


90. Fac. 39, 8. 

91. Cf. Fac. 39, 10. 

92. Cf. Fac. 39, 11 şi urm. 

ţinea în mâini, judecându-le de acum străine dacă le-ar mai fi atins. 
Totuşi mare bărbat e cel care n-a vrut să ştie de iscusinţa josnică a 
vânzării! Cel iubit cu pasiune n-a răspuns la chemări, cel dorit nu s-a 
învoit, cel înhăţat a fugit când a întâlnit-o pe sofia stăpânului şi s-a 
strecurat afară doar într-o haină uşoară, losif n-a putut fi cucerit 
sufleteşte şi nici insistentele nesfârşite ale femeii n-au arătat că el ar 
fi suportat greu, că a rămas tulburat de apropierea de ea, încât, dacă 
ea ar fi rămas acolo timp mai îndelungat, să poată transmite prin 
mâinile adulterei aţâţările poftei. în orice caz, el mai curând s-a lip¬ 
sit de haină, dar a ocolit nelegiuirea. într-adevăr s-a lăsat despuiat de 
haină, dar n-a fugit gol, întrucât era adăpostit în haina nevinovăţiei; 
de fapt nu-i gol decât cel pe care l-a dezgolit păcatul. în definitiv, s-a 
întâmplat că dintre bărbaţii mai vechi, Adam, după ce s-a îndepărtat 
prin neascultare de poruncile Domnului şi şi-a atras asupra lui po¬ 
vara grea a păcatului, a rămas dezgolit, aşa cum a recunoscut el 
însuşi când a zis: "Doamne, am auzit glasul Tău în rai şi m-am temut, 
căci sunt gol, şi m-am ascuns" 93 . Căci a înţeles că e gol cel care a 
pierdut podoaba ocrotirii dumnezeieşti. De aceea s-a ascuns, pentru 
că nu mai avea pe el haina credinţei, de care desigur s-a lipsit prin 
neascultare. Ce privelişte grăitoare: acela era gol, cu toate că încă 
nu-şi lepădase haina; acesta nu era gol, deşi se dezbrăcase de haine, 
părăsindu-le In mâinile adulterei 94 . Aceeaşi Scriptură pe cel dintâi l-a 
dezgolit, iar pe acesta l-a îmbrăcat, şi anume pe cel care şi-a păstrat 
nepătate hainele virtuţilor "dezbrăcându-se de omul cel vechi dim¬ 
preună cu faptele lui, ca să se îmbrace în cel nou, care se înnoieşte 
spre deplina cunoştinţă după chipul Celui ce l-a zidit"’ 95 ; în schimb, 
acela a rămas gol, ca unul care nu s-a mai putut îmbrăca din nou 
după ce fusese despuiat de virtute printr-o prădare nemaiîntâlnită. 
De aceea a primit o îmbrăcăminte de piele 96 , pentru că un păcătos 
nu poate să aibă o îmbrăcăminte duhovnicească. Aşadar, losif şi-a 
părăsit hainele sale, dând pe faţă astfel neruşinarea adulterei, pe 
care după aceea n-a mai putut-o ascunde. 

26. Atunci losif a ieşit afară fugind, iar adultera, ridicându-şi gla¬ 
sul, s-a plâns că s-ar Fi încercat asupra ei adulter, dovadă că, pără- 
sindu-şi hainele, evreul acela a ieşit afară. Aşadar ea dădea pe faţă 
tocmai ceea ce ar fi trebuit să tăinuiască, născocind astfel o întreagă 


93. Fac. 3, 10. 

94. Fac. 3, 10; 39, 13. 

95. Col. 3, 9-10. 

96. Fac. 3, 21. Despre "îmbrăcămintea de piele" ca simbol al pământului şi 
trecătorului a se vedea mai pe larg J. Danielou, Platonisme et theologle mystique... 
de St. Gregoire de Nysse, Paris, 1944, p. 52 şi urm. 

nelegiuire ca să facă rău celui nevinovat. Cel drept nu s-a gândit însă 
la nicio învinuire, în schimb neruşinata a făcut ea acest lucru, fără 
de teamă. Aş zice, aşadar, că ea e cu adevărat cea dezbrăcată, cu 
toate că finea în mâini haine străine. Ea era cea care pierduse şi 
ultimul văl al castităţii, acela destul de împodobit, destul de apărat, 
al cărui glas nu se auzea, ci se pomenea cu nevinovăţie. Aşa va păţi 
mai târziu şi Susana 97 când ea va tăcea în faţa celor ce o judecau, 
şi mai bine a fost că a vorbit un prooroc; de aceea, proorocul a făcut 
bine că i-a luat apărarea, cu toate că ea nici măcar nu ceruse ajutor 
cu glasul ei propriu. De aceea aş spune că losif era mai fericit, deşi 
a fost trimis în temniţă, pentru că fecioria înlocuia martiriul. E ade¬ 
vărat că mare vrednicie este fecioria, dar e de valoare mai redusă 
atunci când ea naşte primejdii. Dar acolo unde e apărată cu primej¬ 
dia mântuirii, acolo ea se încoronează mai cu strălucire. Eără să se 
fi ascultat martori 98 şi fără să se fi cercetat buna credinţă a învinuirii, 
losif a fost aruncat în închisoare, acuzat a fi vinovat de nelealitate, 
însă Domnul nu l-a părăsit nici în temniţă. De aceea, cei drepţi să nu 
se tulbure când sunt apăsaţi cu învinuiri nedrepte şi când justiţia 
fiind înăbuşită, ei sunt azvârliţi în temniţă. 

27. Dumnezeu îi cercetează pe ai Săi şi în închisoare şi, de 
aceea, acolo dă mai mult ajutor, unde şi primejdia e mai mare. Dar 
dacă Hristos îi cercetează pe cei duşi în temniţă, de ce să se mire 
cel care îşi aduce aminte că prin ai Săi Domnul însuşi a fost altădată 
închis în temniţă, după cum stă scris 99 : "în temniţă am fost, şi nu M-aţi 
cercetat"? Unde nu pătrunde milostivirea dumnezeiască? în felul 
acesta a aflat şi losif har, pentru ca cel care fusese închis în temniţă 
să-şi păstreze el însuşi cu atât mai tare zăvoarele temniţei, să re¬ 
nunţe la veghea lui zăvorâtorul, să renunţe la toţi cei încredinţaţi pu¬ 
terii lui. în felul acesta losif nu numai că nu simţea că-i nefericit în 
temniţă, ci uşura şi chinurile altor întemniţaţi. 

28. Autori ai acestor nedreptăţi sunt aşadar o femeie şi nişte 
eunuci 100 ; dar femeia este dintre egiptencele care au obiceiul să 
scornească poveşti neruşinate, să-i hărţuiascâ pe cei sfioşi, să-i ur¬ 
mărească pe fugari, să-î forţeze pe cei ruşinoşi, doar pentru a-şi 


97. Cf. Sus. 35. 

98. Cf. Fac. 39, 20. 

99. Matei 25, 43. 

100. Cf. Fac. 40, 1 şi urm. în epistola XX, Sf. Ambrozie descrie surorii sale Mar- 
celina felul cum l-a înfruntat el pe eunucul Calligonas, căpetenia gărzii imperiale a 
lui Valentinian II, care l-a ameninţat că-i va tăia capul: “Eu voi suferi ca un episcop, 
iar tu vei face ceea ce face un eunuc", i-a răspuns Ambrozie. Pentru îndrăzneala lui 
eunucul şi-a pierdut viata. 

putea apăra viciile. învinuindu-1 pe cel neprimejdios şi învinovăţin- 
du-1 în mod perfid de trădare, pe motiv că deţine dovezi de la duş¬ 
mani, dar în fond osândind pe altul, chiar ea însăşi nu a mai pus niciun 
frâu furiei proprii. Căci care putea fi cauza cruzimii ei dacă nu faptul 
că-şi dădea seama că Iosif s-a împotrivit poftelor ei prin aceea că 
n-a consimţit la satisfacerea dorinţelor ei oprite? Iată pentru ce a tre¬ 
buit să se deschidă temniţa: ca să primească pe cei nevinovaţi, să 
dezlege cătuşele nelegiuiţilor şi să Ie pună celor credincioşi, să fie 
eliberaţi adulterii adevărului şi în locul lor să fie închişi cei ce se 
împotrivesc falsificării credinţei! 

29. Iar despre eunuci ce să spun? Ei ar trebui să fie daţi pildă 
celorlalţi eunuci, pentru că situaţia lor e nesigură, nestatornică, în¬ 
trucât întreaga lor speranţă atârnă de voinţa împăratului, la ei cea 
mai mică ofensă e socotită a fi cel mai mare pericol, pe când lucru¬ 
rile mărunte nu merită decât dispreţ. Unul se lăuda că a fost marele 
paharnic, celălalt, marele pitar. Amândoi s-au poticnit şi au fost 
trimişi la închisoare, iar dreptului Iosif i s-a poruncit de către căpete¬ 
nia gărzii să le slujească 101 . Şi au rămas aşa împreună mai multe 
zile, până când şi unul şi altul au visat nişte vise, iar dimineaţa când 
i-a văzut Iosif şi când a dat peste ei, iată că erau trişti şi tulburaţi, şi 
aceasta pentru că îi tulburaseră visele şi acum nu găsiseră tălmaci 
care să li le tâlcuiască. ”Zis-a lor Iosif: Oare tâlcuirile nu sunt şi ele 
de la Dumnezeu? Spuneţi-mi dar visele voastre. Atunci a spus ma¬ 
rele paharnic visul său: Eu am văzut în vis că era înaintea mea o 
coardă de vie; şi coarda aceea avea trei viţe; apoi a înfrunzit, a 
înflorit şi au crescut struguri şi s-au copt. Şi paharul lui Faraon era în 
mâna mea. Atunci Iosif i-a zis: Cele trei viţe înseamnă trei zile. După 
trei zile îşi va aduce aminte Faraon de dregătoria ta şi te va pune 
iarăşi în slujba ta şi-i vei da lui Faraon paharul în mână. Deci, când 
vei fi la bine, adu-ţi aminte şi de mine şi fă-mi bine de pune pentru 
mine cuvânt la Faraon să mă scoată din închisoarea aceasta; căci eu 
sunt furat din pământul evreilor, şi nici aici n-am făcut nimic ca să 
fiu aruncat în temniţa aceasta". 

30. Visul celuilalt nu-mi face plăcere să-l istorisesc. Desigur că vă 
aduceţi aminte de cuvintele mele: ori de câte ori îmi aduc aminte că 
am tâlcuit înţelesul visului, tot de atâtea ori mă îngrozesc, fiindcă 
era vorba de moarte 102 . Să vorbim dar mai întâi despre cel care se 


101. Cf. Fac. 40, 3. 

102. în epistola către sora sa, Marcelina, (cea cu nr. XX), Ambrozie pare a se 
îngrozi chiar şi numai amintindu-şi de Calligonas, eunucul. Sf. Ambrozie face aici o 
paralelă cu soarta pitarului egiptean. 









DESPRE PATRIARHUL IOSIF 


319 


credea fericit dacă ar fi iarăşi mai marele paharnic şi care credea că 
această dregătorie e culmea cea mai înaltă a atotputerniciei, întrucât 
el îi dădea regelui paharul. Aceasta era mândria lui, dar şi ea era o 
mărire care se mărgineşte la acest veac; mereu regreta că fusese lip¬ 
sit de ea; de dorul recâştigării ei tresălta mereu de bucurie. Dar şi ea 
e doar un vis; toată puterea veacului [de acum] e numai vis, nu-i 
adevăr veşnic. Dar să zicem că vede prin vis cum i se redă dregă- 
toria. Şi Isaia afirmă că aşa sunt oamenii de felul acesta; în veacul 
de acum ei se bucură numai de lucruri mărunte 103 . După cum cel 
care mănâncă şi bea în somn, atâta vreme cât doarme are impresia 
că se satură de mâncare şi de băutură, dar după ce se trezeşte simte 
că e mai flămând decât atunci când s-a culcat - căci acum îşi dă 
seama cât de zadarnice au fost mâncarea şi băutura din vis -, tot aşa 
şi cel ce doarme în acest veac nu-şi deschide ochii spre tainele dum¬ 
nezeieşti. Câtă vreme e îngreuiat de nălucirile trupului, socoate - ca 
şi cum ar vedea-o în vis - că această putere lumească e neschim- 
babilă, dar când se trezeşte îşi dă seama cât de înşelătoare este 
plăcerea acestui veac. 

31. Gândeşte-te acum la Acel evreu adevărat. Care nu-i din vis, 
ci-i tălmaci real al adevărului 104 şi al vederii celei preamărite, 
izvorâte din deplinătatea dumnezeirii 105 şi din libertatea harului 
ceresc, în această temniţă a trupului, şi pe Care nu L-au putut atinge 
nici ispitele veacului acestuia şi nici să-L înşele vreo stricăciune a 
plăcerilor lumeşti; Care, deşi a fost ispitit, totuşi nu S-a lăsat prins, 
a fost peţit, dar nu S-a învoit; în sfârşit, o putere necurată a sinagogii 
înhăţându-I îmbrăcămintea corpului I-a dezgolit carnea, dar El S-a 
smuls, înălţându-Se mai presus de moarte! A calomniat ea, desfrâ¬ 
nata", pentru că n-a fost în stare să retină pe Cel pe Care nici temniţa 
şi nici mormântul nu L-au îngrozit şi nici adâncurile iadului nu L-au 
putut păstra. Ba, mai mult, de acolo unde coborâse ca un osândit, 
de acolo i-a slobozit şi pe alţii; acolo unde erau ţinuţi în cătuşele 
morţii, acolo a dezlegat El însuşi lanţurile muritorilor. Ia seama, aşa¬ 
dar, la ceea ce spune acest evreu către mai-marele paharnic, cel 
care atrăsese asupră-şi mânia regală, dar pe care Iosif l-a repus din 
nou în dregătorie: "Când vei fi la bine, adu-ti aminte şi de mine şi fă-mi 
bine de pune pentru mine cuvânt bun Ia Faraon" 106 . De aceea a re¬ 
petat el aceste cuvinte, pentru că ştia că după ce-şi va recâştiga pu- 


103. Cf. Îs. 29, 8. 

104. Filon, De Josepho 6, ed. J. Laporte, Paris, 1964, p. 44. 

105. Col. 2, 9. 

terea, nu-şi va mai aduce aminte cine anume l-a scos din nedreptate. 
De aceea, din nou I-a făcut atent că l-a eliberat a doua oară pentru 
ca, dacă-şi va uita de binefacerea anterioară, să îi vină în minte cea 
de a doua, să nu-1 dispretuiscă pe autorul salvării lui, să nu-i răs¬ 
pundă cu trădare perfidă. Căci, ceea ce-i şi mai rău, în momentul de 
fericire, repede trecem cu vederea peste binefacerea anterioară 107 . 
Or, odată întors la dregătoria sa, el nu şi-a mai adus aminte de 
tălmaciul visului, ci şi-a uitat de el. Dar chiar dacă el şi-a uitat, 
Hristos nu l-a dat uitării, i-a vorbit şi, prin slujitorul Său, însuşi Dum¬ 
nezeu i S-a adresat zicându-i: “adu-ţi aminte de mine!", adică, gândin- 
du-te la dregătoria ta, să-ti aduci aminte ce ţi-a spus; şi cu toate că 
prima dată ai uitat, poate îţi vei aduce aminte de mine a doua oară, 
ca să scapi de primejdii tu, care ţi-ai uitat de binefacerea de altă¬ 
dată! Dar vai! Deşi înălţat din nou la putere, el nu şi-a mai amintit! 
Se vede dar cât de mare este această putere, unde e vorba de dre¬ 
gătoria vinului, de unde vine atâta mândrie! Ea îl va fi făcut să uite 
totul pe acest mai mare peste eunucii care serveau vinul în paharele 
împărăteşti. 

33. Şi, cum spune Scriptura, 'au trecut de atunci doi ani” 108 . 
Mi-aduc aminte de vremea eunucului nostru, poate şi ziua s-a nime¬ 
rit, că nici după doi ani când şi-a primit înapoi dregătoria, nici 
atunci el nu şi-a adus aminte, ci altcineva i-a amintit. Căci a recunos¬ 
cut că în acest veac până şi puterea este un vis pentru cel care n-a 
crezut în visul lui. Aşadar a învăţat că şi stăpânirile împăraţilor... sunt 
visuri 109 , că nici puterea lor nu-i veşnică. Dar şi peste astfel de lu¬ 
cruri se trece repede, ca nu cumva prin deasa lor pomenire să se 
creadă că ele ar fi netrecătoare. De aceea, să nu se bucure nimeni 
că eu totuşi mi-am adus aminte de vorba ce-am spus-o atunci şi care 
ar fi produs în acea vreme supărare unora ori ar fi atras mustrarea 
Bisericii. 

34. Revenind la istoria noastră: Fiind făcut atent din cauza visu¬ 
lui regelui, mai-marele paharnic a grăit: "îmi aduc aminte astăzi de 
păcatele mele” 110 . E drept că o vorbă ca aceasta ne vine târziu în 
minte, dar măcar de-ar fi o mărturisire adevărată! Mărturiseşte şi 
după ce-ai greşit că trebuia de mai înainte să te fereşti de a mai pă¬ 
cătui! Oricât de repede ţi-ai fi uitat, totuşi să spui: "să-mi aduc amin¬ 
te!' 111 . E sigur că ştii că aşa s-a spus atunci, dar îţi erau urechile 

107. Cf. Fac. 40, 23. 

108. Fac. 41, 1. 

109. Lacună în text. 

110. Fac. 41, 9. 

asurzite de fala puterii şi fiind îmbătat de vin nu mai auzeai cuvin¬ 
tele cumpătării. De aceea, măcar acum adu-ti aminte şi mărturi- 
seşte-ti cât de târziu păcatul! Dacă ajungi să te rogi şi de un slujitor, 
atunci pe Dumnezeu de ce îl tăgăduieşti? nu te îmbăta de vin, ci de 
Duh Sfânt! Adu-ţi aminte ce se întâmpla pe când îţi dormeai som¬ 
nul 112 tău şi îţi visai visele! Acelaşi mai-mare paharnic era mai-mare 
şi peste ospeţele regelui, care ţineau şi de răspunderea mai-marelui 
pitar. Acesta se credea măreţ, pentru că avea în puterea lui pâinea 
împărătească; nu ştia câte cotituri oferă această putere! Era amenin¬ 
ţat de alţii că va fi curând dat la chinuri, dar nu voia să audă despre 
cel care, deşi era slujitorul împăratului, îi tălmăcise totuşi vedenia 
că, potrivit tocmai poruncii regelui, de protecţia căruia se bucurase 
cel mai mult, va ajunge să-şi piardă capul şi să fie aruncat ca mân¬ 
care păsărilor. Şi poate că trebuia să dau exemplu, ca să nu te în- 
crezi în înşelăciuni. 

35. Există însă şi alte exemple despre măririle şi nesiguranţa 
dregătoriilor împărăteşti, care sunt cunoscute şi din istoria timpu¬ 
rilor mai noi. Şi Doeg Idumeul era căpetenie, şi anume căpetenie 
peste păstorii de catâri ai regelui 113 , adică un fel de eunuc peste do¬ 
bitoace. Şi acesta, un sirian, a pârât regelui pe un preot, fiind îndem¬ 
nat de ură împotriva preotului. Oare şi acum mint când precizez şi 
ţara, şi faptele care s-au petrecut? Şi Aman era căpetenia slujitorilor 
din casa regelui 114 , dar când s-a năpustit asupra Bisericilor Dom¬ 
nului, iscodind cu nesocotinţă lucruri nelegiuite împotriva lor, je¬ 
fuind şi persecutând poporul credincios, atunci a plătit nelegiuirea 
cu grele suferinţe. 

36. Dar să ne întoarcem la mai-marele paharnic 115 : ca şi cum ar 
fi fost beat, multă vreme a uitat de binefăcătorul său, până când într-o 
zi totuşi trebuind să aducă regelui un tâlmaci bun, desigur nu ca şi 
cum ar fi vrut să se arate recunoscător, ci ca un om iscusit ce era, a 
istorisit regelui cele întâmplate 116 . După ce i s-au adus la cunoştinţă 
faptele, împăratul a poruncit să fie chemat şi l-a întrebat pe cel scos 
din temniţă dacă ar putea să-i tălmăcească visul. Bucurându-se de 
tălmăcirea dată acelui vis, împăratul a înlăturat nedreptatea şi i-a 
redat [lui losifj onoarea veche. Vedeţi, aşadar, că se potrivesc cele 
dinainte cu cele de acum, nedreptatea fusese săvârşită înainte de a 
fi 2 yuns la cunoştinţa împăratului, care i-a şi acordat iertarea după ce 


112. Cf. Ps. 75, 5. 

1 13. Cf. 1 Regi 21, 7. 

114. Cf. Est. 3, 1; 6, 9; 7, 10. 

115. Cf. Fac. 41, 9 si urm. 

116. Cf. Fac. 41, 14. 

a aflat adevărul. Faraon nu avusese aici nicio vină, căci ceea ce a 
istorisit acest bărbat sfânt îl arată străin de nedreptate, dar şi ceea 
ce a hotărât e pe potriva mărinimiei unui rege. 

37. Iar visul şi tălmăcirea sunt următoarele, după cum a zis Iosif: 
"Prin acest vis Dumnezeu îi arată lui Faraon ce are de gând. Cele 
şapte vaci grase şi frumoase înseamnă şapte ani buni, cele şapte 
spice frumoase înseamnă şi ele şapte ani. în fond, visul lui Faraon 
unul este: ...cele şapte vaci slabe care au ieşit după acelea sunt şap¬ 
te ani slabi, şi cele şapte spice seci şi pălite de vânt sunt tot şapte 
ani! Vor fi şapte ani de foamete. Iată pentru ce am spus eu lui Fa¬ 
raon "că Dumnezeu a arătat lui ceea ce voieşte să facă". Iată, vin 
şapte ani de belşug în tot pământul Egiptului. După ei vor veni şapte 
ani de foamete şi se va uita tot belşugul acela în pământul Egiptului 
şi foametea va secătui toată ţara şi belşugul de altădată nu se va mai 
simţi în ţară după foametea care va urma, căci va fi foarte grea. Iar 
că visul s-a arătat de două ori Iul Faraon, aceasta înseamnă că lucrul 
este hotărât de Dumnezeu, şi că El Se grăbeşte să-l plinească" 1163 . 

38. Vis vechi, fapte recente. Cele de altădată s-au întâmplat însă 
pentru cei de mai târziu, şi unde era înainte belşug de provizii, acum 
se simte lipsă de toate 117 . De aceea, bine ar fi fost dacă cineva l-ar 
fi povăţuit pe rege să păstreze ceva din belşugul de dinainte pentru 
anii domniei lui de mai târziu, pentru că din acel belşug mare tre¬ 
buia să ajungă şi pentru timpul următor. Dar risipa nemăsurată a 
vremii trecute i-a înşelat şi pe cei de mai târziu, iar oamenii care je¬ 
fuiesc azi toate n-au vrut să cheme un nou Iosif. Chiar dacă eu nu-s 
un fel de Iosif - căci cine mai poate fi ca el? -, totuşi ei strigau că 
vacile acelea grase nu înseamnă numai desfrâu, ci şi nepăsare faţă 
de sfinţenia dumnezeiască, pentru că despre cei perfizi se spune: 
"tauri graşi m-au împresurat" 118 , iar despre poporul iudeilor stă scris: 
"îngrăşatu-s-a, îngroşatu-s-a şi s-a umplut de grăsime. L-a părăsit pe 
Dumnezeu, Cel ce l-a făcut pe el " 119 , şi de aceea visul acela despre 
belşugul vremelnic nu poate să însemne ceva netrecător, ci timpul 
când va urma o foamete aspră. 

39. Totuşi sunt de părere că acest vis nu s-a referit doar la unul 
sau doi, ci Ia toţi, pentru că şapte ani graşi ai acestei lumi, de belşug 
pământesc gras, vor fi înghiţiţi de cei seci, care vor urma şi în care 
va fi o lâncezeală neîntreruptă, şi nu respect al legii sfinte, încât prin 


116a. Fac. 41, 25-32. 

117. Symmachus, Epist. X, 3, 15; Ambrosii epist. XVIII, 18. 

118. Ps. 21, 12. 

119. Deut. 32, 15. 

Efraim, acel trib al “belşugului" care se va dovedi rodnic faţă de Dum¬ 
nezeu, înţeleg vaca cea bună, dar nu cu multă grăsime trupească, ci 
aceea încărcată de lapte şi de har ceresc 120 , pe a cărei podoabă a 
gâtului Dumnezeu zice că îşi găseşte sutaş, după cum stă scris: 
'Efraim este o junincă învăţată la jug. Eu voi veni peste frumuseţea 
grumazului ei" 121 . Aşadar, nici să nu ne ungem capul cu untdelem¬ 
nul celui păcătos, dar nici nu trebuie să ne desfătăm din roade în¬ 
şelătoare 122 , ca să nu se spună şi despre noi: "Voi aţi arat semănând 
fărădelege şi aţi secerat nenorocirea, şi acum trebuie să mâncaţi din 
roadele minciunii. Ţi-ai pus nădejdea în carele tale de luptă" 123 . Şi 
nici nu mă impresionează că are spice seci şi pălite de vânt, pentru 
că şi David atunci era mai bun, când se subţiase ca pânza de păian¬ 
jen, aducând jertfă lui Dumnezeu, cu sufletul chinuit, 124 şi cei mai 
încercaţi spre El aleargă, cei pe care duhul cel rău i-a urmărit cu 
grele nedreptăţi. 

40. De aceea şi cred că s-a învrednicit losif de mai înalte răsplă¬ 
tiri 125 , pentru că s-a preocupat în gândurile lui mai ales de lucruri 
tainice. Căci ce altceva vrea să însemne inelul pus în degetul lui [de 
către Faraon] decât să înţelegem că preoţia lui e închinată credinţei 
cu care să prevestească el pe alţii? Ce înseamnă hlamida lui, acest 
văl al înţelepciunii, decât întâietatea ştiinţei date lui de către acel 
Rege ceresc? Lanţul de aur împrejurul gâtului pare a exprima înţele¬ 
gerea cea dreaptă. La rândul ei, trăsura înseamnă culmea cea mai 
înaltă a vredniciilor 126 . Şi cine este cel care a primit ca soţie dintre 
neamuri Biserica, dacă nu Cel ce Şi-a adunat Biserica dintre nea¬ 
muri; şi a dobândit din ea ca fiu pe Manase, prin care a uitat de toate 
necazurile 127 pe care le-a avut de pe urma fărădelegilor iudeilor? Şi 
a mai dobândit încă un fiu, pe Efraim 128 , prin a cărui creştere s-a vă¬ 
dit că odată fiind întrupată smerenia în carne, nici Dumnezeirea n-a 
fost înjosită, şi nici slava n-a fost micşorată. 

41. în sfârşit, oricine suferea de foame era trimis la losif 129 . Şi 
cine sunt aceştia dacă nu cei despre care era scris: “întoarce-se-vor 


120. Verglliu, Ecl IV, 21. 

121. Os. 10, 11. 

122. Cf. Ps. 22, 6. 

123. Os. 10, 13. 

124. Cf. Ps. 38, 15. 

125. Cf. Fac. 41, 42. 

126. Cf. Fac. 41, 43. 

127. Cf. Fac. 41, 43; 51. 

128. Cf. Fac. 41, 52. 

129. Cf. Fac. 41, 55. 

spre seară şi vor flămânzi ca un câine 130 ? Şi foametea nu era numai 
într-un loc, ci pe întreg pământul, pentru că nu era cine să facă bu¬ 
nătate. De aceea. Domnul Iisus îndurându-Se spre lipsurile pămân¬ 
teşti, a deschis jitniţele Sale şi comorile tainelor cereşti, făcând cu¬ 
noscute adâncurile ştiinţei şi ale înţelepciunii, pentru ca nimeni să 
nu mai ducă lipsă de hrană. Căci şi Cartea înţelepciunii spune: "Ve¬ 
niţi şi mâncaţi din pâinea mea" 131 . Şi de aceea şi în alt loc tot despre 
acest lucru se spune: "Domnul mă paşte şi nimic nu-mi va lipsi" 132 , 
pentru că pe toţi ne satură Hristos. Şi a deschis aşadar Hristos grâ¬ 
narele Sale şi vindea nu pe bani de aramă, ci cerând drept preţ cre¬ 
dinţa şi drept răsplată devotamentul. Şi vindea nu câtorva oameni 
din Iudeea, ci le vindea tuturor, pentru ca să fie crezut de toate nea¬ 
murile. 

42. Şi veneau din toate ţările în Egipt să cumpere pâine de la 
Iosif’ 133 . Şi toţi primeau, pentru că era foamete. Căci flămânzesc 
toţi cei care nu se tem de Hristos. Să cumpărăm dar hrană cu care 
putem alunga foamea. în gândurile lui nimeni să nu-şi uite de sără¬ 
cia proprie, nici măcar dintre cei care au bani. Hristos nu cere ar¬ 
ginţi, ci credinţă, care-i mai de preţ decât argintul 134 . Dar îl cumpără 
chiar şi apostolul Petru, care n-avea arginţi. Căci el a zis: "Aur şi 
argint nu am; dar ce am, aceea îţi dau: în numele lui Hristos Iisus, 
ridică-te şi umblă" 135 . Şi tot aşa grăieşte şi proorocul Isaia: "Câţi sun¬ 
teţi însetaţi, mergeţi la apă, şi câţi nu aveţi argint, mergeţi de cum¬ 
păraţi şi mâncaţi; mergeţi de cumpăraţi fără de argint şi fără preţ 
vin " 136 . Căci nici preţ n-a cerut de la noi Cel ce a plătit pentru noi 
"preţul sângelui". Pentru că nu cu aur sau cu argint, ci cu sângele Său 
cel scump ne-a răscumpărat Hristos 137 . Aşadar, tocmai acel preţ 
trebuie să-l aduci, cu care ai fost cumpărat. Dar şi dacă El nu ţi-ar 
cere-o, tu totuşi îi eşti dator. Cumpără-ţi, dar, pe Hristos, nu pentru 
că puţini sunt cei ce-L au, ci pentru că toţi au In chip firesc, însă 
puţini sunt cei ce-L oferă din temere faţă de El. E al Lui ceea ce 
Hristos îţi cere să-I înapoiezi. El ne-a dat viaţă tuturora şi tot El S-a 
oferit sâ moară pentru toti. Plăteşte pentru Creator acum din ceea 
ce şi aşa va trebui să plăteşti prin lege. Hu-i un târg obişnuit acesta. 


130. Ps. 58, 7. 

131. Pilde 9, 5. 

132. Ps. 22, 1. 

133. Fac. 41, 57. 

134. 1 Pt. 1, 7. 

I 35. Fapte 3. 6. 

136. Is. 55, 1. 

137. Cf. 1 Pt. 1, 18-19. 

nu toţi îşi dau seama de el. Doar fecioarele cele din Evanghelie 138 , 
care venind Mirele n-au putut intra înlăuntru, tocmai de aceea au ră¬ 
mas afară, pentru că nu şi-au cumpărat untdelemn de la cei ce vând. 
De aceea le-a şi zis: "Mergeţi mai bine la cei ce vând şi vă cumpă¬ 
raţi' 139 . Şi nu degeaba s-a propovăduit şi despre neguţătorul care şi-a 
vândut tot ce avea ca să-şi cumpere mărgăritarul 140 . 

43. "Şi Iacob a zis către fiii săi: De ce vă leneviţi? Iată, am auzit 
că este grâu în Egipt. Pogorâţi-vă acolo şi cumpăraţi-ne puţine 
bucate" 141 . Şi nu o singură dată a zis Iacob aceasta, ci în fiecare zi 
le-a spus-o fiilor săi, care urmau să se apropie mai târziu să se îm¬ 
părtăşească din harul lui Hristos, după cum sta scris: "De ce vă lene¬ 
viţi? Iată, am auzit că este grâu în Egipt". Din acest grâu e şi grăun¬ 
tele care a înviat 142 . Aşadar, cine pătimeşte de foame, aceia o dato¬ 
rează într-un fel lenevirii proprii. "Iată, se zice, am auzit că este grâu 
în Egipt". Desigur că cei mai tineri au avut posibilitatea, mai degrabă 
decât cei bătrâni, să audă asta, întrucât cei care petrec pe afară se 
mişcă mai des într-o direcţie sau în alta. Dar despre această negus¬ 
torie bătrânul a auzit cel dintâi, însă acel bătrân care se bucură în 
cele ale credinţei de o îndelungată cărunteţe; acesta e bătrânul care 
a înţeles, pentru că la el şi bătrâneţea e venerabilă, şi vârsta acestei 
bătrâneţi se caracterizează printr-o viaţă neprihănită 143 , nici n-au în¬ 
treprins toţi această negustorie, decât fiii lui Iacob, şi, dintre aceştia, 
numai cei de vârstă mai înaintată. De aceea au plecat primii ze¬ 
ce 144 , iar cel mai tânăr, nu. Pe el nu l-a trimis tatăl, cum spunea 
însuşi, "ca nu cumva să i se întâmple vreun râu" 145 . Până atunci, 
fiind mai tânăr, Veniamin era mai expus primejdiei. Desigur, patri¬ 
arhul se referă la Veniamin, dar prin el se prefigura Pavel, care ştim 
că era din tribul lui Veniamin 146 . Şi pe bună dreptate se îndoia Iacob 
de deplinătatea lui. în definitiv, el a fost infirmat, pentru ca să se 
înzdrăvenească: a suferit de o anumită orbire 147 , dar această infir¬ 
mitate i-a fost spre mântuire. Căci până la sfârşit acea orbire l-a adus 
la lumină. Am amintit această istorisire ca sâ-i înţelegem taina: la 


138. Cf. Matei 25, 10. 

139. Matei 25, 9. 

140. Cf. Matei 13, 46. 

141. Fac. 42, 1 şi urm. 

142. Cf. loan 12, 24. 

143. Cf. înţ. Sol. 4, 8. 

144. Fac. 42, 3. 

145. Fac. 42, 4. 

146. Cf. Rom. 11,1. 

147. Cf. Fapte 9, 8 şi urm. 

început patriarhii au fost cei care au plecat fără Veniamin, mai târ¬ 
ziu apostolii, fără Favel. nici unul, nici celălalt n-au sosit primii, dar 
odată chemaţi, fiecare din ei a primit la sosire răsplată mai mare 
decât cei de mai înainte. Vorbele "este grâu în Egipt'" înseamnă: 
acolo unde foametea-i mai mare, acolo şi belşugul e mai mare. în 
Egipt era grâu mult; poate de aceea a zis şi Tatăl: "din Egipt L-am 
chemat pe Fiul Meu" 148 . Din acest grăunte e acel belşug; căci nici 
recoltă n-ar fi existat dacă mai înainte n-ar fi fost năpăstuite semă¬ 
năturile Egiptului. Este aşadar grâu în Egipt" cum nimeni nu credea 
înainte. Pentru acest grâu se târguiau patriarhii. Şi desigur că în 
acest scop ei şi-au luat banii necesari, în schimb bunul Iosif le-a dat 
grâu, dar le-a restituit şi banii. Căci nu pe bani se cumpără Hristos, 
ci prin har: valoarea ta, creştine, constă în credinţa ta, cu ea se "cum¬ 
pără" tainele dumnezeieşti. Pe de altă parte, acest grâu îl duce acel 
asin 149 care în Legea veche era socotit necurat, dar acum lumea în¬ 
treagă se află în împărăţia harului. 

46. Totuşi tânărul Veniamin fusese reţinut şi n-a ieşit până acum 
din dragostea paternă, căci îl opreau cătuşele Legii, datinile părin¬ 
teşti 150 . Foametea se înteţea tot mai tare. Dar întrucât Veniamin în¬ 
târzia să vină 151 , au intervenit pentru el doi dintre fraţi, Ruben şi 
Iuda, adică umilinţa" şi "mărturisirea" 152 . De aceşti garanţi se face 
uz pe lângă tatăl lor; prin ei se rânduiesc lucrurile, căci unul e prim 
născut, celălalt e redeşteptat. Legea primului născut e Evanghelia 
celui redeşteptat. Prin ei e dus şi tânărul Veniamin care, având mi¬ 
resme bine mirositoare, soseşte şi el cu tămâie în care s-au ameste¬ 
cat şi bucăţele de smirnă 153 ; aceasta pentru ca şi prin el să se 
amestece, întocmai ca printr-o cuvântare dragă, răşina spiritului cu 
pietrele vii; el venea aducând şi mierea care să se aplice fără durere 
pe unele părţi mai simţitoare ale lăuntrului nostru. Tot astfel era pro- 
povăduirea lui Pavel care, prin bisturiul argumentării sale, să înlăture 
rănile deschise şi să evacueze secreţiile purulente ale rătăcirii, iar 
mădularele bolnave ale minţii a dorit mai curând să le cauterizeze 
decât să le extirpe. Despre tămâia rugăciunii, despre smirna şi aloia 
care îmbălsămează, proorocul David ne-a învăţat că sunt semne dis¬ 
tinctive ale înmormântării, atunci când spune 154 : "smirna şi aloia 


148. Matei 2, 15. 

149. Cf. Fac. 44, 3; loan 12, 14; Zah. 9, 9. 

150. Gal. 1, 14. 

151. Cf. Fac. 43, 3. 

152. A se vedea şi Filon, De somniis I, 7 (citat după Schenkl, op. cit., p. 104). 

153. Cf. Fac. 43, 1 1. 

îmbălsămează veşmintele". Căci a venit Apostolul Pavel să vestească 
despre crucea Domnului cea mereu verde şi odrăslită, a cărei coajă 
e mai vârtoasă, dar fructul meii moale - desigur ne gândim la toiagul 
arhieresc de migdal al Iui Aaron şi Ia toiagul asemănător al lui 
Ieremia 155 ; dar şi banii apar de două ori 156 . Cine să pună la îndoială 
că astfel de îndatoriri ar fi fără rost, când ne gândim că atât viata 
patriarhului, cât şi propovăduirea apostolului strălucesc cu putere în 
piepturile fiecăruia, pe temeiul învăţăturilor lor sfinte, ca argintul 
lămurit în foc la lumina vie a poruncilor mântuitoare? Şi nici pome¬ 
nirea dublă a banilor nu se face fără rost: prin ele Pavel prefigura 
împlinirea a ceea ce-i învrednicea cu îndoită cinste pe presbiterii 
harnici care se ostenesc cu cuvântul şi cu învăţătura 157 . 

47. "Şi ridicându-şi Iosif ochii l-a văzut pe Veniamin, fratele său 
de o mamă cu el" 158 . în fine, se văd evreii şi sunt văzuţi şi de 
Hristos, al Cărui tip este Iosif, ca şi cum ar veni Pavel şi le-ar vorbi 
blând şi potolit, spunându-le să vină şi ei să-şi ia merinde. Dar şi mai 
înainte, chiar când veniseră fără Veniamin, i-a recunoscut, dar şi-a 
întors fata de la ei, făcându-se că nu-i cunoaşte, după cum e scris: 
"le-a grăit aspru" 159 , şi aceasta pentru că ei nu-l recunoscuseră, pe 
când el îi recunoscuse din primul moment. Aşadar, pe bună drep¬ 
tate mi-am adus aminte de Pavel, pe care Domnul lisus îl iubea mai 
mult decât pe ceilalţi fraţi, ca pe un frate mai mic. La rândul lor, şi 
evreii s-au depărtat de Domnul, tăgăduindu-I dumnezeirea, cu toate 
că în timp ce era răstignit de sinagoga lor. El totuşi îi iubea mai mult, 
aşa cum iubeşte cineva pe cel născut cu el din acelaşi părinte sau, 
poate, până la urmă, totuşi îl vor fi recunoscut pe Săvârşitorul mân¬ 
tuirii lor. Dar conştienţi de propriile lor fărădelegi, ei nu şi-au putut 
închipui că milostivirea lui Hristos e atât de mare, încât să le poată 
ierta păcatul şi să-i dezlege pentru nelegiuirea lor. Poate tocmai de 
aceea erau prefiguraţi sub chipul patriarhilor, sub forma în care 
urmau să se comporte în viitor. Erau chemaţi la iertare, erau invitaţi 
să ia parte la ospăţul merindelor de mântuire 160 . Dar ei au bănuit că 
li se pregăteşte vreo năpastă şi că li se întinde o cursă. 

48. Şi s-au dus la omul care era ispravnicul casei, căutând să-şi 
apere cauza în uşa casei lui 161 . Până atunci se tot îndoiau să intre. 


155. Cf. Num. 17, 8; Ier. 1,11. 

156. Cf. Fac. 45, 11-14. 

157. Cf. 1 Tim. 5, 17. 

158. Fac. 43, 29. 

159. Fac. 42, 7. 

160. Cf. Fac. 43, 18 şi urm. 

161. Cf. Fac. 43, 19. 

preferând mai curând să se îndreptăţească după faptele lor şi să 
prezinte noi dovezi despre acest lucru, decât să primească iertarea 
gratuit 162 , de aceea argumentau ei aşa, stând la uşă. Dar ca unii 
care aşteaptă rodul pântecelui feciorelnic şi moştenirea Domnului, 
se neguţătoreşte răsplata Fiului fără să se ruşineze pentru că stăteau 
la poartă, ci gândindu-se că va fi alungat vrăjmaşul cu preţul ieşirii 
din această viată, pentru ca cine s-ar grăbi să urce spre înălţimi să 
nu mai poată întâlni împotrivire, chiar dacă şi-ar da seama câ a să¬ 
vârşit vreo greşeală mai mare. 

49. De aici, şi răspunsul tainic al mai-marelui casei, ari cărui rost 
îl poţi înţelege dacă reţii că Moise a fost credincios în toată casa 
Domnului său. Căci ştim că mai-marii casei sunt Moise, Petru, Pavel 
şi ceilalţi sfinţi, pe când Hristos este singurul Domn. Doar aşa stă 
scris: "Moise a fost credincios în toată casa Domnului, ca o slugă, 
spre mărturia celor ce erau să fie descoperite în viitor, dar Hristos a 
fost credincios ca Fiu peste casa Sa. Şi casa Lui suntem noi, numai 
dacă ţinem până la sfârşit, cu neclintire, îndrăzneala mărturisirii şi 
lauda nădejdii' 163 . 

50. Atunci, dar, le-a răspuns şi mai-marele casei: "Fiţi liniştiţi şi 
nu vă temeti: Dumnezeul vostru şi Dumnezeul părinţilor voştri v-a 
dat comoara în sacii voştri, căci eu am primit tot argintul cuvenit de 
la voi " 164 . Dar la acestea ei au răspuns: Tioi am aflat argintul nostru 
fiecare în sacul lui. Şi acum argintul nostru l-am adus cântărit iarăşi 
înapoi" 165 . O! Taină mare şi copleşitoare! Iată ce trebuie spus: De ce 
să vă tulburaţi? Cum pretindeţi că voi v-aţi găsit argintul vostru de 
mai multe ori în sacii voştri? în definitiv, "ce aveţi, pe care să nu-1 fi 
primit?" 166 . Iar dacă aţi primit, de ce vă lăudaţi ca şi cum n-aţi pri¬ 
mit? Deja v-aţi săturat, v-aţi făcut bogaţi, căci credeţi că argintul pe 
care-1 aveţi e al vostru, câtă vreme vi l-a dat Domnul Dumnezeul pă¬ 
rinţilor voştri, de Care v-aţi lepădat. Dar El iartă, e îngăduitor şi vă 
primeşte dacă vă întoarceţi la El. El este Cel care nu vă cere bani. 
Care vă dă dintr-al Lui, şi tot El este şi Cel care a pus argintul în sacii 
voştri. Iată, sacii voştri au în ei banii cuveniţi, dar voi sunteţi nişte 
păcătoşi. De aceea dintre ai voştri este cel ce zice: "rupt-ai sacul meu 
şi m-ai încins cu bucurie" 167 . Hristos este darul bucuriei. El este şi 
argintul vostru. El e şi preţul de răscumpărare pentru voi. Domnul 


► 



162. Cf. Qal. 2, 16 
1 63. Evr. 3, 5-6. 

164. Fac. 43, 23. 

165. Fac. 43, 20. 

166. 1 Cor. 4, 7. 

167. Ps. 29, 11. 

Iisus nu cere de la voi valoarea grâului Său, nu cere de la voi greu¬ 
tatea cântărită în argint, arginţii voştri nu-i fac plăcere, arginţii din 
saci nu-s veritabili. 

51. "Eu am primit tot argintul cuvenit de la voi" 168 , cu alte cu¬ 
vinte: Mie nu-mi trebuie argintul vostru metalic, ci vreau argintul 
vostru duhovnicesc, adică cel curat, pe care l-aţi adus cu o credin- 
cioşie curată, ca nişte adevăraţi fii ai lui Iacob, care se dau în dar, 
însă fără pierdere, şi se încasează fără daune, pentru că la un astfel 
de preţ se înlătură dezastrul morţii şi se asigură câştigul vieţii. 

52. "Iar ei şi-au pregătit darurile până la amiază, când avea să 
vină Iosif" 169 . Dar şi credinţa lui Pavel a grăbit amiaza, căci înainte 
fusese orb, abia mai târziu a ajuns să vadă lumina dreptăţii, pentru 
că cine descoperă Domnului calea sa şi nădăjduieşte în El, aceluia şi 
Domnul îi "va scoate ca lumina dreptatea Iui şi judecata lui ca lumi¬ 
na de amiază" 170 . Pentru că şi când Domnul i S-a arătat lui Avraam 
la acelaşi stejar Mamvri era amiază, şi când s-a înfăţişat Domnului şi 
strălucea lumina cea veşnică, era tot amiază. Şi tot aşa s-a întâmplat 
şi când a intrat Iosif cel drept în casa lui ca să prânzească. Căci atunci 
e ziua mai luminoasă, când prăznuim tainele. Şi ne spune Scriptura: 
"După ce a venit Iosif acasă, i-au adus în casă darurile" 171 . 

53. Hoi aducem daruri. El pregăteşte ospăţ. Apoi a zis: "Daţi mân¬ 
carea" 172 , separat pentru evrei, separat pentru egipteni. Dar înainte 
de ospăţ, câtă consideraţie! Cât uz s-a făcut de forţa morală a râvnei 
şi a dragostei! Până acum fraţii erau bănuiţi a fi răufăcători, după 
cum lăsa Iosif să se creadă. Or acum el este cel care i-a poftit la 
prânz; pe cât de şovăitoare erau simţămintele lor, pe atâta de stă¬ 
ruitoare era atenţia şi dragostea lui. El este cel dintâi care li se adre¬ 
sează, primul care întreabă "cum vă aflaţi?”. 

54. Şi mai departe, tot el: "E sănătos bătrânul vostru tată?". Se 
cade ca cel mai mare să-l provoace pe cel mai mic la dialog, să dea 
temei convorbirii şi să întrebe nu numai de ei înşişi, ci şi de părinţi. 
Ei răspunseră: "Tatăl nostru, robul tău, e sănătos' 173 . 

55. Ca să-i dea întâietate, el i-a zis "bătrânul"; ei l-au numit "rob" 
(sau fecior), desigur ca să se exprime sentimentul de smerenie şi 
spre a se pune în lumină că bătrâneţea are drept la întâietate onori- 



168. Fac. 43, 23. 

169. Fac. 43, 25. 

170. Fs. 36, 5-6. 

171. Fac. 43, 26. 

172. Fac. 43, 31. 

173. Fac. 43, 28. 

ficâ, pe câtă vreme tinereţea e lăsată pe planul al doilea, preţuind 
mai mult respectul decât mândria. 

56. "Şi ridicându-şi Iosif ochii, îl vede pe Veniamin, fratele său de 
o mamă cu el' 174 . E cinstit lucru ca pe cei pe care-i iubim să-i vedem 
mai curând decât pe alţii şi pe care-i avem în minte să-i zărim mai 
curând înaintea ochilor, deoarece duşi de preocupările gândurilor ni 
se întâmplă uneori să nu-i observăm pe cei pe care-i avem în fata 
noastră, bine ştiind că privirile noastre se îndreaptă încotro ne duc 
gândurile. Aşa se face că şi dreptul Iosif îl vede mai întâi pe fratele 
său Veniamin, spre care-1 ducea inima, pe care-1 căutau ochii; iar 
dacă ar fl lipsit, aproape că la ceilalţi fraţi nu s-ar fi uitat, pentru că 
nimic altceva nu dorea să vadă atunci. Mulţumit nu numai că l-a vă¬ 
zut, ci parcă prefăcându-se că nu l-ar recunoaşte, a întrebat zicând: 
acesta-i fratele vostru cel mai mic?". E obicei, dar şi un farmec al 
iubirii, ca peste cei dragi nu numai să se oprească privirile noastre, 
ci să-i reţinem şi cu vorba. Desigur că Iosif îşi recunoscuse fratele, 
totuşi a întrebat, pentru ca cel pe care-1 avea în cuget să fie amintit 
şi cu glas. 

57. Dar până la urmă el n-a mai aşteptat să i se răspundă, ci, în 
timp ce-1 binecuvânta, s-a tulburat ca rod al dorinţei sale sau, cum 
zice Scriptura: ardea pentru fratele său" 175 , pentru că de dorul de a-1 
îmbrăţişa pe cel pe care-1 dorise, îi dădea ghes inimii. în sfârşit, 
"intrând în camera sa, a plâns acolo, apoi spălându-şi faţa a ieşit' 176 . 
Ţepuşele unei mari iubiri repede străpung inima dacă nu se slobo- 
zesc frânele dorinţei. Biruit de atâta dor, s-a dat înfrânt şi Iosif, raţiu¬ 
nea a cedat, căci, după ce de mult timp în el raţiunea se tot lupta cu 
dragostea, deodată a izbucnit în plâns, ca să astâmpere prin lacrimi 
fierbinţeala acestei iubiri curate. 

58. Aceasta-i înţelesul moral al faptelor. Dacă ne gândim la cel 
tainic 1763 , atunci vom spune că Domnul lisus îl vede pe Pavel - căci 
"ochii Domnului sunt peste cei drepţi' 177 - şi a zis: "Acesta este fra¬ 
tele vostru cel mai mic?". Până atunci îi spunea "cel mai tânăr", căci 
încă nu ajunsese la vârsta cu minte a bărbăţiei credinţei, încă nu se 
smulsese s-ajungă nici la statura bărbatului desăvârşit sau, cum 
zice Scriptura: "la măsura vârstei plinătăţii lui Hristos" 178 . Mai bine 
zis, citim că era numai "un tânăr păzind veşmintele celor ce-1 uci- 


174. Fac. 43, 29. 

175. Fac. 43, 30. 

176. Fac. 43, 30. 

■ 176a. Aceeaşi metodă exegetică repetată (ca şi la nota 80). 

L 177. Fs. 36, 18. 

deau cu pietre pe Ştefan” 179 , de aceea dorea ca şi Rlimon să fie ase¬ 
meni nu adolescentei lui, ci bătrâneţilor lui, după cum scria: "iti fac 
mai degrabă o rugăminte, aşa cum sunt eu, bătrânul Pavel" 180 . De 
aceea predica să se ferească de văduvele mai tinere 181 nu cu gân¬ 
dul la etatea lor, ci din pricina eventualelor greşeli provenite din uşu¬ 
rătatea tinerească şi a nematuritătii virtuţii. De altfel, lauda fecioriei 
e mai de preţ la tineri decât la vârsta bătrâneţii. Şi totuşi cred că nu-i 
străin de adevăr dacă am înţelege acest lucru; căci şi Pavel aşa cre¬ 
dea atunci când a fost răpit pe cale şi s-a speriat de orbirea care a 
strălucit peste el, şi totuşi s-a gândit să se apropie zicând: "Doamne, 
ce voieşti să fac?" 182 . De aceea, despre Hristos s-a vorbit la o vârstă 
mai tânără, pentru ca cel chemat la iertare să fie iertat de păcat pe 
motiv că tinereţea este vârsta alunecărilor. Oricum, Hristos l-a văzut 
atunci când un fulger de lumină l-a învăluit 185 . 

59. Şi întrucât tinerii sunt opriţi de la rău mai curând de frică 
decât prin raţiune, a folosit îndemnul şi făcându-I-se milă de el, i-a 
atras atenţia să nu calce în picioare sfaturile. După cum ştim din 
Evanghelie, Iisus "a suspinat cu duhul' 1 şi a plâns când a înviat pe 
Lazăr 184 , spălând astfel mai înainte păcatele mortului prin lacrimile 
Sale. Dar înlăuntru a plâns şi şi-a spălat faţa 185 . Orbirea lui Pavel e 
plânsul lui Hristos. îşi spală fata când lumina străluceşte şi când se 
îndreaptă cel pierdut. îşi spală Hristos fata când e botezat Pavel 186 , 
prin mijlocirea căruia Hristos e propovăduit înaintea mulţimilor. De 
aceea, porţia lui a fost de cinci ori mai mare decât a celorlalţi 187 , 
pentru că avea să fie înfăţişată înaintea mai-marilor nu numai in¬ 
teligenta cugetului, ci şi lupta trupului şi harul fecioriei. 

60. “Şi au băut şi s-au veselit cu el" 188 . Prin lucrarea săvârşită de 
Pavel ni se dă să înţelegem că vrednicia credinţei este mai mare, 
căci despre el i s-a spus lui Anania: “Mergi, fiindcă acesta îmi este 
vas ales ca să poarte numele Meu înaintea neamurilor" 189 . De aceea 
s-a desfătat cu bucurie, dar cu o desfătare sobră, după cum însuşi 


179. Fapte 7, 58. 

180. Fii. 9. 

181. 1 Tim. 5, 11. 

182. Fapte 9, 6. 

183. Cf. Fapte 9, 3. 

184. loan 11, 33; 35. 

185. Fac. 43, 31. 

186. Cf. Fapte 9, 18. 

187. Fac. 43, 34 (e vorba de Veniamin). 

188. Fac. 43, 34. 

ar zice, împreună cu sfinţii: "Paharul bucuriei Tale cât de strălucit 
este!" 190 . 

61. Iar cupa de argint a fost pusă numai în sacul lui 191 , desigur 
fără ştirea lui Veniamin: Pavel rămânea neobservat, dar el totuşi fu¬ 
sese chemat. E trimis Anania la el de dimineaţă. Căci de acum tre¬ 
cuse noaptea orbirii şi se apropia lumina credinţei 192 . 

62. între timp sacii fiecăruia dintre fraţi erau controlaţi pe 
rând 193 . Iată cum te învaţă Scriptura dumnezeiască ce este buna 
cuviinţă: pe rând se aşezaseră şi mai înainte la ospăţ, înaintea lui, şi 
anume [primul] cel întâi născut după vârsta lui 194 . Vezi, dar, că locul 
celui mai bătrân trebuie pus în frunte. Tot aşa, pe rând, sunt con¬ 
trolaţi şi sacii fiecăruia. Din aceasta să înţelegi că Pavel a fost şi el 
ales după o judecată cerească 195 . El alergase în urma celorlalţi, dar 
iată că el a fost cel preferat. în niciun alt sac n-a fost aflată cupa de 
argint, decât în sacul lui. Ce vrea să ne spună faptul că tocmai în 
acesta fusese pusă? De fapt, Iosif se desfăta la gândul că rămâne 
neobservat când a trimis printr-o fraudă sfântă să-l aducă înapoi pe 
fratele pe care-1 iubea, dar tainele dumnezeieşti pun lucrurile în altă 
lumină. 

63. Acelaşi argint îl găseşte Dumnezeu în noi, căci doar El ni l-a 
dăruit. Cunoaştem şi natura acestui argint, dar îl avem în dar. După 
natura lui, el e opera Creatorului; după har este lucrarea Mântuito¬ 
rului. Şi chiar dacă nu putem vedea în ce chip ni-1 dăruieşte Hristos, 
totuşi El este Cel ce ni-1 dăruieşte printr-o lucrare tainică şi pusă la 
îndemâna tuturor, dar puţini sunt cei care ţin seamă de ea şi care n-o 
pierd. Căci totuşi nu oricui i se dăruiesc toate. Grâu se împarte la 
toţi, dar cupa numai unuia; ea e dată numai slujirii profetice şi celei 
preoţeşti. Nu oricine a putut spune ceea ce a rostit proorocul: 
Paharul mântuirii voi lua şi numele Domnului voi chema" 196 . 

64. Cu alte cuvinte, în trupul lui Pavel strălucea graiul învăţăturii 
cereşti, întrucât fusese un cunoscător al Legii, dar întrucât până 
atunci nu se plecase în faţa dreptăţii lui Dumnezeu, cupa a ajuns să 
fie pusă în sac, învăţătura se mărginea doar la Lege. Făclia era sub 
obroc 197 . Şi totuşi Anania a fost trimis ca să-i ducă binecuvântarea. 


190. Ps. 22, 6 (citare liberă). 

191. Cf. Fac. 44, 2. 

192. Cf. Rom. 13, 12. 

193. Cf. Fac. 44, 12. 

194. Fac. 43, 33. 

195. Cf. Fac. 43, 14. 

196. Ps. 115, 4. 

197. Cf. Matei 5, 15; Fapte 9, 12, 17. 

să-şi pună mâinile peste el, să dezlege sacul, iar sacul odată dezle¬ 
gat, argintul a strălucit şi "ca şi cum i-ar fi căzut nişte solzi de pe ochi" 
s-a dezlegat 198 legătura sacului şi din acea clipă el a văzut. Legătura 
aceea era necredinţa, iar prin dezlegare s-a pus în lucrare credinţa. 
Şi de aceea, întocmai cum s-a dezlegat acel sac, tot aşa a fost în¬ 
lăturată şi învelitoarea Legii care se depusese pe inima iudeilor şi, 
odată întors spre Domnul şi liber de constrângere şi răpit de far¬ 
mecul libertăţii, a grăit: "Şi noi toţi privind cu faţa descoperită slava 
Domnului, ne prefacem in acelaşi chip din slavă în slavă" 199 . Căci 
după ce şi-a dezlegat încălţămintea Legii, a pornit cu tălpile goale să 
propovăduiască, răspândind Evanghelia cea slobodă. îl mai opreau 
iudeii, dorind să-l împiedice, dar din clipa în care cupa de argint a 
strălucit în sacul lui, "şi-au rupt hainele, zice Scriptura, şi s-au întors 
în cetate' 200 . 

65. Căci propovăduirea liberă a lui Pavel despre Hristos a dat pe 
faţă greşelile poporului iudeilor şi "a sfâşiat" tot farmecul învăţăturii 
lor, de aceea s-au întors în cetate, aşa cum mai înainte nu şi-ar fi 
putut-o închipui. Se întorc tocmai cei care-L pierduseră pe Hristos. 
Căci se scrie şi în Evanghelie că atunci când au prins să ducă la 
moarte pe Domnul Iisus, "ei s-au dat înapoi şi au căzut la pă¬ 
mânt" 201 . Şi pe drept cuvânt s-au întors înapoi cei care căzuseră din 
harul ceresc în ocara pământească. Omeneşte vorbind, fraţii nu 
voiau să se întoarcă fără fratele lor, - din punct de vedere duhov¬ 
nicesc, ei nu au vrut să se întoarcă fără Pavel -, pe care dacă l-ar fi 
pierdut, socoteau că atunci ar Fi mâhnit bătrâneţea părintelui lor. 

66. lată de ce dorea Iuda să rămână pe lângă losif 202 , ca să nu 
vadă necazurile care-1 năpăstuiseră pe tatăl lor; de aceea Pavel a şi 
prevăzut acest lucru şi dorea să înlăture acele necazuri care aveau 
să vină peste poporul iudeilor. Dar întrucât nu exista în imaginea pe 
care şi-o făcuseră conducătorii poporului iudeu acea liberă propo- 
văduire a credinţei, a plâns losif; propriu-zis prin el a plâns însuşi 
Iisus 203 . 

67. "Şi a poruncit losif să iasă toţi ceilalţi afară, ca să se desco¬ 
pere fraţilor" 204 . Căci, după cum spusese El însuşi, n-a venit decât la 


198. Fapte 9, 18. 

199. 2 Cor. 3, 18. 

200. Fac. 44, 13. 

201. loan 18, 6. 

202. Cf. Fac. 44, 32 şi urm. 

203. Cf. Fac. 45, 2. 

oile cele pierdute ale casei lui Israel 205 . Şi dând glas cu plângere, 
Iosif a strigat: "Eu sunt Iosif. Mai trăieşte oare tatăl meu?" 206 . Cu alte 
cuvinte, ridicându-Şi mâna către poporul care nu credea şi care grăia 
împotrivă, fără să caute sol ori vestitor, însuşi Domnul a voit să mân¬ 
tuiască pe poporul Său, după cum stă scris: Toporul va înţelege în 
ziua aceea că Eu sunt Cel care grăieşte" 207 ; "Şi căutat am fost de cei 
ce nu întrebau de Mine, găsit am fost de cei ce nu Mă căutau" 208 . Şi 
ce oare altceva striga decât "Eu sunt Iisus", atunci când a fost ispitit 
de conducătorii iudeilor care-L întrebau: Tu eşti Fiul lui Dum¬ 
nezeu?", iar El a răspuns: "voi ziceţi că sunt', sau [răspundea] la între¬ 
barea lui Pilat: Tu zici că Eu sunt împărat. Eu spre aceasta M-am 
născut" 209 ? Iar căpeteniei preoţilor, care întreabă: "Te jur pe Dum¬ 
nezeul cel viu, să ne spui nouă de eşti Tu Hristosul, Fiul lui Dum¬ 
nezeu?", El îi răspunde: "Tu ai zis. Şi vă spun vouă: De acum veţi ve¬ 
dea pe Fiul Omului şezând de-a dreapta Puterii şi venind pe norii 
cerului" 210 . Ceea ce vrea să spună: atâta cât "Eu sunt Iosif", adică 
sunt din puterea lui Dumnezeu, "mai trăieşte tatăl meu?' 211 . Ceea ce 
vrea să spună: eu pe tatăl nu-1 tăgăduiesc, pe fraţi îi recunosc dacă 
şi voi mă recunoaşteţi de frate şi dacă tatăl mă mai recunoaşte ca 
fiu. Mai trăieşte încă, aşadar, poporul meu din neamul căruia mi-am 
ales frate? 

68. "Apropiati-vă de Minei", pentru că şi Eu M-am apropiat de voi 
şi încă până într-atâta încât, luând asupră-Mi trup de om, M-am făcut 
părtaş firii voastre. Să nu Mă primiţi părtaş la comuniune cu voi, 
aceasta ar însemna: că voi nu recunoaşteţi pe Săvârşitorul mântuirii 
voastre. 

69. Şi ei s-au apropiat, se spune, iar el a zis: Eu sunt Iosif, fratele 
vostru, pe care voi l-aţi vândut în Egipt. Acum însă să nu vă întristaţi, 
nici să vă pară rău că m-ati vândut aici, că Dumnezeu m-a trimis 
înaintea voastră pentru păstrarea vieţii voastre" 212 . Ce iubire fră¬ 
ţească, ce frăţie dulce, încât să ierţi până şi pe un trădător din casa 
ta, spunând că faptul acesta ar fi fost rânduit de Pronia dumnezeias¬ 
că, iar nu de o nelegiuire omenească, întrucât n-ar fi fost dat la 
moarte de nişte oameni, ci ar Fi fost rânduit pentru viaţă de însuşi 


205. Matei 15, 24. 

206. Fac. 45, 3. 

207. Is. 52, 6. 

208. Is. 65, 1. 

209. Cf. loan 18, 5, 37. 

210. Matei 26, 63-64. 

211. Fac. 45, 4-5. 

Domnul! Căci ce altceva a însemnat acea mylocire pentru popor a 
Domnului nostru Iisus Hristos, Care i-a întrecut în iubire pe toţi fraţii 
atunci când exclama ţintuit pe cruce: "Părinte, iartă-le lor, că nu ştiu 
ce fac -213 ? Şi ce altceva a fost acea rostire în mijlocul ucenicilor, 
când le-a spus: "Eu sunt, nu vă temeţi " 214 ? Sau atunci când, tulbu¬ 
raţi şi îngroziţi, li se părea că văd duh şi când iarăşi le-a spus: De ce 
sunteţi tulburaţi şi pentru ce se ridică astfel de gânduri în inima 
voastră? Vedeţi mâinile Mele, că Eu însumi sunt; pipăiţi-Mă şi vedeţi 
că duhul nu are came şi oase, precum Mă vedeţi pe Mine că am " 215 . 
Aşadar aceste taine au fost descoperite atunci ca unele ce aveau să 
se desfăşoare în viitor, pentru vremuri ce urmau să vină. 

70. De fapt s-a exprimat şi prin cuvinte că pe El trebuie să-L 
înţelegem atunci când a vorbit trupeşte prin mijlocirea lui Iosif şi a 
altora. Căci iată cum S-a rostit atunci: "Acum însă să nu vă întristaţi, 
nici să vă pară rău". Şi meii departe: "Qrăbiţi-vă de vă duceţi la tatăl 
meu şi-i spuneţi: "Aşa zice fiul tău Iosif: Dumnezeu m-a făcut stăpân 
peste tot Egiptul" 216 . Iar în Evanghelie: "Tiu vă temeţi. Duceţi-vă şi 
vestiţi fraţilor Mei ca să meargă în Galileea, şi acolo Mă vor ve¬ 
dea" 217 . Iar mai jos adaugă: "Datu-Mi-s-a toată puterea în cer şi pe 
pământ" 218 , ceea ce este tot una cu a zice: aceasta a fost voia 
Providenţei dumnezeieşti, ca să mă îmbrac întru putere, iar nu cu 
amărăciune omenească. 

71. Răsplata nu s-a făcut pe măsura nelegiuirii. Tocmai pentm că 
s-a spus în cartea Facerii: "Dumnezeu m-a trimis înaintea voastră 
pentru păstrarea vieţii voastre" 219 , de aceea se va zice în Evanghe¬ 
lie: "învăţaţi toate neamurile, botezându-le în numele Tatălui şi al 
Fiului şi al Sfântului Duh" 220 , căci aceasta este răsplata şi viaţa sfin¬ 
ţilor, pentru că şi pe alţii i-a răscumpărat. 

72. De aceea, să bagi de seamă că nu fără rost s-a scris în cartea 
Facerii 221 : "şi vei fi aproape de mine, tu, feciorii tăi şi feciorii fecio¬ 
rilor tăi"; or, aceasta e tocmai ceea ce s-a zis în Evanghelie: Iată, Eu 
cu voi sunt până la sfârşitul veacului" 222 . 


213. Luca 23, 34. 

214. Ioan 20, 19. 

215. Luca 24, 38-39 

216. Fac. 45, 5; 9. 

217. Matei 28, 10. 

218. Matei 28, 18. 

219. Fac. 45, 5. 

220. Matei 28, 19. 

221. Fac. 45, 10. 

222. Matei 28, 20. 

73. Cât de lămurită este aşadar această taină! Căci, după cum, 
pentru a arăta în ce fel ar fi împlinit toată porunca, Iosif îl îmbră¬ 
ţişează pe fratele său Veniamin, căzând pe grumajii lui 223 , tot aşa, 
după ce a împlinit porunca Evangheliei, Hristos îl îmbrăţişează pe 
Favel atunci când şi alţii “căzând peste grumajii acestuia, îl săru¬ 
tau" 224 , pentru ca, după o tâlcuire mai tainică, prin plecarea oare¬ 
cum a grumajilor să se ridice spre cer. De unde, simţindu-se înălţat 
de Hristos, apostolul exclamă: “căci petrecerea noastră este în 
ceruri" 225 . 

74. Şi s-a bucurat Faraon că Iosif s-a făcut cunoscut fraţilor 
săi 226 , de unde a mers vestea în casa lui Faraon şi a fost îndemnat 
dreptul Iosif să-şi invite fraţii să vină cu tatăl lor, şi a poruncit să li 
se umple sacii cu grâu şi să le dea şi căruţe. Dar de unde atâta bu¬ 
nătate la un păgân, dacă nu spre a scoate Ia lumină acea mare taină, 
care pentru Biserică nu-i ceva ascuns?: atunci sunt răscumpăraţi şi 
iudeii, iar poporul creştin se bucură de această reunificare, ajutând 
cu ce poate şi trimiţând la propovăduirea împărăţiei lui Dum¬ 
nezeu 227 , spre care sunt chemaţi cât mai neîntârziat. 

75. După cum Faraon îi mai dăduse fiecăruia dintre fraţi schim¬ 
buri de haine 228 , tot aşa deleagă pe Favel (din ale cărui scrieri ci¬ 
tează) să i se dea de la Hristos trei sute de bani de aur 229 , precum 
şi cinci rânduri de haine de diferite culori. Iar prin cei trei sute 230 se 
propovăduieşte crucea lui Hristos, pentru care şi spune: Că am ju¬ 
decat să nu ştiu între voi altceva decât pe Iisus Hristos, şi pe Acesta 
răstignit" 231 . Şi a mai promis şi mulţi bani de aur, pentru că nu pro¬ 
povăduia în cuvintele convingătoare ale înţelepciunii omeneşti, ci în 
dovada [puterii] Duhului 232 . Pe deasupra a mai primit şi cinci rân¬ 
duri de haine sau daruri ale unei înţelepciuni depline, în înţelesul că 
nu se lasă atras de nicio momeală a simţurilor trupeşti, care la unii 
ameninţă să fie biruitoare, ci să fie în stare să înfrângă printr-o deo¬ 
sebită înfrânare toate ispitele trupului, încât niciun fel de slăbiciune 


223. Cf. Fac. 45, 14. 

224. Fapte 20, 37. 

225. Filip. 3, 20. 

226. Cf. Fac. 45, 16. 

227. Luca 8, 1. 

228. Fac. 45, 22. 

229. în text: "de argint". 

230. Ambrozie repetă semnificaţia numerică a literei T = 300. Vezi aici, mai 
sus, paragraful 14. Această interpretare o regăsim şi în alte scrieri, de pildă în 
Tălmăciri la Evanghelia după Luca VI, 30. A se vedea şi nota 50. 

231. 1 Cor. 2, 2. 

trupească să nu poată toci pornirea şi râvna cuiva, care "de este în 
trup sau in afară de trup, nu ştiu". în sfârşit, a fost răpit în rai, ne- 
ştiind dacă a fost în trup sau In afară de trup 233 , dar a auzit vorbe 
pe care nu e slobod omului a le grăi, care până la urmă nu denotă 
în sine nimic pământesc, după cum însuşi învaţă, zicând: pentru că 
îi suntem lui Dumnezeu mireasmă a lui Hristos, între cei ce se mân- 
tuiesc" 234 . 

76. Aşadar, Apostolul Pavel deţine locul de frunte şi mireasma 
lui curge la nesfârşit, şi totuşi şi alţi propovăduitori îşi au harul lor. 
Despre fraţii lui Iosif stă scris că au primit încă un rând de haine. 
Care? Desigur acelea de care nu trebuie să te îndoieşti, pentru că în 
Cartea înţelepciunii ai citit: “câte două haine a făcut bărbatului 
său' 235 . Una e spusă în chip tainic, cealaltă în chip moral (= firesc). 
Dar nu toţi, nu toţi proorocii şi nu toţi păstorii au toate virtuţile, nu 
toţi au darul vindecărilor, nu toţi grăiesc în limbi. Dacă răsplăţile 
sunt diferite, înseamnă că şi vredniciile au fost diferite. 

77. Şi sunt făgăduite şi Tatălui daruri, fiul este Cel care-L cin¬ 
steşte pe Tatăl, Hristos îşi cheamă poporul la făgăduinţe, îl invită la 
daruri. Şi dacă atunci aceste daruri le purtau câţiva asini neîndemâ¬ 
natici sau greoi 236 , acum le poartă alţii mai sprinteni şi care vor 
duce darurile lui Hristos, Chivemisitorul din Evanghelie al darurilor. 

78. "Aşa a dat Iosif drumul fraţilor săi, şi ei au plecat. Şi le-a zis 
la plecare: Să nu vă sfădiţi pe cale" 237 . Cât de bine îi învaţă să se 
ferească de mânie, pentru că ea ar fi în stare să dezbine până şi pe 
rudele care se iubesc şi îndeosebi trebuie să ne ferim de ceartă pe 
drum, unde chiar şi drumeţii trebuie să se împărtăşească din acelaşi 
har inviolabil al dragostei. Or, ce altceva spunea Domnul nostru 
Iisus, cu gândul la clipa când avea să Se despartă de trup, şi când 
îşi trimitea ucenicii, decât că i-a învăţat să nu se certe pe cale, zi- 
cându-le: "Pace vă las vouă, pacea Mea o dau vouă' 238 ? Căci unde e 
pace, acolo n-are loc mânia; de acolo e alungată cearta, o ia la fugă 
neînţelegerea. Acest lucru îl spun cuvintele “pacea Mea o dau vouă”, 
adică "să nu vă sfădiţi pe cale". Şi vezi mai departe, să nu înţelegem 
acest lucru numai cât ţine călătoria, ci să ne ferim de mânie în 
decursul întregii vieţi, întrucât adeseori mânia e în stare să-i ducă pe 


233. 2 Cor. 12, 2-4. 

234. 2 Cor. 2, 15. 

235. Pilde 31, 22 (citat după ed. sin. 1914). Din nou, evidenţiate cele două 
modalităţi de exegeză. 

236. Cf. Fac. 45, 23; Matei 21,7. 

237. Fac. 45, 24. 

oameni şi la crimă, căci, cu cât ne tulburăm mai mult pentru o cauză 
pe care o credem dreaptă şi vrem să-l silim şi pe altul la păcat străin, 
cu atât e mai grav păcatul pe care-1 săvârşim. De aceea ne atrage 
atenţia Apostolul: Tiu vă răzbunaţi singuri, iubiţilor, ci lăsaţi loc 
mâniei (lui Dumnezeu)' 239 , adică să ne ferim de ea, ca să nu pună 
ea stăpânire pe noi. De aceea şi Domnul Iisus, trimiţându-i pe ucenici 
la propovăduirea Evangheliei 240 , i-a trimis fără aur, fără argint, fără 
bani în cingătoare şi nici toiag, cu alte cuvinte: să nu vă prindă vreo 
mânie aprinsă ori să vă faceţi unelte ale răzbunării. 

79. "Şi plecând din Egipt, ne spune Scriptura, ei au venit în ţara 
Canaan, la lacob, tatăl lor. Şi l-au vestit zicând: Iosif, fiul tău, trăieşte 
şi el domneşte astăzi peste toată ţara Egiptului" 241 . Dar ce este ţara 
Canaan? E ţara celor îndoielnici în credinţă. Ce este oare mai evi¬ 
dent de precizat decât vremurile apostolice, în care apostolii, in¬ 
trând în sinagogile iudeilor, vesteau celor îndoielnici puterea Dom¬ 
nului Iisus 242 , după cum stă scris în Faptele Apostolilor, prin gura lui 
Petru 245 : "Pe Acest Iisus Da înviat Dumnezeu, Căruia noi toţi îi sun¬ 
tem martori. Deci, înălţându-Se de-a dreapta lui Dumnezeu şi pri¬ 
mind de la Tatăl făgăduinţa Duhului Sfânt, L-a revărsat pe Acesta, 
aşa cum vedeţi şi auziţi şi voi acum". E Firesc dar să atragem şi noi 
atenţia oamenilor ca să predice că El trăieşte şi e Stăpânul întregii 
lumi şi că, deschizându-Şi jitniţele. El dăruieşte tuturor din prisosul 
harului Său duhovnicesc. Acelaşi lucru îl vesteau şi apostolii, dar 
iudeii nu credeau, ci şi-au pus mâinile pe ei şi au aruncat sub paza 
de obşte pe propovăduitorii mântuirii 244 . 

80. De aceea s-a scris şi despre lacob: "inima lui a rămas re¬ 
ce' 245 , căci nu-i venea să creadă. Aşa s-au răcit şi simţămintele aces¬ 
tui popor necredincios, dar după ce au ajuns să cunoască faptele lui 
Hristos şi, impresionaţi de atâtea binefaceri şi fapte [minunate], au 
redobândit curaj, grăind (ca şi patriarhul lacob): "Destul! Iosif, Fiul 
meu, trăieşte încă. Voi merge să-l văd înainte de a muri!’ 246 . Căci cel 
dintâi şi cel mai puternic temei al credinţei este credinţa în învierea 
lui Hristos. Oricine crede în El, îl acceptă imediat ca pe Cel înviat, se 
apropie de El cu devotament şi-L preamăreşte pe Dumnezeu din 



239. Rom. 12, 19. 

240. Cf. Luca 9, 2; Matei 10, 7. 

241. Fac. 45, 26. 

242. Filon, De sacr. Abel et CaJn 27, ed. A. Measson, Paris, 1966, p. 90. 

243. Fapte 2, 32-33. 

244. Fapte 5, 18. 

245. Fac. 45, 26. 

246. Fapte 45, 28. 








toată inima. Iar dacă acela crede că Dumnezeu e şi pricinuitorul 
învierii, implicit crede că Dumnezeu nu va muri. 

81. Sculându-se deci Israel cu toate câte avea, a mers la fântâ¬ 
na jurământului şi a adus jertfă Dumnezeului tatălui său Isaac" 247 . 
Desigur că cine se grăbeşte să meargă la Iisus, acela se ridică. Cre¬ 
dinţa precede închinarea. Mai întâi s-a ridicat şi abia după aceea a 
adus jertfă. Jertfă bună numai acela aduce, care a căutat să cu¬ 
noască ce este Dumnezeirea. 

82. Atunci a zis Dumnezeu către Israel noaptea în vis: “Iacobe! 
Iacobel". Iar el a răspuns: "Iatâ-mă". Şi Dumnezeu a zis: 'Eu sunt 
Domnul Dumnezeul tatălui tău, nu te teme a te duce în Egipt, căci 
acolo am să te fac neam mare. Am să merg cu tine în Egipt Eu 
însumi şi tot Eu am să te scot de acolo" 248 . După cum cele pe care 
le citesc nu le înţeleg, iar de Moise, pe care-1 laudă, se leapădă, te 
întrebi cum se face că nu voiau să creadă în scrierile lui? Ce-i oare 
mai evident decât chemarea care se face aici, ca să treacă la Bise¬ 
rica lui Dumnezeu, cu care fuseseră mărginiţi între graniţele înguste 
ale Iudeii, să se împreune cu poporul lui Dumnezeu, care, după ce 
s-a adunat de pe tot pământul, din toate neamurile şi popoarele, s-a 
făcut un neam mare? Doar nu degeaba stă scris: "în tot pământul a 
ieşit vestirea lor” 248 . Aşadar Iacob e chemat de fiii săi, aşa cum e 
chemat la împărăţia harului şi poporul iudeilor de către Petru, loan 
sau Pavel. 

83. De altfel, însuşi Dumnezeul nostru îi îndeamnă prin gura Sa, 
făcându-le juruintă că le va spori rodul darului credinţei, spunându-le: 
"Iosif îti va închide ochii cu mâna sa' 250 ; desigur însă că dreptul 
patriarh n-a întrebat cine anume urma să închidă ochii; se poate să 
se fi exprimat aici o simplă dorinţă a cugetului său. Căci dacă pe cei 
pe care-i iubim dorim să-i îmbrăţişăm adeseori, atunci cu cât mai 
mult s-ar bucura cei care au de gând să se despartă de trupul lor, să 
atingă pentru ultima oară chezăşia comorilor lor dragi şi să se mân¬ 
gâie cu această ultimă comoară? Totuşi poate că trebuie să socotim 
taină faptul că mai târziu şi poporul iudeu va ajunge să cunoască pe 
Dumnezeu. Căci e o taină că adevăratul Iosif va ajunge să închidă 
ochii lui, pentru ca cei care înainte nu vedeau acum să vadă 251 . 
Vino şi tu la Evanghelie! Tu, cel care erai oarecum orb, acum te-ai 



247. Fac. 46, 1. 

248. Fac. 46, 2-4. 

249. Ps. 18, 4. 

250. Fac. 46, 4. 

251. Cf. Ioan 9, 6. 

însănătoşit, întrucât Iisus a pus mâna pc ochii tăi şi le-a înlăturat ast¬ 
fel orbirea. Dar Hristos nu pune mâna pe cei muritori, ci pe cei birui¬ 
tori sau, dacă vrei, şi pe cei care vor muri, atunci da, pentru că mai 
întâi murim, pentru ca apoi să reînviem. Căci nu putem via lui Dum¬ 
nezeu dacă nu vom muri mai întâi păcatului 252 . 

84. Aşadar, în Egipt au coborât şaptezeci şi cinci de suflete, 
după cum stă scris printr-un număr tainic al iertării, pentru că, după 
atâta împietrire şi după atâtea păcate, ei ar Fi fost nişte netrebnici 
dacă nu li s-ar fi acordat în dar iertarea păcatelor. îl întâmpină Iuda, 
ceea ce vrea să însemne “mărturisirea greşelii" 253 . Şi acesta îl trimite 
ca vestitor poporului iudeu “care va veni". De aceea îl întâmpină şi 
Iosif cel drept, care e însoţitor şi tălmaci al Dumnezeirii, pentru că 
mărturisirea are loc înainte de vremea în care stăpânea perfidia. Or, 
tălmaciul Dumnezeirii este Hristos, pentru că "pe Dumnezeu nimeni 
nu L^a văzut vreodată; Fiul Cel Unul născut. Care este în sânul Ta¬ 
tălui, Acela L-a făcut cunoscut" 254 . Tot El va primi în vremile mai de 
pe urmă şi pe poporul iudeu, şi anume la o vârstă mai înaintată, 
obosit de-acum, desigur nu pe temeiul meritelor lui, ci, potrivit ale¬ 
gerii harului, îi va pune mâna peste ochi ca să-l vindece de orbirea 
a cărei însănătoşire a amânat-o atât, pentru ca şi cel din urmă să 
creadă ceea ce înainte nu-şi putea închipui că trebuie crezut, anume 
că va pierde şi vrednicia alegerii celei dintâi. De unde şi cuvântul 
Apostolului: "Că împietrirea s-a făcut lui Israel în parte, până ce va Fi 
intrat tot numărul păgânilor. Şi astfel întregul Israel se va mântui" 255 . 

85. Aşadar, faptele mari ale viitorilor patriarhi sunt nişte taine. 
De aceea şi Iacob a vorbit în felul acesta către fiii săi: ' Adunafi-vă ca 
să vă spun ce are să fie cu voi în zilele cele de apoi. Strângeţi-vă şi 
ascultaţi-1 pe Israel, tatăl vostru" 256 . 


252. Rom. 6, 2. 

253. Filon, Leg. aileg. 1, 46 (citat după Schenkl, op. cit., p. 122). 

254. loan t, 18. 

Cum era şi firesc. Sfântul Ambrozie pune în fruntea acestei 
scrieri cuvintele: "Să învăţăm mai întâi de toate cât de mare trebuie 
să fie respectul datorat părinţilor", din clipa în care citim că "pe cine 
îl binecuvânta părintele său, acela rămânea binecuvântat, iar cine 
era blestemat rămânea blestemat". în dorinţa sa de a scoate cât mai 
multe învăţăminte până şi dintr-o astfel de scriere, al cărei miez e 
mai mult profetic şi mesianic (stând în strânsă legătură cu pasajul 
din Cartea Facerii, cap. 49, 10, în care se vesteşte stingerea dinas¬ 
tiei evreieşti şi venirea în lume a Fiului lui Dumnezeu, Care era 
“aşteptarea neamurilor""), în această scriere Sfântul Ambrozie sub¬ 
liniază înţelesul moral şi mesianic legat de binecuvântarea dată de 
Iacob patriarhul tuturor celor doisprezece fii ai Iui Israel. Desigur că 
în afară de cei doisprezece. Sfântul Ambrozie găseşte - ca şi Origen 
în omiliile sale la Qeneză - motive de "superioritate"' morală şi spiri¬ 
tuală pentru a binecuvânta şi pe fiii lui losif (Efraim şi Manase), dar 
mai ales pe cel de al treisprezecelea apostol, Pavel (2-5). Pe cel mai 
mare dintre fii, pe Ruben, care pângărise mai demult patul tatălui 
său, îl binecuvânta pentru calitatea de "întâi-născut", pe care poporul 
iudeu "cel tare la cerbice" a pângărit-o atunci când L-a prigonit pe 
ffristos. în continuare, în paragraful 15 citim: "Seminţiile se numesc 
după numele patriarhilor, aşa încât cărturarii se trag din seminţia lui 
Simon, pe când din seminţia lui Levi sunt căpeteniile preoţilor, care 
au săvârşit nelegiuire condamnând la pătimire pe Domnul şi împli¬ 
nind întreagă măsura nelegiuirii strămoşeşti". în felul acesta se con¬ 
tinua tălmăcirea modului în care fiecare dintre fiii lui Iacob şî-a pri¬ 
mit binecuvântarea. Ia unii insistându-se mai mult (la Levi pentru 
harul preoţiei, la Iuda pentru cel al regalităţii mesianice), la alţii mai 
puţin. în paragraful 47, Sfântul Ambrozie se întreabă: 'Care să fie 
cauza că dintre toţi fiii săi, Iacob l-a scos mai mult în evidenţă pe 
> losif?". Şi răspunde: "faptul că în el vedea prefigurându-se tainic 

fiinţa şi pătimirea Iui liristos". Lucrarea se încheie cu binecuvântările 
revărsate peste Sf. Favel, “Veniaminul cel răpitor ' (Pavel era din nea¬ 
mul lui Veniamin; în tinereţe răpea" turma lui Hristos). 

Data compunerii va fi fiind prin 388-389. Deducem acest lucru 
din faptul că în paragraful 21 al acestei scrieri se pomeneşte de 
tratatul asupra Evangheliei (după Luca), despre care se ştie că a fost 
scris prin anii 386-387. 

O. Bardenhewer ne aduce aminte că în redactarea acestei scrieri 
Sfântul Ambrozie a folosit - pe lângă Filon şi Origen - mai ales 
lucrările lui lpolit. 

1. Să învăţăm mai înainte de toate cât de mare trebuie să fie res¬ 
pectul datorat părinţilor, din clipa în care citim că pe cel pe care-1 
binecuvânta părintele său, acela rămânea binecuvântat 1 , iar cei 
blestemat rămânea blestemat! De aceea a şi dat Dumnezeu părin¬ 
ţilor atâta har, pentru ca să prindă curaj evlavia fiilor. Doar întâie¬ 
tatea părinţilor e cea care îndrumă buna deprindere a copiilor. 
Cinsteşte, aşadar, pe tatăl tău, ca să te binecuvinteze 2 . Cel credin¬ 
cios să-şi cinstească părintele din iubire, cel nemulţumitor, din tea¬ 
mă. Dacă un tată oarecare e sărac şi n-are multă avere pe care să o 
poată lăsa fiilor, el are totuşi moştenirea binecuvântării din urmă, 
prin care se lasă urmaşilor un fel de bogăţie a sfinţeniei. 

2. Şi losif se grăbea să ia binecuvântarea tatălui 3 , dar ştiind că 
aşa ceva oferise şi Iacob fiilor săi Manase şi Efraim 4 (pe care i-a şi 
binecuvântat), iar întrucât el avea doisprezece fii, mai târziu va fi 
ales ca al treisprezecelea viitorul Apostol Pavel, aşa încât cea de a 
treisprezecea seminţie să fie împărţită şi ea în două pentru nepoţii 
săi, Manase şi Efraim, în care s-ar putea afla şi Pavel, nu fără să fie 
numărat între seminţiile strămoşilor, cel care se poate dovedi că şi-a 
dobândit astfel cu uşurinţă moştenirea binecuvântării paterne, 
având în vedere că el e propovăduitor distins al Vechiului şi noului 
Testament. 

3. Cât de strălucite sunt tainele acestea! Căci luându-şi fiii pe 
care îi dusese în Egipt, luând pe Efraim cu dreapta în faţa stângii lui 
Israel, iar pe Manase în stânga, dar fiind în dreapta lui Israel, şi-a 
întors Israel mâna sa cea dreaptă şi a pus-o pe capul lui Efraim, deşi 
acesta era mai mic şi stătea de-a stânga bunicului, iar stânga şi-a 
pus-o pe capul lui Manase, deşi el era în dreapta lui, şi, astfel, încru- 
cişându-şi mâinile, i-a binecuvântat pe ei! Tot aşa a păstrat şi losif 
ordinea firii, pentru ca să acorde mai mult fiului mai bătrân, după 



1. Cf. Fac. 9, 26. 

2. Cf. leş. 20, 12. 

3. Cf. Fac. 48, 1 şi urm. 

4. Cf. Fac. 48, 8. 

cum dorise şi Isaac să-l binecuvânteze pe primul său fiu, pe Isav, dar 
s-a crezut că sub chipul unui popor mai tânăr trebuie preferat fiul cel 
mai mic, aşa cum fusese el preferat de mama lui. 

4. Dar şi chemarea lui Manase Însuşi se caracterizează printr-o 
tainică tălmăcire, pentru că poporul iudeilor şi-a uitat de Dumnezeul 
lui. Care l-a adus pe lume, încât mulţimile credeau că neamul lor ar 
fi fost chemat parcă "din uitare" 5 . în schimb, prin tâlcuirea numelui 
Efraim făgăduieşte rodnicia credinţei 6 , după cum a spus-o însuşi 
Iosif: 'Dumnezeu m-a făcut roditor în pământul suferinţei mele" 7 , 
pentru că aceasta e o însuşire a poporului mai tânăr (care e însuşi 
trupul lui Hristos), să facă fericit pe tatăl său şi nici să nu-L pără¬ 
sească pe Dumnezeul lor. 

5. în rezumat, în legătură cu popoarele, bătrânul a declarat în 
chip duhovnicesc că aici se ascunde o taină. Căci atunci când a cre¬ 
zut că tatăl său s-a rătăcit, luându-se, din greşeală, după înfăţişarea 
celui mai slab, Iosif a vrut să-i mute mâna altfel, zicându-i: Tiu aşa, 
tată, că cestălalt e întâiul născut. Pune dar pe capul lui mâna ta cea 
dreaptă”. Tatăl său însă n-a voit, ci a zis: "Ştiu, Fiul meu, ştiu! Şi din 
el va ieşi un popor, şi el va fi mare; dar fratele lui cel mai mic va Fi 
şi mai mare decât el şi din sămânţa lui vor ieşi popoare nenu¬ 
mărate' 8 . Aşa că a trebuit să primească binecuvântarea Efraim înain¬ 
tea fratelui mai mare, cum ni se spune: "Cu voi se va binecuvânta în 
Israel şi se va zice: Dumnezeu să te facă aşa ca şi pe Efraim şi ca şi 
pe Manase" 9 . Şi astfel, deşi erau numai nepoţi, ei au fost adoptaţi în 
locul Fiilor, ca să nu fie lipsiţi de binecuvântarea bunicului. 

6. După împărtăşirea acestei binecuvântări, Iacob i-a chemat şi 
pe Fiii săi 10 , şi el, care înainte îl preferase pe cel mai tânăr înaintea 
celui mai vârstnic, a început, păstrând de astă dată ordinea vârstei, 
să ridice în această taină, mai presus de orice, valoarea harului, pen¬ 
tru că deodată cu cei doi îi binecuvântase pe toţi ceilalţi, cu întreagă 
moştenirea şi cu tot neamul care se va naşte din ei, pentru ca să nu 
se pară de prisos nici repetarea binecuvântării şi nici să Fie socotită 
mai slabă pentru că s-a împărtăşit unuia mai tânăr. Şi, într-adevăr, a 
spus că mai curând repetă vestirea celor ce se vor întâmpla în vre- 



5. Cf. Fac. 41. 51; Deut. 32, 18; Filon, De sobrietate, 6, ed. J. Qorcz, Paris, 
1962, p. 130. 

6. Filon, Leg. alleg., 11, 1, 30 (citat după Schenkl, op. cit., p. 126). 

7. Fac. 41, 52. 

8. Fac. 48, 18-19. 

9. Fac. 48, 20. 

10. Fac. 49, 1. 

murile ce vor veni, decât să fi împărtăşit o binecuvântare nouă, pro- 
priu-zisă. 

7. Căci iată şi cum începe: “Ruben, întâi-născutul meu, tăria mea 
şi începătura puterii mele, cumplit te-ai purtat, cumplit şi îndărătnic, 
sumetitu-te-ai ca apa, să nu fierbi. Că te-ai suit pe patul tatălui, atunci 
când ai spurcat aşternutul pe care te-ai suit" 11 . Dar oare nu s-ar 
părea că aici mai mult ceartă decât binecuvintează? Se pare că aici 
e mai curând proorocie decât binecuvântare. într-adevăr, proorocia 
e vestirea celor viitoare, câtă vreme binecuvântarea e o dăruire plă¬ 
cută de sfinţenie şi de haruri. 

8. Şi iudeii sunt de părere că pentru aceea a adresat bătrânul 
acele cuvinte lui Ruben, pentru că acesta s-a culcat cu Bala, concu¬ 
bina tatălui său, şi a spurcat patul părintesc (dar uşor pot fi combă¬ 
tuţi, căci acest lucru s-a petrecut cu mult timp înainte), pe câtă vre¬ 
me Iacob făgăduieşte fapte care urmează să aibă loc nu peste mult 
timp, iar nu fapte care s-au petrecut cândva. Aşadar dorinţa patriar¬ 
hului se potriveşte cu viata lui şi o confirmă, căci văzând viitoarea 
chinuire a Domnului de către iudeii care-L prigoneau, a blestemat 
neruşinarea înfricoşată a poporului întâi-născut, care, fiind necredin¬ 
cios şi nesupunându-se Legii şi (care) din cauza învârtoşării inimii, 
nu numai că n-a ştiut nici să ia asupră-şi jugul lui Hristos, ci a să¬ 
vârşit nelegiuirea nu numai de a-L învinui de păcate de moarte 12 , ci 
şi de nedreptatea de a fi spurcat lucrurile sfinte. Căci zice Scriptura: 
Ti-ai fiert nici cum fierbe apa”, poate pentru a nu-1 arunca într-o ră¬ 
tăcire şi mai mare, iar focul mâniei şi al smintelii să nu-i împiedice 
cumva pe păcătoşi să se căiască, ci să-i oprească de a face pocăinţă 
pentru păcate. Pentru care poporul cel învârtoşat în răutăţi a urcat 
în patul părintelui şi a spurcat curăţenia sfântă a familiei, adică 
trupul Domnului Iisus, Creatorul nostru, tintuindu-L pe lemnul crucii, 
în care, ca într-un pat sau pe o pătură părintească, se odihnesc sfinţii 
după o mântuitoare convalescentă. Aşadar, cine va tăgădui cele 
spuse despre acest popor, când toate i se potrivesc lui? Căci a spus-o 
chiar Israel, întâi-născutul Israel, că însuşi el are inima învârtoşată, 
după cum s-a referit la el Moise când a zis: "voi sunteţi poporul cel 
tare la cerbice". Şi, într-adevăr, cine a mai fost atât de învârtoşat, atât 
de neruşinat şi atât de ocărâtor ca poporul iudeilor, care a biciuit pe 
Domnul Iisus, pentru că prin El vedeau pe morţi înviaţi, pe orbi lumi¬ 
naţi, tintuindu-L în cuie pentru că n-au putut tăgădui dumnezeieştile 


11. Fac. 49, 3 (citat după ediţia din 1914). 

12. Cf. leş. 33, 3. 

Lui fapte? Ceea ce a fost săvârşit de cărturari, de cunoscătorii Legii 
şi de mai-marele preoţilor. Caiafa cel deopotrivă de înrăit, toate 
acestea ni le-au istorisit referatele Evangheliei. De aceea sfântul 
prooroc a refuzat să aibă de-a face cu atâta crimă, ca nu cumva cu 
trecerea generaţiilor să se încăpăţâneze atâţia patriarhi să susţină că 
şi ei au fost părtaşi la ele. 

10. Dreptul citează mărturii şi renunţă la urmaşii care nu păs¬ 
trează tradiţiile strămoşilor, iar întrucât presimte ruşinea, se îngro¬ 
zeşte de înrâurirea sfetnicilor, zicând: “în sfatul lor să nu intre sufle¬ 
tul meu şi în adunarea lor să nu fie părtaşă slava mea, căci ei în mâ¬ 
nia lor au ucis oameni şi in supărarea lor au ologit tauri" 13 . Desigur, 
lucrurile acestea le spune despre fiii lui Simon şi ai lui Levi 14 . Dar 
prin numele lor înţelegem seminţia care e numită cu o numire simi¬ 
lară, pe care prea frumoasa tălmăcire o derivă, iudeii socotind că 
tocmai de aceea i-ar acuza lacob pe fii, pentru că din pricina siluirii 
surorii lor, cei doi înaintea celorlalţi fraţi au dorit să se răzbune, 
prefăcându-se ca şi cum ar vrea să se împace; de aceea i-au sfătuit 
că ar trebui să se taie împrejur, ca să se încheie şi pe calea credinţei 
pace între ei şi să se întărească relaţiile între ei prin înrudire. Dar 
ducându-se la cei care între timp se tăiaseră împrejur şi care în urma 
rănilor recente aveau puterile slăbite (căci durerea îi copleşea), s-au 
năpustit asupra lor când se crăpa de ziuă şi i-au omorât 15 . Poate că 
de aceea au şi ajuns cei doi să fie ei singuri răzbunătorii, din care 
pricină ei sunt şi premergătorii cărturarilor şi ai preoţilor, căci nimeni 
mai mult decât cărturarii şi preoţii nu trebuie să caute înfrânarea. 

11. Dar iudeii rătăcesc şi în privinţa aceasta, căci ei atribuiau 
tatălui cauzele durerii lor, susţinând că ei au comis acel act de răz¬ 
bunare la o vârstă tânără, răzbunând călcarea credinţei şi violarea 
fecioriei, pe motiv că n-au putut răbda pe sora lor nerăzbunată, 
ajunsă în rândul celor necinstite, care şi fecioria şi-a pierdut şi nici 
n-avea mângâierea de a fi fost răzbunată, meii ales când însuşi el a 
dovedit că aşa s-au înţeles ca tot ce au cei din Sichem să-i dea acum, 
pe moarte, numai s-o primească pe ea (Dina) fiului său prea iubit; 
de aceea Iosif a zis către el: Eu îţi dau ţie, peste ceea ce au fraţii tăi, 
Sichemul, pe care l-am luat eu cu sabia mea şi cu arcul din mâna 
amoreilor' 16 . Acest fapt nu poate fi tăgăduit, totuşi îl putem tâlcui în 
sensul că prin Sichem se înţeleg umerii, iar prin umeri, faptele 17 . 



► 



13. Fac. 49, 6. 

14. Cf. Fac. 49, 5. 

15. Cf. Fac. 34, 23-31. 

16. Fac. 48, 22. 

17. Filon, Leg. alleg., III, 8. 

Aşadar, ca moştean al faptelor bune alege pe dreptul Iosif înaintea 
altora, care oricum nu se pot măsura în fapte cu el. Căci cine a putut 
egala faptele lui Hristos? 

12. Pe lângă acestea, în timp ce istorisea autorilor lor, cu suflet 
curat şi cu totul străin de acest pământ murdar, despre prăzile lor 
necurate, a câştigat pentru sfinţi, cu cuvinte cereşti şi cu sabie 
duhovnicească, loc lipsit de ruşine şi de desfrâu, pentru ca acolo 
unde mai demult existau preocupări doar pentru neînfrânări şi pen¬ 
tru cele mai mari desfătări, acolo să dea acum preoţii cei buni în¬ 
drumările curăţiei şi să strălucească de lumina unei slave cereşti 
cele mai alese pilde ale curăţiei sufleteşti. 

13. Seminţiile se numesc după numele patriarhilor, aşa încât 
cărturarii se trag din seminţia lui Simon, iar din tribul lui Levi sunt 
căpeteniile preoţilor, care au săvârşit nelegiuire condamnând la pă¬ 
timire pe Domnul şi împlinind întreagă măsura nelegiuirii strămo¬ 
şeşti 18 . Tot ei sunt cei care au făcut sfat împotriva Domnului Iisus 
ca să-L omoare, după cum zice Isaia: Vai de sufletul lori Că au sfă¬ 
tuit rău sfat asupra Sa, zicând: Să legăm pe cel drept, pentru că nu 
ne este nouă de nicio treabă" 19 . Ei sunt cei care i-au omorât pe 
prooroci şi pe apostoli, care au vestit venirea Domnului celui mân¬ 
tuitor şi care au propovăduit mărirea patimii şi a învierii Lui. Şi tot ei 
sunt cei care mai târziu, în poftele lor, ca unii care doreau numai 
ruşini pământeşti, au fugit de comuniunea cu Dumnezeu, de înfrâ- 
narea trupească, de cumpătarea cugetului, de dispreţuirea banului, 
de bogăţia harului, au ologit taurul, adică pe cel ce scotea coarne şi 
unghii, pe care-1 văd săracii şi se veselesc, deoarece cuvântul Dom¬ 
nului a înălţat cornul poporului Său, prin care i-a înfrânt pe vrăjmaşi 
şi a câştigat drept răsplată cununile cereşti. Acesta-i taurul prin care 
se exprimă Biserica în luna care era atunci mai plină, pentru că, spri¬ 
jinită pe coamele taurului, ea cuprinde întinderea întregii lumi. 

14. Totuşi se pare că ceva din harul binecuvântării e legat şi de 
această proorocie. Căci păcatul s-a legat şi de Ruben, cel întâi-năs- 
cut, atunci când i-a spus: "ai clocotit ca apa" 20 , pentru că de obicei 
mai ales prin apă suntem chemaţi să curăţim greşelile şi cugetele 
noastre de clocotul patimilor. Şi apoi din nou zice către Simon şi 
către Levi: "îi voi împărţi pe ei în Iacob şi îi voi risipi în Israel" 21 , ară¬ 
tând că vor fi răscumpăraţi prin chemarea neamurilor. Căci prin bă- 


18. Cf. Matei 23, 32. 

19. Is. 3, 9 (ed. 1914). 

taia păstorului s-a risipit turma 22 , care înainte era unită, pentru ca să 
intre acum cine nu fusese şi astfel să se mântuiască întreg Israe¬ 
lul 23 . Acest lucru trebuie să-l credem îndeosebi despre tribul lui 
Levi, pentru că Domnul lisus a ales tocmai din acel trib să-Şi prelun¬ 
gească neamul cel după trup. Din această seminţie au ieşit preoţii 
Levi şi Hatan, pe care Sfântul Luca i-a numărat în Evanghelia sa 24 
printre strămoşi. Căci preotul strămoşului şi întâiul dintre toţi preoţii 
- sau, cum stă scris, "tu eşti preot în veac" 25 - trebuia să asigure suc¬ 
cesiunea chemării preoţeşti. 

15. De aceea şi Moise a binecuvântat acest trib zicând: “Daţi lui 
Levi "arătările' 1 Iui şi "adevărul" lui bărbatului celui cuvios' 26 . La fel a 
binecuvântat Moise şi tribul lui Ruben, după cum e scris: "Să trăiască 
Ruben şi să nu moară şi Simeon să Fie mult la număr" 27 . Căci nu i-ar 
fi binecuvântat dacă după spusa patriarhului i-ar fi cunoscut ca ne¬ 
demni de binecuvântare. Pe scurt, de bună seamă ceea ce acela a 
uitat, aceea a completat acesta. 

16. Iar întrucât prin amestecarea neamurilor lui Iuda şi Levi se¬ 
minţiile lor s-au unit, de aceea şi Matei descrie familia lui Levi ca 
pornind din seminţia lui Iuda, cum spune şi Apostolul: "Domnul nos¬ 
tru a răsărit din Iuda" 28 . Aceasta pentru ca întreaga descendenţă a 
preoţiei şi a sfinţeniei să fie atribuită seminţiei lui Levi. în schimb, 
din seminţia lui Iuda, din care se vor trage David şi Solomon şi cei¬ 
lalţi regi, să se distingă prin succesiunea strălucită a regalităţii. Căci 
pe bună dreptate a binecuvântat dreptul iacob harul revărsat peste 
cei din Iuda, zicând: "ludo, pe tine te vor lăuda fraţii tăi. Mâinile tale 
să fie în ceafa vrăjmaşilor tăi. închina-se-vor ţie feciorii tatălui tău. 
Pui de leu eşti, ludo, din vlăstare, fiul meu, te-ai înălţat! Culcându-te, 
ai adormit ca un leu şi ca un pui de leu, cine-1 va deştepta pe el? Nu 
va lipsi domn din Iuda, nici povăţuitor din coapsele lui, până vor 
veni cele gătite lui şi Acela va fi aşteptarea neamurilor. Care va lega 
de viţă mânzul Său şi de mlădiţă mânzul asinei Sale. Spăla-va în vin 
haina Sa şi în sânge de strugure veşmântul Său. Mai frumoşi sunt 
ochii Lui decât vinul şi dinţii Lui mai albi decât laptele" 29 . 


22. Cf. Matei 26, 31. 

23. Cf. Rom. 11, 26. 

24. Cf. Luca 3, 29-30. 

25. Fs. 109, 4. 

26. E vorba de Urim şi Tumim, cf. Deut. 33, 8 (ed. 1914). 

17. Pare firesc lucru ca aceste cuvinte să se Fi îndreptat spre 
patriarhul Iuda, însă prin ele se are în vedere Iuda cel de mai târziu, 
adevăratul mărturisitor, care s-a născut din acea seminţie, singurul 
care e lăudat de fraţii săi, despre care zice Apostolul: "Spune-voi nu¬ 
mele Tău fraţilor mei" 30 . Domn prin fire, frate prin har, ale cărui 
mâini le întinde spre poporul cel necredincios, adică peste ceafa 
vrăjmaşilor. Căci cu aceleaşi mâini şi cu aceeaşi patimă a acoperit 
şi a pus sub ascultarea Sa toate puterile vrăjmaşe, aducând la ascul¬ 
tare pe toti cei fără credinţă şi fără evlavie şi despre care vorbeşte 
Tatăl către Fiul: "şi vei birui în mijlocul vrăjmaşilor Tăi" 31 . Pe aceştia 
i-a făcut vrăjmaşi răutatea lor, iar nu voinţa lui Hristos, căci din par¬ 
tea Domnului totdeauna s-a văzut multă îngăduinţă. într-adevăr rău¬ 
tăţile cugetului de obicei "puteau duce de la încăpăţânare la jugul 
unei adevărate robii", aşa încât spunea însuşi David că a simtit asu¬ 
pra lui mâna celor care s-au arătat biruitori asupra lui: "în spatele 
meu unelteau păcătoşii" 32 , dar acum se dau platnici în fata biruinţei 
lui Iisus şi a mâinilor Lui, adică devin robii Lui, se încredinţează prin 
faptele lor cu totul ascultării Lui. în orice caz. El e Cel căruia I se 
închină fiii Tatălui - Lui, atunci când îl cinstim şi noi şi prin care a 
îngăduit să-L numim Tată pe Cel a Cărui virtute e să-I fii rob. 

18. Prin cuvintele "pui de leu eşti, ludo" n-a exprimat şi n-a de¬ 
clarat oare atât pe Tatăl, cât şi pe Fiul? Ce poate fi mai evident decât 
să afirmi că, fiind de aceeaşi flintă, atât Fiul cât şi Tatăl sunt Dum¬ 
nezeu? Acela-i leu, Acesta-i pui de leu. La cea mai simplă compa¬ 
raţie, în cazul de fată, trebuie să înţelegem atât unitatea firii, cât şi 
a puterii Amândurora. Regele din rege a ieşit, cel tare, din cel tare. 
Tocmai pentru că a prevăzut că vor veni unii care ar putea afirma că 
Fiul e mai tânăr ca vârstă, i-a venit în minte să adauge cuvintele "din 
vlăstare. Fiul Meu, Te-ai înălţat. Culcându-Te ai adormit ca un leu şi 
ca un pui de leu"'. Ai şi în alt loc dovada că puiul de leu este “Leu din 
seminţia lui Iuda" 33 . Aşadar, dacă L-a numit "pui de leu", desigur că 
în acelaşi timp L-a socotit "Leu", ceea ce vrea să spună: Să nu se 
sperie urechile voastre că au auzit despre un pui de leu, căci dacă 
am zis "Fiu” n-am afirmat ceva mai mic, întrucât tot leu e şi Fiul, ca 
şi Tatăl. Să înţeleagă, dar, că i-a numit "Leu" şi "Pui de Leu*; Leu" ca 
fiind de o putere desăvârşită şi deplină, "Pui de Leu", ca Fiu, dar ni¬ 
meni să nu-şi închipuie când aude aşa ceva că Fiul n-ar fi deopotrivă 


30. Ps. 21, 24. 

31. Ps. 109, 2. 

32. Ps. 128. 3. 

33. Apoc. 5, 5. 

cu Tatăl. Nu prin aceea-L lăudăm pe Fiul, dându-I însuşiri mai mici 
decât Tatălui. 

19. Oricine mărturiseşte pe Fiul nu-L poate mărturisi car fl mai 
mic. în mod minunat a pus în evidenţă acest adevăr însăşi întru¬ 
parea Fiului atunci când Domnul a zis: din vlăstare Te-ai înălţat. Fiul 
Meu", prin aceea că întocmai cum se ridică un vlăstar din pământ, 
aşa a luat fiinţă şi Fiul în pântecele Fecioarei, ridicându-Se din pă¬ 
mânt ca o floare cu bun miros, cum zice Isaia: O Mlădită va ieşi din 
tulpina lui lesei şi un Lăstar din rădăcina lui va da" 34 . Rădăcina e 
neamul iudeilor, mlădita e Maria, iar lăstarul Măriei e Hristos. Pro- 
priu-zis mlădita e de neam împărătesc, din casa şi din tara lui Da- 
vid 35 , iar lăstarul ieşit din ea este Hristos, Care a spălat urâciunea 
necurătiei omeneşti, revărsând în locul ei buna mireasmă a vieţii 
veşnice. 

20. Dacă accepţi întruparea, atunci primeşti şi patima. Cuvintele 
“culcându-te ai adormit ca un leu” se referă la lisus când a zăcut în 
mormânt, odihnindu-Se ca o făptură oarecare în somnul ei, după 
cum zice: "Eu m-am culcat şi am adormit; sculatu-m-am că Domnul 
mă va sprijini" 36 . De unde şi Iacob spune: "Cine-L va trezi pe El?". 
Aceasta vrea să spună: pe cine-L va învia Tatăl? Cine altul înviază 
dacă nu Cel ce Se va ridica El însuşi cu puterea Lui şi a Tatălui? Aşa-L 
văd născut, cu puterea Lui, mort de voia Lui. Or, Cel care a săvârşit 
toate din propria Lui voinţă, de la cine altul ar cere ajutor ca să 
învieze? Prin urmare. El însuşi e autorul învierii Sale, arbitru al morţii 
Sale, El însuşi e Cel aşteptat de neamuri. De aceea "nu va lipsi Domn 
din Iuda până ce nu va veni El’ 37 , încât până ce Se va naşte El cre¬ 
dinţa în succesiunea împărătească se va păstra vie, neatinsă. Iar 
după aceea, după cum ne-am lămurit din tratatul asupra Evanghe¬ 
liei 373 , succesiunea a fost întreruptă prin venirea lui Irod, când s-a 
pierdut vrednicia întâietăţii, pentru că, după cum se ştie, şi-au pier¬ 
dut regele legiuit şi au început să aibă regi falşi. Or, tocmai acest 
adevăr îl exprimă patriarhul: prin judecătorii şi regii iudeilor se va 
păstra neîntreruptă moştenirea, succesiunea continuând prin regi 
"până vor veni cele gătite", ca să adune Biserica Iui Dumnezeu, cum 
s-a afirmat de către conştiinţa tuturor neamurilor şi chiar şi de cre¬ 
dinţa popoarelor păgâne, fapt care vrea să spună că pe El îl aştep- 

34. Is. 11, 1. 

35. Cf. Luca 1, 27. 

36. Ps. 3, 5. 

37. Fac. 49, 10. 

37a. Mai pe larg a se vedea în altă scriere a Sfântului Ambrozie, In Lucam, III, 41. 

tau. Lui I s-a păstrat cinstea cuvenită şi Lui I s-a încredinţat vistieria 
celor mai mari daruri. 

22. "Şi El este aşteptarea neamurilor". Prin aceste cuvinte s-a 
spus mai mult decât dacă s-ar fi zis: pe El îl aşteaptă neamurile, 
întrucât întreaga nădejde a Bisericii în El se va concentra. De aceea 
i s-a zis şi lui Moise: “descalţă încălţămintea picioarelor tale' 38 , ca să 
nu se creadă că el ar fi mirele Bisericii, cel ales să fie conducătorul 
poporului. Tot pe temeiul acesta şi-a descălţat încălţămintea şi Isus 
Navi 39 , pentru ca şi el să păstreze Celui care urma să vină harul unei 
binefaceri atât de mari. Şi la fel spune şi evanghelistul loan: "Acela 
este Cel care vine după mine. Care înainte de mine a fost şi Căruia 
eu nu sunt vrednic să-I dezleg cureaua încălţămintei" 40 . Şi tot de 
aceea zice: "Cel ce are mireasă este mire, iar prietenul mirelui, care 
stă şi-l ascultă pe mire, se bucură cu bucurie de glasul lui" 41 . Cu alte 
cuvinte. El este bărbatul Bisericii, El e aşteptarea neamurilor, cu gân¬ 
dul la El şi-au descălţat încălţămintea înşişi proorocii, atunci când 
înfăţişau legătura harului Său nupţial. El este Mirele, pe când eu sunt 
numai prietenul Mirelui, mă bucur că a venit, că-I aud glasul nup¬ 
ţial 42 , că nu mai aud despre pedepsele grele ale păcatelor, despre 
chinurile apăsătare ale Legii, ci despre iertarea fărădelegilor. Acum 
auzim glas de bucurie, vorbe de voioşie, tresăltare a praznicului de 
nuntă. 

23. La acestea se referă cuvintele "Cel care va lega de viţă mân- 
zul Său şi de mlădiţă mânzul asinei Sale", pentru ca adunarea nea¬ 
murilor să fie străbătută de văpaia Duhului Sfânt, după ce înainte ea 
fusese rece şi nepăsătoare; dar acum, prin mijlocirea lui Hristos, e 
mai credincioasă şi legată de Viţa cea neveştejită, adică de Domnul 
Iisus, Care însuşi a zis: Eu sunt viţa cea adevărată şi Tatăl Meu este 
lucrătorul' 43 , în măsura în care ne vom lega cu lanţurile credinţei 
celei nedespărţite de mlădiţa cea roditoare. Căci în aceasta constă 
taina despre care Evanghelia ne-a poruncit să dezlegăm mânzul asi¬ 
nei, şi însuşi Domnul Iisus e Cel care şade pe el 44 pentru ca fiind 
legat de viţă să se odihnească în nestrămutata dulceaţă a sfinţilor. 

24. Şi zice mai departe: "Spăla-va în vin haina Sa". Or, haina cea 
bună este trupul lui tlristos. Care a acoperit fărădelegile tuturor, a 

38. leş. 3, 5. 

39. Cf. Ios. 5, 15. 

40. loan 1, 27. 

41. loan 3, 29. 

42. Cf. Cânt. Cânt. 2, 8. 

43. loan 15, 1. 

44. Cf. Matei 21, 2; Zah. 9, 9; Is. 62, 11. 

luat asupra Lui păcatele lumii întregi, a trecut cu vederea rătăcirile 
tuturor, acea bună îmbrăcăminte, care i-a cuprins pe toţi în haina 
bucuriei. Şi spală această haină în vin, pentru că atunci când s-a 
botezat în Iordan a coborât Duhul Sfânt ca un porumbel şi a rămas 
peste El 45 , ceea ce înseamnă că plenitudinea Duhului Sfânt se afla 
în întregime în El fără să-L fi părăsit, după cum spune şi Evanghe¬ 
listul că "lisus era plin de Duhul Sfânt’ 46 când S-a întors de la Iordan. 
Prin urmare lisus îşi spală haina, dar nu ca şi cum şi-ar fi spălat 
necurătia, pe care nu o avea, ci fiindcă a noastră era necurătia pe 
care o spăla. Şi apoi adaugă în chip firesc: “şi în sânge de strugure 
veşmântul Său", adică prin patima trupului Său a curăţat neamurile 
cu scump sângele Său. Căci neamurile sunt "veşmântul" cuvântului, 
după cum s-a scris: "Viu sunt Eu, zice Domnul, tu te vei îmbrăca întru 
ei ca într-un veşmânt" 47 . Iar în alt loc: "ca un veşmânt îi vei schimba 
şi se vor schimba" 48 . Aşadar prin sângele Său n-a spălat păcatele 
Lui, care nu existau, ci pe ale noastre, pe care noi le-am săvârşit. Şi 
bine a făcut că a amintit de "strugure", pentru că, după cum stru¬ 
gurele se agaţă de arac, Hristos este vita şi tot El este şi strugurele: 
viţă fiindcă e agăţată de lemn, iar strugure pentru că flindu-I împun¬ 
să coasta cu suliţa ostaşului, a curs apă şi sânge, căci aşa a zis Ioan: 
"îndată a ieşit sânge şi apă" 49 : apă pentru curăţire şi sânge pentru is¬ 
păşire. ne-a curăţat cu apa; cu vin ne-a răscumpărat. 

25. De aceea cuvintele proorocului "ochii Lui vor scânteia ca 
vinul şi dinţii Săi vor fi albi ca laptele" îi desemnează pe prooroci şi 
pe apostoli. Căci unii au ochi pre văzători ca ochii lui Hristos, a Cărui 
venire o vesteau şi despre Care însuşi a spus: "Avraam, părintele 
vostru, a fost bucuros să vadă ziua Mea şi a văzut-o şi s-a bucurat" 50 , 
iar unul dintre prooroci a zis: "am văzut pe Domnul Savaot" 51 , pe 
Care cei ce-L văd se umplu de bucurie duhovnicească. Ceilalţi în 
schimb, adică apostolii, pe care Domnul i-a curăţat de orice pată a 
păcatului, s-au făcut mai albi decât laptele, pe care după aceea nicio 
pângărire nu i-a mai putut atinge, căci laptele e ceva vremelnic, pe 
când harul apostolilor rămâne neîmpuţinat, întrucât, prefăcându-se 
în hrană duhovnicească şi cerească, satură din destul cugetul nostru 
lăuntric. Sunt şi astfel de credincioşi, care socot că poruncile lumi- 



45. Cf. Ioan 1, 28, 32. 

46. Luca 4, 1. 

47. Is. 49, 18. 

48. Ps. 101, 27. 

49. Ioan 19, 34. 

50. Ioan 8, 56, 

51. Is. 6, 1. 

noase ale Domnului rostite în graiul Lui sfânt s-au dovedit pentru noi 
ca laptele cu care hrănindu-ne am ajuns să ne nutrim cu merinde ce¬ 
rească. La acest lucru se gândea Pavel când spunea: "cu lapte v-am 
hrănit, iar nu cu bucate, căci încă nu puteaţi" 52 . La început corin- 
teanul se deprinde bând din laptele credinţei, pe când cei sfinţi, a 
căror credinţă se face cunoscută în toată lumea, sunt, aşa zicând, 
înţărcaţi şi se întăresc cu bucate mai vârtoase. Dar să vedem ce se 
spune şi despre celelalte binecuvântări. 

26. "Zabulon va locui lângă mare, va da liman corăbiilor şi mar¬ 
ginea hotarului lui va fi până la Sidon" 55 . Chiar şi tălmăcirea numelui 
său făgăduieşte locuri mai înalte, pentru că această expresie în¬ 
seamnă "eliberare din noapte", ceea ce desigur că e un bine 54 , iar 
cel ce va nădăjdui în aripile Domnului şi se înconjoară numai de 
adevărul Lui, acela să nu se teamă nici de frica de noapte, nici de 
lucrul ce umblă în întuneric 55 . După cum se spune, acest Zabulon 
"va locui lângă mare" pentru ca să vadă naufragiile altora; dar el să 
rămână neatins de nicio primejdie, să privească la alţii cum se zbat 
în furtunile acestei lumi, asediaţi de tot felul de izbelişti în ale cre¬ 
dinţei; dar el să rămână neclintit pe temeliile învăţăturii, aşa cum e 
înrădăcinată şi întărită în credinţă, privind la furtunile ereticilor şi la 
naufragiile iudeilor, care n-au vrut să asculte de Cârmaciul pe care 
L-au avut. Aşadar el e aşezat între valuri, dar nu se lasă dus de va¬ 
luri, ci stă mai curând gata s-ajute decât să se teamă de primejdii 
pentru ca, dacă s-ar ivi unii duşi de furtuni puternice, să-i poată adă¬ 
posti în port. De ajutor să fie Biserica, întocmai ca un liman de scă¬ 
pare care i-ar chema cu braţele deschise în adăpostul siguranţei pe 
cei primejduiţi, oferindu-le liman de adăpostire. Aşadar, în acest 
veac. Bisericile ies în întâmpinarea celor strâmtoraţi ca nişte lima¬ 
nuri împrăştiate pe ţărmuri, aducându-le aminte că celor care au cre¬ 
dinţă li s-a pregătit sălaş de scăpare, în care-şi pot adăposti corăbiile 
ameninţate de furtuni 56 . în aceste Biserici se află căpeteniile Zabu- 
lonului şi căpeteniile Neftalimului, după cum ne învaţă psalmul 67, 
28, dintre care unii sunt eliberatori din furtunile de noapte strigând: 
"să lepădăm dar lucrurile întunericului şi să ne îmbrăcăm cu armele 
luminii” 57 , pe când alţii au preocupări apostolice, care pot spune: 


52. 1 Cor. 3, 2. 

53. Fac. 49, 13. 

54. Filon, De somniis II, 34, ed. Savinel, Paris, 1962, p. 146. 

55. Ps. 90, 4-6. 

56. De reţinut legătura intimă dintre realităţile vetero-testamentare şi cele ale 
Bisericii creştine. 

57. Rom. 13, 12. 

O, corintenilor, gura noastră s-a deschis către voi" 58 . Aceştia sunt 
cei care, deşi se află în întuneric, au văzut lumină mare, cum măr¬ 
turiseşte proorocul, zicând: "Ţara Zabulonului, pământul Heftalimu- 
lui, care locuiesc pe lângă mare şi de ceea parte de Iordan 59 , "popo¬ 
rul care locuia întru întuneric va vedea lumină mare, şi cei ce lo- 
cuiati în latura şi în umbra morţii, lumină va străluci pentru voi" 60 . 

29. Aşadar, cu ajutorul unor iscoade. Domnul Dumnezeu, urma¬ 
şul acestui patriarh, a stabilit accesul corăbiilor, iar grija Lui mereu 
trează şi lucrarea Lui duhovnicească s-au întins până la Sidon, adică 
au ajuns până în ţinuturile păgâne, pentru ca astfel milostivirea dum¬ 
nezeiască să ridice de pe noi şi sarcina păcatelor acestora. Ştim 
doar că Sidonul este fiul întâi-născut al lui Ham 61 , care, pentru fapta 
Iui neruşinată fată de tatăl său, a fost osândit prin blestem de către 
tatăl său; de aceea a fost rânduit ca un fel de post de apărare noc¬ 
turnă, ca un pichet de luptă şi de apărare duhovnicească, pentru ca 
nu cumva să poată cineva ataca prin surprindere poziţiile întărite ale 
acestei vieţi. Iar întinderea până în ţinuturile celor mai nelegiuiţi pă¬ 
cătoşi aflaţi tocmai spre Sidon, care înainte se însoţeau printr-o su¬ 
perstiţie sălbatică cu cei ce urzesc numai crime, după cum ne spune 
şi tălmăcirea numelui, [aceasta înseamnă]: părăsind obişnuinţa bles¬ 
temului, să dăruiască şi să mijlocească obişnuinţa binecuvântării 62 , 
pentru ca unde s-a înmulţit păcatul, acolo să prisosească harul 63 . 

30. "Isahar binele a poftit, odihnindu-se în mijlocul sorţilor. Şi vă¬ 
zând că odihna este bună şi că pământul este gras, şi-a supus 
umărul la muncă şi s-a făcut bărbat lucrător de pământ" 64 . Cuvântul 
"Isahar" înseamnă "moştenire" şi de aceea e pus şi el în legătură cu 
Hristos, Care-i moştenirea noastră, pentru că prin El negustorim 
întru nădejdea mântuirii veşnice, dar nu cu ajutorul aurului sau ar¬ 
gintului, ci cu ajutorul credinţei şi al rugăciunii 65 . De aceea vorbeşte 
şi David despre ea: "Iată, fiii sunt moştenirea Domnului, răsplata 
rodului pântecelui" 66 . Iar Moise zice şi el, tot despre acelaşi lucru: 
"Veţi suge neguţătoria celor ce locuiesc pe lângă mare" 67 . Acesta-i 


58. 2 Cor. 6, 11. 

59. Filon, De somniis II, 34, ed. cit., p. 146. 

60. Is. 9, 1-2. 

61. Cf. Fac. 10, 15. 

62. Origen, In Qenes., Migne P.Q. XIII, 756; 764. 

63. Rom. 5, 20. 

64. Fac. 49, 14-15. 

65. Filon, De ebrietate , 94, ed. J. Gorez, Paris, 1963, p. 62; Idem, De somniis, 
34, ed. cit., p. 146. 

cel care a poftit binele încă de la început şi care n-a ştiut ce înseam¬ 
nă să doreşti răul. Despre aşa ceva se pronunţă şi Isaia: "Pentru că 
mai înainte de a şti pruncul să zică: tată sau mamă, nu se încrede în 
răutate, alegând binele' 68 . S-a odihnit între sorţii Vechiului şi noului 
Testament sau în anturajul proorocilor, şi de aceea S-a arătat la mij¬ 
loc între Moise şi Ilie 69 , ca să ne arate că prin cuvintele lor ne putem 
linişti, căci prin mărturia lor cei mai mulţi se lasă de păcate şi se 
încred în Dumnezeul cel viu, întrucât doar ei sunt martorii învierii 
Lui şi ai odihnei celei fericite. 

31. Aşadar, în vederea învierii a chemat Dumnezeu neamurile - 
căci şi pământul e gras şi roditor, aducând roade veşnice, roade 
însutite şi înzecite. "Şi-a supus umărul la muncă", supunându-Se 
crucii, ca să ia asupra Lui păcatele noastre. Tocmai de aceea a spus 
şi proorocul: "a Cărui stăpânire e pe umărul Lui" 70 , adică mai presus 
de patimile trupului rămân puterea dumnezeirii şi crucea, a cărei 
vrednicie e cu mult mai mare decât a trupului. " A pus aşadar umă¬ 
rul", aplecându-se asupra plugului, dar răbdând toate înjosirile care-i 
stăteau în cale, supus suferinţei, "rănindu-Se pentru nedreptăţile 
noastre" şi îndurând pentru păcatele noastre. Iar cuvintele “s-a făcut 
bărbat lucrător de pământ" ne arată că deoarece şi-a cunoscut pă¬ 
mântul l-a semănat cu grâu de soi bun şi l-a plantat cu pomi roditori 
din neam ales. 

32. '"Dan va judeca pe poporul său ca pe una din seminţiile lui 
Israel. Şi să se facă Dan şarpe la drum, viperă în potecă, înveninând 
piciorul calului, ca să cadă călăreţul aşteptând mântuirea Domnu¬ 
lui'" 71 . însemnarea cea mai simplă pe care o scoatem de aici e aceea 
că şi seminţiei Iui Dan i s-a dat rol de judecător în Israel. Căci după 
Isus Navi, judecătorii au fost luaţi din poporul diferitelor seminţii, 
cum a fost de pildă cazul lui Samson 72 , din seminţia lui Dan, dregă- 
torind ca judecător vreme de douăzeci şi cinci de ani. Dar proorocia 
nu pe el îl desemnează, ci pe Antihrist, care va judeca poporul ca 
viitor judecător şi tiran din seminţia lui Dan, pândind ca un şarpe ce 
stă pitit pe potecă să se arunce asupra celor care ar vrea să pă¬ 
şească pe calea adevărului. Căci aceasta înseamnă să se primejdu¬ 
iască piciorul calului prin muşcătura şarpelui, încât, ca să nu se va- 
tăme şi să se îmbolnăvească de înveninare, e nevoie să-i vindece pi¬ 
ciorul, aşa cum şi trădătorul Iuda, fiind ispitit de diavol, s-a aruncat 


► 



68. Is. 8, 4; 18. 

69. Cf. Matei 17, 3. 

70. Is. 9, 5. 

71. Fac. 49, 16-18. 

72. Cf. Jud. 13, 2; 15; 20. 

asupra călcâiului Domnului Hristos ca să atace pe călăreţ, care S-a 
coborât ca să vindece pe toţi. Aşadar a căzut, dar nu întins ca şi cum 
ar dormita, ci întinzându-se parcă înapoi, pentru ca din cele de mai 
sus spre cele de mai înainte să aştepte mântuirea de la Domnul, căci 
ştia că trebuie să în vieze şi de aceea aştepta să scoată pe Adam, cel 
ce zăcea în iad. 

33. De aceea, întrucât şi noi alergăm pe drum, să ne ferim ca nu 
cumva şarpele să ne pândească pe potecă, să muşte piciorul calu¬ 
lui, adică al trupului nostru, şi să-l surprindă pe neaşteptate pe că¬ 
lăreţ aţipind, căci dacă stăm treji, atunci suntem datori să evităm şi 
muşcătura şarpelui 73 . Prin urmare, să nu ne toropească somnul ne¬ 
păsării, somnul veacului, să nu ne apese somnul bogăţiilor, ca să nu 
se spună şi despre noi: "Dormit-au somnul lor şi n-au aflat nimic toti 
bărbaţii bogăţiei în mâinile lor 74 . Dar sunt şi călăreţi care dorm 
călare, despre care s-a scris: "au încremenit călăreţii pe cai" 75 . Dacă 
lăcomia ţi-ar răni inima, dacă pofta te tulbură, atunci vei dormita, 
călăreţule, şi vei ajunge să nu-ţi poţi înfrâna trupul, respectiv calul. 
Or, tu fii treaz şi, chiar dacă te-ar trânti jos de pe cal, adică dacă ai 
fi pe moarte, nici atunci să nu-ţi pierzi firea, căci cei ce-şi pierd capul 
nu câştigă nimic. Tu însă aşteaptă mântuirea de la Domnul, să nu 
pierzi din vedere că ea va veni, ca să dobândeşti la sfârşit bucuria 
învierii. Iuda dormea, aşa încât nu era cu gândul treaz la cuvintele 
lui Hristos, da. Iuda dormea, şi încă dormea somnul îmbogăţirii, 
aşteptând răsplata trădării. Diavolul l-a văzut cum doarme şi, tărbă- 
cindu-1 cu otrava grea a lăcomiei, a intrat în inima lui 76 , a rănit calul 
şi l-a doborât pe călăreţ, pe care l-a îndepărtat de Hristos. 

34. Pe această seminţie a binecuvântat-o Moise, zicând: "Dan 
este pui de leu, care se aruncă din Vasan' 77 , adică din tulburare. De 
aceea, mai curând trebuie să înţelegem din greceşte ceea ce s-a 
transpus în latineşte, şi anume că Dan s-a făcut un fel de şarpe care 
pândeşte din potecă. Altfel, Dan se tâlcuieşte "judecată" 78 . De aceea 
peste seminţia aceasta a venit primejdia unei grele judecăţi prin 
aceea că Antihrist s-a furişat ca o năpârcă în sufletul lui, otrăvind cu 
veninul ei pe orice trecător. Şi totuşi seminţia s-a eliberat ea însăşi 
de această lepădare, din clipa când a mărturisit despre călăreţ că se 


73. Filon, Leg. alleg., 11, 99, ed. CI. Mondesert, Paris, 1962, p. 158. 

74. Ps. 75, 5. 

75. Ps. 75, 6. 

76. Cf. Luca 22, 3. 

77. Deut. 33, 22; Origen, In Qen. XII, 1059. 

78. Filon, Leg. alleg. II, 96, ed. cit., p. 156; Idem, De agricult. 21; Idem, De 
somnlis, II, 34, ed. cit., p. 146. 

va ridica iarăşi, atunci când declară: “De cel ce se va lepăda de Mine 
înaintea oamenilor şi Eu Mă voi lepăda de el înaintea Tatălui Meu, 
Care este în ceruri. Oricine va fi mărturisit pentru Mine înaintea oa¬ 
menilor, mărturisi-voi şi Eu pentru el înaintea Tatălui Meu, Care este 
în ceruri" 79 . 

35. "Gad strâmtorat va fi de cete înarmate, dar le va strâmtora şi 
el pas cu pas" 80 . Prin strâmtorarea de care se vorbeşte aici se înţeleg 
cârdăşia şi viclenia cărturarilor şi a preoţilor, care îl ispiteau pe Dom¬ 
nul Iisus, pe temeiul tributului cezarului şi al botezului lui Ioan 81 , 
cum ne-a arătat Scriptura, dar Domnul Iisus a întors ispita în folosul 
Său; iar cuvintele 'pas cu pas" se referă la acest proces în continuă 
desfăşurare, prin care însă se arată că Hristos este Cel care-i face de 
ruşine pe ispititori. în schimb cuvintele: "cu ce putere faci aces¬ 
tea?" 82 nu răspund la întrebarea dorită, după cum S-a exprimat El 
însuşi zicând: "Vă voi întreba şi Eu pe voi un cuvânt, pe care de Mi-1 
veţi spune, şi Eu vă voi spune cu ce putere fac acestea!" 83 . Şi iarăşi, 
de astă dată celor care întrebau: "se cuvine să dăm dajdie cezarului 
sau nu?" le răspunde: "Ce Mă ispitiţi, făţarnicilor? Arătaţi banul de 
dajdie. Şi, aducându-I-1, i-a întrebat din nou: Al cui este chipul aces¬ 
ta şi inscripţia de pe el?. Ei au zis: ale cezarului"' 84 . Aici Domnul i-a 
încurcat în înseşi cuvintele lor, silindu-i să răspundă în singurul fel 
posibil, după care le-a zis: "Daţi deci cezarului cele ce sunt ale ceza¬ 
rului şi lui Dumnezeu cele ce sunt ale lui Dumnezeu'", aceasta pen¬ 
tru ca împotriva vorbelor Lui să nu mai poată reacţiona, aşa încât "s-au 
mirat şi, lăsându-L, s-au dus' 85 . Or, nu este nimic de mirare că le-a 
răspuns, întrucât ştia dinainte tot ce vor întreba. 

36. De altfel, însuşi Moise a expus această proorocie a dreptului 
Iacob, afirmând că ea se referă Ia Hristos, atunci când a zis: "Bine¬ 
cuvântat să fie Cel ce a sporit pe Gad, care odihneşte ca un pui de 
leu şi sfărâmă şi braţ, şi cap. Şi a văzut începătura sa, că acolo s-a 
împărţit pământul căpeteniilor celor adunaţi împreună cu mai-marii 
noroadelor. Dreptate a făcut Domnul şi judecata Sa cu Israel" 86 . 

37. îl recunoaştem aşadar pe Cel care Se odihnea ca un leu şi 
Care sfărâmă braţul celor puternici, pentru că El a văzut încă de la 

79. Matei 10, 32. 

80. Fac. 49, 19; Filon, De somniis, II, 34, ed. cit., p. 146. 

81. Cf. Matei 22, 17. 

82. Matei 21, 23. 

83. Matei 21, 24. 

84. Matei 22, 18-21. 

85. Matei 22, 21-22. 

86. Deut. 33, 20-21. 

început dezbinările ispititorilor. Acolo şi-a deschis pământul gura să-i 
înghită pe mincinoşi 87 , unde se arată şi ispita celor răi. 

38. "Din Aşer va veni pâinea cea grasă şi regilor le va da mâncă¬ 
ruri alese" 88 . Tradus în latineşte cuvântul "aşer" însemnează "bogă¬ 
ţie” 89 . Dar cine-i bogat dacă nu Acela care-i noianul de bogăţii ale 
înţelepciunii şi cunoaşterii? Cine-i avut dacă nu Domnul lisus. Care 
prisoseşte pururea şi niciodată nu-i lipsit? A venit sărac în lumea 
aceasta, dar S-a umplut de toate bunătăţile, copleşindu-i pe toţi. Ce 
mare noian de avuţii are Cel care i-a îmbogăţit din sărăcia Lui pe toţi! 
A venit sărac din pricina noastră, dar e bogat când îl raportăm la 
Tatăl. El a venit sărac pentru ca să ne mântuie de sărăcie, cum ne 
învaţă Apostolul atunci când zice: “Căci El, bogat fiind, pentru voi a 
sărăcit ca voi cu sărăcia Lui să vă îmbogăţiţi" 90 . Din sărăcia Lui 
îmbogăţeşte, aduce haine scumpe, îi satură pe cei înfometaţi, din 
mort face viu, din mormânt aduce la viată. Aceasta-i aşadar comoara 
cea nesfârşită, din adâncul căreia vine pâinea cea nutritoare, atât de 
nutritoare încât cei care gustă din ea nu vor mai flămânzi 91 . Pe 
această pâine a dat-o apostolilor ca s-o împartă poporului credin¬ 
cios 92 , iar astăzi ne-o dă şi nouă prin aceea că în calitate de preot El 
însuşi este Cel ce o sfinţeşte cu învăţăturile Sale. 

39. Cu alte cuvinte această pâine a devenit hrana sfinţilor. Ba 
putem primi chiar pe Domnul însuşi. Care ni S-a dat sub forma 
Trupului Său, după cum ne-a spus-o însuşi: "Eu sunt Pâinea vieţii. 
Părinţii voştri au mâncat mană în pustie, şi au murit. Pâinea care se 
coboară din cer este aceea din care dacă mănâncă cineva, nu 
moare" 93 . Iar pentru ca să nu-şi închipuie cineva că a vorbit aici de 
moartea care vine prin despărţirea sufletului de trup şi pentru ca, pe 
bună dreptate, să nu se îndoiască dacă ar şti că şi Sfinţii Apostoli au 
murit de o astfel de moarte. Mântuitorul adaugă: “Eu sunt Pâinea cea 
vie. Care S-a pogorât din cer. Cine mănâncă din pâinea aceasta viu 
va fi în veci' 94 . Şi aceasta înseamnă că nu despre viata trecătoare 
am vorbit înainte şi nici despre moartea din viaţa pământească, ci 
despre aceea prin care, chiar dacă cineva va fi murit, dacă totuşi va 
fi gustat din pâinea Mea, va fi viu în veci. Căci acela a gustat cu ade- 


87. Deul. 11.6. 

88. Fac. 49, 20. 

89. Filon, De somniis 11, 35, ed. cit., p. 146. 

90. 2 Cor. 8, 9. 

91. Cf. Ioan 6, 35. 

92. Cf. Matei 15, 36. 

93. Ioan 6, 48-50. 

94. Ioan 6, 51. 

vărat din ea, care s-a cercetat pe sine; iar cine a primit, acela nu va 
muri de o moarte ca a păcătoşilor, pentru că pâinea aceasta este 
tocmai iertarea păcatelor. 

40. Până şi Moise însuşi a proorocit In chip minunat despre acest 
lucru în binecuvântările lui, zicând: "Binecuvântat să fie Aşer între fii, 
iubit să fie de fraţii lui şi să-şi afunde în untdelemn piciorul lui. De 
fier şi de aramă să fie zăvoarele, şi liniştea ta să tină cât zilele vieţii 
tale. nimeni, o, Israele, nu este ca Dumnezeu, Care să meargă pe 
ceruri întru ajutorul tău şi pe nori întru slava Sa. Dumnezeu este 
liman din vremuri străvechi, căci cu braţul Lui cel veşnic El te spri¬ 
jină şi, din fata ta gonind vrăjmaşii, zice: 'Stârpeşte-i!‘. Israel locu¬ 
ieşte neprimejduit. Ochiul lui Iacob priveşte îmbelşugat de pâine şi 
de vin, şi cerurile lui picură rouă" 95 . 

41. "Neftali, cerboaică slobodă: el rosteşte graiuri minunate' 96 . 
La viţă se taie de regulă unele ramuri, care par de prisos, ca să nu 
fie înăbuşită de lujeri ieşiţi fără rost, în schimb altele se taie de tot 
sau se scurtează pentru ca să dea rod, a căror coroană se dezvoltă 
pe măsură ce creşte, pentru că în timp ce o parte se ridică în sus, o 
altă parte se îndoaie şi se lasă în jos, împreunând unele corzi de 
viţă, îngrămădind la un loc un fel de colier frumos din lăstari tineri, 
în procesul de creştere lisus este această podoabă care se dezvoltă 
în vlăstarele sănătoase ale vitei. El este Cel care revarsă roduri 
bogate. 

42. Mare frumuseţe este aceasta, dar cu mult mai important este 
faptul că mlădiţele legate de viţă ne vorbesc despre creşterea noas¬ 
tră cea duhovnicească şi, în calitatea de mlădiţe ce suntem, să pu¬ 
tem aduce roade dacă rămânem în viţă, căci dacă nu o facem, atunci 
suntem tăiaţi. Sfântul patriarh neftali era şi el o astfel de mlădiţă 
roditoare, fapt pe care-1 confirmă şi Moise când zice: "neftali, tu cel 
sătul de bunăvoinţă şi plin de binecuvântarea Domnului, ia marea şi 
partea cea de miazăzi în stăpânire' 97 . Punând deci în lumină ceea ce 
spusese Iacob, să fii "vită ruptă", adică prin harul credinţei să te eli¬ 
berezi de legăturile morţii, [viţă] prin care se înţelege poporul lui 
Dumnezeu cel chemat la libertatea credinţei şi la belşugul harului, 
popor care s-a întins pe întreg pământul şi care va lua asupra sa 
jugul lui Hristos cel cu bună roadă şi tulpina acelei viţe adevărate; 
acela va umbla în umbra crucii celei dumnezeieşti şi nu se va teme 



95. Deut. 35, 24-28. 

96. Fac. 49, 21. 

97. Deut. 33, 23. 










362 


TÂLCUIRl LA SFÂNTA SCRIPTURA 


că s-ar primejdui mărturisind-o, ci va fi şi mai bucuros de a fi socotit 
între cei ce rabdă prigoane pentru numele lui Hristos. 

43. Acela-i cu adevărat scos din cătuşe, care e liber de orice con¬ 
strângere de teamă, de unde şi spusa proorocului: 'ieşi-vor şi vor 
sălta ca nişte vitei dezlegaţi din lanţuri'; de aceea, pe măsură ce-i 
cresc mlădiţele, se dezvoltă şi frumuseţea lui, pentru că în loc gras 
a fost pus şi peste apa odihnei a crescut, împlinind prin taina renaş¬ 
terii sale buna podoabă a cuvântului şi hrănindu-se cu harul prea 
sfânt al lui Hristos, care poate opri farmecul frumuseţii Tale, Doamne. 

45. în sfârşit, ceea ce e şi mai măreţ decât orice, e faptul că El 
dă tot ce are, iar întrucât nimeni nu poate da neavând, iată ce s-a 
meii spus: "Domnul a împărătit, întru podoabă S-a îmbrăcat” 98 . Căci 
S-a îmbrăcat prin har cu podoaba Bisericii şi, lepădând prin botez 
necurăţia tuturor păcatelor, străluceşte de frumuseţea harului ce¬ 
resc. De aceea a zis Mirele despre Biserică: "Cine-i aceasta, ziceau 
fetele, care ca zarea străluceşte şi ca luna-i de frumoasă, ca soarele 
de luminoasă, ca oştile rânduite de război?' 99 . 

46. Şi acum, ca un fel de epilog, să scoatem o învăţătură din 
istoria patriarhilor. După cum ne-a spus-o şi Sfânta Scriptură, să re¬ 
zumăm proorocia dreptului Iacob despre sfântul Iosif: "Iosife, fiul 
meu preamărit şi prea dorit, fiul meu din urmă, întoarce-te acum la 
mine. Asupră-ţi sfătuindu-se, te-au pârât şi te-au pândit domnii să¬ 
getătorilor. Dar s-au sfărâmat cu tărie arcele lor şi au slăbit vinele 
braţelor lor prin mâna puternicului Iacob, cel ce a întărit pe Israel de 
la Dumnezeul tatălui tău. El e Dumnezeu şi te va ajuta, te-a binecu¬ 
vântat cu binecuvântarea cerului de sus şi cu binecuvântarea pă¬ 
mântului, binecuvântarea sânilor şi a pântecelui. Binecuvântările 
tatălui tău şi ale mamei tale întrec cu mult binecuvântările munţilor 
celor din veac şi binecuvântările colinelor celor veşnice, care vor fi 
pe capul lui Iosif şi pe creştetul fraţilor al căror povăţuitor este” 100 . 

47. Şi care să fie cauza că dintre toţi fiii săi, Iosif a fost scos în 
evidenţă cel mai mult de tatăl său, dacă nu faptul că în el vedea pre- 
figurându-se tainic fiinţa şi lucrarea lui Hristos? De aceea, binecu- 
vântându-1 mai mult decât ar fi fost de aşteptat, l-a agrăit cu cuvin¬ 
tele: Iosife, fiul meu prea dorit". Or, cine putea fi numit "prea dorit' 
dacă nu Hristos, a Cărui mărire creşte mereu şi a Cărui vrednicie nu 
are sfârşit? Doar despre El s-a exprimat şi Ioan când a zis: "Acela tre¬ 
buie să crească, iar eu trebuie să mă micşorez" 101 , întrucât prin 


98. Ps. 92, 1. 

99. Cânt. Cânt. 6, 10. 

100. Fac, 49, 22-26 (după cd. sinod, din 1914). 

101. Ioan 3, 30. 

mijlocirea Mântuitorului şi a desăvârşitului Său nume, a venit în 
lume şi a copleşit (potrivit expresiei "fiul meu prea iubit"), iar pen¬ 
tru că vedeau fraţii cum creşte cu fiecare zi mărirea Lui, au început 
să-L pizmuiască. Insă Acest “al doilea losifi Şi-a sporit şi mai mult 
râvna cu care-i iubea tot mai mult. Iar întrucât a zis: "N-am venit 
decât pentru oile cele pierdute ale casei lui Israel" 102 , iudeii l-au 
răspuns: “Pe Acesta nu-L ştim de unde este" 103 . Chiar în timpul când 
El le tămăduia neputinţele, ei nu voiau să ştie de El. 

48. Şi-i mai spune şi: "Fiul meu din urmă", întrucât într-adevăr se 
născuse între ultimii. De aceea ne şi spune Scriptura: "Iacob îl iubea 
pe Iosif mai mult decât pe toţi fiii săi, pentru că el era copilul bă¬ 
trâneţilor Iui" 104 , ceea ce se poate raporta şi la Hristos, pentru că 
Fiul lui Dumnezeu S-a arătat destul de târziu într-o lume îmbătrânită, 
într-un fapt de seară, născându-Se din Fecioara Mana. Ca "fiu al bă¬ 
trâneţilor" a luat în chip tainic trup de om, cu toate că exista de 
dinainte de veci la Tatăl. 

49. De aceea I S-a şi adresat Tatăl: "Întoarce-Te acum spre Mine", 
chemându-L de pe pământ la cer pe Cel pe Care-L trimisese pentru 
mântuirea noastră. Şi asfel, înviind pe Fiul Său cel Unul-Piăscut, a 
nimicit uneltirile celor clevetitori, după cum zice şi Isaia: "sfat fără 
de minte sunt cugetele voastre' 105 şi a făcut de ruşine toate ocările 
care se îndreptau ca ploaia peste El, zdrobind puterea celor care se 
încredeau în tăria lor, iar nu în Dumnezeu. 

50. De aceea a şi adăugat: "şi l-a întărit pe Israel cu ajutorul lui 
Dumnezeu, Tatăl tău, căci El e Dumnezeu şi te va ajuta". Cine este 
Cel ce a întărit pe Israel şi l-a ajutat dacă e un singur Dumnezeu- 
Tatăl, Care a zis: "Iacob, sluga Mea, sprijini-l-voi pe el. Israel, alesul 
Meu, primitu-l-a pe el sufletul Meu, dat-am duhul Meu peste el, jude¬ 
cata neamurilor va face" 106 ? Căci 'toate le-a supus Lui", cele cereşti 
cu binecuvântarea cerului, cele pământeşti, dimpreună cu binecu¬ 
vântarea pământului, pentru ca să fie stăpân şi peste oameni, şi 
peste îngeri 107 . 

51. In chipul acesta au fost biruite şi poftele trupului celui 
trecător, căci s-a adaos şi "binecuvântarea sânilor şi a pântecelui, a 
tatălui şi a mamei". Prin "sâni" a înţeles cele două testamente, dintre 
care prin unul a fost vestit, prin celălalt, vădit - dar oricum nişte sâni 


102. Matei 15, 24. 

103. Ioan 9, 29. 

104. Fac. 37, 3. 

105. Is. 19, 11. 

106. Is. 42, 1 (după ed. sinod. 1914). 

107. Ps. 8, 6; 1 Cor. 15, 27. 

plini, pentru că prin ei ne-a crescut fiii, hrănindu-ne cu lapte duhov¬ 
nicesc, închinându-ne Tatălui. Dar a mai înţeles prin "sâni" şi pe ai 
Măriei, care într-adevăr au fost binecuvântaţi, căci prin ei Sfânta 
Fecioară a muls pentru poporul lui Dumnezeu băutura laptelui celui 
sfintitor 108 . De aceea a şi spus o femeie din Evanghelie: "Binecu¬ 
vântat este pântecele care Te-a purtat şi sânul la care ai supt 109 . Iar 
prin cuvintele "binecuvântarea pântecelui, a tatălui şi a mamei tale", 
dacă am vrea să înţelegem numai pântecele Măriei, atunci din ce 
pricină a pomenit în chip ascuns de ambele binecuvântări - căci ar 
fi putut aminti numai de pântecele mamei?; ci eu cred că-i un lucru 
mai minunat să înţelegem, potrivit unei taine duhovniceşti, ambele 
naşteri ale Domnului Iisus, atât cea după dumnezeire, cât şi cea 
după trup, pentru că EI S-a născut de fapt înainte de veci din Tatăl. 
De aici şi spusa Tatălui: "Cuvânt bun răspuns-a inima mea' 110 , în 
înţelesul că Şi-a luat fiinţa din cea mai adâncă şi mai negrăită sub¬ 
stanţă a Tatălui şi în El petrece în veci, cum zice şi Evanghelistul: "Pe 
Dumnezeu nimeni nu L-a văzut vreodată; Piui cel Unul-Născut, Care 
este în sânul Tatălui, Acela L-a făcut cunoscut" 111 . După cum dar 
sânul duhovnicesc al Tatălui se poate interpreta cumva ca o expre¬ 
sie tainică a iubirii şi a naturii paterne în care petrece mereu Fiul, tot 
aşa şi pântecele părintesc are ceva din adâncul tainic din care pur¬ 
cede ca din pântece fecioresc Fiul. In sfârşit, în mod deosebit: une¬ 
ori [se vorbeşte] despre "pântece părintesc", alteori despre inimă", 
din care a tâşnit cuvântul, iar alteori i se spune "gura Lui", din care a 
ieşit dreptatea ori din care a pornit înţelepciunea, după cum stă 
scris: "Eu din gura Celui Prea înalt am ieşit" 112 ; aşadar, după cum 
"unitatea" nu se defineşte, căci în ea toate se cuprind, cu atât mai 
mult taina naşterii din Tatăl înseamnă mai mult decât venirea pe 
lume a unui individ trupesc oarecare. Dar după cum pe aceea ne-o 
explicăm ca naştere din Tatăl, tot astfel trebuie să ne explicăm pen¬ 
tru iconomia mântuirii şi felul în care a născut Maria, când a fost 
binecuvântat pântecele de Mamă al Fecioarei Maria prin care L-am 
dobândit pe Domnul Iisus. Despre acest lucru iată cum vorbeşte Ta¬ 
tăl prin gura proorocului Ieremia: "înainte de a Te fi zămislit în pân¬ 
tece Te-am cunoscut şi înainte de a ieşi din pântece Te-am sfin¬ 
ţit" 113 . Aşadar proorocul recunoaşte în fiinţa lui Iisus o fire dublă: 
cea dumnezeiască şi cea trupească, prima din Tatăl, cealaltă din 
Fecioară, dar şi aceasta în aşa fel încât să nu fie cu totul străină de 



108. Vergiliu, Eneida, XI, 572. 

109. Luca 11, 27. 

Dumnezeire atunci când e vorba de naşterea din Fecioară şi de a 
avea şi trup. 

52. "Binecuvântările tatălui tău şi ale mamei tale întrec cu mult 
binecuvântările tuturor munţilor şi dorinţele tuturor colinelor". Căci 
Hristos a scânteiat ca lumina cerului nu numai meii mult decât toţi 
acei bărbaţi de mare vrednicie: patriarhi, prooroci, apostoli, ci şi 
decât soarele, luna ori arhanghelii, după cum a spus-o El însuşi: Tiu 
este ucenic mai presus decât învăţătorul său, nici slugă mai mare 
decât stăpânul său" 114 . Căci a mai existat oare vreodată cineva 
căruia să-i fi fost supuse toate şi cărora El însuşi le-a iertat toate? întru 
El se binecuvânta chiar şi sfinţii Lui, întrucât El este peste capetele 
tuturor, căpetenia tuturor, căci capul femeii este bărbatul, iar al băr¬ 
batului, Hristos 115 - peste creştetul tuturor, întrucât El este piscul cel 
mai înalt dintre toate. Astfel, pentru cei drepţi El este creştetul cel 
mai de sus decât toţi cei pe care fraţii îi numesc "câştigaţi" prin iertare 
şi prin împărtăşirea renaşterii. De aceea şi dintre fraţii lui Iosif pe 
aceia-i socotim în primul rând fraţi, despre care se afirmă: "Spune-voi 
numele Tău fraţilor mei, în mijlocul adunării Te voi lăuda' 116 . 

53. în sfârşit, şi Moise va fi unul dintre cei care va completa 
traiectul acestei vieţi a lui Iosif atunci când îi binecuvintează semin¬ 
ţia, dar prin el nu binecuvintează desigur pe cineva care deja era în 
rândul celor morţi, ci sub numele lui binecuvintează pe Hristos, 
după cum stă scris despre EI: "Să binecuvânteze Domnul pământul 
lui cu darurile cele alese ale cerului, cu rouă şi cu darurile adâncu¬ 
lui celui de dedesubt. Cu roade alese, din cele pe care le face să 
crească soarele şi cu cele mai bune roade care odrăslesc în Fiecare 
lună. Cu cele mai alese din câte dau munţii cei vechi şi cu darurile 
alese ale dealurilor celor veşnice, şi cu darurile cele alese ale pă¬ 
mântului şi ale celor ce-1 umplu. Binecuvântarea Celui ce S-a arătat 
în rug să vină pe capul lui Iosif, pe creştetul celui dintâi dintre fraţii 
lui! Frumuseţea lui să fie ca a taurului întâi-născut şi coamele lui să 
fie ca şi coamele bivolului: cu acelea va împunge popoarele toate 
până la marginile pământului; acestea sunt mulţimile de zeci de mii 
ale lui Efraim, acestea sunt miile lui Manase" 117 . 

54. E vorba de aceeaşi binecuvântare cu deplinătate întreagă, 
atât cerească, cât şi pământească, dar şi cu una specială: a iubirii lui 
Hristos, Care a fost zărit în rug şi Care a zis lui Moise: "scoate-ţi 
încălţămintea din picioare" 118 , întrucât El este Dumnezeu Cel peste 



114. Matei 10, 24. 

115. Cf. 1 Cor. 11,3; Efes. 5, 23. 

116. Ps. 21, 24. 

117. Deut. 33, 13-17. 

118. leş. 3, 5. 

toate, după cum scrie: "El este capul trupului, adică al Bisericii, Cel 
ce este începutul, întâiul-născut din morţi, ca să fie El cel dintâi întru 
toate. Căci în El a binevoit Dumnezeu să sălăşluiască toată plină¬ 
tatea" 119 . Şi de aceea întâietatea acestei binecuvântări se întinde de 
la piscul cel mai înalt al cerului până la capătul cel mai depărtat al 
pământului. Căci El este înainte de toate viată şi toate prin El se fin 
împreună", pentru ca "printr-însul, toate cu Sine să le împace, fie 
cele de pe pământ, fie cele din ceruri, făcând pace prin El, prin sân¬ 
gele crucii Sale' 120 . De aceea a şi preferat icoana dreptului Iosif, 
care-i binecuvântat şi preamărit mai mult decât toţi fraţii lui. 

55. “Frumuseţea lui să fie ca a taurului întâi-născut şi coamele 
lui să fie ca şi coamele bivolului, căci cu acelea va împunge popoa¬ 
rele". Iar taurul cel bun, precum şi jertfa pentru păcate, jertfă pentru 
întreaga lume, care ne-a venit spre a ne aduce împăcarea, ce altce¬ 
va sunt decât o frumuseţe sfântă? Căci, după cum am arătat şi în 
alte locuri, fiecare întâi-născut este sfânt, de aceea şi Levi s-a învred¬ 
nicit de o anumită întâietate, dar nu de una a vârstei, ci a rânduielii 
de transmitere a sfinţeniei, de aceea într-adevăr sfântă este podoa¬ 
ba lui, aşa cum s-a scris, desigur în legătură cu învierea Domnului: 
"împodobit eşti cu frumuseţea mai mult decât fiii oamenilor". 
Aceasta întrucât El e "întâiul-născut din morţi", având "coame ca ale 
bivolului". Dar când a vorbit despre coarne, ar trebui cercetat cum 
de s-a gândit la bivoli, câtă vreme - după cum afirmă cunoscătorii - 
bivolul nu e trecut în rândul fiarelor sălbatice. Şi de aceea suntem 
datori să preţuim mai mult Cuvântul, întrucât în felul ei expresia 
"Cuvântul (Domnului)" este numai unul singur, nu mai multe. Doar şi 
Ana aşa spunea în rugăciunea ei: "Domnul va judeca marginile pă¬ 
mântului. El va da tărie regilor noştri şi fruntea Unsului Său o va 
înălţa" 121 . Iar Isaia precizează: "Prietenul meu avea o vie pe o coastă 
mănoasă" 122 , întrucât în Fiul lui Dumnezeu cel Unul-Născut înflo¬ 
reşte Biserica, singura care se lasă povăţuită de cuvântul lui Dum¬ 
nezeu, în care se cuprinde plenitudinea puterii şi a înţelepciunii, din 
belşugul căreia secerişul credinţei va prisosi, întrucât şi sfinţii ^jută 
ca el să fie spornic. 

56. Expresiile "zeci de mii pentru Efraim şi mii pentru Mâ¬ 
nase" 123 înseamnă că El va stăpâni peste iudei şi peste neamuri şi 
din amândouă aceste popoare îşi va aduna Sieşi o Biserică nume¬ 
roasă. Iar faptul că dreptul Iacob şi-a pus dreapta sa peste Efraim ne 
duce cu gândul la ceea ce se spune în Cântarea Cântărilor: "Iubitul 


119. Col. 1, 18-19. 

120. Col. 1, 17; 20. 

121. 1 Regi 2, 10. 

122. Îs. 5, 1. 

123. Deut. 33, 17; a se vedea şi Migne P.L. 15, 1601. 

meu e alb şi rumen şi între zeci de mii este întâiul" 124 . în sfârşit, 
chiar şi cântăreţele lui David care-1 preamăreau cu zeci de mii de 
biruinţe (pe când lui Saul îi atribuiau numai câteva) 125 se gândeau 
la mijlocirea Măriei, din care se va naşte Hristos, cu toate că ar fi tre¬ 
buit ca respectul faţă de rege să fie meii mare. Oricine preamăreşte 
puterea lui Hristos, acela mărturiseşte şi slava Lui, iar din puterea 
acestei măriri se simte şi el întărit. De aceea, intr-un verset din psalmi 
sunt pomeniţi între sfinţi şi rinocerii: “cel iubit ca puiul de rino¬ 
cer" 126 , căci după cum în momentul când animalului de soiul aces¬ 
ta îi cresc coamele, exprimă puterea vârstei lui, tot aşa se întâmplă 
şi când din adâncul sufletului nostru ţâşnesc cu putere pornirile 
cugetului, prin care cred că se exprimă procesul de creştere în vir¬ 
tute, care, cu cât creştem, cu atâta se desăvârşeşte. Prin acest “coif 
al puterii' Domnul Iisus a slăbit rătăcirea păgână pentru ca să nimi¬ 
cească toate credinţele greşite şi să readucă mântuirea, după cum 
însuşi a grăit: "Eu rănesc, dar tot Eu tămăduiesc" 127 . De aceea, ca şi 
cum ar imita pe acest taur, proorocul zice: "Cu Tine pe vrăjmaşii 
noştri îi vom lovi şi cu numele Tău îi vom nimici pe cei ce se scoală 
asupra noastră" 128 . Din acest motiv animalele curate au coame. Dar 
să nu uităm că “Legea este duhovnicească" 128a , căci cei care pot 
îndepărta ispitele acestui veac prin cuvântul lui Dumnezeu şi prin 
urmarea virtuţii, aceia par a fi apăraţi ca de nişte arme care "se 
descarcă" din capul lor. Şi pe bună dreptate i-am putea spune trâm¬ 
biţă în formă de corn minunatei puteri a graiului, care înflăcărează 
la luptă pe bunii luptători ai lui Hristos pentru a putea înfrânge şi a 
lua prada din mâinile vicleanului diavol. He aflăm, aşadar, pe front 
şi pe cei mai mulţi dintre noi îi vedem robi în tabere vrăjmaşe şi ne 
simţim datori să-i eliberăm din robia acelui jug atât de nesuferit. 

57. Diavolul are foarte mulţi lupi, pe care-i asmute spre oile lui 
Hristos. De aceea şi Iosif cel duhovnicesc, ca să-Şi păzească oile, a 
răpit un alt lup, care venea şi el să prade oile, anume pe Pavel; a 
căutat [diavolul] să facă din el un prigonitor, dar până la urmă a ieşit 
din el un propovăduitor. Cu gândul la acela va fi vorbit şi Iacob aces¬ 
te cuvinte: “Veniamin, lup răpitor, dimineaţa va mânca vânat şi pra¬ 
dă va împărţi seara” 129 . Lup era când împrăştia şi devora oile Bise- 


124. Cânt. Cânt. 5, 10. 

125. Cf. 1 Regi 18, 7. 

126. Ps. 28, 6. 

127. Deut. 32, 39. 

128. Ps. 43, 7. 

128a. Rom. 7, 14. Principiu hermeneutic, folosit mai ales de Origen pentru a 
justifica folosirea deasă a alegoriei. (A se vedea P.S.B, voi. 6, p. 30-31; ibidem, 7, 
313; 347 etc.). 

ricii, dar cel care venea pe câmp ca un lup s-a trezit până la urmă 
păstor. Era lup până când s-a numit Saul, când intra prin casele 
oamenilor şi lega bărbaţi şi femei să-i ducă în temniţă 130 . Lup era şi 
când sufla ameninţări şi ucideri împotriva ucenicilor Domnului, ce¬ 
rând în acest scop şi scrisori de la arhierei, ca să-i prindă pe ucenicii 
lui Hristos, dar pe care, întocmai ca pe un lup rătăcit de întunericul 
nopţii, Iisus l-a orbit cu o lumină fulgerătoare 131 . De aceea, când era 
să nască pe Veniamin, mama lui, Rahila, i-a pus numele "fiul durerii 
mele" 132 , proorocindu-1 astfel din seminţia ei pe viitorul Pavel, care 
se va năpusti cu prigoane la vremea sa asupra fiilor Bisericii, chi- 
nuind-o cu mare durere pe maica (Biserică). Dar după aceea, acelaşi 
Pavel a împărţit hrană căpeteniilor iudaice şi a propovăduit nea¬ 
murilor cuvântul lui Dumnezeu, aducând pe mulţi la credinţă, cum 
s-a întâmplat ca, în urma unei dispute, înşişi solul proconsulului Paul 
şi Publius dregătorul au primit harul Domnului. De altfel, chiar şi 
Moise s-a exprimat în adevăr atunci când a binecuvântat seminţia lui 
Veniamin, zicând: Iubitul Domnului va sta lângă El fără primejdie şi 
Dumnezeu îl va ocroti în toată vremea şi el va odihni pe umerii 
Lui" 133 . Şi dacă a avut astfel de calităţi, a fost făcut "vas ales"; dar 
dacă n-ar fi fost întors de mila şi dragostea Domnului, el nu s-ar fi 
schimbat. De aceea el însuşi nu şi-a atribuit sieşi nimic, ci totul a fost 
pus pe seama lui Hristos, când a zis: "Eu sunt cel mai mic dintre apos¬ 
toli, care nu sunt vrednic să mă numesc apostol, pentru că am prigo¬ 
nit Biserica lui Dumnezeu. Dar prin harul lui Dumnezeu sunt ceea ce 
sunt şi harul Lui, care este în mine, n-a fost în zadar" 134 . A locuit cre¬ 
dincios în casa pe care înainte o pustiise, a locuit în cortul lui Iisus 
cel care înainte rătăcea ca un lup prin păduri, dar Dumnezeu S-a 
coborât asupra lui atunci când i S-a arătat Hristos. Şi deşi cu ochii 
deschişi nu vedea nimic, totuşi pe Hristos L-a văzut. Şi pe bună drep¬ 
tate L-a văzut de fată, ba L-a şi auzit vorbind. Această adumbrire a 
lui Saul n-a fost o orbire, ci o lucrare harică. De altfel şi Măriei i se 
spusese: "Duhul Sfânt Se va pogon peste tine şi puterea Celui Prea 
înalt te va umbri" 135 . între lucrările şi faptele bune, acest lucru este 
dintre cele mai preţioase. Căci şi mai înainte ţi-am pomenit pe Isa- 
har: "şi-a pus umărul la muncă şi s-a ostenit şi s-a făcut bărbat 
lucrător de pământ". Pe el l-a urmat şi Pavel, făcând o nouă pepinieră 
credinţei şi de aceea, ca bun lucrător de pământ, a zis: "Eu am sădit, 
Apollo a udat, dar Dumnezeu a făcut să crească" 136 . 

130. Cf. Fapte 9, 2. 

131. Cf. Fapte 9, 3. 

132. Fac. 35, 18. 

133. Deut. 33, 12. 

134. 1 Cor. 15, 9-10. 

135. Luca 1, 35. 

136. 1 Cor. 3, 6. 

INTRODUCERE 


Titlul Apologia proorocului David. Către împăratul Teodosie 
poate părea cel puţin curios pentru conştiinţa celor mai mulţi creş¬ 
tini din zilele noastre. Şi totuşi el se întâlneşte aidoma pe cea mai 
veche dintre variantele manuscrise (sec. VIII) care conţin operele 
acestui mare ierarh. Se cunoaşte sensul apărării dreptului David, 
care ştim că s-a făcut vinovat de două nelegiuiri: adulter şi omuci¬ 
dere.. aşa cum ne relatează capitolul 12 din Cartea a doua a Regilor. 
Tematica acestei apologii a format obiectul mai multor scrieri patris¬ 
tice, dintre care amintim comentariile Ia Psalmul 50, scrise de cei 
doi mari reprezentanţi ai şcolii alexandrine, Origen şi Didim cel Orb. 
Din textul acestora, Sfântul Ambrozie reproduce pagini întregi. 

Despre timpul redactării acestei lucrări s-a scris mult. Dacă 
vechii exegeţi creştini şi alţi mulţi de mai târziu au căutat să-l dezvi¬ 
novăţească pe proorocul David, pe motivul că pentru căderea lui în 
păcat a ştiut să se căiască şi astfel să dobândească iertarea - după 
cum spune în multe locuri chiar textul Scripturii - şi să fie învrednicit 
ca din neamul lui să Se nască însuşi ffristos. Mântuitorul lumii 
(2 Regi 12, 13; Is. 55, 3; Ier. 23, 5; Matei 9, 27; 15, 22; Marcu 10, 47; 
Luca 18, 38 etc.), în schimb vreun cititor din vremea noastră s-ar 
putea întreba ce înţeles au aici referirile la împăratul Teodosie cel 
Mare (f 395), contemporanul Sfântului Ambrozie. Or, în urma celor 
spuse de noi în studiul introductiv, se ştie că în diferite rânduri, prin 
cuvântările sale, marele ierarh s-a adresat împăratului Teodosie, pro¬ 
testând atât împotriva unor măsuri nedrepte pe care acesta le-a luat 
împotriva Bisericii, cât şi împotriva masacrului tragic din primăvara 
anului 390 când, drept represalii cauzate de o răscoală în care au 
pierit câţiva demnitari romani, împăratul ucide câteva mii de 
oameni. 

Primul protest, de care am pomenit şi noi acum, a părut unora a 
fi avut loc în anul 383, în legătură cu dărâmarea de către creştinii 
din cetatea Kallinikon din Mesopotamia a unei sinagogi evreieşti, 
împăratul dispunând ca episcopul ortodox al acelei localităţi să re¬ 
facă pe banii lui sinagoga respectivă. Se ştie că Sfântul Ambrozie a 
scris împăratului o înflăcărată scrisoare de protest, folosindu-se de 

pericopa evanghelică de la Luca 7, 37-50, in care se vorbea despre 
femeia păcătoasă care a spălat cu lacrimile ei picioarele Mântuito¬ 
rului, cerând împăratului să revoce edictul respectiv, ceea ce s-a şi 
întâmplat. Se vede că împăratul a fost profund impresionat în urma 
acelei predici, încât la sfârşit (ne-o spune însuşi Sfântul Ambrozie in 
epistola 40) i-a dat dreptate episcopului şi pentru faptul că in predi¬ 
ca respectivă s-a referit direct ia el. 

Şi totuşi, nu la acest moment se referă Apologia lui David, ci la 
evenimentul din anul 390. 

în altă scriere a sa, Tâlcuire la Evanghelia după Luca, a cărei re¬ 
dactare e legată de anii 386-387, Sfântul Ambrozie declară (în car¬ 
tea II, 37-39), că "despre istoria lui David am vorbit mai pe larg în alt 
loc ". Ceva mai precis este paragraful 27 al Apologiei in care vorbeşte 
despre unele "devastări îngrozitoare", ale căror urmări durau încă în 
timpul compunerii acestei scrieri. Se pare deci că expresiile "sleirea 
puterii romane in timpul propriilor ei convulsiuni"' se potrivesc mai 
bine epocii în care uzurpatorul Maxim invadează Italia şi porneşte 
lupta istovitoare în Iliric. Faţă de această primejdie, când tânărul îm¬ 
părat Valentinian II se refugiază la Tesalonic, însuşi împăratul Teo- 
dosie cel Mare porneşte război împotriva lui Maxim, pe care, în sfâr¬ 
şit, în 28 august 388 îl face prizonier la Aquileea, unde apoi trupele 
lui îl şi omoară. întrucât tonul general al Apologiei este îndemnul la 
penitenţă, urmează că data compunerii ei se potriveşte mai bine 
anilor 389-390. 

Structura lucrării este şi ea asemănătoare celorlalte scrieri ale 
Sfântului Ambrozie. în afară de ideea de pocăinţă, adevărat fir roşu 
al operei, nu trebuie să uităm că scrierea este în fond tot omilie 
exegetică. De fapt, în paragraful 20 ni se spune că astăzi s-a citit din 
pericopa de la evanghelistul Luca 19, 12 despre "un om de neam 
mare care a plecat într-o ţară îndepărtată, ca să-şi ia domnia şi apoi 
să se întoarcă". Şi Sfântul Ambrozie întreabă: "într-adevăr, cine poate 
fi acel om bogat dacă nu Iisus, Domnul nostru?". 

Pornind de la un astfel de text biblic, Sfântul Ambrozie urmă¬ 
reşte scopul său pastoral, acela de catehizare a credincioşilor. Astfel 
de aluzii la lecturi liturgice întâlnim adeseori în scrisul acestui ierarh, 
în Expositio Psalmi CXV11I, el s-a folosit de textul biblic de la Matei 
10, 16, spre a scoate învăţătura respectivă în legătură cu cinstirea 
martirilor Oervasius şi Protasius, ale căror moaşte se descoperiseră 
atunci. în alte omilii se fac lecturi din Vechiul Testament: 1 Regi 27, 
34-35 ori Isaia 50, 2, dar mai ales din Psalmii 1, 35-40, 43, 45, 47- 
48, 61 (aşa numita scriere a celor 12 psalmi), spre a nu mai pomeni 
de psalmii 31 şi 50, atât de strâns legaţi de tema generală a po- 

căinţei şi a iertării. Rămâne o discuţie încă deschisă dacă in cazul de 
faţă (vorbind de Apologia lui David), autorul a folosit ca punct de 
pornire, doar titlul de la începutul psalmului 50, oii s-a hotărât să 
urmeze, cuvânt de cuvânt, exegeza acestui neîntrecut psalm al po¬ 
căinţei. în orice caz, aşa cum a făcut-o şi in restul lucrărilor sale exe¬ 
getice, Sfântul Ambrozie a urmat modelului propus de viziunea pau- 
linâ din Epistola I către Corinteni 10, 11, dând o semnificaţie morală 
greşelilor săvârşite de David. Căci zice în paragraful 10 al acestei 
scrieri: "Oare nu ca să ne răscumpere pe toţi a luat liristos asupra 
Sa slăbiciunile noastre, căci pe El, Care n-a cunoscut păcatul. L-a 
făcut pentru noi păcat, ca să dobândim întru El dreptatea lui Dum¬ 
nezeu?'. S-ar putea socoti ca improbabil ca pentru progresul moral 
al oamenilor de mai târziu, proorocul David să fi rămas osândit pe 
veci din pricina acelui singur păcat, câtă vreme, în vederea mântuirii 
noastre, în psalmul 21 însuşi Hristos S-a osândit pe Sine, socotit 
fiind "ocara oamenilor şi defăimarea poporului ". Şi Sfântul Ambrozie 
declară că prin '"pilda“ vieţii şi a faptelor sale, judecata asupra proo¬ 
rocului David e o "taină a iconomiei viitoare". 

în acest înţeles, în primele 41 de paragrafe ale scrierii, autorul 
aduce o întreagă serie de mărturii din Sfânta Scriptură, din care 
reiese că astfel de fapte ca ale lui David sunt explicate "în chip ale¬ 
goric", cu alte cuvinte nu în sens literal, ci moral şi mistic. Aşa vede 
el în cei doi copii ai lui Avraam o prefigurare a celor două Testa¬ 
mente, în viaţa şi faptele dreptului losif, care fusese vândut de fraţii 
săi, o prefigurare a răscumpărării prin Hristos, cel "cumpărat şi vân¬ 
dut de fraţii săi"; dar cele mai multe astfel de tălmăciri sunt cele 
luate din viaţa şi faptele proorocului David. însăşi unirea dintre 
David şi Batşeba o socoate Sfântul Ambrozie o prefigurare a Bisericii 
neamurilor, iar drept scuză a păcatului săvârşit de David se aduc mai 
multe dovezi, din care reiese că greşale au mai săvârşit şi alţi con¬ 
ducători evrei, de pildă Samson, leftae, Aaron şi chiar Moise, care a 
greşit şi s-a împreunat cu o femeie străină. Or, David, chiar dacă a 
greşit, totuşi şi-a cerut iertare. Şi, mai întâi de toate, la acest prooroc 
mulţimea faptelor bune le-a covârşit cu mult pe cele rele. Acest fapt 
se explică prin marea dragoste pe care o avea el faţă de legea Dom¬ 
nului, dragoste ce explică dobândirea iertării. Mărinimia arătată faţă 
de duşmanii săi, care căutau să-l omoare sau să-i ia domnia, aşa 
cum a fost cazul cu regele Saul, sau chiar cu propriul său fiu, Ado- 
nia, sau chiar şi cu prietenul său Abesalom (paragrafele 25-31), con¬ 
stituie o altă dovadă de vrednicie a lui David. 

Tot astfel trebuie înţelese şi smerenia şi evlavia lui. în semn de 
profundă smerenie, el a declarat că mai bucuros rabdă orice fel de 

suferinţăl numai să nu-L supere pe Domnul (paragraful 37). “Printr-un 
prisos de dragoste curată, el şi~a acoperit păcatul “ (paragraful 40), se 
spune la sfârşitul părţii întâi a cărţii. 

în partea a doua. Sfântul Ambrozie schimbă modul de argu¬ 
mentare, punând în gura proorocului o analiză persistentă a Psal¬ 
mului 50, care este el însuşi un simbol al căinţei creştine. Aşa cum 
au trecut odinioară evreii prin Marea Roşie, tot aşa doreşte şi sufle¬ 
tul lui David să dobândească spălarea păcatului său prin Botezul 
creştin, care are la bază mărturisirea lui. "Şi nu puţin lucru este să te 
recunoşti vinovat", declară el în paragraful 46. Dorul după o viaţă vir¬ 
tuoasă nu-1 lasă pe David să se mai chinuiască de "rănile păcatului", 
de aceea, simţinduse mai ales “rănit de boala iubirii sfinte', care se 
pecetluieşte prin Botez, el însetează după spălarea greşelilor şi după 
o comuniune cât mai strânsă cu Dumnezeu, a Cărui slavă va fi de 
acum mângâierea şi tăria lui de-a pururea. 

Cu constatarea similară, că păcatul lui David n-a izvorât dintr-o 
patimă perversă, întrucât s-a interpus misterul unei adânci taine a 
Iconomiei (paragrafele 41 şi 81), lucrarea Sfântului Ambrozie reu¬ 
şeşte să impresioneze prin analiza argumenelor juridice, dar mai 
ales prin evlavia multelor expresii biblice, cărora autorul a căutat să 
le dea înţeles cât mai înălţător, potrivit tendinţelor sale anagogice. 

APOLOGIE PENTRU DAVID 

CĂTRE ÎMPĂRATUL TEODOSIE 1 


1. Dacă încercăm să scriem apologia proorocului David, n-o 
facem pentru că atare lucrare ar fi necesară pentru un om care 
străluceşte prin aşa de mare merite şi a strălucit prin atât de fru¬ 
moase virtuţi, ci pentru că cei mai mulţi, după ce au citit faptele şi 
gesturile sale, pentru a pătrunde înţelesul Scripturilor sau misterele 
tainelor, se miră că un aşa mare prooroc n-a evitat în primul rând 
murdăria adulterului, iar în al doilea rând, pe cea a uciderii. 

2. De aceeea noi am ţinut să reluăm această isorie copleşită şi 
ea de păcate. Citim într-adevăr în a doua carte a Regilor 2 că David, 
preumblându-se pe acoperişul casei domneşti, a văzut o femeie 
scăldându-se; şi femeia aceasta, cu numele Batşeba, era de o fru¬ 
museţe deosebită, atât prin farmecul feţei sale, cât şi prin alcătuirea 
trupului său, uimitor în toate privinţele, încât în faţa atâtor ispite s-a 
trezit în el pofta de a se împreuna cu dânsa. Dar femeia era măritată, 
şi soţul ei se numea Urie. La porunca regelui, s-a pus la cale un plan 
ca să-l ucidă pe Urie. într-adevăr, cu toate că părea că viaţa lui Urie 
ar fi un lucru neînsemnat atunci când era vorba de a-1 împiedica pe 
David să-şi astâmpere pofta, totuşi ea ar Fi putut fi socotită drept o 
piedică din cele mai serioase când era vorba de ruşinea care de¬ 
curgea din adulterul acesta. 

3. Deci, pentru a începe expunerea noastră în ceea ce este 
foarte uşor a înţelege, pe acela pe care Dumnezeu l-a îndreptat, tu 
îndrăzneşti să ridici pâră împotriva lui 3 ? Căci câtă vreme "Mie prea 
puţin îmi pasă - zice Sfântul Apostol Pavei - că sunt judecat de voi 
sau de vreo judecată omenească; fiindcă nici eu nu mă judec pe 
mine însumi" 4 , pentru că omul duhovnicesc nu-i judecat de ni- 


1. Sf. Ambrozie al Milanulul, Apologia prophetae David, Migne P.L. tom. 14, col. 
891-963 şi Pierre Hadot - Marius Cordier, Ambroise de Milan, Apologie de David, 
colecţia Sources Chrfetiennes, nr. 239, Paris, 1977, p. 70-189. 

2. Cf. 2 Regi 11, 2-27. 

3. Cf. Rom. 8, 33. După redactarea lui Didim: 'cum judeci tu ceea ce 

Dumnezeu a găsit de bun?'. 








376 


TÂLCUIRI LA SFÂMTA SCRIPTURĂ 


I 

meni" 5 , căci spune Apostolul: “Cel care mă judecă pe mine este 
Domnul, de aceea nu judecaţi ceva înainte de vreme " 6 . 

Or, între timp David s-a desăvârşit, a meritat iertare, a fost 
îndreptat de Hristos, pentru că însuşi Domnul S-a lăudat a fi numit 
"Fiul lui David” şi că cei care îl proclamă ca atare au descoperit "că-i 
vorba de o arătare' 7 . 

Pentru ce vrei tu să chemi la judecată pe omul care a fost încu¬ 
nunat de Dumnezeu? 

Domnul l-a judecat deja atunci când a zis către Solomon: "Dacă 
tu te vei purta înaintea feţei Mele aşa cum s-a purtat tatăl tău David, 
cu inimă curată şi cu dreptate, împlinind tot ceea ce Eu ţi-am 
poruncit şi vei păzi rânduielile şi legile Mele... 1 ' 8 . 

Să vedem, dar, de este vrednic de judecată sau de încununare 
acest om care a ascultat de rânduielile cerului, umblând întru sfin¬ 
ţenia şi dreptatea inimii. Câtă vreme păcatele şi fărădelegile altora 
se caută a se ascunde, din acel moment David a meritat să dobân¬ 
dească mărturia lui Dumnezeu însuşi, care afirmă puterea sa şi 
mărirea sa. 

Zadarnică este discutarea păcatului unui astfel de om, câtă 
vreme îi cunoaştem vrednicia şi faima şi câtă vreme păcatele altor 
oameni au fost iertate. Căci atunci când Solomon a căzut şi el în 
păcat, pentru că n-a plinit poruncile Domnului, iar Dumnezeu a 
hotărât să împartă împărăţia sa în mai multe părţi. El i-a zis: "Totuşi 
nu voi face aceasta în zilele tale, pentru David, tatăl tău, ci din mâna 
fiului tău îl voi rupe. Şi nu tot regatul îl voi rupe; o seminţie o voi da 
Fiului tău, pentru David, robul Meu" 9 . Deci, dacă însuşi Domnul îl 
iartă pe David, cine va judeca un om aşa de mare? "Pe cele ce Dum¬ 
nezeu le-a curăţit, tu să nu le numeşti spurcate" 10 . 

4. Respectând întocmai judecata cerului, priveşte şi tu însuţi la 
faptele lui David şi la caracterul său, pentru ca şi tu să aduci cinstire 
unui atât de mare prooroc. 

Nu-1 admiri şi tu pe acest om şi nu-ţi dai oare seama că trebuie 
să-l socotim deopotrivă cu îngerii 11 ? 

în partea cea mai mare a vieţii lui - începând chiar din copilărie - 
el a trăit înconjurat numai de bogăţii, de onoruri, de putere şi a fost 


5. 1 Cor. 2, 15. 

6. 1 Cor. 4, 4-5. 

7. Cf. Matei 9, 27; 20, 30. 

8. 3 Regi 9, 4; încheierea frazei urmează în versetul următor. 

9. 3 Regi 11, 12-13. 

10. Fapte 10, 15. 

11.2 Regi 14, 17; “regele, stăpânul meu, este ca îngerul lui Dumnezeu". 

expus la tot felul de Ispite, şi cu toate acestea el n-a căzut decât o 
singură dată în rătăcire; şi încă într-o rătăcire în care au căzut până 
şi îngerii cerului, pierzându-şi înalta lor favoare şi putere, precum 
relatează Scriptura 12 . 

Adevărat că Scriptura vorbeşte şi despre o altă cădere a lui 
David: când el a poruncit să numere poporul său 13 . 

5. Câte greşeli săvârşim flecare din noi în flecare ceas! Şi cu 
toate acestea, nimeni dintre noi, oamenii, nu socoteşte că trebuie 
mărturisit păcatul său. Or, un rege atât de mare şi aşa de puternic 
ca David n-a putut suporta să rămână în el, fle chiar şi pentru puţin 
timp, remuşcarea păcatului său, ci, într-o mărturisire venită devreme 
şi cu o durere nemărginită, el a recunoscut păcatul său înaintea 
Domnului. Ai mai putea găsi uşor azi un om atât de vestit prin înda¬ 
toririle sale şi bogăţiile sale, care să îndure fără mânie când este 
acuzat de cea mai mică greşală? Or, David, care era în strălucirea 
puterii regale, precum atâtea proorocii dumnezeieşti au confirmat-o, 
chiar dacă un simplu particular îi reproşa a fi comis o greşală gravă, 
n-a tremurat de indignare; dimpotrivă, el a recunoscut şi a plâns, 
gemând, greutatea păcatului 14 . 

Prin urmare. Domnul a fost mişcat de durerea aceasta venită din 
adâncul sufletului, încât Hatan a putut spune: "Pentru că tu te-ai 
pocăit, iată şi Domnul a ridicat păcatul de deasupra ta' 15 . Graba 
iertării lasă să se vadă limpede că pocăinţa regelui a fost profundă: 
el a îndepărtat ofensa care a constituit o greşală aşa de grea. 

6. Ceilalţi oameni, când îi dezaprobă preoţii, îşi măresc păcatul, 
căutând să-l tăgăduiască sau să se scuze, şi astfel păcatul lor devine 
cu atât mai greu cu cât se aştepta ca ei să se îndrepteze cât mai 
degrabă. 

însă sfinţii Domnului 16 “care ard de râvna de a duce până la 
capăt sfânta luptă şi de a cuceri cursa mântuirii" 17 , dacă din întâm¬ 
plare, ca oameni ce sunt, ajung să cadă, mai mult din pricina slăbi¬ 
ciunii firii decât prin atragerea păcatului, ei se ridică şi mai aprinşi 
pentru a relua cursa: ruşinea greşelii lor este un stimulent care îi îm¬ 
pinge la cea mai aprigă luptă, aşa încât căderea lor se pare că n-a 


] 2. Cf. Fac. 6, 2; autorul face aluzie la păcatul desfrânârii, în care a căzut David. 

13. Cf. 2 Regi 24, 10. 

14. Cf. 2 Regi 12, 1-13. 

15. 2 Regi 12, 13. în text se spune: ‘Şi Domnul a ridicat păcatul”, vrând să 
spună că iertarea hărăzită de Dumnezeu presupune negreşit şi căinţa. 

16. Ps. 29, 5, unde se spune: "seara se va sălăşlui plângerea, iar dimineaţa, 
bucuria". 

17. 2 Tim. 4, 7. 

fost pentru ei un obstacol, ci ea pare chiar a fi înmulţit pentru ei im¬ 
boldul de a alerga mult mai repede. Dacă, deci, cursa nu se opreşte 
pentru că, poate, unele curse sunt pierdute, şi efortul luptătorilor nu 
se împuţinează, iar lupta, dimpotrivă, continuă fără încetare - ce să 
zic eu? dacă în cea mai mare parte, după una sau două lupte, obţin, 
mulţumită unei mai bune şanse, victoria, cu mult mai multă raţiune 
oamenii care îndură lupta sfinţeniei nu trebuie să fie judecători pen¬ 
tru o luptă izolată, căci fericit este acela care ar voi să reia, după 
cădere, lupta, căci a învia după moarte este un privilegiu al celor 
fericiţi 18 . 

7. După un alt punct de vedere, putem înţelege că păcatul ar 
putea fi şi folositor şi că prin providenţa Domnului astfel de fapte s-au 
putut furişa chiar şi la sfinţi. Ei ne-au fost propuşi, prin urmare, spre 
imitare, şi de aceea ne-au făcut atentf că şi ei cad uneori. Căci prin 
faptul că şi-au încheiat alergarea de-a curmezişul tuturor terenurilor, 
strecurându-se din această lume fără a întâlni păcatul, ei ne-ar fi 
putut da celor care suntem mult mai slabi un pretext pentru a crede 
că ei ar fi înzestraţi cu o fire aparte 18 ®, superioară şi divină, care-i 
face incapabili de a admite la ei păcatul şi de a avea parte de 
greşală. Or, o astfel de gândire cu siguranţă că ne-ar abate spre o 
imitaţie imposibilă, pentru că am crede că suntem excluşi de la o 
atare acţiune. Harul lui Dumnezeu i-ar fi părăsit pentru un scurt 
moment, ca să fie viaţa lor pentru noi o lecţie de nevinovăţie, ca şi 
de pocăinţă. Or, când citesc relatarea despre căderea lor, eu înţeleg 
că şi ei au avut slăbiciuni ca şi noi, de aceea, socotindu-i ca atare, 
eu consider că şi ei trebuie urmaţi. 

8. Apostolul Pavel însuşi ne dă să înţelegem că Mântuitorul, 
Dumnezeul nostru, a avut grijă ca nici sublimitatea revelaţiei, nici 
succesul fericit al activităţii lor să nu se manifeste la sfinţi prin sen¬ 
timente de mândrie 19 şi să nu-i lase să şi le acorde lor înşişi, atri- 
buindu-le puterile lor proprii prin nişte favoruri care li s-ar fi dăruit 
lor printr-o intervenţie divină. Astfel, pentru a evita graba într-o ast¬ 
fel de părere şi, prin urmare, pentru ca ei să nu cadă în capcana 
necredinţei. Mântuitorul a îngăduit ca păcatul să alunece şi în ei. în 
chipul acesta s-au convins ei înşişi că au nevoie de ajutorul lui Dum- 


18. Cf. Ps. 1,5. Cei păcătoşi nu vor sta cu capul sus, adică nu vor birui la jude¬ 
cata cea mare. N-au dovezi în favoarea lor, vor pierde procesul intentat împotriva 
lor de marele Judecător. 

18a. Unii gnostici afirmau că "pnevmaticii" sau cei cu viată interioară deosebită 
ar avea cu totul altă fire decât oamenii de rând (Clement Alexandrinul, Excerptele 
lui Teodot, 56, citat după P. Hadot, David, p. 80). 

19. Cf. 2 Cor. 12, 7. 

nezeu ( înţelegând că şi ei trebuie să-şi caute îndrumător pentru mân¬ 
tuirea lor. 

De aceea atestă Pavel că slăbiciunea i-a fost de folos, căci 
Domnul i-a spus, după ce a cerut ca "boldul cărnii" să se depărteze 
de el: "Harul Meu este de-ajuns, căci puterea Mea se desăvârşeşte în 
slăbiciune” 20 şi cu tot dreptul el se laudă întru slăbiciunile sale 21 . 

El ştia bine, prin urmare, că prea marea încredere în puterile pro¬ 
prii 22 a prăbuşit fără tămăduire un mare număr de oameni care 
erau, cu toate acestea, sfinţi. Este cu mult mai de folos de a fl dat 
loc unui oprobriu pentru un lucru sau două, decât a atrage asupra 
sa, pentru vecie, mânia lui Dumnezeu. 

9. Să adaug o observare pe care o îngăduie chiar relaţia socială 
a lumii? Pentru că am aplaudat pe cutare sau cutare oameni într-o 
slujbă oarecare, vrem ca ei să dea dovadă şi în altă oarecare slujbă 
de destoinicie şi de o activitate neobosită. Câţi atleţi, după ce s-au 
distins în cutare sau cutare luptă, sunt chemaţi să înfrunte un alt gen 
de luptă! 

Ei bine, tocmai pentru că tu ai oferit Domnului Dumnezeului tău 
o anumită pildă de virtute, tocmai de aceea vine El să te încerce într-un 
alt gen de virtute 25 . 

Iov, acest om sfânt, a alergat fără a cădea şi, cu toate acestea. 
Dumnezeu a îngăduit ca el să fie ispitit prin moartea copiilor săi şi 
prin rănile de pe întreg trupul său 24 . El trebuia să-şi antreneze vir¬ 
tutea şi în situaţia aceasta şi să fie văzută căldura neslăbită a senti¬ 
mentelor sale şi sub loviturile suferinţelor şi ale nenorocirilor. 

Hu este oare limpede că până şi pe un sfânt ca David, vestit pen¬ 
tru credinţa sa, deosebit prin blândeţea sa, David cel cu mâna 
tare 25 . Dumnezeu a ţinut să-l pună la încercare ca să vadă cum ar 
face pentru a se ridica din căderea sa, şi, astfel, pentru a ne învăţa 
cum putem şi noi să ne ridicăm din păcat, când l-am săvârşit? 


20. 2 Cor. 12, 9. 

21. Cf. 2 Cor. 12, 9. 

22. Cf. Ps. 29, 7: A-Şi întoarce Dumnezeu faţa de la cineva înseamnă a-1 lipsi 
pe acela de bunăvoinţa Sa. întoarcerea lui Dumnezeu de către noi se iveşte în urma 
îndepărtării noastre de El. Mu degeaba zice psalmistul: "Când Ţi-ai întors faţa Ta, eu 
m-am tulburat". 

23. Cf. înţ. Sir. 2, 5. 

24. Cf. Iov 1, 19; 2, 7. 

25. Aluzie la Ps. 29, 7. Origen a stabilit (în Ps. 17, 38, Migne P.G. 12, 1237) că 
"etimologic, cuvântul David însemnează "cel cu mâna tare". 

10. Dar poate că cineva ar găsi nepotrivită scuza pe care o 
aducem atunci când spunem că pentru îndreptarea noastră un ast¬ 
fel de mare prooroc a putut săvârşi o greşală. 

Cu toate acestea, oare nu ca să ne răscumpere pe toţi a luat 
Hristos asupra Sa toate suferinţele noastre 26 . El, Care pentru noi S-a 
făcut păcat. El, Care n-a cunoscut păcatul 27 ? Se mai poate spune 
atunci că nu-i potrivit şi n-ar fi bine să credem că, pentru propăşirea 
morală a oamenilor de mai târziu, David a căzut în oprobriu printr-o 
singură greşală, când însuşi Domnul Se face osândă pentru noi, pre¬ 
cum singur a spus: "Iar eu sunt vierme şi nu om, ocara oamenilor şi 
defăimarea poporului' 28 , şi apoi: căci pentru Tine am suferit ocară, 
acoperit-a batjocura obrazul meu" 29 ? 

El a vestit deci, mai înainte, taina iconomiei viitoare, în viaţa 
acelora care îi aparţin. Şi, la drept vorbind, erau ceva propriu con¬ 
diţiei umane păcatele pe care le purtau slujitorii, căci aceşti slujitori 
nu erau în stare a fi ei înşişi străini păcatului. însă Domnul tocmai 
povara altuia a luat-o asupra Sa, de aceea El "este singurul Care n-a 
cunoscut păcatul'" 50 . 

11. Mai mult, - şi tocmai aceasta este şi învăţătura Apostolului -, 
noi ştim că un mare număr de întâmplări care s-au produs în trecut 
sunt păstrate ca pilde 31 . Căci Apostolul, declarând că părinţii noştri, 
în pustie, după ce au fost muşcaţi de şerpi, n-au putut fi vindecaţi 
altcum decât prin semnul lui Moise, ridicând deasupra lor un şarpe 
de aramă, a cărui vedere îi vindeca de muşcăturile mortale şi de ve¬ 
ninul care se furişase peste ei într-un mod funest 32 , aş zice că 
[Apostolul] a adăugat: "Toate acestea s-au întâmplat acelora ca pre- 
închipuiri şi pilde spre învăţătura noastră" 33 . 

Ca pildă, şarpele de aramă a fost în chip simbolic răstignit, într-ade- 
văr pentru neamul omenesc, spânzurat pe cruce, pentru că fusese 
vestit că va veni Cel care trebuie să alunge otrava şarpelui, care era 


26. Is. 53, 4. 

27. 2 Cor. 5, 21. 

28. Ps. 21, 6; viermele este imaginea unui lucru lipsit de valoare. Ideea dem¬ 
nităţii se exprimă prin contrastul vierme (puţin) - om (mult). 

29. Ps. 68, 9. Pronumele "Tine” se referă Ia Dumnezeu, faţă de Care credincio¬ 
sul este legat prin devotament. "Ocara este martirajul îndurat de eroii credinţei. 

30. 2 Cor. 5, 21. 

31. 1 Cor. 10, 11. 

32. Cf. Num. 21, 8-9. Din loan 3, 14 rezultă că şarpele de aramă era prefigu¬ 
rarea Mântuitorului, Care a fost ridicat pe cruce pentru toţi cei care cred. Această 
prefigurare apare şi la Sfinţii Părinţi, de pildă Efrem Şirul, Teodoret al Cirului. 

33. 1 Cor. 10, 11. 

diavolul; în chip simbolic părea un blestemat 34 , dar în realitate era 
Cel care va şterge blestemul lumii întregi. 

în alt loc încă, adică în Epistola către Qalateni, Apostolul zice: 
"Avraam a avut doi fii, unul din femeie roabă şi altul din femeia 
liberă" 35 , şi apoi adaugă: "Dar fiul din roabă s-a născut după trup, iar 
cel din femeia liberă s-a născut prin făgăduinţă"; şi aceste lucruri au 
"alt înţeles", fiind spuse în alegorie 36 . 

înţelesul acestei alegorii Apostolul îl explică clar în cele urmă¬ 
toare, când spune că cei doi copii, cel din roabă şi cel din femeia 
liberă, sunt cele două Testamente 37 ; una va naşte spre robie; una 
vine de la muntele Sinai, munte pe care a primit Moise legea de la 
Domnul, alta vine de la Ierusalim, cetate liberă, care a născut fii 
întru Isaac, adică întru libertatea harului, şi nu a robiei după literă 38 , 
împotriva robiei, prin urmare, este rostită o pedeapsă, însă oame¬ 
nilor liberi li se oferă harul. Oare nu pentru a prefigura acest dublu 
popor îşi ia lacob două soţii 39 , prin care a dat naştere la doi urmaşi 
opuşi? 

Pentru ce se citeşte că patriarhul Iuda doreşte a se împreuna cu 
nora sa proprie, după moartea fiului său, şi de ce au ieşit gemeni din 
această împreunare 40 ? 

îlu-i aşa că există o anticipare, chipul celor două Testamente ale 
Domnului Iisus, dintre care unul a fost întemeiat în reprezentarea 
morţii Sale viitoare şi celălalt a fost stabilit în realitatea Evanghe¬ 
liei 41 , figură reprezentând, prin anticipare, cele două popoare, dintre 
care al doilea, prin semnul crucii, face o spărtură în închiderea şi în 
zidul de apărare al celui dintâi? 

Este oare acesta cel dintâi popor care întâia dată şi-a arătat 
braţul său, dar care a apărut la lumină ca al doilea? Sau lucrurile s-ar 
fi petrecut aşa fiindcă Domnul lisus însuşi, născut din seminţia lui 
Iuda, a voit să vestească mai înainte lucrările Sale, înainte de a Se 
naşte pentru noi din fecioară? 


34. Deut. 21, 23; Gal. 3, 13. 

35. Gal. 4, 22. 

36. Gal. 4, 23. 

37. Cf. Gal. 4, 22. 

38. Cf. Gal. 4, 24-31. 

39. Cf. Fac. 29, 24-28. Se descrie aici căsătoria lui lacob cu Lia şi Rahila. 

40. Cf. Fac. 38, 6-27. Pentru nelegiuirea lui luda cu Tamara, acela Işi ia pedeap¬ 
sa ieşindu-i Ia lumina zilei fapta. Pedeapsa Iui Iuda constă în pierderea bunului 
nume. (Cf. Fac. 38, 28). 

41. Cf. Matei 26, 28; Luca 22, 20. 

12. Ce să zicem apoi despre Iosif care, despuiat de fraţii săi, 
dezbrăcat de haina pe care i-a dat-o tatăi său, aruncat într-o fântână, 
vândut ca rob 42 , a reprezentat limpede chipul întrupării Domnului? 

Căci Fiul prea iubit al Părintelui 43 , cu toate că a preînchipuit pe 
Dumnezeu, n-a socotit a fi o dobândă păstrarea cu gelozie a ega¬ 
lităţii Sale cu Dumnezeu, ci S-a micşorat pe Sine însuşi, pentru a lua 
chipul robului şi a Se smeri până la moartea pe cruce 44 , cu preţul 
căreia, cumpărat şi vândut de fraţii săi 45 . El a răscumpărat neamul 
omenesc 46 . 

Tot aşa este socotit şi David chipul Domnului, căci a fost ales 
dintre fraţi, el, cel mai mic, care a primit ungerea regală 47 , care sin¬ 
gur, printr-o luptă unică, a eliberat întregul popor de primejdiile unui 
război dezastruos 48 şi a învins zece mii de războinici, încât tinerele 
fete cântau din tobă însoţindu-i: "Saul a biruit mii, iar David zeci de 
mii" 49 . 

Ce altceva închipuie aceste tinere dacă nu sufletele care cântă 
împreună un psalm de laudă lui Hristos 50 ? 

David a avut copii 51 , unul incestuos, altul paricid, pentru că un 
popor incestuos şi paricid va trebui să săvârşească violenţă împotri¬ 
va trupului propriului său urzitor pironit pe spânzurătoarea crucii. 
Căci în psalmul 3 Abesalom e numit cu acelaşi titlu 52 , şi sunt proo¬ 
rocite patimile Domnului 53 . 

13. Ce voi zice despre Solomon? Ultimele sale fapte nu sunt lip¬ 
site de rătăciri grele 54 şi cu toate acestea poporul evreu, el însuşi, 
crede că el a venit în locul lui Hristos 55 . 


42. Cf. Fac. 37, 23-28: Iosif a fost lăsat în fântână cu ajutorul unei frânghii, căci 
dacă ar fi fost aruncat, putea să moară. în fântână nu era apă, deci moartea îi putea 
veni numai prin înfometare. 

43. Matei 3, 17; 17, 5. 

44. Cf. Filip. 2, 6-8. 

45. Cf. Matei 26, 14, 46. 

46. în scrierile Sfinţilor Părinţi, Iosif este, adesea, chipul Domnului Iisus 
Hristos. Este tocmai ceea ce vede Sf. Ambrozie în făptura lui Iosif. A se vedea în 
acest volum scrierea Despre patriarhul Iosif, par. 14. 

47. Cf. 1 Regi 16, 11-13. 

48. Cf. 1 Regi 17, 32-54. 

49. 1 Regi 18, 7. 

50. Aici, în cap. 12, autorul îl vede pe Hristos aşa cum este închipuit în Vechiul 
Testament. Cântecul fetelor preînchipuie cântecele botezului creştin. (Ambrozie, 
De flde, VI). 

51. Cf. 2 Regi 3, 2-3. 

52. Cf. 2 Regi 13, 1-14. 

53. Psalmul 3 are caracter hristologic. 

54. Cf. 3 Regi 11, 4-8. 

55. Credinţă susţinută de Targumul Şeni I, 2, 5; cf. P. Hadot şi M. Cordier, 
Ambroise de Milan. Apologie de David, op. cit., p. 90. 

Şi câţi oameni au săvârşit păcate, căzând în rătăciri grele, dar nu 
s-au întors la calea cea dreaptă? Şi cu cât mai grea era greşala, cu 
atât mai folositoare era; s-ar fi putut crede că Solomon a fost mai 
mult decât un om dacă ar fi fost lipsit de greşala omenească. 

în el, deci, înţelepciunea a fost pentru a ne avertiza să nu-1 imi¬ 
tăm şi a nu fi greşeala un îndemn de a o săvârşi, deoarece ea a do¬ 
vedit că el a fost [tot] om. 

14. Ce ne-ar putea împiedica să credem că Batşeba, ea, de ase¬ 
menea unită cu David 56 , n-ar fi fost o prefigurare care să închipuie 
Biserica neamurilor? 

Ea n-a fost împreunată cu Hristos prin acel soi de căsătorie legi¬ 
timă, care era credinţa, pentru că ea trebuie să se introducă oare¬ 
cum printr-o uşă deschisă, pentru a cuceri harul său, în afară de pre¬ 
scripţiile legii; sinceritatea unei inimi curate şi simplitatea sa fără 
voal au fost cele care, mulţumită tainei băii, au ajutat-o să facă ceea 
ce a făcut, aşa încât ea a trebuit să ispitească inima lui David, a 
regelui veşnic, şi să provoace dragostea lui 57 . Bine a făcut David că 
a lucrat în ascuns ca să-l înşele pe acest alt Urie - cuvânt care 
înseamnă "lumina mea" 58 -, care-i stăpânitorul acestei lumi 59 şi care 
se schimbă în înger al luminii 60 . El a venit în lumea aceasta, şi el a 
venit ascunzându-se, el a venit ca un om care a călcat fidelitatea 
conjugală, pentru a revendica dreptul său legitim. 

15. Cred că am formulat amănunţit îndreptăţiri serioase şi am 
arătat că faptele cuprinse în descrierea noastră au un înţeles tainic. 
Să reluăm acum ceeea ce am spus şi să cercetăm, de data aceasta, 
păcatul lui David, dezbrăcându-1, într-un fel oarecare, de învelişul 
său duhovnicesc. 

David a păcătuit, şi acest lucru la regi e un fapt obişnuit. Dar el 
s-a căit, a plâns, a gemut, ceea ce regilor nu le stătea în obicei. El şi-a 
recunoscut păcatul 61 , a cerut îndurare, a căzut la pământ, şi-a plâns 
necazul, a postit şi s-a rugat 62 , iar, dezvelind durerea sa, el a trans¬ 
mis tututor veacurilor următoare dovada mărturisirii sale. Lucrul pe 
care alţii se jenează să-l facă, regele nu s-a roşit să-l facă: o mărtu¬ 
risire publică. Oamenii supuşi legilor îndrăznesc să-şi tăgăduiască 
păcatul, negăsind cu cale să ceară iertarea pe care o căuta cel care 


56. Cf. 2 Regi 11, 27. 

57. Cf. 2 Regi 11, 2-5. 

58. De la subst. or = lumină şi sufixul posesiv / = al meu (a mea). 

59. Ioan 12, 31; 14, 30. 

60. 2 Cor. 11, 14. 

61. 2 Regi 12, 12: 'Am păcătuit înaintea Domnului, zice David". 

62. Cf. 2 Regi 12, 16. 

nu era supus niciunei legi omeneşti. David a păcătuit, aceasta e 
starea de fapt; dar în acelaşi timp el s-a şi prosternat, acesta este 
semnul că s-a şi îndreptat. Greşala lui e un fapt obişnuit la mai mulţi, 
însă pocăinţa lui este meritul său distinctiv. Astfel căderea în păcat 
este ceva propriu firii, dar spălarea păcatului este ceva propriu vir¬ 
tuţii. "Cine se poate lăuda (zice înţeleptul) de a fi curat cu inima?" 63 , 
"nici măcar un copil de o zi nu poate fi curat", după mărturia 
Scripturii 64 . 

16. Arată-mi un om care să nu fi căzut în nicio greşală. Tare între 
toţi cei tari, aşa era Samson, se citeşte în Scriptură, el, care a su¬ 
grumat chiar şi un leu cu mâinile sale 65 . Ce bine ar fi fost pentru el 
să-şi fi putut înăbuşi şi amorul său propriu 66 . El a aprins recoltele fi¬ 
listenilor 67 , dar tot el s-a lăsat mistuit de un biet foc, aprins de o sin¬ 
gură femeie 68 . 

Ieftae s-a reîntors triumfător din lupta împotriva vrăjmaşilor, dar 
din clipa când a adus steagurile triumfătoare, el a fost învins prin 
propriul jurământ, încât a crezut că trebuie plătită printr-un paricid 
dragostea fiicei sale, care a alergat întru întâmpinarea sa 69 . 

Şi apoi, ce grabă este de a face cu atâta uşurinţă un jurământ şi 
a face o făgăduinţă pentru lucruri sigure sau pentru lucruri nesigure, 
al căror rezultat nu poate fi cunoscut? Iar în al doilea rând, jurăminte 
Domnului Dumnezeu nu se fac dacă trebuie admis că nu Ie poţi 
împlini decât prin ucideri sângeroase. 

17. Eu cred chiar că n-ar trebui păstrată tăcere nici cu privire la 
preoţi: nu vreau să se pară că disimulez lipsurile noastre. însuşi 
Aaron, marele preot, "sub conducerea căruia, cu Moise, poporul 
evreu a trecut pe jos Marea Roşie"' 70 , a fost silit de popor să le facă 
zei pe care i-ar fi putut adora. El a cerut aurul, l-a dat să fie topit în 
foc şi i-a plăsmuit un cap de vită, căruia i s-au adus jertfe 71 . 


63. Pilde 20, 9. 

64. Iov 14, 4. 

65. Cf. Jud. 14, 6. 

66. Cf. Jud. 14, 7. 

67. Cf. Jud. 15, 4. 

68. Cf. Jud. 16, 4. 

69. Cf. Jud. 11, 30-39. 

70. leş. 14, 15-31. Se descrie aici trecerea Mării Roşii care, fiind mânată de vânt, 
a făcut să se vadă uscatul. Marea a fost trecută de Moise, Aaron, Miriam şi cei ai lor. 

71. Cf. leş. 32, 1-6. Acest text descrie viţelul de aur. Viţelul era imaginea forţei. 
Cultul viţelului provenea din cultul egiptean al lui Apis. 

E aici o dovadă răsunătoare că aurul este cauza necredinţei 72 şi 
că patima lăcomiei zămisleşte profanările 73 . 

Altă dată acest preot atât de mare a crezut împreună cu sora sa 
Miriam (Maria) într-o ispită a păcatului. Adică, după ce Aaron şi 
Miriam l-au judecat pe fratele lor (Moise) pentru că s-a căsătorit cu o 
femeie străină, deodată Maria a fost lovită de-o infecţie înfloritoare 
[lepră], care i-a pătat trupul 74 . 

18. în acest pasaj al Scripturii, se prefigurează o taină arătată 
limpede; drept urmare, acest neam preoţesc al vechilor evrei a jig¬ 
nit un popor frate, necunoscând taina acestei femei etiopiene 75 . 
Dacă el ar Fi cunoscut-o, n-ar fi jignit tocmai ceea ce constituie o 
pătrundere în înţelegerea acestei vechi taine. 

De aceea, când evreul îl declară necurat pe cel care, fiind ales 
dintre neamuri, a crezut şi când voieşte să-l îndepărteze de la Legea 
mozaică, atunci într-adevăr spune că acela are lepră, de care nu se 
putea vindeca decât dacă înţelepciunea duhovnicească a Legii i-ar fi 
dat un vot de iertare. 

19. David, deci, el însuşi, pentru că el se ştia om şi în stare a 
cădea (în păcat), a cerut iertare şi n-a deznădăjduit de îndurarea 
Domnului. 

20. Cred că nu este un dezacord între parabolă şi înţelesul ei 
tainic. într-adevăr, cine este acel bogat dacă nu Iisus, Domnul nos¬ 
tru, Care spune despre El însuşi, aşa cum s-a citit azi 76 . "Un om de 
neam mare (care era bogat) s-a dus într-o ţară îndepărtată ca să-şi ia 
domnia şi apoi să se întoarcă" 77 . El era într-adevăr bogat de pe urma 
bogăţiilor strălucirii Sale şi de pe urma desăvârşirii dumnezeirii care-I 
era proprie Lui 78 , Căruia îngerii, arhanghelii. Scaunele, Puterile, Stă- 
pâniile. Tronurile, Domniile, Heruvimii şi Serafimii 79 , toţi îi slujeau 
cu o supunere stăruitoare 80 . Şi, cu toate acestea, oricât de bogat a 
fost 81 . El a lăsat nouăzeci şi nouă de oi în munte şi a pornit în căutarea 


72. Aur în V.T. 

73. Cf. Col. 3, 5. 

74. Cf. Lev. 13, 12. 

75. Autorul se gândeşte probabil la relaţiile lui Israel cu etiopienii. 

76. Autorul se referă la textul evanghelic al zilei, la Luca 19, 12. Tema ascunsă 
a predicii Sfântului Ambrozie era tâlcuirea psalmului 50, prin care se vestea pocăinţa 
şi prin care, ne spune şi titlul acestei omilii, era vizat însuşi împăratul Teodosie cel 
Mare In urma masacrului din Tesalonic, aşa cum am subliniat în cele de mai sus. 

77. Luca 19, 12. 

78. Cf. Col. 2, 9. 

79. Col. 1, 16. 

80. Cf. Matei 4, 11; Evr. 1,14. 

81. Cf. 2 Cor. 8, 9. 

singurei oi rătăcite care, trudită, a rămas în urmă 82 . Pe această oaie, 
săracă şi lipsită de asemănare cu cele bogate, de care am vorbit, 
stăpânitorul acestei lumi 83 a hrănit-o ca pe fiica sa proprie cu hrană 
de-a lui 84 . A fost firesc, deci, că ea a rătăcit, ea, care n-a avut pen¬ 
tru trai decât hrana veacului. Ea era pierdută întru Adam, oaia noas¬ 
tră atrasă de ispitele şarpelui 85 . 

21. Şi n-a fost oaie rea, dat fiind că s-a făcut sălaş Cuvântului, 
fiind totodată şi 'fiica Evdomadei tainice” 86 şi unealtă a Creatorului. 
Totuşi multă vreme ea n-a fost hrănită cu bunuri de preţ, ci cu 
bunuri sărace ale unui biet amărât. Căci ea mânca, zice Scriptura, 
“din pâinea lui şi se adăpa din ulcica lui şi dormea la sânul lui ” 87 . Ea 
era departe de a fi bună chiar pentru hrana etiopiană 88 ; tristă era 
cupa de aur din Babilon care a îmbătat neamurile 89 . 

Somnul nu ^jută cu nimic celor care dorm, de aceea eu doresc 
mai curând să veghez. Căci "tulburatu-s-au toţi cei nepricepuţi la 
inimă; dormit-au somnul lor şi n-au aflat nimic” 90 . 

Pentru a-şi arăta ospitalitatea (căci el a avut un oaspete) şi a-i 
servi mâncare aceluia, tocmai pe acea oaie a săracului 91 a luat-o. Şi 
într-adevăr, după ce a junghiat una din oile sale sau una din vitele 
sale, aceea nu putea fi de niciun folos pentru noi. Căci dacă n-am fi 
fost noi pentru care s-a junghiat, nici noi n-am fi fost răscumpăraţi. 

22. Durerile necurmate ale slăbiciunii noastre El le-a luat în 
trupul Său primitor, printr-o mare dragoste şi pentru a elibera sau, 
mai bine zis, pentru a întări slăbiciunea noastră. El Şi-a dat trupul Lui 
pentru această minunată patimă mântuitoare spre a ne da hrana 
vieţii veşnice. 

Şi Scriptura vorbeşte, pe bună dreptate, despre o "oiţă" 92 . Căci 
această came a fost rodul Fecioarei. Şi pe bună dreptate acest bo¬ 
gătaş este vrednic de moarte" 93 , printr-o judecată proorocească. 


82. Cf. Matei 18, 12-14. 

83. Ioan 12, 31. 

84. Cf. 2 Regi 12. 3. 

85. Aluzie la Fac. 3, 15. Pierdută întru Adam, spălată întru Hristos. Tâlc. Ev. 
după Luca, VII, 209. 

86. Aluzie la Batşeba; bat - Fiică, şeba = şapte. 

87. 2 Regi 12, 3. 

88. Adică nu era bună de hrană nici pentru cei oropsiţi, odată ce fusese dobân¬ 
dită pe cale necinstită. 

89. Cf. Ier. 51, 7. 

90. Ps. 75, 5: Cei nepricepuţi la inimă sunt luptătorii care au murit şi nu s-a 
mai aflat nimic din ei. 

91. Cf. 2 Regi 12, 4. 

pentru că, la rândul lui, şi Caiafa a proorocit când a zis: "Este mai de 
folos să moară un om pentru popor' 94 . Or, numai Domnul lisus a 
fost declarat vrednic de o astfel de moarte, încât, mulţumită ei. El a 
ridicat păcatul lumii 95 . 

Este frumos că Scriptura adaugă: "el trebuie să întoarcă împă¬ 
trit" 96 . Că acest "împătrit" însemnează învierea din morţi, cum ne în¬ 
vaţă Scriptura când zice: "împătrit el va plăti mieluşeaua"' 97 . Căci îm¬ 
pătrită este învierea morţilor, cum învaţă Apostolul zicând: Se sea¬ 
mănă (trupul) întru stricăciune, înviază întru nestricăciune; se sea¬ 
mănă întru necinste, înviază întru slavă; se seamănă întru slăbi¬ 
ciune, înviază întru putere; se seamănă trup firesc, înviază trup 
duhovnicesc' 98 . 

E drept că El va aduce mieluşeaua împătrit, în înţelesul că deja 
un om poate spune: "Dacă am năpăstuit pe cineva cu ceva, întorc 
împătrit" 99 . 

Şi iarăşi spune Scriptura la aceasta: "Pentru că el n-a avut 
milă" 100 , căci nici "Hristos nu S-a cruţat pe Sine pentru noi toţi" 101 . 

23. Iată pentru ce El a zis - prin Domnul lisus - robului Său 
David, tocmai pentru a vesti taina: "Tu ai făcut pe ascuns, iar Eu voi 
face aceasta înaintea a tot Israelul şi înaintea soarelui care ne lumi¬ 
nează" 102 . Şi apoi, este adevărat că în necunoaşterea tainei, David a 
fost cuprins de mânie 105 , dar inima sa n-a rătăcit. îndată ce a cunos¬ 
cut taina cea mare - căci mare este taina lui Hristos şi a Bisericii 104 -, 
văzând în viitor iertarea tuturor păcatelor, prevăzând strălucirea 
harului care se va afla în "baia naşterii din nou" şi înnoirea Duhului 
Sfânt 105 ; şi fiind sigur de iertare, el a zis: "Am păcătuit înaintea Dom¬ 
nului" 106 . Voia şi el să aibă soarta acelora care vor cunoaşte iertarea 
păcatului lor. Vezi dar cum şi-a plâns propriul său păcat? Cine s-ar 
putea mira că i s-a iertat? 

94. Ioan 11, 50. 

95. Ioan 1, 29. 

96. 2 Regi 12, 6. 

97. 2 Regi 12, 6, dar şi Luca 19, 8. 

98. 1 Cor. 15, 42-44. 

99. Luca 19, 8. 

100. 2 Regi 12, 6. 

101. Rom. 8, 32. 

102. 2 Regi 12, 12. 

103. 2 Regi 12, 5. 

104. Prin Sfânta Taină a Botezului, 1 Tim. 3, 16. 

105. Tit 3, 5-6. 

24. Să vedem acum faptele lui David, prin care el şi-a putut aco¬ 
peri păcatul 107 . De fapt nu-i cu putinţă ca întru slăbiciunea lor oa¬ 
menii să fie fără de păcat. Dar în acelaşi timp nu trebuie uitat că pă¬ 
catele nu sunt mai numeroase decât faptele celor virtuoşi. 

Acesta este un punct de vedere pe care Sfântul Apostol Pavel îl 
scoate în evidentă cu puterea măreaţă a înţelepciunii sale: Păcatele 
unor oameni sunt învederate şi merg de mai înainte la judecată, ale 
altora vin însă în urma lor" 108 . Aceasta înseamnă a spune că nu se 
poate afla un om care să nu fi fost întinat de păcat; unii pot avea 
vrednicii bune, dar şi greşeli şi păcate. De aceea toate faptele noas¬ 
tre sunt puse, aşa zicând, într-un cântar 109 . Dacă însă păcatele cân¬ 
tăresc mai mult decât faptele bune, ele ne vor duce la judecată. 

Păcatele, prin urmare, tind oarecum în jos, ele apasă în jos, pă¬ 
catele, care sunt evidente fie pentru gravitatea şi răutatea lor, fie 
prin mulţimea lor. Pentru alţii, zice Apostolul, dimpotrivă, “vin în 
urma lor", ceea ce vrea să spună că sunt oameni a căror purtare a 
fost sfântă, dar care, ca urmare a slăbiciunii condiţiei umane, s-au 
înecat uneori la mal. Acestora le premerg faptele bune, faptele rele 
le urmează. Ei sunt cei mai virtuoşi, totuşi sunt oameni care au căzut 
în greşeli şi abateri de mai puţină însemnătate. De aceea, când este 
vorba de cei drepţi, păcatele lor vin în urmă, ele nu păşesc înaintea 
lor; în schimb, când este vorba de oameni nedrepţi, păcatele lor 
merg înaintea lor. Păcatele sunt mult mai grele decât faptele bune, 
căci ele apasă în jos, însă păcatele nu fac decât să meargă în urma 
omului dacă faptele bune sunt, aşa-zis, împovărate de paguba pe 
care au pricinuit-o prin păcatele săvârşite înainte. "Tot aşa şi faptele 
bune sunt vădite" 110 . Căci faptele virtuoase şi frumuseţea vrednici¬ 
ilor se răsplătesc în ziua cea mare 111 . "însă şi faptele rele, ce sunt 
altfel, nu se pot ascunde” 112 . Iată de ce astfel de fapte nu pot fi aco¬ 
perite. "Dragostea acoperă mulţime de păcate" 113 , dar nu în înţele¬ 
sul că le umbreşte şi le acoperă în avantajul faptelor bune, nu le 
ascunde în avantajul faptelor de virtute: acestea merg aşa zicând 
descoperite şi fără văl înaintea noastră. Cu gândul la faptele noas- 


107. Ps. 31, 1. Prilejul compunerii acestui psalm (31) este cel indicat la 2 Regi 
12. Textul arată condiţia fericirii, care este iertarea păcatelor. 

108. 1 Tim. 5, 24. 

109. Iov 31, 6: "să mă cântărească în cumpăna dreptăţii, zice Iov, ca să se 
cunoască neprihănirea mea". 

110. 1 Tim. 5, 25. 

1 1 1. Cf. Matei 5, 16. 

112. 1 Tim. 5, 25. 

tre, nu este nimeni care sâ nu poată spune: "Păzeşte-mâ, Doamne, 
sub acoperământul aripilor Tale" 114 . în orice caz crucea Domnului 
este cea care şterge şi ascunde toată rătăcirea. 

25. Cine, deci, a acoperit mai bine 115 şi cine a ascuns mai bine 
(păcatele sale) decât David, care spune, de altfel, în alt loc: "Şi la 
umbra aripilor Tale voi nădăjdui până ce va trece fărădelegea" 116 . Şi 
el a iubit atât de mult pe Domnul, încât dragostea sa mare a 
acoperit şi a ascuns tot păcatul său. 

De fapt, dacă Sfântul Apostol Petru a şters lepădarea sa, mărtu- 
risindu-şi dragostea, şi aceasta după întrebarea Domnului, Care i-a 
zis de trei ori: "Simone, fiu al lui Iona, Mă iubeşti tu?" 117 , pentru că 
cel ce s-a lepădat de trei ori 118 L-a mărturisit tot de trei ori şi a as¬ 
cuns astfel sub întreitul văl, zic, al dragostei, întreita greşeală a tăgă¬ 
duirii sale; dacă, pentru că a plâns o singură dată. Petru a obţinut 
iertarea sa, cu atât mai mult va obţine-o şi David, el, care în fiecare 
noapte a scăldat somnul său cu lacrimile sale, a stropit patul său 119 , 
ale cărui lacrimi i s-au făcut pâine, noaptea şi ziua 120 , care avea 
cenuşa drept pâine şi-şi amesteca plângerile cu băutura sa 121 . 

Prin urmare, dacă Iisus Se milostiveşte de cel care s-a întors şi 
care trăieşte din toată inima, dacă Lui i-a fost de ajuns să-l vadă pe 
Petru plângând 122 , cu atât mai mult cel ce a plâns multă vreme nu 
va fi îndepărtat de la faţa Domnului! Petru L-a tăgăduit pe Iisus şi n-a 
plâns, căci Iisus nu privea spre el; el L-a tăgăduit şi a doua oară, şi 
nici atunci n-a plâns, căci Domnul nu l-a văzut; şi L-a tăgăduit a treia 
oară. Apoi Iisus l-a privit, şi abia atunci îndată Petru a plâns, şi încă 
a plâns cu lacrimi amare". Şi iată de ce David, care a plâns fără în¬ 
cetare, zicea: "Ochii mei pururea (caută) spre Domnul" 123 . El, care 

114. Ps. 16, 8. 

115. Cf. 1 Ptr. 4, 8. 

116. Ps. 56, 2: Credinciosul se pune sub protecţia lui Dumnezeu, ca puiul sub 
aripile mamei sale. E vorba de David, care se fereşte de pericolul venit prin Saul. 

117. Ioan 21, 15-17. 

118. Cf. Matei 26, 70, 72, 74. 

119. Ps, 6, 6: "Suspinul 1 sunt lacrimile în urma stării triste în care se află cel 
căzut din harul lui Dumnezeu; el e asemenea celui care se găseşte în doliu după o 
fiinţă dragă pe care a pierdut-o. 

120. Ps. 41, 1: Dorul după Dumnezeu este ceva asemănător cu setea cerbului, 
înfierbântat de căldura zilei sau fugărit de vânători. 

121. Cf. Ps. 118, 136. 

122. Cf. Ps. 105, 44. Matei 26, 75 relatează că Petru şedea în curte, desigur 
rănit de cele petrecute şi plângând de durerea Învăţătorului său. 

123. Ps. 24, 16: Stihul întâi trebuie întregit cu "caută", pentru a se citi: "ochii 
caută" locul de unde vine ajutorul. A se vedea şi în altă scriere a Sfântului Ambrozie: 

, Exp. Ps, 118. 

i 

totdeauna era văzut de Hristos, zicea: "Izvoare de apă au curs din 
ochii mei" 124 . 

26. Dar să luăm în seamă de acum înainte care i-au fost faptele. 
Cine n-ar dori să-şi poată ascunde, cu glorioasa strălucire a atâtor 
virtuţi, urâţenia unei singure fapte nelegiuite? 

O hotărâre dumnezeiască l-a ales 125 şi după aceea el a fost lăsat 
să vadă că n-a fost nedemn de o astfel de hotărâre. El a pornit la 
război, apoi, cu toate celelalte zguduiri, pe acest fîlistean Goliat, ale 
cărui obrăznicii în vorbire, ca şi trupul uriaş şi monstruos insuflau 
teroare, el (David) cu totul singur, îmbrăţişând credinţa cu o sfântă 
îndrăzneală, l-a trântit la pământ 126 . Vitejia unui singur om a însem¬ 
nat victoria unui întreg popor. Să se pună în paralelă o acţiune con¬ 
siderată o faptă criminală, care n-a afectat decât pe un singur om, 
cu un triumf de care s-au folosit toti, moartea unui singur om şi viata 
atâtor popoare, pe care David le-a eliberat de la moarte. 

27. Să venim, dar, şi la alte fapte bune. El a trebuit să facă fată 
vicleniilor regelui Saul, care urmărea să-i ia viata. însă printr-o orân¬ 
duire divină, tocmai acesta din urmă, regele care voia să-l ucidă, a 
căzut în mâinile lui; pentru a înlătura lovitura fatală dată trupului 
aceluia, care trebuia să fie îmbucătătit 127 , David a zis: Tiu vă 
atingeţi de unsul Domnului" 128 . 

Mai mult chiar: el răzbună moartea acelui vrăjmaş şi a plâns-o cu 
lacrimi multe 129 , a pregetat mult timp să ia puterea care i s-a dat 130 , 
căci el ştia că puterea nu este dată decât atunci când Dumnezeu 
este garantul. Prin acest singur gest el i-a învăţat pe toti oamenii că 
nu trebuie să se grăbească în a lua puterea, chiar când le aparţine 
de drept, ci trebuie aşteptat ca ea să le fie oferită într-un moment 
potrivit. 

Vai, ce păcat că după aceea eroul nostru n-a mai fost aşa, ca 
înainte! Atunci n-am fi ajuns să îndurăm nenorocirile atât de groaz¬ 
nice ale războiului. I se impută lui David de a fi ucis un om, unul sin¬ 
gur, şi nu se doreşte să se vadă că el ne-a învăţat cum poate fi asi¬ 
gurată o pace trainică în lumea [noastră] romană. Câte groaznice 
pustiiri n-am ispăşit până în clipa de fată, cu ce doliu public, al lumii 


124. Ps. 118, 136: Izvoarele şi apa sunt lacrimile. 

125. Cf. 1 Regi 16, 1-13. 

126. Cf. 1 Regi 17, 1 ş. urm. 

127. Cf. 1 Regi 24, 5. 

128. 1 Regi 24, 7. 

129. Cf. 2 Regi 1, 17, 

130. Cf. 2 Regi 2 , 1 şi urm. 

întregi, nu plătim noi uciderea săvârşită de un rege, a cărui domnie 
a fost dorită cu patimă! 

Vai, ce dureroase suferinţe! De aici vine faptul că un vrăjmaş săl¬ 
batic ne mai atacă, şi astfel se întorc împotriva noastră înseşi armele 
pregătite contra aceluia. Aşa s-au prăbuşit puterile poporului roman, 
aşa s-a sleit puterea romană, tulburată de propriile ei convulsii, în 
vreme ce se răpea, printr-un paricid, care îndolia împărăţia, o dom¬ 
nie ce trebuia să fie luată pe temeiul unor înţelepte orânduiri 
strămoşeşti. 

Iată de ce David, aflând că fiul său Adonia voia să-i răpească 
tronul şi că în acest scop punea la cale nesfârşite uneltiri, a luat 
hotărârea de a-1 alege nu pe acela care ardea de pofta de a pune 
mâna pe tron înainte de vreme, ci pe cel care era destul de înţelept 
pentru a aştepta 131 . 

28. Cel mai puternic dintre regi dansa în faţa Cortului Domnului 
şi, dojenit de propria sa soţie pentru că s-a descoperit în faţa tine¬ 
relor fete 132 , el i-a răspuns: "Eu voi sălta înaintea Domnului şi voi 
juca, şi voi Fi netrebnic în ochii tăi, înainte de a fi în cinste. Apoi zise: 
Căci Domnul este cel ce m-a ales pe tronul tatălui tău" 133 . 

El voia să ne înveţe că nu trebuie să nutreşti gânduri nepermise 
faţă de puterea regală când este vorba de a cinsti credinţa. Căci tot 
ceea ce se face în apărarea credinţei este vrednic de laudă, chiar şi 
când această acţiune pare necuviincioasă puterii împărăteşti. 

29. Să luăm acum în considerare o altă faptă vrednică de adu- 
cerea-aminte. Fiul nutrind gânduri paricide atacase cu înverşunare 
puterea părintească. La început tatăl a cedat în faţa acestei furii şi n-a 
vrut să pornească la luptă împotriva fiului său, pentru ca să obţină, 
fie chiar şi cu acest preţ, trezirea nelegiuitului din nebunia sa 134 . El 
nu voia să mai ia parte la război şi a rugat pe cei care porneau la 
luptă să-l cruţe pe fiul lui 135 . El era chiar sigur de victorie, ba a cerut 
să i se facă un adăpost în câmp, căci nu era răzbunător şi nici nu se 
gândea că fiul său va trebui să piară, cu toate că săvârşise o nele¬ 
giuire. Lacrimile lui curgeau mereu de atâta durere şi, deplângând 
moartea paricidului, a zis: 'Abesalom, Abesalom, fiul meu, cine mă 
va lovi de moarte în locul tău? 1 ' 136 . Socotea că se cuvenea să fie 

131. Cf. 3 Regi 1, 5-39: E vorba de înlăturarea Iui Adonia, care în mod nepotri¬ 
vit şi-ar fi dorit tronul. Cel care dovedise răbdare era Solomon, şi el va fl uns rege. 

132. Cf. 2 Regi 6, 14 şi urm. Cea care dojenea era Micol, fiica lui Saul. 

133. 2 Regi 6, 21-22. 

134. Cf. 2 Regi 15, 1-14. E vorba de răzvrătirea lui Abesalom. 

135. Cf. 2 Regi 18, 5. 

pedepsit cel care a lovit, pentru a răzbuna afrontul adus dragostei 
părinteşti 137 . 

30. Şi cât de bine ştia el să îndure nedreptatea şi suferinţa! El a 
cedat, precum am spus-o, în fata nebuniei fiului său Abesalom. 
Apoi, după ce vrednicii luptători îi făcură un zid de apărare, în dreap¬ 
ta şi In stânga, un bărbat cu numele Şimei l-a batjocorit, l-a tratat ca 
pe un asasin şi vărsător de sânge, zicând că pe drept a venit jude¬ 
cata Domnului, care l-a aruncat la picioarele tronului său 138 . 

Dar nici aparentele unei ocări nu l-au tulburat, aşa cum îi tulbu¬ 
rau pe cei din jurul lui. Unul dintre cei apropiaţi ai lui - Abişai era 
numele bărbatului - l-a ameninţat pe Şimei că-J va face să plătească 
cu capul pentru insultele aduse regelui. însă regele, îndreptându-se 
spre Abişai, îi zise; Tiu al Ţeruiei, ce ne privesc acestea pe mine şi 
pe voi? Lăsati-1 să blesteme, căci Domnul i-a poruncit să mă 
blesteme” 139 . 

Cât de moralizator i-a fost caracterul de a ne învăţa că momen¬ 
tele când îndurăm nedreptăţi şi când suntem în primejdii reprezintă 
pentru noi prilejuri de a lupta împotriva încercărilor şi de a controla 
puterea noastră de rezistenţă în faţa greutăţilor. Şi de aceea, nu fără 
ştirea lui Dumnezeu va fi fost hotărât să trăim în astfel de vremuri. 
Pentru atletul adevărat, insultele sunt un prilej de antrenare, un pri¬ 
lej de a ne deprinde cu oboseli şi cu primejdii; numai aşa ne putem 
învrednici de a primi cununa dreptăţii 140 . 

lată de ce trebuie să îndurăm cu răbdare ceea ce ni se întâmplă 
când dăm peste împrejurări vitrege. De altfel aceasta este lecţia pe 
care o dă şi în alte locuri Sfânta Scriptură, când cel drept ne-o spune 
cu glas tare: Dacă am primit de la Dumnezeu cele bune, nu le vom 
primi oare şi pe cele rele?" 141 . 

Iar sfântul prooroc a adăugat zicând: "Iată, dacă fiul meu, care a 
ieşit din coapsele mele, caută sufletul meu, cu atât mai vârtos fiul 
unui veniaminean. Lăsaţi-1 să blesteme, căci Dumnezeu i-a poruncit. 
Poate va căuta Domnul la umilirea mea şi-mi va răsplăti cu bine pen¬ 
tru acest blestem al lui" 142 . O, adâncul înţelepciunii! O, ce pildă a 
răbdării! O, ce fericită descoperire pentru a înfrânge o jignire! 

Tu, Abişai, te răscoli, a zis el, pentru că un străin mă blestemă 
pe mine, pe care un fiu mă caută pentru a săvârşi un paricid? Dom- 


► 



137. Cf. 2 Regi 18, 14; 3 Regi 2, 5. 

138. Cf. 2 Regi 16, 7-8. 

139. 2 Regi 16, 10. 

140. 2 Tim. 4, 7-8. 

141. Iov 2, 10. 

142. 2 Regi 16, 1 1-12. 

nul este Cel care i-a poruncit să mă blesteme. Dar nu este Domnul 
însuşi care a blestemat, nici măcar nu s-a complăcut în blesteme. 

32. Vedeţi ce grijă poartă el pentru a pregăti cu grijă toate 
amănuntele! El nu L-a învinuit pe Domnul, ca şi când El ar fi autorul 
blestemului, ci mai degrabă îl laudă că îngăduie ca noi să îndurăm 
astfel de încercări mărunte pentru a obţine iertarea păcatelor cu 
mult mai mari. Şi iată că a aflat în cuvintele jignitoare o atenţie faţă 
de suferinţele care-i vin de la paricid. Iată că jignirea câtorva cuvinte 
e în stare să spele nelegiuirea crimei, pentru că blestemele sunt mai 
degrabă folositoare atunci când ele sunt răsplătite printr-o răsplată 
divină. Cum să aducă omul în folosul propriu o astfel de injurie? Cel 
care-1 răneşte pe un om reuşeşte [fără voie] ca Dumnezeu însuşi. 
Care mângâie, sâ-1 răsplătească [pe celălalt] cu cele mai alese 
bunuri. 

33. Dar să mai luăm în considerare şi alte fapte ale lui David. El 
a luptat împotriva neamului uriaşilor. în toiul războiului, în clipa 
când unul din ei era să-l lovească pe rege, acest vrăjmaş plăti cu 
moartea pe care o îndură o astfel de încercare 143 . 

34. După ce a obţinut această victorie împotriva neamului săl¬ 
batic pe care l-a învins, din nou a mai pornit în valea Refaim încă 
un război înspăimântător 144 , de astădată nu atât împotriva vrăj¬ 
maşilor săi, cât împotriva firii. îi era sete, într-adevăr, în plină luptă, 
şi n-a găsit nimic de băut.'Cine mă va adăpa, strigă el, cu apă din 
fântâna de la poarta Betleemului?' 145 . Or, între fântână şi sfântul 
David se afla vrăjmaşul, împrăştiat prin câmpie şi între baricadele 
întăriturilor din teritoriul vrăjmaş. Şi iată că trei oameni au ucis o 
grămadă de vrăjmaşi, au scos apă din fântâna de la Betleem şi i-au 
adus regelui ca să bea. Dar regele n-a voit să bea apa şi a vărsat-o 
ca preamărire adusă Domnului 146 , în înţelesul că o asemenea vite¬ 
jie merită ca această apă, dovada unei îndrăzneli clocotitoare, să 
devină o jertfire evlavioasă. Şi atunci David a rostit în duh profetic 
cuvinte care sunt pe măsura acestei fapte: "Să mă ferească Dum¬ 
nezeu să fac una ca aceasta! Acesta nu-i oare sângele oamenilor 
care şi-au pus viaţa în primejdie?" 147 . El a înfrânt deci şi firea: era 
însetat, dar n-a băut şi a dat însuşi pildă, pentru ca oştirea întreagă 
să înveţe a suporta setea. El i-a deprins şi pe supuşii săi să practice 
virtutea curajului, astfel încât ostaşii, chiar în mijlocul pericolului, să 


143. Cf. 2 Regi 21, 16 şi urm. 

144. Cf. 2 Regi 23, 13. 

145. 2 Regi 23, 15. 

146. Cf. 2 Regi 23, 16. 

147. 2 Regi 23, 17. 

se supună de la sine poruncilor regelui lor. Şi refuzând să bea, el 
dovedea că tocmai de aceea a făcut aşa, ca să-i pună la încercare pe 
ostaşii săi, iar nu pentru că ar fi fost învins de pofta de a bea. Dar a 
mai făcut aceasta şi pentru ca să-i facă atenţi pe toţi ca nici un rege 
să nu încerce să-şi potolească setea expunând pe ceilalţi primejdiei, 
în sfârşit, el a dovedit că a evitat orice gest care ar fi putut răni o 
conştiinţă dreaptă, căci o apă care se putea procura cu preţul sân¬ 
gelui atâtor războinici n-ar fi fost plăcută la băut, ea, care a fost 
plătită prin groaza unui risc de moarte 148 . 

35. Căci dacă vrei să priveşti mult mai adânc şi să mergi până în 
inima tainei, nu este vorba de fântâna care se află în Betleem, după 
care David a însetat. El vedea mai departe, în duh, pe Hristos, Care 
trebuia să Se nască din Fecioara; el voia, deci, să bea nu o apă din 
izvor, ci băutura harului duhovnicesc. 

Voia să spună că nu substanţa apei este cea de care-i era sete, 
ci a sângelui lui Hristos. De aceea n-a băut David apa care i s-a ofe¬ 
rit, ci a vărsat-o ca preamărire Domnului, însemnând prin aceasta că 
el era însetat de jertfa lui Hristos, şi nu de lichidul de care dispunea 
firea, ci el simţea setea acelei jertfe care aducea iertarea păcatelor; 
el simţea setea izvorului veşnic, nu a aceluia care trebuia căutat prin 
jertfirea altora, ci a aceluia care ţine deoparte primejdia care-i 
ameninţa pe alţii. 

36. Ce vom zice? Să nu credem că atâtea fapte aşa de minunate 
întrec şi acoperă sângele vărsat al unui singur om 149 ? E drept că se 
spune că glasul sângelui dreptului Abel strigă către Dumnezeu 150 , 
căci nicio faptă bună nu ascunde pe nelegiuitul Cain, dar el a fost un 
fratricid, care nu şi-a mărturisit fapta sa nelegiuită, ci a tăgăduit-o 151 . 

Desigur, David a ucis un om care nu era cu nimic vinovat, dar nu 
l-a ucis prin pofta cruzimii, ci pentru a acoperi ruşinea sa, pentru a 
ascunde dezonoarea legată de pofta sa după o plăcere trupească. 
Eu nu îndrăznesc a zice că a fost copleşit de greutatea crimei sale - 
el n-a fost, cu toate că ştia cum s-ar putea ridica din căderea sa şi 
din păcatul său -, dar eu zic că greutatea ispitei este cea care l-a 


148. David a fost în multe privinţe un om excepţional. Refuzul de a bea apa 
indică o voinţă puternică. A se vedea pentru idei similare partea primă a tratatului 
Despre Iacob I, 3 (în acest volum). 

149. Cf. Ps. 31, 1-3. 

150. Fac. 4, 10. Pământul cere răzbunare pentru că a fost martorul crimei şi 
pentru că a ascuns în sânul lui cadavrul lui Abel. 

151. Fac. 4, 9. Martor al crimei lui Cain n-a fost nimeni. Totuşi crima ajunge la 
lumina zilei. Interogatoriul din Fac. 4, 9 are ca scop recunoaşterea faptei. Pentru 

' moment minciuna şi aroganţa îl scot pe Cain din situaţia neplăcută. 

t 

încovoiat. Căci el a afirmat mai înainte 152 : "Cercetează-mă, Doamne, 
şi mă cearcă; aprinde rărunchii şi inima mea" 155 , iar în alt loc: "Eu 
am zis întru îndestularea mea: nu mă voi clinti în veac" 154 , şi apoi: 
"Cercetat-ai inima mea, noaptea ai cercetat-o; cu foc m-ai lămurit, 
dar nu s-a aflat întru mine nedreptate" 155 . 

Dumnezeu a voit să-l pună pe David la încercare, pentru a se ridi¬ 
ca mai presus decât oamenii, "căci puterea Mea se desăvârşeşte în 
slăbiciune... ca să locuiască în mine desăvârşirea" 156 . 

El n-a săvârşit crima din pofta (vărsării) sângelui, aceasta este 
cea din urmă învinuire care i se poate aduce sfântului prooroc, lui, 
ale cărui ultime cuvinte, în clipa când a părăsit viaţa sa, au fost pen¬ 
tru a-i lăsa cu legământ fiului său Solomon să spele sângele nevino¬ 
vat vărsat de Ioab, căpetenia oştirii sale 157 , când în cursul unei con¬ 
vorbiri în vederea unui tratat de alianţă, Abner, atunci căpetenia 
oştirii vrăjmaşe, a fost ucis fiind lovit în pântece 158 ; pe acesta (Da¬ 
vid) l-a plâns şi, mergând în urma coşciugului, după ce a lepădat 
insignele puterii, el a voit să-i aducă lui Abner onorurile funerare 
care i se cuveneau 159 . 

Făcând aceasta, el a arătat că trebuie respectat cuvântul dat 
chiar unui vrăjmaş şi că trebuia să fie cinstit curajul, chiar şi cel 
dovedit de un vrăjmaş. Este ceea ce justifică sentimentul său atât de 
nobil de dreptate. în felul acesta nu şi-a spălat el oare şi dezonoarea 
rătăcirii despre care vorbim? 

37. Pe de altă parte, ce măreţ este acest episod al vieţii sale, 
unde el a primit porunca de a alege condiţia pe care-o voia între cele 
trei pedepse care i-au fost impuse, după ce a săvârşit o greşeală, 
dezbinând poporul său: sau să aleagă să fie foamete în ţară trei ani, 
sau, dacă ar voi, să fugă trei luni de vrăjmaşii lui şi ei să-l urmă- 



152. Greşalele lui David au constituit obiectul multor studii. 

153. Ps. 25, 2. "Cercetează-mă", ‘mă cearcă" au un înţeles superlativ, ca şi când 
s-ar zice: examinează-mă foarte amănunţit. Rărunchii şi inima, cele mai ascunse 
organe din interiorul omului, sunt, în concepţia celor vechi, centre ale cugetării şi 
sentimentelor. 

154. Ps. 29, 6. Omul uită de Dumnezeu atunci când îi merge bine. Expresia "în 
veac", în loc de întreaga viaţă. 

155. Ps. 16, 3. "A cerceta inima", adică a pătrunde în cele mai tainice intimităţi 
ale cuiva. "Noaptea" sentimentele se lasă mai uşor tulburate. "A lămuri cu foc" = a 
cerceta amănunţit. 

156. 2 Cor. 12, 9. 

157. Cf. 3 Regi 2, 5-6. 

158. Cf. 2 Regi 3, 27. 

159. Cf. 2 Regi 3, 32. 








reascâ, sau timp de trei zile să fie moarte in tară 160 . Dintre toate 
acestea, David a ales a treia propunere, căci el dorea mai bine să se 
supună puterii Domnului decât să cadă în mâinile oamenilor. 

Domnul Insă S-a îndurat degrab şi l-a iertat. De aceea el a rostit 
aceste cuvinte: "Am ajuns într-o grea situaţie din pricina celor trei 
propuneri; cu toate acestea, să cad mai bine în mâna Domnului, căci 
mila Lui este mare, numai în mâinile oamenilor să nu cad" 161 . 

Această smerenie, această înţelepciune, această blândeţe au 
fost pricina (pentru a întrebuinţa termenii Scripturii) pentru care 
Domnului l-a părut rău de propria mânie, căci mai departe este scris: 
"1 s-a făcut milă Domnului de acest rău 162 . 

38. Şi cât este de admirabil acest pasaj, încă: îngerului care a 
lovit poporul i-a stat înainte David şi i-a zis: “Dar aceste oi ce au 
făcut? Deci, îndreaptă-Ţi mâna Ta asupra mea şi asupra casei tatălui 
meu!" 163 . 

Prin această atitudine, el a fost îndată judecat vrednic de a 
aduce jertfă de împăcare 164 , el, care înainte nu fusese socotit vred¬ 
nic de a aduce jertfă. 

Hu este deci de mirare că, dăruindu-se trup şi suflet poporului 
său, David a obţinut iertarea păcatului propriu, căci şi Moise, oferin- 
du-se Domnului pentru a răscumpăra greşeala poporului, a şters şi 
păcatele aceluia 165 . 

39. A acoperit sau n-a acoperit păcatele? Cine ar cuteza s-o 
tăgăduiască, câtă vreme însuşi proorocul nostru învaţă că nedrep¬ 
tăţile sunt iertate, că păcatele sunt acoperite şi ele nu sunt socotite 
în seamă păcătosului de către Domnul 166 ? 

David însuşi învaţă că păcatul său a fost şters, astfel precum este 
scris: Păcatul meu l-am cunoscut şi fărădelegea mea n-am ascuns-o, 
împotriva mea. Zis-am: Mărturisi-voi fărădelegea mea Domnului; şi 
Tu ai iertat nelegiuirea păcatului meu" 167 . 


160. Cf. 2 Regi 24, 13. 

161. 2 Regi 24, 14. Aceeaşi idee şi în alte scrieri ale Sfântului Ambrozie. Exp. 
Ps. CXV1II, 14, 22; Epist. 51 8, 14 etc. 

162. 2 Regi 24, 16. 

163. 2 Regi 24, 17. 

164. Cf. 2 Regi 24, 25. 

165. Cf. leş. 32, 11-14. Moise, luând sub scutul lui poporul, s-a arătat demn 
de chemarea de conducător. El ştia că păcatul se pedepseşte, dar apelează la mila 
lui Dumnezeu, înduplecându-L. 

166. Cf. Ps. 31, 1-2 arată condiţiile adevăratei fericiri. Expresia "a nu socoti 
păcatul" înseamnă a ierta. Termenul e luat din lumea financiară: cont, debit, sold. 
Pavel (Rom. 4, 7) îşi sprijină pe acest text îndreptăţirea harului iertării păcatelor. 

167. Ps. 31, 5-6. Condiţia apropierii de Dumnezeu este mărturisirea păcatelor 
şi întristarea pentru ele. 

Dacă [David] a zis mărturisi-voi", e pentru că el a binemeritat 
iertarea înainte de a face această mărturisire, cu atât mai vârtos cu 
cât însuşi s-a învinuit zicând: "eu recunosc fărădelegea mea' 168 . 

Tot păcatul i s-a iertat şi este cu putinţă ca să se fi iertat şi cu 
privire la vina despre care vorbim, întrucât însuşi Natan, proorocul, 
a ajuns să dea un răspuns aparte zicând: "Domnul a ridicat păcatul 
de deasupra ta" 169 . 

40. Aşadar, David a meritat iertarea greşelii sale; prin dragostea 
sa tainică el a acoperit păcatele sale 170 , copleşindu-le prin faptele 
sale bune. Păcatul său nu s-a mai pus în sarcina sa, căci el n-a avut 
într-însul vicleşug 171 datorat răutăţii, ci făcuse doar un pas greşit 
datorat rătăcirii. Şi apoi, el n-a avut în greşeala sa căldura aprinsă a 
perversităţii, ci, dimpotrivă, o umbră a unei taine. Şi totuşi el şi-a 
mărturisit păcatul şi a recunoscut nelegiuirea sa; el a văzut baia 
purificatoare, "a văzut şi a crezut’ 172 . 

El a iubit mult 173 , încât prin prisosul dragostei sale a fost în stare 
să acopere păcatele sale, oricare ar fi fost ele. 


APĂRAREA LUI DAVID ÎNSUŞI: 

TÂLCUIREA PSALMULUI 50 174 

41. Dar acum David însuşi să-şi susţină apărarea. Căci el a scris 
psalmul al 50-lea, punând accentul pe această istorie la care face 
aluzie. Şi dat fiind că în psalmii care urmează el relatează întâm¬ 
plările care au avut loc mai înainte şi care ne preocupă şi pe noi, 
trădarea de pildă a lui Doeg Idumeul 175 , la care se referă titlul psal¬ 
mului 51, şi cea a zifeilor 176 , care este conţinută în titlul psalmului 
al 53-lea, el a aşezat, deci, înainte de povestirea acestor fapte, pe 
cea din istoria noastră de faţă, cu toate că ea pare a fi ulterioară. 


168. Ps. 50, 4. Păcatul îl ţine într-o continuă nelinişte pe om; aşa şi David: îşi 
vede mereu înaintea ochilor crima săvârşită. 

169. 2 Regi 12, 13. 

170. Cf. Ps. 31, 1. 

171. Cf. Ps. 30, 1. Dreptatea omenească e relativă, desăvârşită este numai cea 
dumnezeiască, pe care o fixează psalmistul ca normă de judecată. 

172. loan 20, 8. 

173. Luca 7, 47. 

174. Psalmul 50 este un psalm de pocăinţă, cunoscut după cuvintele 
începătoare: "Miluieşte-mă, Dumnezeule, după mare mila Ta". 

175. Doeg Idumeul figurează în titlul psalmului 51. 

176. Zifeii figurează în fruntea psalmului 53: "au venit zifeii". 

Căci Doeg 177 şi zifeii 178 au trădat înainte ca proorocul David să fi 
preluat regalitatea, pentru că fugind din calea lui Saul, el rătăcea 
încă în pribegie, din retragere în retragere. însă Beerşeba o ocupa 
mai înainte de a fi ajuns domn 179 . 

42. Dar pentru ce ordinea psalmilor nu corespunde cu ordinea 
întâmplărilor? 

Pentru că el n-a urmărit atât concordanţa acestor două povestiri, 
cât mai ales ordinea tainică a întâmplărilor. Şi tocmai de aceea a voit 
Domnul ca ele să corespundă cu numărul iertărilor din acest pa- 
saj 180 . numărul 50 este, prin urmare, numărul iertărilor despre care 
însuşi Domnul ne învaţă în Evanghelie, zicând: "Un cămătar avea doi 
datornici. Unul era dator cu cinci sute de dinari, iar celălalt, cu cinci¬ 
zeci. Dar neavând el cu ce să plătească, i-a iertat pe amândoi. Deci 
care dintre ei îl va iubi mai mult? ' 181 . 

în lege noi vedem ce înseamnă numărul jubiliar" 182 , anul ce se 
serbează din cincizeci în cincizeci de ani, când datoriile sunt iertate, 
când se afirmă libertatea evreilor, când bunurile sunt înapoiate 183 . 

Este şi numărul pe care îl cinstim în mod alegoric 184 , după pati¬ 
mile Domnului: datoria tuturor greşalelor noastre ne este iertată, za- 
pisul sau sentinţa rostită împotriva noastră 185 este anulată, noi sun¬ 
tem liberi în tot locul, prin harul Duhului Sfânt, care coboară peste 
noi 186 . 

în timpul pogorârii Duhului Sfânt, posturile încetează, se zice: 
"Preamărire lui Dumnezeu", se cântă Aliluia 187 . 

Apoi, cincizeci de drahme de argint este suma pe care o primeşte 
tatăl fecioarei care, neflind logodită, a fost constrânsă de a fi luată 
cu forţa, ca apoi fecioara să devină soţia acelui bărbat 188 . Acest 

177. 1 Regi 21, 7. 

178. 1 Regi 23, 19. 

179. Beerşeba este o cunoscută localitate din sudul Palestinei, renumită pen¬ 
tru fântânile sale de apă. 

180. Mumărul 50 (al psalmului) e simbolic, cf. Luca 7, 41. 

181. Luca 7, 41-42. 

182. "Jubiliar" înseamnă anul al 50-lea, care se prăznuia printr-o anulare ge¬ 
nerală a datoriilor. El era anul libertăţii, când robii deveneau slobozi. 

183. Cf. Lev. 25, 10-11. Textul despre rostul anului jubiliar . 

184. După învierea Domnului, creştinii se bucură vreme de cincizeci de zile, 
până la ziua a cincizecea, ziua Pogorârii Duhului Sfânt. 

185. Cf. Col. 2, 14. 

186. Cf. Fapte 2, 2. 

187. 'Preamărirea lui Dumnezeu” şi 'Aliluia” sunt părţi componente ale servi¬ 
ciului religios de la sărbătoarea Pogorârii Duhului Sfânt. 

188. Deut. 22, 28-29. Fata care se afla într-o astfel de situaţie cu greu se mai 
putea căsători, de aceea bărbatul respectiv trebuia s-o ia de soţie. 

număr are darul de a schimba păcatul în har. Ce frumos lucru că din 
acel ceas psalmul acesta ne învaţă în ce chip să ne pocăim 189 ! 

43. "Miluieşte-mă, Dumnezeule, după mare mila Ta şi după mul¬ 
ţimea îndurărilor Tale, şterge fărădelegea mea. Mai vârtos mă spală 
de fărădelegea mea şi de păcatul meu mă curăţeşte. Că fărădelegea 
mea eu o cunosc, şi păcatul meu înaintea mea este pururea. Ţie 
unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. Că, iată, întru fără¬ 
delegi m-am zămislit şi în păcate m-a făcut maica mea" 190 . 

Cine dintre noi, chiar dacă îşi mărturiseşte greşeala sa, cugetă că 
el trebuie să se oprească pe cât mai repede după prima sa greşeală, 
înainte ca ea să se repete? Care este omul care nu o repetă de două 
sau de trei ori? 

Dar iată câte stihuri închină marele prooroc căinţei pentru pă¬ 
catul său; nu numai un singur stih, care n-ar putea cuprinde [deplin] 
mărturisirea greşelii sale. El a adunat, totodată, şi strigătul nelegiuirii 
şi nedreptăţii sale, împreună cu greşelile şi cu păcatele. Şi, cum se 
întâmplă de obicei, este spre binele oricui a cere mare îndurare; dar 
ce zic mare îndurare? O mulţime de iertări. Care este păcatul care 
n-ar putea fi spălat cu un astfel de plâns, care greşeală nu s-ar curăţi 
printr-o astfel de rugăminte? 

în rugăciunea sa, David cere pentru un singur păcat o mulţime 
de iertări, pe când noi pentru mai multe păcate abia dacă socotim 
că-i destul dacă ne rugăm o singură dată ca Dumnezeu să ne acorde 
îndurare. 

Mai mult, noi citim: "cu putere mare şi cu braţ înalt a scos Dum¬ 
nezeu poporul Său din ţara Egiptului" 191 , când acela a trecut Marea 
Roşie 192 , ceea ce a fost o preînchipuire a Botezului 193 . Or, dacă 
acea "putere mare" slujeşte ca preînchipuire pentru taine, cu atât 
mai mult marea îndurare se manifestă în realitatea ei. 

Este deci drept să se ceară de multe ori iertare, acolo unde sunt 
şi o mulţime de păcate. 

44. "Mai vârtos mă spală de fărădelegea mea şi de păcatul meu 
mă curăţeşte" 194 . 

189. E vorba de Psalmul 50, un psalm de pocăinţă. 

190. Psalmul 50, 1-6. Psalmul 50 este cel mai popular psalm. El este nelipsit de 
la serviciile religioase. A fost scris în urma convorbirii lui David cu proorocul Natan. 

191. 4 Regi 17, 36. 

192. Cf. leş. 14, 15-31. 

193. Cf. 1 Cor. 10, 1 -2. A se vedea şi Tâlc. Ia Evanghelia după Luca V, 21. 

194. Ps. 50, 3: Mai vârtos", adică "spală-mă de tot". Păcatul murdăreşte flinta 
omenească, de aceea e nevoie de spălare. Aceasta se face prin iertarea păcatelor. 
Desigur, aici se înţelege totodată că trebuie spălată flinta omenească întreagă, iar 
nu numai fata. 

David nu cere atât să fie spălat deseori, cât mai ales să fie spălat 
deplin, pentru ca să poată fi ştearsă necurătia care s-a adunat. El ştie 
că după Lege existau în mod sigur mijloace eficace de a se curăţi, 
dar ele nu erau nici depline, nici desăvârşite 195 . 

Prin urmare, către acel mijloc desăvârşit de curăţire tinde şi 
David din toată puterea lui, grăbindu-se către mijlocul prin care se 
împlineşte "toată dreptatea" 196 , către taina Botezului, precum o 
învăţa însuşi Domnul lisus, căci, atunci când vine la Ioan Botezătorul 
iar acesta îi zice: "Eu am trebuinţă să fiu botezat de tine, şi Tu vii la 
mine?" 197 . Domnul îi răspunde: “Lasă acum, că aşa se cuvine nouă 
să împlinim toată dreptatea" 198 . 

Şi după ce Hristos a fost botezat, când Duhul Sfânt S-a pogorât 
peste Dânsul, sub chipul unui porumbel, şi când din cer Părintele L-a 
însemnat pe Fiul Său cu pecetea Sa 199 , toată dreptatea s-a plinit. 

De aceea zice proorocul: "mai vârtos mă spală de fărădelegea 
mea" 200 . 

Când, prin urmare, sunt numeroase murdăriile şi păcatele, nu o 
baie grăbită, ci numai o baie repetată e cea care te curăţă 201 . 

45. Dacă cineva voieşte să înţeleagă altfel textul, iată cum şi-ar 
putea formula exegeza. Cuvântul divin curăţă, iar mărturisirea noas¬ 
tră purifică: prima dată când îl asculţi, a doua oară (mărturisirea) 
când o afirmi. Un gând bun curăţă, o faptă bună curăţă şi ea, dar şi 
mai deplin, practicarea unei purtări bune 202 . Curăţit prin toate aces¬ 
tea, fiecare are mai multă uşurinţă pentru a se îmbiba cu splendo¬ 
rile harului duhovnicesc şi, dacă s-ar putea spune aşa, să pună 
stăpânire deplină pe el şi să şi-l însuşească. După cum nu e destul a 
îmbăia lâna o singură dată pentru ca îndată să lucească în toată 
strălucirea ei purpura preţioasă. Mai întâi ea se îmbibă cu o culoare 
mai deschisă, apoi se folosesc rând pe rând nuanţe diferite; în felul 
acesta culoarea originară a lânii este necontenit curăţată şi adeseori 
schimbată prin aplicarea unor nuanţe diferite. Şi abia după aceea, 
se aplică vopsirea într-o baie curată, aşa zicând mai deplină, ca să 
se îmbujoreze în sfârşit, tot mai mult, tot mai desăvârşit, splendorile 


195. Cf. Evr. 9, 1-10. 

196. Matei 3, 15. 

197. Matei 3, 14. 

198. Matei 3, 15. 

199. Cf. Matei 3, 16-17. Idee similară şi în Tâlc. Ia Evang. după Luca, V, 21. 

200. Cf. nota 194. 

201. P. Hadot şi M. Qordier (op. cit., p. 130) regăsesc această idee şi la Didim 
cel Orb. 

purpurei. Deci, precum pentru a se colora în purpură se înmulţesc 
spălările scoicii, asemenea pentru baia naşterii din nou 203 e nevoie 
de o mulţime de spălări cereşti, pentru ca nelegiuirea să se şteargă 
cu totul 204 . 

De aceea numai despre cel care se spală adeseori de nelegiuirea 
sa şi de nedreptatea sa se poate spune că e iertat de păcatul său 205 . 
Abia cu timpul îşi pierde el obişnuinţa de a păcătui, care era înră¬ 
dăcinată în poftele sale şi în deprinderile sale, uitând astfel de 
această înclinare lăuntrică. Da, în felul acesta omul e bine spălat de 
fărădelegea şi de nelegiuirea sa - ceea ce este un lucru dintre cele 
mai grele - şi e curăţit şi de păcatul său, care este un lucru mult mai 
puţin grav. 

46. David îşi recunoaşte aşadar păcatul, şi de aceea el adaugă: 
"Căci fărădelegea mea o cunosc şi păcatul meu înaintea mea este 
pururea'. 

Nu este puţin lucru ca cineva să-şi recunoască păcatul său. De 
aceea a zis el mai sus: "Greşelile mele cine le va pricepe? " 206 ; care 
sunt, adică, oamenii destul de înţelepţi ca să le înţeleagă? De aceea 
repetă în acelaşi mod: "Cine va locui în lăcaşul Tău?" 207 . Sau altfel 
zis: "Cine se va sui în muntele Domnului?" 208 , nimeni nu-i prea sigur, 
în orice caz, puţini oameni. Cine poate să-şi recunoscă păcatele şi 
cine poate să le ocolească şi în acelaşi timp să aleagă calea de ur¬ 
mat? Cei mai mulţi se laudă cu păcatele lor şi aşteaptă să Fie lăudaţi 
chiar şi pentru faptele care trebuie urgisite: să spurce patul altuia, să 
siluiască patul unei femei, să forţeze prin oarecare viclenie pe o 
văduvă să-şi uite de făgăduinţa făcută. în acelaşi timp alţii cred că a 
omorî un om, a întinde curse în vederea tâlhăriilor sau a trăi din ja¬ 
furi sunt dovezi de curaj, după cum alţii cred că a amăgi şi a înşela 
sunt semnele înţelepciunii. 

Din toţi aceşti oameni niciunul nu poate spune (ca David): "căci 
fărădelegea mea eu o cunosc' 209 . Numai cineva ca David poate 
spune aşa, căci numai el este în stare să sufere pentru ceea ce a 
făcut şi să se acuze pentru greşeala pe care a săvârşit-o. De unde şi 


203. Cf. Tit 3, 5. 

204. A se retine constatarea că păcatul revine mereu în conştiinţa vinovatului. 

205. Ideea spălării mai dese credem că e împrumutată de la Origen. 

206. Ps. 18, 13. Înaintea lui Dumnezeu fiecare om se simte păcătos. 

207. Ps. 14, 1. 

208. Ps. 23, 3. 

209. Ps. 50, 4. Acesta e sentimentul în care se zbătea Cain in urma crimei sale. 

spusa proorocului: "Mâniaţi-vă, dar nu greşiţi; de cele ce ziceţi întru 
inimile voastre, întru aştemuturile voastre vă căiţi" 210 . 

De obicei cei mai mulţi dintre cai, când au căzut, se zbat şi, ca 
urmare a agitaţiei lor, se schilodesc şi-şi rup picioarele. Alţii în 
schimb, ca nişte cai de rasă greacă, dacă s-au răsturnat într-o cursă 
de viteză şi au căzut la întâmplare, au fost dresaţi să nu se mişte 
deloc, şi de aceea se supun unei adevărate discipline de calm şi răb¬ 
dare. Acestora, dacă în căderea lor nu li s-a întâmplat niciun rău, cal¬ 
mul le este de folos. în tot cazul, răul lor nu se agravează. 

Dar n-ar trebui oare să socotim că sunt mai prejos decât ani¬ 
malele necuvântătoare aceia care se zbat în mârşăvie şi care con¬ 
sideră că e un semn de vrednicie acolo unde nu este vorba decât de 
o alunecare spre crimă? De aceea se spune despre ei ca despre un 
animal necuvântător înhămat: "Ai păcătuit ca un animal, îndepăr- 
tează-te!’ 211 . 

47. De aceea adaugă el într-un mod strălucit: “Păcatul meu înain¬ 
tea mea este pururea" 212 . Căci cel fără minte se laudă cu rătăcirile 
lui şi, ascunzând păcatele vechi sub altele noi, consideră că nele¬ 
giuirile îi sunt de folos, de aceea el nu mai poate de bucurie când se 
gândeşte la crimele sale. înţeleptul însă socoteşte că păcatul său 
lucrează împotriva lui şi consideră că, după rânduiala oştirilor vrăj¬ 
maşe, greşelile în care a căzut se îndreaptă împotriva lui, întocmai 
ca nişte duşmani. La cel mai mic sunet, la cel mai neînsemnat zgo¬ 
mot, greşeala personală îi vine mereu în gând. Tot ceea ce este 
spus, tot ceea ce s-a citit crede că se referă la el. Oriunde i-ar fi gân¬ 
durile, el crede că orice semn făcut cu capul ori cu privirea ar fi 
numai în legătură cu el. Ori de stă la masă, ori de se gândeşte la 
ceva, fie că se roagă ori imploră, mereu are înaintea ochilor săi pro- 
pria-i rătăcire. în orice clipă păcatul său bate la uşa conştiinţei sale, 
neîngăduindu-i nici linişte, nici uitare. întocmai ca un critic aspru, el 
se urmăreşte pe sine însuşi într-o veşnică spaimă. El crede că totul 
e împotriva lui, a celui care se dezaprobă pe sine însuşi; el este "pro¬ 
priul său părător' 213 , singurul martor cu răspundere, şî nu găseşte 
unde să fugă el, care se macină chinuindu-se pe sine însuşi. Dar e 
dovadă de cuget cu adevărat sănătos să simţi rana păcatului. Prin 
urmare, cei care sunt lipsiţi de darul lacrimilor nu simt, ce-i drept, 
suferinţa unei răni, şi acest lucru este specificul unei boli incurabile. 


210. Ps. 4, 4. De frica Judecăţii lui Dumnezeu, omul păcătos îşi pierde cum 
pătui. Sfatul dat este să chibzuiască în linişte şi să se căiască. 

211. Cf. Fac. 4, 7. 

Dimpotrivă, cei pe care îi înţeapă o durere oarecare, fiindcă ei nu 
sunt lipsiţi de sentimentul durerii, nu sunt lipsiţi nici de posibilitatea 
unei îmbunătăţiri a sănătăţii. Prin urmare, acolo unde există o con¬ 
ştiinţă a durerii, acolo este şi o conştiinţă proprie vieţii, căci a simţi 
este semnul puterii şi al funcţiunii vitale. Aşadar, cine nu-şi recu¬ 
noaşte rătăcirea e lipsit de minte, aiurează, şi-a pierdut judecata. Dar 
cel care o recunoaşte dă dovadă de cuminţenie şi nu respinge leacu¬ 
rile care-i vor reda sănătatea, ci îşi pune singur o frână; el se căieşte 
de păcatul său, reflectează necontenit asupra lui şi, reflectând, se 
condamnă el singur. 

"în ceea ce îl priveşte pe cel drept" 214 , încă de la începutul jude¬ 
cării sale, se face propriul său pârâş. Cine se acuză e drept şi cine 
este drept e înţelept şi sănătos cu duhul. Dreptul nu se murdăreşte 
pentru a se îndreptăţi, el nu se murdăreşte pentru a înmuia, chiar 
pentru el, asprimea unei judecăţi, ci este cuprins de teamă de câte 
ori îşi aduce aminte de păcatul propriu şi roşeşte gândindu-se la că¬ 
derea de care s-a făcut vinovat. Mereu aducându-şi aminte de păca¬ 
tul său, se îngrozeşte de el, se luptă cu sine însuşi, dă înapoi din faţa 
lui, se judecă devaforabil, se declară incompetent ca judecător, dar 
nu cutează a amâna judecata sa proprie, căci el consideră că nimic nu 
va fi prea mult în faţa Celui de Care nu se poate ascunde. Care nu va 
fi înşelat, de Care nu va putea fugi şi pe Care nu-L poate evita, doar 
dacă se va lepăda de sine şi va lua asupră-şi crucea Domnului 215 . 

48. Cumplită şi necruţătoare e asprimea cu care ne judecă o 
conştiinţă vinovată şi nemiloase sunt torturile pe care le produce. 
Eva şi Adam au fost plini de teamă şi, auzind glasul Domnului care 
umbla prin rai, doreau să se ascundă 216 , ei, pe care nimeni nu-i 
căuta. Cain, de asemenea, se temea ca nu cumva orice om care îl 
va întâlni să-l ucidă 217 , ceea ce înseamnă că se condamna pe sine 
însuşi, pentru că merita, considera el, ca nimeni să nu-1 ierte. Astfel 
se adevereşte cuvântul: "şi fărădelegea mea este înaintea mea puru¬ 
rea’ 218 , adică fără încetare aducerea-aminte şi vederea însăşi a rătă- 


214. Aluzie la "omul drept" din Cartea Pildelor lui Solomon. în multe dintre 
operele sale, Sf. Ambrozie popularizează imaginea “omului drept". Astfel, De Cain , 
II, 7, 21; Tâlc. la Evan. după Luca V, 55; VII, 25; X, 88, etc. 

215. Cf. Matei 10, 58. 

216. Fac. 3, 6. Dumnezeu este accesibil omului. El intră în comuniune cu 
omul. Traducând relaţia Dumnezeu-om nu se poate vorbi decât antropomorfic. 
Ascunderea lui Adam trădează vinovăţia. 

217. Cf. Fac. 4, 14. Cain recunoaşte că nu se poate sustrage de la aplicarea 
principiului "ochi pentru ochi"; Sf. Ambrozie, De poenitentia II, 2, 103. 

218. Ps. 50, 4. 

cirii mele mă asaltează. Vezi cât de adânc ne cufundăm In nelinişte 
când săvârşim un păcat oarecare, cum ne urmăresc privirile, cum ne 
revin fără încetare în minte? Acela care se ruşinează de ceea ce a 
săvârşit nu mai poate săvârşi, prin urmare, nimic asemănător care 
să-l facă să roşească în mod asemănător 219 . 

49. Fărădelegea premerge, păcatul urmează; fărădelegea este 
rădăcina, iar greşeala este rodul aceleia. De aceea se pare că răuta¬ 
tea şi fărădelegea pornesc de la ticăloşirea cugetului, păcatul, de la 
slăbiciunea cărnii. Fărădelegea e mai gravă, întrucât ea e principiul 
păcatelor, păcatul e mai puţin grav. Prin urmare fărădelegea este ier¬ 
tată numai prin baia botezului, câtă vreme păcatul îl putem acoperi 
prin faptele bune, care îl pun într-o măsură oarecare la adăpostul 
aripilor lor. 

Şi David se exprimă despre aceste lucruri într-un mod admirabil, 
atunci când zice: 'Fericiţi cărora s-au iertat fărădelegile şi cărora s-au 
acoperit păcatele" 220 . 

Prin urmare, dragostea ascunde fărădelegea şi acoperă mulţime 
de păcate 1 ' 221 . 

O dragoste mare iartă şi ea păcatul, după cum este scris despre 
femeia care a uns cu mir picioarele Domnului: "Iertate sunt păcatele 
ei, căci mult a iubit" 222 . 

50. Există şi dintre aceia care pun în legătură stihul întâi cu baia 
botezului şi pe al doilea 223 , cu pocăinţa. 

Potrivit acestei iertări a păcatelor. Petru, care fusese botezat mai 
înainte, a fost întrebat, după ce fusese văzut lepădându-se de Dom¬ 
nul 224 : "Simone, Fiul lui Iona, Mă iubeşti tu? ". El i-a zis: "Da, Doamne, 
Tu ştii că Te iubesc". Şi l-a întrebat iarăşi, a doua oară: "Simone, fiul 
lui Iona, Mă iubeşti tu?"... Şi i-a zis a treia oară: “Simone, Fiul lui Iona, 
Mă iubeşti tu?". Şi el i-a răspuns: "Doamne, Tu ştii toate. Tu ştii că Te 
iubesc", lisus i-a zis de trei ori: "Paşte oile Mele 225 , vino după 
Mine" 226 , ca şi cum S-ar Fi adresat unuia care ar Fi acoperit păcatul 
său printr-o dragoste arzătoare 227 . Şi, nu fără temei, în urma aces- 


219. "Cel care are mereu în fata ochilor păcatul săvârşit o singură dată nu mai 
suportă să se săvârşească altul" (F. Hadot - M. Qordier, op. c/f., p. 139). 

220. Fs. 31, 1. 

221. 1 Ptr. 4, 8. 

222. Luca 7, 47. 

223. Cf. Fs. 31, 1. 

224. Cf. Matei 26, 69-75. 

225. Ioan 21, 5-17. 

tei mărturisiri de dragoste neţărmurită. Petru a primit porunca de a 
conduce popoare, el care până la tulburarea sa n-a lăsat să-i scape 
mijlocul de a se conduce pe sine. 

Am pus acest lucru în legătură cu iertarea pe care o mijloceşte 
dragostea, pentru că ea e aceea care acoperă păcatul 228 . Ca urma¬ 
re, unii au afirmat că întrebarea cu privire la dragoste a fost întreită 
şi de aceea întreită a fost şi tăgăduirea 229 . Aceasta pentru că gre¬ 
şeala întreitei lepădări a fost ştearsă printr-o mărturisire de credinţă 
reînnoită de tot atâtea ori. 

51. Urmează [alt stih]: 'Ţie unuia am greşit" 230 . Da, el a fost rege 
şi nicio lege nu-1 obliga personal, căci regii scapă din legăturile care 
judecă greşelile noastre. într-adevăr, niciun rege nu este destinat 
unei pedepse, ocrotiţi cum sunt prin autoritatea pe care Ie-o acordă 
puterea supremă. David însă n-a păcătuit împotriva unui om, pentru 
că el nu era supus pedepsei din partea vreunui om. 

Dar cu toate că era ocrotit de puterea supremă [lumească], el 
era totuşi supus lui Dumnezeu prin evlavia şi credinţa sa; se con¬ 
sidera supus legii lui Dumnezeu: nu-şi putea tăgădui păcatul şi, ca 
vinovat, el l-a mărturisit cu durere, ştiind că el este ţinut de obligaţii 
cu atât mai mari, cu cât mai mari îi erau îndatoririle, căci, într-ade- 
văr, se cere mai mult de la cel căruia i s-a încredinţat mai mult 231 . 

rioi putem să înţelegem şi astfel: Cine poate să mă judece 232 , 
când toţi sunt sub jugul păcatului 233 ? 

De aceea a zis Domnul privitor la femeia păcătoasă: "Cel fără de 
păcat dintre voi să arunce cel dintâi piatra asupra ei" 234 . Şi nimeni 
n-a aruncat piatra asupra ei. Iată deci ce zice proorocul: "Ţie unuia 
am greşit", ca Cel care singur eşti fără de păcat. Fapt e că acela care 
însuşi este vinovat de păcat nu poate judeca pe un om păcătos 235 . 

într-adevăr, nu poate avea cuvânt de apărare un om 236 care con¬ 
damnă la altul ceea ce el însuşi face. Căci prin faptul că judecă pe 
altul, el se judecă în acelaşi timp pe sine. "Ţie unuia am greşit şi rău 
înaintea Ta am făcut, aşa încât drept eşti Tu întru cuvintele Tale şi 
biruitor când vei judeca Tu" 237 . Eu tocmai împotriva Ta am păcătuit. 


► 



228. 

1 Ptr. 4, 8. 


229. 

Cf. loan 21, 

19. 

230. 

Ps. 50, 5. 


231. 

Luca 12, 48 

1 , 

232. 

Cf. 1 Cor. 4 

, 3. 

233. 

Cf. Rom. 3, 

9. 

234. 

loan 8, 7. 


235. 

Cf. Rom. 3, 

7. 

236. 

Cf. Rom. 2, 

1. 

237, 

Ps. 50, 5. 

Care m-ai împins să trăiesc în virtute şi m-ai învăţat din legea Ta 238 . 
Am păcătuit tocmai împotriva Ta, pe Care nici gândurile ascunse, 
nici tainele inimii nu-L înşală. 

52. "Şi rău înaintea Ta am făcut" 239 ; tocmai înaintea Ta, Căruia 
îi place numai sfinţenia. 

nu primim mărturia nimănui atâta vreme cât chiar şi în fata Ta 
săvârşim fapte atât de nevrednice de Tine! A vedea mârşăviile omu¬ 
lui înseamnă a îndura o insultă; noi ştim că Dumnezeu este Martorul 
nostru, al tuturor. Or, noi păcătuim până şi înaintea unui astfel de 
martor. 

Şi totuşi, tocmai prin Domnul Dumnezeul nostru ne-am îndrep¬ 
tat mai deplin, căci 'nedreptatea noastră învederează dreptatea lui 
Dumnezeu' 240 , iar minciuna noastră proclamă adevărul lui Dum¬ 
nezeu. Or, dacă Dumnezeu este adevărul, "tot omul este minci¬ 
nos" 241 . 

53. "Drept eşti Tu întru cuvintele Tale" 242 ; cuvintele lui Dum¬ 
nezeu sunt pline de adevăr şi de dreptate şi de aceea drept este tot 
ceea ce Domnul a spus privitor la slăbiciunea omenească, căci ini¬ 
mile oamenilor sunt îndreptate spre rău în toate şi tind spre vicle¬ 
nie 243 , dat fiind că nu este om care să nu păcătuiască 244 . Toţi s-au 
abătut, împreună netrebnici s-au făcut" 245 . 

Din această pricină El "biruieşte când va judeca" 246 , căci odată 
cu căderea tuturor în păcat El a făcut dovada de tot ceea ce a zis 
când a rostit o judecată împotriva şireteniei noastre. Prin urmare, 
dacă mărturisim că am săvârşit o nedreptate, noi ne justificăm înain¬ 
tea Domnului cu aceste cuvinte 247 . însă “dacă mărturisim că nu am 
păcătuit, îl facem mincinos pe Dumnezeu'' 248 . Or, de vreme ce este 
cu neputinţă ca El să fi "minţit" 249 , este deci evident că toţi suntem 
sub jugul păcatului" 250 . 



238. Ps. 93, 12. 

239. Ps. 50, 5. 

240. Rom. 3, 5. 

241. Ps. 115, 2. 

242. Ps. 50, 5. 

243. Cf. Fac. 6, 5. 

244. Eccl. 7, 20. 

245. Ps. 13, 3; Rom. 3, 12. 

246. Ps. 50, 5. 

247. Cf. Rom. 3, 4. 

248. 1 Ioan 1, 10. 

249. Evr. 6, 18. 

250. Ps. 50, 5. 










APOLOGIE PENTRU DAVID 


407 


54. Ce mare fărădelege este pentru om ca să cuteze a spune că 
n-a păcătuit! Căci la urma urmei se poate spune că denunţarea şi 
combaterea minciunii aparţin numai lui Dumnezeu, Care este atât 
de îngăduitor şi atât de răbdător, încât biruieşte când va judeca 251 . 

Prin urmare, venind la judecată. Dumnezeu zice: "Poporul Meu! 
Ce ţi-am făcut şi cu ce te-am împovărat? Răspunde-Mi! Eu sunt Cel 
ce te-am scos din ţara Egiptului şi din casa robiei. Eu te-am răscum¬ 
părat şi ţi-am trimis înainte pe Moise, pe Aaron şi pe Mariam! Poporul 
Meu, adu-ţi aminte ceea ce Balac a urzit privitor la tine’ 252 . Una după 
alta. El pune înaintea ochilor tăi binefacerile Sale pentru ca, altfel 
zicând, pe temeiul acestor binefaceri, tu să judeci despre ceea ce va 
trebui să întreprinzi pentru ca să nu te faci tot mai vinovat şi pentru 
ca vina ta să nu se facă şi mai mare, tu, care nu te-ai arătat vrednic 
de binefacerile dumnezeieşti. "Ce ţi-am făcut?", zice El, privindu-Se 
oarecum în postura de pârât şi punându-te pe tine în situaţia de ju¬ 
decător. "Şi cu ce te-am împovărat?”. El nu respinge acuzaţia pe care 
I-o aduce faţa ta cea ofensată, dacă tu într-adevăr ai rămas mâhnit 
de întrebarea pusă de Dumnezeu: "Şi cu ce te-am împovărat?". Mai 
mult. El mărturiseşte că poate s-a făcut vinovat prin întrebarea Sa 
dacă aceasta a fost formulată prea nepotrivit. Dar enumeră mai 
departe binefacerile pentru care nu te-ai ruşinat de a primi daruri, de 
care te-ai dovedit apoi nerecunoscător. 

în acelaşi proces ia seama în ce fel Domnul Se oferă lui David 
însuşi, ca să biruiască atunci când va ajunge să fie judecat. într-ade- 
văr, iată cum i-a vorbit Hatan: "Aşa zice Domnul Dumnezeul lui 
Israel: Eu te-am miruit rege pentru Israel şi Eu te-am izbăvit din 
mâna lui Saul. Ţi-am dat casa domnului tău şi femeile domnului tău 
la sânul tău; şi ţi-am dat ţie casa lui Israel şi, dacă aceasta-i puţin 
pentru tine, ţi-aş mai da. Pentru ce însă ai nesocotit tu cuvântul 
Domnului, făcând rău înaintea ochilor Lui?" 253 . Silit de enumerarea 
binefacerilor de care s-a învrednicit şi văzând că are o atitudine mus¬ 
trătoare când judecă, David zise: "Am păcătuit înaintea Domnu¬ 
lui" 254 . Astfel s-a dezvinovăţit înaintea Domnului, el, care nu avea 
îndrăzneala să-şi tăgăduiască păcatul. 


251. Cf. PS. 50, 5. 

252. Mih. 6, 3-5. Aceeaşi formulare în Tâlc. la Evanghelia după Luca VI, 3; Tâlc. 
Ps. CXVIII, 30, 71. 

253. 2 Regi 12, 7-9. 







408 


TÂLCU1RI LA SFÂNTA SCRIPTURĂ 


55. Iar noi mai putem sâ înţelegem acest text şi în chipul urmă¬ 
tor: El se îndreptează înaintea Domnului 255 , iar Acesta ţine seama 
de mărturisirea făcută. într-adevăr, în Evanghelie se vede că vameşii 
înşişi îl mărturiseau pe Dumnezeu "botezându-se cu botezul lui 
Ioan" 256 . 

Or, loan Botezătorul a săvârşit "un botez al pocăinţei" 257 . 

însă cine se pocăieşte nu refuză să recunoască păcatele sale. 
Prin urmare, de vreme ce David avea vie înaintea ochilor fărădelegea 
sa, el nu tâgăduia, ba chiar se şi ruşina; el nu tăgăduia ceea ce re¬ 
cunoştea, iar prin faptul că el nu tăgăduia, împlinea, prin urmare, un 
act de pocăinţă al cugetării sale şi astfel, prin mărturisirea păcatului 
său, el dezvinovăţea pe Domnul şi era şi el, la rândul său, dezvi¬ 
novăţit de Domnul. Domnul, prin urmare, este dezvinovăţit când se 
proclamă dreptatea Sa şi când 1 se cere iertare Lui. în acelaşi timp. 
El dezvinovăţeşte pe acela care recunoaşte, căci El este drept întru 
cuvintele Sale 258 , precum este scris: "Adu-Mi aminte ca să judecăm, 
fă tu însuţi socoteala ca să te dezvinovăţeşti" 259 . 

56. Iată urmarea: "Căci, iată, întru fărădelegi m-am zămislit şi în 
păcate m-a născut maica mea" 260 . 

Cine se pocăieşte copleşit de astfel de simţăminte? întins la pă¬ 
mânt, el s-a adâncit în valuri de lacrimi, nu gusta niciun fel de hrană, 
refuza să se îmbăieze 261 . Şi apoi: el a renunţat la escortă şi la po¬ 
doabele regale. 

Şi cu toate acestea, el n-a pregetat să-şi mărturisească nele¬ 
giuirea, ba încă a lăsat-o moştenire tuturor veacurilor pentru ca ea 
să fie pildă în toată lumea: 

Da, "întru fărădelegi m-am zămislit şi în păcate m-a născut maica 
mea" 262 . întoarce faţa Ta de la păcatele mele şi toate fărădelegile 
mele şterge-le" 265 . Tiu mă lepăda de la faţa Ta şi Duhul Tău cel sfânt 


255. Cf. Ps. 50, 5. 

256. Luca 7, 29. A se vedea şi Tâlc. la Evan. după Luca I, 3 şi Tâlc. Ps. CXVIII 
15, 30. 

257. Luca 3, 3. 

258. Ps. 50, 5. 

259. Is. 43, 26. 

260. Ps. 50, 6. Particula "căci" nu e întâlnită în originalul ebraic, dar ea este 
necesară pentru că face legătura între versetele 5 şi 6. Omul e din natură păcătos, 
cu alte cuvinte a moştenit păcatul ascendenţilor săi, al mamei. în doctrina creştină 
- tema păcatului originar (cf. Fac. 8, 21; Rom. 5, 12 etc.). 

261. Cf. 2 Regi 12, 16-22. 

nu-I lua de la mine" 264 . 'Izbăveşte-mă de vărsarea de sânge. Dum¬ 
nezeule, Dumnezeul mântuirii mele" 265 . 

încă înainte de naşterea noastră, contaminarea [cu păcatul] ne 
murdăreşte şi, înainte de a ne bucura de lumină, noi contactăm ne¬ 
dreptatea care vine din originea noastră însăşi. în nelegiuire am fost 
zămisliţi, nu s-a precizat dacă aceasta vine de ia părinţi ori de la noi, 
şi în păcate am fost aduşi în lume fiecare dintre noi de către maica 
sa, dar nici aici n-a precizat dacă o mamă naşte în propriile-i păcate 
sau dacă nu există încă păcate sigure la noul născut. Dar ia aminte, 
se putea ca el să fi înţeles şi una, şi alta. Fiinţa concepută nu e scu¬ 
tită de nelegiuire, căci părinţii săi nu sunt, de asemenea, nici ei fără 
de păcate. Şi dacă până şi pruncul care n-are decât o zi nu este fără 
păcat, este cu atât mai sigur că zilele când maica a conceput cu atât 
mai mult nu sunt lipsite de păcat. Noi suntem deci zămisliţi în pă¬ 
catul părinţilor noştri şi, astfel, întru păcatele lor ne naştem. 

Dar până şi naşterea însăşi are necurăţiile ei şi mădularele nea¬ 
mului, ele asemenea n-au numai o singură necurăţie. 

Desigur, căsătoria e un lucru bun, uniunea conjugală e un lucru 
sfânt, şi cu toate acestea "cei ce au femei să fie ca şi cum nu ar 
avea" 266 . Cununia, ea însăşi, este curată 267 şi mirii nu trebuie să se 
lipsească unul de altul, iar aceasta nu poate fi decât pentru un timp, 
pentru a se îndeletnici cu rugăciunea 268 . De aceea, după Apostol, 
nu eşti liber pentru rugăciune în timpul când se trăieşte această uni¬ 
une trupească. Şi lenjeria femeii este necurată în timpul sorocului, 
şi ea nu poate aduce jertfa de curăţire în acea zi 269 . 

în ceea ce o priveşte pe aceea care a născut, ziua naşterii şi 
[încă] un număr de zile următoare îi sunt oprite pentru jertfă, până 
când naşterea poate fi curăţită prin rânduiala prevăzută de Lege 270 . 

57. De aceea declară Domnul despre acela care n-a avut vreo 
necurăţie venind dintr-o astfel de origine: "înainte de a te urzi din 


264. Fs. 50, 12. 

265. Ps. 50, 15. 

266. 1 Cor. 7, 29. Sfântul Ambrozie respectă sfinţenia căsătoriei, chiar 
căsătoria a doua, pe care "n-o interzice, dar nici n-o recomandă” (De viduis XI, 68). 

267. Cf. Evr. 13, 4. 

268. 1 Cor. 7, 5. 

269. Cf. Lev. 15, 19. în acest text se vorbeşte despre necurăţii la oameni, 
îndeosebi la femei. 

270. Cf. Lev. 12, 2-7. Conform Legiuirii mozaice, prin naşterea unui copil 
femeia devine necurată. Pentru redobândirea curătiei după naştere era necesară 
izolarea în cadrul familiei. 

pântecele mamei te-am cunoscut, şi înainte de a ieşi din pântece te-am 
sfinţit şi te-am rânduit prooroc pentru popoare" 271 . 

Cine este atât de mare încât să-i fie acordate astfel de privilegii? 
Este leremia? Şi totuşi e sigur că nu în mijlocul popoarelor a fost el 
aşezat prooroc. Doar în acea epocă nici nu exista prooroc decât în 
Iudeea. Abia acum apar proorocii în mijlocul neamurilor, cei care au 
crezut în Domnul Iisus. însă ia aminte: s-ar fi putut ca aceste cuvinte 
să se adreseze Aceluia Care înainte de a Se naşte din Fecioara era 
deja şi exista din veci şi lucra chiar când Se afla în sânul Măriei, şi 
sfinţenia Lui era aşa de mare încât El îi sfinţea pe prooroci 272 . 
Numai prin El singur a avut loc o zămislire feciorelnică şi o naştere 
fără nici cea mai mică necurătie proprie numai celor cu origini muri¬ 
toare. 

Se cade, prin urmare, ca Cel care nu putea să săvârşească 
păcatul slăbiciunii trupeşti să nu aibă parte de nicio necurătie ori¬ 
ginară transmisă prin naştere. E deci firesc că David a deplâns, cu 
durere, prezenta în el însuşi a murdăriiilor firii, căci la om necurătia 
începe chiar înainte de viată. 

58. în timp ce rostea cuvintele acestea şi mărturisea necurătiile 
păcatelor omului şi păcatele neamului omenesc, deodată splen¬ 
doarea adevăratei realităţi şi strălucirea albului imaculat al harului 
duhovnicesc ţâşniră în privirea sa. Căci ridicându-se mai presus 
decât era de aşteptat de la o făptură simplă, el văzu în duhul pro¬ 
fetic înseşi tainele misterului dumnezeiesc, al cărui model Moise l-a 
prefigurat 275 . 

Şi astfel, rănit de "boala iubirii" 274 şi cuprins de pofta arzătoare 
de a descoperi adevărata stare de lucruri, David şi-a îndreptat pri¬ 
virea lui prin sferele cele de sus ale duhului său, şi vederea s-a scu¬ 
fundat în îndepărtatul viitor; el deosebi "vistieriile înţelepciunii şi ale 
cunoaşterii" 275 cuprinse în Hristos. El a văzut înainte Taina Botezului 
şi, cuprins de evlavie în fata harului, el a strigat deodată: “Că iată, 
adevărul ai iubit; cele nearătate şi cele ascunse ale înţelepciunii Tale 
mi-ai arătat mie' 276 . Tainele, ele însele, nu sunt inexplicabile, ci, 
dimpotrivă, ele sunt explicabile, cele tainice şi misterele întelepciu- 


271. Ier. 1, 5. Sf. Ambrozie crede că acest cuvânt nu se referă la leremia, ci la 
Domnul Hristos. 

272. Cf. Luca 1, 41-44. 

273. Cf. leş. 24, 8. Sângele cu care Moise a stropit poporul indică înnoirea 
vieţii. Textul are sens profetic, sângele este tipul jertfei Domnului (cf. Matei 26, 28). 

274. Cânt. Cânt. 2, 5; De Isaac 8; Tâlc. Ps. XVIII 15, 39. 

275. Col. 2, 3. 









1 


APOLOGIE PENTRUDAVID 


411 


nii nu sunt de nepătruns, dar ele nu sunt descoperite. Prin această 
noţiune el defineşte lucrurile care încă nu s-au dezvăluit nimănui: 
"Cele ce ochiul n-a văzut şi urechea n-a auzit şi la inima omului nu 
s-au suit, pe acestea le-a gătit Dumnezeu celor ce-L iubesc pe El" 277 . 

De aceea, văzând aceste lucruri, el a zis: "Iată că de acum înain¬ 
te nu în umbră, nici în închipuire, nu într-un simbol, ci într-adevăr 
lumina, devenită văzută, începe să strălucească. Iată că acum îmi 
imaginez realitatea, eu înţeleg splendoarea realităţii, acum, o. 
Doamne, Dumnezeul nostru, eu Te voi adora cu o şi mai mare dra¬ 
goste". Căci iată, adevărul ai iubit' 278 . Şi nu ca prin oglindă, ci faţă 
către faţă 279 Te vei arăta mie, o, Hristoase; eu Te-am găsit în cele 
tainice 280 . Iată adevăratele taine ale înţelepciunii, care lămuresc 
cele ascunse ale Duhului 281 . 

59. Iată de ce, de acum înainte, bucuros şi încredinţat că împli¬ 
nirea planurilor înţelepciunii a deschis ochii săi, David a zis către 
Domnul: "Stropi-mă-vei cu isop şi mă voi curăţi. Spăla-mă-vei şi mai 
vârtos decât zăpada mă voi albi" 282 . 

într-un mod admirabil, el n-a desfiinţat dintr-o dată tainele Ve¬ 
chiului Testament, ci învaţă că [uneori] ele pot avea întâietate chiar 
faţă de Tainele Evangheliei. El cere ca isopul să-l cureţe, potrivit 
Legii, dar, în schimb, el doreşte fierbinte să fie spălat potrivit Evan¬ 
gheliei, şi de aceea consideră că va deveni mult mai alb decât ză¬ 
pada dacă este spălat. El a fost stropit cu sângele unui miel, cu aju¬ 
torul unui mănunchi de isop, ca şi cel care avea obiceiul de a fi 
curăţit prin botezul închipuit 283 . 

Dar după ce s-a spălat, cel ale cărui păcate sunt şterse de va¬ 
lurile izvorului veşnic se face mult mai alb decât zăpada, cel ale 
cărui păcate sunt iertate 284 . 


277. 1 Cor. 2, 9. 

278. Ps. 50, 7. 

279. 1 Cor. 13,12. 

280. Cf. Cânt. Cânt. 3, 4. A se vedea De Isaac 43. 

281. Ps. 18, 13. 

282. Ps. 50, 8 . 

283. "Isopul* din acest text este o Iarbă omamental-aromatică ce creşte în 
Palestina. El serveşte, ca şi busuiocul, la purificări. "Zăpada" de aici semnifică 
icoana curătiei şi a nevinovăţiei. 

284. în contextul acestei "splendori a realităţii” de care s-a vorbit aici, credem 
că nu trebuie uitate "umbra", "chipul" şi "simbolul” sau "tipul”, pe care le pomeneşte 

3 Sf. Ambrozie în Tâlc. la Evanghelia după Luca VII, 38-39. 

& 










412 


TÂLCUIRI LA SFÂNTA SCRIPTURĂ 


Dar şi despre suflet se zice: “Cine se înalţă albă din câmpie?' 285 . 
Iar înainte de a se boteza, tot acolo se spunea: “Sunt negricioasă dar 
frumoasă, o, fiice ale Ierusalimului" 286 . 

De fapt, ea era neagră, desfigurată prin oroarea întunecoasă a 
păcatului, dar după ce a fost spălată prin botez, ea a meritat iertarea 
păcatelor sale, ea s-a ridicat, deplin albă, până la Hristos. 

De aici vine ceea ce a exprimat Domnul prin gura lui Isaia 
zicând: "De vor fi păcatele voastre cum e cârmâzul, ca zăpada le voi 
albi", adică dacă ele sunt ca un roşu de sânge, chiar dacă sunt negre. 
Eu le voi curăţa. 

E vorba aici despre zăpada duhovnicească, despre care Scrip¬ 
tura zice că veşmintele lui Iisus, din Evanghelii, străluceau ca zăpa¬ 
da 287 , pentru că El n-a cunoscut păcatul şi pentru că şi carnea trupu¬ 
lui Lui, în care S-a îmbrăcat venind în această lume, era curată de 
orice greşeli. Cum să nu te miri că David a văzut înainte Taina Bo¬ 
tezului, atunci când a proorocit, descriind el patimile Domnului: 
“Domnul mă paşte şi nimic nu-mi va lipsi. La loc de păşune, acolo 
m-a sălăşluit; la apa odihnei m-a hrănit" 288 ? Şi în alt loc: "Glasul 
Domnului peste ape; Dumnezeul slavei a tunat' 289 . Iar despre taina 
cea desăvârşită el a declarat şi mai lămurit: 'Gătit-ai masă înaintea 
mea, împotriva celor ce mă necăjesc; uns-ai cu untdelemn capul 
meu şi paharul Tău este adăpându-mă ca un puternic" 290 . 

60. Pe bună dreptate mai putea spune el mânat de bucurie: 
"Auzului meu vei da bucurie şi veselie; bucura-se-vor oasele mele 
cele smerite" 291 . 

Tot Tu ai dovedit, Iisuse Doamne, că toate cuvintele Tale "nu vor 
trece niciodată" 292 . Şi la fel ai vădit adevărul acestor cuvinte evan¬ 
ghelice pe care le-ai rostit: "Muţi prooroci au dorit să vadă cele ce 



285. Cânt. Cânt. 8, 5. 

286. Cânt. Cânt. 1, 4. 

287. Is. 1, 18. Albul e culoarea nevinovăţiei şi a curăţiei. Cârmâzul e de 
culoare roşie-negrie. Păcatele chiar dacă ar fi roşu-negre, adică foarte întunecate, 
vor fi iertate după pocăinţă. 

288. Ps. 22, 1-2. Păstorul e imaginea lui Dumnezeu (cf. Fac. 48, 15). în Noul 
Testament Păstorul este Hristos. Păşunea şi apa indică tot ceea ce e necesar omu¬ 
lui ca să trăiască. 

289. Ps. 28, 3. Tunet e numit glasul lui Dumnezeu. Apele cele multe sunt oceanele. 

290. Ps. 22, 6. "A întinde masa" înseamnă a avea de toate din belşug. "Ungerea" 
este semnul atenţiei. Oamenii, mai ales, se ungeau cu untdelemn. "Paharul" indică 
şi el belşug. Dar desigur că proorocul a intuit aici mai ales taina Euharistiei. A se 
vedea şi Tâlc. la Ps. XII, 35, 19. 

291. Ps. 50, 9. Omul păcătos e un fel de bolnav. Prin iertarea păcatelor el se 
înviorează, se vindecă. 

292. Matei 24, 35. 

priviţi voi şi să audă cele ce auziţi voi" 293 . Or, iată că David se 
bucură să audă că va avea loc o iertare de păcate, şi el a proorocit 
că: "bucura-se-vor oasele cele smerite' 294 , voind prin aceasta să 
înţelegem oasele celui drept care se smereşte în inima sa. Sunt anu¬ 
mite oase puterile noastre sufleteşti, dar mai sunt numite "oase" şi 
anumite mişcări ale duhului sau ale inimii; aceste mişcări sunt 
smerite prin păcate, dar se bucură prin darul harului ceresc. 

Mai sunt apoi numite oase" şi popoarele din biserici. De aceea 
se întâlneşte acest cuvânt în psalmi: Tiu sunt ascunse de Tine oase¬ 
le mele, pe care le-ai făcut întru ascuns" 295 . 

Ei a numit "osul său" bisericile şi sfintele adunări ale poporului 
credincios, căci: "noi suntem mădulare ale trupului lui tiristos, din 
carnea Lui şi din oasele Lui' 296 . Se exprimă aşa pentru că Biserica 
Domnului va cunoaşte toate lucrurile divine şi va primi certitudinea 
învierii. 

61. Urmează apoi [în Ps. 50] cuvintele: "întoarce faţa Ta de la 
păcatele mele şi toate fărădelegile mele şterge-le" 297 . 

Pentru a cere iertare, de obicei, noi îi rugăm pe cei pe care i-am 
mâhnit să dea uitării supărarea pe care le-am pricinuit-o. David este 
deci în rolul unui prooroc care roagă pe Domnul să-Şi întoarcă faţa 
de la păcatele lui şi să accepte, pentru a spune aşa, uitarea greşe¬ 
lilor. Dar fiindcă Dumnezeu vede toate lucrurile şi pentru că nimic 
nu-I scapă. El nu poate uita, după obiceiul nostru, pentru că ajunge 
o scurtă frântură de timp pentru ca aducerea aminte de ceea ce noi 
am cunoscut să reînvie. 

De aceea, e îndreptăţit David să-L roage pe Dumnezeu să-Şi 
întoarcă faţa, nu de la persoana sa - căci altfel s-ar teme ca nu cum¬ 
va, ştiindu-se părăsită, ea va putea fi nimicită 298 -, ci de la păcatele 
sale, pentru ca păcatele sale să nu mai poată avea putere asupra lui. 
Pe cei spre care priveşte Dumnezeu, pe aceia El îi luminează; ei se 



293. Matei 13, 17. 

294. Ps. 50, 9. 

295. Ps. 138, 15, A devenit o notă distinctivă la Sf. Ambrozie să sublinieze cu 
entuziasm "adunările bisericeşti", mulţimile de creştini venind "în valuri" la biserică 
şi cântând "în chip alternativ" cântările antifonice, pe care el le-a introdus, după 
moda Bisericilor răsăritene, în Italia. A se vedea în acest volum studiul introductiv 
la Mexaerneronul său. 

296. Efes. 5, 30. 

297. Ps. 50, 10. 

298. Cf. Ps. 103, 30. 

bucură de îndurare şi iertare în fata Domnului 299 , Tocmai de aceea, 
proorocul nostru însuşi zice: Tata Ta arat-o robului Tău" 300 , căci de 
la fafa Domnului porneşte iertarea, şi nu pedeapsa. Trebuie deci să-L 
rugăm să privească spre noi, dar să-Şi întoarcă fata Sa de la păcatele 
noastre, pentru a le şterge apoi 301 . Căci lucrurile spre care El nu 
priveşte, pe acelea le şterge, şi lucrurile pe care le-a şters se pierd 
din aducerea aminte, precum chiar Domnul a zis: "Eu, Eu sunt cel 
care şterge păcatele tale şi nu-Mi mai aduc aminte de fărădelegile 
tale, dar adu-Mi aminte ca să judecăm împreună ' 3013 . 

62. Deci, păcatul fie că s-a iertat, fie că a fost şters, de acum să 
fie uitat. El este uitat prin iertare, şters prin sângele crucii, ascuns 
prin îndurare. Acelaşi lucru se întâmplă şi cu nelegiuirea, despre 
care se spune pe bună dreptate că persistă mai ales în cugetul celui 
care nu se poartă potrivit dreptăţii, cu toate că, în Epistola sa, Ioan 
afirmă că cel care a săvârşit păcatul săvârşeşte şi nelegiuirea, aşa 
precum găsim scris: "Oricine făptuieşte păcatul săvârşeşte şi călca¬ 
rea legii, căci păcatul este tocmai călcarea legii " 302 . 

E sigur, fără îndoială, că păcatul este nelegiuire, căci nelegiuirea 
este cuprinsă în păcat, şi totuşi, după cât se pare, păcatul e rodul 
nelegiuirii, iar aceasta este aceea care duce la greşeli şi la delicte. E 
deci un lucru de mare însemnătate ca nelegiuirea să fie şi ea ştear¬ 
să, să fie smulsă rădăcina şi sămânţa păcatelor, ca rădăcina cea rea 
să fie scoasă pentru a nu mai face roade rele, pentru ca orice 
legătură cu păcatul să fie înlăturată, ca toate felurile de nelegiuiri să 
fie stârpite. 

63. Aşa se explică de ce, aşa cum din clipa când ele au pătruns 
în inimă, legea înţelepciunii alungă nebunia şi îndepărtează lipsa de 
înţelepciune, tot asemenea şi virtutea desăvârşită şterge nelegiuirea, 
iar iertarea păcatelor nimiceşte tot păcatul. 

Tocmai de aceea şi zice Apostolul atât de minunat că Domnul 
Iisus: 'ştergând zapisul ce era asupra noastră, care ne era potrivnic, 
ni l-a luat din mijloc, pironindu-1 pe cruce" 303 . Prin sângele Său, 


299. Cf. Ps. 66, 1. “Milostivirea" e un dar dumnezeiesc. "Luminarea fetei" e sem¬ 
nul bunăvoinţei. 

300. Ps. 118, 135. "Arătarea fetei" e semn de bunăvoinţă, ca şi la Fac. 4, 4, 
unde arătarea Domnului este semnul exterior al dragostei fată de Abel. 

301. Cf. Ps. 16, 2. "A întoarce fata" e un alt antropomorfism. Dumnezeu "întoar¬ 
ce fata" pentru a nu privi grozăvia păcatelor. 

301a. Is. 43, 25-26. Dumnezeu dezleagă pe om de legătura păcatelor sale. 
Iertarea e condiţionată de pocăinţă. 

302. 1 Ioan 3, 4. 

Domnul a şters pata neagră a Evei; El a şters datoria legată de moş¬ 
tenirea noastră vinovată. în ceea ce priveşte credinţa, ea îndepăr¬ 
tează păcatul. De aceea a zis Domnul când ierta păcatele: "După 
credinţa voastră fie vouă!" 304 . 

64. Urmează apoi cuvintele: "Inimă curată zideşte întru mine. 
Dumnezeule, şi duh drept înnoieşte întru cele dinlăuntru ale 
mele" 305 . Mai înainte David a cerut să fie curăţit de păcatele sale 
cele ascunse 306 , aici ei imploră să i se dea o inimă curată, ceea ce 
câştigă numai cel care este înnoit cu duhul. La omul cel nou, prin 
urmare, inima este curată, pentru că în el s-a şters murdăria vechilor 
păcate şi n-a mai rămas întipărită nicio urmă de nelegiuire. Or, 
curăţia inimii este o mare virtute. De aceea zice Solomon atât de fru¬ 
mos: "Cine se poate lăuda că are o inimă curată?” 307 . Sau, cum zice 
Domnul în Evanghelia Sa: “Fericiţi sunt cei curaţi cu inima, că aceia-L 
vor vedea pe Dumnezeu' 308 . 

65. Pentru acelaşi temei dorea şi David să aibă o inimă curată, 
ca să nu fie alungat departe de la faţa Domnului. Or la el, a cărui 
inimă este curată, duhul este înnoit în cele dinlăuntru ale lui. Căci 
măruntaiele sunt ca şi cele dinlăuntru ale sufletului; prin urmare, 
cum sunt măruntaiele dinlăuntrul trupului, aşa şi măruntaiele duhov¬ 
niceşti sunt ca şi cele dinlăuntru ale sufletului; aşa "măruntaiele 
îndelungii răbdări' 309 , astfel cele dinlăuntru care sunt în David, 
despre care el spune: "Binecuvântează, suflete al meu, pe Domnul şi 
toate cele dinlăuntrul meu, numele cel sfânt al Lui' 310 . 

Măruntaiele sufletului sunt încercările descoperirii tainelor 
(Scripturii), gândurile cele bune, trăirea şi virtuţile, statornicia, în 
sfârşit, cele care în limba greacă se numesc evvouxi, concepţiile. 

66. însă "Duhul cel drept" 311 , adică Acela care îndrumă bine, 
care călăuzeşte pe om pe calea cea dreaptă, este "Duhul Adevăru- 


304. Matei 9, 29. 

305. Ps. 50, 11. Inima e considerată locul din care ies patimile. în locul inimii 
vechi, al vieţii păcătoase, David îl roagă pe Dumnezeu să-i dăruiască o inimă care 
să nu fie Ispitită de viaţa trăită după poftele trupului. 

306. Cf. Ps. 18, 13. 

307. Pilde 20, 9 (ed. 1914). 

308. Matei 5, 8. 

309. Col. 3, 12. 

310. Ps. 102, 1. 'Suflete al meu", adică eu personal, întreaga mea fiinţă. "Cele 
dinlăuntrul meu" sunt simţămintele, toate facultăţile sufleteşti care trebuie puse în 
mişcare. 

311. Ps. 50, 12. “Duh drept", noţiune împrumutată de la Didim cel Orb (Hadot, 
> op. c/t., p. 168). 

ii 










lui" 312 , sau cel puţin conştiinţa cea dreaptă a omului, pe care niciun 
păcat n-a fost în stare s-o abată, sau duhul care este în om 313 , n-am 
voit să ignorăm ceea ce cugetă şi alţi autori, însă, după socotinţa 
noastră, întrucât acest text vorbeşte despre taine şi el exprimă aici 
harul înnoirii viitoare, înseamnă că prin toate acestea David cere 
revărsarea Duhului Sfânt. 

67. De aceea se şi zice apoi: Tiu mă lepăda de la fata Ta şi Duhul 
Tău cel Sfânt nu-1 lua de la mine' 314 . 

Dacă unul dintre slujitorii noştri ne-a supărat, avem obiceiul să 
ne întoarcem fata de la el. Ba, cei mai mulţi dintre bogaţi au obiceiul 
de a-i trimite departe de ei pe robii lor, în pământuri rele, ceea ce 
este socotit ca o pedeapsă foarte aspră. Ca urmare, robii preferă în 
mare parte a suporta pedeapsa biciuirii. Dacă cineva socoteşte o ast¬ 
fel de atitudine cam prea aspră când este vorba de oameni, cu atât 
mai mult când este vorba de Domnul Dumnezeul nostru. 

Oare nu de acolo a ţâşnit resentimentul aceluia care va fi 
ucigaşul fratelui său (resentiment care desigur ar fi trebuit să fie 
reprimat dacă sentimentul datoriei l-ar fi putut îmblânzi), din faptul, 
vreau să zic, că Dumnezeu Şi-a întors faţa de la darurile lui Cain, în 
timp ce Şi-a plecat privirile spre darurile lui Abel? Şi astfel, fără ca 
faţa Sa să vorbească. El a declarat pe unul nevinovat şi pe celălalt 
păcătos 315 . 

Aşa se face că şi David s-a smerit întocmai ca ultimul dintre robi 
şi ca unul care a fost prins în flagrant delict al păcatului şi care se 
simte vrednic de pedeapsă pentru ofensa adusă; de aceea cere 
bucuros să fie mai degrabă biciuit, decât să fie alungat departe de 
faţa Domnului. 

68. Iar ca să ştii în ce mod ne alungă Dumnezeu departe de la 
faţa Sa, ascultă vorbele acestea: "Aruncaţi-1 în întunericul cel mai din 
afară. Acolo va fi plângerea şi scrâşnirea dinţilor" 316 . 

Cel care este alungat departe de la faţa Sa, acela zace undeva în 
întuneric. Asemenea şi cel drept, zice el, pentru a nu avea de îndurat 
pedeapsa întunericului: Doamne, voi căuta faţa Ta" 317 . Acolo, prin 


312. Ioan 15, 26. 

313. 1 Cor. 2, 11. 

314. Ps. 50, 12. Pe omul pe care nu-1 iubeşti îl ocoleşti. Tot aşa îl alungă şi 
Dumnezeu pe păcătos din preajma Sa. Duhul este puterea care dă omului sfinţenia 
necesară desăvârşirii. 

315. Cf. Fac. 4, 3-5. Jertfa lui Cain n-a fost bine primită. Dumnezeu, privind 

faţa iui, a pătruns şi viaţa lui. Privirea spre Abel e acum semn al bunăvoinţei. \ 

316. Matei 22, 13. j 

317. Ps. 26, 13. I 








APOLOGIE PENTRU DAVID _ 417 

urmare, unde este fata Domnului, acolo este lumina, precum a fost 
scris: "Fata Ta arat-o robului Tău" 318 . Lucrul acesta trebuie înţeles 
aşa: de îndată ce fata Domnului a strălucit peste Fetru, el s-a lumi¬ 
nat 3 19 . 

69. Trebuie să fie un chin grozav să fii alungat departe de fata 
Domnului. Aşa a fost alungat Adam când a ieşit din rai 320 , şi aceas¬ 
ta nu fără s-o fi meritat, căci el însuşi s-a ascuns departe de fata 
Domnului 321 . 

Cain, şi el, de asemenea s-a ascuns de fata Domnului, nu numai 
după ce l-a ucis pe fratele său, ci şi când a îndrăznit să-L mintă pe 
Dumnezeu pentru a tăgădui crima sa 322 . 

Păcătosul este deci îndepărtat de la fata Domnului, însă cel drept 
zice: "Iată-mă!" 323 . Aşa şi David însuşi, văzând poporul său suferind 
atât de cumplit, s-a oferit pe sine zicând: "Iată, eu am păcătuit! 
Fărădelegea am făcut-o eu" 324 . Şi astfel mânia Iui Dumnezeu s-a 
liniştit şi a fost acordată iertarea 325 . 

70. în acelaşi timp, David arată că sfinţii rămân (în fata lui Dum¬ 
nezeu) şi că cei vinovaţi sunt lepădaţi. De aceea, harul duhovnicesc 
trebuie să fie păstrat de noi, de teama să nu ne fie luat din pricina 
păcatelor noastre. Căci cel în care sălăşluieşte Duhul Sfânt nu este 
îndepărtat (de Domnul), ci se alipeşte să rămână în apropierea 
Domnului, numai şi numai ca bucuria darului pe care l-a primit să 
nu fie tulburată ca la acela care, la întrebarea Domnului: "Nu vreţi şi 
voi să vă duceţi?" 326 , a răspuns: 'Doamne, la cine ne vom duce? Tu 
ai cuvintele vieţii celei veşnice" 327 . 

71. Se cuvine ca, în acelaşi timp, să nu uităm că Duhul nu ne 
este răpit desigur dacă Domnul n-o vrea, după cum nici nu ne este 
dat decât dacă El o vrea. Şi atunci când ni se împărtăşeşte, lucrurile 
nu se petrec ca şi cu o flintă care ar face-o în urma unei constrân¬ 
geri, ci El ni Se împărtăşeşte din voinţa Sa proprie, cum zice Apos- 



318. Ps. 118, 135. 

319. Cf. Luca 22, 61. 

320. Cf. Fac. 3, 24. Cu nostalgia raiului în suflet Adam se desprinde de locul 
amintirilor dureroase. 

321. Cf. Fac. 3, 8-9. Conştiinţa vinovăţiei îi subţiază lui Adam sensibilitatea; 
ascunderea lui dinaintea fetei Domnului trădează vinovăţia. 

322. Cf. Fac. 4, 8-9. 

323. 1 Regi 3, 4. 

324. 2 Regi 24, 17. 

325. Cf. 2 Regi 24, 25. 

326. Ioan 6, 67. 

327. Ioan 6, 68. 

toiul In Scriptură: Toate acestea le lucrează unul şi acelaşi Duh 
Sfânt împărţind fiecăruia deosebi după cum voieşte ' 328 . Deci, întru¬ 
cât Duhul nu ne este iuat decât cu voia lui Dumnezeu, este limpede 
că voinţa Treimii este una pentru toate trei Persoanele. 

72. "Dă-mi mie bucuria mântuirii Tale şi cu duh stăpânitor mă 
întăreşte" 329 . 

Iată că firii raţionale i se dă bucuria mântuirii. Or, bucuria şi fa¬ 
cerea de bine sunt roade ale Duhului 330 . "Duhul stăpânitor" este cel 
care ne întăreşte. Şi pe bună dreptate cel care este întărit de Duhul 
stăpânitor nu este supus unei slujiri nerecunoscătoare, robiei păca¬ 
tului 331 , întrucât acela nu cunoaşte ce-i schimbarea, nu vrea să ştie 
de rătăcire 332 , nu rămâne şovăielnic în nesiguranţa simţămintelor, 
ci, sprijinit pe stâncă 333 , el stă pe picioare sigure şi tari. 

73. Pe cine credem că-1 desemnează "duhul stăpânitor"? Cei mai 
mulţi referă duhul drept 334 la Domnul Iisus, Care "a ridicat păcatul 
lumii' 335 şi a înnoit întreg neamul omenesc prin vărsarea sângelui 
Său. Iată de ce iarăşi se spune: "Şi duh drept înnoieşte întru cele 
dinlăuntru ale mele' 336 . Duhul Sfânt, despre Care proorocul zice: 
"Tiu mă lepăda de la Duhul Tău cel Sfânt 337 , este Duhul Adevă¬ 
rului 338 , pe Care-L înţeleg, dar prin "Duhul stăpânitor" ei înţeleg pe 
Dumnezeu-Tatăl. 

Dar atunci, cum se potriveşte ca o persoană ca a lui David să 
spună: 'Tiu mă lepăda de la faţa Ta" 339 ? în credinţa sa, David se 
teme ca nu cumva să vadă luându-i-se harul pe care l-a primit. Şi de 
aceea zice el, în alt Ioc: Ochii mei pururea sunt îndreptaţi spre 


328. 1 Cor. 12, 11. 

329. Ps. 50, 13. Bucuria mântuirii" e starea de nevinovăţie, de seninătate şi de 
linişte a celui împăcat cu Dumnezeu. "Duhul stăpânitor" e starea de demnitate, dar 
şi de "raţiune dominantă", virtute adeseori întâlnită în scrierile Sfântului Ambrozie, 
(A se vedea Despre Isaac, Despre lacob. Despre iosif, Despre binefacerile morţii). 

330. Cf. Gal. 5, 22. 

331. Cf. Rom. 6, 6. 

332. Cf. Efes. 4, 14. 

333. Matei 7, 25. 

334. Ps. 50, 11. 

335. Ioan 1, 29. 

336. Ps. 50, 11. 

337. Ps. 50, 12. 

338. Ioan 15, 26. 

339. Ps. 50, 12. Antropomorfic vorbind. Dumnezeu îi alungă pe păcătoşi din 
preajma Sa. 

Domnul" 340 . Iar într-un psalm de mai târzui: "Iată, precum sunt ochii 
robilor la mâinile stăpânilor lor, precum sunt ochii slujnicei la 
mâinile stăpânei sale, aşa sunt ochii noştri către Domnul Dumnezeul 
nostru, până ce Se va milostivi spre noi" 341 . 

Desigur, tocmai în aceea se vede Duhul, Care e îndrumătorul 
nostru şi îndreptarul nostru, în stare de a ne îndruma cugetul, că sta¬ 
torniceşte dragostea noastră şi că ne duce acolo unde voieşte şi că 
ne îndreaptă pe calea cea de sus 342 . 

74. Sunt unii care consideră că-i vorba de duhul omului care 
este în el. La acest subiect. Apostolul zice: Cine dintre oameni ştie 
cele ale omului decât duhul omului, care este în el?" 343 . Şi numai 
Acesta poate cunoaşte toate lucrurile. Cel pe care nu-1 pot înşela pla¬ 
nurile ascunse ale omului, numai Acela poate avea stăpânire în 
om 344 . 

75. Urmează apoi: "învăţa-voi pe cei fără de lege căile Tale şi cei 
necredincioşi la Tine se vor întoarce" 345 

Este un marinar fără pereche cel care ştie cârmui o corabie mare 
dinspre un litoral plin de stânci sub nivelul mării; un dascăl de cali¬ 
tate, acela care ştie să lumineze cugetele cele mai ignorante şi să 
facă să propăşească şcolarul pe calea educaţiei; un luptător de 
frunte şi chiar un fruntaş de prestigiu, cel care ştie să-l înflăcăreze 
pe cel mai puţin îndrăzneţ pentru a se arunca în luptă şi care ştie să-l 
susţină prin cunoştinţele sale aprofundate despre firea terenului, 
cunoştinţă care-i îngăduie a recompensa puterile aceluia prin alege¬ 
rea unei atitudini favorabile. 

în acelaşi fel, este un mare predicator al credinţei cel care ştie 
să-i înveţe pe cei răi. De aceea zice el într-un mod minunat: "Voi 
învăţa pe cei fără de lege . El nu zice: "voi învăţa pe cei drepţi", căci 
cei drepţi cunosc căile Domnului 346 , ci pe cei fără de lege, zice el, 
"îi voi învăţa". în sfârşit. Izvorul înţelepcuinii şi Stăpânul nostru, al 
tuturor, declară: Ti-am venit să-i chem pe cei drepţi, ci pe cei păcă- 


340. Ps. 24, 16. Credinciosul îşi îndreaptă privirile spre Dumnezeu, de unde 
ştie că îi vine mântuirea. 

341. Ps. 122, 2. Aici se descrie raportul de afecţiune între credincios şi 
Dumnezeu. Mâna este organ de ajutor. Stăpânul întinde mâna spre a ajuta. Privirea 
trebuie îndreptată spre stăpân, pentru a fi gata să-i împlinească voia. 

342. Ps. 138, 24. "Calea cea de sus" este starea de fericire, calea veşniciei. 

343. 1 Cor. 2, 11. 

344. Cf. 1 Cor. 3, 20 şi urm. 

345. Ps. 50, 14. Psalmistul ar dori ca fiecare om să-l slujească lui Dumnezeu. 
“Căile Tale” sunt mijloacele care duc la viata cea nouă, la Dumnezeu. 

346. Cf. Ps. 50, 14. 

toşi" 347 , şi Doctorul care pare a coborî din cer ne spune: Tiu cei să¬ 
nătoşi au nevoie de doctori, ci cei bolnavi" 348 . 

76. Vorbească, dar, în numele Celui care a chemat neamurile 
sau să vorbească în numele său propriu, el afirmă un lucru excep¬ 
ţional, atunci când zice: “Eu voi învăţa pe cei fără de lege"’ 349 . Căci 
învăţământul ceresc poate transforma înclinările lăuntrice şi poate 
schimba chiar intenţiile, iar lucrarea dumnezeaiscă poate semăna în 
inimile nelegiuiţilor dragostea evlaviei, încât oameni care trăiau în 
afară de lege 350 hotărăsc întoarcerea la adevăratul Dumnezeu, ei, 
care mai înainte s-au abătut şi care, după chiar pilda regelui pocăit, 
se dedaseră la fărădelegi şi la deşarte mândrii, îşi schimbă viaţa şi, 
convertiţi în credinţă şi în fapte, primesc leacul învăţăturii mântui¬ 
toare, intră pe căile Domnului, aceste cai pe care nu se întâlnesc nici 
abateri care duc la greşeli, nici drumuri risipite care duc la căderea 
în prăpastie. 

Prin urmare, după cum avem o pildă a vieţii drepte şi un model 
de virtute în oamenii care au alergat fără a cădea în tot timpul exis¬ 
tenţei lor, tot aşa cei care renunţă la fapte ruşinoase săvârşite mai 
înainte, sau la greşelile neîncrederii, au întocmit rostul din mersul 
vieţii lor, sunt daţi ca pildă acelora care cad pe drumul faptei sau al 
cunoaşterii. 

77. Urmează apoi cuvintele: "Izbăveşte-mă de vărsarea de sânge. 
Dumnezeule, Dumnezeul mântuirii mele' 351 . 

Aceste cuvinte se pot referi şi la moartea lu Urie 352 . Conştient 
de crima pe care a poruncit-o, David cere iertare pentru o astfel de 
nelegiuire şi, cu toate că el era liber în faţa legii în calitatea de rege, 
conştiinţa sa proprie totuşi îl acuză, şi încă nu puţin. Voind a se eli¬ 
bera de legăturile sale, el cere ajutorul dumnezeiesc, ca să fie curăţit 
de toată murdăria legată de crima pe care a săvârşit-o. 

Şi de fapt, ca un sfânt prooroc blând şi smerit cu inima 353 , a dat 
totdeauna dovezi remarcabile despre blândeţea şi despre bunătatea 
sa, ajungând să ierte vrăjmaşilor săi şi să considere că ar trebui să 


347. Matei 9, 13. 

348. Matei 9, 12. 

349. Ps. 50, 12. 

350. Cf. Rom. 2, 27. 

351. Ps. 50, 15. 'Vărsarea de sânge" se referă la omuciderea săvârşită de David 
împotriva generalului Urie. Crima de felul acesta se pedepseşte prin ucidere cu 
pietre, aşa prevedea Legea lui Moise. Dumnezeul mântuirii" e Cel care singur poate 
aduce mântuirea, izbăvirea. 

352. 2 Regi 11, 14-16. Aid se resimte influenta lui Didim. Sf. Ambrozie pare a 
face aluzie la crima împăratului Teodosie, atunci când adaugă cuvintele "cu toate 
că, în calitatea de rege, era liber în faţa legii". 

353. Matei 11, 29. 






APOLOGIE PENTRU DAVID 


421 


se abţină de a-i da morţii 354 , nu este de mirare că el îndură atât de 
greu că s-a lăsat ispitit să meargă şi să săvârşească păcatul vărsării 
de sânge nevinovat. De aceea a cerut el să fie "izbăvit de vărsare de 
sânge" 355 , adică de păcatele de moarte. 

în cântări de laudă el îl preamăreşte pe Domnul Dumnezeul său, 
slăvind dreptatea Domnului; de aceea a adăugat: "Bucura-se-va lim¬ 
ba mea de dreptatea Ta' 356 . 

78. “Doamne, buzele mele vei deschide şi gura mea va vesti lau¬ 
da Ta" 357 . Cel care laudă pe Dumnezeu va fi izbăvit de vrăjmaşii 
săi 358 , precum este scris. 

E foarte adevărat că în psalmii de mai înainte, de pildă în cel de 
al 49-lea, a zis: "Şi păcătosului i-a zis Dumnezeu: "Pentru ce istori¬ 
seşti tu dreptăţile Mele?" 359 . Deci, dacă gura proprie a lui David a zis 
că Dumnezeu l-a oprit pe păcătos să istorisească faptele dreptăţii 
Sale, prin faptul că el însuşi istoriseşte dreptatea lui Dumnezeu, el a 
arătat limpede că fapta de care vorbim n-a fost, în niciun fel, so¬ 
cotită ca păcat. 

79. Şi apoi adaugă el: "Doamne, buzele mele vei deschide şi 
gura mea va vesti lauda Ta" 360 . 

Dumnezeu închide gura păcătosului, pentru ca el să nu vorbeas¬ 
că despre poruncile dreptăţii lui Dumnezeu 361 , dar tot El deschide 
şi gura celui drept 362 , ca să vorbească. El îi deschide, aşadar, buzele 
aceluia care a fost legat de vinovăţia împovărată de păcat. în acelaşi 
timp. Domnul deschide şi buzele celuia care primeşte cuvântul, 
când deschide gura 363 . De aceea. Apostolul cere ca rugăciunile po¬ 
porului să fie ascultate înainte spre a deschide uşa cuvântului ca să 
vestească taina lui Hristos 364 . 

Prin expresia "limbă" noi înţelegem cuvântul care tresaltă cân¬ 
tând laudele lui Dumnezeu 365 . 


354. Cf. 1 Regi 26, 10. 

355. Ps. 50, 15. 

356. Ps. 50, 15. 

357. Ps. 50, 16. Emoţia puternică a păcatului îi ia omului graiul şi el nu mai 
cutează să vorbească. Omul întristat vorbeşte puţin. Psalmistul roagă să fie uşurat 
de aceste emoţii. 

358. Cf. Ps. 17, 4. 

359. Ps. 49, 17. E condamnat aici falsul sentimentalism. "Mu ajunge să ai scrise 
legile în cărţi, ci să fii pătruns de ele până la identificare". 

360. Ps. 50, 16. 

361. Cf. Ps. 50, 17. 

362. Ps. 36, 30. Despre "omul drept' s-a vorbit mai sus, cf. n. 311. 

363. Cf. Efes. 6, 19. 

De aceea textul: Limba mea este trestie de scriitor ce scrie is¬ 
cusit' 366 se tâlcuieşte ca însemnând cuvântul lui Dumnezeu insuflat 
proorocului. 

80. Căci, dacă tâlcuim acest text ca pus în gura lui Hristos, fii 
atent ca scriitorul cu mâna iscusită nu cumva să fie cuvântul lui 
Dumnezeu, care se împrăştie şi intră până în măruntaiele sufletu¬ 
lui 367 şi scrie acolo fie darurile firii, fie pe cele ale harului; şi nu cum¬ 
va să fie acel trup sfinţit, ieşit din Fecioara, mulţumită Căruia veni¬ 
nul şarpelui a fost îndepărtat şi datorită Căruia lucrările Evangheliei 
au străbătut lumea pentru a fi trăite acolo 3673 . 

La aceasta se adaugă şi că, pentru a şterge păcatul, Hristos a 
îmbrăcat smerenia. Şi-a frânt inima, pentru că Domnul a binevoit 
jertfa 368 în locul arderilor de tot pentru păcat, pe care aveau obi¬ 
ceiul a le aduce potrivit Legii 369 . De aceea a spus mai înainte: 
“Ardere de tot pentru păcat n-ai cerut. Atunci am zis: Iată, vin" 370 . 
Aceasta vrea să spună: Vin, după ce am îmbrăcat haină de rob. Eu 
vin în chipul unui om, pe care Mi l-am luat, în realitatea crucii voind 
să-Mi dovedesc ascultarea prin smerenia morţii, pentru ca neas¬ 
cultarea să fie ştearsă 371 . 

81. Deci, pe bună dreptate declară mai departe: "Că de vei fi voit 
jertfă, Ţi-aş fi dat; arderile de tot nu le vei binevoi. Jertfa lui Dum¬ 
nezeu: duhul umilit; inima înfrântă şi smerită Dumnezeu nu o va 
urgisi" 372 . Şi precum am spus-o mai înainte, este sigur că se potri¬ 
veşte bine cu taina cea ascunsă faptul că Domnul Iisus, încă aici, 
pare a vorbi la persoana întâi. în acelaşi fel ca mai sus a făcut El 
această declaraţie, dând să se înţeleagă limpede că El a fost acela 
care a vorbit şi acolo la persoana întâi. 

Căci chiar El este adevăratul David, David cel cu mână tare, într-ade- 
văr smerit şi blând 373 . Cel dintâi şi Cel de pe urmă 374 . Cel dintâi 
prin veşnicie. Cel din urmă prin smerenie, prin ascultarea Căruia 
păcatul neamului omenesc a fost şters şi s-a statornicit dreptatea. 


366. Ps. 44, 2. Abil la vorbă şi în scris. Vorbele sale fixate în scris au putere. 
E un scriitor iscusit. 

367. Evr. 4, 12. 

367a. Cf. Tâlc. la Fvan. după Luca V, 106. 

368. Ps. 50, 18. Jertfa" de aici indică sacrificiile sângeroase care nu pot împă¬ 
ca pe Dumnezeu. "Arderile de tot" reprezentau cel meri deplin sacrificiu al Legii vechi. 

369. Cf. Lev. 1, 1-17. 

370. Ps. 39, 10. "Iată, vin": în condiţiile imposibilităţii de a fi mântuit prin jertfe, 
se prooroceşte jertfa cea nouă, a Noului Testament. 

371. Cf. Rom. 5, 19. 

372. Ps. 50, 17-18. Jertfa pe care o aşteaptă Dumnezeu este de natură spirituală. 

373. Cf. Matei 11, 29. 

374. Apoc. 1,17. 

Mai spunem totodată că Iisus este şi sfârşitul umbrei şi al Legii 375 , 
că a venit El însuşi ca dascăl al smereniei 376 să-i înveţe pe cei 
semeţi şi pe cei făţarnici 377 , prin îmblânzirea inimii lor, că trebuie 
să treacă de la aceste simţăminte la blândeţe şi la smerenie. 

în aceste împrejurări, cum s-ar putea face să fie socotit păcatul 
sub haina acestei taine, când în mod sigur în însăşi taina aceasta se 
cuprinde iertarea păcatelor? 

Poate că altfel David nu şi-ar fi mărturisit nelegiuirea şi păcatul 
pe care le-a săvârşit, pentru a lua şi el parte la iertarea păcatelor şi 
la harul tainei. 

82. într-adevăr, ce înţeles are faptul că un om în chiar clipa când 
îşi mărturiseşte păcatul său, cântă Sionului şi Ierusalimului şi zice: 
"Fă bine. Doamne, întru bună voirea Ta, Sionului şi să se zidească 
zidurile Ierusalimului" 378 , dacă nu acela că voieşte să facă degrabă, 
prin chemarea neamurilor, adunarea Bisericii 3783 ? Acela care prin 
fiii Săi, nu prin cei ai roabei, ci prin cei ai femeii libere. Ierusalimul, 
care este în cer 379 , avea să răspândească în lumea întreagă linia 
credinţei şi să se întemeieze zidurile pereţilor ei duhovniceşti pe 
temelia învăţăturii Apostolilor 380 ? 

83. Astfel, zidurile Ierusalimului sunt meterezele credinţei, apă¬ 
rătoarele întărite ale dezbaterilor teologice 381 , piscurile virtuţilor. 
Pereţii Ierusalimului mai sunt şi adunarea Bisericilor, adunare care 
sălăşluieşte în lumea întreagă. Biserica, prin urmare, declară: "Zid 
sunt eu acum şi sânii mei sunt turnuri" 382 . Şi e drept a spune că zi¬ 
durile Ierusalimului sunt adunarea Bisericilor, pentru că oricine intră 
în Biserică, cu o credinţă tare şi fapte bune, devine cetăţean şi locui¬ 
tor al acestei cetăţi de sus, care coboară din cer 383 . Pe aceşti pereţi 
se înalţă ca nişte pietre vii sufletele credincioşilor. 

375. Rom. 10, 4. 

376. Cf. Matei 11, 29. 

377. Cf. 1 Cor. 4, 18-19; Col. 2, 18. 

378. Ps. 50, 19. 'Zidurile" sunt ale cetăţii în care se include şi templul. 
Psalmistul se roagă pentru propăşirea Ierusalimului, care, prin extensiune, este şi 
Ierusalimul ceresc, împărăţia lui Dumnezeu. 

378a. Despre "chemarea neamurilor" şi "adunarea Bisericii" vorbeşte Sfântul 
Ambrozie în multe dintre scrierile saie. A se vedea şi nota 295. 

379. Cf. Gal. 4, 22 şi urm. 

380. Efes. 2, 20. 

381. “Întrucât doctrina cea adevărată se întemeiază pe un discurs demonstra¬ 
tiv indiscutabil şi incontestabil, tot aşa trebuie înţelese şi cuvintele "să se zidească 
zidurile Ierusalimului", căci zidurile Ierusalimului fiind ridicate. Dumnezeu a primit 
atunci jertfa dreptăţii" (fiadot, op. cit., p. 185). 

382. Cânt. Cânt. 8, 10. 

84 Privind dar spre adevăratul Ierusalim şi spre adevăratul Sion, 
David a zis: "Atunci vei binevoi a binecuvânta cu bunătatea Ta Ieru¬ 
salimul şi Sionul, atunci bine vei voi jertfa dreptăţii" 384 , adică jertfa 
trupului lui Hristos, Care vorbind de propria Sa pătimire zice: "Des- 
chideţi-Mi Mie porţile dreptăţii şi intrând în ele voi lăuda pe Domnul' 385 . 

Iar în Evanghelie îi zice lui loan 386 : Lasă acum, că aşa se cuvine 
nouă să împlinim toată dreptatea' 387 . Apoi mai departe: “Fericiţi 
sunt cei prigoniţi pentru dreptate 388 . Dreptatea e Hristos. Prin ur¬ 
mare jertfa lui Hristos, spune El, va fi bine plăcută la Tatăl. Şi la 
aceasta referindu-se a zis mai înainte: "Jertfiţi jertfa dreptăţii şi nă¬ 
dăjduiţi în Domnul' 389 . 

Această dreptate este prinos duhovnicesc, este arderea de tot a 
evlaviei puternice şi a coborârii Duhului Sfânt, care, zice el, se va 
împlini într-o zi, când "altarul" 390 duhovnicesc al Domnului începe a 
se apropia de sufletul credincioşilor, acele suflete care renunţă la 
plăceri şi desfătări, pentru a trece cu plugul, îndrăznesc a spune, în 
măruntaiele lor, pentru a putea aduce roadele unei culturi sfinte. 

85. Fără îndoială, s-ar mai putea spune: Atunci când Tu vei 
binecuvânta Biserica şi când Tu vei aduna la sânul Tău neamurile şi 
când se va fi început să se aducă jertfa duhovnicească a drep¬ 
tăţii 39 1 , atunci sfinţii martiri îşi vor fi adus ca jertfă pentru Hristos 
trupurile lor drept arătură a patimilor şi vor fi aduse prinos pe alta¬ 
rele sfinte, ca nişte viţei 392 . 

Astfel aflăm scris în Apocalipsa lui loan că sub altar se aflau 
sufletele acelora care pentru numele Domnului Iisus şi-au dat trupu¬ 
rile lor jertfă 393 , pentru a cumpăra harul lui Hristos. Căci Lui I se 
cuvin cinstea, mărirea, lauda în veci, împreună cu Dumnezeu-Tatăl 
şi cu Sfântul Duh, de la începutul veacurilor, acum şi pururea şi în 
vecii vecilor. Amin 394 . 


384. Ps. 50, 20. 'Jertfa dreptăţii" se aduce atunci când sacrificiile devin expre¬ 
sii ale sentimentelor sincere şi când se împlinesc întocmai prescripţiile învăţăturii. 

385. Ps. 117, 19. 

386. E vorba de loan Botezătorul. 

387. Matei 3, 15. 

388. Matei 5. 10, 

389. Ps. 4, 5. Ca să fie "a dreptăţii", jertfa trebuie să fie însoţită de convingeri 
religioase. 

390. Ps. 50, 20. 

391. Ps. 50, 20. 

392. Cf. Ps. 50, 20. 

393. Cf. Apoc. 6, 9. 

394. Doxologii asemănătoare se întâlnesc în psalmii proorocului David: Ps. 40, 
13; 71, 20; 88, 51; 105, 48, adică la sfârşitul celor cinci părţi, în care se împarte 
Psaltirea. Psalmul 50 este o doxologie generală a cărţii psalmilor. 

INTRODUCERE 


"Una dintre temele preferate ale Sfântului Ambrozie este prezen¬ 
tarea contrastului inegalităţii şi imoralităţii produse de luxul celor 
bogaţi faţă de sărăcia altora. Tipică in această privinţă este predica 
prilejuită de istoria Iui Nabot, în care se veştejeşte cu o energie rar 
întâlnită marea lăcomie a celor bogaţi care asupresc". Aşa prezenta 
această scriere acum 64 de ani patrologul Pierre de Labriolle a . N-am 
putut consulta comentariul şi traducerea acestei lucrări în limba 
engleză, datorate lui Martin McQuire (Washington, 1927). 

Scrierea datează din ultimii ani ai vieţii Sfântului Ambrozie b . O 
situaţie similară cu cea din capitolul 21 al cărţii a 3-a a Regilor a 
cunoscut din plin ierarhul nostru şi în Italia veacului IV. Editorul 
vienez A. Schenkl c deduce din vehemenţa acestei predici că în ea se 
oglindesc împrejurările marilor confruntări cu arienii (382-390). 
După cum se vede şi din notele editorului vienez, izvorul folosit de 
Sfântul Ambrozie îl reprezintă cunoscutele două omilii ale Sfântului 
Vasile cel Mare d : a bogatului nesăbuit (Luca 12, 18) şi a tânărului 
bogat (Matei 19, 16-24), cunoscută şi sub titlul "împotriva bogaţilor". 
Pentru traducere am folosit ediţia colecţiei vieneze, voi. II, pag. 496- 
615. 


a. tlistoire de la litterature latine chretienne, ed. II, p. 374. 

b. Ihm şi Rauschen se opresc la anul 394. Labriolle dă "dată incertă'. 

c. "Corpus scriptorum ecclesiasticorum latinorum", voi. XXII, Ambrosii opera, 
pars. I, Pragae - Vindobonae - Lipsiae, 1897, p. VII. 

d. Ambele omilii sunt traduse de Pr. D. Fecioru în colecţia ‘Părinţi şi scriitori 
bisericeşti", voi. 17, p. 399-421. 

1. Dacă o judecăm după vechime, istoria lui Mabot e veche de 
tot, în viată însă ea se repetă zilnic. Căci care dintre cei avuţi nu jin- 
duieşte continuu după bunuri străine? Care dintre bogaţi nu se zbate 
să alunge din oraşul lui şi să scoată de pe moşioara lui moştenită de 
la strămoşi pe cel sărac şi lipsit? în definitiv, care dintre cei avuţi se 
mulţumeşte doar cu atâta cât are? Care-i bogătaşul al cărui cuget să 
nu se tulbure când vede moşia vecinului? Căci n-a existat numai un 
singur rege Ahab, ci ceea ce-i mai rău e că zi de zi se nasc alţi Ahabi, 
şi că neamul lor nu se stinge cât va fi lumea; când moare unul 1 alţi 
mulţi răsar în locul lui; mai mulţi sunt ce-i care pradă decât cei care 
jertfesc. Ii-a fost năpăstuit numai Mabot cel sărac, ci zilnic auzim de 
alţi liaboţi, zilnic sunt ucişi cei săraci. îngrozit de atâta nedreptate, 
sărmanul om îşi părăseşte pământurile, plecând în lumea largă 2 , 
purtând în spate doar odraselele lui dragi, urmat fiind doar de soţia 
înlăcrimată, care păşeşte în urma lui de parcă ar merge la moarte. 
Şi totuşi, e mai puţin îndurerată o femeie care-şi deplânge moartea 
celor dragi, pentru că, deşi şi-a pierdut sprijinul soţului, ea are de 
acum un mormânt, şi chiar dacă nu-i mai are în braţe pe prunci, 
totuşi măcar nu-i deplânge ca surghiuniţi şi nu jeleşte cu plânset şi 
mai adânc înmormântarea unui vlăstar tânăr. 

2. Când veţi pune odată capăt, bogaţilor, nebuneştilor voastre 
lăcomii? Mu cumva socotiţi că sunteţi "singuri stăpâni pe lume 1 ' 3 ? De 
ce-1 alungaţi pe cel care vă este deoptrivă părtaş la bunurile naturii, 
pretinzând că singuri voi aţi fi stăpâni peste ele? Pământul a fost 
întemeiat spre folosinţă obştească, atât pentru bogaţi, cât şi pentru 
săraci. De ce pretindeţi voi, cei bogaţi, că numai voi aţi avea drept 
la el? Matura nu cunoaşte bogaţi, ea pe toţi îi naşte săraci. Căci nu 
ne naştem îmbrăcaţi, nici nu venim pe lume împodobiţi cu aur şi cu 
argint, ci venim pe lume goi 4 , având nevoie de aceeaşi mâncare şi 


1. Aceeaşi idee şi la Sf. Vasile, Migne P.G. 31, 293A. 

2. Sf. Vasile, ibid., 293A. 

3. Is. 3, 8. 

4. Cf. Iov 1,21. Formularea ideii e împrumutată de la Sf. Vasile, Migne P.G. 31, 276. 

de aceeaşi băutură, şi goi ne ia în primire şi pământul, aşa cum ne-a 
şi adus, fără să aibă cunoştinţă că ar exista în mormânt graniţe între 
averi. Ajunge o groapă mică atât săracului, cât şi bogatului, iar pă¬ 
mântul care n-a putut pune capăt dorinţelor bogatului îl înghite, iată, 
acum cu totul. Aşadar natura nu ştie să facă deosebire între oameni 
când ne naştem şi nici când murim, pe toti ne creează egali şi pe toti 
deopotrivă ne înghite în sânul mormântului. Căci cine mai poate 
face deosebire între morţi? Deschide din nou mormântul, şi o să 
vezi că nu mai poţi spune care a fost cel bogat. Şi tot aşa, dă la o 
parte ţărâna mormântului, şi spune-mi dacă vei putea face deose¬ 
bire care anume a fost cel nevoiaş, decât poate atâta, că a putrezit 
şi s-a mistuit şi el tot aşa ca şi bogatul. 

3. Veşmintele de mătase şi hainele tesute cu aur, în care e îm¬ 
brăcat trupul celui bogat, sunt pierzanie pentru cei vii şi de niciun 
folos pentru cei morţi. Fui pe tine parfumuri, bogatule, şi miroşi cale 
de o poştă. Să ştii că prin înfrumuseţarea aceasta trupească ti-o 
pierzi pe cea lăuntrică. Laşi după tine moştenitori care să se certe, 
pe când celorlalţi moştenitori le laşi bunuri pe care şi ei trebuie mai 
curând să le transmită decât să le poată folosi, încât pentru ceea ce 
le-a rămas se tem să cheltuiască sau să se atingă de moştenire. Dacă 
moştenitorii ar fi cât de cât cruţători, atunci ar fi bine să fie mai cu 
băgare de seamă; dacă, însă, vor Fi şi ei nişte amatori de lux, atunci 
curând vor slei toată moştenirea, aşa încât te vei osândi chiar şi 
dacă te vei strădui să ai moştenitori buni; dar unii din ei vor Fi răi şi, 
în acest caz, faptele tale rele tot cam Ia fel te vor osândi. 

4. Cum judeci tu faptul că până trăieşte omul are de toate? O, 
sărmane bogat! 5 Tu nici nu-ţi dai seama cât de sărac eşti şi cât de ne¬ 
ajutorat eşti, cu toate că te socoţi bogat. Cu cât ai mai mult, cu atâta 
umbli să aduni şi mai mult, şi oricât ai câştiga, tot eşti de părere că 
n-ai destul. Câştigul măreşte zgârcenia, nu o potoleşte. Lăcomia e ca 
treptele unei scări: cu cât urci mai multe trepte, cu atâta te grăbeşti 
mai tare să ajungi la mai mult; de aceea, când vei cădea, pieirea îţi 
va fi mai deplină. Aşadar ar fi mai uşor de îndurat dacă ai avea mai 
puţin, căci atunci n-ai cere lucruri prea mari. Deodată cu creşterea 
averii creşte şi lăcomia; ei nu-i place să Fie modestă în dorinţe şi 
reţinută în pofte, de aceea uneşte deodată două tendinţe contradic¬ 
torii: pe de o parte, să mărească peste măsură nădejdile bogatului, 
iar pe de altă parte, să nu renunţe la simţământul cerşetoriei. 

5. Sfânta Scriptură ne învaţă cât de amarnic îl mistuie pe om 
sentimentul caliciei şi cât de josnic este să tot cerşeşti mereu. Pe 


5. Sf. Vasile, op. cit., 29213C. 

vremea când domnea în Israel regele Ahav, trăia un sărac oarecare 
cu numele Mabot. în jurul regelui bogăţiile curgeau potop, pe când 
sărmanul rîabot n-avea decât o singură viişoară. Săracul nu dorea ni¬ 
mic din averile bogatului, în schimb regele şi-a dat seama că nu mai 
poate de dorul după via sărmanului său vecin. în cazul acesta, ce ţi 
se pare: Cine-i sărac între cei doi? Cel mulţumit cu cât avea sau cel 
ce dorea bunul străinului? Cel dintâi era sărac în privinţa averilor, pe 
când celălalt era sărac în dorinţe. Bogatul nu ştia ce înseamnă să 
n-ai destuii 

6. Dar mai bine să lăsăm să ne vorbească în acest sens cuvin¬ 
tele Scripturii: "Iată ce s-a mai întâmplat: Mabot Izreeliteanul avea în 
Izreel o vie lângă curtea lui Ahab, regele Samariei. Şi a grăit Ahab cu 
Mabot şi i-a zis: "Să-mi dai mie via ta ca să-mi fac din ea o grădină de 
verdeţuri, căci e aproape de casa mea; iar în locul ei îţi voi da o vie 
mai bună decât aceasta sau, dacă îţi vine mai bine, îţi voi da argint 
cât preţuieşte ea”. Mabot însă a zis către Ahab: “Să mă ferească 
Dumnezeu să-ţi dau eu moştenirea părinţilor meii". Şi a venit Ahab 
acasă trist şi mânios (pentru cuvântul pe care i-1 spusese Mabot 
Izreeliteanul, zicând: nu-ţi dau moştenirea părinţilor mei). Şi cu du¬ 
hul tulburat s-a culcat în patul său, s-a întors cu faţa la perete şi n-a 
mâncat' 6 . 

7. Sfânta Scriptură ne-a mai istorisit înainte că proorocul Elisei, 
pe când era sărac, şi-a părăsit boii, afară de doi pe care i-a junghiat, 
a împărţit carnea la oameni, apoi s-a dus după Ilie şi a început să-i 
slujească 7 . Desigur că şi un caz şi celălalt au fost scrise pentru ca să 
osândească lăcomia, mai ales după cum ni se înfăţişează viaţa aces¬ 
tui rege care, cu toate că avea atâtea bunuri de la Dumnezeu, ca 
unul căruia Dumnezeu i-a dat domnia şi i-a îngăduit şi ploaia prin 
ruga proorocului Ilie 8 , totuşi a călcat poruncile dumnezeieşti. 

8. Dar să-l ascultăm mai bine ce zice. 'Să-mi dai mie", zise el. Ce 
altă vorbă spune cel lipsit, ce altceva are în gură cerşetorul, atunci 
când cere, decât "dă-mi"? Ce vor să spună cuvintele "dă-mi"? Mimic 
altceva decât că: nu mai pot după ea, pentru că altfel nu sunt în 
stare să-mi mai duc zilele. Dă-mi' însemnează aici: nu mai am pâine 
de trai, nu mai am bani de băutură, nici rezerve cu ce să mă mai hră¬ 
nesc şi cu ce să mă îmbrac. "Dă-mi", pentru că ţie ţi-a dat Dumnezeu 
ca să fii dator să si dăruieşti, pe când mie nu mi-a dat. "Dă-mi", pen¬ 
tru că dacă nu mi-ai da, n-aş avea din ce trăi. "Dă-mi ", pentru că scris 


6. 3 Regi 21, 1-4 (şi la Sf. Vasile, op. cit., p. 293 A). 

7. Cf. 3 Regi 19, 20-21. 

este: "daţi milostenie’ 9 . Dar vai! aceste urâte şi josnice cuvinte nu 
izvorăsc din vreun sentiment de smerenie, ci din patima lăcomiei! în 
însăşi insistenţa cu care sunt rostite aceste cuvinte, câtă neruşinare! 
"Dă-mi mie, zice, via ta". Mai întâi recunoaşte că nu-i a lui, pentru ca 
apoi s-o pretindă şi pe nedrept! 

9. "îţi voi da pentru ea, zice, altă vie, mai bună". Bogatul dispre¬ 
ţuieşte ceea ce aparţine altcuiva ca pe ceva lipsit de valoare, în 
schimb, când vrea să pună mâna pe ceva străin, atunci jinduieşte 
după el ca după cel mai de preţ lucru 10 . 

10. "Iar dacă îţi vine mai bine, îţi voi da argint cât preţuieşte". 
Bogatul îşi dă pe faţă repede greşeala, îmbiind cu bani pentru vie, 
căci cine vrea numaidecât să răpească bunul altuia nu mai poate 
suferi şi pe altul care să mai aibă ceva. 

11. "Să-mi dai mie via ta, ca să-mi fac o grădină de verdeţuri". Cu 
alte cuvinte, aici se ascunde toată nebunia, toată patima: ca să fac 
loc unor prăpădite de zarzavaturi! Se vede aşadar că nici voi, bo¬ 
gaţii, nu urmăriţi să ajungeţi la asemenea avuţii pentru că într-adevăr 
v-ar lipsi, ci mai mult pentru ca să-i îndepărtaţi pe alţii de acolo! Se 
vede că mai mare este la voi dorul de a despuia pe cel sărac decât 
ca să vă bucuraţi că aţi făcut un târg cinstit. Voi socotiţi că ar fi o 
batjocură pentru voi dacă vreun sărac ar avea şi el ceva, care să fie 
vrednic să stea alături de averea unui bogătaş! Orice bun al altuia 
credeţi că pentru voi este o pierdere. în folosul tuturor a fost creată 
lumea, pe care voi, câţiva bogaţi, vă siliţi s-o credeţi numai a voas¬ 
tră! Căci văd că în folosul câtorva bogaţi sunt pretinse nu numai 
stăpânirea peste cele pământeşti, ci până şi peste văzduh, peste aer 
şi peste mare. Dar acest aer, pe care tu îl crezi răspândit numai pe 
întinsele tale moşii, pe câte popoare socoteşti tu că le poate hrăni? 
Nu cumva şi îngerii de aceea îşi au rânduite anumite tărâmuri ale 
cerului, pentru ca tu să desparţi pământul prin hotare fixe!? 

12. "Vai de cei care clădesc casă lângă casă şi grămădesc ţarini 
lângă ţarini!", strigă pe bună dreptate proorocul 103 , învinuindu-i de 
lăcomie nesăbuită. Căci lor nu le place să locuiască între celalţi 
semeni, iar pe vecini nici nu vor să-i cunoască. Or, chiar de tot nu 
se pot feri, căci, chiar dacă fug de unii, până la urmă dau peste alţii, 
şi chiar dacă îi alungă şi pe aceştia, totuşi vor fi nevoiţi să primească 
pe careva ca vecin al lor, întrucât nu le va fl cu putinţă să trăiască 
singuri pe pământ. Până şi păsările se mai amestecă între ele, vitele 



9. Luca 11, 41. 

10. Cf. 3 Regi 21,2. 

10a. is. 5, 8; Sf. Vasile 293 A. 

şi chiar peştii se îngăduie întreolaltă, nesocotind că ar fi o pagubă să 
stea laolaltă, ci umblând, dimpotrivă, să se împrietenească, stablind 
tot felul de relaţii între ele, căutând parcă un sprijin împotriva singu¬ 
rătăţii prin legături cât mai dese. Numai tu, omule, fugi de tovărăşia 
semenului, dar trăieşti viaţă de oameni sălbatici; zideşti locuinţe 
pentru fiare, dar le dărâmi pe ale oamenilor, aducându-ţi printre mo¬ 
şiile tale ca să nu se piardă prăsila fiarelor sălbatice, aşezi hotare 
nefireşti pentru că nu suferi să ai vreun vecin. 

13. Am auzit înainte glasul celui bogat cerşind bunul altuia. Să 
auzim acum şi glasul celui sărac apârându-şi ce-i al lui: "Să mă fe¬ 
rească Dumnezeu să-ţi dau eu moştenirea părinţilor mei!' 1 *, zise el. 
Aceasta sună ca şi cum bogatul ar crede că totul s-ar putea cumpăra 
cu bani, la care săracul parcă i-ar fi răspuns: Banii tăi să fie cu tine 
spre pierzare 12 , dar eu nu pot înstrăina moştenirea părinţilor mei. 
Vei avea parte, bogatule, de ceea ce urmăreşti, numai dacă vei înţe¬ 
lege să nu vinzi moşia pentru o noapte petrecută cu desfrânatele 
sau împrăştiindu-ţi toată agonisita, cheltuind-o în chefuri şi plăceri 
sau chiar jucându-ţi toată valoarea casei pe un dat cu zarurile. Alt¬ 
fel, nu-ţi vine să te desparţi de dreptul pe care ţi l-au lăsat cu dra¬ 
goste părinţii". 

14. La auzul acestor cuvinte, cugetul lacomului rege s-a tulburat 
şi, venind acasă, "s-a culcat în patul său, s-a întors cu faţa la perete 
şi nici n-a vrut să mănânce" 13 . Dacă nu pot jefui averile altora, bo¬ 
gaţii se întristează, după cum şi dacă săracul nu renunţă la dreptu¬ 
rile lui, bogaţii cu greu îşi pot stăpâni mâhnirea. Când vor să adoar¬ 
mă ei îşi acoperă faţa, nu cumva să vadă că mai este cineva în afară 
de ei în lumea aceasta şi nu cumva să ia la cunoştinţă că mai există 
ceva care nu le aparţine, ca să nu mai audă că şi vecinul de lângă ei 
meii are şi el câte ceva al său, ori să audă pe vreun nevoiaş care ar 
fi de altă părere decât ei. Despre astfel de suflete a grăit proorocul: 
"Femei bogate, sculaţi-vă şi auziţi glasul meu" 14 . 

15. "Şi s-a întors cu faţa la perete şi n-a vrut să mănânce" 15 , aşa 
ni-1 descrie Scriptura pe cel bogat. Şi asta pentru că umbla după 
ceea ce nu-i aparţinea! Pentru că se ştie că bogaţii mănâncă mai 
mult pâine străină decât pâine de-a lor, ei trăiesc din jaf, după cum 
şi cheltuielile pe care le fac provin tot din prâdăciuni 16 , aşa că înţe- 





11. 3 Regi 21, 3. 

12. Fapte 8, 20. 

13. 3 Regi 21, 4, 

14. îs. 32, 9. 

15. 3 Regi 21,4. 

16. Ovidiu, Metamorfoze 1, 144. 

legem de ce Ahab nu a vrut să mănânce, dorind parcă să se pedep¬ 
sească de moarte pentru pricina că i s-a refuzat ceva. 

16. Şi pune acum în cântar şi simţămintele celui sărac. El n-are 
nicio avere, încât nici ajunul nu ştie cum să-l ţină altfel decât că n-are 
din ce. Jefuiţi pe săraci de tot ce au, răpiti-le tot, să nu le mai lăsaţi 
nimic, dar să ştiti, bogaţilor, că prin toate acestea nu-i pedepsiţi şi 
mai tare pe cei săraci: ei postesc chiar dacă nu au cu ce, pe câtă 
vreme voi n-o faceţi, deşi aveţi de toate. De aceea, luaţi amenzi mai 
curând de la voi decât să le încărcaţi pe umerii săracilor. De aceea, 
răscumpăraţi prin cugetele voastre mizeriile apăsătoarei sărăcii. Cei 
săraci n-au nici măcar pentru ce să se bucure, câtă vreme voi, bo¬ 
gaţilor, nu vă folosiţi nici voi înşivă de ceea ce aveţi, dar nu-i lăsaţi 
nici pe alţii să se bucure de ale lor. Voi scoateţi aurul din rocile me¬ 
talifere, dar repede îl ascundeţi. 

17. Cât de multe vieţi omeneşti nu îngropaţi voi în aurul acesta! 
Cui vor folosi toate bogăţiile când veţi citi cele scrise despre boga¬ 
tul cel lacom: "strânge comori şi nu ştie pentru cine le adună" 17 ? 
Moştenitorul trândav stă la pândă, moştenitorul îngâmfat ne ceartă 
că vom muri prea târziu. îi e silă şi lui de vlăstarele care vor veni la 
moştenire, fără să observe că prin aceasta se grăbeşte el însuşi spre 
osândă. Căci, în definitiv, ce poate fi mai jalnic decât să nici nu laşi 
moştenirea cuvenită celui pe care-1 chinuieşti atâta? în acest scop 
sunteţi în stare să răbdaţi foame cumplită zile de-a rândul, îngrozin- 
du-vă zilnic de cât se cheltuieşte la mesele voastre, încât zilnic vă 
hotărâţi mai bine să pregătiţi mese mai ieftine de post! 

Am cunoscut şi eu un astfel de om lacom şi zgârcit, care atunci 
când pleca la ţară să muncească, obişnuia să cumpere de la oraş 
pâinişoare cât mai mici, făcându-şi socoteala, după numărul pâi¬ 
nilor, ca numai atâtea zile să rămână pe câmp câte pâini are! N-ar fi 
vrut. Doamne fereşte!, să mai deschidă hambarul pe care-1 păstra 
sigilat, ca nu cumva să se micşoreze rezervele fixate. Pentru fiecare 
zi era rânduit să se consume numai o singură pâine, care abia cţj un¬ 
gea unui om cruţător ca el. Şi de la oameni vrednici de crezare am 
mai aflat şi aceea că de câte ori i se servea acestui bogătaş un ou la 
masă, de atâtea ori se plângea că un nou pui a fost sacrificat. 

Toate acestea vi le-am scris ca să înţelegeţi, bogaţilor, cum se 
răzbună dreptatea lui Dumnezeu atunci când prin răbdarea de foa¬ 
me a voastră, a zgârciţilor, se aduce oarecare răsplată lacrimilor văr¬ 
sate de săraci. 

19. Cât ti-ar fi de sfânt postul dacă preţul ospăţului tău l-ai tri¬ 
mite săracilor! Ai putea fi mai îngăduitor cu acel bogat, de la masa 
căruia strângea firimiturile săracul Lazăr dorind să se sature cu ele, 
dacă masa lui n-ar fi plătită cu sângele multor săraci, iar din paharele 
lui nu s-ar fi revărsat destulă cruzime asupra celor pe care-i atrăsese 
el în lat. 

20. Vai, cât de mulţi sunt aceia ucişi numai pentru ca să vi se 
facă pe plac vouă, bogaţilor! Câte nenorociri aduce această lăcomie 
nesfârşită a voastră, cu câte mizerii sunt plătite destrăbălările voas¬ 
tre! Unul se aruncă de pe culmile cele mai înalte, ca să lărgească 
jitniţele voastre supraîncărcate cu bucate. Altul e în stare să se ca¬ 
ţere în vârful copacilor înalţi ca să ajungă la câte un strugure pe care 
vi-1 îmbie şi din care să stoarcă vinurile cele mai bune pentru petre¬ 
ceri. Un altul s-ar scufunda chiar şi în mare, temându-se să nu-fi lip¬ 
sească peştele sau stridia de la masă şi, în sfârşit, altul ar degera de 
frigul iernii căutând să-ti facă rost de iepuri sau străduindu-se să-ţi 
prindă păsări în lat. Dacă ceva nu ţi-a ieşit pe plac, eşti în stare să-ti 
biciuieşti sluga până la moarte, poate pentru ca să fie stropite şi cu 
sânge ospetele tale. 

Tot bogat era şi cel care a poruncit să i se aducă pe tipsie la masă 
capul unui sărman prooroc şi, pentru că n-a găsit să dea altă răsplată 
unei dansatoare, el a poruncit ca sărmanul Ioan să fie ucis 18 . 

21. Am mai auzit altădată şi de un alt nevoiaş, care fiind silit să 
plătească o datorie, pe care n-o putea achita, a ajuns să fie legat şi 
dus la închisoare, iar pentru că lipsea vinul la masa stăpânului, să¬ 
racul a fost silit să-şi vândă copiii ca robi pentru ca măcar în felul 
acesta să-şi poată plăti cu vremea din datorie. Din fericire s-a găsit 
cineva care să-i vină într-ajutor în această nenorocire; şi astfel săra¬ 
cul s-a întors cu ai săi la o casă de oaspeţi, gândindu-se că i-au fost 
răpite toate fără să-i rămână nimic de mâncare, plângând îndurerat 
şi socotind că mai bine ar fi fost să-i vândă [pe copii] celui care era 
în stare să le asigure hrana, iar până la urmă ajungând la concluzia 
să înceapă să-i vândă unul câte unul 19 . Şi astfel, pe când se zbătea 
în sufletul său între ruşinea sărăciei şi sentimentul dragostei de pă¬ 
rinte, foamea îl înghesuia spre vânzare, inima, spre datorie. Acum 
era gata să moară de dragul copiilor decât să se despartă de ei. 


18. Cf. Matei 14, 6 şi urm. 

19. Această idee a reluat-o Sf. Vasile atât în omilia La secetă, cât şi în cea 
Contra bogaţilor ; Migne PQ 31, 268; 269 etc. Sf. Ambrozie citează aproape textual 
pe Sf, Vasile. 

acum îşi schimba iar gândul. Până la urmă totuşi nevoia a fost mai 
tare decât voinţa, iar dragostea a trebuit să cedeze în faţa mizeriei. 

22. Să ne gândim numai ce furtuni clocotesc întro inimă de 
părinte atunci când îşi pune întrebarea: "De care dintre copii să mă 
lipsesc mai întâi? Pe care din ei să-l vând primul? Căci îmi dau sea¬ 
ma că preţul pe care l-aş lua pentru unul nu mi-ar ajunge ca să-i pot 
hrăni pe ceilalţi ". Chiar şi numai acest gând cuprinde un adânc noian 
de supărări! "Pe care să-l jertfesc? Pe care-şi va opri mai bucuros 
privirea cumpărătorul? Să-l vând pe primul născut? Dar el a fost cel 
dintâi care mi-a zis "tată"! Şi apoi, el e cel mai mare dintre copii şi pe 
el îl cinstesc eu însumi ca pe unul care e mai în vârstă! Să-l dau oare 
pe cel mai tânăr? Dar pe acesta-1 iubesc parcă şi cu mai multă gin¬ 
găşie. De cel mare mă ruşinez, de cel mai mic mi-e milă. La cel din¬ 
tâi admir entuziasmul tineresc, la celălalt, gingăşia şi nevinovăţia. 
Acela ştie deja ce-s necazurile, acesta habar nu are de ele. Cel mai 
mare mă copleşeşte prin dragostea ce-mi arată, cel mai mic, prin ne¬ 
vinovăţia lui. Să mă duc cu gândul la ceilalţi? Unul mă dezarmează 
fiind calin, altul, prin sfiiciune. Unul îmi seamănă mie mai mult, ce¬ 
lălalt are o înclinaţie mai gospodărească. în cel dintâi mi-aş vinde 
chiar chipul meu, în celălalt îmi trădez însăşi nădejdea mea cea mai 
curată. Nenorocitul de mine! Nu ştiu ce să fac, nu am ce alege. Ne¬ 
norocirile mă încolţesc din toate părţile, nesfârşite chinuri mă sfâ¬ 
şie" 20 . Sălbatică furie poate fi şi aceea să hotărăşti tu pe care copil 
să-l trădezi. 

23. Până şi fiarele, când simt că se apropie de ele primejdia de 
a cădea pradă, obişnuiesc să aleagă exemplarele care pot să se 
salveze, iar nu pe care să le jertfească ele însele. Dar cum să fac eu 
însumi deosebire între diferitele sentimente fireşti, cum să uit ori să 
nimicesc în mine simţământul de părinte? Cum să hotărăsc eu vin¬ 
derea ca rob a propriului meu copil? Cu ce cuvinte să fixez eu preţul 
de vânzare? Cu ce mâini să-l dau în robie? Cu ce ochi să mă uit apoi 
la el când va ajunge în robie? Cu ce sărutări să mă despart de el? 
Cu ce cuvinte i-aş putea cere să mă ierte? "Fiule, iată, te-am vândut 
ca să am eu cu ce mă hrăni". 

Cu alte cuvinte, mai nenorocită e masa săracului decât cea a bo¬ 
gatului, căci acesta vinde sau Iasă în părăsire pe oricine ca pe un 
străin, pe când săracul de mine îmi vând chiar propriul copil. El face 
un astfel de lucru silit cumva, pe când eu aduc jertfa de bună voie, 
iar ca să fie modalitatea scuzabilă, eu mă lepăd şi de ce-i al meu: 


20. Cf. Schenkl, op. cit. fp. 479). 

Fiule, tu vei fi rob în locul fraţilor tăi, pentru ca astfel să ne ajungă 
hrana, pentru ei. Şi astfel, iată, şi losif a fost vândut ca rob de fraţii 
săi, fapt care i-a îngrozit apoi şi pe ei, şi pe tatăl lor. Va obiecta cine¬ 
va: dar tatăl aceluia nu l-a vândut, ci a plâns pe cel izgonit. însă mai 
târziu, iată, el a ajuns la bogăţie şi în curând s-a putut elibera, aşa 
încât multă vreme tocmai el şi-a ajutat rudele din bogăţiile Egiptului. 

24. "Aşadar, vinde-mă totuşi, tată, pe mine, dar cu condiţia să nu 
mă cumpere cei bogaţi'. Mărturisesc că am stat la îndoială ce trebuia 
să fac. Să nu vând pe niciunul? Dar dacă mă doare inima de Fiecare, 
atunci îi voi vedea pe toţi murind de foame! Dacă, în schimb, voi 
vinde pe unul, atunci cu ce ochi voi mai privi la ceilalţi, din clipa în 
care mă bănuiesc de nelegiuire, gândindu-se dacă nu cumva îi voi 
vinde şi pe ei? Cu câtă ruşine să mă întorc acasă, cum să intru în 
casă, cu ce inimă voi mai trăi printre ceilalţi după ce l-am părăsit pe 
unul dintre copii, pe care nu l-a răpit nici boala, nici moartea? Cu ce 
curaj voi mai sta la masa pe care o înconjoară atâţia fii, "ca nişte 
vlăstare tinere de măslin?" 21 . 

25. Aşa-ţi vorbeşte în faţă cel sărac, dar ţie, bogatule, lăcomia ta 
îţi astupă urechile, iar cugetul tău nu se sperie de groaza niciunei 
blestemăţii. Toată lumea e înspăimâtată, numai tu, bogatule, nu te 
încovoi, nici nu auzi ce spune Scriptura: Jertfeşte banii tăi pentru 
un frate şi un prieten, ca să nu ruginească sub o piatră pierzându-se' 22 . 
Iar pentru că nu auzi, tocmai de aceea îţi strigă în urechi Eccle- 
siastul: 'Este un rău cumplit pe care l-am văzut sub soare: bogăţii 
puse la o parte de stăpânul lor spre a lui nenorocire" 23 . 

Dar poate că, întorcându-te acasă, vei ajunge să discuţi cu soţia, 
care te va îndemna întruna să răscumperi ceea ce ai vândut. Şi cu 
atât mai mult te va îndemna, cu cât, având o femeie dornică de lux, 
ea îţi va spune că doar cu o nimica toată poţi elibera şi pe cel nevoiaş. 
Şi ea te va sili să intri la cheltuieli ca să-i cumperi bijuterii 24 , să 
doarmă în haine de mătase, să se întindă pe fotolii elegante, să-şi 
încarce mâna cu aurării, iar gâtul să-l înlănţuie cu podoabe. 

26. Femeile uşuratice îşi leagă astfel de găteli şi de picioare 25 
numai de dragul de a fi de aur. nu se gândesc că-i prea costisitor 
dacă podoabele acestea sunt scumpe, ele nu se gândesc că toate 
gătelile acestea sunt adevărată înrobire prin toate comorile care stră- 


21. Ps. 127, 3; Sf. Vasile, ibid. 

22. înt. Sir. 29, 13. 

23. Eccl. 5, 12; Sf. Vasile 300 A. 

24. Vergiliu, Ecl. 11, 506. 

25. Sf. Vasile, ibidem. 

lucesc în ele 26 . Găsesc o adevărată atracţie bolnăvicioasă în dis¬ 
tracţii, atâmându-şi de urechi podoabe de aur sau chiar de mărgări¬ 
tare. Pietrele preţioase îşi au şi ele trecerea lor, după cum şi îmbră¬ 
cămintea îşi are răcoarea ei 27 . Cu toate că asudă cu astfel de pietre 
şi dârdâie de frig în mătăsuri, totuşi ele se fălesc că sunt lucruri de 
valoare şi, chiar dacă naturii nu-i place, în schimb lăcomia le dă 
tonul. Aleargă cu toată patima după [podoabe de] smarald, hiacint 
şi berii şi după topaze, după ametiste şi jasp de Sardes 28 . Şi chiar 
dacă ar costa o jumătate din avere, femeile acestea nu sunt cruţă- 
toare la cheltuit atunci când se lasă în voia ispitelor. Eu nu tăgădu¬ 
iesc că pietrele acestea dau o oarecare strălucire, dar la urma urmei, 
tot numai pietre sunt. De altfel chiar ele însele recunosc că-şi falsi¬ 
fică astfel farmecul natural, încât ar trebui să înlăture sălbăticia aces¬ 
tor pietre, cultivându-şi în locul lor mai mult sufletul. 

27. Care-i meşterul care să fi putut adăuga la viaţa omului măcar 
o singură zi? Pe cine l-au răscumpărat averile din iad? Cui i-au potolit 
chinurile banii? Căci, după cum zice Scriptura, "viaţa cuiva nu stă în 
prisosul avuţiilor sale" 29 , iar în alt loc: "nu sunt de niciun folos como¬ 
rile dobândite prin fărădelege; numai dreptatea scapă de la moar¬ 
te 1 ' 30 . Căci pe bună dreptate strigă proorocul David: "bogăţia, şi dacă 
ar curge, să nu vă lipiţi inima de ea 1 ’ 31 . La ce mi-ar folosi ea dacă nu 
mă poate scăpa de moarte? Şi ce folos aş avea de la ea dacă după 
moarte tot nu-mi va fi de niciun ajutor? Averile aici pe pământ se 
dobândesc, şi tot aici şi rămân, aşa încât ele sunt numai năluciri, iar 
nu ceva care să rămână statornic. De aceea bine vorbeşte proorocul 
despre cei bogaţi: 'dormit-au somnul lor şi n-au aflat nimic toţi cei 
bogaţi în mâinile lor" 32 . într-adevăr, bogaţii nu s-au folosit cu nimic 
din strădaniile lor dacă n-au strâns ceva în folosul celui sărac. M-au 
venit în ajutorul nimănui, n-au fost în stare să afle niciun prilej prin 
care să-şi realizeze ceva cu adevărat de folos. 

28. Ia seama şi la numele lor. într-adevăr, zeii păgânilor îi nu¬ 
mesc "bogaţi” pe starostele sau pe judecătorul morţii. Pe acest "dites" 
îl numesc şi "dives"' (=bogat) din pricină că n-a ajuns să cunoască 
decât drumul spre moarte, spre împărăţia celor ce nu mai simt nimic 
şi ale căror sălaşuri se află sub pământ. Căci ce altceva e bogatul 

26. Sf. Vasile 289 B. 

27. SF. Vasile 288 C. 

28. Sf. Vasile 297 AB. 

29. Luca 12, 15. 

30. Pilde 10, 2. 

31. Ps. 61, 10; Sf. Vasile 269 D. 

decât o gârlă nesătulă după bogăţii, o foame şi o sete veşnic nepo¬ 
tolite? Cu cât a înghiţit mai mult, cu atâta-i arde gâtul mai tare, după 
cum stă scris: "cine iubeşte banii nu se va sătura de bani" 33 . Iar ceva 
mai departe: "Şi aceasta e o întâmplare nenorocită, ca să se ducă 
aşa cum a venit; şi ce folos că i-a fost munca în vânt? Mai mult încă, 
toată viaţa lui este întuneric şi supărare, necaz peste fire, şi boală, 
şi durere" 34 , încât până şi starea robilor e mai bună. Robii slujesc oa¬ 
menilor, pe când lacomul slujeşte păcatului. Aceasta pentru că cine 
săvârşeşte păcat se face pe el însuşi rob păcatului 35 , încât el se zba¬ 
te tot timpul ca într-o capcană, ca într-un laţ, neavând nicicând pi¬ 
cioarele libere, ci veşnic fiind urmărit de învinuiri. Doamne, ce neno¬ 
rocită robie este să fii rob păcatului! 

29. îngrijorările lacomului nu cunosc nici răgazul firii, ba nici odih¬ 
na somnului, după cum nu-i în stare să guste nici tihna mâncării; 
nimic din toate acestea nu Ie cunoaşte robia păcatului, pe câtă 
vreme, cum spune Scriptura, "dulce este somnul lucrătorului, fie că 
mănâncă mult, fie că mănâncă puţin; în schimb belşugul bogatului 
nu-i dă răgaz nici să doarmă" 36 . Mereu îl aţâţă lăcomia, mereu îl hâr- 
ţuieşe dorinţa nestăvilită de a pune mâna pe bunuri străine; pizma 
îl chinuie, graba îl macină, tot timpul îl tulbură dorinţe fără rost, do¬ 
rul după belşug nu-i mai dă pace. 

Aşa s-a întâmplat şi cu bogatul căruia peste măsură i-a rodit 
ţarina, încât "Cugeta în sine, zicând: Ce voi face, că n-am unde să 
adun roadele mele? Şi a zis: Aceasta voi face: Voi strica jitniţele 
mele şi mai mari le voi zidi şi voi strânge acolo tot grâul şi bunătăţile 
mele; şi voi zice apoi sufletului meu: Suflete, ai multe bunătăţi strân¬ 
se pentru mulţi ani! Odihneşte-te, mănâncă, bea, veseleşte-te" 37 . La 
care Dumnezeu i-a răspuns: "nebune! în această noapte voi cere de 
la tine sufletul tău. Şi cele ce ai pregătit ale cui vor fi?" 38 . Desigur că 
pe un astfel de om nici Dumnezeu însuşi nu-1 lasă să doarmă, ci me¬ 
reu îi întrerupe gândurile, mereu îl trezeşte din somn. 

30. Dar, mai presus de toate, el însuşi nu stă nicicând liniştit, ci 
mereu e neliniştit din pricina belşugului, mereu îşi dă pe faţă sără¬ 
cia, atunci când întreabă copleşit de rodirea peste măsură a ţarinei: 
"ce voi face?". Oare nu-i acesta glasul celui sărac, al unuia care n-are 
nici din ce trăi 39 ? Fiind lipsit de toate, el e ca şi cel lacom, priveşte 


33. Eccl. 5, 9. 

34. Eccl. 5, 15-16. 

35. Cf. Rom. 6, 17. 

36. Eccl. 5, 11. 

37. Luca 12, 17-19; Sf. Vasile 261 C; 373 A. 

38. Luca 12, 20; Sf. Vasile 265 C; 273 A. 

39. Sf. Vasile 264 BC. 

încoace şi încolo, căutând scăpare, dar nu găseşte nimic atunci când 
e vorba de hrană. El îşi închipuie că nicio nenorocire nu-i mai mare 
decât să trăieşti în foame ori să mori din lipsă de hrană, de aceea se 
întreabă dacă există vreo soluţie mai avantajoasă decât moartea, 
socotind chiar c-ar fi de preferat să mori în chinuri sufleteşti neştiind 
dacă ai la îndemână sabia, sau să-ţi pregăteşti laţul de spânzură¬ 
toare, să intri în foc şi să-ţi hăituieşti vecinul, decât să trăieşti în lip¬ 
suri [materiale]. De aceea a întrebat, neştiind ce să aleagă dintre ast¬ 
fel de situaţii: "ce voi face?'. Dar trezit apoi de gândul la farmecul 
vieţii, el caută să se oprească la soluţia care, chipurile, ar putea 
descoperi esenţa vieţii. Şi văzând că sunt deşarte toate, goale toate, 
a întrebat: “Ce voi face? De unde voi mai avea hrană, de unde haine? 
Poate că aş vrea să mai trăiesc dacă aş avea posibilitatea să-mi sus¬ 
ţin viaţa. Dar de unde mâncare? De unde mijloace de trai?". Şi atunci 
şi-a zis: "Ce să fac? Pentru că nu am!". 

31. Bogatul strigă că nu are! Cu alte cuvinte, acesta e glas al să¬ 
răciei. Despre o astfel de sărăcie vorbeşte cel căruia-i rodise atât de 
îmbelşugat ţarina. Iată cum strigă el: "N-am unde să adun roadele 
mele". Te-ai fi aşteptat să spună: Piu mi-a rodit ţarina, din ce să mai 
pot trăi? Dar cum poate fi nefericit omul ameninţat de prea mult 
belşug? în orice caz, e cu mult mai nenorocit acest bogat, de pe 
urma rodirii peste măsură a ţarinei sale, decât săracul ameninţat să 
moară în mizerie! Oricum, săracul are mai mult temei să se plângă 
de suferinţe, poate găsi în ele chiar motive de nedreptăţire. Şi totuşi 
el are mai mică vină, câtă vreme bogatul nu face decât să se învi- 
nuiască şi mai mult pe sine însuşi. Căci zice: " Aceasta voi face: voi 
strica jitniţele mele". 

32. Auzindu-i cuvintele, ai crede că vrea să spună: Voi deschide 
hambarele, ca să intre cei care nu sunt în stare să-şi potolească alt¬ 
fel foamea 40 , să vină cei nevoiaşi, să intre cei săraci să-şi sature pân¬ 
tecele. Voi strica pereţii care îl opresc pe cel înfometat. De ce să 
ascund eu, cel căruia Dumnezeu face să-i prisosească, ceea ce i-aş 
dărui? De ce să închid după porţi zăvorâte grânele din care Dum¬ 
nezeu a umplut întinderea ogoarelor şi care cresc şi sporesc fără să 
fie păzite de nimeni? 

33. înfrântă a fost nădejdea zgârcitului, stricate sunt vechile 
hambare deodată cu venirea noilor recolte. "Am avut până acum mai 
puţine şi degeaba le-am păstrat tot închise. De astă dată, iată, au 
crescut multe. Pentru cine să strâng? în timp ce aşteptam să crească 
preţurile, iată, am pierdut câştigurile. Pentru câte suflete sărace aş fi 


40. Sf. Vasile 265 A. 

putut asigura pâine anul trecut!". Mai bine ar fi spus că l-ar bucura 
mai mult astfel de valori, care nu se calculează în bani, ci prin dra¬ 
goste. Am să urmez pilda sfântului losif 41 , vestind iubirea de oa¬ 
meni şi strigând cu glas mare: "Veniţi, săracilor, mâncaţi din pâinile 
mele, împărtăşiţi-vă din ceea ce-i al tuturora, luaţi hrană cu toţii. 
Belşugul celui bogat trebuie să fie belşug din destul pentru toţi". Dar 
în loc să grăieşti aşa, iată ce spui tu: Strica-voi jitniţele mele". în rea¬ 
litate tu le strici tocmai pe acelea din care nu se împărtăşeşte niciun 
sărac năpăstuit. Jitniţele tale sunt sălaşe ale nedreptăţii, iar nu spri¬ 
jin al dragostei. Ele mai mult strică, pentru că n-au fost deprinse a 
zidi cu înţelepciune. Bogatul îşi strică şi lui, întrucât el nu cunoaşte 
deloc valorile veşnice. Propriu-zis, bogatul îşi strică jitniţele pentru 
că n-a învăţat să-şi împartă din grâne, ci numai să le ţină încuiate. 

34. Şi a zis mai departe: "...şi mai mari le voi zidi". Nefericitule, 
de ce nu împărţi la săraci ceea ce cheltuieşti cu stricarea jitniţelor? 
în timp ce te fereşti de bucuria de a ferici pe cineva, mai bine ai plăti 
pagubele distrugerilor! 

35. Şi tu mai adaugi: "voi strânge acolo toate bunătăţile mele şi 
voi zice apoi sufletului meu: "Suflete, ai multe bunătăţi". Zgârcenia 
bogatului creşte totdeauna pe măsură ce-i sporesc şi câştigurile, şi 
asta pentru că pe toate le socoteşte că-i sunt necesare pentru trai. 
Belşugul e destinat să fie dreptul celor mulţi, pe când uscăciunea e 
destinul zgârcitului. El mai mult se bucură să se umfle preţurile 
decât să adune rod îmbelşugat, şi mai bucuros vrea să strângă la 
chimir decât să vândă şi altora. Priveşte cât de mult se teme să nu 
crească grămada de grâne, în aşa fel ca nu cumva ceea ce trece din¬ 
colo de marginea jitniţelor să încapă pe mâna săracilor, iar din prile¬ 
jul fericirii unuia să ajungă şi în folosul celor lipsiţi! Pofteşte numai 
pentru el tot produsul ogoarelor, şi asta nu pentru că ar dori să le 
folosească singur, ci numai ca să nu le mai aibă şi alţii. 

36. Căci ne spune pilda: Ai acum multe bunătăţi". Zgârcitul nu 
cunoaşte alte bunuri decât pe cele care aduc câştiguri. Aş fi şi eu de 
părerea lui dacă adevăratele bunuri ar fi numai acelea care se cum¬ 
pără cu bani. în cazul acesta, de ce faceţi din bune rele, atunci când 
ar trebui să faceţi din rele bune? Căci în Scriptură se spune: “Faceţi-vă 
prieteni prin bogăţia nedreaptă’ 42 . Aşadar, bune sunt cele pe care 
ştim a le folosi bine, pe când rele, desigur, numai cele pe care nu le 
ştim [folosi]. "Rispit-a, dat-a săracilor, dreptatea lui rămâne în veacul 
veacului" 43 . Ce poate fi mai bun decât aceasta? Bunătăţi adevărate 


41. Sf. Vasile 265 A; cf. Fac. 41, 56. 

42. Luca 16, 9. 

43. Ps. 111, 8; Sf. Vasile 284 B. 

sunt acelea când eşti generos cu cel sărac. Prin el îţi poţi face dator¬ 
nic pe Dumnezeu, şi anume printr-un contract de dobândă a dragos¬ 
tei. Bunătate adevărată însemnează să deschizi hambarele bunătăţii 
tale ca să fii pâine săracilor, viaţă nevoiaşilor, vedere orbilor, tată 
orfanilor. 

37. "Ai multe bunătăţi strânse pentru mulţi ani". In stare să-ţi 
ajungă şi ţie, şi altora, ai belşug pentru toţi. Spui că vrei să strici 
hambarele? Am să-ţi arăt unde-ţi poţi păstra mai bine grânele, unde 
le poţi ascunde mai bine, încât nici furii, nici tâlharii să nu le poată 
găsi 44 : închide-le în inima săracilor, unde nici molie nu le poate 
mânca şi nici rugină nu le poate strica. Ai drept cămări pântecele 
flămânzilor, ai drept hambare căsuţele văduvelor, ai drept şoproane 
gura copiilor, ca să ţi se poată spune şi ţie: "Din gura pruncilor şi a 
celor ce sug ai săvârşit laudă" 45 . Acestea sunt hambarele care nu se 
vor goli niciodată, acestea sunt jitniţele pe care nicio rodire viitoare 
n-o poate strica. Căci Ia urma urmei ce ai să faci dacă şi la anul rodul 
tău va fi iarăşi mai îmbelşugat decât te-ai aştepta? 46 Va trebui ca şi 
atunci să strici din nou jitniţele pe care te pregăteşti acum să le lăr¬ 
geşti şi va trebui să le faci mai mari. Se vede că Dumnezeu îţi dă bel¬ 
şug fie pentru ca să-ţi copleşească zgârcenia, fie pentru ca să ţi-o 
osândească, temei împotriva căruia nu vei putea afla nicio îndrep¬ 
tăţire. Tu însă ţii numai pentru tine şi iei numai pentru tine ceea ce 
Domnul a vrut să rodească în plus pentru cât mai mulţi. Căci la urma 
urmelor mai mult ai câştiga dacă le-ai împărţi şi altora. Rodirea bel¬ 
şugurilor se întoarce ca dar tocmai în folosul celor care au dat-o şi 
bucuria dărniciei se întoarce la cel care o ştie da! Doar de aceea 
spune Scriptura "semănaţi-vă fapte bune" 47 . Fii, dar, plugar al duhu¬ 
lui, seamănă ce ştii că-ţi aduce mai mult folos. Adevăratele semă¬ 
nături sunt cele din inimile văduvelor 48 . Dacă ogoru-ţi rodeşte mai 
mult decât i-ai dat, cu atât mai mare va fi răsplata milostivirilor şi în¬ 
zecită faţă de cele ce ai dat! 

38. Şi apoi, nu ştii, omule, că pământul în care te-ai născut ves¬ 
teşte ziua morţii, câtă vreme milostenia înlătură până şi primejdia 
morţii? Stau deja la poartă cei care-ţi vor cere sufletul, şi tu încă tot 
amâni săvârşirea de fapte bune, socotind că doar ai încă mulţi ani 
de trăit? "Flebunule, în această noapte voi cere de la tine sufletul 


44. Cf. Matei 6, 20. 

45. Fs. 8, 2. 

46. Sf. Vasile 273 B. 

47. Os. 10, 12; Sf. Vasile 265 C. 

48. Cf. iov 29, 13. 

tău 1 ' 49 . Bine a zis: "în această noapte" se cere sufletul zgârcitului, 
pentru că el din întuneric a pornit şi în întuneric stăruie. Pentru un 
om zgârcit viaţa întreagă e numai noapte, câtă vreme pentru cel 
drept ea e ziuă continuă, după cuvântul Scripturii: “Adevărat grăiesc 
ţie: astăzi vei fi cu Mine în rai" 50 ; în vreme ce "nebunul se schimbă 
ca luna" 51 , "cei drepţi vor străluci ca soarele în împărăţia Tatălui 
lor" 32 . Pe bună dreptate e învinuit de nebunie cel care-şi pune nă¬ 
dejdea doar în mâncare şi în băutură. De aceea şi sorocul morţii lor 
vine parcă mai degrabă, după cum s-a spus despre cei ce se fac robi 
gâtlejului: "Să mâncăm şi să bem, că mâine vom muri" 53 . De aceea, 
pe bună dreptate e numit nebun cel care-şi robeşte sufletul poftelor 
trupeşti, pentru că pune deoparte lucruri despre care habar n-are 
dacă i-ar mai fi de vreun folos. 

39. De aceea se şi pune întrebarea: "Şi cele ce ai pregătit, ale cui 
vor fi?" 54 . De ce tot masori zilnic şi numeri şi fixezi termene? De ce-ţi 
cântăreşti mereu piesele de aur şi măsori zilnic argintăriile? Cu cât 
mai bine e să fii împărţitor darnic decât paznic mereu îngrijorat! Cât 
de mult ai câştiga să fii numit părinte iubitor al multor orfani decât 
să ai nenumărate monede rânduite pentru viitor! Ştim doar că banii 
aici rămân, câtă vreme recunoştinţa merge cu noi până la dreptul 
Judecător. 

40. Dar poate că vei zice ceea ce obişnuiţi să ziceţi în astfel de 
cazuri: "nu trebuie să dăruim unuia pe care însuşi Dumnezeu l-a 
blestemat, anume să fie sărac". Or, aici trebuie să înţelegem că 
Dumnezeu nu i~a blestemat deloc pe săraci atunci când a zis: "Fe¬ 
riciţi voi, cei săraci, că a voastră este împărăţia cerurilor" 55 , pentru 
că nu despre cel sărac, ci despre cel bogat a zis Scriptura: bleste¬ 
mat este cel ce ţine grâul' 56 . Şi apoi, să nu întrebăm care anume ar 
fi cel vrednic, căci milostenia nu s-a obişnuit să fie judecată după 
vrednicie, ci după starea de lipsă a fiecăruia, deci să aducem puţină 
bucurie săracului, iar nu să întrebăm cât este el de bun. Pentru că 
scris este: "Fericit cel care caută la sărac şi la sărman" 57 . Şi cine-i cel 
care caută în acest chip? Cel ce pătimeşte împreună cu el, care îm- 



49. Luca 12, 20. 

50. Luca 23, 43. 

51. înţ. Sir. 27, 10. 

52. Matei 13, 43. 

53. Îs. 22, 13. 

54. Luca 12, 20. 

55. Luca 6, 20. 

56. Pilde 11, 26. 

57. Ps. 40, 1; cf. înt. Sir. 35, 9. 

brăţişează şi el soarta celui sărman, cel care-şi dă seama că Dum¬ 
nezeu este Cel care a făcut şi pe sărac ca şi pe bogat, care înţelege 
ce anume dă valoare morală roadelor sale, atunci când alege din ele 
o parte oarecare şi pentru săraci 58 . Aşadar, dacă ai din ce să faci 
vreun bine cuiva, atunci să nu-1 amâni zicându-i: "Du-te şi vino, mâi¬ 
ne îţi voi da' 59 , nu pierde prilejul de a-1 ajuta pe altul, căci e primej¬ 
dios să amâni mântuirea cuiva, putându-se întâmpla ca, în timp ce 
l-ai amânat, el să moară. Mai bine să alergi înainte de a muri, pentru 
ca nu cumva zgârcenia să te împiedice şi mâine, încât să te faci de 
ruşine faţă de cele făgăduite. 

41. Dar ce să zic să nu amâni binefacerea? O, dacă nu te-ai grăbi 
să jefuieşti, să nu te aprinzi şi tu de pofte, să nu schingiuieşti şi tu 
pe altul, să nu umbli după bunuri străine, să nu te obişnuieşti numai 
cu făgăduielile, să aduci mereu alte şi alte scuze şi să nu te iei după 
acea Izabelă, care e o adevărată personificare a lăcomiei şi care nu 
ştie să scoată altceva din gură decât: "via lui Mabot Izreeliteanul pe 
care o doreşti ţi-o dau eu" 60 ! Tu eşti trist pentru că vrei să urmezi, 
chipurile, calea dreptăţii de a nu jefui bun străin, atunci când zici: 
am eu drepturile mele, legile mele. Pot fi învinuită că despoi şi că 
smulg averea unui om sărac?, pentru atâta seamă viaţa tot merge 
mai departe! 

42. Căci ce altceva se descrie în acea istorie decât lăcomia bo¬ 
gaţilor, care-i ca o vijelie amăgitoare, asemenea unui torent care 
târăşte totul în calea lui, răpind totul, fără să ţină seamă de nimic? 
Şi nu-i vorba numai de o singură Izabelă, ci de mai multe, nu dintr-o 
singură vreme, ci din toate vremile. 

43. Tuturor ea le spune aşa cum i-a spus-o Izabela lui Ahab: 
"Scoală, mănâncă şi fii cu voie bună, că via lui Nabot Izreeliteanul 
ţi-o dau eu. Apoi ea a scris scrisori în numele lui Ahab, le-a pecetluit 
cu inelul lui şi a trimis aceste scrisori la bătrânii şi fruntaşii din 
cetatea iui Habot, care locuiau cu el acolo. în scrisori însă ea scria 
aşa: Vestiţi tuturor să postească post şi puneţi pe Mabot înaintea 
poporului. Şi aduceţi doi oameni netrebnici care să mărturisească 
împotriva lui şi să spună: A hulit pe Dumnezeu şi pe rege; şi apoi să-l 
scoateţi afară şi să-l ucideţi cu pietre" 61 . 

44. Cât de mult se potriveşte purtarea bogaţilor cu a Izabelei! Ei 
sunt bolnavi dacă nu jefuiesc bunurile altora, nu le trebuie mâncare 


58. Cf. înt. Sir. 35, 9. 

59. Pilde 3, 28; Sf. Vasile 273 C. 

60. 3 Regi 21, 7, 

şi postesc chiar, dar nu pentru ca să-şi micşoreze păcatul, ci pentru 
ca să mărească şi mai mult vina. îi vezi chiar venind la biserică, 
întrucât aşa le cere doar porunca, să vină frecvent şi cu smerenie, şi 
asta pentru ca să împlinească şi mai mult măsura nelegiuirii. Dar iată 
ce grăieşte Domnul despre unii ca aceştia: "Este oare acesta un post 
care-Mi place, o zi în care omul îşi smereşte sufletul său? Să-şi plece 
capul ca o trestie sau să se culce pe sac şi în cenuşă, oare acesta se 
cheamă post, zi plăcută Domnului? Nu ştiţi voi postul care îmi pla¬ 
ce?, zice Domnul. Rupeţi lanţurile nedreptăţii, dezlegaţi legăturile 
jugului, daţi drumul celor asupriţi şi sfărâmaţi jugul lor. împarte 
pâinea ta cu cel flămând, adăposteşte-1 în casă pe cel sărman, pe cel 
gol îmbracă-1 şi nu te ascunde de cel de un neam cu tine. Atunci 
lumina ta va răsări ca zorile şi tămăduirea se va grăbi. Dreptatea ta 
va merge înaintea ta, iar în urma ta, slava lui Dumnezeu. Atunci vei 
striga, şi Domnul te va auzi; la strigătul tău El va zice: "Iată-Mă!" 62 . 

45. Auzi, aşadar, bogatule, ce-ţi va zice Domnul Dumnezeu! Iar 
tu vii la biserică nu pentru ca să te milostiveşti cu ceva faţă de cel 
sărac, ci doar ca să-l mai despoi şi mai mult. Posteşti, dar nu pentru 
ca în schimbul cheltuielilor ce le-ai fi dat pentru petrecerile tale să 
se învrednicească cei lipsiţi, ci pentru ca să-ţi speli faţa şi cu preţul 
despoierii celor sărmani. La ce altceva îţi foloseşte cartea ori scrie¬ 
rea decât pentru ca să pecetluieşti şi mai mult prin rânduielile lor 
lanţurile dreptăţii? N-ai auzit cuvântul de adineauri: "rupe lanţurile 
nedreptăţii, dezleagă legăturile jugului, dă drumul celor asupriţi şi 
sfărâmă jugul lor"' 63 ? Tu-mi pui în faţă textele poruncilor, câtă vreme 
eu îţi recit cuvintele legii lui Dumnezeu. Tu te legi de cerneală, pe 
câtă vreme eu îţi reamintesc prezicerile proorocilor în care s-a ţesut 
Duhul lui Dumnezeu 633 . Tu înjghebezi mărturii mincinoase, pe când 
eu îţi aduc drept mărturie însăşi conştiinţa ta, de a cărei judecată nu 
vei putea fugi şi nici n-o vei putea ocoli, a cărei mărturie n-o vei 
putea înlătura la ziua în care va da pe faţă Dumnezeu cele ascunse 
ale oamenilor. Tu zici: "strica-voi jitniţele mele ", pe când Domnul îţi 
spune că plusul care nu ar mai fi încăput în hambare trebuie socotit 
ca fiind al săracilor 64 , pentru ca din acest plus să se bucure cei 
lipsiţi. Tu zici: "mai mari le voi zidi şi voi strânge acolo tot grâul şi 
toate bunătăţile mele", pe câtă vreme Domnul îţi zice: "împarte cu 
cel flămând pâinea ta". Tu zici: am să-i dau săracului casa, în schimb 


62. Is. 58, 5-9. 

63. Is. 58, 6. 

63a. Cf. 2 Cor. 3, 3. 

64. Sf. Vasile 264 A. 








446 


TÂLCUIRI LA SFÂNTA SCRIPTURĂ 


Domnul zice că şi pe cei nevoiaşi şi care n-au niciun adăpost să-i iei 
în casa ta. Cum vrei, bogatule, să te asculte Dumnezeu, câtă vreme 
tu crezi că pe Dumnezeu nu trebuie să-L asculţi? Se vede că cine 
aprobă judecata bogatului înscenează nebunii: ca şi cum ar fi, 
chipurile, o nedreptate a lui Dumnezeu dacă s-ar osândi cererea 
bogatului. 

46. Scriptura ne spune: 'Ai hulit pe Dumnezeu şi pe rege" 65 . Pu¬ 
nând între cele două persoane semnul egalităţii pentru ca să arate 
că şi jignirea adusă aceluia e deopotrivă de grea, iar pentru ca să nu 
se spună că s-a folosit cuvânt jignitor la adresa bogatului, şi anume 
ca să nu se specifice cam ce expresie a fost folosită, se spune sim¬ 
plu că, în loc să-l laude pe rege, l-a hulit 66 . Se cer şi doi martori min¬ 
cinoşi. De doi martori a fost învinuită şi Susana 67 , după cum tot doi 
martori a găsit şi sinagoga când au fost aduse împotriva Mântuitoru¬ 
lui 68 învinuirile mincinoase, aşa că şi de astă dată, tot prin mărturia 
a doi oameni netrebnici a fost omorât şi sărmanul Mabot. Şi atunci 
l-au scos afară din cetate şi l-au bătut cu pietre şi a murit" 69 . Măcar 
dacă i s-ar fi îngăduit să moară printre ai săi! Bogatul pizmuieşte 
până şi înmormântarea săracului. 

47. Dar "când a auzit că Piabot Izreeliteanul a fost ucis, Ahab şi-a 
rupt hainele sale, s-a îmbrăcat cu sac şi apoi s-a sculat ca să se ducă 
la via lui riabot Izreeliteanul şi să o ia în stăpânire" 70 . Tot aşa se 
supără şi vorbesc de rău şi cei bogaţi, numai ca să facă altora rău în 
cazul că nu reuşesc ceea ce au dorit; în schimb, dacă [cei învinuiţi] 
au săvârşit deja răul, atunci simulează că Ie pare rău, stau trişti şi 
posomorâţi, dar nu atât la inimă, cât mai ales la faţă, atunci când se 
pornesc spre locul moşiei răpite, clipă în care pune stăpânire pe ei 
sentimentul nedreptăţii depline. 

Despre acest lucru ne aduce aminte dreptatea dumnezeiască, 
atunci când îl osândeşte cu asprime pe lacom, spunându-i: “Ai ucis, 
şi vrei încă să intri în moştenire? Pentru aceasta, iată, în locul unde 
au lins câinii sângele lui Mabot, acolo vor linge şi sângele tău" 71 . O, 
cât de dreaptă şi cât de aspră e hotărârea de a se desfiinţa prin 
groaza morţii proprii însăşi cruzimea morţii pregătite altuia! Dum¬ 
nezeu priveşte spre sărmanul Mabot cum stă neînmormântat şi hotă- 


65. 3 Regi 21, 10. 

66. Cf. 3 Regi 21, 13, 

67. Cf. Sus. 27. 

68. Cf. Matei 26, 60. 

69. 3 Regi 21, 13. 

răşte ca şi bogatul să zacă neîngropat şi, aşa mort, să lingă câinii 
trupul chinuit al nelegiuirii sale, despre care a socotit că nici la moar¬ 
te nu trebuie să fie crutat. Aşa a fost dată pe fată cruzimea vieţii 
celui lacom prin stropirea plină de cruzime a rănilor în care a sfârşit 
leşul trupului său. în timp ce săracul Piabot a îndurat toate aceste 
chinuri, bogatul s-a tulburat; în schimb, când bogatul s-a prăpădit, 
sărmanul Piabot a fost răzbunat. 

49. Dar ce altceva vrea să semnifice faptul că desfrânatele s-au 
scăldat în sângele lui 72 decât că regele a trăit într-un desfrâu atât de 
cumplit şi lăcomia lui s-a dovedit atât de nelegiuită, încât de dragul 
acestui dezmăţ fără capăt a poftit să răpească şi grădina de zarzavat 
a unui sărac, şi astfel pentru nişte legume a ajuns să ucidă şi om? 
De aceea, dreaptă a fost răsplata acestui lacom, dreaptă şi pedeap¬ 
sa pentru lăcomia care l-a pierdut. Şi în cele din urmă şi pe Izabela 
au sfâşiat-o câinii 73 şi zburătoarele văzduhului, spre a se arăta că 
pentru ticăloşia sufletească a celui nesăţios singurul câştig este doar 
mormântul. Să te fereşti, aşadar, de un astfel de sfârşit, bogatule! Iar 
de un astfel de sfârşit te vei feri numai dacă vei fugi de astfel de 
nelegiuiri. Să nu fii şi tu un al doilea Ahab, încât să pofteşti avutul 
vecinului. Să nu te stăpânească acea nenorocită lăcomie a Izabelei, 
care să te mâne la fapte atât de nemernice, încât să nu-ţi poţi 
stăpâni poftele, ci doar să cazi pradă lor, şi care să te facă mai trist 
chiar atunci când nu dobândeşti ce pofteşti, iar în cele din urmă să 
te facă de ruşine numai pentru că eşti bogat. 

50. Cei mai mulţi bogaţi sunt de părere că-s mai lipsiţi decât alţi 
oameni numai pentru că simt că le lipseşte ceva din cele ce au alţii. 
De toate duce lipsă cel ale cărui pofte nu mai au margini; în schimb, 
cel credincios trăieşte cu conştiinţa că toate bunurile din lume sunt 
ale lui. De toată lumea fuge cel a cărui conştiinţă i-a dat să înţeleagă 
că s-a îngrozit că lumea ar pune stăpânire pe el. Tocmai de aceea ne 
istoriseşte Scriptura că a zis Ahab către llie, parcă ar fi vorbit boga¬ 
tul către cel sărac: Şi aici m-ai aflat, duşmanule!' 74 . Vai de sărmana 
conştiinţă care s-a plâns că-i trădată! 

51. De aceea, bine a răspuns llie către el: "Te-am aflat, neferici¬ 
tule, căci te-ai încumetat să săvârşeşti fapte nelegiuite înaintea Dom¬ 
nului" 75 . Şi era Ahab rege, ba încă rege al Samariei, pe când llie era 
sărac şi ducea lipsă până şi de mâncare, neavând nici cu ce trăi de 



72. Cf. 3 Regi 22, 38. 

73. Cf. 4 Regi 9, 36. 

74. 3 Regi 21, 20. 

75. 3 Regi 21, 20. 

pe o zi pe alta dacă nu l-ar fi hrănit un corb 76 . Pe de altă parte, atât 
era de abătută conştiinţa păcătosului, încât nu mai era în stare nici 
să se bucure de strălucirea puterii regale. De aceea a grăit prosteşte 
şi fără pic de mândrie: "M-ai aflat, duşmanule, şi aici! Şi ai surprins 
în mine cele ce credeam că pot fi ascunse. în fata Ta, Doamne, se 
vede că nu rămâne ascuns nici cel mai tainic cuget al mintii mele, 
aşa că m-ai aflat şi aici, căci cunoşti toate rănile mele. De acum 
robia mă mănâncă". Şi de fapt păcătosul se dă pe faţă întrucât însăşi 
nelegiuirea lui îl trădează, pe când cel drept grăieşte: "Cu foc m-ai 
lămurit, dar nu s-a aflat în mine nedreptate" 77 . Când s-a ascuns, 
Adam a fost şi el descoperit 78 , în schimb mormântul lui Moise nu-1 
ştie nimeni nici până azi 79 . Ahab a fost dat pe fată, dar llie nu, pre¬ 
cum spune Scriptura: cei răi "din zori mă vor căuta, şi nu mă vor 
afla' 80 . Şi tot aşa se spune şi despre Iisus în Evanghelie, că-L căutau 
şi nu-L puteau afla 81 . De altfel vina este cea care-1 trădează pe vino¬ 
vat. De aceea şi spune Tesviteanul: "te-am aflat pentru că te-ai încu¬ 
metat să săvârşeşti fapte nelegiuite înaintea Domnului", pentru că El 
dă pe faţă pe cei vinovaţi de nelegiuiri, câtă vreme cei nevinovaţi nu 
sunt daţi în mâna duşmanilor lor. Doar bine ştim cum urmărea Saul 
să-l prindă pe dreptul David, dar n-a fost în stare să-l afle 82 , pe când 
dreptul David l-a găsit pe regele Saul chiar şi când nu-1 căuta 83 , pen¬ 
tru că Domnul însuşi l-a dat în mâna lui. în general luxul e o cap¬ 
cană, pe când sărăcia ne face liberi. 

52. Vă înrobiţi, bogaţilor, şi încă într-o robie cruntă, pentru că vă 
faceţi robi rătăcirii, vă daţi platnici poftelor, lăsându-vă stăpâniţi de 
o lăcomie care nu poate fi săturată, un fel de patimă mai năvalnică 
decât un torent care iese din albie şi decât un izvor care mânjeşte 
doar cu nămol atunci când se revarsă, care îneacă fără de niciun 
folos lanurile inundate. Dintr-un astfel de tablou trebuie să trageţi şi 
voi învăţămintele cuvenite. După cum apa izvorului, dacă acesta nu-i 
rânit, uşor se strică atâta timp cât apa rămâne mult timp stătută şi 
într-o stare de părăsire şi face un fel de cuib pentru broaşte şi nu 
mai e bună de băut, tot aşa şi avuţiile adunate grămadă îşi pierd cu 
timpul, prin neîntrebuintare, rostul şi valoarea 84 . Să învăţăm, dar. 


76. Cf. 3 Regi 17, 6. 

77. Ps. 16, 3. 

78. Cf. Fac. 3, 8. 

79. Cf. Deut. 34, 6. 

80. Pilde 1, 28. 

81. Cf. loan 8, 21. 

82. Cf. 1 Regi 24, 4; 26, 4. 

83. Cf. 1 Regi 24, 5. 

84. Sf. Vasile 272 B. 

ceva din pilda izvorului: "focul arzător îl va stinge apa, şi milostenia 
va curafi păcatele' 85 , iar apa stătătoare curând face viermi. Comoara 
ta, bogatule, nu va fi statornică, aşa cum nu va sta pe loc nici para 
focului. Ea nu-ţi va fi statornică decât dacă o transformi prin miloste¬ 
nie. Oricât te-ai ţine, bogatule, să nu uiţi de foc, căci al tău e glasul 
celui ce strigă: "Părinte Avraame, trimite-1 pe Lazăr să-şi ude vârful 
degetului şi să-mi răcorească limba" 86 . Ţie-ţi va fi de folos orice bine 
pe care l-ai făcut celui lipsit, tu eşti cel ce iei dobânda pentru orice 
bun de care te lipseşti. Din pâinea pe care ai dat-o oricărui sărac tu 
eşti cel ce câştigi, pentru că cine miluieşte pe un nevoiaş pe sine se 
hrăneşte, şi roadele binefacerii tocmai în aceasta constau. Milos¬ 
tenia se seamănă pe pământ, dar ea rodeşte în ceruri, se sădeşte în 
cel sărac, dar aduce roadă înaintea lui Dumnezeu. "Să nu spui aproa¬ 
pelui tău: Du-te şi vino, mâine îţi voi da" 87 . Căci cine nu-ţi îngăduie 
[să spui]: "mâine îţi voi da", acela cum ţi-ar putea îngădui să spui: nu-ţi 
voi da? în fond, când dăruieşti celui sărac nu dăruieşti din al tău, ci 
înapoiezi ce-i al lui. Căci tu iei pe nedrept ceea ce-i comun şi ce-i dat 
în folosinţa tuturor. Pământul e al tuturor, nu numai al celor bogaţi. 
Doar mai puţini sunt cei care nu se folosesc de ce-i al lor decât cei 
care se folosesc. Aşadar, tu întorci ceea ce eşti dator, nu împărţi ce 
n-ai fi fost dator. Tocmai de aceea şi zice Scriptura: "pleacă săracu¬ 
lui urechea ta şi cu blândeţe răspunde-i cele de pace' 88 . 

54. Şi atunci, pentru ce să te trufeşti, bogatule? De ce să zici 
celui sărac: să nu te atingi de mine 89 ? Oare nu tot într-un pântece 
identic aţi fost zămisliţi şi dintr-un pântece aţi fost născuţi, bogatul 
ca şi săracul? De ce te făleşti că te tragi dintr-un neam mai ales? V-aţi 
obişnuit să puneţi în lumină originea neamurilor celor bogaţi cum 
puneţi în lumină şi originea aleasă a câinilor voştri, aşa cum clasaţi 
rasele de cai nobili şi cum îl proclamaţi pe consul 90 . Despre unul 
spuneţi că se trage din tatăl cutare şi din mama cutare, pe când 
despre altul spuneţi că s-a învrednicit să aibă un bunic deosebit sau 
că seamănă cu un străbunic şi mai şi. Dar lucrurile acestea nu-1 
înalţă cu nimic pe cel de azi; pentru astfel de motive nu nobleţea de 
sânge poate fi încununată cu lauri, ci alergarea în arenă. Or, dacă 
socotim nobleţea cuiva după hrană, atunci vrednicia ei e mult mai 


85. înt. Sir. 5, 29. 

86. Luca 16, 24. 

87. Pilde 3, 28; Sf. Vasile 276 A. 

88. înt. Sir. 4, 8. 

89. Sf. Vasile 276 B. 

90. Sf. Vasile 285 A. 

scăzută. Aşadar, să bagi de seamă, bogatule, să nu roşească In tine 
vredniciile strămoşilor tăi, pentru ca nu cumva să li se spună şi lor: 
cum de ai lăsat, cum de ti-ai ales astfel de urmaş? Vrednicia moşte¬ 
nitorului nu stă nici în poadoabe de aur şi nici în haine cu porfiră şi 
mătase. O astfel de laudă nu revine oamenilor, ci minelor de metale, 
unde sunt pedepsiţi oamenii la întuneric. Cei lipsiţi scot aurul, dar el 
nu le revine lor. Se chinuie să-l găsească, se chinuie să afle ceea ce 
nu şi-au dat seama că au. Cu toate acestea, mă mir de ce voi, bo¬ 
gaţilor, credeţi că trebuie să vă făliţi cu acest aur, câtă vreme el e 
pricină mai mult de neplăceri decât de bucurii: "lemn de împiedicare 
este aurul şi tot cel fără de minte se va prinde în el' 91 ; de aceea se 
spune mai departe despre bogat: "fericit bogatul care s-a aflat fără 
de prihană şi care după aur n-a umblat" 92 şi care nici nu şi-a pus 
nădejdea în comorile de bani. Dar ca şi cum un astfel de bogat n-ar 
putea să existe. Scriptura doreşte să ne arate şi mai departe: 'Cine 
este acesta? Şi-l vom ferici' 93 . Căci ni s-a dat să adunăm mai mult 
ca ceva nou, decât să recunoaştem că aşa ceva e lucru obişnuit; 
pentru că dacă acest lucru s-a dovedit posibil în mylocul bogaţilor, 
atunci pe bună dreptate un astfel de om e desăvârşit şi vrednic de 
laudă, cum zice Scriptura 94 : "Cine a fost încercat cu aurul, şi a rămas 
desăvârşit şi i-a fost lui spre laudă? Şi cine este acela care a putut 
face rău, şi n-a făcut?". în sufletul vostru, unde aurul întinde atâtea 
momeli primejdioase, nu dictează oare nu atât iubirea, cât mai ales 
pofta după putere sau după răzbunare? 

56. Oare nu provoacă în voi cruzime deosebită, în loc să vă îndu¬ 
rereze, faptul că atunci când sunt cucerite popoarele, glasul celui 
sărac nu-i ascultat? De altfel, chiar dacă-I ascultă, totuşi nu fin sea¬ 
ma de el. Şi apoi voi, bogaţilor, nu ţineţi seama nici de perdeaua 
ruşinii pentru că mereu vreţi să vă faceţi mai mari hambarele, deşi 
nici cu ele nu ştiţi unde să vă opriţi. Voi îmbrăcaţi cu podoabe pereţii 
caselor, dar îi dezbrăcaţi pe semeni. Cel gol strigă în faţa casei tale, 
dar tie nu-ţi pasă. Omul cel dezbrăcat strigă, dar tu eşti îngrijorat cu 
ce fel de marmură să-ti îmbraci planşeul camerelor. Cel nevoiaş îti 
cere bani, şi n-are cine-i da. Omul cere pâine, iar calul tău are la frâu 
zăbale de aur 95 . Tu te desfătezi în haine scumpe, pe când alţii n-au 
nici ce mânca. Ce crezi, bogatule, câtă osândă vei primi pentru asta? 
Poporul stă înfometat, iar tu îţi închizi hambarele. Poporul plânge. 


91. înt. Sir. 31, 7. 

92. înt. Sir. 31, 8. 

93. înt. Sir. 31,9. 

94. înt. Sir. 31, 10-11. 

95. Vergillu, Enelda VII, 279. 

iar tu întorci de pe o parte pe alta pietrele preţioase, nenorocit este 
cel în puterea căruia stă scăparea de la moarte a atâtor suflete, dar 
de care nu se îndură! Chiar şi numai o piatră preţioasă de pe inelul 
tău ar fi putut mântui viaţa unui întreg popor 96 ! 

57. Ascultă, bogatule, ce fel de predică ti s-ar potrivi 97 : Am scă¬ 
pat de la pieire pe cel sărman care striga după ajutor şi pe orfanul 
fără sprijin. Binecuvântările celui ce era gata să piară veneau asupră-mi 
şi umpleam de bucurie inima văduvei. Mă îmbrăcam întru dreptate 
ca într-un veşmânt şi judecata mea cea dreaptă era mantia mea şi 
turbanul meu. Eram ochii celui orb şi piciorul celui şchiop; eram ta¬ 
tăl celor neputincioşi şi cercetam cu sârguintă pricinile care îmi erau 
necunoscute". Şi mai departe 98 : “Străinul nu petrecea niciodată afa¬ 
ră; porţile mele le deschideam călătorului. Acoperit-am eu ca lumea 
cealaltă păcatele mele, ascunzând în sânul meu greşeala făptuită? 
Pentru că, adică, mă temeam de zarva cetăţii şi mă spăimânta dis¬ 
preţul cetăţenilor, şi atunci rămâneam fără de glas şi nu mă mai ară¬ 
tam în poartă?". Şi-a adus aminte că trebuie să înapoieze fără restanţă 
până şi garanţia dată cu zapis datornicului. Dar de ce să mai repet 
ce zice bogatul, că plângea alături de orice suferind şi suspina de 
câte ori a văzut pe cineva ajuns la ananghie, deşi simţea acest lucru 
mai mult în timpuri grele decât bune, şi că se simţea că se vede mai 
mult pe el a fi lipsit decât pe alţii? Dacă aşa ceva spune cel care nici¬ 
odată n-a fost să nu plângă când a văzut pe cineva că şi-a pierdut so¬ 
ţul, care niciodată nu s-a aşezat la masă singur, fără să-şi fi împărţit 
pâinea cu cel orfan, pe care din fragedă tinereţe aşa l-a hrănit şi l-a 
crescut dragostea părinţilor încât niciodată n-a trecut nepăsător pe 
lângă cel gol, sau să nu fî îngropat pe cel mort, care să nu fi încălzit 
umerii celor goi cu blana oilor sale, căruia nu i-a plăcut nicicând să 
se bucure şi să-l asuprească prin bogăţia sa pe orfan, ori să se fi 
desfătat când duşmanii săi au ajuns la necaz; dacă, aşadar, până şi 
cel care a săvârşit astfel de lucruri totuşi a ajuns să fie tulburat de 
pofta după averi; dacă dintr-atâta avere rămasă de la părinţi n-a 
putut prezenta niciun dram de milostenie, atunci ce să se aştepte de 
la tine, care nici măcar atâta nu ştii: cum să-fi cheltui avuţia, încât 
duci zile de calicie până şi în clipele când ai meii mult belşug, şi 
aceasta pentru că de nimeni nu ţi-e milă, pe nimeni nu ajuţi? 

58. Din toate acestea înţelegem aşadar că eşti numai paznic, iar 
nu stăpân peste averile tale, ca unul care-şi îngroapă aurul său în 


96. Sf. Vasile 292 A. 

97. Iov 29, 12-16. 

pământ, cu alte cuvinte eşti numai chivemisitor al averii, iar nu stă¬ 
pân absolut al ei, după cum ne spune şi Scriptura că "unde este co¬ 
moara ta, acolo va fi şi inima ta" 99 . Or, de aici înţelegem că tu fi-ai 
îngropat inima tocmai în aurul pe care l-ai ascuns în pământ. De 
aceea, vinde mai bine aurul şi cumpără-ti mântuirea! Vinde pietrele 
preţioase şi cumpără împărăţia lui Dumnezeu; vinde-ti ogorul şi 
cumpără-ti viata veşnică. Alege adevăratele comori, ca să câştigi cu¬ 
vintele adevărului. Căci scris este: "dacă voieşti să fii desăvârşit, 
du-te, vinde averea ta, dă-o săracilor, şi vei avea comoară în cer' 100 . 
Şi nu te întrista când auzi astfel de cuvinte, ca să nu fi se spună şi 
fie: cât de greu vor intra în împărăţia lui Dumnezeu cei ce au bo¬ 
găţii!" 101 . Dimpotrivă, când citeşti aceste cuvinte, gândeşte-te că 
moartea te-ar putea răpi, că puterea Celui de sus te-ar putea smulge 
de aici, iar tu ai umblat după lucruri mărunte, în loc să fi căutat cele 
de preţ, ai îndrăgit cele trecătoare în locul celor veşnice, comori 
băneşti în locul comorilor cu adevărat fericite; acelea pier, pe când 
acestea rămân. 

59. Gândeşte-te apoi că peste comorile pământeşti nu eşti sin¬ 
gur stăpân, căci stăpân peste ele sunt şi viermele şi rugina, care rod 
şi banii. Pe aceştia zgârcenia fi i-a dat drept părtaşi; de aceea, vinde-fi 
comorile ca să-fi poată aduce fericirea de care vorbeşte Scriptura, 
[căci altfel]: "asupra mesei zgârcitului va cârti cetatea şi mărturia 
răutăţii lui este adevărată' 102 . Datornic îşi face astfel pe Dumnezeu- 
Tatăl cel care se simte dator să-l ajute pe sărac plătind datoria ca un 
datornic corect faţă de creditorul cel bun. îşi face datornic şi pe Fiul, 
Care zice: "Flămând am fost şi Mi-afi dat să mănânc; însetat am fost 
şi Mi-aţi dat să beau; străin am fost şi M-aţi primit; gol am fost şi M-afi 
îmbrăcat" 103 . Căci orice s-a dat unuia dintre cei mai mici Lui zice că 
I s-a dat 104 . 

60. Omule, se vede că nu ştii cum se adună bogăţiile. Dacă vrei 
să fii cu adevărat bogat, atunci fii sărac fată de veacul acesta, ca să 
fii bogat înaintea lui Dumnezeu. Cel bogat în ale credinţei este bogat 
înaintea lui Dumnezeu, cel bogat în milostenii este bogat înaintea lui 
Dumnezeu, cel bogat în nevinovăţie este bogat înaintea lui Dum¬ 
nezeu, cel bogat în înţelepciune şi bogat în ştiinţă e bogat întru Dum¬ 
nezeu. Există săraci a căror adâncă sărăcie a prisosit în bogăţiile 


99. Matei 6, 21; Sf. Vasile 285 C. 

100. Matei 19, 21; Sf. Vasile 280 B. 

101. Marcu 10, 23; Sf. Vasile 288 A. 

102. înt. Sir. 31, 28. 

103. Matei 25, 35-36. 

' 104. Matei 25, 40. 

nevinovăţiei, dar există şi bogaţi care au sărăcit şi au ajuns în lipsă. 
Căci nu degeaba s-a scris: "Bogatul stăpâneşte pe cel sărac şi cel ce 
împrumută este slujitor celui de la care se împrumută" 105 , pentru că 
cei bogaţi şi îmbuibaţi lasă în urma lor numai deşertăciuni şi răutăţi, 
din care n-ajung să culeagă roade, ci doar spini 106 . De aceea vor şi 
ajunge bogaţii să fie slugi celor săraci, încât noii robi vor cere împru¬ 
mut de la noii stăpâni lucruri duhovniceşti 107 , aşa cum a ajuns şi 
bogatul să se roage ca săracul Lazâr să-i răcorească limba 108 . Drept 
aceea şi ţie, bogatule, ţi se poate potrivi zicala aceasta, aşa încât 
milostiveşte-te de cel sărac şi împrumută pe Dumnezeu, cum stă 
scris: "Cel ce are milă de sărman împrumută Domnului" 109 . 

61. în schimb, ce frumos a glăsuit dreptul David în Psalmul 75, 
când a îndreptat împotriva asirienilor imnul său, adică împotriva 
duhurilor fărădelegilor, ale asirienilor celor duhovniceşti 110 , stăpâ- 
nitori găunoşi şi înşelători ai acestei lumi, atunci când zice: "cunos¬ 
cut este în Iudeea Dumnezeu" 111 , ceea ce vrea să spună că Dum¬ 
nezeu nu S-a făcut cunoscut nici între cei bogaţi, nici între cei de 
neam mare şi puternic, ci S-a arătat ca atare în sufletele mulţimilor. 
Iar mai departe se spune aşa: "în Israel mare este numele Lui" 112 , 
dar nu între dregători şi între consuli, ci în inima celui care-L vede 
pe Dumnezeu, şi acesta este Israel, a cărui credinţă adâncă a putut 
ajunge până la cunoaşterea lui Dumnezeu. 

62. Căci zice mai departe: "s-a făcut în Ierusalim locul Lui şi lă¬ 
caşul Lui în Sion" 113 , adică acolo unde simţirea paşnică a credincio¬ 
sului nu se lasă tulburată de niciun val al poftelor deşarte, nu se lasă 
răscolită de nicio furtună a patimilor şi nu se aprinde de vâlvătaia 
vreunei dorinţe nesăbuite. Dumnezeu însuşi este Cel ce iscodeşte şi 
cele veşnice, şi tot El locuieşte în Sion, biruind toate uneltirile răz¬ 
boirilor celor duhovniceşti, tocind arcurile cu care diavolul obiş¬ 
nuieşte să aprindă în inimile oamenilor patimi copleşitoare, arun¬ 
când asupra lor săgeţi pline de foc. Dar aceste săgeţi nu pot să-i facă 
niciun rău celui drept, pentru care Dumnezeu înseamnă lumină şi 
care e cu atât mai străin de cei ce stau copleşiţi de groaza întuneri- 



105. Pilde 22, 7. 

106. Cf. Ier. 12, 13. 

107. Cf. 1 Cor. 9, 11. 

108. Cf. Luca 16, 24. 

109. Pilde 19, 17. 

110. Cf. Efes. 6, 12. 

111. Ps. 75, 1. 

112. Ps. 75, 1. 

113. Ps. 75, 2. 

cului cu cât în sufletul lui nu s-ar putea sălăşlui nimic altceva decât 
lumina, încât şi pe cei puternici s-a obişnuit să-i ruşineze, - aşa cum 
l-a ruşinat pe luda cel vicelan, când acesta a încercat să taie ‘ca în 
codru cu toporul uşile locaşului Domnului' 114 , atunci când diavolul 
a intrat în inima lui 115 şi prin chemarea la slujba apostoliei să 
intre în cortul numelui Celui fără de sfârşit. Aşa s-a năpustit el asupra 
uşilor ca un silnic, căutând fără ruşine să intre în chip sălbatic, câtă 
vreme Dumnezeu îi luminează în chip paşnic pe slujitorii Săi, voind 
ca prin strălucirile vredniciilor şi prin limpezimea virtuţilor lor să 
lumineze şi întunecimile acestei lumi. Iată dar ce putere mare au 
înaintea lui Dumnezeu făcătorii de pace" şi "cei blânzi”, câtă vreme 
cei nepricepuţi la inimă s-au tulburat mereu şi îşi sunt într-un fel ca 
nişte sfătuitori ai propriilor lor crize, pentru că îşi pierd echilibrul din 
pricina patimilor lor mistuitoare, încât par că se luptă mereu cu va¬ 
lurile. 

63. Cine sunt aceştia, ne-a dat să înţelegem Scriptura atunci 
când a zis: "toţi, bărbaţii bogăţiilor" 116 . Toţi” a zis, pe niciunul nu l-a 
exceptat. Şi bine i-a numit "bărbaţii bogăţiilor", nu bogăţiile bărba¬ 
ţilor, anume ca să arate că nu ei sunt stăpânii bogăţiilor, ci acestea 
îi stăpânesc pe ei. Căci bogăţia s-ar cădea să fie a bogaţilor, iar nu 
bogatul al bogăţiilor. Drept aceea, oricare bărbat care nu se folo¬ 
seşte de avutul său ca de bogăţia sa şi oricine ar fi cel ce n-a învăţat 
să miluiască pe sărac şi să împartă cu el cele ce are, acela e rob, iar 
nu stăpân al avuţiilor lui, pentru că le socoteşte străine, cum face o 
slugă, nefolosindu-se de ele ca un adevărat stăpân. Despre simţirea 
unui astfel de om zicem, deci, că e “bărbat al bogăţiilor", iar nu că ar 
fi vorba aici despre bogăţiile bărbatului. înţelegerea bună este aceea 
care e folosită în sens bun 117 . Cel care nu înţelege însă, acela nici 
nu poate avea pretenţia că înţelegerea i-ar ajuta la ceva, ci-ţi dă 
impresia că a adormit tărbăcit de somn. Un astfel de bărbat îşi 
doarme somnul lui, adică somnul propriu 118 , iar nu pe cel al lui 
Hristos. Şi cine nu doarme somnul lui Hristos, acela nu are nici 
liniştea lui Hristos, şi atunci nu se scoală nici cum Se scoală Hristos 
din morţi, după cum scrie: "Eu m-am culcat şi am adormit; sculatu- 
m-am, că Domnul mă va sprijini" 119 . 



114. Ps. 73, 7. 

115. Cf. Luca 22, 3. 

116. Ps. 75, 6 (ed. 1914). 

117. Cf. Ps. 110, 10. 

119. Ps. 3, 5. 

64. Chiar şi în acest veac dorm cei vrednici să fie mustraţi de 
Domnul din cer, pentru că au încălecat nişte cai pe care nu-i pot 
înfrâna. Căci citim în alt loc, unde se spune despre Biserică sau 
despre suflet: "făcutu-m-am asemenea carelor lui Aminadab" 120 . Or, 
dacă sufletul e ca un "car", să bagi de seamă ca nu cumva trupul să 
fie cal, pe când cel care-1 mână e puterea minţii care stăpâneşte 
trupul şi mişcările lui, finându-le în frâu ca pe nişte cai ai înţelepciu¬ 
nii. Aşadar, se poate spune că "au adormit” ceî ce au îndrăgit plăce¬ 
rile trupului fără să le pună nicio frână, de aceea e mai potrivit ca ei 
să fie numiţi cârmaci decât călăreţi sau vizitii. Căci, într-adevăr, vi¬ 
zitiul este cel care îşi îndeamnă caii după cum vrea, cu rânduială şi 
pricepere, fie încurajându-i la trap, fie strângând hăţurile la cei mai 
puţin dresaţi ori îndemnându-i pe cei obosiţi sau prea înceţi, îndru- 
mându-i pe toţi după cum doreşte. De aceea, pe când a fost luat Ilie 
şi se ducea parcă într-o căruţă spre cer, a strigat Elisei către el: Pă¬ 
rinte, părinte, carul lui Israel şi caii lui!” 121 , adică tu, care conduceai 
poporul lui Dumnezeu cu bună cârmuire a statorniciei acestora, pe 
bună dreptate le-ai primit alergările. Ei sunt ca şi caii care aleargă 
spre lucrurile dumnezeieşti, pentru că Te-au cunoscut pe Tine, 
Doamne, îndrumător şi stăpân al cugetelor omeneşti, şi asemenea 
unui bun vizitiu Te încununezi biruitor în luptă pentru răsplata cea 
veşnică. Şi la Proorocul Avacum se poate citi o afirmaţie asemă¬ 
nătoare despre un Conducător de acelaşi fel: Tu încaleci caii Tăi şi 
Te sui în carele Tale de biruinţă 1 ' 122 , căci Şi-a îndemnat pe apostoli 
trimiţâdu-i în toate părţile ca să propovăduiască Evanghelia în toată 
lumea. A folosit şi aici cuvântul "încaleci", ca şi când ar fi vorba de 
cineva care călăreşte pe cai, dar nu ca cineva care se urcă doar pe 
cal pur şi simplu. De fapt, şi acela încalecă pe cal, dar numai ca să-l 
împintenească; şi nu numai pentru ca să şadă acolo, ci pentru că 
fiind calul trândav şi leneş n-ar fi în stare să susţină activitatea unei 
minţi adormite. 

65. Iar despre călăreţ am citit în alt loc: "...călăreţul cade. în aju¬ 
torul Tău nădăjduiesc. Doamne' 123 . Şi, într-adevăr, fiindcă nimeni 
nu-i fără cădere, chiar dacă vreun călăreţ ar cădea fiind copleşit de 
tot felul de patimi pământeşti, totuşi, dacă nu şi-a pierdut cu totul 
nădejdea ridicării din nou, cu sprjjinul milostivirii dumnezeieşti el se 


120. Cânt. Cânt. 6, 11 (ed. 1914). 

121. 4 Regi 2, 12. 

poate încă întoarce la mântuire. Dar şi despre călăreţ avem mărturie 
că se poate salva, după cuvântul spus de Moise în cântarea din 
cartea Ieşirii: "pe cal şi pe călăreţ în mare i-a aruncat" 124 , iar în cartea 
Proorocului Zaharia, Domnul a grăit aşa: "în ziua aceea, zice Domnul, 
voi lovi toţi caii cu spaimă şi pe călăreţ cu nebunie" 125 . Şi n-a vorbit 
aici numai de cal, ci şi de călăreţ, cum s-a spus în cartea Ieşirii "pe 
cal şi pe călăreţ", pentru că, dacă se întâmplă ca un călăreţ să nu-şi 
poată stăpâni calul, atunci urmează că şi calul şi călăreţul cad în 
prăpastie, rostogolindu-se în primejdia fără fund din pricina iureşului 
nestăpânit. Şi atunci, de ce vă puneţi atâta încredere în cai, boga¬ 
ţilor? Scris este: "mincinos este calul spre scăpare" 126 . De ce aplau¬ 
daţi atâta alergările de cai? “Unii se laudă cu căruţele lor, alţii cu caii 
lor, iar noi ne lăudăm cu numele Domnului Dumnezeului nostru. 
Aceştia s-au împiedicat şi au căzut, dar noi ne-am sculat şi ne-am în¬ 
dreptat" 127 . Să nu mai nechezaţi atât de amarnic, bogaţilor, stârniţi 
de freamătul plăcerii! înfricoşător lucru este a cădea în mâna lui 
Dumnezeu, înaintea Lui nimeni nu poate sta drept, necum cel bogat, 
aşa încât va rămâne în seama judecăţii celei veşnice. 

66. Mai bine ar fi să vă liniştiţi lăsându-vă de fărădelegi şi să vă 
temeţi de puterea lui Dumnezeu. De aceea s-a spus lui Cain, uci¬ 
gaşul: "Când faci bine, oare nu-ţi este faţa senină?' 128 . Aceasta, ca 
să-i arate ce se întâmplă când păcătuim. Cugetele voastre să se des¬ 
chidă înaintea Domnului. Să nu ziceţi: "n-am păcătuit". Vedeţi cum a 
zis Pavel: cu toate că "nu mă ştiu vinovat cu nimic", totuşi [a adăugat] 
"întru aceasta m-am îndreptat" 129 . De aceea şi voi, chiar dacă nu v-aţi 
şti întru nimic vinovaţi, mărturisiţi-vă totuşi Domnului, pentru ca să 
nu fiţi daţi pe faţă cu ceva mincinos. într-adevăr, cine se mărturi¬ 
seşte înaintea lui Dumnezeu şi aduce înaintea Lui toate adâncurile 
conştiinţei, acela va prăznui în cugetul său "nu cu aluatul cel vechi, 
nici cu aluatul răutăţii şi al vicleşugului, ci cu azimele curăţiei şi ale 
adevărului' 130 . De aceea zice proorocul, adresându-vi-se vouă: "faceţi 
făgăduinţe şi le împliniţi Domnului Dumnezeului vostru" 131 , ceea ce 
vrea să spună: Să nu vă mai ascundeţi, bogaţilor, căci ziua Domnului 



124. leş. 15, 21. 

126. Ps. 32, 17. 

s-a apropiat. Rugati-vă pentru păcatele voastre, răspundeţi datoriilor 
fată de binefacerile pe care le-ati primit. De la Domnul ati primit 
ceea ce dăruiţi, al Lui este ceea ce plătiţi, după cum este scris: "de 
la Tine sunt toate şi cele primite din mâna Ta Ţi le-am dat Ţie" 132 , 
adică: Ceea ce-Mi dăruiţi e dintru al Meu, Eu sunt Cel care vi le-am 
dat şi vi le-am împărţit vouă. Bine a zis proorocul: “bunătăţile mele 
nu-Ţi trebuie” 133 , de aceea îţi dăruiesc din ale Tale, pentru că eu 
nimic nu am ce să nu fi primit de la Tine. Credinţa este cea care 
atrage darurile, smerenia, cea care dă valoare jertfelor. "Prin credin¬ 
ţă, Abel l-a adus lui Dumnezeu mai bună jertfă decât Cain" 134 . Mai 
mult decât jertfa lui Cain a îndrăgit Dumnezeu jertfa lui Abel, şi 
aceasta pentru că el a avut credinţă mult mai puternică. Pentru că, 
în definitiv, de ce e mai plăcută jertfa săracului decât a celui bogat? 
riumai pentru că prin credinţă cel sărac este mai bogat decât cel 
bogat şi prin simplitate, mult mai plin de belşug. Şi dacă cel sărac 
duce lipsă de cele despre care s-a spus "tofi împăraţii îţi vor aduce 
daruri" 134a , atunci înţelegem că Domnul Iisus nu Se bucură atât de 
mult de dăruitorii îmbrăcaţi în haine de purpură, cât mai ales de vir¬ 
tuţile în stare să potolească simţirile proprii şi să stăpânească zbur¬ 
dălniciile cugetului. Drept aceea, rugati-vă, bogaţilor, pentru că fap¬ 
tele voastre sunt lipsite de vrednicie, rugaţi-vă pentru păcatele şi 
pentru fărădelegile voastre şi plătiţi-vă din datoriile faţă de Domnul 
Dumnezeul vostru. Întoarceţi-I aceste datorii prin cel sărac, plătiti-vă 
prin cel sărman, răscumpărati-vă prin cel aflat în nevoie, căci pe 
Dumnezeu nu-L puteţi împăca altfel pentru fărădelegile voastre. Fa- 
ceţi-vi-L îndatorat pe Cel de a Cărui pedeapsă vă temeţi. Tiu voi 
primi din casa ta vitei, nici din turmele tale ţapi, că ale Mele sunt 
toate fiarele câmpului, dobitoacele din munţi şi boii", zice Dom¬ 
nul 135 . Orice-Mi veţi aduce e al Meu, zice mai departe, pentru că lu¬ 
mea întreagă e a Mea. De aceea nu adun ce-i al Meu, ci M-aş bucura 
de ceea ce sunteţi în stare să dăruiţi drept preţ al iubirii şi credinţei 
voastre, iar nu ca preţ al jertfelor voastre, numai cât, o, omule, 
'jertfeşte lui Dumnezeu jertfă de laudă şi împlineşte Celui prea înalt 
făgăduinţele tale" 136 . 

68. Or, fie, dacă vrei aşa, s-o luăm şi pe altă cale: întrucât s-a zis 
că bogaţii au adormit în viată ca şi cum ar fi fost morţi/ Domnul le-a 

adresat mustrări aspre, înspăimântându-i cu ameninţări şi aducân- 
du-le aminte de atotputernicia Lui, In fata căreia bogaţii sunt slabi. 
Căci, adresându-Se tuturor. Domnul le-a vorbit aşa: Doarmă bogaţii 
sau strige cât vor voi, dar faceţi făgăduinţe şi le împliniţi Domnului 
Dumnezeului vostru. Toţi dimprejurul Lui vor aduce daruri" 137 , ceea 
ce însemnează: Aduceţi mulţumiri şi voi, săracilor, pentru că Dum¬ 
nezeu ne primeşte orice cerere. în Dumnezeu să se îmbogăţească 
cu totii, întru El să dea bani, să strângă comori de aur şi argint. Voi 
însă, care n-avefi nimic altceva, rugati-vă şi iarăşi zic rugati-vă, pen¬ 
tru că numai acest lucru îl aveţi, ceea ce e, de altfel, mai de preţ 
decât aurul şi decât argintul. împliniti-vă datoriile, voi, care n-ati 
murit întru Domnul, cât timp sunteţi încă pe drum', pentru că cei 
care v-aţi terminat alergarea sunteţi aproape de răsplată. Pe de altă 
parte, cei care îşi închipuie că nu mai sunt pe drum din pricina bo¬ 
găţiilor şi a puterii ne-au arătat că de multă vreme şi-au primit 
răsplata pentru lăcomia lor. în realitate, nimeni nu se află afară, 
decât dacă s-a exclus din vina lui, şi după cum au fost scoşi Adam 
şi Eva din rai, tot astfel nimeni nu-i scos afară decât în urma fără¬ 
delegilor lui. 

69. De aceea voi, care stati încă pe aproape şi mă auziţi, împli¬ 
niti-vă datoriile înaintea "Celui înfricoşător şi Celui ce ia duhurile 
căpeteniilor. Celui înfricoşător împăraţilor pământului" 138 , aceasta 
pentru ca bogatului să nu i se dea nicio răsplată şi să nu fie înclinat 
spre înfumurarea celor puternici, care se vede că înţeleg greşit greu¬ 
tatea păcatului, întrucât fiecăruia cu cât i s-a dat mai mult, cu atât i 
se cere mai mult. Lui Saul, după ce a fost lipsit de întâietate, i s-a 
dat iarăşi domnia 139 , dar întrucât n-a păzit porunca Domnului, şi-a 
pierdut nu numai domnia, ci şi minţile; pe mulţi din regii popoarelor 
i-a făcut din pricina răutăţii să fie robi poporului părinţilor noştri, şi, 
ca să reluăm istoria amintită, a poruncit ca regele Ahab să fie omo¬ 
rât din pricina nerecunoştinţei faţă de binefacerile cereşti, încât sân¬ 
gele lui să fie lins de câini 140 . Şi, într-adevăr, întrucât poftise via să¬ 
racului, cu toate că era copleşit de atâtea belşuguri de putere, până 
la urmă el a fost adus de Dumnezeu mai prejos decât cea mai cum¬ 
plită sărăcie. Nu s-a găsit nici cine să-i spele rănile, nici cine să-i 
îngroape cadavrul. Când a fost vorba de el, nu s-a găsit nici cea mai 

mică milă din partea oamenilor, încât a ajuns să fie sfâşiat de câini. 
Pe bună dreptate lacomul şi-a găsit ciocli vrednici de înmormântare. 

70. în legătură cu această întâmplare, se ridică întrebarea 
despre care citim că Domnul i-a pus-o lui Ilie: “Vezi cum s-a smerit 
Ahab înaintea Mea? Fiindcă s-a smerit înaintea Mea, de aceea nu voi 
aduce necazurile peste casa lui" 141 , ceea ce vrea să ne dea să înţele¬ 
gem câtă valoare are înaintea lui Dumnezeu părerea de rău. Căci 
fiind adânc tulburat în fata lui Dumnezeu (de moartea lui Fiabot), 
"când a auzit Ahab toate cuvintele acestea a început să plângă, şi-a 
rupt hainele sale, s-a îmbrăcat peste trupul lui cu sac, a postit şi a 
dormit în sac şi a umblat trist” 142 , acestea ca şi cum şi pe Dumnezeu 
L-ar fi cuprins mila de el şi i-ar fi schimbat pedeapsa. Dar fie că pă¬ 
rerea lui de rău n-a fost sinceră şi n-a înduplecat pe Domnul cel 
milostiv, fie că n-a fost bine spus cuvântul proorocului, în realitate 
Ahab a fost totuşi înfrânt şi a fost ucis. Dar gândeşte-te că a avut-o 
de soţie pe Izabela, de ale cărei sfaturi s-a lăsat stăpânit, căci îi su¬ 
cea mintea cum voia; aşa, din cauza marilor ei nelegiuiri, a ^juns el 
atât de urgisit. De aceea, chiar dacă el şi-a manifestat părerea de 
rău, totuşi despre Dumnezeu nu putem crede că ar fi schimbător, 
din clipa în care, neţinând seama de mărturisirea făcută, n-a găsit de 
bine să acorde păcătosului ceea ce făgăduise. Dar mai bine să scoţi 
altă învăţătură de aici, şi anume că Domnul Şi-a ţinut linia hotărârii 
Sale, dar că atunci când a fost vorba să-i acorde lui Ahab ajutorul 
Său dumnezeiesc, atunci El n-a mai făcut-o, căci regele Siriei a por¬ 
nit cu război asupra aceluia, l-a biruit, şi încă tocmai lângă via pe 
care o răpise. Aşa încât nemaiputându-se mişca, a fost scos din 
domnie şi ceea ce a fost proorocit prin cuvântul Domnului nu numai 
că s-a împlinit cu Ahab, ci a şi fost biruit prin aceea că el însuşi şi-a 
înarmat ticăloşia sa ca pe un adevărat duşman, care apoi l-a răpus. 
Şi ştim că pe bună dreptate i se atrăsese atenţia de către proorocul, 
care i-a spus: "să bagi de seamă ce ai de făcut" 143 ; fusese înştiinţat, 
zic, cum că ajutorul darului ceresc va fi dat regelui Siriei, atunci 
când a spus: "Dumnezeul lui Israel este Dumnezeul munţilor" 144 , dar 
nu a pomenit de Baal; de aceea zic "au fost ei mai tari decât noi", dar 
"să scoţi pe Fiecare rege de la locul lui şi să-l îniocuieşti cu căpeteni¬ 
ile din ţinuturi', ceea ce a adus putere şi întărire regelui israelit. 

Aşadar la prima ciocnire a biruit ca să-l poată urmări pe duşman, iar 
la cea de a doua a biruit atunci când, fiind luat rob, a trebuit să 
renunţe la domnie. Felul cum a eyuns să biruiască reiese din prooro- 
cia făcută în favoarea sa unuia dintre fiii proorocilor, atunci când i-a 
spus: "Bate-mă, dar acesta nu s-a învoit să-l bată. Atunci i-a zis: Pen¬ 
tru că nu asculţi de glasul Domnului, iată, când vei pleca de lângă 
mine te va ucide un leu. Şi plecând omul acela de la el, l-a întâlnit 
un leu şi l-a ucis pe dânsul' 145 . Iar după aceea un alt prooroc a stat 
înaintea regelui lui Israel şi i-a zis: Aşa zice Domnul: Pentru că ai dat 
drumul din mâinile tale unui om blestemat de Mine, sufletul tău va 
fi în locul sufletului lui şi poporul tău, în locul poporului lui' 146 . 

E, aşadar, limpede din aceste proorociri că Domnul îşi tine 
făgăduinţele, chiar şi fată de cei nevrednici, dar că pe cei nelegiuiţi 
fie că îi pedepseşte pentru nebunia lor, fie că-i osândeşte pentru altă 
nelegiuire a lor, chiar şi atunci când ei ar fi scăpat pentru un timp 
din cursa înşelăciunii lor. De aceea, aşa ni se cade să ne purtăm, ca 
prin fapte bune să ne arătăm vrednici de a ne împărtăşi de făgăduin¬ 
ţele lui Dumnezeu Celui Atotputernic. 

INTRODUCERE 


Tratatul acesta are o structură cu totul diferită de a celorlalte. La 
prima vedere s-ar părea că el n-ar avea nicio legătură cu celelalte 
scrieri ale Sfântului Ambrozie. Şi totuşi , chiar de la început suntem 
făcuţi atenti că "întrucât în cartea precedentă (Despre Isaac şi despre 
suflet) am amintit în treacăt despre suflet considerăm că ne este 
mai uşoară acum calea ca să ajungem la o oarecare concluzie cu 
privire la binele morţii". în argumentarea sa, Sf. Ambrozie continuă: 
“Dacă moartea ar însemna o pierdere pentru suflet atunci poate c-am 
socoti-o o nenorocire; dacă însă nu stinghereşte întru nimic sufletul, 
atunci impiicit ea nu reprezintă un rău". 

He putem întreba: De unde va fi preluat Sfântul Ambrozie astfel 
de idei prin care să aducă morţii elogii atât de luminoase? Credem 
că nu suntem prea departe de adevăr dacă răspundem că între iz¬ 
voarele de care s-a folosit amintim în primul rând aşa numitele cărţi 
sapienţiale şi profetice, cum e cazul cu scrierea apocrifă Ezdra IV, 
din care se fac, spre sfârşitul scrierii, mai multe citări, potrivit cărora 
omul care printr-o cugetare sănătoasă ajunge să-şi stăpânească pati¬ 
mile va reuşi să-şi câştige pentru vecie o fericire netrecătoare, chiar 
dacă, în trup fiind, ajunge să treacă prin grele încercări. 

După ce arată prin multe exemple că e "mai măreţ lucru să mori 
pentru flristos decât să domneşti în lumea pământească" (8), autorul 
îl îndeamnă pe cititor la cugetări de genul acesta: "Să moară sufletul 
meu moartea drepţilor" (Num. 23, 10) şi să dorim zilnic să purtăm în 
trup “omorârea lui Iisus" (2 Cor. 4, 10). "Să facem din sufletul nostru 
o grădină împodobită cu florile virtuţilorceea ce va însemna o 
grădină a minţii" (19), căci să nu se uite, spune autorul, că “Ban¬ 
chetul lui Platon tot din Biblie (21) şi-a luat modelul". După părerea 
lui Ezdra IV “nu moartea e înfricoşătoare, ci gândul pe care ni i-am 
făcut despre moarte“ (31). "Pentru cei drepţi moartea e liman al 
liniştii, în schimb pentru vinovaţi ea e un naufragiu" (33). în ultimele 
pagini autorul cărţii Ezdra IV devine vizionar şi profetic. Bucuria 
sufletelor drepte, zice el, va trece prin şapte trepte diferite: 1) că au 
biruit trupul şi farmecele lui; 2) că au ajuns să guste liniştea deplină; 
3) că au scăpat de frica judecăţii; 4) că au ajuns să priceapă cât de 

adânc e înţelesul odihnei de veci; 5) că au scăpat din temniţa trupu¬ 
lui; 6) că drepţii vor ajunge să strălucească asemenea soarelui 7) şi 
că tresaltă la gândul că vor vedea faţa Domnului. Să nu uităm că 
această scriere apocrifă a circulat in vechime alături de Păstorul Iui 
lierma, fiind citată de Clement Alexandrinul, de Sf. Irineu, de 
Origen, de Eusebiu de Cezareea, de Sf. Ioan Gură de Aur, de Teo- 
doret şi de alţi scriitori bisericeşti. Vechile traduceri slavone, cum a 
fost cazul cu Biblia tipărită Ia Osrogîn 1581 şi retipărită la Moscova 
în 1663, cuprindeau textul cărţii Ezdra IV între cărţile Sfintei Scrip¬ 
turi, dar între traducerile latineşti şi în ediţiile greceşti ea nu mai 
figura. 

Sfântul Ambrozie ştie să exprime cu nerv şi cu claritate atât ade¬ 
vărurile morale, care predomină în cea mai mare parte din operele 
sale, cât şi pe cele apologetice, dogmatice, juridice şi de altă natură. 
Iată, de pildă, ce spune paragraful 51 al acestei scrieri; "Cine a spus 
cel dintâi descoperirea acestor adevăruri? Ezdra sau Platon? Sfântul 
Pavel a urmat cuvintele lui Ezdra, nu pe ale lui Platon. Ezdra a arătat 
cel dintâi că drepţii vor fi împreună cu firistos, împreună cu sfinţii. 
După el şi marele Socrate spune că se grăbeşte spre zeii săi, spre 
oamenii aceia foarte buni. Prin urmare, nouă ne aparţin cele cu¬ 
prinse în cărţile filosofilor. "Pentru aceasta avem ca mărturie autori¬ 
tatea învăţăturii dumnezeieşti: Moise şi Ilie au apărut alături de 
firistos, Avraam a găzduit alţi Doi alături de Dumnezeu, lacob a vă¬ 
zut cetatea lui Dumnezeu, Daniel a spus că în cer drepţii strălucesc 
ca soarele şi stelele". 

într-o efuziune de mărturisiri şi de rugăciuni, încălzite de evoca¬ 
rea cuvintelor biblice, autorul încheie declarând: "Să-L căutăm, dar, 
şi noi pe Domnul, îmbrăţişându-I picioarele, şi să I ne închinăm, ca 
să ne zică şi nouă: fiu vă temeţi!, adică nu vă temeţi de relele aces¬ 
tui veac, nu vă temeţi de nedreptăţile acestei lumi, nu vă temeţi de 
valurile patimilor trupeşti". Şi încheie cu cuvântul Evanghelistului: 
"Tot ce vine de la Mine nu va vedea moartea în veac". 

Data compunerii poate fi anul 388, când a avut Ioc ultima încleş¬ 
tare sângeroasă provocată de răscoala lui Maxim, care ştim că şi-a 
găsit moartea în iulie-august 388 la Aquileea. 


i 

1.1. întrucât în cartea precedentă 1 am amintit în treacăt despre 
suflet, considerăm că ne este mai uşoară calea să ajungem la o 
oarecare concluzie cu privire la binele morţii. 

Dacă moartea ar însemna o pierdere pentru suflet, atunci poate 
că am socoti-o o nenorocire; dacă însă nu stinghereşte întru nimic 
sufletul, atunci implicit ea nu reprezintă un rău. Or, dacă ea nu con¬ 
stituie un rău, este desigur un bine, fiindcă numai ceea ce este vi¬ 
cios constituie un rău, iar ceea ce este lipsit de viciu este ceva bun; 
de aceea cele bune sunt contrarii relelor, iar relele, contrarii celor 
bune. 

La fel, este nevinovăţie unde nu există intenţie de vătămare; şi 
e numit vinovat cine nu e nevinovat, îndurător, cine iartă, pe câtă 
vreme neîndurător este cel care nu e în stare să ierte şi să se poată 
îndupleca. S-ar putea însă obiecta: "Ce poate fi mai contrar vieţii 
decât moartea? Şi dacă viaţa este considerată un bine, atunci cum 
să nu fie socotită moartea un rău?' . 

Să analizăm, prin urmare, ce e viata, precum şi ce este moartea. 

Viata înseamnă să te bucuri de darul de a respira; moartea, a fi 
privat de acest dar. 

Darul acesta de a respira este considerat de cei mai mulţi prin¬ 
tre bunuri. Viaţa înseamnă deci să te bucuri de bunuri, moartea, 
dimpotrivă, a fi despuiat de bunuri. Scriptura, atunci când zice: Iată, 
ţi-am pus înainte viaţa şi moartea, binele şi răul" 2 , ar numi viaţa un 
bine, iar moartea un rău, considerându-1 pe primul drept însuşire a 


1. E vorba despre tratatul De Isaac et de anima, în care s-a discutat despre 
superioritatea bunurilor spirituale fată de cele materiale şi pământeşti. 

2. Deut. 30, 15, 

vieţii, iar pe al doilea, contrariul ei. în sfârşit, ca sâ folosim tot un 
exemplu din Sfânta Scriptură, omul a fost aşezat în rai, îngăduindu- 
i-se să mănânce din pomul vieţii şi din ceilalţi pomi ai raiului, dar din 
pomul în care se găsea cunoştinţa binelui şi răului să nu mănânce, 
căci în ziua în care va mânca, cu moarte va muri 3 . EI însă nu a res¬ 
pectat porunca şi nu s-a mai bucurat de rod, ci, izgonit fiind din rai, 
a gustat moartea. Aşadar moartea este un rău, căci este dată ca preţ 
al condamnării. 

Există însă trei feluri de moarte. Cea dintâi este moartea cauzată 
de păcat. Despre aceasta stă scris: "Sufletul care păcătuieşte, acela 
va muri" 4 . Cea de a doua este moartea mistică, prin care murim pă¬ 
catului şi trăim pentru Dumnezeu. Despre această moarte spune şi 
Apostolul: “Deci ne-am îngropat cu El, în moarte, prin botez" 5 . Al trei¬ 
lea fel de moarte este aceea prin care împlinim cursul şi îndatorirea 
acestei vieţi, adică separarea sufletului de trup 6 . 

Observăm, prin urmare, că numai un singur fel de moarte este 
rea: dacă murim din cauza păcatelor. A doua moarte este bună, 
fiindcă cel care a murit astfel s-a curăţit de păcat. A treia moarte stă 
la mijloc; celor drepţi le pare bună, iar celor mai mulţi, înfrico¬ 
şătoare; deşi ea pe toţi îi eliberează, pe puţini îi încântă. Dar aceas¬ 
ta nu este o vină a morţii, ci a slăbiciunii noastre, care suntem înlăn¬ 
ţuiţi de plăcerile trupului şi de desfătarea vieţii acesteia şi de aceea 
ne înspăimântăm că terminăm poteca aceasta, în care este mai 
multă amărăciune decât plăcere. Oare nu erau bărbaţi sfinţi şi în¬ 
ţelepţi cei care suspinau că-i prea lungă durata călătoriei acesteia, 
socotind că este mai bine a te despărţi de trup şi a fi împreună cu 
Hristos" 7 , ba chiar blestemau ziua naşterii lor, precum spune cine¬ 
va 8 : “Piară ziua în care m-am născut"? 

4. într-adevăr, cum se face că ne desfătează prea mult viaţa 
aceasta, aşa plină de necazuri şi de griji cum este, în care nenumă¬ 
rate sunt nedreptăţile, multe durerile şi nesfârşite lacrimile celor co- 


3. Cf. Fac. 2, 16-17. 

4. lez. 18, 4. 

5. Rom. 6, 4, 

6. Ambrozie reproduce aproape textual acest pasay despre cele trei feluri de 
moarte după Origen, Convorbiri cu lieraclid 25. Ambrozie o reproduce şi în comen¬ 
tariul la Luca, VII, Migne P.L. 15, 1796-1797. 

7. Filip. 1, 23. 

pleşifi de dureri şi - precum spune Ecclesiastul 9 - unde “nu e cine 
să-i mângâie"? 

Tocmai de aceea Ecclesiastul fericeşte mai mult pe cei repauzati 
decât pe cei în viaţă, atunci când zice: “Şi i-am fericit pe cei morţi în 
vremuri străvechi... cel care nu a văzut acest rău" 10 , iar în alt loc 11 
acelaşi Ecclesiast a afirmat că mai fericit decât omul care trăieşte 
mult e fătul pe care l-a lepădat mama sa înainte de a-1 fi născut, pen¬ 
tru că n-a văzut relele ce se petrec în lumea aceasta şi n-a venit în 
întunericul acesta şi n-a trăit în deşertăciunea veacului; de aceea, 
odihnă va avea mai curând cine n-a venit în această viaţă decât cel 
ce a venit. Căci ce fericire are în viaţa aceasta omul care trăieşte în 
umbră şi nu-şi poate realiza dorinţele? 

Iar dacă e plin de bogăţii, îşi pierde binefacerea liniştii, fiindcă e 
silit să păzească ceea ce a adunat cu o lăcomie vrednică de milă, 
astfel încât stăpânirea unor bunuri care nu-i vor putea fi de folos 
este şi mai de plâns decât să te chinuiască paza unor bunuri a căror 
prisosinţă nu-ţi este de niciun folos. 

5. Prin urmare, dacă viaţa e plină de povară, sfârşitul ei este fără 
îndoială o uşurare. Uşurarea reprezintă, la rândul său, un bine; 
moartea pune capăt tuturor relelor, aşadar moartea este un bine. 

Tiu altfel s-a bucurat Simeon, căruia i se vestise că "nu va vedea 
moartea până nu-L va vedea pe Hristosul Domnului" 12 . Şi când pă¬ 
rinţii L-au adus în templu, L-a primit în braţele sale şi a zis: "Acum 
slobozeşte pe robul Tău în pace" 13 , ca şi cum s-ar fi simţit reţinut în 
viaţa aceasta de o anumită obligaţie, nu de bunăvoia lui. Aşa a cerut 
să fie slobozit, ca şi cum se grăbea să scape din nişte lanţuri spre 
libertate. 

De fapt, există un fel de lanţuri ale trupului acestuia; şi, ceea ce 
este mai grav, lanţuri ale ispitelor, care ne leagă şi ne ţin strânşi într-o 
nedreaptă robie din pricina unui fel de legi a păcatului. 

De altfel, în însuşi actul morţii vedem cum sufletul celui ce plea¬ 
că se eliberează încet-încet din lanţurile cărnii şi cum, prin gura 
întredeschisă, el îşi ia zborul, de parcă ar fi scăpat din închisoarea 
strâmtă a trupului acestuia. 

De altmineri, chiar dreptul David se grăbea să iasă din acest loc 
al călătoriei zicând: "Străin sunt eu la Tine pe pământ şi călător, ca 



9. Eccl. 4, 1. 

10. Eccl. 4, 2-3. 

11. Cf. Eccl. 6, 3-5. 

12. Luca 2, 26. 

13. Luca 2, 28 şl 29. 

toti părinţii mei" 14 ; de aceea, asemenea unui călător, se grăbea spre 
acea patrie comună tuturor sfinţilor, rugându-se, pentru vina acestei 
zăboviri, să i se ierte păcatele înainte de a pleca din viaţă. 

Căci cine nu va primi aici iertarea păcatelor acolo n-o va avea. Şi 
n-o va avea cine nu va putea ajunge la viaţa veşnică, fiindcă viaţa veşnică 
presupune iertarea păcatelor. Iată de ce spune psalmistul: "Lasă-mă, 
să mă odihnesc mai înainte de a mă duce şi de a numai fi” 15 . 

6. Şi atunci, de ce dorim atât de mult viaţa aceasta de pe 
pământ, în care, cu cât cineva a trăit mai multă vreme, cu atât este 
apăsat de o povară mai mare? însuşi Domnul spune: "Ajunge zilei 
răutatea ei' 16 . Iar Iacov a zis: "Zilele celor o sută treizeci de ani pe 
care îi am au fost foarte puţine şi rele 17 , nu fiindcă zilele ar fi rele, 
ci fiindcă prin adăugarea zilelor se înmulţesc răutăţile noastre. 

7. într-adevăr, nu trece o singură zi fără ca noi să nu păcătuim. 
De aceea minunat spune Apostolul: “Căci mie a vieţui este Hristos, 
şi a muri este câştig" 18 , referindu-se întâi la obligaţia pe care ne-o 
cere viaţa, apoi la folosul morţii. Căci în cele din urmă, Hristos este 
viaţa noastră. Lui se cade să-I slujim. Lui se cade să I se dea ascul¬ 
tare în propovăduirea Evangheliei de către sfinţii Săi. De aceea şi 
Simeon, care-L aştepta pe Hristos, a spus: "acum slobozeşte pe ro¬ 
bul Tău, Stăpâne" 19 . 

Hristos este, într-adevăr. Stăpânul nostru, de aceea noi nu pu¬ 
tem nesocoti nici dispreţui ceea ce El porunceşte. 

Câtor oameni nu le porunceşte vreun împărat din lumea aceas¬ 
ta să trăiască în locuri îndepărtate, fie în semn de onoare, fie în ve¬ 
derea unei sarcini oarecare! Oare pleacă de acolo careva din ei fără 
cosimţământul împăratului? Or, cu cât e mai măreţ să ascultăm de 
legile dumnezeieşti decât de cele omeneşti! 

Pentru Sfântul Apostol deci "a vieţui este Hristos, şi a muri este 
câştig" 20 . Căci, ca un rob, el nu se împotriveşte de a rămâne în viaţă, 
dar, ca un înţelept, el preferă totuşi câştigul morţii. Şi, într-adevăr, e 
un câştig că ai scăpat de înmulţirea păcatului; câştig că ai fugit de 
mai rele şi ai trecut la mai bune. 

Şi a adăugat: "Să mă despart de trup şi să fiu împreună cu 
Hristos e cu mult mai bine pentru mine; pe de altă parte este mai de 


14. Ps. 38, 17. 

15. Ps. 38, 18. 

16. Matei 6, 34. 

17. Fac. 47, 9. 

folos pentru voi să mai zăbovesc încă în trup" 21 . Primul e mai bine, 
al doilea, mai de folos. Mai de folos pentru roadele lucrării Dom¬ 
nului; mai bine pentru harul şi unirea cu Hristos. 

III.8. Aşadar, întrucât Apostolul ne-a învăţat că cel ce se va eli¬ 
bera din acest trup (desigur, dacă va fi vrednic) va fi împreună cu 
Hristos, să vedem ce e moartea şi ce e viaţa. 

Am aflat deci, din învăţătura Scripturii, că moartea este elibe¬ 
rarea sufletului de trup şi un fel de plecare din această înlănţuire a 
sufletului şi trupului. De aceea şi David spune: 'Rupt-ai lanţurile 
mele; Ţie îţi voi aduce jertfă de laudă' 22 . Că este vorba de lanţurile 
vieţii acesteia, adică ale împreunării noastre, care constă din suflet 
şi trup, ne învaţă versetul anterior al aceluiaşi psalm: "Scumpă este 
înaintea Domnului moartea cuvioşilor Lui" 23 . Şi, de aceea, ca proo¬ 
roc, prevăzând că va fi împreună cu sfinţii şi cu cei care, în evlavia 
lor, şi-au odihnit sufletele în Hristos, se bucură, deoarece şi el s-a 
dăruit pe sine cu credinţă pentru poporul lui Dumnezeu, atunci când 
s-a împotrivit lui Goliat 24 într-o luptă neobişnuită şi când, singur, a 
pus capăt primejdiei şi batjocurii obşteşti, sau când era pregătit să 
moară 25 pentru a îmblânzi mânia Domnului, sau când s-a oferit 26 , 
drept ispăşire, pedepsei dumnezeieşti pentru izbăvirea poporului în 
suferinţă. Căci ei ştia că e mai măreţ a muri pentru Hristos decât a 
domni în lumea aceasta. într-adevăr, ce e mai presus decât să devii 
jertfa lui Hristos? 

De aceea, cu toate că deseori citim că au fost aduse de el jertfe 
Domnului, în locul acesta totuşi el a adăugat: Ţie îţi voi aduce jertfă 
de laudă'" 27 . Hu zice “îţi aduc jertfă", ci "îti voi aduce'", arătând că 
atunci este desăvârşit acel sacrificiu, când cineva stă înaintea Dom¬ 
nului eliberat de lanţurile acestui trup şi se oferă ca jertfă de laudă. 
Aceasta fiindcă înaintea morţii nicio laudă nu este deplină şi nimeni, 
cât timp trăieşte, nu poate fi preamărit printr-o laudă desăvârşită, 
deoarece faptele lui viitoare sunt nesigure. 

Moartea este, prin urmare, despărţirea sufletului de trup. De alt¬ 
fel, şi la Sfântul Apostol am văzut că scrie: "A mă despărţi de trup şi 
a fi împreună cu Hristos e cu mult mai bine" 28 . Dar ce altceva face 



21. Filip. 1, 23, 24. 

22. Ps. 115, 7 şi 8. 

23. Ps. 1 15, 6. 

24. Cf. 1 Regi 17, 40 şi urm. 

25. Cf. 2 Regi 12, 13. 

26. Cf. 2 Regi 24, 17. 

27. Ps. 115, 8. 

28. Filip. 1, 23. 

această despărţire decât că trupul este dezlegat şi se odihneşte, iar 
sufletul se întoarce în liniştea sa şi este liber şi că, dacă este credin¬ 
cios, va fi împreună cu Hristos? 

9. Ce alt scop urmăresc aşadar drepţii, în viata acesta, decât să 
se dezbare de pornirile rele ale acestui trup, care ne leagă aseme¬ 
nea unor lanţuri? Ce altceva fac ei decât să lupte să se smulgă din 
aceste lucrări păgubitoare, să renunţe la plăceri şi la desfrâu, să fugă 
de flăcările poftelor? nu înfăţişează, oare, chipul morţii acela care, 
trăind în viaţa aceasta, e în stare să vieţuiască în aşa fel, încât pen¬ 
tru el să fie moarte toate farmecele trupului şi el însuşi să fie ca un 
mort pentru toate poftele şi ispitele acestei lumi? 

Un astfel de mort era Favel atunci când zicea: "Căci lumea este 
răstignită pentru mine şi eu pentru lume!” 29 . Apoi, ca să ştim că 
există o moarte în viata aceasta - şi anume o moarte bună -, ne în¬ 
deamnă ca prin Iisus să purtăm în trupul nostru mersul spre moar¬ 
te 50 ; căci cine va avea în sine moartea, prin Iisus, acela va avea în 
trupul său şi viata prin Iisus 51 . 

Facă-şi deci curs în noi moartea, pentru ca să vină la rând şi 
viata! Dar o viată bună după moarte, adică o viaţă bună după biru¬ 
inţă, o viaţă bună după terminarea luptei, ca legea trupului să nu 
mai poată birui legea minţii 52 ; să nu mai existe pentru noi nicio 
luptă a morţii cu trupul, ci să se împlinească în trupul nostru biru¬ 
inţa asupra morţii, 

în felul acesta nici eu însumi nu ştiu dacă nu cumva moartea 
aceasta are mai mare preţ decât viaţa. 

Sunt înclinat s-o cred, datorită autorităţii Sfântului Apostol care 
spune: “Astfel că în noi lucrează moartea, iar în voi, viaţa" 55 . Doam¬ 
ne, cum a putut pune temelie moartea unuia singur! De aceea, pe 
cei ce ne încredem în viaţa de aici ne şi învaţă că o astfel de moarte 
trebuie să dorim, ca moartea lui Hristos să strălucească în trupul 
nostru, şi acea moarte fericită - prin care omul cel din afară se trece, 
pentru a se înnoi cel dinlăuntru -, şi sălaşul nostru pământesc să se 
destrame, pentru ca să ni se pregătească cel ceresc. 

Aşadar, cel ce se smulge din legătura cărnii acesteia prefigu¬ 
rează într-un fel moartea, slobozindu-se din acele lanţuri despre care 
Domnul ne vorbeşte prin Isaia: "Rupeţi lanţurile nedreptăţii, dezle- 


29. Qal. 6, 14. 

30. Cf. 2 Cor. 4, 10. 

31. Cf. 2 Cor. 4, 12; Schenkl (op. cit., p. 710) afirmă că această idee a prelu¬ 
at-o de la Sf. Ambrozie însuşi Fer. Augustin, Contra duas epist. Pelag., IV, 11,31. 

32. Cf. Rom. 7, 23. 

gaţi legăturile jugului, daţi drumul celor asupriţi şi sfărâmaţi jugul 
lor" 34 . 

10. Imită moartea cel ce se dezbară de plăcere, care se ridică şi 
se înaltă deasupra desfătărilor pământene şi se aşază în acel locaş 
ceresc în care se găsea Pavel cât timp încă trăia; altfel nu ar fi zis: 
"Căci cetăţenia noastră este în ceruri" 35 , lucru care se poate referi în 
egală măsură atât la reprezentarea anticipată a răsplătii, cât şi la 
meditarea asupra ei. Căci gândul lui era numai acolo; acolo era toată 
viaţa sufletului său, de acolo îi venea înţelepciunea, care nu-1 mai 
lăsa să se mărginească doar la îngustimea acestei vieţi trupeşti. 

Şi, intr-adevăr, înţelept e cel care caută să cunoască adevărul cel 
dumnezeiesc! îşi eliberează sufletul de trup şi refuză convieţuirea cu 
el, când e preocupat de acea cunoaştere a adevărului, care doreşte 
să i se arate parcă neacoperită şi dezvăluită, şi caută să scape de 
orice ispite şi înfumurări ale trupului. Căci cu mâinile acestea sau cu 
ochii şi urechile noastre nu putem cuprinde acel adevăr ultim, fiind¬ 
că cele ce se văd sunt trecătoare, iar cele ce nu se văd sunt veşnice. 

într-adevăr, adeseori ne înşelăm în ceea ce vedem, încât cele mai 
multe le vedem altfel decât sunt. Tot aşa ne înşală deseori şi auzul. 
De aceea, să privim nu cele ce se văd, ci cele ce nu se văd, dacă nu 
vrem să ne înşelăm. Dar când anume nu se înşală sufletul nostru şi 
când se apropie el de tronul Adevărului dacă nu atunci când se 
desparte de trupul acesta şi nu mai este înşelat şi amăgit de el? 

Căci el e amăgit şi când priveşte cu ochii şi când aude cu ure¬ 
chile. De aceea, să nu umble nici numai după una, nici numai după 
alta, precum exclamă şi Apostolul: "Nu lua, nu gusta şi nu te atinge 
de niciun lucru pieritor!" 36 . 

Şi într-adevăr, cele spre îngrijirea trupului sunt sortite pieirii. De 
aceea, ca să arate că nu prin măgulirea trupului, ci prin înălţarea 
sufletului şi prin smerenia cugetului a găsit adevărul, Sf. Pavel a 
adăugat: "Căci cetăţenia noastră este în ceruri" 37 . 

Acolo, prin urmare, să caute sufletul ce este adevărat, ce este şi 
rămâne ca atare; să se reculeagă, să-şi concentreze tot noianul pu¬ 
terii sale, să nu se bazeze şi să nu se încreadă în alţii, ci să se cu¬ 
noască şi să se înţeleagă pe sine însuşi şi să ia aminte că trebuie 
urmat ceea ce îi pare a constitui adevărul. în schimb, ceea ce îi pare 


34. Is. 58, 6. 

35. Filip. 3, 20. 

36. Col. 2, 21. 

37. Filip. 3, 20. 

că e de ales pentru încântarea trupului, aceea să ştie că e fals; să 
fugă şi să se dea înapoi de Ia aceasta, pentru că e învăluit mai mult 
în înşelăciune. 

11. Pe bună dreptate deci Sfântul Pavel a dispreţuit şi a pus 
puţin preţ pe trup, numindu-1 "trupul morţii' 58 . 

într-adevăr, putut-a vedea cineva cu ochii strălucirea virtuţilor? 
Putut-a cuprinde cu mâinile dreptatea? A putut pătrunde cineva cu 
privirile ochilor înţelepciunea? lată de ce când medităm la ceva, do¬ 
rim să nu ne tulbure nimeni, vrem să nu facă nimeni zgomot la ure¬ 
chile noastre; şi suntem cu mintea atât de încordată, încât, în gene¬ 
ral, nu vedem cele din jurul nostru. Mai mult, noaptea ne este inima 
mai deschisă şi mai limpede, atunci cumpănind mai bine cele ce 
preocupă mintea noastră! De aceea şi proorocul spune: "De cele ce 
ziceţi în inimile voastre şi întru aştemuturile voastre, să vă căiţi -59 . 
Adeseori unii închid chiar ochii când se silesc să scoată la lumină o 
cugetare profundă, ferindu-se de piedicile puse de ochi. Adesea 
căutăm cu tot dinadinsul să fim doar singuri, pentru ca nicio şoaptă 
să nu ajungă la urechile noastre pe nicio cale, să nu ne sustragă 
mintea în timp ce e atentă la cugetare şi s-o abată de la adevăr şi 
concentrare. 

1 2. Căci, într-adevăr, multe griji ne produce nevolnicia acestui 
trup, creându-ne multe obligaţii care împiedică vigoarea minţii şi-i 
sustrag încordarea! De aceea bine spune dreptul Iov: "Adu-Ţi aminte. 
Doamne, că din pământ ne-ai făcut!" 40 . 

Prin urmare, dacă trupul este lut, el ne întinează şi de bună sea¬ 
mă nu ne curăţeşte, ci ne pângăreşte sufletul cu păcatul neînfrânării. 
Cum zice acelaşi Iov: "îmbrăcatu-m-ai. Doamne, în piele şi în carne, 
ţesutu-m-ai din oase şi din vine -41 . 

E legat, aşadar, şi e ţintuit sufletul nostru de vinele trupului aces¬ 
tuia, de aceea uneori devine ţeapăn şi deseori se lasă uşor înduple¬ 
cat. Şi tot Iov a mai adăugat:'De greşeala mea nu mă dezvinovăţeşti. 
Vai mie dacă sunt vinovat! Şi dacă sunt drept, nu cutez să ridic 
capul, ca unul ce sunt sătul de ocară şi sunt apăsat de necazuri!" 42 . 

Nu este oare viaţa aceasta plină de curse? Printre curse umblăm, 
în mijlocul celor mai mari ispite trăim. 



38. Rom. 7, 24. 

39. Ps. 4, 4. 

40. Iov 10, 9. 

41. Iov 10, 11. 

42. Iov 10, 14-15. 

Şi tot el [Iov] a spus mai sus: "Oare omul pe pământ nu este ca 
într-o slujbă ostăşească?” 43 . Bine a adăugat "pe pământ", fiindcă via¬ 
ta omului se prelungeşte şi în cer. "Zilele lui - adaugă Iov - sunt ca 
zilele unui simbriaş", zile de trudă şi de osteneală, mai fără de temei 
decât basmele; ca o corabie ce alunecă şi se clatină de vorbe, pe¬ 
trece în case de pământ; viata însăşi e din pământ; nicio hotărâre în 
opinii, nicio statornicie. în timpul zilei doreşte să fie noapte; noaptea 
îi pare rău că nu e zi; înainte de mâncare, gemete; în timpul mesei, 
plânsete, lacrimi, dureri, teamă, griji; nicio clipă fără tulburări, trudă 
fără întrerupere, ură fără margini şi, mai ales, nesuferita pornire a mâ¬ 
niei. Cei mai mulţi îşi doresc moartea care nu vine, iar dacă le-a su¬ 
nat ceasul, sunt fericiţi, fiindcă numai moartea aduce linişte omului. 

IV. 13. Dar, va zice cineva. Scriptura spune că "nu Dumnezeu a 
făcut moartea' 44 . Viaţa se desfăşura în rai şi acolo era "pomul vie¬ 
ţii' 45 şi viata era lumina oamenilor". Prin urmare moartea este un 
rău care s-a furişat şi s-a strecurat pe neaşteptate. 

Cum poate fi însă moartea un rău dacă, după cum susţin păgâ¬ 
nii, ea este lipsită de simţire sau - dacă, după cum spune Apostolul 
- câştigul ei este Hristos, cu Care a fi e cu mult mai bine 46 ? Cum 
poate fi moartea un rău dacă după moarte nu există niciun fel de 
simţire? Căci unde nu există simţire, acolo nu există nici amără¬ 
ciunea nedreptăţii, de vreme ce şi conştiinţa ei este un simţământ. 

Sau - deoarece există după moarte simţire - există, implicit, 
viaţă după moarte, iar morţii îi supravieţuieşte sufletul, care simte şi 
trăieşte. 

Mai departe: Dacă viaţa şi sufletul durează şi după moarte, atunci 
durează şi binele, care nu se nimiceşte prin moarte, ci, dimpotrivă, 
sporeşte; şi sufletul nu e ţinut pe loc de nicio oprelişte a morţii, ci 
creşte mai deplin, fiindcă împlineşte cele ce-i sunt proprii, fără nicio 
participare a trupului, care reprezintă pentru suflet mai degrabă o 
povară decât un ajutor. 

Aşadar, ce rău poate fi pentru suflet dacă şi-a păzit curăţenia şi 
a respectat învăţătura virtuţilor? Dacă însă nu le-a respectat, nu 
moartea constituie rău, ci viaţa, fiindcă n-a existat o viaţă adevărată. 
Şi apoi, ce preţ are o viaţă plină de patimi şi de păcate? 

In cazul acesta, de ce să osândim moartea, care pe de o parte 
face mau de preţ valoarea vieţii, iar pe de altă parte pune capăt du¬ 
rerii şi chinului? 


^d 


43. Iov 7, 1. 

44. Int. Sol. 1, 13. 

45. Fac. 2, 9. 

46. Cf. Fîlip. 1, 21 şi 23. 

Aşadar moartea e folositoare atât pentru că ne împărtăşeşte feri¬ 
cirea liniştii, cât şi pentru că ocoleşte orice alt rău posibil. 

14. Şi acum să mai judecăm încă un lucru: Dacă de multe ori 
viaţa ne este povară, în schimb moartea ne e scăpare; dacă viaţa e 
suferinţă, moartea e leacul ei. Iar dacă după moarte există judecată, 
implicit există şi viaţă după moarte. Prin urmare, viaţa aceasta nu 
este bună, sau, dacă viaţa de aici este bună, cum să nu fie bună 
moartea, de vreme ce în această situaţie nu rămâne nicio urmă de 
teamă faţă de judecata cea înfricoşătoare? 

Dar, chiar dacă viaţa de pe pământ ar fi o fericire, prin ce anume 
este ea bună? Prin credinţă, fără îndoială, şi prin fapte bune. Şi nu 
drept urmare a faptului că sufletul convieţuieşte cu trupul este bună 
viaţa, ci deoarece, cu ajutorul credinţei, omul înlătură ceea ce repre¬ 
zintă pentru sine un rău şi câştigă, în schimb, ceea ce reprezintă un 
bun al morţii, aşa încât săvârşeşte ceea ce ţine de suflet mai degra¬ 
bă decât ceea ce decurge din convieţuirea şi legătura cu trupul. 

Iar dacă viaţa este bună - viaţa care este oglinda sufletului sepa¬ 
rat de trup - şi dacă sufletul este bun - cel care se înalţă şi se smulge 
din convieţuirea cu trupul -, implicit moartea, care desparte şi elibe¬ 
rează sufletul de unirea cu această carne, este un bine. 

15. Aşadar moartea e în toate cazurile un bine, atât pentru că 
destramă două contrarii, ca să nu mai lupte între ele, cât şi pentru 
că e un fel de liman al acelora care, izbiţi de valurile uriaşe ale vieţii 
acesteia, găsesc adăpostul unei odihne trainice, precum şi fiindcă 
nu creează o stare mai rea, ci păstrează starea pe care a găsit-o în 
fiecare din noi, pentru judecata viitoare, şi, fiindcă prin însăşi liniş¬ 
tea sa ne face bine, scade revolta faţă de cele prezente şi ne împacă 
prin nădejdea în cele viitoare. 

Să mai adăugăm dar că zadarnic se tem unii oameni de moarte 
închipuindu-şi că prin aceasta trăiesc sfârştitul fiinţei lor. Căci dacă 
ne amintim că nu Dumnezeu este cel care a adus moartea, ci că 
omul a alunecat în ticăloşia încălcării poruncii şi în înşelăciune, fapt 
pentru care Dumnezeu a luat hotărârea ca ceea ce e pământ să se 
întoarcă iarăşi în pământ 47 , atunci vom ajunge la concluzia că moar¬ 
tea este urmarea păcatului, pentru ca nu cumva, cu înmulţirea zile¬ 
lor noastre, să crească şi fărădelegea noastră. A îngăduit, prin ur¬ 
mare, Domnul să se strecoare moartea pentru ca fărădelegea să în¬ 
ceteze; dar pentru ca prin moarte să nu se pună capăt firii noastre, 
a fost dată învierea morţilor, pentru ca, prin moarte, să piară vina. 

iar prin înviere, să se înveşnicească firea noastră. Iată de ce această 
moarte este o trecere a tuturor oamenilor. 

Datoria noastră este să facem cu înţelepciune trecerea de la stri¬ 
căciune la nestricăciune 48 , de la moarte la nemurire, de la tulburări 
la linişte. 

Moartea să nu ne înspăimânte, aşadar, ci să ne bucure binefa¬ 
cerile unei treceri bune. Căci ce e moartea dacă nu îngroparea pati¬ 
milor şi cultivarea virtuţilor? Iată de ce se spune în Scriptură: "să 
moară sufletul meu moartea drepţilor' 49 , adică să termine cu viaţa 
pământeană, pentru a scăpa de răutăţi, să-şi însuşească harul drep¬ 
ţilor, care poartă în trupul şi sufletul lor "omorârea lui Hristos" 50 . 
"Omorârea lui Hristos înseamnă îndepărtarea de păcat, nimicirea fă¬ 
rădelegilor, uitarea greşelii, câştigarea harurilor". în sfârşit, ce putem 
spune mai deplin despre binefacerile morţii decât că moartea este 
cea care a răscumpărat lumea? 

V. 16. Dar să vorbim acum despre moartea căreia îi suntem su¬ 
puşi cu toţii. 

De ce să ne temem de ea, câtă vreme ea nu face rău sufletului? 
Căci stă scris: "Nu vă temeţi de cei ce ucid trupul, iar sufletul nu pot 
sâ-1 ucidă" 51 . 

într-adevăr, prin această moarte, sufletul se eliberează când se 
desparte de convieţuirea cu trupul şi se dezbracă de învelişurile tul¬ 
burării. 

De aceea şi noi, cât suntem încă în trup, imitând acest fel de 
moarte, să ne înălţăm sufletul din încăperea sa de came şi să-l 
ridicăm ca dintr-un mormânt. Să ne desfacem de legătura cu cele ale 
trupului; să părăsim toate cele pământeşti, pentru ca atunci când va 
veni duşmanul 52 , să nu găsească în noi nimic ce-i aparţine. Să tin¬ 
dem spre ceea ce e veşnic; să ne luăm zborul spre ceea ce e sfânt, 
cu aripile iubirii de-aproapele şi cu vâsla dragostei faţă de Dum¬ 
nezeu. Să ne ridicăm de aici, adică din cele pământeşti şi lumeşti, 
căci Domnul a zis: "Sculaţi-vă, să mergem de aici" 53 , îndemnând pe 
flecare să se ridice din ţărână, să-şi înalţe sufletul care zace la pă¬ 
mânt, să-I îndrepte spre înălţimi, să-şi îndemne vulturul, acel vultur 
despre care s-a zis: "înnoi-se-vor tinereţile tale ca ale vulturului" 54 , 
fiind vorba de suflet. 

48. Cf. 1 Cor. 15, 42. 

49. Mum. 23, 10. 

50. 2 Cor. 4, 10. 

51. Matei 10, 28. 

52. Cf. Ioan 14, 30. 

53. Ioan 14, 31. 

54. Fs. 102, 5. 

Sufletul nostru să caute, aşadar, aidoma vulturului, culmile; să 
zboare deasupra norilor, să strălucească în veşminte reînnoite, să-şi 
îndrepte spre cer zborurile, unde nu poate întâlni capcane. Căci pa¬ 
sărea care coboară din înalt sau care nu se poate ridica în înalt e 
prinsă deseori în lat, ori e amăgită cu clei 55 , ori cade în alte curse 
înşelătoare. 

Tot aşa şi sufletul nostru să se ferească de a coborî spre cele 
lumeşti. Lat este aurul, clei este argintul, înlănţuire, averea, piroane 
sunt plăcerile trupului. Cât timp dorim aurul, suntem ca sugrumaţi; 
cât timp căutăm argintul, rămânem prinşi în cleiul acestuia; cât timp 
alergăm după avere, suntem ca încătuşaţi. 

De ce să căutăm câştigul pieritor, în paguba sufletului atât de 
preţios? Cât de puţin preţ are pentru tine lumea întreagă faţă de pier¬ 
derea unui singur suflet reiese din vorba Scripturii: "Ce foloseşte 
omului dacă va câştiga lumea toată, dar îşi va pierde sufletul 
său?" 56 . 

Sau: "Ce vei da în schimb pentru sufletul tău?". El nu poate fi 
răscumpărat nici cu aur, nici cu argint, dimpotrivă, prin aur se pier¬ 
de. Chiar şi frumuseţea femeii numai atâta timp îl ţine înlănţuit, cât 
timp îl ispiteşte. Ca un piron e pofta. Un alt piron e tristeţea, un altul, 
mânia. Piroane sunt toate patimile care străpung ca şi cu un ţăruş 
sufletul nostru; îl pironesc de trupul nostru şi-l leagă de mădularele 
acestuia. 

17. Să fugim, aşadar, de relele acestea şi să ne înălţăm sufletul 
spre chipul şi spre asemănarea cu Dumnezeu. în fuga de rele constă 
asemănarea cu Dumnezeu, iar chipul lui Dumnezeu se câştigă prin 
virtuţi. Iată de ce Creatorul, ca şi cum ne-ar fi zugrăvit, ne-a zugrăvit 
prin culorile virtuţilor, după cum i-a zis Ierusalimului: “Iată, în pal¬ 
mele Mele am zidurile tale, ele sunt în toată vremea înaintea Mea" 57 . 

Să nu ştergem cu pensula nepăsării zugrăvelile bolţilor sufletului 
nostru! A zis "ţi-am zugrăvit zidurile", fiindcă prin ziduri îl putem opri 
de la atac pe duşman. 

18. Sufletul îşi are zidurile sale, din care se înalţă şi despre care 
zice: "Eu sunt cetate întărită, eu sunt cetate împresurată" 58 . Prin zi¬ 
durile acestea este întărit; prin ele se apără când e împresurat. 


55. Verg., Qeorg. I, 135. 

56. Luca 9, 25. 

57. Is. 49, 16. 

Şi sufletul e, cu adevărat, zidul care e construit în faţa taberei. 
De aceea, tot sufletul spune şi în Cântarea Cântărilor; "Zid sunt eu şi 
sânii-mi sunt turnuri" 59 . 

Bun este zidul pe care l-a clădit Dumnezeu în noi, precum El 
însuşi spune: "Te-am însemnat în palmele Mele; zidurile tale sunt tot¬ 
deauna înaintea ochilor Mei" 60 . 

Bun este sufletul care ÎI are ca supraveghetor pe Dumnezeu şi se 
găseşte în mâinile Lui, cum e şi sufletul proorocului, care-şi încredin¬ 
ţează duhul în mâinile Domnului şi care în toată vremea este în faţa 
lui Dumnezeu, "căci ochii Domnului sunt pururea spre cei drepţi" 61 , 
precum şi sufletul însuşi zice: "în ochii lui eu am aflat pacea" 62 . 

Bune turnuri veghează sufletul care are şi cuvânt ca să tălmă¬ 
cească, dar şi rânduială în cele morale. De aceea sufletul care are 
harul bogăţiilor cereşti este asemenea miresei care pătrunde în gră¬ 
dini şi, găsind acolo pe mirele său şezând şi vorbind cu prietenii, îi 
spune: O, tu, ce-n grădini sălăşluieşti, auzit fă-mi glasul tău" 63 . Şi 
apoi îmi zice mie, nu prietenilor: "Fugi, iubitul meu!"' 64 ; doreşte ca 
mirele să fugă, fiindcă de acum şi ea poate urma pe cel ce fuge de 
cele pământeşti. Şi cere să fie asemenea puiului de căprioară care 
scapă din capcană; căci şi sufletul doreşte să fugă şi să se înalţe dea¬ 
supra lumii. 

19. De aici a purces şi Platon când şi-a plăsmuit cunoscuta 
grădină 65 . într-un loc a numit-o grădina lui Jupiter, în altul, grădina 
minţii; căci el a spus că Jupiter este şi zeul, şi mintea întregului 
univers. în această grădină spune că a intrat sufletul - pe care Platon 
îl numeşte Afrodita - ca să se sature din abundenţa şi bogăţia gră¬ 
dinii, în care se afla Porus plin de băutură, care turna nectar. Aşadar 
Platon a imaginat aceasta după Cartea Cântărilor, pentru că sufletul, 
unit fiind cu Dumnezeu, a pătruns în grădina minţii, în care se află 
belşug de variate virtuţi şi florile convorbirilor. 

Cine însă nu-şi dă seama că Platon s-a gândit că din acea grădină 
- despre care citim în Cartea Facerii 66 că avea "pomul vieţii şi pomul 
cunoştinţei binelui şi răului" şi ceilalţi pomi - trebuie luată mulţimea 


59. Cânt. Cânt. 8, 10. 

60. Îs. 49, 16. 

61. Ps. 33, 14. 

62. Cânt. Cânt. 8, 10. 

63. Cânt. Cânt. 8, 13; a se vedea aceeaşi idee dezvoltată la Ambrozie în 
Coment. Ia Cânt. Cânt. VIII, 28; Migne P.L. 15, 2058. 

64. Cânt. Cânt. 8, 14; şi în Coment. Ia Cânt. Cânt. VIII, 23; Migne P.L. 15, 2057. 

65. Platon, Banchetul 2036; în trad. rom. C. Papacostea (Bucureşti, 1968) 
p. 284-285. 

virtuţilor şi plantată în grădina mintii? Această grădină Solomon a 
numit-o în Cântarea Cântărilor grădina sufletului sau sufletul însuşi; 
căci stă scris: "Grădină încuiată eşti, sora mea, mireasa mea; grădină 
încuiată, izvor pecetluit, vlăstarele taie, în paradis " 67 . Iar mai jos, su¬ 
fletul zice: "Scoală, vânt de miazănoapte, vino, vânt de miazăzi, su¬ 
flaţi prin grădina mea şi miresmele-i stârniţi; iar iubitul meu să vină, 
în grădina sa să intre" 68 . 

Cât de frumoasă e exprimarea aceasta, anume că sufletul împo¬ 
dobit cu florile virtuţilor e ca o grădină sau că ea cuprinde paradisul 
care dă vlăstar! 

în această grădină ne invită cuvântul lui Dumnezeu să intrăm, 
pentru ca sufletul, stropit de ploaia cuvântului ceresc şi de bogăţiile 
lui, să rodească. 

Cuvântul lui Dumnezeu se hrăneşte însă cu virtuţile sufletului şi 
de câte ori îl găseşte supus lui şi îmbelşugat îi culege roadele şi se 
bucură de ele. Iar când a coborât Cuvântul lui Dumnezeu în suflet, 
atunci din el se revarsă toate miresmele vorbelor sănătoase, iar 
aromele binemirositoare ale diferitelor haruri se răspândesc în lung 
şi în lat. 

20. De aceea spune Mirele - Mirele sufletului este Dumnezeu- 
Cuvântul, cu Care sufletul este unit ca printr-o puternică legătură a 
căsătoriei -: "Venit-am în grădina mea, sora mea, mireasa mea! 
Strâns-am miruri aromate, miere am mâncat din faguri, vin şi lapte 
am băut. Mâncaţi şi beţi, prieteni, fiţi beţi (de dragoste), iubiţii mei! 
De dormit, dormeam, dar inima-mi veghea" 69 . 

Să vedem din ce fel de fructe şi mâncăruri Se ospătează Dum¬ 
nezeu şi de cine anume Se bucură. 

Se bucură de cel ce fuge de păcat, de cel ce nu vrea să ştie de 
greşeli şi care-şi înmormântează şi pune capăt nedreptăţilor sale. 
Căci mirurile închipuiesc îngroparea morţilor. De acum păcatele 
sunt moarte şi nu mai pot avea farmec în fata vieţii. Rănile rămase 
în urma păcatelor sunt stropite cu balsamurile vorbei dumnezeieşti 
şi cu hrana mai consistentă decât pâinea, a cuvântului, şi sunt îngri¬ 
jite cu vorbirea mai blândă decât mierea. 

Că este aşa hrana pe care o dau cuvintele ne-o arată şi Solomon, 
când zice, cu alt prilej: "Faguri de miere sunt cuvintele bune" 70 . 


67. Cânt. Cânt. 4, 12-13. 

68. Cânt. Cânt. 4, 16. 

69. Cânt. Cânt. 5, 1 şi urm. 

în acea grădină sunt, aşadar, cuvinte bune: unul, fiindcă tine în 
frâu greşeala; altul, pentru că alungă nedreptatea, iar altul, pentru că 
face să moară trufia şi o îngroapă, aş zice, când cineva, smuls din 
rău, fuge de la rătăcirile ei. 

Există şi un cuvânt mai puternic, care întăreşte inima omului 
prin hrana cerească şi vârtoasă a Scripturii. Există, de asemenea, cu¬ 
vântul convingător, dulce ca mierea şi totuşi in stare să zguduie 
cugetul păcătosului prin însăşi blândeţea lui. Există apoi cuvântul cu 
un suflu mai fierbinte, care îmbată ca vinul şi umple de bucurie 
inima omului. 

Există şi cuvântul ca laptele, curat şi strălucitor. 

Din aceste soiuri de hrană a vorbelor dulci şi folositoare îndeam¬ 
nă Mirele pe prietenii Săi să se ospăteze. Iar prieteni îi sunt cei care-L 
urmează şi iau parte la ospăţul Lui. Sufletul, hrănit cu această mân¬ 
care şi băutură - căci "flecare bea apa din vasele sale şi din izvoarele 
fântânilor sale" 71 - şi îmbătat, stătea adormit faţă de cele lumeşti, 
veghea însă pentru Dumnezeu; şi de aceea, după cum ne arată cele 
ce urmează, Dumnezeu-Cuvântul îi cerea să-I deschidă poarta, pen¬ 
tru ca, prin intrarea Lui, să-l fericească pe deplin. 

21. De aici i-a luat, aşadar, Platon 72 pe participanţii la Banchetul 
său. De aici, din vinul şi din mierea profetică, a luat el nectarul 
acela; de aici, somnul acela; de aici, acea viaţă veşnică, din care, a 
zis el, că se ospătează zeii săi, fiindcă Hristos este Viaţa 73 . 

De aceea e plin şi pântecele sufletului lui de izvoarele cuvintelor 
bune, care s-au şi revărsat peste el, dar tot de aceea sufletul se eli¬ 
berează ridicându-se din jugul dinainte şi păşind pe urmele Cuvân¬ 
tului celui dumnezeiesc 74 . 

VI.22. Există însă şi stăpâniri ale văzduhului şi puteri ale lumii 
care caută ori să ne azvârle din cetăţuia sufletului, ori, când păşim 
pe calea dreaptă, să ne împiedice, ori, când tindem spre înălţimi, să 
ne oprească şi să ne recheme la cele pământeşti. 

Dar cu atât mai mult să ne îndeptăm mintea spre cele cereşti, 
urmând cuvântul lui Dumnezeu. Acele stăpâniri îţi dau din plin cele 
lumeşti, ca să-ţi tulbure mintea cu ele. Tocmai atunci mai ales, su¬ 
flete, îndreaptă-ţi paşii spre Hristos! Aruncă la o parte pofta după 
aur, după argint, după averea vecinului, pentru ca nu cumva, de 
dragul câştigării acesteia, să-ţi scuzi absenţa de la cina aceluia care 


71. Pilde 5, 15. 

72. Banchetul 203 B (aceeaşi ediţie, p. 284-285). 

73. Cf. loan 14, 6. 

tc-a invitat la ospăţul Cuvântului; tu nu căuta să te îndreptăţeşti 75 , 
ci îmbracă-te în haina de nuntă şi ia parte la ospăţul acelui împărat, 
ca nu cumva împăratul care te-a chemat, când te vei scuza - ocupat 
Fiind cu cele lumeşti 76 -, să invite pe alţii, şi tu să fii alungat. 

Puterile lumeşti te ispitesc şi cu dorinţa de onoruri, ca să te înalţi 
ca Adam şi, voind să egalezi pe Dumnezeu printr-o putere asemă¬ 
nătoare, să-I dispreţuieşti poruncile dumnezeieşti şi să începi să 
pierzi cele ce aveai; căci "de la cel ce nu are se va lua şi ce are” 77 . 

23. De câte ori în timpul rugăciunii, prin care ne apropiem cel 
mai mult de Dumnezeu, nu se năpustesc asupra noastră gânduri 
pline de necuviinţă sau ticăloşie, ca să ne abată de la zelul rugăciu¬ 
nii! De câte ori nu caută vrăjmaşul să strecoare în inima noastră sim¬ 
ţiri în stare să ne întoarcă de la hotărârea spre sfinţenie şi de la 
intenţiile pioase! De câte ori nu aprinde în noi patimile trupeşti! De 
câte ori nu ne face să privim cu ochi pătimaşi pe desfrânată, ca, prin 
ei, să ispitească sufletul curat al celui drept şi să-l lovească apoi, pe 
nepregătite, cu neaşteptata săgeată a iubirii! De câte ori nu stre¬ 
coară în mintea ta un cuvânt necuviincios şi cugete ascunse în min¬ 
tea ta! Despre aceasta, legea îţi spune: "Păzeşte-te să nu intre în ini¬ 
ma ta gândul nelegiuit" 78 , iar lisus ţi-ar putea zice: Pentru ce cugeti 
cele rele în inima ta?" 79 . 

De cumva ai din belşug aur şi argint şi roade bogate de pe mo¬ 
şiile tale şi onoruri pământeşti, să nu zici: "Puterea mea şi tăria 
mâinii mele mi-au adus bogăţia aceasta" 80 şi să uiţi pe Domnul Dum¬ 
nezeul tău! 

24. Iată dar de câte se simte tras în jos sufletul care doreşte să 
se înalţe! Tu însă luptă împotriva lor ca un bun ostaş al lui lisus 
Hristos şi, dispreţuind cele de jos, uitând cele pământene, îndreap- 
tă-te spre cele cereşti şi veşnice. înalţă-ţi sufletul, ca să nu ţi-1 prindă 
momeala capcanelor! 

Plăcerile lumii sunt un fel de momeli; şi, ceea ce e mai rău: 
momeli ale relelor, momeli ale ispitelor. 

în timp ce cauţi desfătarea, cazi în capcane; căci "ochiul desfrâ¬ 
natei este capcană pentru îndrăgostit" 81 . Aşadar, ochiul desfrânatei 
e o capcană; capcană este însăşi vorba desfrânatei, care farmecă 


75. Cf. Matei 22, 11 şi 12. 

76. Cf. Luca 14, 18. 

77. Matei 13, 12. 

78. Deut. 15, 9. 

79. Matei 9, 4. 

80. Deut. 8, 17 şi urm. 

81. Pilde 6, 25. 









DESPRE BINEFACERILE MORŢII 


481 


pentru moment simţurile tale şi după aceea le tulbură cu amărăciu¬ 
nea conştiinţei căzute în păcat. Capcană este posesia plină de far¬ 
mec a ceea ce nu-ţi aparţine. întregul drum al vieţii acesteia este plin 
de curse. De aceea dreptul spune: "în calea aceasta în care am 
umblat, ascuns-au cursă mie" 82 . în calea aceasta - zice - au ascuns; 
de aceea, tu umblă în acea cale care zice: "Eu sunt Calea, Adevărul 
şi Viaţa" 83 , pentru ca să zici: Sufletul meu l-a întors, povăţuitu-m-a 
pe căile dreptăţii, pentru numele Lui 84 . 

25. Moarte să fie, aşadar, pentru noi plăcerile lumii acesteia, 
moartă să fie pentru noi înţelepciunea cărnii acesteia, care este vrăj¬ 
maşă lui Dumnezeu 85 . 

Lui Hristos singur să-I închinăm sufletul nostru, ca fiecare să 
poată spune: “Oare nu lui Dumnezeu îi este supus sufletul meu?' 86 . 
Mu vieţii acesteia, nu lumii acesteia a spus că-i este supus. 

Lucrul acesta nu-1 poate spune bogătaşul, nu-1 poate spune zgâr¬ 
citul, ci îl spune omul drept şi cumpătat. Căci zgârcitul zice: "Suflete, 
ai multe bunătăţi strânse pentru mulţi ani; odihneşte-te, mănâncă, 
bea şi veseleşte-te" 87 , fiindcă sufletul lui este supus lăcomiei tru¬ 
peşti, pe când sufletul celui drept se foloseşte de trup ca de o uneal¬ 
tă sau ca de un instrument muzical; asemenea unui artist strălucit, 
sufletul conduce trupul ascultător încotro vrea, plăsmuieşte din el 
chipul pe care l-a ales şi face să răsune în el melodia virtuţilor pe 
care le-a dorit; o dată intonaţiile curăţiei, altă dată ale stăpânirii de 
sine, cântecul sobrietăţii, dulceaţa deplinătăţii, suavitatea fecioriei, 
seriozitatea văduviei. 

Din când în când totuşi cântăreţul suferă alături de instrumentul 
său; de aceea trebuie să intonezi ce e demn, pentru ca demnă să fie 
şi suferinţa ta. 

La fel, adeseori, şi cel ce vede are de suferit din cauza celor ce 
vede; iar cel ce aude, de la cele auzite. De aceea şi Scriptura zice: 
"Ochii tăi să privească drept înainte" 88 , iar mai jos: "Să nu ieşi din 
minţi pentru o femeie străină' 89 . Mu te uita în ochii fetişcanei, nu da 
ascultare vorbelor desfrânatei! 


82. Ps. 141. 3. 

83. Ioan 14, 6. 

84. Ps. 22, 3. 

85. Cf. Rom. 8, 6. 

86. Ps. 61, 1. 

87. Luca 12, 19. 

88. Pilde 4, 25. 

89. Pilde 5, 20. 







482 


TÂLCUIRI LA SFÂNTA SCRIPTURĂ 


VII.26. Dar de ce vorbesc numai despre cursele din afară? De 
propriile noastre curse trebuie să ne ferim. Chiar şi în trupul acesta 
al nostru ne sunt puse din plin capcane, pe care trebuie să le oco¬ 
lim. Să nu dăm crezare trupului, să nu amestecăm cu el sufletul! Cu 
prietenul - zice - uneşte inima ta, nu cu duşmanul' 90 . 

Or, să ştii că trupul nu-ţi este prieten, pentru că se împotriveşte 
mintii tale, căci datorită lui există duşmănii, neînţelegeri, tulburări şi 
discuţii. 

nu-ţi uni cu el sufletul tău, ca să nu le pierzi pe amândouă. Căci, 
dacă se uneşte, carnea - care este inferioară - poate deveni mai pu¬ 
ternică decât sufletul, care îi este superior, fiindcă sufletul transmite 
corpului viata, iar carnea îi transmite sufletului moartea. Se tulbură, 
prin urmare, felul de a acţiona al amândurora; se tulbură aproape 
până şi firea amândurora. Aşadar sufletul îşi însuşeşte lipsa de sen¬ 
sibilitate a corpului mort, iar corpul se foloseşte de toate calităţile 
sufletului. 

Şi ca nu cumva să se creadă că sufletul, fiindcă este răspândit în 
corp, se şi confundă cu el, ne va servi spre exemplificare însuşirea 
pe care o are lumina: şi lumina se răspândeşte într-un anumit loc de 
pe pământ, dar nu se confundă cu el. Aşadar, să nu fie confundată 
activitatea a două firi diferite, ci sufletul să sălăşluiască în trup pen¬ 
tru a-i da viată, pentru a-1 conduce, pentru a-1 lumina. 

27. Totuşi nu am putea spune că sufletul nu suferă împreună cu 
corpul său. 

într-adevăr, şi el se întristează, precum spune Iisus: "întristat e 
sufletul Meu până la moarte' 91 , exprimând în sine durere de om; iar 
în altă parte: "Sufletul Meu e tulburat" 92 . 

La fel suferă cântăreţul în melodiile sale, prin gest şi emoţie, la 
sunetul flautului, al chitarei sau al organului; e mai trist în melodiile 
triste, e mai vesel în cele vesele; mai înflăcărat în melodiile mai 
vioaie; în sfârşit, mai duios şi mai blând în cele mai duioase, astfel 
că el este acela care dă tonurile cântecelor sale şi le nuanţează oare¬ 
cum simţirile. 

Şi sufletul care este cumpătat - precum cântăreţul din liră scoa¬ 
te, ca să zic aşa, doar cu vârful degetelor tonuri armonioase din 
coarde - aşa atinge pasiunile cărnii acesteia, încât realizează tonali¬ 
tatea armonioasă şi în deplin acord între caracter şi virtuţi, având 


90. înţ. Sir. 6, 13. 

91. Matei 26, 38. 

92. loan 12, 27. 

grijă ca în toate gândurile, în toate acţiunile, hotărârile şi faptele lor, 
să fie deplină armonie. 

Aşadar, sufletul este cel care se foloseşte de trup. De aceea cel 
dintâi este la conducere, pe când celălalt execută; unul e ceea ce 
suntem; celălalt, ceea ce este al nostru. Dacă iubeşte cineva frumu¬ 
seţea sufletului nostru, acela pe noi ne iubeşte. în schimb cine iu¬ 
beşte frumuseţea trupească, acela nu iubeşte pe om în sine, ci iu¬ 
beşte numai frumuseţea cărnii care, însă, curând se ofileşte şi piere. 

28. De acea, fii asemenea celui despre care a zis proorocul că 
"nu a luat în deşert sufletul său" 93 . Ca să ne referim numai la nea¬ 
junsurile vieţii acesteia, cel preocupat numai de cele lumeşti şi de 
cele trupeşti îşi închină sufletul numai deşertăciunii. Zilnic ne trezim 
pentru mâncare şi pentru băutură şi nimeni nu se satură încât să nu 
mai flămânzească sau să nu mai înseteze după puţin timp. Zilnic 
alergăm după câştig şi nu se pune nicio măsură lăcomiei. Tiu se va 
sătura, zice Ecclesiastul, ochiul de câte vede şi urechea nu se va 
umple de câte aude" 94 . Cine iubeşte argintul nu se va sătura nicio¬ 
dată de argint. Fără sfârşit e truda noastră, şi cu cât e mai multă, cu 
atât e mai fără de folos. Zilnic dorim să ştim lucruri noi; şi ce e ştiin¬ 
ţa însăşi dacă nu încercare de a scăpa de durerea zilnică? Toate câte 
sunt au fost de mai înainte şi "nu este nimic nou sub soare" 95 , ci 
"toate sunt deşertăciune... Drept aceea am urât viaţa", a zis Eccle¬ 
siastul 96 . 

Cel ce a urât viaţa, în mod implicit a preamărit moartea. în sfâr¬ 
şit, el a fericit mai mult pe morţi decât pe cei ce trăiesc şi a judecat 
că e fericit cel ce încă n-a venit în lumea aceasta şi nu a îndurat 
truda Iui zadarnică 97 . "M-am silit - zice el - şi inima mea a cercetat, 
ca să înţeleg la cei necredincioşi veselia, să cunosc şi să cercetez 
înţelepciunea şi buna chibzuială şi să cunosc prin cel necredincios 
veselia şi supărarea şi greşeala şi rătăcirea, şi le găsesc mai amare 
decât moartea" 98 nu că moartea ar fi amară, ci fiindcă e amară 
pentru cel necredincios. Şi totuşi viaţa acestuia este mai amară 
decât moartea; e un mai mare rău a trăi pentru păcat decât să mori 
în păcat; căci păcatul necredinciosului creşte cât timp acela trăieşte, 
pe când dacă moare, încetează să mai păcătuiască. 



93. Ps. 23, 4. 

94. Eccl. 1,8. 

95. Eccl. 1, 9. 

96. Eccl. 2, 17. 

97. Cf. Eccl. 4, 2 şi 3. 

98. Eccl. 7, 25 şi urm. 

29. Cei mai mulţi se bucură de iertarea greşelilor lor. Dacă au de 
gând să se îndrepte, e bine; dacă însă vor stărui în ele, e un lucru 
prostesc, fiindcă le-ar fi cu mult mai de folos osândirea, ca să nu 
mărească numărul păcatelor; minunată este părerea Apostolului 
când spune, relativ la aceasta, că nu numai cei ce săvârşesc fărăde¬ 
legi sunt vrednici de moarte, ci şi cei care le încuviinţează". Dar tot 
el spune mai departe 100 că şi cei ce osândesc la alţii fapte pe care 
ei, la rândul lor, le săvârşesc, sunt de neiertat, ca unii care sunt 
osândiţi de propria lor judecată; căci atunci când îi condamnă pe 
alţii, se condamnă pe ei înşişi. 

Aceştia însă, fiindcă pentru moment par scutiţi de pedepse şi în 
afara culpei, nu trebuie să se amăgească, deoarece au de ispăşit în- 
lâuntrul lor pedepse mai grele şi au judecători nevăzuţi de alţii; ei 
îndreaptă împotriva lor înşişi sentinţa mai necruţătoare a conştiinţei, 
când se pronunţă asupra păcatelor altora. 

Dar, zice Apostolul 101 , vai, omule!, nu dispreţui comorile bună¬ 
tăţii şi răbdării lui Dumnezeu! Căci bunătatea Lui este cea care te 
cheamă la îndreptare, pe când învârtoşarea din cauza căreia stărui 
cu încăpăţânare în rătăcire măreşte asprimea judecăţii ce va să Fie, 
încât vei primi plată vrednică de fărădelegile tale. 

30. Moartea, aşadar, nu e un rău. De fapt nici la cei care trăiesc 
nu există moarte, nici la cei plecaţi dintre noi: la unii nu există 
fiindcă trăiesc încă, pe când ceilalţi au trecut dincolo. Prin urmare, 
moartea nu e amară nici pentru cei care nu o cunosc încă, prin 
însuşi faptul că nu o cunosc, nici pentru cei care de acum nu mai 
simt nimic trupeşte, iar, în ce priveşte sufletul, ei s-au eliberat. 

VI1I.31. Iar dacă moartea e socotită înfricoşătoare de către cei 
vii, nu moartea în sine e înspăimântătoare, ci ideea despre moarte, 
pe care şi-o face fiecare potrivit cu firea sa, sau de care se îngrozeşte 
din cauza conştiinţei sale 102 . Să învinuiască deci, fiecare, rana cuge¬ 
tului său, nu cruzimea morţii. în realitate, pentru cei drepţi moartea 
este un liman al liniştii; pentru cei vinovaţi apare ca un naufragiu. 
Fără îndoială, pentru cei care sunt apăsaţi de teama morţii, chinui¬ 
tor nu este faptul că mori, ci apăsător e să trăieşti sub groaza morţii. 
Deci, nu moartea este apăsătoare, ci teama de moarte. 

Teama se datorează însă unei păreri care provine din slăbiciunea 
noastră potrivnică adevărului; căci pe adevăr se bazează puterea, pe 

99. Cf. Rom. 1, 32. 

100. Cf. Rom. 2, 1 şi 3. 

101. Cf. Rom. 2, 4 şi urm. 

102. Idee asemănătoare în Manualul lui Epictet (cap. 5), trad. rom. D. Burtea, 
Bucureşti, 1977, p. 7. 

părere, doar slăbiciunea. Părerea însă In niciun caz nu este un rod 
al morţii, ci al vieţii, prin urmare se constată că acel lucru apăsător 
aparţine mai degrabă vieţii. E limpede deci că teama de moarte nu 
trebuie pusă pe seama morţii, ci a vieţii. Hu avem, prin urmare, de 
ce să ne temem de moarte dacă viata noastră n-a comis nimic de 
care să se teamă. Oamenii cu minte se tem, de fapt, de pedepsele 
pentru greşeli; greşelile însă nu sunt fapte ale morţilor, ci ale celor 
vii. Viata, aşadar, ne aparţine nouă; modul de a trăi stă în puterea 
noastră, pe când moartea nu ne aparţine; ea este, de fapt, separarea 
sufletului de trup; sufletul se eliberează, trupul se descompune. 
Sufletul, care se eliberează, se bucură; corpul, care se descompune 
în pământul din care e făcut, nu simte nimic. Ceea ce nu simte nimic 
nu are niciun raport cu noi. 

32. Totuşi, dacă am admite că moartea e un rău, de ce tinerii nu 
se tem că devin bătrâni şi nu se tem de vârsta apropiată de moarte? 
Şi de ce o aşteaptă mai cu răbdare cine piere de o moarte la care te 
poţi gândi decât cel care e lovit pe neaşteptate? 

Celor care consideră moartea un rău, socot că le-ar fi potrivit 
răspunsul că prin viată se face trecerea spre moarte, dar că prin 
moarte se face reîntoarcerea la viată, căci, într-adevăr, numai cei ce 
au murit pot învia, neînţeleptii se îngrozesc însă de moarte ca de cel 
mai mare dintre rele; înţelepţii, dimpotrivă, o doresc ca pe o odihnă 
după multă trudă şi ca pe un sfârşit al relelor. 

33. Din două motive se tem de moarte cei neîntelepti. Unul, 
fiindcă o numesc distrugere; dar nu poate fi vorba de distrugerea 
omului, deoarece sufletul supravieţuieşte trupului, ca să nu mai vor¬ 
bim că şi pe trup îl aşteaptă învierea. Al doilea motiv constă în fap¬ 
tul că ei se îngrozesc de pedepse, înspăimântaţi desigur de plăsmui¬ 
rile poeţilor 103 : urletele câinelui Cerber, vâltoarea neînduplecată a 
fluviului Covytus, mai neînduplecatul Charon, ceata Furiilor şi pră¬ 
păstiile Tartarului 104 , apoi... locaşul pe care-1 are Hydra 105 , mai 
cruntă decât aceştia, măruntaiele lui Prometheus - izvor nesecat de 
chinuri - pe care un vultur uriaş i le sfâşie în veşnicie; roata pe care 
o învârte fără încetare, sub ameninţarea unei îngrozitoare pedepse, 
Ixion 106 , stânca ce stă gata să se prăvale peste capetele celor ce iau 
parte la ospăţ 107 , toate acestea sunt pură închipuire. 


103. Cicero, Tuse. I, 10; Vergiliu, Eneida V 1, 417. 

104. Vergiliu, Eneida VI, 572, 577. 

105. Verg., Eneida VI, 575 şi urm. 

106. Verg., Eneida VI, 601. 

107. Verg., Eneida VI, 603-606. 

Mu aş putea totuşi susţine câ după moarte nu există pedepse. 
Dar ce legătură are moartea cu ceea ce este după moarte? Căci dacă 
cele ce sunt după moarte s-ar raporta la moarte, atunci şi cele ce 
sunt după viaţă stau în legătură cu viaţa. Mu vor exista deci pedepse 
care să se raporteze la moarte. 

în fapt, moartea este, precum am spus mai sus, o eliberare şi o 
despărţire a sufletului de trup. Desfacerea aceasta nu reprezintă Insă 
un rău, fiindcă a fi despărţit de trup şi a fi împreună cu Hristos "e cu 
mult mai bine" 108 . Prin urmare moartea nu e un rău. 

E drept că însuşi psaimistul spune: "moartea păcătoşilor este 
cumplită" 109 , dar nu spune în general că moartea este un foarte 
mare rău, ci specifică e cumplită” doar moartea "păcătoşilor". Şi în 
altă parte: “Scumpă este înaintea Domnului moartea cuvioşiior 
Lui" 110 . De aici reiese limpede câ groaza provine nu din moarte, ci 
din păcat. 

34. Pe bună dreptate au numit grecii moartea "sfârşit": ei denu¬ 
mesc moartea xeXeutfiv, fiindcă ea este sfârşitul acestei vieţi. Sfânta 
Scriptură o consideră ca un somn chiar; de pildă 111 : "Lazăr, priete¬ 
nul nostru, a adormit; dar merg să-l trezesc". Somnul este însă un 
bine, fiindcă este odihnă, precum stă scris: "Eu m-am culcat şi am 
adormit; sculatu-m-am, câ Domnul mă va sprijini" 112 . Dulce e, aşa¬ 
dar, odihna morţii! Prin urmare. Domnul îi scoală pe cei ce se odih¬ 
nesc, fiindcă Domnul este învierea 113 . 

35. Minunat este şi ceea ce spune Scriptura: "Mai înainte de 
sfârşit pe nimeni să nu-1 socoteşti fericit" 114 . De fapt fiecare e cunos¬ 
cut cu adevărat numai în ultimele momente ale vieţii şi este apreciat 
după fiii săi, dacă şi-a crescut bine fiii şi i-a deprins cu cele bune, 
căci slăbiciunea fiilor e pusă pe seama neglijenţei părintelui. De 
asemenea, întrucât fiecare cât timp trăieşte este supus alunecării, 
nici bătrâneţea nu e scutită de greşeală. Iată de ce citim că "Avraam 
a murit la bătrâneţi fericite" 115 , fiindcă a rămas totdeauna credincios 
bunelor sale principii. 

Prin moarte deci se judecă viaţa. Şi dacă un cârmaci nu poate fi 
lăudat înainte de a-şi fi adus corabia în port, cum vei lăuda pe om 

108. Filip. 1, 23. 

109. Fs. 33, 20. 

110. Ps. 1 15, 6. 

111. loan 11, 11. 

112. Ps. 3, 5. 

113. Cf. Ioan 11, 25. 

1 14. înţ. Sir. 11, 30. 

1 15. Pac. 25, 8 (ed. sinod. 1914). 

înainte ca el să fi ajuns în pragul morţii? Omul e şi el propriul său 
cârmaci; şi el, cât timp se zbate pe învolburata mare a vieţii aces¬ 
teia, mereu poate fi ameninţat de naufragii. nici conducătorul de 
oşti însuşi nu-şi pune coroana de biruitor decât după sfârşitul răz¬ 
boiului; nici soldatul nu depune armele şi nu primeşte plata pentru 
slujba sa decât după înfrângerea duşmanului. Moartea este, prin 
urmare, bilanţul îndatoririlor, acordarea răsplăţii, mulţumirea slujbei 
împlinite. 

36. Multă preţuire a arătat morţii dreptul Iov atunci când a zis: 
"Binecuvântarea muribundului să vină asupra mea!' 116 . Căci chiar 
dacă Isaac pe patul morţii şi-a binecuvântat fiii 117 , iar Iacov i-a bine¬ 
cuvântat pe patriarhi 118 , totuşi se putea crede că harul acelei bine¬ 
cuvântări se datora fie vredniciei celor ce dădeau binecuvântarea, 
fie iubirii părinteşti. în cuvintele lui Iov însă nu e vorba de niciun 
drept al vredniciilor, de niciun drept al iubirii părinteşti, ci de o cinste 
care aparţine numai morţii, întrucât binecuvântarea celui ce e pe 
moarte are o astfel de putere, încât fericitul prooroc o dorea pentru el. 
De aceea, să ne gândim şi să păstrăm în inima noastră acest verset! 

37. Dacă vedem un sărac pe patul de moarte, să-i venim într-aju- 
tor şi fiecare din noi să zică: "Binecuvântarea celui ce era gata să 
piară să vină asupra mea". Dacă vedem pe cineva ajuns slab de pu¬ 
teri, să nu-I părăsim. Dacă vedem pe cineva ajuns aproape de 
sfârşit, să nu ne îndepărtăm de el. Să ne vină şi nouă în minte să 
zicem: "Binecuvântarea celui muribund să vină asupra mea". 

Să te laude şi pe tine, cititorule, orice muribund, orice înfrânt de 
viaţă, oricine zace de o rană grea 119 , oricine e sfârşit de boală şi e 
aproape de moarte. Versetul acesta pe câţi nu i-a făcut să fie binecu¬ 
vântaţi! 

De câte ori nu m-am ruşinat că am trecut pe lângă un muribund 
sau că nu l-am cercetat pe cel greu bolnav, că l-am privit cu silă pe 
cel nevoiaş, că nu l-am răscumpărat pe cel din robie, că l-am dis¬ 
preţuit pe cel bătrân! Să fie, aşadar, cuvintele acestea veşnic în 
inima noastră, ca să-i înduplece pe cei cu inima mai aspră şi să-i în¬ 
demne pe cei mai binevoitori. Să-ţi răsune ultimele cuvinte ale muri¬ 
bundului şi sufletul lui să ducă cu sine, părăsind trupul, binecu¬ 
vântarea ce ţi-a dat-o! Scapă, dacă poţi, şi pe cel dus la moarte, care 
ar fi pierit dacă nu i-ai fi venit într-ajutor, ca să poţi zice: "Binecuvân¬ 
tarea celui ce era să piară să vină asupra mea!". 


1 16. Iov 29, 13. 

117. Cf. Fac. 27, 27 şi urm. 

118. Cf. Fac. 49, 28. 

119. Vergiliu, Eneida XII, 395. 

38. Cine s-ar mai indoi, deci, de binefacerile morţii, când cel 
care ne aduce nelinişte, cel ce ne face să roşim, cel ce ne este 
vrăjmaş, cel ce ne îndeamnă la violenţă, cel ce e vijelios şi ne atrage 
spre toate relele se linişteşte, zace şi stă închis - ca o fiară - în cuşca 
mormântului şi când toată tulbarea acestui trup lipsit de viaţă este 
părăsită, iar ceea ce alcătuia un trup închegat se transformă după 
moarte în ţărână? Iar, dimpotrivă, cel ce e una cu virtuţile, cel prie¬ 
ten cu ordinea, dornic de adevărata mărire, însoţitor al binelui, 
supus lui Dumnezeu îşi ia zborul spre înălţimile supreme şi rămâne 
cu acel pur şi veşnic şi nemuritor Bine, alăturându-se şi rămânând 
împreună cu cel înrudit cu el, precum spune Apostolul: din al Lui 
neam suntem" 120 ? 

Că sufletul nu piere odată cu trupul este evident, deoarece el nu 
face parte din trup. Iar că nu face parte din corp ne-o spune Sfânta 
Scriptură în mai multe chipuri. De pildă: Adam a primit de la Domnul 
Dumnezeul nostru suflare de viaţă "şi s-a făcut omul fiinţă vie" 121 . 
David, la rândul său, zice: ' întoarce-te, suflete al meu, la odihna ta, 
că Domnul ţi-a făcut ţie bine" 122 . Şi ascultă în ce constă binefacerea: 
"Că a scos, zice el, picioarele mele de la cădere" 123 . Vezi, prin 
urmare, că el se bucură de moartea aceasta ca de o doctorie, fiindcă 
s-a pus capăt rătăcirii, fiindcă s-a curmat răul, nu fiinţa? 

39. în sfârşit, ca şi cum s-ar fi dezbrăcat de greşeală şi ar fi liber, 
tot el zice: "Bine voi plăcea Domnului în pământul celor vii' 124 . Căci 
acela este locul... 125 , în sfârşit, că acea odihnă a sufletelor este 
pământul celor vii, unde păcatele nu pătrund, unde trăieşte numai 
mărirea virtuţilor. 

Dimpotrivă, pământul acesta este plin de morţi fiindcă este plin 
de păcate; de aceea, pe bună dreptate a zis Domnul: "Lasă pe cei 
morţi să-şi îngroape morţii lor" 126 . Dar la fel spune şi psalmistul, 
amintit mai sus: “Sufletul lui întru bunătăţi se va sălăşlui, iar sămânţa 
lui va moşteni pământul' 127 , ceea ce înseamnă că sufletul celui ce 
se teme de Dumnezeu va locui întru cele bune, întrucât este întot¬ 
deauna în mijlocul lor şi conform lor. Aceasta se poate înţelege şi 
despre cel care trăieşte în trup, întrucât şi acesta, dacă se teme de 


120. Fapte 17, 28. 

121. Fac. 2, 7. 

122. Ps. 114, 7. 

123. Ps. 114, 8. 

124. Ps. 114, 9. 

125. Lacună în text. 

126. Matei 8, 22. 

127. Ps. 24, 14. 

Dumnezeu, locuieşte întru cele bune şi este întru cele cereşti şi îşi 
stăpâneşte trupul şi îl supune ca pe un rob şi e sigur de moştenirea 
slavei şi de câştigarea celor cereşti. 

40. De aceea şi noi, dacă vrem să fim după moartea acestui trup 
întru cele bune, se cade să avem grijă ca sufletul nostru să nu se ali¬ 
pească de trupul acesta, să nu se amestece cu el, să nu se facă 
robul lui, să nu fie târât de trup şi să nu se clatine ori să şovăie, ca 
şi cum ar fi beat, la tulburările acestuia; să nu se încreadă în el, nici 
în desfătările lui, încât să se supună simţurilor lui. 

Căci şi ochiul trupului este rătăcire şi înşelăciune, fiindcă vede¬ 
rea e înşelătoare; şi urechea lui e amăgire, fiindcă şi auzul este 
înşelător; amăgire îi este şi gustul, nu în zadar deci s-a spus: "Ochii 
tăi să privească drept înainte" 128 şi: "Opreşte-ţi limba de la rău şi bu¬ 
zele tale să nu grăiască vicleşug" 129 . 

Lucrul acesta n-ar fi fost spus dacă oamenii n-ar greşi adesea. Ai 
văzut o desfrânată, ai fost fermecat de înfăţişarea ei şi ai găsit fru¬ 
museţea ei încântătoare, căci ochii tăi s-au rătăcit, au văzut ce nu se 
cade şi s-au dus cu dorinţele cine ştie unde. Căci dacă ar fi văzut 
limpede, atunci ar fi văzut dezgustătoarea stare sufletească a des¬ 
frânatei, neobrăzarea care trezeşte dezgust, desfrânarea lipsită de 
ruşine, poftele care sleiesc vigoarea, drojdia respingătoare, rănile 
sufletului, cicatricele conştiinţei. Fiindcă - zice Iisus - "se uită la 
femeie spre a o pofti" 130 . 

Vezi, aşadar, că a căutat o amăgire cel care a căutat nu dragoste 
adevărată, ci dragoste vinovată. Căci el n-a căutat să cunoască ade¬ 
vărul, ci a privit pentru a-şi satisface poftele. Rătăceşte, prin urmare, 
ochiul când rătăcesc simţurile. Simţirea e amăgire; amăgire e şi 
văzul. De aceea ţi se zice: "Să nu te vâneze ochii ei' 131 ' adică să nu 
fie amăgit sufletul tău, "căci femeia rea vânează sufletele de preţ ale 
bărbaţilor aleşi" 132 . Şi auzul e supus amăgirii; căci adeseori o femeie 
desfrânată, prin vorba-i prefăcută, a cucerit, a ademenit inima vre¬ 
unui tânăr 133 . 

41. Să nu dăm, prin urmare, crezare acestor curse, acestor mreje, 
care amăgesc şi înşală, fiindcă inimile ne sunt încătuşate, iar jude¬ 
cata ne este întunecată de ele. îie sunt întunecate inimile şi judeca¬ 
ta de văz; ne sunt împiedicate de auz, de miros, de pipăit, de gust. 

128. Pilde 2, 9. 

129. Ps. 33, 12. 

130. Matei 5, 28. 

131. Pilde 6, 25. 

132. Pilde 6, 26. 

133. Cf. Pilde 5, 3 şi urm. 

Să nu urmăm cele fermecătoare şi amăgitoare, ci să urmăm 
ceea ce e bun; de acest bun să ne alipim; pe el să-l imităm; prezenta 
lui şi comunicarea cu el să ne facă mai buni, să ne coloreze carac¬ 
terele; convieţuirea - aş zice - alături de el să ne formeze pe noi. 
Căci cine se alipeşte de ce e bun ia de acolo numai binele, fiindcă 
stă scris: "Cu cel cuvios, cuvios vei fi; şi cu cel îndărtănic, îndărătnic 
vei fi; iar cu cel nevinovat, nevinovat vei fi" 134 . 

într-adevăr, prin imitare se formează un fel de reprezentare a 
asemănării. Tocmai de aceea, psalmistul a adăugat: “Că Tu, Doam¬ 
ne, aprinzi făclia mea' 135 . într-adevăr, cine se apropie de lumină e 
luminat mai devreme şi, de aproape, străluceşte mai mult în el slava 
luminii veşnice. 

Aşadar, sufletul care tinde spre Dumnezeu cel nevăzut, bun şi 
nemuritor, şi care de bunăvoia sa fuge de cele trupeşti şi pământene 
şi părăseşte cele pieritoare devine asemenea Aceluia către Care 
tinde, prin Care trăieşte şi se hrăneşte. Şi, fiindcă tinde spre ceea ce 
e nemuritor, el însuşi nu mai e muritor. 

Dar sufletul care păcătuieşte moare, însă nu printr-o descom¬ 
punere a sa, ci, pe bună dreptate, e mort pentru Dumnezeu, pentru 
că trăieşte în păcat. Prin urmare sufletul care nu păcătuieşte nu 
moare, fiindcă rămâne în fiinţa sa, rămâne, adică, în virtute şi în 
mărire. 

42. Căci cum ar putea muri fiinţa acestuia, de vreme ce tocmai 
sufletul e cel care dă viaţa? Şi cui îi este dat suflet, îi este dată viaţa; 
din cine pleacă sufletul, pleacă viaţa. Prin urmare, sufletul e viaţa. 
Cum ar putea primi moartea când este opusul ei? într-adevăr, pre¬ 
cum zăpada nu primeşte căldura 136 , căci pe dată se topeşte, iar 
lumina nu primeşte întunericul, căci pe dată îl împrăştie - iar prin 
răspândirea luminii se îndepărtează groaza de întuneric, precum ră¬ 
ceala zăpezii dispare la apropierea focului -, tot aşa şi sufletul, care 
dă viaţa, nu primeşte moartea şi nu moare; prin urmare, sufletul nu 
acceptă moartea; sufletul nu moare. 

în această privinţă avem şi un temei raţional în legătură cu ne¬ 
murirea sufletului, dar temeiul e de origine omenească. în schimb 
mai avem unul, şi acesta e de origine dumnezeiască, după cum 
însuşi Dumnezeu a spus: "Putere am să-Mi pun viaţa şi putere am ca 
iarăşi să o iau" 137 . Vezi, prin urmare, că sufletul nu moare odată cu 


134. Ps. 17, 28-29. 

135. Ps. 17, 31. 

136. Platon, Fedon 106 A (trad. cit. p. 394-395). 

137. loan 10, 18. 

trupul, de vreme ce este şi pus şi luat înapoi şi încredinţat în mâinile 
lui Dumnezeu-Tatăl 138 . 

S-ar putea însă replica: "E un caz special, deoarece se referă la 
viata lui Hristos". Dar, deşi Hristos a luat asupra Sa natura umană, 
totuşi, întrucât afirmaţia aceasta se referă la El, pentru ca să nu pier¬ 
dem timpul, auzi-L zicând: "Ştii că-n noaptea aceasta se va cere de 
la tine sufletul tău?" 139 , n-a zis: "va muri în tine sufletul tău", ci "se 
va cere înapoi de la tine". Sufletul care ţi-a fost dat, ti-1 cere să-l dai 
înapoi. Aşadar sufletul este cerut înapoi, el nu se distruge. Dacă e 
cerut înapoi, e semn că sufletul e viu, pe când ceea ce e nimicit nu 
mai poate fi viu. 

De fapt, cum poate fi nimicit sufletul, despre care înţelepciunea 
Iui Dumnezeu a zis că nu trebuie să ne temem de cel ce poate ucide 
trupul, dar sufletul nu-1 poate ucide 140 ? Despre suflet şi proorocul 
zice 141 : Sufletul meu în mâinile Tale este pururea"; deci zice "pu¬ 
rurea", iar nu "un anumit timp". 

44. încredinţează-ţi, dar, şi tu, creştine, sufletul în mâinile Dom¬ 
nului. De altfel nu numai când se retrage din trup, dar chiar cât timp 
este în trup, sufletul e în mâinile Domnului, fiindcă nu-1 vezi de unde 
vine sau încotro merge. Propriu-zis sufletul este şi în tine, este şi îm¬ 
preună cu Dumnezeu. în sfârşit, "inima regelui este în mâna Dom¬ 
nului" 142 şi este condusă şi cârmuită de El. Inima e plină de minte, 
fiindcă mintea este esenţialul sufletului şi este puterea sufletului. Nu 
mă refer, desigur, la acea putere care se găseşte în braţe, ci la cea 
care rezidă în cugetare, în cumpătare, pietate şi dreptate. Dacă ini¬ 
ma omului este în mâna Domnului, cu atât mai mult e sufletul. Dacă 
sufletul e în mâna Iui Dumnezeu, atunci în niciun caz sufletul nostru 
nu este închis odată cu trupul în mormânt, nici nu este ars pe rug, 
ci se bucură de o odihnă sfântă. Şi de aceea, zadarnic construiesc 
oamenii morminte de preţ, ca şi cum ele ar fi adăposturi şi pentru 
suflet, nu numai pentru trup. 

45. Că locaşurile sufletelor sunt cele de sus e bine dovedit prin 
mărturia Sfintei Scripturi, de vreme ce şi în cărţile Iui Ezdra citim: 
"Când va veni ziua judecăţii, pământul va înapoia corpurile celor 
morţi şi pulberea va da înapoi cele ce odihnesc în morminte, ose¬ 
mintele morţilor. Şi locaşurile cereşti - zice - vor înapoia sufletele 
care le-au fost încredinţate şi preaînaltul Judecător Se va arăta pe 


138. Cf. Luca 23, 46. 

139. Luca 12, 20. 

140. Cf. Matei 10, 28. 

141. Ps. 118, 109. 

scaunul de judecată" 143 . Acestea sunt locaşurile despre care Dom¬ 
nul zice că sunt multe la Tatăl, locaşurile pe care, mergând la Tatăl 
Său, le pregăteşte pentru cei ai Săi 144 . Eu m-am folosit însă de scrie¬ 
rile lui Ezdra, ca să înţeleagă profanii că cele ce admiră în cărţile de 
filosofie sunt luate din cărţile noastre 145 . Măcar de n-ar fi amestecat 
printre acestea şi lucruri de prisos şi nefolositoare, încât au ajuns să 
spună că sufletele oamenilor sunt la fel cu ale animalelor şi că răs¬ 
plata cea mai mare este ca sufletele marilor filosofi să treacă în 
albine sau privighetori 146 , pentru ca cei ce au hrănit mai înainte nea¬ 
mul omenesc prin cuvântul lor să-l desfăteze după aceea cu dul¬ 
ceaţa mierii sau cu farmecul cântecului. Le-ar fi putut fi îndeajuns să 
fi spus că sufletele eliberate de corpuri se duc în "A8ri<;- Hades, adică 
într-un loc care nu se vede, pe care noi îl numim în latineşte infern. 

46. în sfârşit, şi Scriptura a vorbit despre acele locaşuri păstră¬ 
toare ale sufletelor 147 ; respingând învinuirea adusă de oameni că 
drepţii care au murit mai de mult par a fi lipsiţi de răsplata ce li se 
cuvine pe tot timpul ce trece până la ziua judecăţii, a spus foarte 
adevărat că ziua judecăţii este asemenea zilei încununării unei ar¬ 
mate, în care nu poate fi vorba nici de întârzierea celor veniţi mai pe 
urmă, nici de graba celor dintâi 148 . într-adevăr, ziua încununării este 
aşteptată de toţi, pentru ca în ziua aceea, cei învinşi să roşească, iar 
victorioşii să primească aşteptata cunună a biruinţei. De asemenea 
n-a lăsat ascuns faptul că sunt socotiţi mai vrednici de răsplată cei 
născuţi moralmente mai devreme, decât cei născuţi mai târziu, fiind¬ 
că - făcând comparaţie cu naşterea din pântece de femeie - sunt 
mai viguroşi "cei născuţi în tinereţea forţei, mai slabi cei născuţi la 
vreme de bătrâneţe' 149 . Căci bătrâneţea e sleită de multe naşteri şi, 
precum sleit e şi pântecele celei ce a născut, însăşi fiinţa creată pare 
a fi îmbătrânită şi lipsită de forţa tinereţii sale, ca şi cum vigoarea 
resurselor sale i-ar fi deja secătuită. 

47. Aşadar, cât timp este aşteptată împlinirea vremii, aşteaptă şi 
sufletele răsplata ce li se cuvine. Pe unele le aşteaptă pedeapsa, pe 
altele fericirea veşnică; dar, în răstimpul acesta, nici primele nu sunt 


143. Ezdra IV, 7, 32 şi urm. 

144. Cf. Ioan 14, 2. 

145. Platon, De republica X, 620 A. 

146. E vorba de înşelătoarea credinţă în metempsihoză. 

147. Ezdra IV, 7, 23. 

148. Ezdra IV, 5, 42. 

149. Ezdra IV, 5, 53. 

fără pedeapsă, nici cele din urmă fără folos. Căci primele 150 - se vor 
tulbura văzând că pe sufletele care au păzit legea lui Dumnezeu le 
aşteaptă cununa dreptăţii 151 şi că locaşurile lor sunt păzite de în¬ 
geri, pe când ele vor fi pedepsite pentru făţărnicia şi trufia lor şi vor 
avea parte de ruşine şi tulburare încât, privind preamărirea Celui 
Prea înalt, roşesc să vină în fata Aceluia ale Cărui porunci le-au dis¬ 
preţuit. La fel a fost şi cu Adam 152 : precum i-a fost călcarea porun¬ 
cii, aşa i-a fost ruşinea, fiindcă, precum a alunecat prin nerespec- 
tarea poruncilor cereşti şi s-a ascuns de ruşinea căderii sale, tot aşa 
nu a îndrăznit să înfrunte strălucirea prezenţei dumnezeieşti, de 
ruşinea conştiinţei sale păcătoase; la fel nici sufletele păcătoşilor nu 
vor îndura strălucirea acelei lumini scânteietoare, în a cărei prezentă 
îşi vor aminti că au greşit. 

XI. 48. Bucuria sufletelor drepte trece însă prin anumite trepte. 
Mai întâi se bucură că au biruit trupul şi nu s-au înclinat farmecelor 
lui. Apoi că, drept preţ al sârguinţei şi nevinovăţiei lor, au parte de 
o deplină linişte şi nu sunt încătuşate, ca sufletele celor necredin¬ 
cioşi, de rătăciri şi neorânduieli şi nu sunt chinuite de amintirea vici¬ 
ilor lor, nici nu sunt sfâşiate de clocotul grijilor. în al treilea rând, 
pentru că se sprijină pe mărturia dumnezeiască de a fi păstrat legea 
şi de aceea nu se tem, la judecata din urmă, de răspunsul pentru 
faptele lor. în al patrulea rând, fiindcă încep să înţeleagă sensul odih¬ 
nei lor şi să prevadă viitoarea lor mărire şi, fermecate de această 
idee mângâietoare, se vor odihni în locaşurile îngerilor. Al cincilea 
rând cuprinde însă strălucirea deplinei fericiri, fiindcă au ajuns, din 
această închisoare a trupului supus stricăciunii, la lumină şi libertate 
şi stăpânesc moştenirea făgăduită. Aceasta este treapta odihnei, 
fiindcă este şi cea a reînvierii. Căci, precum a spus Apostolul: Pre¬ 
cum în Adam toţi mor, aşa şi în Hristos toţi vor învia. Dar fiecare în 
rândul cetei sale: Hristos începătură; apoi cei ai lui Hristos, care au 
crezut în venirea Lui; după aceea, sfârşitul” 153 . Va fi, prin urmare, o 
treaptă diferită de strălucire şi mărire, potrivit vredniciei fiecăruia. 
Chiar înaintarea în trepte exprimă progresul strălucirii. Apoi, în a 
şasea treaptă, li se va arăta sufletelor că înfăţişarea lor începe să 
strălucească aidoma soarelui, ca să fie la fel cu sclipirile stelelor, 
strălucire care însă nu mai are de acum starea de pieire a acestora. 


150. Lacună completată la subsol - conturbabuntur. 

151. 2 Tim. 4, 8. 

A şaptea treaptă va fi de aşa fel că sufletele tresaltă pline de si¬ 
guranţă şi se încred fără nicio şovăială şi se bucură fără margini, 
grăbindu-se să vadă fata Aceluia, Căruia I-au dat ascultarea unei cre¬ 
dincioase supuneri, fapt pentru care vor primi, drept recunoaştere a 
conştiinţei lor nepătate, măreaţa răsplată pentru putina lor trudă; 
căci, începând să primească această răsplată, îşi dau seama cât de 
neînsemnate sunt ostenelile din lumea aceasta, în schimbul cărora 
se primeşte slava atât de mare a răsplătirii veşnice. "Această treaptă, 
spune Ezdra, cuprinde sufletele celor drepţi" 154 , pe care el nu a ezi¬ 
tat, în treapta a cincea, să-i numească nemuritori chiar; "pe care ioc 
- zice el 155 - bucurându-se şi nemuritori, încep să-l ia în primire”. 
"Aceasta este - zice Ezdra 156 - prima odihnă a sufletelor de-a lun¬ 
gul celor şapte trepte şi prima realizare a viitoarei măriri, mai înainte 
de a se bucura pe deplin, în locaşurile lor, de harul unei uniri desă¬ 
vârşite". De aceea proorocul spune îngerului: “Aşadar va veni vremea 
pentru suflete - după ce se vor fi separat de corpuri - să vadă, pre¬ 
cum ai spus, acestea. Şi i-a răspuns îngerul: Şapte zile va dura li¬ 
bertatea acestora, ca în şapte zile să vadă ce le-a fost prezis şi, după 
aceea, se vor aduna în locaşurile lor' 157 . 

Cele privitoare la treptele celor drepţi au fost spuse mai pe larg 
decât cele referitoare la pătimirile păcătoşilor, fiindcă e mai bine a 
cunoaşte cum sunt răsplătiţi cei nevinovaţi decât cum sunt chinuiţi 
nelegiuiţii. 

49. Aşadar, fiindcă drepţii sunt astfel răsplătiţi, să vadă faţa lui 
Dumnezeu şi lumina aceea care luminează pe tot omul, să ne 
străduim şi noi, încă de acum, în aşa fel ca sufletul nostru să se 
apropie de Dumnezeu, să se apropie de El vorba noastră, cu El să 
se unească dorinţa noastră, să nu ne despărţim de El. Şi cât timp 
stăm încă aici, să fim uniţi cu Dumnezeu prin meditaţie, lectură, 
rugăciune, pentru a-L cunoaşte cât putem mai bine; în parte [doar] 
îl cunoaştem chiar de aici, fiindcă aici toate sunt nedesăvârşite, 
acolo toate depline, aici suntem slabi, acolo puternici. "Căci, zice 
Apostolul, acum vedem ca prin oglindă, în ghicitură; atunci Insă, faţă 
către fată" 158 . Atunci, arătată fiindu-ne faţa Sa, ne va fi îngăduit să 
privim mărirea lui Dumnezeu, pe care acum sufletele învăluite de 
mădularele opace ale acestui corp şi adumbrite de un fel de pete şi 




154. Ezdra IV 7, 79. 

155. Ezdra IV, 7, 76. 

156. Ezdra IV, 7, 79. 

157. Ezdra IV, 7, 80-82. 

158. 1 Cor. 13, 12. 

impurităţi ale cărnii acesteia nu o pot vedea limpede. Căci zis-a 
Domnul: Tiu poate omul vedea faţa Mea şi să trăiască 1 ' 159 . 

Şi într-adevăr grăieşte; căci dacă ochii noştri nu pot suferi razele 
soarelui - şi e ştiut lucru că dacă cineva i-ar ţine mai mult timp 
îndreptaţi înspre soare ar orbi dacă o creatură, zic, nu poate privi 
ceva creat fără propria-i pierdere şi suferinţă, cum ar putea privi 
omul, fără propria-i primejdie, înfăţişarea strălucitoare a Creatorului 
veşnic, el, cel îmbrăcat în acest înveliş al trupului? Căci cine e drept 
în faţa lui Dumnezeu, de vreme ce chiar pruncul de o singură zi nu 
e scutit de păcat şi nimeni nu se poate lăuda cu înfrânarea şi nevi¬ 
novăţia inimii sale? 

50. Să nu ne temem, aşadar, de faptul că suntem chemaţi înapoi 
dintre oameni; să nu ne temem de acel sfârşit obligatoriu pentru 
toţi, sfârşit în care Ezdra a găsit răsplata supunerii sale, când Dom¬ 
nul i-a zis: "Şi tu vei fi luat dintre oameni şi vei găsi adăpost alături 
de Fiul Meu şi de semenii tăi" 160 . Dacă pentru Ezdra era un lucru 
măreţ şi dătător de fericire să stea împreună cu semenii lui, cu cât 
mai măreţ şi mai fericit va fi pentru noi să mergem la cei încă şi mai 
buni şi să fim alături de cei ale căror fapte le admirăm! 

51. Cine a spus primul aceasta? Ezdra sau Platon? Sfântul Pavel 
a urmat cuvintelor lui Ezdra, nu celor ale lui Platon. Ezdra a arătat 
cel dintâi, după descoperirea ce a avut-o, că drepţii vor fi împreună 
cu Hristos, împreună cu sfinţii. După el, şi marele Socrate spune că 
se grăbeşte spre zeii săi, spre oamenii aceia foarte buni 161 . Prin ur¬ 
mare, nouă ne aparţin cele cuprinse în cărţile filosofilor. Pe când 
Platon a enunţat idei pentru care nu avea mărturie proprie, noi ne 
sprijinim pe autoritatea învăţăturii dumnezeieşti: Moise şi Ilie au 
apărut alături de Hristos 162 ;Avraam a găzduit 163 alţi Doi, alături de 
Dumnezeu; Iacov s-a luptat cu Dumnezeu 164 ; Daniel, inspirat de 
Sfântul Duh, a spus că în cer drepţii strălucesc ca soarele şi 
stelele 165 . 

XII. 52. încrezători deci în acestea, să ne îndreptăm plini de curaj 
spre Răscumpărătorul nostru Iisus; plini de curaj să pornim, când va 
sosi ziua, la adunarea patriarhilor, la părintele nostru Avraam; plini 


159. leş. 33, 20. 

160. Ezdra IV, 14, 9. 

161. Platon, Fedon 63 C (trad. rom. p. 328-329) şi Apărarea Iui Socrate, 41 A, 
p. 36. 

162. Cf. Matei 17, 3. 

163. Cf. Fac. 18, 2. 

164. Cf. Fac. 32, 28. 

165. Cf. Dan. 12, 3. 

de curaj sâ ne îndreptăm spre ceata sfinţilor şi întrunirea drepţilor. 
Căci vom merge la părinţii noştri; vom merge la marii dascăli al cre¬ 
dinţei noastre, ca, de cumva ne-ar lipsi faptele bune, credinţa să ne 
ajute şi moştenirea să ne fie păstrată. Vom merge şi acolo unde 
Sfântul Avraam este gata să ne primească în sânul său, să-i primeas¬ 
că pe cei săraci, cum l-a primit şi pe Lazăr; în sânul lui se odihnesc 
cei care în lumea aceasta au îndurat osteneli şi supărări. 

53. Şi acum. Părinte, iarăşi şi iarăşi întinde-Ţi braţele, ca să-l ri¬ 
dici de aici pe cel sărac; deschide-Ţi inima, pregăteşte-Ţi locaşurile, 
ca să primeşti cât mai mulţi; căci foarte mulţi am crezut în Domnul. 
Dar, deşi credinţa a crescut, nedreptatea e în floare, iubirea se 
răceşte. 

Vom merge la cei ce stau la masă în împărăţia lui Dumnezeu, 
împreună cu Avraam şi cu Isaac şi cu Iacov 166 , pentru că ei, chemaţi 
fiind la ospăţ, nu s-au scuzat 167 . 

Vom merge acolo unde e paradisul fericirii, unde pe omul care 
a căzut între tâlhari 168 nu-1 mai dor rănile, unde însuşi tâlharul 169 
se bucură de împărtăşirea împărăţiei cereşti; unde niciun nor, niciun 
fulger, niciun tunet, nicio furtună, nici întunericul, nici noaptea, nici 
înserarea, nici vara, nici iama nu vor tulbura înfăţişările vremii; unde 
nu va fi frig, grindină, ploi; unde nu va fi trebuinţă de lumina aces¬ 
tui soare, nici de a lunii, nici de sclipirea stelelor, “ci va lumina sin¬ 
gură strălucirea lui Dumnezeu" 170 , căci Domnul va fl lumina tutu¬ 
ror 171 , iar acea 'lumină adevărată, care luminează pe tot omul" 172 , 
va străluci peste toate. Vom merge acolo unde Domnul Iisus a pre¬ 
gătit locaşul pentru supuşii Săi, pentru ca unde este El să fim şi 
noi 173 ; căci aşa a voit. 

Auzi-L pe Domnul spunând care sunt acele locaşuri 174 : “în casa 
Tatălui Meu sunt multe locaşuri”; auzi-L spunând care este voinţa 
Lui 175 : “Iarăşi vin şi vă iau pe voi la Mine, ca să fiţi şi voi unde sunt Eu". 



166. Matei 8, 11. 

167. Cf. Luca 14, 18. 

168. Cf. Luca 10, 30. 

169. Cf. Luca 23, 43. 

170. Ezdra /V, 7, 10. 

171. Cf. loan 1, 4. 

172. loan 1, 9. 

173. Cf. loan 14, 2 şi 3. 

174. loan 14, 2. 

175. loan 14, 3. 

54. Dar s-ar putea obiecta că, deoarece Hristos Se adresa numai 
ucenicilor Lui, numai lor le-a promis multe locaşuri; că deci numai 
celor unsprezece ucenici le pregătea. Cum înţelegem însă atunci 
afirmaţia că vor veni din toate părţile şi vor sta la masă în împărăţia 
lui Dumnezeu 176 ? De ce ne îndoim de atotputernicia voinţei dum¬ 
nezeieşti? E doar în puterea lui Hristos să plinească ceea ce vrea. De 
altfel Hristos a arătat şi calea, a arătat şi locul, zicând 177 : "Şi unde 
Mă duc Eu, voi ştiţi şi ştiţi şi calea". Locul se găseşte la Tatăl, calea 
este Hristos, precum spune El însuşi 178 : "Eu sunt Calea, Adevărul şi 
Viaţa. Himeni nu vine la Tatăl Meu decât prin Mine!". 

Să urmăm această cale, să tindem spre acest adevăr, să trăim 
această viaţă. Calea e cea care te conduce spre ţintă; Adevărul îţi dă 
putere; Viaţa e cea care îţi este redată prin ea însăşi. 

Şi ca să ştim care e adevărata Lui voinţă, a adăugat mai pe 
urmă 179 : "Părinte, voiesc ca unde sunt Eu să fie împreună cu Mine 
şi aceia pe care Mi i-ai dat, ca să vadă slava Mea, Părinte”. 

Repetarea aceasta este o întărire, ca de pildă în: “Avraame, 
Avraame!" 180 . Şi, în altă parte: “Eu, Eu sunt Acela Care şterge fără¬ 
delegile tale” 181 . Minunat este însă faptul că meu întâi a făgăduit, şi 
apoi a cerut. Şi deoarece mai întâi a făgăduit şi apoi a cerut de la 
Tatăl, nu înainte a cerut şi apoi a făgăduit, înseamnă că a făgăduit în 
calitate de stăpân al darului, conştient de atotputernicia Lui; că a 
cerut de la Tatăl, pentru a ne dezvălui respectul faţă de El; a făgăduit 
mai întâi, ca să-I recunoaştem puterea; a cerut după aceea, ca să-I 
înţelegem respectul faţă de Tatăl. Nu a cerut mai întâi şi apoi a 
promis, ca să nu ni se pară că ne-a promis ceva ce obţinuse cerând 
înainte de a ne fi oferit. 

Şi nu e cazul să credem că e de prisos faptul că a cerut: aceas¬ 
ta ne arată participarea voinţei Tatălui, în care se manifestă unitatea 
deplină, nu o creştere a puterii. 

55. Te urmăm. Doamne Iisuse! Ajută-ne însă să Te urmăm, fiind¬ 
că fără Tine nimeni nu se va înălţa. Căci Tu eşti Calea, Adevărul şi 
Viaţa 182 , puterea, încrederea, răsplata. Primeşte-i pe ai Tăi, căci eşti 
Calea; întâreşte-i, căci eşti Adevărul; dâ-le viaţă, căci eşti Viaţa. 



176. Cf. Matei 8, 11. 

177. Ioan 14, 4. 

178. Ioan 14, 6. 

179. Ioan 17, 24. 

180. Fac. 22, 1. 

181. Îs. 43, 25. 

182. Ioan 14, 6. 

Arată-ne acel bine al Tău, pe care David, care trăia în casa Dom¬ 
nului, dorea să-i vadă şi de aceea zicea 183 : "Cine ne va arăta nouă 
cele bune?”; iar în altă parte 184 : 'Cred că voi vedea bunătăţile Dom¬ 
nului în pământul celor vii". Căci acolo sunt bunătăţile, unde este 
viaţa veşnică, viaţa fără de păcat. Apoi el mai zice 185 : "Umplea-ne-vom 
de bunătăţile casei Tale”. Acest lucru de aceea l-am repetat, ca să 
înţelegem că de aici au împrumutat filosofii acel bine pe care îl con¬ 
sideră suprem. 

Arată-ne, aşadar, acel cu adevărat bine al Tău, acel bine ceresc, 
"căci în El trăim şi suntem şi ne mişcăm! " 186 . île mişcăm ca pe o 
cale; suntem ca în adevăr; trăim ca în viaţa veşnică. 

Arată-ne acel bine fără seamăn, în veci nepieritor şi neschim¬ 
bător, în care să trăim pururea şi în deplina lui cunoaştere, precum 
ştim de la Favel, chivotul alegerii Tale, care a spus 187 : "Căci poate 
pentru aceea a fost despărţit de tine câtva timp, ca veşnic să fie al 
tău". Aşadar, scriind lui Filimon, l-a numit slujitor al lui Dumnezeu pe 
cel a cărui credinţă în cunoaşterea întregului bine, cum e la sfinţi, o 
cerea să fie mai evidentă faţă de lisus Hristos. 

în acel bine se găseşte odihna netulburată, lumina nemuritoare, 
harul veşnic, moştenirea sfântă a sufletelor şi o linişte fără de griji, 
nu supusă morţii, ci scăpată de moarte; acolo nu e nici lacrimă, nici 
plânset - căci cum să fie plânset, acolo unde nu este cădere? -; 
acolo se găsesc sfinţii tăi, scutiţi de rătăciri şi griji, de nechibzuinţă 
şi ignoranţă, de frică şi de groază, de pofte şi de toate impurităţile şi 
patimile trupeşti; acolo e tărâmul celor vii şi, ca să adăugăm autori¬ 
tate acestei afirmaţii, binele, despre care profetul zice: "întoarce-te, 
suflete al meu, la odihna ta, că Domnul mi-a făcut mie bine; că a 
scos sufletul meu din moarte, ochii mei din lacrimi, picioarele mele 
de la cădere. Bine voi plăcea înaintea lui Dumnezeu, în pământul 
celor vii" 188 . Voi plăcea, zice, nu plac; îşi pune, adică, nădejdea în 
vremea ce va să fie. însă celor prezente le sunt contrarii cele ce au 
să fie; şi celor trecătoare, cele veşnice; prin urmare, fiindcă acolo 
este tărâmul celor vii, aici fără îndoială este cel al morţilor. 



183. Ps. 4, 6. 

184. Ps. 26, 19. 

185. Ps. 64, 5. 

186. Fapte 17, 28. 

187. FII. 15. 

188. Ps. 114, 7-9. 

56. Oare nu acesta este tărâmul morţilor, unde e umbra mor¬ 
ţii 189 , unde e poarta morţii, unde e trupul morţii? Iată de ce i se dă 
lui Petru să nu-1 biruie pe el porţile iadului 190 . Porţile iadului sunt 
acestea pământeşti. De asemenea şi psalmistul zice: "Tu, Cel ce mă 
înalţi din porţile morţii" 191 . Căci, precum porţile dreptăţii sunt cele 
în care sfinţii îl mărturisesc pe Dumnezeu, aşa sunt porţile fărăde¬ 
legilor acelea în care necredincioşii L-au tăgăduit pe Domnul. 

Ia aminte că aceasta este împărăţia morţilor; deci "cel ce se va 
atinge de trupul unui mort, om necurat să fie” 192 ; necurat va fi însă, 
înaintea Domnului, orice nelegiuit. Aşadar, cine va trăi în nelegiuire 
va fi necurat; cine va trăi în desfătări va fi mort, fiindcă "cea care 
trăieşte în desfătări, deşi vie, e moartă' 193 . 

Şi cei care sunt necredincioşi coboară în iad cât timp sunt în 
viaţă: deşi ne pare că trăiesc cu noi, ei sunt totuşi în iad. Dacă cine¬ 
va ia camătă, săvârşeşte o tâlhărie, viaţa nu trăieşte în el, precum 
găsim la Iezechiel 194 . Dacă însă s-a întors şi păzeşte poruncile Dom¬ 
nului şi le împlineşte, "va trăi şi viaţa va trăi în el" 195 . Aşadar şi aces¬ 
ta se va găsi pe tărâmul celor vii, pe acel tărâm unde viaţa nu e 
ascunsă, ci liberă; unde nu e umbră, ci mărire; căci aici însuşi Pavel 
nu trăia în mărire; de aceea suspina în trupul morţii. Să-l ascultăm 
vorbind: "Căci acum viaţa noastră este ascunsă cu Hristos în Dum¬ 
nezeu 196 . Când însă Hristos, Care este viaţa noastră. Se va arăta, 
atunci şi noi, împreună cu El, ne vom arăta întru mărire". 

57. Să ne grăbim, aşadar, spre viaţă. Cel ce a atins viaţa trăieşte. 
Aşa a atins-o femeia care, atingând poala hainei Lui, a fost scăpată 
de la moarte şi căreia Mântuitorul i-a zis: "Credinţa ta te-a mântuit. 
Mergi în pace! " 197 . 

Dacă cel ce atinge un mort e nelegiuit, fără îndoială că cel ce 
atinge un viu este curat. Să-l căutăm, aşadar, pe cel ce e viu. Dar, în 
acelaşi timp, să avem grijă să nu-1 căutăm printre morţi şi să nu ni 
se spună şi nouă ca acelor femei: "De ce căutaţi pe Cel viu între cei 
morţi? Nu este aici, ci a înviat" 198 . însuşi Domnul ne-a arătat unde 


189. Matei 4, 16. 

190. Matei 16, 18. 

191. Fs. 9, 13. 

192. Num. 19, 11. 

193. 1 Tim. 5, 6. 

194. Cf. lez. 33, 18. 

195. lez. 33, 19. 

196. Col. 3, 3 şi urm. 

197. Matei 9, 22 (Luca 8, 48). 

198. Luca 24, 5 şi urm. 

vrea să fie căutat când zice: "Mergi Ia fraţii Mei şi le spune: Mă sui 
la Tatăl Meu şi la Tatăl vostru, la Dumnezeul Meu şi Dumnezeul 
vostru' 199 . 

Acolo deci să-L căutăm, unde L-a căutat Ioan şi L-a găsit. El L-a 
căutat la început, şi L-a găsit pe Cel viu la Cel viu, pe Fiul la Tatăl. 

noi să-L căutăm la sfârşitul veacurilor şi să-I îmbrăţişăm picioa¬ 
rele, să I ne închinăm, pentru ca să ne zică şi nouă: nu vă te¬ 
meţi!" 200 , adică nu vă temeţi de relele acestui veac, nu vă temeţi de 
nedreptăţile acestei lumi, nu vă temeţi de valurile patimilor trupeşti: 
Eu sunt răscumpărarea păcătoşilor, nu vă temeţi de întuneric: Eu 
sunt lumina, nu vă temeţi de moarte: Eu sunt viaţa. Tot cel ce vine 
la Mine "nu va vedea moartea în veac"' 201 . Fiindcă El însuşi e plină¬ 
tatea Dumnezeirii şi Lui însuşi I se cuvin podoaba, mărirea, veşnicia 
din veci. Acum şi pururi şi în vecii vecilor. 


199. Ioan 20, 17. 

200. Matei 28, 10. 

201. Ioan 8, 51. 

